
HEGELIO ISTORIJOS EILOSOĖILJ A 


Šios knygos neparašė pats autorius, vokiečių filosofas Ge- 
orgas Hėgelis. Tokio pavidalo „Istorijos filosofija“, kokia 
ji egzistuoja dabar, išėjo po Hėgelio mirties — ją parengė di- 
džiojo dialektiko mokiniai pagal skaitytų istorijos filosofi- 
jos paskaitų konspektus, užrašus, pastabas arba tiesiog užuo- 
minas, likusias rankraščiuose. Knygos sudarytojas pasinau- 
dojo ne tik paties Hėgelio, bet ir jo paskaitų klausytojų 
konspektais, ir po kruopščios atrankos iš didžiulio intelek- 
tualinės žaliavos masyvo padarė vientisą ir sistemingą vei- 
kalą. Dabar, praėjus daugiau nei šimtmečiui po šio veikalo 
pasirodymo, beprasmiška kelti klausimą, ar „Filosofijos is- 
torijos“ sudarytojas buvo teisus, pabiriems fragmentams 
suteikdamas griežtą ir nuoseklų pavidalą, ar tokia iš pirmo 
žvilgsnio savavališkai parengta knyga bent apytikriai atitinka 
tai, ką, tarkim, būtų sukūręs pats Hėgelis, jeigu... ar gali- 
ma manyti, kad knygos tekstas yra pakankamai autentiškas 
ir tiksliai išreiškia didžiojo filosofo minties turinį bei formą 
ir t. t. Taip, tokie klausimai dabar yra tik retoriniai, ir ne 
mums juos kelti, ne mums ieškoti į juos atsakymų. Kur 
kas produktyvesnis yra kitas klausimas: kokią vietą „Filo- 
sofijos istorija“ užima didingoje, tarsi Saulės sistema už- 
baigtoje ir uždaroje Hėgelio spekuliatyvinėje visatoje? Gal 
tai tik mažytė periferinė planeta, per milijonus mylių nu- 
tolusi nuo tos visatos centro, gal tik asteroidas, atsitiktinai 
į ją įsiveržęs iš nežinia kur, gal tik krintanti žvaigždė, aki- 
mirkai plykstelėjusi, sudegusi ir išnykusi be jokių pėdsakų? 
Kas gi iš tikrųjų yra ta „Istorijos filosofija“ palyginti su to- 
kiomis Hėgelio filosofinės kūrybos viršukalnėmis kaip „Dva- 
sios fenomenologija“, „Logikos mokslas“, „Filosofijos moks- 


lų enciklopedija"? Atrodytų, kad ji — antraeilis dalykas, at- 
sitiktinė replika, ištarta puse lūpų, tarp kitko, lyg koks apen- 
diksas, kurio galėtų ir nebūti. Atrodytų, kad šią mintį pa- 
tvirtina pati knygos atsiradimo istorija; jeigu Hėgeliui ji 
būtų buvusi labai svarbi, jis tikrai būtų parašęs ją pats, nea- 
tidėliodamas ir nepasitikėdamas tokiu efemerišku dalyku 
kaip paskaitos, pabiri fragmentai, klausytojų supratimas, 
ar — o tai labiau tikėtina — nesupratimas. Ir vis dėlto aš 
ryžtuosi išsakyti visiškai kitokią mintį: Hėgelio istorijos filo- 
sofija yra visos jo spekuliatyvinės sistemos centras, panašiai 
kaip Saulė visų jai pavaldžių planetų sistemoje. Ar ši min- 
tis yra kuo nors pamatuotat Ar tai nėra ekstravagantiška 
išmonė, nieko bendra neturinti su realia pačių dalykų padė- 
timi? Šie klausimai verčia daryti bent jau neilgą ekskursą į 
Vakarų filosofijos istoriją, kur Hėgelio filosofija yra tarsi 
koks tos istorijos, tos monumentalios minties dramos epilo- 
gas. Hėgelio filosofija užbaigia milžinišką Vakarų minties 
ciklą ir kartu pradeda šį tą nauja. Ji yra kartu ir pabaiga, 
ir pradžia. Dabar mums nerūpi žinoti, ką ji pradeda, bet rū- 
pi išsiaiškinti, ką ji užbaigia. 

Pradinė tezė galėtų skambėti taip: Hėgelio filosofija už- 
baigia Vakarų filosofijos kaip metafizikos istoriją. Pats Hė- 
gelis tai puikiai suvokė, savo filosofiją kaip dialektiką prieš- 
priešindamas tradicinei filosofijai kaip metafizikai. Tai gerai 
suvokiame ir mes, dialektinį metodą ir dialektinį mąstymą 
priešpriešindami metafiziniam metodui ir metafiziniam mąs- 
tymui; negana to, dialektinę logiką priešpriešindami meta- 
fizinei, t. y. formaliajai, logikai, kurios pamatus padėjo 
Aristotelis ir kuri buvo tradicinio, metafizinio mąstymo ašis, 
Taigi, tradicinė Vakarų filosofija buvo metafizika. Ką tai 
reiškia? Daug, beveik viską pasako pats žodis: meta — fizika, 
tai, kas orientuota už arba anapus fizikos. Žinoma, čia turima 
galvoje ne dabartinė fizika, fundamentaliausia mūsų dienų ma- 
tematinės-eksperimentinės gamtotyros disciplina. Turima 
galvoje fizika, kuriai aiškius kontūrus pirmąkart davė 
Aristotelis, graikų mąstytojas, daugeliu požiūrių vadin- 
tinas Vakarų filosofijos tėvu. O Aristoteliui fizika yra 
mokslas apie judėjimą, tiksliau, spekuliatyvinis judėjimo, 
kaip juslinio pasaulio esmingiausio ontologinio turinio, ap- 
mąstymas. Juslinis pasaulis, akivaizdžiai atsiveriantis žmo- 
gui, yra nuolatinio atsiradimo, kaitos ir nyksmo visata; jis 
sudarytas iš netvarių, laikinų, kintančių, besiformuojančių 


ir vėl formą prarandančių, t. y. suyrančių, daiktų. Tiksliau 
pasakius, jusliniame pasaulyje nėra net daiktų kaip subs- 
tanciškai tvarių individų, yra tik įvykiai ir situacijos, todėl 
čia ir negalima rasti nei pastovumo, nei rimties, nei tvarumo. 
O kad žmogus apskritai galėtų egzistuoti, jis privalo į kaž- 
ką atsiremti, rasti tai, kas pastovu ir nekintama, tvaru ir 
stabilu, Žmogaus egzistencijos stabilumo garantas ir prielai- 
da — objektyviajame pasaulyje egzistuojantis stabilumas. 
Toks ontologinio stabilumo poreikis tapo dominuojančiu grai- 
kų filosofijos orientyru, ypač nuo to laiko, kai Heraklitas 
paskelbė, kad judėjimas ir kaita yra aukščiausia ir net 
absoliuti ontologinė realybė. Visa graikų filosofija, pradedant 
Parmenidu ir baigiant Aristoteliu, toliau skleidėsi kaip reak- 
cija prieš judėjimo ir kaitos momento suabsoliutinimą, tais 
gi kaip reakcija prieš heraklitiškąjį pasaulio vaizdą, Beje, 
tokią reakciją išprovokavo ne tik egzistenciniai, bet ir pa- 
čios filosofijos poreikiai. Štai Aristotelio mokytojas Platonas 
savo dialoguose primygtinai kartoja mintį, kad jeigu pasau- 
lyje nėra nieko pastovaus, tada neįmanoma ir pati filoso- 
fija kaip pasaulio pažinimo būdas ir aukščiausia bei autentiš- 
kiausia pažinimo forma. Iš tikrųjų: jeigu viskas kinta, jeigu 
tai, kas egzistuoja, kitą akimirką jau nebcegzistuoja, ką tada 
pažįsta filosofas, koks yra ir kur yra jo apmąstymų objektas. 
Pasaulio stabilumo egzistencinis poreikis graikų filosofijoje 
transformuojasi į stabilaus pažinimo objekto gnoseologinį ir 
ontologinį poreikį. Kur galima rasti tokį stabilų pažinimo 
objektą, jeigu jo nėra šiame jusliškai akivaizdžiame daiktų, 
žmonių ir įvykių pasaulyje? Graikų filosofų atsakymas buvo 
toks: anapus šio netvaraus juslinio pasaulio turi egzistuoti — 
vadinasi, ir egzistuoja — tvarus nekintančių, idealių, tik 
protu suvokiamų esmių, esybių ar esinių pasaulis. Tai trans- 
cendentinė idealių daiktų kaip substancinių individų visata, 
Pirmasis tokios transcendentinės reaiybės egzistavimą postu- 
luoja graikų mąstytojas Parmenidas, kuriam tikrasis pažinimo 
objektas yra nejudri, monolitiška, nekintanti rutulio pavi- 
dalo būtis. Klasikinę formą tikroji būtis kaip amžinų, nekin- 
tančių, transcendentinių objektų universumas ir kaip tikrasis 
autentiško pažinimo objektas gauna Platono filosofijoje. Pla- 
tonui tikroji būtis ir tikrasis filosofo orientyras yra idealių 
archetipų, idėjų arba eidų pasaulis, o juslinė realybė yra 
tik šešėlių karalystė, neturinti jokio tikrumo ir jokio onto- 
loginio stabilumo; bet koks mąstantis žvilgsnis, nukreiptas 


į juslinį pasaulį, žmogų panardina į miražus bei iliuzijas, 
bet neduoda nei objektyvios tiesos, nei tikro pažinimo. Nors 
Aristotelis ir pakoreguoja kai kurias idealistinės Platono filo- 
sofijos detales, tačiau įkandin savo mokytojo konstatuoja, 
jog aukščiausias pažinimas, žmogų priartinantis prie dievų, 
yra pažinimas, siejamas su amžinosiomis transcendentinėmis 
esmėmis, grynosiomis formomis. Kadangi šios grynosios subs- 
tancinės formos jusliškai nesuvokiamos, kadangi jos nėra 
physis, t. y. jusliškai atsiveriančios tikrovės elementai, vienin- 
telis būdas joms atsiverti yra dieviškasis mokslas, filosofija 
kaip meta-fizika, Meta-fizinis mąstymas yra metafizinės pasau- 
lio sąrangos analogas; mąstymo struktūra prisiderina prie pa- 
čios tikrovės struktūros; būtis ir mąstymas yra tas pats, 
tačiau tik todėl, kad tikroji būtis yra transcendentiška jusli- 
niam pasauliui ir pasiekiama tik grynuoju, t. y. į transcen- 
dentišką būtį orientuotų, mąstymu. Transcendentiškų esmių 
sritis yra absoliučiai racionali, taigi, ji yra proto ir tikrojo 
protingumo zona. Kadangi ši zona funduoja viso pasaulio 
sąrangą, galų gale pasaulis yra protingas; dar Anaksagoras 
tvirtino, jog protas (nous) valdo pasaulį. Tačiau tai nereiškia, 
kad protingas yra ir tiesiogiai duotas, juslinis pasaulis. Prie- 
šingai, šis pasaulis pats savaime protingas nėra, protas 
jame vietos rasti negali. Protingumas nėra tai, kas duota 
gatavu pavidalu; protingumas yra tai, ką konstruoja pats 
žmogus, remdamasis teisingu, formaliosios logikos principų 
valdomu mąstymu, Protas viešpatauja ne pačiame pasaulyje 
kaip juslinių daiktų ir kasdienės patirties faktų visatoje, o 
grynojo transcendento ontologiniame regione, Taip visumi- 
nis esinijos paveikslas graikų filosofijoje susidvejina, su- 
skyla į du savarankiškus, tačiau nelygiaverčius ontologinius 
regionus: į protingą, racionaliai skaidrią transcendentinę 
„aukštesniąją“ būtį ir į neprotingą, iliuzinę, imanentinę tiek 
ontologiškai, tiek egzistenciškai „žemesnę“ juslinę pseudo- 
realybę. Tokią dualistinę esinijos sąrangos schemą vėliau 
perima viduramžių ir naujųjų laikų filosofija. Skirtingų 
mąstytojų ir skirtingose epochose grynojo transcendento on- 
tologinis regionas buvo artikuliuojamas labai nevienodai, 
tačiau pamatinė struktūra liko ta pati: „anas“ pasaulis, su- 
darytas iš metafizinių daiktų, atsiveriantis grynajam mąsty- 
mui, ir „šis“ pasaulis, sudarytas iš „fizinių“ daiktų, atsive- 
Tiantis jusliniam suvokimui. Ano pasaulio daiktai — amžini 
ir pastovūs, tai — substancinjai individai; šio pasaulio daik- 


tai — laikini ir kintantys; jie nėra nei substanciniai, nei, 
kalbant tiksliau, individai. Kad išaiškėtų tikrasis metafizikos 
ontologinis orientyras, reikia atkreipti dėmesį į tai, kad gry- 
nasis transcendentas yra substancinis. Visas metafizinio žvilgs- 
nio akiratis užpildytas daiktų, tačiau kaip tik metafizinių 
arba substancinių. O substancinis daiktas nors ir yra mąs- 
tomas, nes jis pats yra grynojo mąstymo konstruktas, ta- 
čiau — ir tai svarbiausia — jis nepažinus. Tai reiškia, kad 
mąstymas konstruoja tokį daiktą, į kurio vidų prasiskverbti 
jis negali. Metafizinis daiktas yra tarsi kokia dviguba trans- 
cendencija: visų pirma jis transcendentiškas jusliniam pa- 
sauliui ir jusliškai nesuvokiamas; kita vertus, jis transcen- 
dentiškas ir pažintinių žmogaus galių atžvilgiu, nors ir mąs- 
tomas, tačiau nepažinus. Toks metafizinio mąstymo paradok- 
sas: jis konstruoja arba konstatuoja tokią realybę, kuri ne- 
egzistuoja niekur kitur, išskyrus patį mąstymą, ir kartu tam 
mąstymui yra transcendentiška, nes nepažini. Substancinis 
daiktas yra daiktas savyje, Jis funduoja visą esiniją ir viską 
paaiškina, bet pats paaiškintas būti negali. Substancinis daik- 
tas yra tai, kas absoliučiai anapus-žmogiška. Metafizika 
orientuota į anapus-žmogiškąją realybę. Tikrosios būties 
transcendentiškumas yra jos anapus-žmogiškumo spekuliaty- 
vinis analogas. Taip išaiškėja tradicinės filosofijos kaip meta- 
fizikos reali prasmė: jos absoliutus orientyras ir galutinis ob- 
jektas yra anapus-žmogiškoji, t. y. nepažinta ir niekaip kitaip 
(pvz., praktiškai) nesužmoginta realybė, Monumentaliausi to- 
kios realybės simboliai (o gal metaforos?) tradicinei filoso- 
fijai buvo du: Dievas ir gamta, arba Dievas-gamta, Todėl 
Heidegeris tradicinę filosofiją kaip metafiziką visai pagrįs- 
tai vadina ontoteologija. 

Dabar grįžkime prie Hėgelio. Jo filosofiją priimta vadinti 
panlogizmu, nors tikslesnis pavadinimas būtų panspiritualiz- 
mas, nes Hėgelio filosofijos absoliutus centras yra tai, ką 
jis pats vadina dvasia. Kas gi yra toji Hėgelio „dvasia“, ko- 
kia „dvasios“ ontologinė struktūra ir kokia jos reali prasmė? 
Visų pirma turėkime galvoje, kad „dvasia“ turi daug veidų, 
arba kaukių, kurios jai uždedamos priklausomai nuo to, 
koks ontologinis regionas apmąstomas. Ji vadinama sąvoka 
arba Absoliuiine sąvoka, jeigu apmąstomas pažinimo proce- 
sas, idėja arba absoliutine idėja, jeigu apmąstomas menas ir 
meninė kūryba, Pasaulinė dvasia, jeigu apmąstoma istorija, 
Dievu, jeigu apmąstoma religija, substancija, jeigu apmąsto- 

ma bendruomenė kaip dorovinis organizmas, ir t. t. „Dvasia“ 
yra universalus raktas, Hėgeliui leidžiantis atrakinti visas 
duris, kaip tradicinei filosofijai toks universalus raktas buvo 
„Substancija“, Todėl ir iškelkime klausimą: koks struktūrinis 
skirtumas tarp Hėgelio „dvasios“ ir tradicinės metafizikos 
„substancijos“? Kaip sakyta, metafizikai „substancija“ yra 
transcendentinis daiktas kaip anapus-žmogiškcsios realybės 
simbolis. Hėgelio dvasia jau nėra transcendentiška šiam pa- 
sauliui, ji reiškiasi per begalinius imanentinės tikrovės pa- 
vidalus. Žinoma, tai visai nereiškia, kad dvasia visai sutam- 
pa su jusline tikrove, tačiau kartu nuo tos tikrovės atitraukta 
būti negali. Dvasia nėra nei Dievas tradiciniu požiūriu, kaip 
šiam pasauliui transcendentiška esybė, nei anas pasaulis, 
neturintis sąlyčio taškų su „šiuo“. Priešingai, pasak paties 
Hėgelio, dvasios būsena yra tokia, kad „abu pasauliai yra 
sutaikyti, o dangus persodintas į žemę“. Kaip tik „šis“ 
pasaulis yra reali dvasios gyvenimo ir sklaidos arena, Šiuo 
požiūriu kiekvienas šio pasaulio reiškinys, daiktas ar įvy- 
kis yra „dvasios fenomenas". Filosofija, pasak Hėgelio, yra 
ne kas kita kaip tokių dvasios fenomenų aprašymas. Neat- 
sitiktinai pagrindinis Hėgelio veikalas, kurį Marksas pava- 
dino raktu į visą jo filosofiją, vadinasi „Dvasios fenomeno- 
logija" — dvasios fenomenų apmąstymas ir deskripcija, Toks 
apmąstymas yra ne kas kita kaip dvasios savižina, nes ap- 
mąstymo subjektas yra žmogus kaip subjektas-dvasia, o 
apmąstymų cbjektas taip pat yra dvasia, išsiskleidžianti ob- 
jektyvios, daiktiškos tikrovės pavidalais. Tik dvasia gali pa- 
žinti dvasią, sako Hėgelis; negana to, galima pridurti, jog 
dvasia gali ir privalo pažinti tik dvasią ir nieko kita, kas 
nebūtų dvasia. Bet jeigu visas pasaulis yra tik dvasios kū- 
nas, o visi jo reiškiniai — tik dvasios fenomenai, tada visa, 
kas yra, absoliučiai pažinu, aktualiai ar potencialiai skaidru 
pažįstančios subjektyviosios dvasios atžvilgiu. Pačiai dvasiai 
nėra nieko transcendentiška, nes visa, kas yra, galų gale yra 
ta pati dvasia, tik šen bei ten pridengta pseudotranscendenti- 
nio daiktiškumo kauke. Nėra jokių „daiktų savyje“, jokio 
„Objektyvaus“ savyje glūdinčio ir dvasiai svetimo pasaulio, 
nes, pasak Hėgelio, „Protas yra dvasia, nes tikrumas to, 
kad jis — visa realybė, yra tiesa; ir protas suvokia save patį 
kaip savo pasaulį, o pasaulį — kaip patį save“. Taigi dvasia 
yra savo totalumą suvokiantis protas. Tačiau juk realus pro- 
to nešėjas ir subjektas yra žmogus kaip racionali būtybė, O 


tai reiškia, kad dvasia yra žmogiškos ir tik žmogiškos realy- 
bės simbolis. „Ir dvasios sąvokoje slypi monumentali prielaida, 
radikaliai priešinga tradicinės metafizikos orientyrams ir 
griaunanti pamatinę metafizikos struktūrą: visa, kas yra, yra 
žmogus, Metafizika buvo orientuota į anapus-žmogiškąją re- 
alybę, ir kaip tik toji realybė buvo aukščiausia ontologinė ins- 
tancija, o Hėgelio filosofija orientuota tik į žmogiškąją realy- 
bę, ir kaip tik ši realybė dabar yra aukščiausia ontologinė ins- 
tancija. Reikia teisingai suprasti šį terminą — „žmogiškoji re- 
alybė“. Hėgelio požiūriu, ji nėra tik tai, ką mes įpratę vadin= 
ti žmogumi, visuomene, istorija, sociumu ir pan. Žmogiškoji 
realybė Hėgeliui yra ir tai, ką metafizika laikė ir vadino 
anapus-žmogiškąja realybe. Tokiu požiūriu gamta yra žmo- 
giškoji realybė nė kiek ne mažiau, negu, pvz., visuomenė. 
Ir iš tikrųjų gamta Hėgeliui yra tik dvasios kita būtis, gamtos 
anapus-žmogiškumas yra tik kaukė, kurią nuplėšęs pažinimo 
replėmis, žmogus išvysta tik patį save, tik dvasios fenome- 
nus. Vadinasi, ir gamta Hėgeliui yra tik žmogaus pasaulis, 
kuriame dvasia „išsaugoja lygybę sau pačiai“. Hėgelio po- 
zicija — panhominizmas; esinija yra panhoministinė visata, 
nes dvasia yra totalinė jėga ir realybė. Bet, kaip sakyta, 
dvasia egzistuoja ne kaip koks savarankiškas daiktas gry- 
nojo transcendento erdvėje; dvasia egzistuoja tik kaip fe- 
nomenas; ji egzistuoja tik tiek, kiek ji reiškiasi, pasirodo, 
atsiveria, o reikštis ji gali tik šiame pasaulyje, kuris yra 
žmogaus pasaulis, o kitoks būti negali. Tačiau žmogaus pasau- 
lis egzistuoja laike ir erdvėje, todėl ir dvasios reiškimasis, 
kaip vienintelis jos egzistavimo būdas, yra laikiškas. Dvasia 
reiškiasi laike, o dvasios reiškimasis laike yra ne kas kita 
kaip dvasios fenomenų istorija, sutampanti su žmogaus pa- 
saulio tapsmu arba tiesiog su žmogaus pasaulio istorija. 
Istorija yra absoliuti dvasios saviraiškos arena ir vienintelis 
jos egistavimo būdas. Nėra ir negali būti jokios antlaikiš- 
kos ir antistoriškos dvasios, vadinasi, nėra ir negali būti jo- 
kios metafizinės realybės. Metafizika turi būti atmesta; jos 
vietą turi užimti dialektika kaip dvasios fenomenų istorijos 
deskripcija. Dialektika yra ne kas kita kaip spekuliatyvinė 
istorija arba skirtingų žmogaus pasaulio sluoksnių istorijos 
spekuliatyvinė patirtis. Todėl visa Hėgelio filosofija galų 
gale yra tik istorijos apmąstymas, „istoriją“ čia suprantant 
plačiąja ir ontologine prasme — kaip panhoministinės rea- 
lybės sklaidą laike. Todėl visos Hėgelio knygos galų gale 

yra „istorijos“. „Logika“ yra spekuliatyvinė pažinimo istorija, 
„Dvasios fenomenologija“ yra spekuliatyvinė Europos kultūros 
istorija, „Religijos filosofija“ yra spekuliatyvinė religijos 
istorija, „Estetika“ — spekuliatyvinė meno istorija ir t. t. Štai 
kodėl Hėgelio filosofija jau nėra metafizika: juk nė viena 
jo filosofijos sąvoka nėra nuoroda į anapus-žmogiškąją rea- 
lybę, į transcendentinį universumą. Priešingai, visos sąvokos 
yra tik-žmogiškosios realybės simboliai, tik dvasios feno- 
menai, t. y. tam tikrų istorijos būsenų kristalizacijos. Štai ko- 
dėl „Istorijos filosofija“ yra ne tik centrinis Hėgelio veikalas, 
bet ir visos jo filosofijos ontologinė ašis. Visa Hėgelio filo- 
sofija yra istorijos filosofija, nes istorija yra vienintelė ir 
absoliuti dvasios gyvenimo ir sklaidos stichija. 

Kadangi dvasia yra tik istoriška, pačia giliausia savo 
prigimtimi ji yra dialektiška. Ką tai reiškia? Dialektika yra 
graikų kalbos žodis, etimologiškai susijęs su žodžiu „dialo- 
gas": tai, kas dialektiška, yra dia-logiška. Dialektika supo- 
nuoja susidvejinimą, priešpriešą, nes dialogo prasmė ir yra 
dviejų oniologiškai lygiaverčių partnerių komunikacinė vie- 
nas-prieš-kitą-stovėsena. Vadinasi, jeigu dvasia yra dia- 
lektiška, kartu ji yra dialogiška. Su kuo ji veda dialogą? Ka- 
dangi dvasia yra absoliuti realybė, akivaizdu, kad dialogą 
ji veda su pačia savimi. O tai reiškia, kad dvasia yra susidvę- 
jinusi ir prieštaringa. Toks dar vienas esminis skirtumas tarp 
tradicinės metafizikos „substancijos“ ir Hėgelio „dvasios“. 
Substancija antistoriška ir nekintanti, nes ji monolitiška, mo- 
nologiška, nesusidvejinusi ir vientisa; „dvasia“ dialogiška ir 
todėl dialektiška. O kaip ir iš kur atsiranda tas dvasios dialek- 
tinis dialogiškumas, kodėl ji yra susidvejinusi ir prieštarin- 
ga? Kodėl pagrindinis dvasios principas yra priešybių vie- 
nybė ir kova? Juk tikroji dvasios gyvenimo stichija yra 
ne amžinybė kaip nunc stans, kaip amžinoji dabartis, o kaip 
tik laikas kaip istorija. Dvasios gyvenimo būdas yra jos 
tapimas dvasios fenomenu ir šių fenomenų pasauliu. Dvasia 
egzistuoja ne kaip daiktas savyje, transcendentiškas „šiam 
laike išsiskleidžiančiam pasauliui, o tik kaip transcendentinė 
galimybė, nuclat virstanti imanentine tikrove. Aš sakiau, 
kad tradicinės metafizikos ontologinis orientyras — subs- 
tancinis transcendentas, niekada, niekaip nevirstantis įma- 
nentine „šio“ pasaulio tikrove; tai absoliutus anapus, ne- 
virstantis šiapus, absoliutus noumenas, nevirstantis fenomenu, 
galimybė, nevirstanti tikrove, Tuo tarpu dvasia virsta fenome- 


nu, transcendentas nuolat imanentizuojasi. Tačiau — ir tai 
svarbiausia — dvasia nevirsta fenomenu iškart, vienu ypu, 
kartą ir visiems laikams, Ji virsta fenomenu pamažu, per 
ilgą istorinį laiką. Todėl kiekvieną konkrečią istorinio laiko 
akimirką dvasia vienu metu egzistuoja tarsi dviejuose mat- 
menyse: ji kartu yra ir transcendentinė, ir imanentinė. Kiek 
dvasia dar netapusi dvasios fenomenu, savęs dar nesuvokusi 
ir sau neatsivėrusi, tiek ji yra transcendentinė, o kiek ji 
jau tapo „šio“ pasaulio fenomenu, save suvokė ir sau atsi- 
vėrė (įsikūnijo jusliniu pavidalu, įsiformino), tiek ji ima- 
nentinė. Dvasia yra imanentinis transcendentas. Tačiau dvasios 
transcendentiškumą reikia aiškiai skirti nuo tradicinės me- 
tafizikos „substancijos“ transcendentiškumo. Substancija trans- 
cendentiška kaip anapus-žmogiškoji būtis, taigi, kaip būtis, 
„svetima“ dvasiai, jeigų dvasia dabar vadinsime totalinę 
žmogiškąją patirtį, kaip sugebėjimą pažinti tai, kas anapus 
žmogaus. Tuo tarpu Hėgelio „dvasia“ yra transcendentiška 
sau pačiai. Transcendentiškumą Hėgelis jau suvokia ne kaip 
anapus-žmogiškąją būtį, t. y. ne kaip „gamtą“ ar „Dievą“ 
tradicine prasme, o tik kaip totalinės žmonijos patirties 
transcendentiškumą individualios sąmonės ir individo tota- 
linės patirties atžvilgiu. Taip išryškėja reali Hėgelio „dva- 
sios“ turinio prasmė. „Dvasia“ yra totalinėje žmonijos patir- 
tyje sukauptų ir kaupiamų reikšmių simbolis, totalinė reikš- 
mė. Ši totalinė reikšmė individualios sąmonės atžvilgiu yra 
anoniminė, racionaliai neskaidri, ir tik tapdama fenomenu 
ji po truputį, istoriniame laike praranda savo anonimiškumą 
ir identifikuojama racionaliai. Tačiau, kaip sakyta, toji to- 
talinė anoniminė reikšmė niekur ir niekada negali tapti 
fenomenu visa ir iš karto, vadinasi, bet kurioje istorinės 
patirties atkarpoje (jeigu nedarysime prielaidos, kad kurią 
nors akimirką istorija pasibaigia, pasiekdama galutinę stotį) 
individualiai sąmonei ji lieka transcendentiška ir anonimiš- 
ka. Dvasia yra Didysis Anonimas, mikroskopinėmis porci- 
jomis identifikuojamas tik kaip dvasios fenomenas, bet nie- 
kada neidentitikuojamas iki galo, nes ji niekada ir niekur 
totaliai nepereina į fenomeną: fenomenas visada yra tik da- 
linis, baigtinis ir ribotas, o dvasia yra begalinė ir kaip tik 
todėl visada transcendentiška bet kokiam fenomenui. Taigi 
dvasia kartu ir atsiveria, ir neatsiveria, yra ir fenomenas, 
ir noumenas, ir identifikuojama, ir neidentifikuojama, ir tam- 
si, ir šviesi, ir racionali, ir įracionali, Štai kodėl ji dialogiška 

ir dialektiška. Dialektika yra dialogas tarp dvasios kaip Di- 
džiojo Anonimo ir kaip fenomeno, tarp iracionalumo ir ra- 
cionalumo, tarp anoniminės ir identifikuotos reikšmės, tarp 
begalybės ir baigtinumo, tarp galimybės ir tikrovės. Šis dia- 
logas vyksta istorijoje ir niekur kitur, Pagaliau jis pats yra 
tik istorija ir niekas kita, Todėl Hėgelis ir sako, kad istorija 
yra dvasios savižina, t. y. ir iracionalaus Didžiojo Anonimo 
tapsmas racionaliai suvokiamu fenomenu. Istorija dvasiai 
atveria ją pačią, išplėšia ją iš anonimiškumo, tačiau vėlgi — 
tik pamažu ir po truputį. Jokioje istorijos atkarpoje dvasia 
niekada nepraranda savo anonimiškumo, ji visada išsaugoja 
iracionalumo liekaną, todėl visiems laikams pasmerkta lik- 
ti Didžiuoju Anonimu. Tačiau kaip Didysis Anonimas ji be- 
prasmiška, joje neglūdi joks artikuliuotas turinys, nes artiku- 
liaciją jai duoda tik istorija. Dvasia pati savaime geriausiu 
atveju yra galimos prasmės ir galimo racionalumo metafora, 
Ji pati nieko nepaaiškina, nes pati sau aiškėja tik iš to, 
kas jau nėra ji pati — iš istorijos fenomenų. Ne „dvasia“ 
paaiškina istoriją, o istorija paaiškina „dvasią“, Todėl kaip 
aiškinimo ir pažinimo instrumentas „dvasia“ yra bejėgė, 
nefunkcionali ir neinstrumentali. Todėl aš ir pabrėžiu, jog 
„dvasia“ yra ne tiek sąvoka, kiek simbolis ar metafora. Is- 
torijos aiškinimui ji paprasčiausiai nereikalinga. Istorija turi 
būti paaiškinta iš jos pačios, Tačiau Hėgelis — ir tai didžiau- 
sias jo istorijos filosofijos nenuoseklumas — pretenduoja 
istoriją paaiškinti remdamasis dvasia, vadinamąja Pasaulinė 
dvasia. Bet pastaroji istorijos arenoje visada pasirodo tik 
post festum. Štai kodėl ji nieko nepaaiškina ir nieko negali 
paaiškinti, nes tai reikštų aiškinti tai, kas aišku, remiantis 
tuo, kas neaišku, arba aiškumą paaiškinti neaiškumų, Tada 
belieka ne aiškinti istoriją, t. y. ieškoti istorinių įvykių ar 
faktų priežasčių, aplinkybių, tuos įvykius lėmusių sąlygų, 
o tik aprašinėti, t, y. fiksuoti istorinius dvasios fenomenus, 
įsižiūrėti į jų individualią formą ir ją aprašyti. Taigi isto- 
rijos filosofija yra ta pati dvasios fenomenologija, t. y. 
plastinis dvasios kristalų, jos istorinių formų fiksavimas. 
Istorija kaip dvasios fenomenologija yra skulptūrinis indi- 
vidualių formų ir formos individualumo aprašymas. Tokį 
daiktiškai individualizuotą istorijos paveikslą ir piešia Hė- 
gelis savo „Istorijos filosofijoje“. Šiuo požiūriu Hėgelio isto- 
rijos koncepcija nieko bendra neturi su mūsų dienomis vieš- 
pataujančių istorizmu. Hėgelio istorijos interpretacija kaip 


diena nuo nakties skiriasi nuo istoristinės istorijos interpreta- 
cijos. Šis skirtumas yra labai svarbus, nes Hėgelis neretai 
(ir klaidingai) pats laikomas istoristu ir net vadinamas isto- 
rizmo tėvu, Todėl reikia bent trumpai aptarti „istorizmo“ 
fenomeną, kad galėtume dar geriau išryškinti Hėgelio istori- 
jos filosofijos unikalumą. 

Istorizmo fenomenas pats yra istoriškas, o atsirado jis 
visai neseniai, gal praeitojo amžiaus viduryje, tačiau tik 
dabar pasiekė savo apogėjų. Pats abstrakčiausias istorizmo 
apibūdinimas galėtų būti toks: tai pastanga pažinti istoriją, 
orientuota į matematinėje-eksperimentinėje gamtotyroje susi- 
klosčiusį gamtos pažinimo modelį. Istorizmas formuojasi ir sa- 
ve suvokia kaip visuomenės mokslas, dubliuojantis gamta- 
mokslį. Žinoma, tai nereiškia, jog istorizmas perima visus ma- 
tematinės-eksperimentinės gamtotyros elementus. Kaip tik 
svarbiausi moderniosios gamtotyros sandai — matematinis 
modeliavimas ir eksperimentas — lieka anapus istorizmo 
kompetencijos rėmų. Tai lemia istorizmo objekto specifika, 
Tas objektas yra praeitis, tai, ko jau nėra dabar ir kas nie- 
kada nesikartoja. Gamtos mokslai gali taikyti matematinį mo- 
deliavimą ir eksperimentuoti dėl tos paprastos priežasties, 
kad jie turi reikalą tik su gamta, t. y. su amžinąja dabartimi. 
Pamatinė gamtotyros galimybės prielaida — gamtos įvykių 
reguliarumas, jų cikliškumas ir pasikartojimas. Jeigu gam- 
toje nuolat atsirastų kas nors iš principo nauja, gamtotyrTa 
būtų neįmanoma, Todėl toji gamta, kuri atsiduria gamtotyros 
horizonte, yra neistoriška: sensu stricto ji neturi nei praei- 
ties, nei ateities kaip kažkas, kas kokybiškai yra savita ir 
skirtinga nuo to, kas yra dabar. Praeities, dabarties ir atei- 
ties sąvokos moderniajai gamtotyrai neturi jokios realios 
prasmės. Visada viskas buvo ir visada viskas bus taip, kaip 
yra dabar — tokia pamatinė, nors aiškiai neišreikšta moder- 
niosios gamtotyros maksima. Kaip tik tas amžinasis „da- 
bar“, ir tik jis yra vienintelis matematinio modeliavimo 
objektas ir vienintelė eksperimento stichija. Praeitis nepasi- 
duoda matematiniam modeliavimui ir eksperimentui dėl dvie- 
jų viena su kita susijusių priežasčių: 1) dėl to, kad praeitis 
yra tai, kas kokybiškai skirtinga nuo dabarties, 2) dėl to, kad 
praeitis „yra“ tai, ko jau nebėra. Neįmanoma eksperimen- 
tuoti su tuo, kas akivaizdžiai nebeegzistuoja, neįmanoma tai- 
kyti matematinių modelių. tam, kas yra absoliučiai indivi- 
dualu, kokybiškai savita, nebesikartoja dabar ir nebepasi- 

kartos ateityje. Nebuvo, nėra, nebus ir negali būti dviejų 
Cezarių. Tokia yra istorija. Tačiau (reikia manyti, ne be 
širdperšos) atsisakydami matematinių modelių ir eksperi- 
mento, istorizmo šalininkai perima pamatinį metodologinį 
gamtotyros principą, kurį galima pavadinti fenomeno deindi- 
vidualizacija. Kas tai yra, ką reiškia deindividualizuoti feno- 
meną? Vienintelė, visada ir visur žmogui tiesiogiai atsive- 
rianti realybė yra jusliškai akivaizdus, individualią formą 
turintis daiktas. Žmogus kaip baigtinė, jusliškai ribota būtybė 
visada ir visur tiesiogiai turi reikalą su daiktiškai indivi- 
dualizuotais esiniais. Prieš žmogų visada stovi daiktas kaip 
„Šis“ jusliškai individualus fenomenas. Pradinė esatis, tie- 
siogiai atsiveTianti kiekvienam žmogui — vadinasi, ir gam- 
totyrininkui — yra kaip tik tokie daiktiškai individualizuoti 
fenomenai, Gamtotyrininko tikslas — pažinti šį fenomeną ir 
pasaulį kaip tokių fenomenų visumą. Ką reiškia „pažinti 
fenomeną“, kokį minties judesį atlieka gamtotyrininkas, pa- 
žindamas daiktus? Pirmasis judesys — tai fenomeno kaip 
„Šio“ individualaus daikto transcendavimas, jo be-tarpiškos 
būties ir formos išskaidymas į elementus arba struktūrinius 
sandus. Pažinti — vadinasi, atskleisti daikto struktūrą. Ta- 
čiau klaidinga būtų manyti, kad daikto struktūra pati yra 
daiktiška ir kad daiktas yra sudarytas iš mažesnių daiktų, 
iš savotiškų „atominių“ elementų. Mokslinio pažinimo akte 
daiktas išskaidomas ne į „mažesnius daiktus", o į santykius, 
Daiktas kaip pažinimo objektas yra tik anoniminių santykių 
kompleksas. Pažindamas daiktą gamtotyrininkas atskleidžia 
vis naujus ir naujus daikto santykius su anonimine visuma, 
todėl pažinimas yra begalinis ir beribis regresas į grynojo 
santykio stichiją, vis naujų ir naujų santykių fiksavimas, vis 
naujų funkcinių ryšių atskleidimas, nusidriekiantis į neapi- 
brėžtą santykių erdvę. Daiktas baigtinis, o santykiai, į ku- 
riuos jis išskaidomas mokslinio pažinimo procese, yra be- 
galiniai. Pažinti — vadinasi, taikyti begalybės mastą tam, kas 
egzistuoja kaip baigtinė realybė. Santykių begalybė tarsi 
išsprogdina baigtinį daiktą iš vidaus, sudaužo jo individua- 
lumą ir sunaikina jo formą. Tikroji pažinimo stichija yra ne 
forma, o formulė, Formulė išreiškia grynąjį santykį įr nieko 
bendra neturi su „šio“ individualaus daikto įforminia būtimi. 
Formulė yra formos priešingybė ir jos paneigimas, nes for- 
mulė yra santykio analogas, tuo tarpu forma — individua- 
lios daikto būties analogas. Štai kodėl mokslinis pažinimas 


yra daikto kaip individualaus fenomeno deindividualizacija. 
Tuo pačiu keliu eina ir istorizmo šalininkai. Individualūs is- 
torijos fenomenai (įvykiai ir žmonės) patys savaime jų vi- 
siškai nedomina. Svarbiausias uždavinys, kurį sau kelia is- 
toristas — pažinti kokį nors istorijoje įvykusį individualų 
fenomeną. O pažinti kaip tik ir reiškia transcenduoti to feno- 
meno individualumą, tarsi atitrūkti nuo paties fenomeno ir 
ieškoti to fenomeno atsiradimo prielaidų bei priežasčių ana- 
pus paties fenomeno. Taip individualus ir nepakartojamas 
istorijos fenomenas ištirpdomas įvairiausiuose socialiniuose, 
politiniuose, psichologiniuose, ekonominiuose santykiuose, 
ir kaip tik šitie santykiai, o ne pats fenomenas, yra tikrasis 
istoristinio tyrinėjimo objektas, Fenomenas ne aprašinėjamas, 
o aiškinamas ir, savaime suprantama, aiškinamas nesiremiant 
juo pačiu, o tuo, kas paties fenomeno atžvilgiu yra išoriška 
ir su pačiu fenomenu sąlyčio taškų neturi, Tarkim, nuo- 
sekliam istoristui atrodys beprasmiškas užsiėmimas apraši- 
nėti graikų—persų karus. Paties to įvykio individuali fi- 
zionomija, jo eiga, peripetijos, individų veiksmai ir elgsena, 
kunkuliuojančios aistros, konkretūs žmonės konkrečioje si- 
tuacijoje istoristui yra antraeilis dalykas. Jam svarbiausia 
išsiaiškinti šio konkretaus įvykio „priežastis“, apie kurias, 
kaip jis mano, patys įvykio dalyviai neturi jokio supratimo. 
Tų „priežasčių“ gali būti pačių skirtingiausių, ir jų aiškini- 
mas istoristą nuveda nuo paties fenomeno taip toli, kad pa- 
sidaro visai nebeaišku, koks ryšys tarp „priežasčių“ ir paties 
fenomeno. Istoristas niekada nesistengs aprašyti, pvz., paties 
Cezario gyvenimo, veiksmų, poelgių, žodžiu, jo individualios 
fizionomijos. Jis nekels klausimo, pvz., „kas buvo Cezaris 
ir ką jis padarė?“; jam įdomu kitkas: „kodėl Cezaris padarė 
tai ir tait“. Jis Cezario elgesio priežasčių ieškos toje pačio- 
je stichijoje, kuri lėmė ne tik Cezario, bet ir kiekvieno 
eilinio tos epochos žmogaus, pvz., legionieriaus ar Romos 
valkatos, veiksmus ir elgesį, Istorinė situacija visada yra uni- 
kali ir unikalūs tos situacijos fenomenai, o tos situacijos prie- 
žastys visada yra bendros, visuotinės; istorijos fenomenas in- 
dividualus, o fenomeno priežastys — anonimiškos. Istorija 
apskritai yra tik ten, kur išsikristalizuoja kas nors indivi- 
dualaus, tuo tarpu istorizmo šalininkai bet kokį indi- 
vidualumą redukuoja į „priežasčių“ bei „santykių“ ano- 
nimiką. Todėl istoristinio žvilgsnio horizonte istorija praran- 
da svarbiausia — nelygstamą individualumą. Istorijoje is- 
torizmas nepripažįsta jokios hierarchijos, jokio kokybinio 
2—4810 

skirtumo tarp istorinių epochų ar istorinių individų. Istori- 
jos vyksmas niveliuojamas, joje viskas tampa vienodai 
svarbu, užtat viskas vienodai ir nesvarbu. Istoristas nepri- 
pažįsta jokio rangų skirtumo: tokiu požiūriu, pvz. Aleksan- 
dro Makedoniečio figūra ir darbai nė kiek ne svarbesni už 
Tamerlano ar Atahualpos veiklą, Periklio asmuo ir gyve- 
nimas neturi jokių pranašumų palyginti su kokio nors žmo- 
gėdių karaliuko gyvenimu ir darbais. Istoristiniam žvilgs- 
niui istorijoje nebėra paradigminių situacijų ir individų, jo- 
je jis nepripažįsta nieko, kas būtų absoliučiai svarbu, nelygs- 
tama ir nepalyginama su niekuo kitu, kas turėtų išskirtinę 
svarbą kaip norma ir idealas. Šią mintį galima paaiškinti tokiu 
pavyzdžiu: istoristas nepripažįsta nei klasikinių epochų, nei 
klasikinių asmenybių. Jeigu jis ir vartoja žodį „klasika“, 
tai tik kabutėse, atiduodamas duoklę „naiviems praeities is- 
torikų prietarams“, bet pats tų „prietarų“ kategoriškai atsisa- 
kydamas, Vakarų žmogui (taigi ir mums, lietuviams) daugelį 
amžių didžiausią reikšmę turėjo Senovės Graikija kaip ide- 
alas, norma ir paradigminis orientyras, kaip klasikinė isto- 
rinė epocha par excellence, kaip išskirtinis istorinis feno- 
menas, iš kurio reikia mokytis, kurį verta gerbti, kuriame rei- 
kia ieškoti absoliučių žmogaus būties apraiškų, labiausiai ati- 
tinkančių žmogaus egzistencijos ir esmės idealą. Senovės 
Graikija sukūrė aukščiausio rango žmogaus tipą — tokia 
prasmė glūdėjo klasikos intuicijoje. Istorizmo šalininkai be 
išlygų atmeta tokį hierarchinį istorijos modelį, nes jis esąs 
„nemoksliškas ir neobjektyvus“. Istorijos fenomenai deindi- 
vidualizuojami atimant iš jų nelygstamumą ir hierarchinį 
rangą, Viskas susilygina, istorinis gyvenimas niekuo nebe- 
siskiria nuo skruzdėlyno gyvenimo: viskas visada buvo taip, 
kaip yra dabar, ir viskas visada bus taip, kaip buvo. Viskas 
vienodai banalu, vienodai reikšminga ir vienodai nereikš- 
minga. Istoristui nebėra nei didžių epochų, nei didžių asme- 
nybių. Apskritai „didybės“ sąvoka su tam tikru tamsiu nir- 
šuliu išvis pašalinama iš istoristinio žvilgsnio horizonto kaip 
„nemokslinė“, „subjektyvi“ ir „vertinamoji“. Hėgelis labai 
tiksliai apibūdino tokį požiūrį į istoriją tardamas: kamerdi- 
neris nepripažįsta herojaus, tačiau ne todėl, kad tas — ne he- 
rojus, o todėl, kad anas — kamerdineris, Istorizmą iš tikrųjų 
galima pavadinti kamerdinerio filosofija. 

Hėgelio istorijos filosofija yra visiška istoristinio žvilgs- 
nio į istoriją priešingybė. Pagrindinė jo istorijos filosofijos 
kategorija yra „individualumo“, arba „individo“, kategorija, 


pagrindinis principas — individualaus istorijos fenomeno ar- 
ba istorijos fenomeno individualumo principas, Istoriška yra 
tik tai, kas individualu, pradedant atskirų istorinių epochų 
ir pasaulinių-istorinių tautų, baigiant herojiškų asmenybių 
individualumuų — tokia yra pamatinė Hėgelio istorijos filoso- 
fijos intuicija, Tiksliausiai tokią intuiciją rodo tokie Hėgelio 
žodžiai: „Visiškai nesvarbu, iš kur kas atsirado, svarbu, ar 
tai teisinga savyje ir sau“. Hėgelis neieško individualių is- 
torijos fenomenų priežasčių, jis niekada neatitrūksta nuo pa- 
ties fenomeno, o stengiasi jį ne paaiškinti, bet aprašyti ir kar- 
tu parodyti kaip tik šį unikalų, nepakartojamą, išskirtinį ir 
nelygstamą dydį — epochą, įvykį ar asmenį. Istorinis fe- 
nomenas turi ir gali būti suprastas tik iš jo paties, o ne iš 
to, kas transcendentiška paties fenomeno būčiai, ne iš ano- 
niminių istorinės visumos santykių, ryšių, reikšmių ir pras- 
mių. Taip Hėgelis supranta istorijos filosofo misiją. Štai ko- 
dėl jo piešiamas istorijos paveikslas yra griežtai hierarchinis 
ir teleologinis. Istorija turi pradžią, pabaigą ir tikslą. Ji pra- 
sideda tada, kai žmogus išsiskiria iš gamtos, tiksliau, kai iš 
anoniminės natūralistinio sociumo stichijos išsiskiria indi- 
vidas kaip substancinė realybė. Individo substancialumo ir 
visuomenės istoriškumo rodiklis yra laisvės principas. Ne- 
istorinės bendrijos — tai vergų visuomenės. Vergas Hėge- 
liui — ne sociologinė, bet ontologinė kategorija. Vergas yra 
būtybė, dar netapusi žmogumi, arba žmogus, įmestas į gyvu- 
lio situaciją. Tai reiškia, kad vergas yra žmogus, dar neišsi- 
skyręs iš gamtos, dar-ne-žmogus, tik natūralistiškai predikuo- 
jama būtybė. Vergų bendrija yra natūralistinė visuomenė. 
Tokios Hėgelio požiūriu Rytų civilizacijos — tai Kinija, In- 
dija, Persija, Egiptas, Vergo ontologinės situacijos sociologinė 
apraiška yra despotizmas, Natūralistinės vergų visuomenės 
neišvengiamai yra despotijos. Kaip tik tokią būseną Hėgelis 
vadina neistorine ir apibūdina ją taip: čia laisvas tik vienas, 
visi kiti — vergai. Despotiškame Rytų sociume viešpatauja 
anoniminės visuotinybės ir mistinės „substancijos“ principas. 
Tokia grynai gamtiška, masyvi ir neartikuliuota „substan- 
cija" neleidžia iš jos išsiskirti individui. Tiesa, ir neistorinės 
visuomenės palieka individų vardus. Bet tai nieko nereiškia. 
Vardus mes žinome, tačiau tai ne laisvų, plastiškai savaran- 
kiškų individų, o socialinių vaidmenų ir kaukių vardai. Im- 
peratorius Du Fu paliko savo vardą ne todėl, kad jis Du Fu, 
o todėl, kad jis imperatorius, ne taip, kaip Cezaris, kuris pa- 
liko sąvo vardą ir paveikslą ne todėl, kad jis buvo diktatorius 

ar prokonsulas (diktatorių ir prokonsulų Romoje buvo labai 
daug), o todėl, kad jis buvo Cezaris. Neistorines Rytų vi- 
suomenes, žinoma, taip pat „sudarė“ individai, tačiau jie 
buvo atsitiktiniai, predikuojami tik biologiškai. Tokios vi- 
suomenės kokybiškai nesiskiria nuo skruzdėlyno, nes juk ir 
šis susideda iš pavienių skruzdėlių, t. y, biologinių individų. 
Tačiau biologinis individas pats yra anoniminis ir neatski- 
riamas nuo savo socialinės kaukės. Be to, toks individas 
neistorinėje visuomenėje nieko nereiškia kaip šis individas, 
jis neturi jokios substancinės svarbos, jis nėra individualus 
visuotinybės ir substancijos nešėjas, todėl neturi visuotiny- 
bės orumo ir rango, 


Tikroji istorija prasideda tada, kai anoniminis sociumas 
pradeda individualizuotis ir kai natūralistinė masė įsilieja į 
individualias formas, Tai žmogaus išsiskyrimas iš gamtos, 
gamtinės — vergo — būsenos įveika, o sykiu substancinio 
individo išsiskyrimas iš anoniminės visuotinybės. Neatsitik- 
tinai tikrosios istorijos pradžia Hėgelis laiko klasikinę Grai- 
kiją, kur viešpatauja „gražiosios individualybės“ principas. 
Istorinėje visuomenėje individas jau nėra tik biologinis, jis 
įgauna substancinį svorį ir ontologinę svarbą: substancinis 
individas yra visuotinis individas, įgavęs visuotinybės oru- 
mą ir rangą. Istorinės visuomenės sociologinė išraiška — tei- 
sinė valstybė, kur pavienis žmogus yra juridinis ir politinis 
subjektas, laisvasis. Istorijos kaip teleologinio proceso tiks- 
las ir pabaiga yra laisvas žmogus, suvokiantis savo laisvę 
ir ją įtvirtinantis teisinėje valstybėje. Laisvas žmogus ir 
yra substancinis individas, kurio substancialumą atspindi 
ir gina teisė. Toks žmogus yra valstybės pilietis, o tokių žmo- 
nių bendrija yra pilietinė visuomenė kaip laisvų individų 
asociacija. Todėl, pasak Hėgelio, pasaulinė istorija yra pro- 
gresuojanti laisvės savivoka, o laisvė visada reiškiasi ir gali 
reikštis tik kaip individo laisvė. Laisvės garantas pavieniame 
žmoguje yra tai, kas jame yra visuotinai žmogiška, kieno pag- 
rindu yra įveikiamas biologinis individo „atskirumas" ir 
atsitiktinumas. Tokia jėga ir realybė žmoguje yra protas. 
Laisvė ir protas Hėgeliui yra sinonimai. Tik protinga bū- 
tybė gali būti laisva ir tik laisva būtybė gali būti protinga. 
Šiuo požiūriu istorija kaip laisvės savivokos pažanga yra 
proto sklaidos arena; pasaulinė istorija yra protinga, nors 
jos empirinė sklaida vyksta aistros ir intereso stichijoje. Pro- 
tingumas ir laisvė kaip pasaulinės istorijos tikslas realizuojasi 


neprotingomis priėmonėinis, Tokia yra Hėgelio išskleista pä: 
saulinės istorijos schema. 

Taigi Hėgelio požiūriu istorija nėra tai, kas savaime 
suprantama, kas tik natūralu ir duota kaip gamta, tai, kas 
yra „visą laiką", Istorija yra tam tikra laikina būsena, kurią 
pasiekia istorinė tauta (graikai, romėnai ar germanų pa- 
saulis), t. y. tauta, iš savęs išskirianti substancinį individą 
kaip juridinį asmenį, kaip didžią asmenybę ir herojų. Kaip 
sakėme, tautos natūralistinėję sklaidoje istorija yra laikina 
būsena. Net istorinės tautos pradžia yra neistorinė, neistorinė 
ir jos pabaiga, Istorinės tautos kaip kolektyviniai substan- 
ciniai individai atsiranda iš neistorinės būsenos ir vėl pa- 
nyta į neistorinę būseną. Istorija kaip istorija skleidžiasi tarp 
šių kraštutinių būsenų. Nors istorija skleidžiasi laike, ji pati 
vis dėlto nėra laikiška. Istorijos struktūra nesutampa su lai- 
ko kaip paprasto, neartikuliuoto, monotoniško kitimo struktū- 
ra. Jeigu istorija yra būsena, be to, tokia būsena, kurioje 
atsiranda substancinis individas (pavienis ir kolektyvinis) 
kaip dominuojanti ontologinė konstanta, tada istorija yra tai, 
kas ant-laikiška, kas atsilaiko prieš laiką. Istorija yra 
amžinybės įsiveržimas į laiką. Substancinis individas yra 
istorinis kaip tik todėl, kad jis negali būti aprašytas laiko 
kaip paprasto kitimo atributais. Individas kaip substancinis 
esinys nekinta, tačiau kartu yra esmingojo kitimo, istorinio 
įvykio šaltinis. Substancinis individas nelaikiškas, nes jis 
yra visų laikų žmogus. Tai didžiausias Hėgelio istorijos filo- 
sofijos paradoksas, susijęs su Pasaulinės dvasios dialektine 
prigimtimi: dvasia kaip transcendentinė realybė nekinta ir yra 
antlaikiška, tačiau kartu ji įsiveržia į laiką; štai kodėl is- 
torija yra amžinybės ir laikinumo, pastovumo ir kaitos sin- 
tezė. 

Hėgelio istorijos filosofija yra europocentristinė, ir mūsų 
dienų istoristai tai laiko vos ne didžiausia Hėgelio nuodėme. 
Tačiau Hėgelio europocentrizmas nėra tuščia išmonė kokio 
nors subjektyvaus kaprizo, asmeninių simpatijų ar antipati- 
jų padarinys. Visų pirma Hėgelio europocentrizmas logiškai 
susijęs su pagrindiniu jo istorijos filosofijos principų — is- 
torinio fenomeno ir istorijos fenomeno individualumu. Tik Va- 
karų pasaulyje, pradedant klasikine Graikija ir baigiant Vaka- 
rų Europos kultūra, individas iš tikrųjų įgavo substancinę 
svarbą ir iš biologinio fakto virto ontologiniu ir politiniu 
idealu, vadinasi, tapo principu. Iš šio principo ir tik iš jo 
išsirutuliojo aukščiausia visuomeninio gyvenimo forma — Tes- 

publika ir aukščiausia politinės ofganizacijos forma — teisi- 
nė valstybė. Europocentrizmo priešininkai, neigdami Vakarų 
kultūros pranašumą palyginti su kitomis, neeuropietiškomis 
kultūromis ir būdami nuoseklūs, turėtų neigti ir demokrati- 
jos ar teisinės valstybės pranašumus palyginti su kitokio ti- 
po bendrijomis, pvz, su despotijomis ar totalitariniais re- 
žimais, Juk kultūros išvis negalima mechaniškai atskirti nuo 
politinės kultūros. Rytų kultūras kūrė vergai. Ko vertos 
kultūros, sukurtos vergų? Hėgelio įsitikinimu tokios kultū- 
ros laisvam žmogui nieko nevertos, o gali būti vertingos tik 
vergui. Kultūros negalima vertinti pačios savaime, atitrauk- 
tai nuo ją kūrusio žmogaus ontologinės situacijos. Ir kai toji 
situacija yra ikižmogiška, kai joję esantis žmogus nieko 
nevertas kaip žmogus, tada ir kultūra, sukurta tokio iki- 
žmogaus, nėra pilnavertė, nes ir laisvą žmogų, jai atsiduodan- 
tį, ji bloškia į ontologinę vergo situaciją ir kartu griauna tas 
pamatines egzistencinės struktūras, kurios yra absoliuti lais- 
vo žmogaus ir laisvų individų asociacijos sąlyga. Užtat Hė- 
gelis Rytų kultūrose nemato nieko pozityvaus; jose negalima 
rasti jokių paradigminių orientyrų ar idealų, lemiančių žmo- 
gaus kaip žmogaus egzistencijos specifiką bei rangą. Užtat Va- 
karų kultūra Hėgeliui yra nelygstamas ir absoliutus istorinis 
dydis, lemiantis jo bekompromisinį europocentrizmą, 
Hėgelio istorijos filosofija yra idealistinė. Tai nėra atsi- 
tiktinis dalykas. Jo idealistinė pozicija artimai susijusi su 
europocentristine orientacija. Su pamatiniais Hėgelio isto- 
rijos filosofijos postulatais ir visų pirma su istorinio fenome- 
no individualumo principu susijusi labai paprasta mintis: 
Vakarų kultūra savo giliausia prigimtimi yra idealistinė. Ji 
skleidžiasi dvimatėje — fakto ir idealo — erdvėje. Natūralis- 
tines Rytų kultūras ir bendrijas galima pavadinti fakto kul- 
tūromis: jos nepakyla virš gamtinio faktiškumo ir gamtinio 
iki-žmogiškos egzistencijos lygmens. Tik Vakarų kultūra 
natūralistiniam faktiškumui priešpriešina viršnatūralistinį ide- 
alą, nes juk substancinis individas kaip tikslas pats savaime, 
kaip laisvės ir proto subjektas yra ne natūralistinis faktas, 
o idealas. Todėl Hėgelis ir sako, kad „žmogus yra tikslas 
pats savaime tik to dieviškojo prado dėka, kuris jame glū- 
di ir kuris buvo pavadintas protu, o tokiu mastu, kokiu 
jis reiškiasi veikloje ir pats save apibrėžia — laisve“. Tas 
„dieviškasis pradas“ žmoguje ir yra idealas, apribojantis 
natūralistinį žmogaus pradą, atskiriantis tai, kas yra kaip 


faktas, nuo to, kas gali ir privalo būti ir kas niekada negali 
virsti faktu. Idealas yra norma, kurios fone vertinamas 
ir faktinis žmogaus elgesys, ir visuomeninės institucijos. Kuo 
labiau pavienio individo ar individų asociacijos gyvenimas 
priartėja prie idealo, tuo jis vertingesnis ir prasmingesnis. 
Ir priešingai. Žmogaus ir visuomenės gyvenimo prasmė gali 
būti išmatuota tik įtampa tarp idealo ir fakto. Tik idealas 
suteikia istorijai prasmę, tik idealas istoriją ir pavienio žmo- 
gaus gyvenimą apskritai daro prasmingą. Jeigu įtampos tarp 
fakto ir idealo neatsiranda arba ji išnyksta, žmogaus gyveni- 
mas prilygsta gyvulio egzistencijai, istorija praranda prasmę 
ir išnyksta kaip istorija. Vadinasi, istorinė būsena egzistuoja, 
kol egzistuoja idealas kaip paradigminis orientyras, trans- 
cendentiškas faktinei pasaulio ir sociumo būsenai. Labiausiai 
koncentruota tokio idealo išraiška Hėgeliui yra transcendenti- 
nio Dievo vaizdinys, išsikristalizavęs krikščionybėje. Tai vie- 
nintelė tikrai idealistinė religija, vėlgi kitaip negu Rytų 
religijos, kurios neturėjo paradigminio transcendentinio orien- 
tyro ir savo prigimtimi buvo natūralistinės. Žmogus kaip Die- 
vo paveikslas ir dieviškojo prado nešėjas turi paneigti savo 
faktinę egzistenciją ir atsiverti idealiam transcendentiniam 
orientyrui, Kaip tik idealusis pradas yra begalinės individo 
vertės garantas ir jo substancialumo šaltinis: protas ir lais- 
vė yra konkrečios šio prado apraiškos. Kaip jau sakėme, tas 
pats pradas yra galutinis pasaulinės istorijos tikslas, Istori- 
ja ir idealo siekimas Hėgeliui yra tapatūs dalykai, Istorija 
gali būti tik idealistinė, todėl ir istorijos filosofija kaip 
adekvatus istorijos apmąstymas privalo remtis idealistine 
nuostata. 

Tokie ryškiausi Hėgelio istorijos filosofijos bruožai, su- 
sieti į vientisą ir užbaigtą pasaulio istorinio proceso vaizdą. 
Hėgelio filosofijos interpretatoriai visada pabrėžia jos di- 
namizmą. Dialektinė tikrovės koncepcija negali būti nedina- 
miška; istorija yra tapsmo ir judrumo stichija. Tačiau kai šis 
tapsmas patenka į mąstančio žvilgsnio akiratį, jis tarsi su- 
stingsta, įgaudamas daiktiškai individualizuotus pavidalus. 
Ir kaip tik šie pavidalai lemia bendrą Hėgelio istorijos filo- 
sofijos vaizdą. Jie artikuliuoja pirmąjį, artimiausią šio vaizdo 
planą, Todėl Hėgelio istorijos filosofija — nors tai atrodytų 
keista — statiška. Pasaulinė dvasia — vienintelis dialektinio 
judrumo šaltinis, veikia tarsi užkulisiuose. Scenoje — skulp- 
tūriškai apibrėžtų, individualių istorijos darinių ansamblis. 
Žinoma, kad taip pažvelgtų į istoriją, Hėgelis pats turi at- 


sistoti į Dievo poziciją, to, beje, jis ir neslepia. Toks dieviškas 
žvilgsnis į istoriją yra ne kartą tapęs piktos kritikos taikiniu. 
Žmogus — o profesorius Hėgelis vis dėlto buvo tik žmogus — 
kaip mirtinga ir ribota būtybė pats yra istoriškas, todėl ne- 
gali atsistoti šalia istorijos ar pakilti virš jos. O štai Hėgelis, 
pateikdamas užbaigtą pasaulinio istorinio proceso vaizdą, 
pasisavina Dievo kompetencijas. Žmogus, apmąstantis isto- 
rinį procesą, neturėtų užmiršti savo baigtinumo, o Hėgelis 
tai užmiršta. Toks kritikų argumentas. Tačiau tokia kritika 
atrodo įspūdinga ir pamatuota tik iš pirmo žvilgsnio, Juk 
bet kokio aiškaus ir racionaliai artikuliuoto mąstymo pamati- 
nė sąlyga — subjekto stovėsena priešais objektą. Mąstančiam 
žvilgsniui objektas atsiveria tik kaip daiktiškai individuali- 
zuotas esinys, tai yra kaip vaizdas ir paveikslas, kaip baigtinė 
ir apžvelgiama visuma. Istorija nėra jokia išimtis, nors ji, 
atrodytų, yra bauginančiai „didelė“, beribė ir neapžvelgiama. 
Kaip mąstančio žvilgsnio objektas ji niekuo nesiskiria nuo 
bet kokio kito, kad ir „mažo“, objekto, pvz., akmens ar me- 
džio. Mąstymo horizonte „mažo“ ir „didelio“ skirtumai praran- 
da prasmę. Todėl Hėgelis, atsistodamas į Dievo poziciją, ne- 
daro nieko tokio, kas neatitiktų elementarių racionalaus mąs- 
tymo sąlygų. Jas aimetus, istorijos kaip visumos apmąstyti iš- 
vis nebūtų įmanoma, Tada beliktų vienas kelias — atsisakyti 
mąstymo ir griebtis iracionalių atvirumo istorijai būdų — 
„išgyvenimo“, „įsijautimo“ ar dar ko nors, kas jau net ne- 
įvardijama. Tai jau būtų mistinis sąlytis su istorija, Bet misti- 
ka — dalykas privatus; mistinė patirtis neobjektyvuojama ir 
nekomunikuojama. O istorijos filosofija vis dėlto yra filo- 
sofija, ji skleidžiasi objektyvių ir komunikuojamų dalykų 
erdvėje. Ši erdvė turi būti lengvai apžvelgiama ir matoma 
visa, iki mažiausių smulkmenų. Joje neturi būti tamsių ker- 
telių ir nematomų taškų. Tokia yra ir Hėgelio istorijos filoso- 
fijos erdvė. Šiuo požiūriu Hėgelis išsaugoja ištikimybę Va- 
karų metafizinei tradicijai ir blaiviam racionalizmui. Šiuo 
požiūriu jis yra mąstytojas klasikas, o jo nutapytas pasauli- 
nės istorijos vaizdas — klasikinis. Patirti pasaulio aiškumą 
ir paprastumą — su niekuo nepalyginamas džiaugsmas. Jį 
teikia klasikiniai kūriniai — klasikinio žvilgsnio į esiniją 
kristalai, Reikia tikėtis, kad šios knygos skaitytojas tokį 
džiaugsmą patirs, nes Hėgelio „Istorijos filosofija“ ir yra 
klasikinio žvilgsnio į pasaulį kristalas, 

Šių paskaitų objektas yra filosofinė pasaulinė istorija, 
t. y. ne bendri apmąstymai apie pasaulinę istoriją, ku- 
riuos mes ja grįstume ir stengtumės ją paaiškinti, rem- 
damiesi pavyzdžiais, paimtais iš jos turinio, o pati pa- 
saulinė istorija *. Kad išsiaiškintume, kas tai yra, visų 
pirma, kaip man atrodo, būtina apžvelgti kitus isto- 
rijos aiškinimo būdus. Apskritai egzistuoja trys istori- 
jos aiškinimo būdai: 

a) pirmapradė istorija, 

b) reflektyvioji istorija, 

c) filosofinė istorija; 

a) Pirmas. Kad tuojau pat duočiau konkretų vaizdi- 
nį, paminėsiu Herodotą, Tukididą ir kitus į juos panašius 
istorikus. Jie visų pirma aprašinėja tokius įvykius, poel- 
gius ir būsenas, kuriuos jie matė patys, išgyveno ir į 
dvasinių vaizdinių sritį perkėlė tai, kas egzistavo išo- 
rėje. Šitaip išorinis reiškinys paverčiamas vidiniu vaiz- 
diniu. Lygiai kaip poetas juslinę medžiagą pertvarko 
į vidinį vaizdinį. Žinoma, šie pirmieji istorikai naudoja- 
si kitų pasakojimais bei pranešimais (juk vienas žmo- 
gus visko matyti negali), tačiau naudojosi taip, kaip 
poetas naudojasi jau susiformavusia kalba kaip ingre- 


* Aš negaliu čia nurodyti tokio vadovėlio, kurį galima būtų 
laikyti jos tyrinėjimo pagrindu; tarp kitko, mano „Teisės filosofijos 
pagrinduose“ ($ 341—360) aš jau pateikiau tikslią tokios pasaulinės 
istorijos sampratą ir nurodžiau jos principus arba tuos periodus, 
į kuriuos ji skirstoma. 

dientu, kuriai jis tiek daug skolingas. Istorikai susieja 
į vieną daiktą visa, kas išsibarstę ir nykstama, ir tai 
įamžina Mnemosinės šventykloje. Tokiai pirmapradei 
istorijai nepriklauso sakmės, liaudies dainos, padavi- 
mai, nes visa tai dar yra migloti tamsių tautų vaizdi- 
niai. Tuo tarpų mus domina tautos, kurios žinojo, kas 
jos buvo ir ko jos Norėjo. Tikrovė, kurią mes ap- 
žvelgiame arba galime apžvelgti, duoda tvirtesnį pa- 
grindą negu praeitis, kurioje atsirado sakmės ir poe- 
tiniai kūriniai, jau nebeišreiškiantys istorinio gyveni- 
mo tautų, kurios pasiekė aiškų individualumą. 

Šie pirmieji istorikai savo dabarties įvykius, poel- 
gius ir būsenas performuoja į vaizduotės kūrinį. Todėl 
tokių istorinių veikalų turinys pagal savo išorinę apim- 
tį negali būti didelis (prisiminkime Herodoią, Tukididą, 
Gvičardinį), kas yra gyva ir reikšminga juos supančioje 
aplinkoje, duoda jiems tikrąją medžiagą; autoriaus iš- 
simokslinimas ir tie dalykai, kuriuos jis perkelia į savo 
kūrinį, autoriaus dvasia ir dvasia įvykių, apie kuriuos 
jis pasakoja, yra tapatūs. Jis aprašinėja visa, kame jis 
daugiau ar mažiau dalyvavo, ar bent jau tai, ką jis 
išgyveno. Tai vis ne ilgi laikotarpiai, individualūs žmo- 
nės ir įvykiai, o pavieniai nereflektuoti bruožai, iš ku- 
rių jis komponuoja savo paveikslą, ir bendras vaizdas 
atrodo toks, kokį jis matė pats arba susikūrė iš kitų 
mačiusiųjų pasakojimų ir pateikė palikuonių vaizduo- 
tei. Jis nereflektuoja, nes gyvena paties veiksmo dva- 
sia ir nuo jo savęs neatskiria; jeigu jis, Kaip, pavyz- 
džiui, Cezaris, priklauso karvedžių ar valstybės vyrų 
luomui, jo paties tikslai yra istoriniai. Bet jeigu čia 
sakoma, kad toks istorikas nereflektuoja, o veikia patys 
asmenys ar tautos, ar tokiam teiginiui neprieštarauja 
kalbos, kurias mes skaitome, pavyzdžiui, Tukidido vei- 
kale ir kurių atžvilgiu galima teigti, kad jos buvo 
sakomos visai kitaip? Tačiau kalbos yra žmonių veiks- 
mai, be to, labai reikšmingi veiksmai. Žinoma, žmonės 
dažnai sako, jog tai buvo tik šnekos, ir šitaip nori pa- 
rodyti jų nekaltumą. Tokios kalbos galų gale yra ple- 
palai, o plepalai turi tą svarbų pranašumą, kad jie yra 


nekalti. Tačiau tokios kalbos, kuriomis viena tauta 
kreipiasi į kitą, arba kalbos, kuriomis kreipiamasi į 
tautas ir valdovus, yra neatskiriama istorijos, ypač se- 
novės, dalis. Ir net jeigu tokios kalbos kaip, pavyz- 
džiui, Periklio, itin išsilavinusio, šviesiausio ir tauriau- 
sio valstybės vyro, buvo sukurtos Tukidido, jos nebu- 
vo visai svetimos ir pačiam Perikliui. Šiose kalbose 
tie žmonės išreiškė savo tautos maksimas, jų pačių įsi- 
tikinimus, išsakė savąjį politinių įvykių, dorovinės ir 
dvasinės prigimties supratimą ir principus, kuriais jie 
rėmėsi, siekdami savo tikslų ir vienaip ar kitaip veik- 
dami. Kalbose, istorikų priskiriamose tiems žmonėms, 
išreiškiama ne kokia nors jiems svetima pasaulėžiūra, 
o pačių oratorių kultūra. 

Tokių istorikų, kuriuos būtina ne tik studijuoti, bet 
ir nuolat skaityti, jeigu siekiama įsigilinti į tautų gy- 
venimą, tokių istorikų, kurių veikaluose galima rasti 
ne tik mokytumą, bet sykiu gilų ir gryną pasitenki- 
nimą, yra ne tiek jau daug, kaip kartais manoma: 
Herodotas, istorijos tėvas, t. y. jos pradininkas, ir 
Tukididas jau paminėti; tokia pat pradmeninė knyga 
yra Ksenofonto „„Anabazis“; Cezario „Komentarai“ yra 
tikras didžios dvasios šedevras. Senovėje šitie isto- 
rikai neišvengiamai turėjo būti ir žymūs karvedžiai, ir 
valstybė“, \ryrai; viduramžiais, išskyrus vyskupus, bu- 
vusius politinių įvykių sūkuryje, istoriją rašė vienuo- 
liai, naivūs kronikininkai, tiek pat izoliuoti, kiek minėti 
senovės valstybės vyrai buvo pasinėrę į gyvenimą. 
Naujaisiais laikais aplinkybės visiškai pasikeitė. Mū- 
sų mokytumas pačia savo esme apima visus įvykius ir 
tuojau pat juos paverčia pasakojimais, pateikdamas 
juos vaizduotei. Mes turime puikių, paprastų, konkre- 
čių pasakojimų, ypač apie karo įvykius, pasakojimų, 
kurie gali būti gretinami net su Cezario „Komentarais“, 
o savo turiningumu ir išsamumu, nes aprašomos prie- 
monės bei sąlygos, jie dar ir pamokantys. Čia galima 
paminėti ir prancūziškus memuarus. Dažnai jie para- 
šyti protingų žmonių apie nereikšmingus įvykius, ne- 
retai juose daug anekdotiškų dalykų, o tai reiškia, 

kad jų turinys yra skurdus, tačiau dažnai tai yra tikri 
istoriniai šedevrai, pvz., kardinolo fon Reco memuarai, 
atveriantys erdvią istorinę panoramą. Vokietijoje tokių 
meistrų mažiau; Frydrichas Didysis (Histoire de mon 
temps) yra šlovinga išimtis. Iš esmės tokie žmonės turi 
užimti aukštą padėtį. Tik tada, kai stovima aukštai, 
galima teisingai apžvelgti dalykus ir pastebėti viską, 
bet to neįmanoma padaryti, kai žiūrima iš apačios į 
viršų pro siaurą plyšį. 

b) Antrą istorijos tipą galima pavadinti reilekty- 
viuoju, Tai tokia istorija, kurios išdėstymas pakyla virš 
dabarties ne laiko, o dvasios požiūriu. Šį antrąjį tipą 
galima suskirstyti į visiškai skirtingas rūšis. 

aa) Reikėtų apžvelgti visą kurios nors tautos, ša- 
lies ar viso pasaulio istoriją, žodžiu, tai, ką mes vadi- 
name visuotine istorija. Šiuo atveju svarbiausias daly- 
kas yra istorinės medžiagos apdorojimas, kurį istorikas 
atlieka remdamasis savo dvasia, kuri skiriasi nuo šios 
medžiagos turinio dvasios. Šiuo atveju ypač svarbūs 
tie principai, kuriais autorius vadovaujasi interpretuo- 
damas iš dalies jo aprašomų veiksmų ir įvykių turinį 
bei tikslus, iš dalies pasirinkdamas būdą, kaip jis nori 
rašyti istoriją. Šioje srityje pasireiškianti vokiečių ref- 
leksija ir proto lankstumas yra labai įvairūs: kiekvie- 
nas istorikas čia linkęs susikurti savo stilių ir manierą. 
Anglai ir prancūzai apskritai žino, kaip reikia rašyti 
istoriją: jie labiau linkę remtis visuotine ir nacionaline 
kultūra; o kiekvienas iš mūsų stengiasi sugalvoti ką 
nors ypatinga, todėl, užuot rašę istoriją, mes visada 
stengiamės išsiaiškinti, kaip istorija turėtų būti rašo- 
ma. Ši pirma reflektyviosios istorijos rūšis artima pir- 
majam istoriografijos tipui, jeigu keliamas vienintelis 
tikslas išdėstyti visą kurios nors šalies istoriją. Tokios 
kompiliacijos (pvz., Livijaus, Diodoro Siciliečio istori- 
jos, Johano fon Miulerio Šveicarijos istorija), jeigu jos 
gerai parašytos, vertos pagyrimo. Žinoma, geriausia, 
kai tokie istorikai priartėja prie pirmojo tipo istorikų 
ir rašo taip akivaizdžiai, kad skaitytojui gali pasirodyti, 
jog apie įvykius pasakoja amžininkai ir tų įvykių lių- 


dininkai. Tačiau tonas, kuris turi būti būdingas indi- 
vidui, priklausančiam tam tikrai kultūrai, dažnai mo- 
difikuojasi taip, kad jis nebeatitinka aprašomų laikų 
dvasios, ir toji dvasia, kuria byloja istorikas, gerokai 
skiriasi nuo aprašomos epochos dvasios. Šiai Livijus 
priverčia Senovės Romos karalius, konsulus ir karve- 
džius sakyti tokias kalbas, kurios tiktų tik kokiam nors 
apsukriam jo paties laikų advokatui ir kurios visiškai 
skiriasi nuo išlikusių tikrų senovės sakmių, pvz., tokių 
kaip Menenijaus Agripos pasakėčia. Tas pats Livijus 
mums pateikia mūšių aprašymus taip, tarsi jis pats 
būtų juos stebėjęs, nors jo vaizduojamų atitikmenų ga- 
lima rasti visų laikų mūšiuose, be to, jų konkretumas 
vėlgi visiškai nesiderina su nerišlumu ir nenuoseklumu, 
būdingu kitų įvykių ir aplinkybių aprašymui. Koks 
skirtumas tarp tokio kompiliatoriaus ir pirmapradžio 
istoriko, lengviausia pastebėti palyginus išlikusius Po- 
libijo istorijos skyrius su Livijaus tekstais, kuriuos jis 
parašė pasinaudojęs Polibijo veikalu, jį trumpindamas 
ir darydamas išrašus. Johanas fon Miuleris, stengdamasis 
teisingai pavaizduoti aprašomą epochą, savo istorijai 
suteikė medinę, pompastišką ir pedantišką formą. Skai- 
tyti senąjį Čudį (Tschudy) kur kas maloniau; čia viskas 
naiviau ir natūraliau negu istorijoje, parašytoje tokiu 
dirbtiniu, pompastišku ir archaizuotu stiliumi. 

Istorija, kur keliamas tikslas apžvelgti ilgus laiko 
tarpsnius arba visą pasaulio istoriją, iš tikrųjų turi at- 
sisakyti individualaus tikrovės vaizdavimo ir pasiten- 
kinti abstraktybėmis ne tik tuo požiūriu, kad pralei- 
džiami įvykiai ir veiksmai, bet ir tuo, kad viešpatauja 
grynoji mintis. Koks nors mūšis, didi pergalė, apgultis 
nustoja būti tuo, kas jie yra savaime, bet redukuojami 
į paprastus apibrėžimus. Kai Livijus pasakoja apie 
karus su volskais, kartais jis pasako labai trumpai: tais 
metais buvo kariaujama su volskais. 

4 bb) Antras reflektyviosios istorijos porūšis yra 
pragmatinė istorija. Kai nukrypstame į praeitį ir do- 
mimės mums tolimu pasauliu, dvasiai atsiveria tokia 
dabartis, kuri, būdama pačios dvasios produktas, yra at- 

pildas už jos pastangas. Įvykiai yra įvairūs, tačiau vi- 
sa, kas juose visuotina, rišlu, kas sudaro jų vidų, yra 
viena. Tai yra tarsi kokia praeities įveika ir įvykių 
sudabartinimas. Kad ir kokios būtų abstrakčios prag- 
matinės refleksijos, jos yra dabartiškos, o praeities 
pasakojimus jos tarsi prikelia šiandienos gyvenimui. 
O ar tokios refleksijos yra iš tikrųjų įdomios ir gyvas- 
tingos, priklauso nuo paties autoriaus dvasios. Čia ypač 
derėtų paminėti moralines refleksijas ir moralinį pa- 
mokymą, kurį teikia istorija ir dėl kurio ji neretai ir 
buvo rašoma. Nors galima sakyti, kad gėrio pavyzdžiai 
taurina charakterį ir kad juos verta pasitelkti mora- 
liniam vaikų auklėjimui, kad įskiepytume jiems visa, 
kas kilnu, tačiau tautų ir valstybių likimai, jų interesai, 
būsenos ir negandos yra jau kita sritis, Valdovams, 
valstybės vyrams ir tautoms patariama mokytis iš isto- 
rinės patirties. Tačiau patirtis ir istorija moko, kad 
tautos ir vyriausybės iš istorijos niekada nieko neiš- 
moko ir nepaisė pamokymų, kuriuos galima būtų iš jos 
išgvildenti. Kiekviena epocha yra tokia individuali ir 
kiekvienoje epochoje būna tokių ypatingų aplinkybių, 
kad joje turi ir gali būti veikiama tik remiantis ja pa- 
čia. Pasaulio įvykių maišatyje negali pagelbėti joks vi- 
suotinis principas, joks prisiminimas apie panašias ap- 
linkybes, nes koks nors blyškus prisiminimas yra be- 
jėgis palyginti su dabarties laisve ir gyvastingumu. 
Šiuo požiūriu nėra nieko trivialesnio kaip raginimas 
mokytis iš graikų ir romėnų, taip dažnai kartojamas 
Prancūzijos didžiosios revoliucijos epochoje. Nieko nė- 
ra taip skirtinga kaip tų tautų ir mūsų epochos pri- 
gimtis. Johanas fon Miuleris, rašydamas savo ,„Visuoti- 
nę istoriją“ ir „Šveicarijos istoriją“, ketino pateikti to- 
kių moralinių pamokymų valdovams, vyriausybėms ir 
tautoms ir ypač šveicarų tautai (jis sudarė savotišką 
pamokymų ir apmąstymų rinkinį ir savo laiškuose daž- 
nai pateikia tikslų skaičių apmąstymų, jo sutormuluotų 
per savaitę), tačiau šie pamokymai— ne tai, ką jis 
geriausia padarė. Apmąstymai gali būti teisingi ir įdo- 
mūs tik tada, kai giliai, laisvai ir plačiai žvelgiama 

į padėtį ir tik. kai gerai suprantama idėjos prasmė (pvz., 
Monteskjė „Įstatymų dvasioje“). Todėl viena reflekty- 
vioji istorija pakeičia kitą; medžiaga prieinama kiek- 
vienam rašytojui, kiekvienas gali lengvai laikyii save 
sugebančiu ją sutvarkyti, apdoroti ir savo dvasią lai- 
kyti per ją pasireiškiančia laiko dvasia. Kai tokios ref- 
lektuojančios istorijos nusibosdavo, buvo dažnai su- 
grįžtama prie kokio nors įvykio visapusiško aprašymo. 
Tokie aprašymai, žinoma, yra šio to verti, tačiau daž- 
niausiai jie pateikia vien medžiagą. Mes, vokiečiai, tuo 
ir pasitenkiname, prancūzai, priešingai, sąmojingai su- 
sikuria dabartį, o praeitį susieja su dabartine būsena. 

cc) Trečia reflektyviosios istorijos rūšis yra kritinė 
istorija: ją reikia paminėti, nes mūsų laikais Vokietijo- 
je istorija traktuojama kaip tik šitaip. Čia dėstoma ne 
pati istorija, o istorijos istorija, pateikiamas istorinių 
pasakojimų vertinimas, tyrinėjama jų tiesa ir paliki- 
mumas. Išskirtinis dalykas, kuris čia slypi ir privalo 
slypėti, yra rašytojo, ką nors išsiderančio ne iš daiktų, 
o iš pasakojimų, įžvalgumas. Prancūzai šioje srityje 
pateikė daug fundamenialių ir protingų darbų. Tačiau 
jie nenorėjo, kad toks kritinis metodas būtų pateikia- 
mas kaip istorinis, todėl savo požiūrius išreiškė kritinių 
traktatų pavidalu. Tiek vokiečių filologijos, tiek istori- 
jos veikalus užvaldė vadinamoji aukštesnioji kritika. 
Šita aukštesnioji kritika įteisina tai, kad į istoriją įsi- 
brauna įvairiausios pseudoistorinės nesąmonės — tuš- 
čios vaizduotės padariniai. Yra kitas būdas istorijoje 
surasti dabartį, kai istoriniai faktai pakeičiami subjek- 
tyviais prasimanymais, beje, tokiais prasimanymais, ku- 
rie laikomi tuo patikimesniais, kuo jie įžūlesni, t. y. 
kuo niekingesnės smulkios aplinkybės, kurios juos le- 
mia, ir kuo labiau jie prieštarauja esmingiausiems isto- 
rijos faktams. 

dd) Paskutinioji reflektyviosios istorijos rūšis yra to- 
kia istorija, kuri tuojau pat pasirodo esanti neišbaigta, 
dalinė. Nors ji ir stengiasi abstrahuoti, tačiau yra tik 
perėjimas prie filosofinės pasaulinės istorijos, nes ji 
remiasi bendrais požiūriais (pvz. meno, teisės, religi- 

jos istorija). Mūsų laikais šis sąvokų istorijos tipas 
(Begrifisgeschichte) buvo vis labiau gvildenamas ir 
laikomas svarbiausiu. Tokios atšakos siejasi su tautos 
istorijos visuma, ir viskas priklauso nuo to, ar atsklei- 
džiamas visumos rišiumas, ar tos visumos ieškoma tik 
alsitiktiniuose ryšiuose. Pastaruoju atveju jie pasirodo 
tik kaip atsitiktiniai tautų gyvenimo iragmentai. Jeigu 
reilektyvioji istorija priėjo tokią ribą, kai ji siekia 
atskleisti bendrą visumos vaizdą, reikia pasakyti, kad, 
jeigu toks bendras vaizdas iš tikrųjų teisingas, jis yra 
ne tik išorinė gija ar išorinė tvarka, bet ir pati įvykių 
ir faktų siela. Juk kaip ir sielų vedlys Merkurijus, 
idėja iš tiesų yra tautų ir pasaulio vedlys, ir kaip tik 
dvasia, jos protingoji ir būtinoji valia lėmė ir lemia 
pasaulio įvykių eigą: atskleisti šitą dvasios kaip va- 
dovaujančios jėgos prigimtį yra mūsų tikslas. Tai atve- 
da prie c) trečiojo istorijos tipo — prie filosofinės 
istorijos. Pirmųjų dviejų tipų atžvilgiu mums nereikėjo 
nieko iš anksto aiškinti, nes jų sąvoka yra savaime 
suprantama, o pastarojo atžvilgiu yra visai kitaip, nes 
jį, atrodo, reikėtų paaiškinti ir pateisinti. Apskritai 


istorijos filosofija yra ne kas kita kaip mąstantis it» | 


stebėjimas. Tačiau be mąstymo apsieiti mes niexaip 
negalime; kaip tik mąstymu mes skiriamės nuo gyvu- 
lio; ir juslėse, ir pažinime, ir insiinkiuose, ir valioje, 
kiek jie yra žmogiški, glūdi mąstymas. Tačiau ši ape- 
liacija į mąstymą čia gali pasirodyti nepakankama, nes 
istorijoje mąstymas pavaldus esamybei ir faktams, nuo 
jų priklauso ir yra jais grindžiamas, tuo tarpu filosofi- 
jai, priešingai, priskiriamos savarankiškos mintys, ku- 
rias spekuliatyvinis protas pagimdo pats iš savęs, ne- 


paisydamas to, kas yra. Jeigu filosofija žvelgių į isto-. 


riją kaip tik taip, ji ją interpretuotų kaip medžiagą, 
neleistų jai būti tokiai, kokia įi yra, bet sutvarkytų ją 
pagal mintis, Kaip sakoma, ją konstruotų a priori. Ta- 
čiau istorija turi tik apmąstyti visa, kas yra ir buvo, 
įvykius ir poelgius, ir juo ji arčiau tiesos, juo labiau 
laikosi esamybės; kadangi filosofijos prasmė, atrodytų, 
prieštarauja tokiam siekiui, šitas prieštaravimas ir iš 

jo kylantis priekaištas sekuliatyviniam protui turi būti 
paaiškintas ir atremtas: kartu mes nelinkę koreguoti 
daugybės specialių neteisingų vaizdinių apie istorijos 
nagrinėjimo tikslą, interesus, metodus ir jos santykį su 
filosofija, vaizdinių, kurie labai paplitę arba vis iš nau- 
jo išradinėjami. 

Tačiau vienintelė mintis, kurią atsineša filosofija, 
yra ta paprasta proto mintis, kad pasaulyje viešpatauja 
protas, todėl ir pasaulinė istorija vyko protingai. Šitas 
įsitikinimas ir požiūris yra prielaida nagrinėti istoriją; 
filosofijoje tai nėra jokia prielaida, Spekuliatyviuoju 
pažinimu joje įrodoma, jog protas čia mes galime 
naudotis šituo posakiu tiksliau nesiaiškindami jo san- 
tykio su Dievu — yra tiek substancija, tiek begalinė 
jėga; sau pačiam jis yra viso gamtinio ir dvasinio gy- 
venimo begalinis turinys, o sykiu ir begalinė forma — 
šio turinio apraiška. Protas yra substancija, kaip tik 
tai, dėl ko ir kur egzistuoja ir turi savo būti visa tik- 
rovė; protas yra begalinė jėga, nes jis nėra toks silp- 
nas, kad pasitenkintų idealu ar priederme ir egzistuotų 
anapus tikrovės kažkur, tarsi kokia atskirybė kai kurių 
žmonių galvose; protas yra begalinis turinys, visa es- 
mė ir tiesa, ir iis pats sau yra medžiaga, kurią apdoro- 
ja jo paties veikla, nes kitaip, nei baigtinė veikla, jis 
nereikalauja išorinių sąlygų, išorinės medžiagos ir prie- 
menių, iš kurių jis semtųsi savo veiklos energiją ir 
obiektus; visa tai jis gauna iš savęs ir pats sau yra 
toji medžiaga, kurią jis apdoroja; kaip jis yra tik savo 
paties prielaida ir absoliutus tikslas, taip įis pats yra 
šito absoliutaus tikslo realizavimas ir ne tik gamtos, 
bet ir dvasios pasaulio perkėlimas iš gelmės į paviršių, 
ir būtent pasaulinėje istorijoje. Kad tokia idėja yra tie- 
sa, amžinybė ir absoliuti jėga, kad ji atsiveria pasaulyje 
ir niekas joje neatsiveria, išskyrus ją pačią, jos šlovę ir 
didybę, visa tai, kaip sakyta, įrodinėiama filosofijoje ir 
todėl daroma prielaida, jog tai yra įrodyta. 

Jūsų, gerbiamieji ponai, kurie dar nesusipažinę su 
filosofija, aš galėčiau prašyti, kad šitų paskaitų apie 
pasaulinę istoriją klausytumėtės tikėdami protu, ro- 

rėdami ir trokšdami jį pažinti; žinoma, studijuojant 
mokslus subjektyvus poreikis turi būti siejamas ne tik 
su žinių kaupimų, bet ir su protingu supratimu bei 
pažinimu. Juk jeigu apmąstant pasaulinę istoriją nesi- 
remiama mintimi ir proto pažinimu, tai bent jau reikėtų 
tvirtai, nepajudinamai tikėti, kad pasaulinėje istorijoje 
glūdi protas ir kad protingumo ir save suvokiančios 
valios pasaulis nėra pavaldus atsitiktinumui, bet priva- 
lo pasirodyti save suvokiančios idėjos šviesoje. Iš tik- 
rujų man nėra reikalo iš anksto reikalauti tokio tikė- 
jimo. Tai, ką aš pasakiau iš anksto ir ką dar pasakysiu, 
ir mūsų mokslo atžvilgiu derėtų priimti ne kaip prie- 
laidą, o kaip visumos apžvalgą, kaip rezultatą nagri- 
nėjimo, kuriuo mes užsiimame, kaip tokį rezultatą, ku- 
ris man žinomas, nes aš jau žinau visumą. Taigi tik 
pačios pasaulinės istorijos apžvalga turi parodyti, kad 
jos vyksmas buvo protingas, kad ji buvo protinga ir 
būtina pasaulinės dvasios slinktis-—— slinktis dvasios, 
kurios prigimtis, tiesa, visada viena ir ta pati, tačiau 
kuri šitą vieningą prigimtį eksplikuoja pasaulio būty- 
je. Kaip sakėme, kaip tik toks turi būti istorijos rezul- 
tatas. Tačiau pačią istoriją privalome priimti tokią, ko- 
kia ji yra: mes privalome tyrinėti istoriškai, empiriškai; 
beje, mes neturime duotis apgaunami istorikų specialis- 
tų, nes jie, ypač vokiečiai, turintys didelį autoritetą, 
daro tai, dėl ko jie priekeištauja filosofams, t. y. isto- 
rijoje leidžiasi į apriorinius prasimanymus. Pavyzdžiui, 
labai paplitęs prasimanymas, jog esą egzistavusi pirmi- 
nė ir seniausia tauta, kuriai pats Dievas davė tobulą 
žinojimą ir išmintį, visapusišką visų gamtos dėsnių ir 
dvasinės tiesos žinojimą, arba jog gyvavusios vieno- 
kios ar kitokios žynių tautos, arba — kad paminėtume 
ką nors specialaus — kad egzistavęs romėnų epas, iš 
kurio romėnų istorikai perėmę seniausiąją isteriją ir 
t. t. Tokius autoritetus mielai atiduodame sąmojingiems 
istorikams specialistams, kurių mes nestokojame. Kaip 
pirmąją sąlygą mes galime suformuluoti reikalavi- 
mą teisingai suvokti tai, kas yra istoriška; tačiau 
tokie bendri posakiai kaip „teisingas“, „suvokii" yra 


dviprasmiški. Net paprastas eilinis istorikas, kuris gal- 
būt mano ir teigia, jog jis pasyviai pasitiki tik fak- 
tais, iš tikrųjų nėra pasyvus, nes jis mąsto, vartoja savo 
kategorijas ir, jomis remdamasis, žvelgia į faktus; pro- 
tas neturi likti mieguistas, bet privalo akiyviai mąsty- 
ti, ypač ien, kur siekiama moksliškumo; kas žiūri į 
pasaulį protingai, į ią ir pasaulis žiūri protingai; abu 
lemia vienas kitą. Tačiau įvairūs faktų apmąstymo, 
interpretacijos ir vertinimo būdai jų svarbos ar nesvaiI- 
bumo požiūriu priklauso tolimesnei kategorijai, ir čia 
jų nereikia. 

Aš priminsiu tik dvi formas ir du požiūrius, išreiš- 
kiančius visuotinį įsitikinimą, jog protas viešpatavo 
ir viešpatauja tiek pasaulyje, tiek pasaulinėje istorijoje. 
Tai duoda mums dingstį paliesti pagrindinį dalyką, 
kuris yra labai sunkus, ir drauge užsiminti apie tai, kas 
mums yra svarbu. 

Visų pirma priminsiu istorinį faktą, jog graikas 
Anaksagoras pirmas pasakė, kad Novg, intelektas ap- 
skritai arba protas, valdo pasaulį, tačiau ne intelektas 
kaip save suvokiantis protas, ne dvasia — vieną nuo 
kito mes turime aiškiai atskirti. Saulės sistemos judėji- 
mas pavaldus nekintantiems dėsniams: šitie dėsniai 
yra jos protas, tačiau nei Saulė, nei planetos, apie ją 
besisukančios pagal tuos dėsnius, jų nesuvokia. Taigi 
mintis, jog gamtoje glūdi protas, jog ji pavaldi ne- 
kintantiems visuotiniams dėsniams, mūsų netrikdo, mes 
prie to pripratę ir tam neteikiame didelės reikšmės; 
todėl aš paminėjau tą istorinį faktą, kad atkreipčiau 
dėmesį štai į ką: tai, kas mums gali pasirodyti trivialu, 
kaip rodo istorija, ne visada egzistavo pasaulyje; prie- 
šingai, tokia mintis yra ištisa žmogaus dvasios epocha. 
Aristotelis sako apie Anaksagorą, pirmąkari paskelbusį 
šią mintį, jog jis atrodė lyg koks vienintelis blaivus 
tarp girtų. Iš Anaksagoro šią mintį perėmė Sokratas, 
ir — išskyrus Epikūrą, kuris visus įvykius priskyrė 
atsitiktinumui — ji tapo viešpataujanti filosofijoje. „AŠ 
labai tuo džiaugiausi — kalba Sokratas Platono dialo- 
ge,— ir tikėjausi suradęs mokytoją, kuris aiškinių man 

gamtą protingai, parodytų atskirame dalyke jo ypatin- 
gą tikslą, o visumoje — visuotinį tikslą, ir men niekaip 
nesinorėjo atsisakyti šios vilties. Tačiau kaip aš buvau 
apviltas, kai, uoliai išstudijavęs Anaksagoro raštus, pa- 
mačiau, jog vietoj proto jis nurodo tokias išorinės prie- 
žastis kaip oras, eteris, vanduo ir pan.“ Nesunku pas- 
tebėti, kad Sokrato nepatenkina ne pats Anaksagoro 
principas, O tai, kad tas principas nevykusiai taikomas 
konkrečiai gamtai, kad ji nebuvo suprantama ir aiški- 
nama remiantis šituo principu, kad apskritai šis princi- 
pas liko abstraktus, kad gamta nebuvo suvokiama kaip 
šio principo išsklaida ir iš proto atsirandanti tvarka. 
Čia aš iš pat pradžių noriu atkreipti dėmesį į tokį skir- 
tumą: ar koks apibrėžimas, principas, tiesa lieka abs- 
traktūs, ar einama prie tikslesnio apibrėžimo ir konkre- 
taus vystymosi. Šis skirtumas yra lemiingas, ir, be kita 
ko, pagrindinį dėmesį mes atkreipsime kaip tik į tą 
aplinkybę baigdami dėstyti savo pasaulio istoriją ir 
apžvelgdami naujausią politinę būseną. 

Toliau, mintis, jog protas valdo pasaulį, siejasi su 
vėlesniu jos pritaikymu, kuris mums gerai žinomas, 
t. y. religinės tiesos pavidalu, kad pasaulis nėra paval- 
dus aisitikiinumui ir atsitiktinėms išorinėms priežastims, 
bet valdomas Apvaizdos. Aš jau aiškinau, jog neketinu 
reikalauti, kad Jūs tikėtute tuo principu, tačiau aš galiu 
apeliuoti į Jūsų tikėjimą šiuo religiniu pavidalu, jei- 
gų apskritai filosofijos mokslo savitumas leisių, kad 
būtų daromos prielaidos; arba, aptariant šį klausimą iš 
kitos pusės, reikia pasakyti, kad mokslas, kurį mes 
norime išdėstyti, iš pradžių privalo įrodyti jeigu ne 
minėto principo tiesą, tai bent jau teisingumą. O ta 
tiesa, kad pasaulio įvykius valdo Apvaizda, ir kaip tik 
dieviškoji Apvaizda, atitinka minėtąjį principą, nes die- 
viškoji Apvaizda yra išminiis dėl savo begalinės jėgos, 
realizuojančios savo tikslus, t. y. absoliutų, protingą 
galutinį pasaulio tikslą; juk protas yra visiškai laisvai 
save apibrėžiantis mąstymas. Tačiau toliau skirtumas 
tarp tikėjimo ir minėtojo principo ir nei tikėjimo prieš- 
taravimas tam principui atsiskleidžia tokiu pat būdu 


kaip Sokrato priekaištas Anaksagoro principui. Juk mi- 
nėtas tikėjimas taip pat yra neapibrėžtas: jis yra tai, 
kas vadinama tikėjimu Apvaizda apskritai, ir jis ne- 
pasiekia apibrėžtumo, negali būti pritaikytas visumai, 
t. y. visuotinei pasaulio istorijos eigai. Tačiau paaiškin- 
ti istoriją — vedinasi, atskleisti žmonių aistras, jų ge- 
nijų, jų veikliąsias galias, ir šitas Apvaizdos apibrėžtu- 
mas paprastai vadinamas jos planu, Tačiau juk šitas 
planas paslėptas nuo mūsų akių, ir net būtų įžūlu jį 
stengtis pažinti. Anaksagoro nesugebėjimas suprasti, 
kaip tikrovėje atsiveria intelektas, buvo naivus; min- 
ties savimonė tiek jame pačiame, tiek apskritai Grai- 
kijoje nenuėjo tiek toli; jis dar nesugebėjo savo bend- 
ro principo pritaikyti konkretybei, pažinti konkretybę 
juo remdamasis, nes tik Sokratas žengė pirmąjį žings- 
nį, stengdamasis suprasti konkretaus ir visuotinio pradų 
vieningumą. Taigi Anaksagoras neprieštaravo tokiam 
pritaikymui; tačiau minėtas tikėjimas Apvaizda nusi- 
teikęs priešiškai bent jau to principo pritaikymo vi- 
sumai aižvilgiu arba Apvaizdos plano pažinimo atžvil- 
giu. Juk ypatingomis sąlygomis tai pripažįstama, kai 
pamaldūs žmonės kai kuriuose įvykiuose įžvelgia ne 
vien atsitiktinumą, bet ir Dievo valią, kai, pavyzdžiui, 
individui, patekusiam į didelę bėda, netikėtai ateina 
pagalba; tačiau patys tie tikslai yra riboti, jie yra tik 
žio individo ypatingi tikslai. Tačiau pasaulio istorijoje 
mes turime reikalą su tokiais individais, kurie yra 
tautos, su tokiais visetais, kurie yra valstybės; vadinasi, 
mes negalime avsiriboti minėtu, galima sakyti, smulk- 
meniškų tikėjimu Apvaizda, negalime apsiriboti ir 
abstrakčių, neapibrėžtu tikėjimu, kuris gali prieiti tik 
prie bendro principo, jog yra Apvaizda, bet nieko ne- 
gali pasakyti apie labiau apibrėžtus jos veiksmus. 
Priešingai, mes privalome rimtai imtis darbo pažindami 
Apvaizdos kelius, jos naudojamas priemones ir jos 
apraiškas istorijoje, taip pat privalome visa tai susieti 
su minėtu visuotiniu principų. Tačiau, paminėdamas 
bendrojo dieviškosios Apvaizdos plano pažinimą, aš 
priminiau klausimą, mūsų laikais turintį didžiausią 

reikšmę, t. y. klausimą apie galimybę pažinti Dievą, 
arba, priešingai — kadangi tai jau nebėra klausimas, — 
apie prietarų tapusį mokslą, kuris teigia, jog Dievo 
pažinti negalima. Kitaip negu Šventajame Rašte, kur 
reikalaujama, kad aukščiausioji pareiga — ne tik mylė- 
ti Dievą, bet ir jį pažinti, dabar neigiama tai, kas sa- 
koma tame pačiame Rašte, t. y. kad tik dvasia veda 
į tiesą, kad ji pažįsta visus daiktus ir net prasismelkia 
į Dievo gelmes. Kai tik dieviškoji esybė nukeliama 
anapus mūsų pažinimo ir žmogiškųjų rūpesčių, tuojau 
pat reikalaujama pasitenkinti nuosavais vaizdiniais. 
Taip atsikratoma būtinybės savo pažinimą susieti su 
dieviškumu ir tiesa; priešingai, tada tuštybė ir subjek- 
tyvus jausmas randa sau tobulą pateisinimą; ir pamal- 
dus nuolankumas, atsisakydamas pažinti Dievą, puikiai 
suvokia, kad taip jis pateisina savo savavaliavimą ir 
tuštybę. Todėl aš ir priminiau, jog mūsų principas, pa- 
gal kurį protas valdo ir valdė pasaulį, siejasi su klausi- 
mu apie Dievo pažinimo galimybę. Tai padaryta ne dėl 
to, kad būtų išvengta įtarimo, jog filosofija drovisi ar 
privalo drovėtis prisiminti religines tiesas ir kad ji jų 
vengia dėl to, kad esą jų atžvilgiu nešvari jos sąžinė. 
Priešingai, naujausiais laikais nueita taip toli, kad reli- 
ginį turinį filosofija privalo ginti nuo kai kurių teolo- 
gijos atmainų. Krikščionių religijoje Dievas apsireiškė, 
t. y. jis davė žmogui galimybę sužinoti, kas jis yra, 
todėl jis jau nebėra paslaptingas, užsivėręs; kartu su 
ta galimybe pažinti Dievą mums užkraunama ir pareiga 
tai padaryti. Dievas nori, kad jo vaikai būtų ne þe- 
jausmiai ir tuščiagalviai žmonės, o tokie, kurie būdami 
skurdžios dvasios, būtų turtingi jį pažinę ir labiausiai 
vertintų šį Dievo pažinimą. Mąstančios dvasios vysty- 
masis, išsiskleidęs iš šitų dieviškosios esybės apreiški- 
mo gelmių, pagaliau privalo pasiekti, kad ir mintis ap- 
imtų visa, kas visų pirma buvo apreikšta jaučiančiai ir 
įsivaizduojančiai dvasiai; laikas pagaliau suprasti ir 
turtingą kuriančiojo proto produktą, kuris ir yra pa- 
saulinė istorija. Vienu metu viešpatavo mada stebėtis 
dieviškąja išmintimi gyvuliuosę, augaluose ir atskirų 


žmonių likimuose. Jeigu manoma, kad Apvaizda apsi- 
reiškia tokiuose dalykuose ir materijose, tai kodėl jai 
neapsireikšti ir pasaulinėje istorijoje? Šitas dalykas at- 
rodo pernelyg didingas. Tačiau dieviškoji išmintis, pro- 
tas yra viena ir tas pat ir didžiame, ir mažame, ir mes 
neturime manyti, jog Dievas per silpnas apsireikšti ir 
dideliuose dalykuose. Mūsų pažinimas siekia suprasti, 
jog amžinosios išminties tikslai buvo įgyvendinami tiek 
gamtos, tiek tikrosios ir veiklios pasaulyje dvasios sri- 
tyse. Šiuo požiūriu mūsų nagrinėjimas yra teodicėja, 
Dievo pateisinimas, kurį Leibnicas stengėsi reikšti sa- 
vo maniera, metafiziškai neapibrėžtomis abstrakčiomis 
kategorijomis, t. y. taip, kad per tai būtų suprastas 
blogis pasaulyje ir pasiekta, kad mąstanti dvasia susi- 
taikytų su blogiu. Iš tikrųjų niekur kitur taip nereikia 
sutaikančio pažinimo kaip pasaulio istorijoje. Šitas 
susitaikymas gali būti pasiektas tik pažinus pozity- 
vųjį pradą, kuriame išnyksta minėtas negatyvumas, 
tapdamas antraeiliu dalyku ir išnykdamas iš dalies dėl 
to, kad suvokiamas tikrasis pasaulio tikslas, o iš dalies 
dėl to, kad suvokiama, jog šitas galutinis tikslas buvo 
realizuojamas pasaulyje, ir kad galų gale blogis šalia 
jo neturėjo lemiamos reikšmės. Tačiau tam dar nepa- 
kanka tikėjimo vovg ir Apvaizda. Protas, apie kurį þu- 
vo pasakyta, kad jis valdo pasaulį, yra toks pat neapi- 
brėžtas žodis kaip ir Apvaizda. Apie protą visada kal- 
bama nesugebant pasakyti, kurgi glūdi jo apibrėžtumas, 
turinys, iš kurio mes galime spręsti, ar kas nors yra 
protinga, ar neprotinga. Tik protas, kaip apibrėžtas da- 
lykas, yra esmingas; visa kita, jeigu apsiribojama 
samprotavimais apie protą apskritai, yra tik žodžiai. 
Šitai pastebėję mes pereiname prie antrojo požiūrio, 
kurį norėtume apžvelgti šiame įvade. 

B. Klausimas apie tai, koks proto paties savaime 
apibrėžimas sutampa, nes protas nagrinėjamas jo san- 
tykyje su pasaulių, su klausimų apie tai, koks galu- 
tinis pasaulio tikslas; tiksliau pasakius, šis teiginys jau 
suponuoja, kad tas tikslas turi būti pasiektas ir reali- 
zuotas. Taigi dera apsvarstyti du klausimus: koks to 

galutinio tikslo turinys, koks tas apibrėžtumas ir kaip 
jis realizuojamas. 

Visų pirma mes turime atsiminti, kad mūsų objek- 
tas, pasaulinė istorija, vyksta dvasios srityje. Pasaulis 
apima fizinę ir psichinę gamtą: fizinė gamta taip pat 
turi įtakos pasaulinei isiorijai, ir mes iš pat pradžių 
atkreipsime dėmesį į tūos pagrindinius gamtinių api- 
brėžčių santykius. Tačiau substancinę svarbą turi dva- 
sia ir įos vystymosi sklaida. Gamtą čia mes turime 
nagrinėti ne tuo požiūriu, kad ji pati yra proto sistema 
ypatingoje, savitoje stichijoje, o tik jos ryšio su dva- 
sia atžvilgiu. Tačiau dvasia tame teatre, kuriame mes 
ją stebime, pasaulinėje istorijoje, pasirodo savo kon- 
krečiausia tikrove; nepaisant to, arba, veikiau, kaip 
tik dėl to, kad kaip tik šiuo jos konkrečios tik- 
rovės pavidalu apčiuoptume visuotinumą, mes privalo- 
me iš pradžių apžvelgti kai kuriuos abstrakčius dva- 
sios prigimties apibrėžtumus. Tačiau čia tai galima pa- 
daryti veikiau tik teiginių forma, ir šioje vietoje nedera 
išskleisti spekuliatyvinę dvasios idėją, nes tai, ką gali- 
ma pasakyti įvade, apskritai reikia suprasti istoriškai, 
kaip jau sakėme, kaip prielaidą, kuri arba buvo pateik- 
ta ir įrodyta kitoje vietoje, arba dar tik turi būti pa- 
tvirtinta tolesniame istorijos mokslo dėsiyme. 

Taigi čia mes turime parodyti: 

a) kokie yra dvasios prigimties abstraktieji apibrė- 
žimai; 

b) kokių priemonių reikia dvasiai, kad ji galėtų 
įkūnyti savo idėją; 

c) pagaliau apžvelgti formą, kuri yra tobuliausias 
dvasios įkūnijimas tikrovėje — valstybę; 

a) dvasios prigimtį galima pažinti per absoliučią 
jos priešingybę. Kaip materijos substancija yra sunkis, 
taip — mes turime pasakyti — dvasios substancija ir 
esmė yra laisvė. Kiekvienam be įrodymų atrodo tikė- 
tina, kad dvasia, be kitų savybių, turi ir laisvę; tačiau 
filosofija mus moko, kad visos dvasios savybės egzis- 
tuoja tik dėl laisvės, kad jos visos yra tik laisvės 
priemonės, visos tik įos įeško ir ją sukuria; spekulią- 


tyvioji filosofija žino, kad laisvė yra vienintelė dvasios 
tiesa. Materija yra sunki, nes ji juda į vieną centrą; 
savo esme ji yra sudėtinė, sudaryta iš viena su kita 
sąveikaujančių išorinių dalių, ji siekia vienybės, taigi 
siekia įveikii save pačią; ji siekia savo priešingybės; 
jeigu ji tai pasiekių, jau nebūtų materija, bet sunai- 
kintų save; ji siekia idealybės, nes tik vienybėje yra 
ideali. Priešingai, dvasia yra kaip tik tai, kas centrą 
turi savyje, jos vienis yra ne anapus jos, bet tą vienį 
ji surado savyje; ji yra pati savyje ir pati su savimi 
(bei sich selbst). Materija savo substanciją turi už 
savęs; dvasia yra su-savimi-būtis. O kaip tik tai ir yra 
laisvė, nes jeigu aš esu priklausomas, esu pririštas prie 
kito, vadinasi, jau nesu aš; negaliu būti be ko nors 
išoriška; aš laisvas tada, kai esu su savimi. Šitoji 
dvasios su-savimi-būtis yra savimonė, savo pačios są- 
monė. Sąmonėje dera išskirti dvi puses: pirmą, kad 
(dass) aš žinau, ir, antrą, ką (was) aš žinau. Savimonė- 
je abi pusės sutampa, nes dvasia pažįsta save pačią, ji 
yra savosios prigimties samprata ir tuo pai metu ji yra 
veikla, kurios esmė — sugrįžti į save ir šitaip save su- 
kurti, save padaryti tuo, kas ji yra savyje. Po šito 
abstraktaus apibrėžimo apie pasaulio istoriją galima 
pasakyti, kad ji yra dvasios atsiskleidimas tuo pavida- 
lu, kuriuo ji išsiskleidžia kaip žinojimas to, kas ji yra 
savyje, ir kaip gemalas turi savyje visą medžio pri- 
gimtį, vaisių, skonį, formą, taip ir pirmosios dvasios 
apraiškos potencialiai turi savyje visą istoriją. Rytų 
tautos dar nežino, kad dvasia arba žmogus savyje yra 
laisvas; kadangi jos šito nežino, jos ir nėra laisvos: 
jos tiktai žino, kad laisvas yra tik vienas, bet kaip tik 
todėl tokia laisvė pasirodo esanti tik savavaliavimo, 
barbariškumo, tamsybės aistra, tačiau kartu ir aistros 
tramdymas bei šveinumas, kuris pais yra tik gamtinis 
atsitiktinumas arba savivalė. Vadinasi, šiias vienas yra 
tik despotas, o ne laisvas žmogus. Tik Graikijoje pir- 
mąkart pasirodo laisvės sąmonė, ir todėl graikai buvo 
laisvi, bet jie, kaip ir romėnai, žinojo tik tai, kad laisvi 
yra tik kai kurie, o ne Žmogus apskritai; šito nežinojo 

net Platonas ir Aristotelis. Todėl graikai ne tik turėjo 
vergus, su kurių egzistencija buvo susijęs jų gražiosios 
laisvės gyvenimas ir būklė, bet ir pati ta laisvė iš da- 
lies buvo atsitiktinė, laikina ir ribota gėlelė, nes iš 
dalies ir kartu ji buvo šiurkštus žmogiškojo, Bumaniš- 
kojo prado pavergimas. Tik sukrikščionintos germanų 
tautos pradėjo suvokti, kad Žmogus yra apskritai lais- 
vas, kad dvasios laisvė yra svarbiausioji jo prigimties 
savybė. Šitas supratimas iš pradžių atsirado religijoje, 
giliausioje dvasios srityje; tačiau įgyvendinti šį princi- 
rą pasaulyje — buvo tolimesnis uždavinys, kuriam 
spręsti prireikė ilgo ir sunkaus kultūrinio darbo. Pa- 
vyzdžiui, vergovė neišnyko tuojau pat, priėmus krikš- 
čioniškąją religiją, valstybėse laisvė įsiviešpatavo ne 
iš karto: vyriausybės ir valstybinės santvarkos ne iš 
kario buvo organizuotos protingai, ne iš karto buvo 
pradėtos grįsti laisvės principu. Šitas laisvės principo 
pritaikymas pasaulietiniuose reikaluose, šitas laisvės 
principo įsišaknijimas ir įsikūnijimas pasaulietiniuose 
reikaluose yra ilgas procesas, Kuris ir sudaro pačią 
istoriją. Aš jau atkreipiau dėmesį į šį skirtumą tarp 
principo ir jo pritaikymo, t. y. jo realizavimo ir įgy- 
vendinimo dvasios ir gyvenimo tikrovėje; šitas skirtu- 
mas yra svarbiausias mūsų mokslo apibrėžimas, ir jį 
derėtų nuolat turėti galvoje. Skirtumas, kurį aš anks- 
čiau parodžiau krikščioniškojo savimonės, laisvės prin- 
cipo atžvilgiu, yra reikšmingas bendrojo laisvės prin- 
cipo atžvilgiu. Pasaulio istorija yra pažanga laisvės su- 
vokimo vyksme — pažanga, kurią mes turime pažinti 
kaip būtiną. 

Nuo to, kas bendriausiu pavidalu buvo pasakyta 
apie laisvės suvokimo skirtumą, būtent, kad Rytų tau- 
tos žinojo, jog laisvas tik vienas, o graikų ir romėnų 
pasaulis žinojo, jog laisvi kai kurie, o mes žinome, jog 
laisvi visi Žmonės savyje, t. y. žmogus laisvas kaip 
žmogus — priklauso tiek pasaulinės istorijos skirstymas, 
tiek ir tai, Kaip mes jį nagrinėsime. Kol kas pasiten- 
kinsime šita pastaba; tačiau iš anksto mes privalome 
eksplikuoti dar keletą sąvokų. 


Taigi mes sakėme, kad dvasinio pasaulio apibrėži- 
mas ir galutinis pasaulio tikslas yra dvasios laisvės 
savimonė, vadinasi, buvo pripažinta ir jos laisvės tik- 
rovė, nes dvasios pasaulis yra substancinis pasaulis, o 
fizinis pasaulis — jam pavaldus, arba šią mintį išreiš- 
kus spekuliatyviai, dvasios pasaulio atžvilgiu neturi 
jokios tiesos. O kad šita laisvė tuo pavidalu, kuriuo ji 
buvo pateikta, pati dar yra neapibrėžta ir yra be galo 
daugiareikšmis žodis, kad ji, būdama aukščiausias gėris, 
susijusi su daugybe nesusipratimų, klaidų ir paklydimų 
ir savyje slepia visokiausių nesąmonių, visa tai nebuvo 
niekada taip gerai suvokta ir patirta kaip mūsų laikais; 
tačiau šioje vietoje mes kol kas pasitenkinsime minėtu 
bendruoju apibrėžimu. Toliau buvo atkreiptas dėmesys 
į begalinio skirtumo tarp principo, tarp to, kas yra tik 
savyje, ir to, kas yra iš tikrųjų, svarbą. Kartu laisvė 
pati savaime savyje turi begalinę būtinybę suvokti 
kaip tik save ir pati tapti tikroviška, nes savąja sąvoka 
ji yra savęs žinojimas, ji yra tikslas sau ir kaip tik vie- 
nintelis dvasios tikslas, kurį ji realizuoja. Šitas galuti- 
nis tikslas yra tai, į ką nukreiptas pasaulio istorijos 
triūsas: dėl jo ilgą laiką ant plataus Žemės altoriaus 
buvo atnašaujamos aukos. Vien tik šis galutinis tikslas 
save realizuoja, tik jis lieka nekintamas visų įvykių 
ir būsenų kaitoje, ir jis yra jų tikrasis variklis. Šitas 
galutinis tikslas yra tai, ko siekia Dievas pasaulyje; 
tačiau Dievas yra tobulybė, ir todėl jis negali geisti 
nieko kita, išskyrus paties savęs, savo valios. Tačiau 
tai, kas yra jo valios prigimtis, t. y. jo prigimtis ap- 
skritai, mes, mintimis išreikšdami religinius vaizdinius, 
vadiname laisvės idėja. Dabar galima iškelti tik tokį 
tiesioginį klausimą: kokiomis priemonėmis ji naudojasi, 
kad save realizuotų? Tai ir yra antrasis momentas, kurį 
čia reikia apžvelgti. 

b) Šis klausimas apie priemones, kuriomis laisvė 
įsitvirtina pasaulyje, mus atveda prie paties istorijos 
reiškinio. Laisvė visų pirma yra vidinė sąvoka, o prie- 
monės, priešingai, yra išoriški, besireiškianiys dalykai, 
kas istorijoje tiesiogiai atsiveria mūsų akims ir save 

parodo, Tiesioginis istorijos vaizdas mus įtikina, jog 
žmonių poelgius lemia jų poreikiai, aistros, interesai, 
charakteriai ir gabumai, ir kaip tik šitie poreikiai, aist- 
ros, interesai, ir tik jie yra šito veiklos spektaklio 
varomosios jėgos, atliekančios pagrindinį vaidmenį. Ži- 
noma, ten galima rasti ir bendrų tikslų, gėrio troškimą, 
tavrią tėvynės meilę; tačiau šitos dorybės ir toji visuo- 
tinybė pasaulyje ir visame kame, kas jame vyksta, 
nelemia nieko reikšmingesnio. Žinoma, tuose subjek- 
tuose ir jų veiklos srityse mes galime įžvelgti proto 
apibrėžimų realizaciją, tačiau palyginti su žmonių gi- 
minės mase, jie yra nežymūs; be to, ir sritis, kurioje 
skleidžiasi jų dorybės, yra palyginti labai nedidelės ap- 
imties. Priešingai, aistros, individualistiniai tikslai, 
egoizmo patenkinimas yra visagaliai; jų jėgos priežas- 
tis ta, kad ije nepripažįsta jokių ribų, kurias jiems no- 
rėtų nubrėžti teisė ir moralė, ir ta, kad šios gamtinės 
jėgos artimesnės žmogui už dirbtinį ir nuobodų auklėji- 
mą, kurio dėka žmogus pripranta prie tvarkos ir sai- 
kingumo, prie moralės ir teisės normų. Stebėdami šitą 
aistrų sūkurį ir matydami jų siautulio ir nesaikingumo 
padarinius, persmelkiančius ne tik juos pačius, bet, 
svarbiausia, net gerus norus ir teisingus tikslus; maty- 
dami dėl to užgriūvančias nelaimes, blogį, žmogaus 
dvasios sukurtų klestinčių valstybių žūtį, mes galime 
jausti tik gilų liūdesį dėl tokio netvarumo, o kadangi 
šita žūtis yra ne tik gamtos, bet ir žmogaus valios pa- 
darinys, galų gale toks reginys pažadina mumyse mo- 
ralinę graužatį ir ima piktinti mūsų gerąją dvasią, jei- 
gu mes tokią turime. Be jokio retorinio nesaikingumo, 
o tik ramiai konstatuojant, kokių nelaimių patyrė di- 
dingiausios tautos ir valstybės bei pavieniai dori asme- 
nys, galima nutapyti siaubingą šių padarinių paveiks- 
lą, kuris tik dar labiau sustiprintų mūsų giliausio, 
bejėgiško liūdesio jausmą ir kuriam negalima prieš- 
priešinti nieko, kas paguostų. Galimybę šį jausmą 
įveikti arba nuo jo išsilaisvinti mums galbūt duoda tik 
ta mintis, kad juk visa tai jau įvyko, kad toks likimas, 
kad šito jau negalima pakeisti, o vėliau, atsikratę nuo- 


bodulio, kurį mums gali sukelti šitie skaudūs apmąsty- 
mai, mes vėl sugiįžiame prie mūsų gyvenimo jausmo, 
prie mūsų kasdienių tikslų ir interesų, žodžių, vėl at- 
siduodame egoizmui, kuris, atsidūręs ant ramaus kran- 
to, mėgaujasi prieš jo akis aisiveriančiu tolimu griuvė- 
sių krūvos vaizdu. Tačiau ir tada, kai į istoriją mes 
žvelgiame kaip į tokią skerdyklą, kurioje aukojama 
tautų laimė, valstybės išmintis ir individų dorybė, 
mūsų mąstymui neišvengiamai iškyla klausimas: kam, 
kokiam galutiniam tikslui buvo atnašauios tokios siau- 
bingos aukos? Tokie dalykai pažadina klausimą apie 
tai, ką mes laikome mūsų nagrinėjamu visuotiniu pra- 
du; juo remdamiesi įvykius, kurie atveria mums aną 
paveikslą, sukeliantį niūrų jausmą ir liūdnus apmąsty- 
mus, mes tuojau pat apibrėžiame kaip erdvę, kurioje 
mus domina tik priemonės įgyvendinti tam, kieno at- 
žvilgiu mes sakome, jog tai yra absoliuto substanci- 
nis apibrėžimas, galutinis tikslas arba — o tai yra 
vienas ir tas pat — jog tai yra tikrasis pasaulio istori- 
jos rezuliaias. Apskritai mes iš pat pradžių atsisakėme 
refleksijos, vedančios nuo aiskirybės prie visuotinybės; 
be to, patiems minėtiems sentimentaliems apmąsty- 
mams nebūdingas interesas pakilti virš tų jausmų ir 
įminti Apvaizdos misles, išnykusias tokiuose apmąsty- 
muose. Priešingai, jų esmė yra ia, kad jie tenkinasi 
tuščia, bevaise negatyvaus rezultato pompastika. Taigi 
mes grįžtame prie mūsų pasirinktos pozicijos ir tuose 
momeniuose, kuriuos mes minime ryšium su ja, glūdi 
apibrėžimai, turintys esminę reikšmę sprendžiant ir 
tuos klausimus, kuriuos gali sukelii minėtas paveikslas. 

Pirmas momentas, į kurį mes atkreipiame dėmesį, 
kurį ne kartą minėjome ir kvrį būtina nuolat pabrėžti, 
kai kalbame apie dalyko esmę, yra tas, kad tai, ką 
mes pavadinome principų, galutiniu tikslu, apibrėžimu 
arba dvasios prigimtimi ir sąvoka, yra tik kažkas vi- 
suolina, abstraktu. Principas, painatinis principas, dès- 
nis yra tik kažkas potencialu, kuris, kad ir koks būtų 
teisingas pats savaime, nėra visiškai tikroviškas. Tiks- 
lai, principai ir t. t. egzistuoja tik mūsų mintyse, tik 

mūsų vidiniuose motyvuose, o ne tikrovėje. Kas yra tik. 
savyje, yra galimybė, sugebėjimas, tačiau tai dar neiš- 
ėjo iš savo vidinės būsenos, dar neegzistuoja. Kad tai 
būtų tikroviška, turi prisidėti antras momenias, t. y. 
veikla, realizacija, o jos principas yra Žmogaus valia 
ir veikla. Tik dėl šitos veiklos realizuojasi, yra įgyven- 
dinama tiek minėtoji sąvoka, tiek vidiniai apibrėžimai, 
nes jie reikšmingi ne tiesiogiai ir ne patys savaime. 
Toji veikla, per kurią jie įgyvendinami, yra žmogaus 
poreikis, siekis, polinkis ir aistra. Viskam, ką veikiu ir 
bandau įgyvendinti, aš teikiu didelę reikšmę; aš priva- 
iau tai daryti; tai darydamas aš noriu gauti pasitenki- 
nimą. Tikslas, kurį įgyvendindamas aš privalau veikti, 
tam tikru būdu turi būti ir mano tikslas; kartu aš pri- 
valau įgyvendinti ir savo egoisiinį tikslą, nors tikslas, 
kurio siekdamas aš veikiu, turi daugybę kitų niuansų, 
kurie man visiškai nerūpi. Begalinė subjekto teisė yra 
ta, kad jis pats randa pasitenkinimą savo veikloje ir 
savo darbe. Jei žmonės gal. būti kuo nors suinteresuoti, 
jie privalo patys čia darbuotis ir čia rasti pasitenkini- 
mą savimi. Čia reikėtų vengti vieno nesusipratimo: 
kas nors yra smerkiamas ir apie jį teisingai sakoma 
blogąja prasme, kad apskritai jis yra suinteresuotas, 
t. y. kad jis siekia tik savo asmeninės naudos. Jeigu 
mes iai smerkiame, turime gaivoje, jog, prisidengda- 
mas, kad siekia bendro tikslo, jis ieško ir siekia asme- 
ninės naudos negalvodamas apie bendrą tikslą ir net 
aukoja bendrą reikalą; tačiau tas, kuris veikia kokio 
nors reikalo labui, suinteresuotas ne tik apskritai, bet 
suinteresuotas ir šituo reikalu. Kalba teisingai parodo 
šį skirtumą. Todėl niekas nevyksta ir niekas nedaroma 
Le to, kad veikiantys individai negautų pasitenkinimo; 
tai — privatūs asmenys, t. y. jie turi ypatingų savo po- 
reikių, siekių ir apskritai interesų; tarp tų poreikių jie 
turi ne tik poreikį turėti savo poreikius ir savo valią, 
bet ir poreikį turėti savo požiūrį, įsitikinimą ar beni 
jau nuomonę, atitinkančią jų asmeninius požiūrius, jei- 
gu tik jau yra prabudęs poreikis turėti savo supratimą, 
intelektą ir protą. Be to, žmonės, jeigu jie turi veikti 


kokio nors reikalo labui, taip pat nori, kad reikalas 
jiems apskritai patiktų, kad jie galėtų jame dalyvauti 
remdamiesi savo nuomone apie jo pranašumus, apie jo 
teisingumą, naudą ir vertingumą. Šis momentas ypač 
svarbus mūsų laikais, kai žmonės kur nors veikti pa- 
traukiami ne tiek remiantis pasitikėjimu ar autoritetu, 
bet savo veiklą sieja su kokiu nors reikalu ir remiasi 
savo intelektu, savarankišku įsitikinimu ir savo nuo- 
mone. 

Taigi mes sakome, kad apskritai niekas neįvyko 
be intereso tų, kurie veikė, o kadangi interesą raes 
vadinams aisua, nes visa individualybė, į antrą vietą 
nustumdama visus kitus interesus bei tiksius, kuriuos 
ji turi ir gali turėti, visa savo esybe atsiduoda daly- 
kui, visus savo poreikius ir jėgas sutelkia į tą tikslą — 
tai apskritai mes turime pasakyti, kad nieko didinga 
pasaulyje neįvyko be aistros. Mūsų objektas apima du 
momentus: visų pirma idėją; antra, žmogiškąsias aist- 
ras; pirmasis momenias yra metmenys, antrasis — prieš 
mūsų akis atsiveriančio pasaulinės istorijos kilimo šau- 
dyklė. Konkretus abiejų momentų centras ir vienis yra 
dorovinė laisvė valstybėje. Mes jau kalbėjome apie 
laisvės idėją kaip apie dvasios esmę ir absoliutų galu- 
tinį istorijos tikslą. Aistra laikoma tarytum esantis ne- 
teisėtas, daugiau ar mažiau blogas dalykas: žmogus 
neprivalo turėti jokių aistrų. Aistra ir nėra visai tinka- 
mas žodis, kuris išreikštų tai, ką aš čia norėčiau pasa- 
kyti. O aš čia turiu galvoje kaip tik žmonių veiklą 
apskritai, kurią lemia privataus pobūdžio interesai, 
specialūs tikslai arba, jeigu norite, egoistiniai motyvai, 
ir lemia kaip tik taip, kad į šituos tikslus jie sutelkia 
visą savo valios ir charakterio energiją, tiems tikslams 
aukoja kitus dalykus, kurie taip pat gali būti tikslas, 
arba aukoja jiems visa kita. Šitas privatus turinys taip 
sutapatinamas su žmogaus valia, kad jis apibrėžia visą 
žmogų ir negali būti nuo jo atskirtas; dėl jo žmogus 
yra tai, kas jis yra. Juk individas yra tai, kas yra 
čia, o ne žmogus apskritai — egzistuoja tik konkretus 
žmogus. Charakteris taip pat išreiškia tokį valios ir 

proto apibrėžtumą. Tačiau charakteris apskritai apima 
visas atskirybes, elgesio tipą privačiuose santykiuose 
ir t. t. ir nėra tas apibrėžtiumas, kuris reiškiasi veiks- 
muose ir veikloje. Taigi kaibėdamas apie aistrą aš tu- 
rėsiu galvoje ypatingą charakterio apibrėžiumą tokiu 
mastu, kokiu tie valios apibrėžtumai apima ne tik 
privatų turinį, bet sykiu yra visuotinės veiklos moty- 
vai ir paskatos. Aistra visų pirma yra subjektyvi, to- 
dėl tik formali energijos, valios ir veiklos pusė, o tu- 
rinys arba tikslas dar lieka neapibrėžti; lygiai tą patį 
galima pasakyti ir apie asmeninį įsitikinimą, asmeninį 
supratimą ir asmeninę sąžinę. Visada viskas priklauso 
nuo to, koks mano įsitikinimo turinys, koks mano 
aistros tikslas, ar jų prigimtyje glūdi tiesa, Bet ir, 
priešingai, jeigu tikslas kaip tik toks, su juo susiję tai, 
kad jis yra tikroviškas ir įgyvendinamas. 

Iš šio istorinės tikrovės tikslo antrojo esminio mo- 
mento aiškinimo apskritai išeitų, kad šiuo požiūriu 
valstybė, prisiminus ją prabėgom, yra gerai sutvar- 
kyta ir stipri iš vidaus, jeigu piliečių privatinis inte- 
resas siejasi su bendruoju tikslu, jeigu jie vienas kitu 
patenkinti ir vienas kitam padeda — iai nepaprastai 
svarbus principas. Tačiau valstybei reikia daug įstai- 
gų, išradimų, tikslingų institucijų. be to, jai reikia 
ilgai idėjiškai kovoti, kol ji subrandins supratimą, kas 
yra tikslinga, taip pat reikia kovoti su privataus po- 
būdžio interesais ir aistromis, reikalinga sunki ir il- 
galaikė drausmė, kol galų gale bus įgyvendintas mi- 
nėtas junginys. Pasiekus tokią vienybę, stoja valsty- 
bės klestėjimo, jos didybės, galios ir laimės laikotar- 
pis. Tačiau pasaulio istorija neprasideda kokiu nors 
sąmoningu tikslu, kaip tai būna kai kuriose žmonių 
grupėse. Sąmoningas tikslas, susijęs su paprasčiausiu 
jų siekiu gyventi bendrai, jau ir yra jų gyvybės ir 
nuosavybės saugumo užtikrinimas, o kai šitas bendras 
gyvenimas būna realizuotas, tikslas išsiplečia. Pasauli- 
nė istorija prasideda kartu su savo bendruoju tikslu, 
kurio esmė ta, kad dvasios sąvoka būtų įgyvendinta tik 
savyje, t. y. kaip gamta. Šis tikslas yra vidinis, slap- 


tas, nesąmoningas siekis, ir visas pasaulinės istorijos 
reikalas, kaip minėjome, yra tas, kad šitas siekis bū- 
tų sąmoningas. Taigi tai, kas buvo pavadinta subjek- 
tyviąja puse,— poreikis, siekis, aistra, privatus inte- 
resas, reikšdamiesi natūralios būsenos, natūralios va- 
lios pavidalu, tuojau pat atsiveria sau patiems, pa- 
našiai kaip nuomonė ir subjektyvus vaizdinys. Šita 
neaprėpiama troškimų, interesų ir veiklų gausa yra 
pasaulinės dvasios įrankis ir priemonė pasiekti savo 
tikslą, padaryti jį sąmoningą ir jį įgyvendinti; ir tas 
tikslas yra tik toks — surasti save, priartėti prie savęs 
ir stebėti save tikrovės pavidalu. Tačiau padėtis, kad 
gyvieji individai ir tautos, ieškodami ir surasdami visa, 
kas jiems būdinga, kartu pasirodo esą tai, kas yra 
aukštesnis ir labiau nutolęs, tai, apie ką jie nieko ne- 
žino ir ką jie vykdo nesąmoningai, t. y. įrankis ir prie- 
monė, galėjo atrodyti ir atrodo abejotina, ne sykį buvo 
ginčijama, sukeldavo pajuoką ir panieką kaip kokia 
tuščia fantazija ir filosofija. Bet aš iš pat pradžių apie 
tai kalbėjau ir gyniau mūsų prielaidą (kuri kaip rezul- 
tatas vis dėlto turi pasirodyti tik pabaigoje) ir mūsų 
tikėjimą, kad pasaulį valdo protas ir kad todėl jis vieš- 
patavo ir pasaulinėje istorijoje. Lyginant su tuo savyje ir 
sau visuotiniu ir substanciniu pradu, visa kita jam pa- 
valdu ir yra jo priemonė. Tačiau šitas protas yra ima- 
nentiškas istorinei būčiai ir įsikūnija joje ir per ją. O 
kad tiesa yra visuotinybės, savyje ir sau esmingojo 
prado apskritai junginys su tuo, kas yra atskira ir 
subjektyvu, yra spekuliatyvinė tiesa, ir tuo visuotiniu 
pavidalu ši tiesa nagrinėjama logikoje. Tačiau pačios 
pasaulio istorijos vyksme, kaip tokiame procese, kuris 
vyksta progresyviai, grynas galutinis istorijos tikslas 
dar nėra poreikio ir intereso turinys, ir nors pastarasis 
to tikslo požiūriu yra nesąmoningas, visuotinybė vis 
dėlto glūdi pavieniuose tiksluose ir per juos realizuoja- 
si. Minėtas klausimas gali būti formuluojamas kaip 
klausimas apie laisvės ir būtinybės susiliejimą, nes į vi- 
dinį savyje ir sau esmingą dvasinį procesą mes žvel- 
giame kaip į būtiną, o, priešingai, tai, ką sąmoninga 

žmonių valia laiko savo interesu, priskiriame laisvei. 
Kadangi šitų apibrėžimų metafizinis ryšys, t. y. jų ry- 
šys sąvokoje, turi būti nagrinėjamas logikoje, mes ne- 
galime gvildenti jo čia. Derėtų priminti tik svarbiausius 
momentus, į kuriuos reikia atkreipti dėmesį. 
Filosofijoje parodoma, kad idėja pereina į begalinę 
priešingybę. Tai priešingybė tarp idėjos jos laisvu 
bendru pavidalu, kuriame ji lieka savyje, ir idėjos kaip 
grynai abstrakčios refleksijos savyje, kuri yra sau for- 
mali būtis. „Aš“, formali laisvė, būdinga tik dvasiai. 
Taigi, pirma, bendroji idėja yra substancinė pilnatvė, 
kita vertus, ji yra laisvo savavaliavimo abstraktusis 
pradas. Šita refleksija savyje yra atskira savimonė, ki- 
tabūtiška idėjai apskritai ir kartu esanti absoliučiame 
baigtinume, Toji kitabūtis kaip tik todėl ir yra baigtinė 
ir apibrėžta bendro absoliuto požiūriu: ji yra jo abso- 
liuto akivaizdžios būties pusė, jo formalios tikrovės 
ir Dievo garbės pagrindas. Suvokti šios priešingybės ab- 
soliutų ryšį — pats svarbiausias metafizikos uždavinys. 
Be to, sykiu su ta baigtinybe duodamas bet koks par- 
tikuliarumas apskritai. Formalioji valia geidžia savęs, 
šitas „Aš“ privalo būti visame kame, ko jis siekia ir 
ką jis daro. Ir dievobaimingas individas nori išsigel- 
bėti ir pasiekti palaimą. Šis egzistuojantis sau kraštu- 
tinumas, ne taip kaip absoliuti visuotinė esmė, yra 
kažkas atskira, žino atskirybę ir jos trokšta; apskritai 
jam būdingas reiškinio požiūris. Tai privačių tikslų sri- 
tis, nes individai siekia savo privačių tikslų, juos reali- 
zuoja ir įgyvendina. Šis požiūris kartu yra laimės ir 
nelaimės požiūris. Laimingas tas, kurio gyvenimas ati- 
tinka įo ypatingą charakterį, valią ir savivalę ir todėl jis 
patenkintas savo egzistencija. Pasaulio istorija nėra lal- - 
mės arena, Laimės laikotarpiai yra jos tušti puslapiai, 
nes jie yra harmonijos, priešingybių stokos tarpsniai. 
Refleksija savyje, toji laisvė apskritai yra absoliučios. 
idėjos veiklos abstraktus ir formalus momentas. Veikla 
yra išvados vidurinysis terminas, vienas iš jos kraštu- 
tinių terminų yra visuotinybė, idėja, glūdinti dvasios 
gelmėse, o kitas — išorybė apsk:itai, objektyvioji mą- 


terija. Veikla yra vidurys, kuris visuotinybę ir vidu- 
jybę objektyvuoja. Tai, kas pasakyta, aš pabandysiu 
paaiškinti ir pademonstruoti pavyzdžiais. 

Pastatyti namą visų pirma yra vidinis tikslas ir ke- 
tinimas. Prieš tą vidinį tikslą kaip priemonės stovi at- 
skiros siichijos kaip medžiaga — geležis, medis, ak- 
menys. Stichijomis naudojamasi, kad galima būtų ap- 
doroti medžiagą: ugnimi — kad išlydytume geležį, 
oru — kad įžiebtume ugnį, vandeniu — kad pajudin- 
tume ratus, supjaustytume medį ir t. t. Dėl viso to į 
pastatytą namą negali prasiskverbti šaltas oras, lietaus 
vanduo, o kadangi jis atsparus ugniai, jo negali sunai- 
kinti ugnis. Akmenys ir balkiai, veikiami sunkios jė- 
gos, spaudžiami žemyn, ir iš jų statomos aukšios sie- 
nos. Taigi stichijomis naudojamasi atsižvelgiant į jų 
prigimtį ir per jų bendrą veikimą gaunamas produk- 
tas, kuris jas apriboja. Panašiai sutramdomos ir aist- 
ros: jos realizuoja save ir savo tikslus atsižvelgiant į 
savo prigimtį ir sukuria žmonių visuomenės statinį, ku- 
riame jos tampa pavaldžios teisei ir tvarkai, nukreiptai 
prieš jas. 

Toliau: minėtoji rišli visuma rodo, jog pasaulio is- 
torijoje žmonių veiksmų dėka apskritai atsiranda kiek 
kitokių rezultatų negu jie siekė ir pasiekė, ką jie tie- 
siogiai žinojo ir ko norėjo; jie patenkina savo interesus, 
tačiau dėl to atsiranda ir šis tas tolimesnis, tai, kas 
juose tūno slapčia, tačiau tai nebuvo nei suvokta, nei 
siekta. Kaip tinkamą pavyzdį galima nurodyti žmogų, 
kuris galbūt teisėtai keršydamas, pvz., už neteisingą 
skriaudą, padega kito žmogaus namus. Tuojau pat at- 
siskleidžia ryšys tarp tiesioginio veiksmo ir tolimesnių 
aplinkybių, kurios pačios savaime yra išorinės ir tie- 
siogiai nesusijusios su atliktu veiksmu. Tas veiksmas 
galbūt yra tik ugnies prinešimas prie rąstelio nedide- 
lės dalies. Kas šiuo veiksmu nebuvo padaryta, toliau 
jau vyksta savaime: užsiliepsnojusi rąsto dalis susisie- 
kia su kitomis jo dalimis, rąstas — su visais namo 
balkiais, 0 šitas namas — su kitais namais, ir įsilieps- 
noja didžiulis gaisras, sunaikinantis turtą ne tik tų 

asmenų, prieš kuriuos buvo nukreiptas kerštas, bet ir 
kitų Žmonių nuosavybė ir turtas, be to, per gaisrą gali 
netekti gyvybės daugelis žmonių. Visa tai neglūdėjo 
nei bendrame veiksme, nei ketinimuose to, kuris visa 
tai pradėjo. Be to, veiksmas slepia savyje ir tolesnį 
bendrą apibrėžimą: kaip veikiančiojo asmens tikslas 
veiksmas buvo tik kerštas, nukreiptas prieš vieną in- 
dividą ir pasireiškęs jo nuosavybės sunaikinimu; ta- 
čiau, be to, jis pasirodo esąs ir nusikaltimas, ir jame 
glūdi bausmė už jį. Galbūt kaltininkas ne tik to nesu- 
vokė, bet ir nenorėjo, tačiau kaip tik toks jo veiksmas 
pats savaime, toks šio veiksmo bendras substancinis 
elementas, sukurtas jo paties. Šis pavyzdys kaip tik 
rodo, jog tiesioginiame veiksme gali slypėti kažkas 
daugiau negu veikėjo valioje ir sąmonėje. Be to, šis 
pavyzdys dar parodo, jog veiksmo substancija, taigi ir 
pats veiksmas apskritai, atsisuka prieš tą, kuris jį at- 
liko; jo atžvilgiu veiksmas tampa priešišku smūgiu, 
kuris jį sunaikina. 

Toks abiejų kraštutinumų susijungimas, bendros idė- 
jos realizacija tiesioginėje tikrovėje ir atskirybės vir- 
timas bendrąja tiesa visų pirma įvyksta manant, jog abi 
pusės yra skirtingos ir abejingos viena kitai. Veikianiys 
asmenys turi galutinius savo veiklos tikslus ir priva- 
čius interesus, tačiau tie asmenys yra žinantys ir mąs- 
tantys. Jų tikslų turinys persmelktas visuotinių, esmin- 
gų teisės, gėrio, pareigos ir t. t. apibrėžimų. Juk pap- 
rastai troškimo geidulys, šiurkštumas ir barbariškumas 
yra anapus pasaulinės istorijos teatro ir srities. Šituo- 
se bendruose apibrėžimuose, kurie kartu yra tikslų ir 
veiksmų mastelis, esama tam tikro turinio. Juk tokiai 
tuštybei kaip gėris dėl gėrio gyvoje tikrovėje apskritai 
nėra vietos. Jeigu norima veikti, dera ne tik trokšii 
gėrio, bet ir žinoti, ar viena ir kita yra gėris. O ar 
koks nors turinys yra geras ar negeras, teisėtas ar ne- 
teisėtas, paprastai privačiame gyvenime nulemta vais- 
tybės įstatymų ir papročių. Tai žinoti nėra labai sunku. 
Kiekvienas individas užima tam tikrą padėtį: jis apskri- 
tai žino, koks yra teisingas ir doras veiksmų būdas. 


Juk, susiklosčius paprastiems privatiems santykiams, 
taip sunku pasirinkti, kas yra gera ir teisėta, nes ge- 
riausia morale laikoma tokia, kai susiduriama su dau- 
geliu sunkumų ir kankinančių abejonių, ir visa tai de- 
rėtų priskirti piktai valiai, kuri ieško, kaip išsisukti 
nuo savo pareigų, kurias žinoti visai nesunku, arba 
blogiausiu atveju šitas abejones reikia laikyti tuščiu 
žaismu reilektuojančio proto, kurio valia yra tokia 
menka, kad ji iš jo nereikalauja didelio darbo, ir kuris 
pernelyg egoistiškas ir atsiduoda moraliniam pasiten- 
kinimui savimi, 

Didieji istoriniai santykiai yra kitokio pobūdžio. 
Kaip tik čia iškyla didžiosios kolizijos tarp egzistuojan- 
čių pripažintų pareigų, įstatymų ir teisių ir tarp galimy- 
bių, kurios prieštarauja šiai sistemai, ją pažeidžia ir 
net sugriauna jos pagrindus bei tikrovę, o kartu turi 
tokį turinį, kuris taip pat gali atrodyti geras ir ap- 
skritai naudingas, esmingas ir būtinas. Dabar tos ga- 
limybės yra istorinės; jose esama kito tipo visuotinybės 
negų toji, kuri yra tautos ar valstybės egzistavimo 
pagrindas, Šita visuotinybė yra kūrybiškos idėjos mo- 
mentas, momentas tiesos, siekiančios saves ir viską 
išjudinančios. Istoriniai žmonės, pasaulinės istorijos as- 


menybės, yra tie, kurių tiksluose glūdi tokia visuoti- 


nybė, 

Toks žmogus yra Cezaris, kuriam grėsė pavojus būti 
nugalėtam tų, kurie rengėsi tapti jo priešais, ir pra- 
rasti iškovotą padėtį, kurią užimdamas jis būtų jeigu 
ir ne aukštesnis už kitus asmenis, valdžiusius valstybę, 
tai bent jau jiems lygus. Cezario priešų, be to, siekusių 
savo asmeninių tikslų, pusėje buvo formali konstitucija 
ir juridinių formalumų jėga. Cezaris kovojo už savo 
interesus, kad išsaugotų savo padėtį, garbę ir saugumą, 
ir jo pergalė kartu reiškė visos valstybės užkariavimą, 
nes jo priešų galybės pamatas buvo viešpatavimas Ro- 
mos valstybės provincijoms; šitaip jis, išsaugodamas 
konstitucinę formą, tapo absoliučiu valstybės valdovu. 
Tačiau visa, kas jam tokiu būdu padėjo įgyvendinti 
jo visų pirma negatyvų tikslą, t. y. vienvaldystę Ro- 

moje, kartu, kaip pasirodė, yra Romos ir pasaulio isto- 
rijos būtinas apibrėžimas; taigi tai buvo ne tik jo paties 
pergalė, bet ir instinktas, įgyvendinęs tai, kas buvo 
savalaikiška savyje ir sau. Tokie yra didieji istorijos 
žmonės, kurių pačių privatūs tikslai slepia savyje sub- 
stiancinį elementą, o šis yra pasaulinės dvasios valia. 
Juos dera vadinti herojais, nes savo tikslus ir savo 
pašaukimą jie sėmėsi ne iš ramios, tvarkingos, egzis- 
tuojančios sistemos pašventintos dalykų eigos, bet iš 
šaltinio, kurio turinys buvo paslėptas ir neišsivystęs 
iki akivaizdžios būties, iš vidinės dvasios, kuri dar 
glūdi po žeme ir beldžiasi į išorės pasaulį tarsi į keva- 
lą, jį sudaužydama, nes toji dvasia yra kitoks branduo- 
lys, o ne branduolys, esantis tame apvalkale. Todėl 
atrodo, kad herojai kuria patys iš savęs ir kad jų veiks- 
mai sukūrė tokią būseną ir tokius santykius pasaulyje, 
kurie yra tik jų reikalas ir jų kūrinys. 

Tokie asmenys, siekdami savo tikslų, nesuvokė idė- 
jos apskritai; tačiau jie buvo praktikai ir politikai. 
Kartu jie buvo ir mąstantys žmonės, supratę, ko reikia 
ir kas savalaikiška. Kaip tik tai yra jų epochos ir jų 
pasaulio tiesa, galima sakyti, artimiausia rūšis, jau glū- 
dėjusi viduje. Jų reikalas buvo žinoti šitą visuotinybę, 
būtiną ir artimiausią jų pasaulio raidos pakopą, pasi- 
rinkti ją kaip savo tikslą ir jo siekiant atiduoti savo 
energiją. Todėl pasaulinius istorinius žmones, gyvenu- 
sius kokioje nors epochoje, dera laikyti įžvalgiais; jų 
veiksmai, jų kalbos — geriausia, kas buvo tuo metu. 
Didieji žmonės siekė savo, o ne kitų pasitenkinimo. 
Tie geranoriški planai ir patarimai, kuriuos jiems ga- 
lėjo duoti kiti, veikiau būtų buvę riboti ir melagingi, 
nes kaip tik didieji žmonės ir buvo tie, kurie geriausiai 
suvokė reikalų esmę ir iš kurių vėliau visi perimdavo 
jų supratimą ir jam pritardavo arba blogiausiu atveju 
su juo susitaikydavo. Juk pirmyn pasistūmėjusi dvasia 
yra visų individų vidinė, tačiau nesąmoninga siela, kuri 
tampa sąmoninga padedant didiesiems žmonėms. Kiti 
seka įkandin šitų dvasinių vadovų kaip tik todėl, kad 


jaučia jų vidinės dvasios, stovinčios priešais juos, ne- 
įveikiamą jėgą. Pvz., žvilgtelėkime į pasaulinių isto- 
rinių asmenybių likimą, asmenybių, kurių pašaukimas — 
būti pasaulinės dvasios patikėtiniais, ir pamatysime, 
kad jų likimas nebuvo laimingas. Jie ateidavo ne ra- 
miam pasitenkinimui, visas jų gyvenimas buvo sunkus 
darbas, visa jų prigimtis atsiskleidė per jų aistrą. Kai 
tikslas pasiektas, jie nukrenta tarsi tuščias grūdo ap- 
valkalas. Jie anksti miršta (Aleksandras), juos nužudo 
(Cezaris), juos ištremia (pvz., Napoleoną į šv. Elenos 
salą). Tą piktdžiugišką paguodą, kad istorinių žmonių 
gyvenimo negalima vadinti laimingu, kad vadinamoji 
laimė įmanoma tik privačiame gyvenime, kuris gali 
skleisiis labai įvairiomis išorinėmis aplinkybėmis — tą 
paguodą gali surasti istorijoje tie, kuriems jos reikia. 
O reikia jos pavyduoliams, kuriuos erzina visa, kas di- 
du ir iškilu, kurie stengiasi didybę sumenkinti ir iš- 
pūsti jos silpnąsias puses. Antai naujaisiais laikais bu- 
vo daug sykių įrodinėjama, jog valdovai soste apskritai 
nebūna laimingi, ir dėl to šitai įrodinėjantys taikstosi, 
kad viešpatauja ne jie, o valdovai. Beje, laisvas žmo- 
gus nebūna pavydus, bet mielai pripažįsta, kas didu 
ir iškilu, ir džiaugiasi, kad tokių dalykų esama. 

Taigi šituos istorinius žmones reikia vertinti atsi- 
žvelgiant į bendrus momentus, kurie sudaro individų in- 
teresus ir jų aistras. Jie yra didieji žmonės kaip tik to- 
dėl, kad troško didybės ir ją realizavo, tik jų didybė 
buvo ne įsivaizduojama ir tariama, O teisinga ir būtina, 
Toks požiūris neturi nieko bendra ir su vadinamuoju 
psichologiniu požiūriu, kuris, puikiausiai tarnaudamas 
pavydui, stengiasi išaiškinti visų poelgių vidinius moty- 
vus ir suteikti jiems subjektyvų pobūdį; taigi viskas at- 
rodo taip, tarsi asmenys, atlikę tuos veiksmus, visa tai 
darė kokios nors stiprios ar silpnos aistros ar geidulio 
įtakoje ir kad, būdami pavaldūs toms aistroms ir gei- 
duliams, jie nebuvo moralūs žmonės. Aleksandras Ma- 
kedoanietis nukariavo dalį Graikijos, o paskui ir Aziją, 
vadinasi, jis buvo valdomas užkariavimų aistros. Jis 
veikė skatinamas garbėtroškos ir užkariavimų troški- 

mo; tai įrodo jo atlikti žygiai, kurie jį išgarsino. Ir 
kuris gi mokyklos mokytojas neįrodinėjo, jog Alek- 
sandras Didysis ir Julijus Cezaris vadovavosi aistromis 
ir todėl buvo nedorovingi žmonės? Tai reiškia, kad 
jis, mokytojas, geresnis už anuodu, nes jis neturi to- 
kių aistrų, ir tai jis patvirtina, kad neužkariauja Azi- 
jos, nenugali Darijaus ir Poro, bet, žinoma, ir pats 
gerai gyvena, ir kitiems duoda gyventi. Be to; šitie 
psichologai visų pirma stengiasi iškelti tas didžiųjų 
istorinių figūrų savybes, kurios būdingos jiems kaip 
privatiems asmenims. Žmogus privalo valgyti ir ger- 
ti, jis turi draugų ir pažįstamų, retkarčiais susijaudi- 
na ir pasikarščiuoja. Žinomas posakis, jog kamerdine- 
ris nepripažįsta herojaus; aš pridūriau— o Gėtė tai 
pakartojo po dešimties metų — bet ne todėl, kad pas- 
tarasis ne herojus, o todėl, kad pirmasis — kamerdine- 
ris. Kamerdineris herojui nuauna batus, paguldo įį 
į lovą, žino, kad jis mėgsta šampaną ir t. t. Is- 
torinėms asmenybėms labai nepasiseka, kai isto- 
riografijoję juos aptarnauja tokie psichologiniai ka- 
merdineriai; tokie kamerdineriai nukelia herojus ant 
tokio moralinio laiptelio, ant kurio stovi jie patys, o 
veikiau keliais laipteliais žemiau. Homero Tersitas, 
smerkiantis karalius, yra nemirtinga visų epochu fi- 
gūra. Tiesa, jis ne visada lupamas lazda, kaip tai buvo 
Homero epochoje, tačiau jį kankina pavydas ir užsis- 
pyrimas; jį amžinai graužia kirminas, kad jo puikūs 
ketinimai ir smerkimai pasaulyje nepalieka jokių pėd- 
sakų. Galima piktdžiugiauti ir dėl tersitizmo lemties. 

Pasaulinei istorinei asmenybei nebūdingas blaivumas 
norėti viena ar kita, į daug ką atsižvelgti; ii beatodairiš- 
kai atsiduoda vienam tikslui. Būna ir taip, kad tokios 
asmenybės lengvabūdiškai ignoruoja kitus didžius ar 
net šventus interesus, ir, žinoma, toks elgesys mora- 
liškai peiktinas. Tačiau tokia didi asmenybė yra pri- 
versta sutrypti kokia nekaltą gėlelę, daug ką sutraiš- 
kyti savo kelyje. 

Taigi ypatingas aistros interesas neatskiriamai su- 
sijęs su visuotinybės pasireiškimu, nes visuotinybė yra 


privačių ir apibrėžtų interesų bei jų paneigimo pada- 
rinys. Privatūs interesai kovoja vienas su kitu ir kai 
kurie jų yra sunaikinami. Ne bendroji idėja priešprie- 
šinaina kam nors ir su kuo nors kovoja; ne ji patenka 
į pavojų: ji lieka užkulisiuose nepažeidžiama ir nepa- 
siekiama. Galima pavadinti proio gudrumu tai, kad jis 
priverčia aistras veikti savo naudai, be to, tai, kas 
jų dėka atsiranda, nukenčia ir patiria žalą. Juk tai yra 
reiškinys, kurio dalis yra niekinga, o kita dalis — po- 
zityvi. Aiskirybė daugiausia yra menka palyginti su 
visuotinybe, individai paaukojami ir pasmerkiami žūti. 
Empirinės būties ir laikinumo skolą idėja moka ne 
savimi, bet individo aistromis. 

Nors mes ir sutinkame, kad individualybės, jų tiks- 
lai ir jų patenkinimas yra aukojami, kad apskritai jų 
laimė priklauso atsitiktinumo viešpatijai, o individai 
apskritai pavaldūs priemonės kategorijai, vis dėlto yra 
tokia pusė, į kurią mes nedrįstame žvelgti tik tokiu 
požiūriu netgi santykyje su aukščiausiuoju pradu, nes 
individuatybėje yra tai, kas sąlygiškai aukščiausia, kas 
savaime amžina ir dieviška. Tai moralumas, dorovė, re- 
ligingumas, Kai buvo kalbama apskritai apie tai, kaip 
individai siekia protingo tikslo, buvo nurodyta į jų 
subjektyviuosius aspektus, į jų interesus, į jų poreikių 
ir siekių interesus, į jų nuomones ir į jų supratimą 
kaip į tokius aspektus, kurie, nors ir formalūs, bet 
patys turi begalinę teisę būti patenkinti. Kalbėdami 
apie kokią nors priemonę, visų pirma mes ją įsivaiz- 
duojame kaip išorišką tikslui, su juo neturint nieko 
bendra. Iš tikrųjų x.t paprasti daiktai, net paprasčiausi 
negyvi daiktai, naudojami kaip priemonė, turi būti to- 
kie, kad atitiktų tikslą, ir privalo turėti savyje kažką 
bendra su tikslu. Šiuo visiškai išorišku požiūriu proto 
tikslų atžvilgių žmonės mažiausiai gali būti laikomi tik 
priemone; naudodamiesi jiems palankiomis aplinkybė- 
mis ir įgyvendindami proto tikslus, jie įgyvendina ne 
tik savo privačius tikslus, savo turiniu skirtingus nuo 
proto tikslų, bet sykiu jie padeda pasiekti ir proto 
tikslus ir kaip tik todėl patys savaime yra tikslai — tiks- 

lai patys savaime ne tik formaliai, kaip apskritai gyvos 
būtybės, kurių individualus gyvenimas savo turiniu 
pats pavaldus žmogaus gyvenimui ir gali būti teisėtai 
panaudotas kaip priemonė, tačiau žmonės yra savitiks- 
liai ir tikslų turiniu. Šiam apibrėžimui priklauso kaip 
tik tai, ką mes reikalavome pašalinii iš priemonės ka- 
tegorijos — moralumas, dorovė, religingumas. Žmogus 
yra tikslas pats savaime tik dėl jame glūdinčio dieviš- 
kojo prado, dėl to, kas jame buvo pavadinta protu 
arba — kiek protas yra veiklus bei apibrėžia pats sa- 
ve — laisve. Ir mes teigiame, neturėdami galimybės 
detaliau išskleisti šios minties, kad kaip tik religingumo, 
dorovės ir t. t. pagrindas ir šaliinis yra protas ir dėl 
to jis pakyla virš išorinio būtinumo ir atsitiktinumo. 
Tačiau čia reikia pažymėti, kad individai, kiek jie yra 
laisvi, kalti dėl dorovinio bei religinio sugedimo ir dėl 
religijos bei dorovės nuopuolio. Absoliučios aukštos 
žmogaus paskirties ženklas yra tai, kad jis žino, kas 
gera ir kas bloga, ir kad kaip tik toji paskirtis yra 
trokšti gėrio arba blogio,— žodžiu, kad žmogus gali 
būti kaltas, kaltas ne tik dėl blogio, bet ir dėl gėrio, 
ir kaltas ne tik dėl vieno ar kito ar dar dėl ko nors, 
bet ir dėl gėrio ir blogio, kurie priklauso nuo jo indi- 
vidualios laisvės. Tik gyvulys iš tikrųjų nekaltas. Ta- 
čiau čia Teikia detaliai paaiškinti, taip pat detaliai, 
kaip ir paaiškinti laisvę, kad išvėngtume visokių nesu- 
sipratimų, paprasiai kylančių dėl to, kad vadinamoji 
nekaltybė — tai blogio nežinojimas. 

Žvelgdami į likimą, kuris istorijoje ištinka dorybę, 
dorovę ir religingumą, mes neturime griebtis nuobodžių 
skundų, jog pasaulyje geriesiems ir doriesiems dažnai 
arba net dažniausiai nesiseka, 0 pikiieji ir blogieji, 
priešingai, jaučiasi laimingi. Sėkme dažnai laikomi įvai- 
riausi dalykai, pvz., turtas, šlovė ir pan. Tačiau kai kal- 
bama apie tokius tikslus, kurie būtų tikslai savyje ir 
sau, vienų ar kitų pavienių asmenų vadinamosios ge- 
rovės ar negerovės negalima laikyti protingos pasaulio 
tvarkos momentu. Iš pasaulio tikslų gana pagrįstai la- 
biau reikalaujama ne tik individų laimės ir gerovės, 


bet ir to, kad jų dėka ir juose būtų galima įgyvendinti 
gerus, dorus ir teisėtus tikslus. Dorovinį žmonių nepasi- 
tenkinimą (ir jie dėl to šiek tiek didžiuojasi) sukelia 
aplinkybė, kad dabartis jiems atrodo neatitinkanti tiks- 
lų, kuriuos jie laiko teisėtais ir gerais (mūsų laikais 
tai — valstybinių institucijų idealai); tokiai esamybei 
jie priešpriešina savo pareigą vykdyti tai, kas yra tei- 
sėta iš esmės. Šiuo atveju patenkinimo reikalauja ne 
privatus interesas, ne aistra, O protas, teisė, laisvė, ir 
šia dingstimi asmenys, keliantys šį reikalavimą, aukštai 
kelia galvą; jiems lengva būti nepatenkintiems ne tik 
dėl pasaulio tvarkos, bet ir sukilti prieš ją. Kad įver- 
tintume tokį jausmą ir tokius įsitikinimus, reikėtų iš- 
nagrinėti tokius reikalavimus, kuriuose slypi daug nie- 
kuo nepagrįstų nuomonių. Bendro pobūdžio teiginiai ir 
mintys apie tai niekada nebuvo išsakomi su tokiomis 
didelėmis pretenzijomis kaip mūsų laikais. Anksčiau 
istorija, atrodo, buvo įsivaizduojama kaip aistrų kova, 
o mūsų laikais, nors aistros ir neišnyko, ji, atrodo, esan- 
ti iš dalies kova tarp save pateisinančių idėjų, iš da- 
lies kova tarp aistrų ir subjektyvių interesų, pateisi- 
namų tik pridengus juos aukščiausio teisėtumo titulais. 
Šitie į realų įgyvendinimą pretenduojantys reikalavimai, 
pridengti protingumo kauke ir keliami proto vardu, 
kaip tik dėl to ir laikomi tokiais pat absoliučiais tiks- 
lais, kaip religija, dorovė, moralumas. 

Kaip sakėme, dabar vis dažniau pasigirsta skundų, 
kad idealai, kuriami fantazijos, nepasiekiami, kad šitos 
žavingos svajonės sugriaunamos abejingos tikrovės. Tie 
idealai, kurie sudūžta, susidūrę su kieta tikrovės uola, 
ir neatsilaiko prieš gyvenimą, visų pirma gali būti tik 
subjektyvūs ir priklausyti tik pavieniam asmeniui, lai- 
kančiam save aukščiausiu ir protingiausiu individu. To- 
kiems idealams, tiesą sakant, čia ne vieta. Juk visa, 
ką individas susigalvoja atsiribojęs nuo kitų, negali 
būti visuotinės tikrovės dėsniu, kaip kad pasaulio dės- 
nis egzistuoja ne tik dėl pavienių individų, kurie, jo 
palytėti, gali ir nukentėti. Tačiau idealu laikomas ir 
proto, gėrio, tiesos idealas. Tokie protai kaip Šileris 

labai jausmingai, su gilaus liūdesio jausmu parodė, kad 
tokie idealai negali būti įgyvendinti. Priešingai, kai mes 
sakome, jog visuotinis protas save įgyvendina, aišku, 
kad turima galvoje ne empirinė atskirybė, nes pasta- 
roji gali būti ir geresnė, ir blogesnė, nes šiuo atveju 
sąvoka duoda galią įgyvendinti atskirybei jos baisią 
teisę. Juk šitaip galima daug ką peikti reiškinio atski- 
rybėse. Nesunku išsakyti tokį subjektyvų nepasitenki- 
nimą, kuris tačiau liečia tik atskirybę ir jos trūkumus 
ir joje nemato visuotinio proto; jeigu toks nepasiten- 
kinimas lydimas šnekų apie gerus norus, nukreiptus į 
visumos gerovę, ir dar mano esąs geraširdiškas, jis 
gali įsivaizduoti esąs labai didingas. Lengviau įžvelgti 
individų, valstybių ir pasaulio valdymo trūkumus, ne- 
gu jų tikrąjį turinį. Juk išsakant negatyvų nuosprendį, 
į reikalus išdidžia mina žvelgiama iš viršaus, į juos 
neįsigilinus, t. y. nesupratus nei jų pačių, nei jų po- 
zityvumo. Ilgainiui žmonės darosi atlaidesni, o jaunuo- 
menė yra visada nepatenkinta; pagyvenusius žmones 
sprendimo branda skatina susitaikyti su blogiu ne 
tik dėl intereso stokos, bet ir dėl to, kad gyvenimo 
pamokos jiems duoda galimybę atkreipti dėmesį į subs- 
tancines, pozityviąsias reikalų savybes. Kitaip negu 
minėtieji idealai, filosofija privalo padėti suprasti, kad 
realus pasaulis yra toks, koks turi būti, ir kad tikra- 
sis gėris, visuotinis dieviškasis protas yra jėga, galinti 
save realizuoti. Šitas gėris, šitas protas savo konkre- 
čiausiu pavidalu yra Dievas. Dievas valdo pasaulį, o 
jo valdymo turinys, jo plano realizavimas yra pasaulinė 
istorija. Filosofija nori suprasti šitą planą, kadangi tik 
tai, kas juo remiantis įgyvendinta, yra tikroviška. o 
kas jo neatitinka, yra tik supuvusi egzistencija. Šios 
dieviškos idėjos, kuri nėra vien idealas, grynojoje švie- 
soje išnyksta iliuzija, jog pasaulis yra beprotiškas ir 
kvailas reginys. Filosofija siekia pažinti dieviškosios 
idėjos turinį ir tikrovę ir pateisinti niekingaą tikrovę. 
Juk protas yra dieviškojo kūrinio pažinimas. O dėl 
religinių, dorovinių, morelinių tikslų ir būsenų iškry- 
pimo, pažeidimo įr nuosmukio reikia pasakyti, kad nors 


tie tikslai iš esmės yra begaliniai ir amžini, jų konkre- 
tūs pavidalai gali būti ir riboti, taigi, gali būti susiję 
su bendra gamtos tvarka ir būti pavaldūs atsitiktinu- 
mui. Todėi jie nepastovūs, gali būti pažeisti ir sunaikin- 
ti. Religija ir dorovė, kaip savaime visuotinės esmės, 
savo sąvoka, taigi ir realiai, turi savybę gyventi indi- 
vidualioje sieloje net tada, kai jose net nepamatysi 
plataus kultūrinio akiračio ir jos nėra taikomos 
išvystytuose santykiuose. Religingumas, dorovė ribo- 
tame kokio nors piemens ar valstiečio gyvenime savo 
susikaupusiu nuoširdumu ir ribota sklaida nedaugelio 
paprasčiausių gyvenimo santykių ribose turi begalinę 
vertę ir, beje, tokią pat vertę, kaip religingumas ir 
dorovė, būdingi išsilavinusieras ir plataus akiračio žmo- 
nėms ir egzistencijai, kurią galima apibūdinti santykių 
ir veiksmų daugiapusiškumu. Šitas vidinis centras, šita 
paprasta subjektyvios laisvės teisės sritis, noro, apsis- 
prendimo ir veiksmo židinys, abstraktus sąžinės turinys, 
tai, kame glūdi individo kaltė ir orumas, lieka nepa- 
liestas ir nėra veikiamas nei didžiojo pasaulio istorijos 
triukšmo, nei išorinių ir laikinų permainų, nei tokių 
permainų, kurias lemia pačios laisvės sąvokos absoliuti 
būtinybė. Bet apskritai reikia konstatuoti, jog egzis- 
tuoja ir kažkas aukštesnio palyginti su tuo, kas pasau- 
lyje kilnu ir didinga, Pasaulinės dvasios teisė aukštesnė 
už visas dalines teises. 

Matyt, pakaks šitų aiškinimų apie požiūrį į priemo- 
nes, kuriomis pasaulinė dvasia naudojasi realizuodama 
savo sąvoką. Paprasta ir abstrakti yra veikla tų sub- 
jektų, kuriuose protas glūdi kaip savyje esanti substan- 
cinė esmė, kuri tačiau patiems subjektams yra tamsus 
ir nuo jų paslėpias pradas. Tačiau dalykas tampa dar 
sunkesnis ir labiau supainiotas, kai į individus mes 
žvelgiame ne tik kaip į veikiančius, bet ir konkrečiau, 
su apibrėžtu jų religijos ir dorovės turiniu, t. y. rem- 
damiesi tokiais apibrėžimais, kurie būdingi protui ir 
kuriems dėl tos priežasties būdinga jo absoliuti teisė. 
Čia kalbama ne apie paprastos priemonės santykį su 

tikslu, ir minėti pagrindiniai požiūriai į absoliutaus 
dvasios tikslo santykį su jais apžvelgti trumpai. 

c) Trečia, reikia išsiaiškinti, koks tas tikslas, kurio 
turi būti siekiama tomis priemonėmis, t. y. kokią for- 
mą jis įgauna tikrovėje. Jau buvo užsiminta apie prie- 
mones, tačiau įgyvendindami kokį nors subjektyvų 
baigtinį tikslą mes dar turime ir medžiagos momentą, 
medžiagos, kuri jau turima arba turi būti pristatyta, 
kad pasiektume tikslą. Taigi klausimas būtų toks: kokia 
ta medžiaga, kurioje įgyvendinamas protingas galutinis 
tikslas? Tokia medžiaga vėlgi yra pats subjektas, 
žmogaus poreikiai, subjektyvumas apskritai. Kas pro- 
tinga, įgyvendinama žmogaus žinojime ir norėjime, ku- 
rie ir yra medžiaga. Subjektyvioji valia buvo nagrinė- 
jama tiek, kiek ji turi tikslą, kuris ir yra tikrovės tiesa, 
t. y. kiek jis yra didi pasaulinė istorinė aistra. Kaip 
subjektyvioji valia, pasireiškianti ribotomis aistromis, ji 
yra priklausoma ir gali pasiekti savo dalinius tikslus 
tik tos priklausomybės ribose. Tačiau subjektyvioji va- 
lia turi ir substancinį gyvenimą, tikrovę, kurioje ji juda 
esmėje, o pati esmė yra jos egzistavimo tikslas. Toji 
esmė pati yra subjektyvios ir protingos valios jungi- 
nys: ji yra dorovinė visuma — valstybė, t. y. tokia 
tikrovė, kurioje individas turi savo laisvę ir naudojasi 
ja, tačiau tik tuo atveju, kai jis žino, tiki ir nori visuo- 
tinybės; tačiau tai nereikia suprasti ta prasme, kad 
pavienio asmens subjektyvioji valia realizuojasi ir ten- 
kinasi savimi per visuotinę valią ir kad pastaroji yra 
jos priemonė, tarsi subjektas šalia kitų subjektų apribo- 
ja savo laisvę taip, kad šitas visuotinis apribojimas, 
šitas visų susivaržymas vienas kito atžvilgiu paliktų 
kiekvienam truputėlį erdvės, kurioje jis galėtų išsi- 
skleisti; priešingai, teisė, dorovė, valstybė, ir tik jos, 
yra pozityvi tikrovė ir laisvės užtikrinimas. Laisvė, ku- 
ri apribojama, yra savavaliavimas, susijęs su egoisti- 
niais poreikiais. 

Subjektyvioji valia, aistra yra tai, kas veikia ir 
įgyvendina; idėja yra vidinis pradas; valstybė yra aki- 
vaizdus realios dorovės gyvenimas. Juk ji yra visuo- 


tinio, esminio ir subjektyviojo norėjimo vienis, O tai 
ir yra dorovė. Individas, gyvenantis šiame vienyje, gy- 
vena dorovingai ir turi vertę, kurios vienintelis pagrin- 
das yra šitas substancicžumas. Sofoklio Antigonė sako: 
dieviškieji įstatymai nustatyti ne vakar, ne šiandien — 
ne, jie gyvuoja visada, ir niekas negalėtų pasakyti, 
iš kur jie atsirado. Dorovės įstatymai neatsitiktiniai, jie 
yra pats protingumas. O valstybės tikslas yra ias, kad 
substancinis pradas galiotų realioje žmonių veikloje ir 
jų mąstyme, kad jis būtų akivaizdus ir pats save apsūu- 
gotų. Proto absoliutus interesas reiškiasi tuo, kad eg- 
zistuotų šita dorovinė visuma; ir kaip tik čia glūdi 
valstybes kūrusių herojų teisumas ir nuopelnai, nors 
tos valstybės ir nebuvo tobulos. Pasaulinėje istorijoje 
galima kalbėti tik apie tokias tautas, kurios sukuria 
valstybę. Juk būtina žinoti, kad valstybė yra laisvės, 
t. y. absoliutaus galutinio tikslo, realizavimas, ir kad ji 
egzistuoja dėl savęs; toliau būtina žinoti, kad visa 
žmogaus vertė, visa jo dvasios tikrovė egzistuoja tik 
valstybės dėka. Juk jo dvasios tikrovė reiškiasi tuo, 
kad jam, kaip žinančiam, objektas yra jo esmė, protin- 
gasis pradas, kad tas pradas jam turi objektyvią, aki- 
vaizdžią būtį; tik todėl jis turi sąmonę, tik todėl jis 
turi papročius, teisinį ir dorovinį valstybės gyvenimą. 
Juk tiesa yra visuotinės ir subjektyvios valios vienybė; 
o visuotinybė egzistuoja valstybėje, įstatymuose, bend- 
ruose ir protinguose apibrėžimuose. Valstybė yra die- 
viškoji idėja, egzistuojanti žemėje. Taigi ji yra tiksliau 
apibrėžtas pasaulinis istorijos objektas, kuriame laisvė 
objektyvuojasi ir egzistuoja, mėgaudamasi šituo objek- 
tyvumu. Juk įstatymas yra dvasios ir valios laisvės 
objektyvacija; ir tik valia, kuri paklūsta įstatymui, 
laisva, nes ji pavaldi sau pačiai, yra savo stichijoje ir 
yra laisva. Kadangi valstybė, tėvynė yra akivaizdžios 
būties bendrumas, kadangi žmogaus subjektyvioji dva- 
sia paklūsta įstatymams, prieštaravimas tarp laisvės ir 
būtinybės išnyksta. Protingumas yra būtinas kaip sub- 
stancinis pradas, ir mes esame laisvi jį pripažindami 
įstatymo pavidalu ir paklusdami jam kaip mūsų esybės 

substancijai: tada objektyvioji ir subjektyvioji valia 
yra sutaikomos ir yra viena nedrumsčiama visuma. Juk 
valstybės dorovė nėra moralinė, reflektuojanti, kai vieš- 
patauja asmeninis įsitikinimas; Zokia dorovė labiau bū- 
dinga naujiesiems laikams, tuo tarpu tikrosios antikinės 
dorovės pamatas yra tas, kad kiekvienas vykdo savo 
pareigą. Atėnų pilietis tarsi instinktyviai vykdė visa, 
kas jam priderėjo; o jeigu aš mąstau apie savo veiklos 
objektą, privalau suprasti, kad ir mano valia veikia 
šiame mąstyme. Tačiau dorovė yra pareiga, substancinė 
teisė, antroji prigimtis, kaip teisingai buvo sakoma, 
nes žmogaus pirmoji prigimtis yra jo tiesioginė, gyvu- 
liška egzistencija. 

Detalus mokslas apie valstybę pateikiamas teisės 
filosofijoje; tačiau čia reikia paminėti, kad dabarties 
valstybės teorijose labai paplito ir virto prietarais įvai- 
riausios klaidos, kurios laikomos galutinėmis tiesomis; 
mes paminėsime tik kai kurias, visų pirma tokias, ku- 
rios siejasi su mūsų istorijos tikslu. 

Visų pirma susiduriame su požiūriu, kuris yra dia- 
metraliai priešingas mūsų požiūriui į valstybę, pagal 
kurį ji yra laisvės realizavimas; tuo požiūriu, pagal 
kurį žmogus iš prigimties yra laisvas, tačiau tą prigim- 
tinę laisvę privalo apriboti visuomenėje ir valstybėje, 
į kurias jis turi būtinai įsilieti. Kad žmogus iš prigim- 
ties yra laisvas, visiškai teisinga ta prasme, kad jis 
laisvas pagal savo sąvoką, bet kaip tik todėl jis laisvas 
tik pagal savo apibrėžimą, t. y. laisvas savyje; juk kokio 
nors dalyko prigimtis reiškia tą patį, ką ir jo sąvoka. 
Tačiau kartu prigimties sąvoka išreiškia ir tai, koks 
žmogus yra savo natūralioje tiesioginėje egzistencijoje. 
Šis požiūris apskritai pripažįsta natūralią būseną, kurio- 
je žmogus įsivaizduojamas kaip būtybė, neribotai besi- 
naudojanti savo natūraliomis teisėmis ir besimėgaujanti 
savo laisve. Tokia prielaida tiesiogiai nepriimama kaip 
istorinis faktas, o jeigu į ją būtų žiūrima rimtai, sunku 
būtų įrodyti, kad tokia būsena egzistuoja mūsų laikais 
ar kad ji egzistavo kur nors praeityje. Žinoma, galima 
konstatuoti laukinės egzistencijos būsenas, tačiau aki- 


vaizdu, kad jos susijusios su šiurkščiomis aistromis ir 
prievartiniais veiksmais, ir net visiškai neišvystytos 
bendruomenės susijuňřos su visuomeniniais institutais, 
kurie, kaip manoma, 'apriboja laisvę. Tokia prielaida 
yra vienas iš tų miglotų vaizdinių, kurie, nors tariamai 
pagrįsti teoriškai, laikomi realybe be jokio istorinio 
pagrindo, 

Ir pagal savo sąvoką šita natūrali būsena yra tokia 
pat, kokią mes ją įsivaizduojame empiriškai kaip eg- 
zistuojančią realiai. Laisvė kaip betarpiškumo ir gam- 
tiškumo idealybė nėra tai, kas betarpiška ir gamtiška, 
bet, priešingai, visų pirma turi būti užtarnauta ir įgyta 
nuolat auklėjant žinojimą ir valią. Todėl natūrali bū- 
sena veikiau yra beteisiškumo, prievartos, nevaržomų 
instinktų ir nežmoniškų poelgių bei juslių būsena. Ži- 
noma, valstybė ir visuomenė nustato apribojimus, ta- 
čiau apribojami tiek minėti buki pojūčiai ir laukiniai 
instinktai, tiek reflektuoti savavaliavimo ir aistros pra- 
siveržimai, Šitie apribojimai nustatomi toje srityje, kur 
pirmąkart nubunda suvokimas ir troškimas tokios lais- 
vės, kokia ji yra iš tikrųjų, atitikdama savo sąvoką, 
t. y. protingos laisvės. Pagal laisvės sąvoką jai būdinga 
teisė ir dorovė, o savyje ir sau jos yra tokios visuotinės 
esybės, objektai ir tikslai, kuriuos atskleidžia tik mąs- 
tymas, atsiskyręs nuo jusliškumo ir besivystantis jam 
priešpriešais, ir kurie savo ruožtu iš pradžių turi būti 
susiję su jusline valia, tačiau sykiu prieš ją pačią nu- 
kreipti. Laisvė visada suprantama neteisingai, jeigu ji 
pripažįstama tik formaliu, subjektyviu pavidalu, abstra- 
huojantis nuo jos esminių objektų ir tikslų; šitaip 
instinkto, geidulio, aistros, būdingų tik pavieniam in- 
dividui kaip tokiam, apribojimas, taigi savavaliavimo 
apribojimas yra laikomas laisvės apribojimu. Priešin- 
gai, toks apribojimas yra paprasčiausia išsilaisvinimo 
sąlyga, o visuomenė ir valstybė yra tokios būsenos, 
kuriose kaip tik ir realizuojama laisvė. 

Antra, reikia paminėti kitą požiūrį, apskritai prieš- 
taraujantį teisės išsivystymui į įstatymo formą. Patriar- 
chalinė būsena arba visumai, ar bent atskiroms dalims 

interpretuojama kaip toks santykis, kuriame šalia ju- 
ridinio prado randa pasitenkinimą tiek dorovinis, tiek 
jausminis (gemūtliche) elementai, o paties teisingumo, 
atsižvelgiant į jo turinį, laikomasi tik dėl minėtų ele- 
mentų. Patriarchalinės būsenos pagrindas yra šeimyni- 
nis santykis, kuris pirmapradį dorovingumą sąmoningai 
išplėtoja iki valstybės kaip antrinio dorovingumo. Pat- 
riarchalinis santykis yra pereinamoji būsena, kurioje 
šeima jau išaugo iki genties ar tautos, todėl tarpusavio 
ryšiai jau nustojo būti meilės ir pasitikėjimo ryšiais ir 
virto tarnystės ryšiais. Visų pirma čia derėtų aptarti 
šeimyninę dorovę. Šeima yra tik vienas asmuo, jos na- 
riai (tėvai) arba atsisakė savo asmenybiškumo vienas 
kito labui (o dėl to atsisakė ir teisinio santykio ir to- 
liau siekiančių privatinių bei egoistinių interesų), arba 
jų asmenybė dar neišsivystė (vaikai, kurie visų pirma 
yra minėtoje natūralioje būsenoje). Todėl juos jungia 
abipusis meilės, pasitikėjimo, tikėjimo jausmas: mei- 
lėje vienas individas suvokia save kito sąmonėje, jis 
susvetimėja su savimi ir tame abipusiame susvetimėji- 
me save atgauna (taip pat jis atgauna kitą, kaip ir patį 
save, susitapatinusį su kitu). Tolimesnieji interesai, su- 
siję su poreikiais, išorinėmis gyvenimo aplinkybėmis, 
ir abipusio ryšio šeimoje vaikų atžvilgiu išvystymas 
yra bendras tikslas. Šeimos dvasia, penatai, yra tokia 
pat substancinė esybė kaip ir tautos dvasia valstybėje, 
ir jų abiejų dorovė reiškiasi ne individualios asmenybės 
ir individualių interesų, o visų jų narių bendrų intere- 
sų jausmu, suvokimu ir noru. Tačiau šeimoje toji vieny- 
bė iš esmės tik juntama ir lieka natūralių santykių srityje; 
valstybė privalo labai gerbti šeimos pietetą, kurio dėka 
jos piliečiai yra tokie individai, kurie dorovingi jau 
patys savaime (nors ne kaip asmenys) ir kurie duoda 
valstybei tvirtą pagrindą — solidarumo su visuma jaus- 
mą. Tačiau šeimos išsiplėtimas, dėl kurio atsiranda 
patriarchalinė santvarka, nutraukia kraujo ryšius ir iš- 
eina anapus pirmapradžio pagrindo natūraliųjų pusių 
ribos, o už tos ribos individai privalo tapti asmeni- 
mis. Patriarchalinius santykius nagrinėjant plačiau, rei- 


kėtų apžvelgti ir teokratijos formą: patriarchalinės gėn- 
ties galva yra ir jos žynys. Jeigu šeima apskritai dar 
neatsiskyrusi nuo pilietinės visuomenės ir valstybės, 
tuo mažiau tikėtina, kad nuo jos atsiskyrė religija, nes 
šeimai būdingas pietetas pats yra jausmo vidujybė. 

Mes apžvelgėme du laisvės aspektus: objektyvųjį ir 
subjektyvųjį; jeigu laisve laikoma tai, kad atskiri as- 
menys duoda savo sutikimą, lengva pastebėti, kad to- 
kiu atveju turimas galvoje tik subjektyvus momentas. 
Iš šio principo natūraliai seka, kad joks įstatymas ne- 
galioja, išskyrus atvejus, kai jam pritaria visi. Čia tuo- 
jau pat nusprendžiama, kad mažuma turi paklusti dau- 
gumai; vadinasi, lemia dauguma. Bet dar Ž. Ž. Ruso 
pastebėjo, kad tada jau nėra jokios laisvės, nes į ma- 
žumos valią neatsižvelgiama. Lenkijos seime savo su- 
tikimą turėjo duoti kiekvienas individas, ir dėl tokios 
laisvės žlugo valstybė. Be to, prielaida, kad tik liaudis 
yra protinga, supranta ir žino visa, kas teisinga, yra 
pavojinga ir neteisinga, nes bet kokia liaudies dalis 
gali pasiskelbti visa liaudimi, tuo tarpu valstybės klau- 
simai yra išvystyto pažinimo (der gebildeten Erkennt- 
niss), o ne liaudies objektas. 

Jeigu vieninteliu valstybės laisvės apibrėžimu pri- 
pažįstamas pavienės valios principas, pagal kurį visam 
tam, kas vykdoma valstybės ir valstybei, reikia visų 
individų pritarimo, tada iš tikrųjų neegzistuoja jokia 
konstitucija. Vienintelė įstaiga, kuri čia reikalinga, bū- 
tų tik bevalis centras, kuris atkreiptų dėmesį į tai, kas, 
kaip jam atrodo, reikalinga valstybei ir išsakytų 
savo nuomonę; tokiu atveju reikia mechanizmo, orga- 
nizuojančio pavienių individų sąšauką, balsavimą ir 
suskaičiuojančio bei lyginančio balsų skaičių už skir- 
tingus pasiūlymus, o drauge ir nutariančio, ką daryti. 
Valstybė yra abstraktas, jos bendroji realybė reiš- 
kiasi tik per piliečius, tačiau ji egzistuoja realiai, 
ir jos bendroji egzistencija turi reikštis per indi- 
vidualią valią ir veiklą. Atsiranda vyriausybės ir ap- 
skritai valstybinio valdymo poreikis; vyksta atranka, 
ir išsiskiria asmenys, kurie turi valdyti valstybę, pri- 

imti spręsti valstybės reikalus, nustatyti, kokiu būdu tiė 
sprendimai turi būti vykdomi ir duoti įsakymus pilie- 
čiams, kurie privalo juos vykdyti. Jeigu, pvz., net 
demokratinės santvarkos sąlygomis liaudis nusprendžia 
kariauti, vis tiek kariuomenei vadovauti turi būti pa- 
skirtas generolas. Tik konstitucijos dėka abstrakti vals- 
tybės sąvoka tampa gyvenimiška ir tikroviška, tačiau 
dėl to atsiranda ir skirtumas tarp įsakinėjančių ir pa- 
klūstančių. Bet paklusnumas, atrodytų, prieštarauja 
laisvei, o įsakinėjantys, atrodytų, patys daro tai, kas 
prieštarauja valstybės pagrindui, laisvės sąvokai. O jei- 
gu, kaip sakoma, skirtumas tarp įsakinėjimo ir paklus- 
numo esąs būtinas, nes kitaip niekas nejudėtų iš vietos, 
vis dėlto šitas skirtumas, atrodo, yra nulemtas išorinės 
būtinybės, svetimos ir net prieštaraujančios laisvei, jei- 
gu ji suprantama abstrakčiai. Todėl manoma, kad vis- 
kas turėtų būti sutvarkyta bent jau taip, kad piliečiams 
tektų kuo mažiau vien paklusti ir kad įsakymai turėtų 
būti kuo mažiau savavališki, kad pats turinys to, dėl ko 
būtina įsakinėti, kiek įmanoma bendrais bruožais turėtų 
būti nustatomas ir apibrėžiamas liaudies, daugumos ar- 
ba visų individų valia. Tačiau ir tokiu atveju valstybė 
kaip tikrovė, kaip individualus vienis turi būti stipri 
ir galinga. Pirmutinis apibrėžimas apskritai yra toks: 
skirtumas tarp valdančiųjų ir valdomųjų; ir konstituci- 
jų skirstymas į monarchistinę, aristokratinę ir demok- 
ratinę apskritai yra pagrįstas, tačiau iškart reikia pasa- 
kyti, jog pati monarchija turi būti skirstoma į despotiz- 
mą ir tikrąją monarchiją ir jog visuose skirstymuose, 
pagrįstuose sąvoka, išskiriamas tik pagrindinis apibrė- 
žimas, ir tai visiškai nereiškia, kad tas pagrindinis api- 
brėžimas, konkrečiai realizuojamas pasireiškia tik kaip 
viena forma, viena giminė ar rūšis. Bet svarbiausia, kad 
minėtos rūšys ne tik duoda galimybę reikštis daugybei 
minėtų bendrų formų, ypatingų valstybinės santvarkos 
modifikacijų, bet ir tokioms formoms, kurios yra kelių 
pagrindinių formų mišinys ir dėl to yra išsigimusios, 
nepatvarios ir nenuoseklios. Vadinasi, iškilus tokiai ko- 
lizijai, iškyla klausimas, kokia konstitucija geriausia, 


taigi kokios valstybinės santvarkos, organizacijos ar 
mechanizmo dėka patikimiausiai pasiekiamas valstybės 
tikslas. Žinoma, šitas tikslas gali būti suprantamas ne- 
vienodai, pavyzdžiui, kaip ramus mėgavimasis pilietiniu 
gyvenimu, kaip visuotinė gerovė. Iš tokių tikslų atsi- 
rado vadinamieji valstybės valdymo idealai, pvz., val- 
dovų ar karalių auklėjimo (Fenelonas) arba aristokrati- 
jos idealai (Platonas), nes šiuo atveju svarbiausiu da- 
lyku buvo laikomos savybės subjektų, kurie valdo 
valstybę, tuo tarpu autoriai, kėlę tokius idealus, visai 
negalvojo apie organišką valstybinių institucijų turinį. 
Klausimas apie geriausią konstituciją dažnai keliamas 
remiantis prielaida, jog esą ne tik tai liečianti teorija 
yra subjektyvaus laisvo įsitikinimo padarinys, bet ir 
realus konstitucijos, pripažintos geresne arba geriausia, 
paskelbimas gali būti tokio grynai teoriškai numatyto 
sprendimo padarinys, taigi atrodo, kad konstitucijos 
pobūdis priklauso tik nuo visiškai laisvo pasirinkimo, 
nenulemto jokių kitų veiksnių, išskyrus mąstymą. Šiuo 
visiškai naiviu požiūriu, tiesa, ne persų liaudis, O persų 
didžiūnai, surengę suokalbį prieš apsimetėlį Smerdį ir 
magus, po to, kai jų sumanymas pavyko, tačiau neliko 
nė vieno gyvo karališkos šeimos nario, tarėsi, kokią 
valstybės santvarką jiems derėtų paskelbti Persijoje: 
ir Herodotas taip pat naiviai pasakoja apie tą pasita- 
rimą. 

Mūsų dienomis kurios nors šalies ir tautos valstybi- 
nė santvarka nelaikoma tokiu mastu priklausoma nuo 
laisvo pasirinkimo. Pagrindinis, tačiau abstraktus lais- 
vės apibrėžimas lemia, kad teoriškai respublika daž- 
niausiai pripažįstama vienintele teisinga ir tikra valsty- 
binės valdžios forma, ir net dauguma žmonių, užiman- 
čių aukštą padėtį monarchinėse valstybėse, tokiam 
požiūriui ne tik kad nesipriešina, bet jam pritaria; jie 
supranta tik tai, kad tokia santvarka, nors ir būtų ge- 
riausia, realiai negalėtų būti paskelbta visur ir kad 
žmonės yra tokie, jog reikia tenkintis mažesne laisve, 
todėi tam tikromis aplinkybėmis ir esant tam tikrai 
moralinei tautos būsenai, monarchistinė santvarka yra 

naudingiausia. Ir šituo požiūriu tam tikros valstybinės 
santvarkos būtinybė padaroma priklausoma nuo būse- 
nos kaip grynai išorinio atsitiktinumo. Toks požiūris 
pagrįstas skirtumu, kurį intelektinė refleksija įžvelgia 
tarp sąvokos ir jos realybės, nes ji laikosi tik abstrak- 
čios, todėl neteisingos sąvokos, nesuvokia idėjos ar- 
ba — o tai yra vienas ir tas pats, jeigu ne forma, tai 
turiniu — ji neturi konkretaus tautos ar valstybės vaiz- 
dinio. Toliau bus parodyta, kad tautos valstybinė san- 
tvarka sudaro vieną substanciją, vieną dvasią su jos 
religija, menu ir filosofija ar bent jau su jos vaizdiniais 
ir mintimis ir su jos kultūra apskritai (jau nekalbant 
apie kitus išorinius veiksnius, apie klimatą, kaimynus, 
vietą pasaulyje). Valstybė yra individuali visuma, nuo 
kurios negalima atitraukti skyrium vieną, nors ir labai 
svarbią pusę, t. y. valstybinę santvarką pačią savaime, 
negalima izoliuotai aptarinėti tik ją ir pasirinkti kaip 
tik ją. Valstybinė santvarka yra ne tik kuo glaudžiau- 
siai susijusi su kitais minėtais dvasiniais veiksniais ir 
nuo jų priklauso, tačiau net visos dvasinės individualy- 
bės su visomis jos jėgomis apibrėžtumas pasirodo esąs 
tik visumos istorijos momentas, ir tos visumos istori- 
jos eiga lemia tai, kokia yra aukščiausia konstitucijos 
sankcija, o todėl tą konstituciją daro absoliučiai bū- 
tiną. Valstybės atsiradimas yra prievartinis ir instink- 
tyvus. Tačiau paklusnumas ir prievarta, baimė prieš 
valdovą jau sukausto valią. Jau primityviose valstybė- 
se privati individų valia nebeturi reikšmės, ir tenka 
atsisakyti partikuliarizmo; esminga yra tik visuotinė 
valia. Šita visuotinybės ir atskirybės vienybė yra idėja, 
kuri egzistuoja kaip valstybė ir toliau vystosi pati sa- 
vaime. Be to, abstraktus, bet būtinas iš tikrųjų sava- 
rankiškų valstybių vystymasis yra toks, kad iš pradžių 
jose viešpatauja patriarchalinė arba karinė karalių 
valdžia. Vėliau ypatingumas ir aiskirumas turi pasi- 
reikšti kaip aristokratija ir demokratija. Galų gale šitas 
atskirumas turi paklusti vienai valdžiai, kuri gali būti 
tik tokia, už kurios ribų privačios sritys yra savaran- 
kiškos, t. y. monarchinei valdžiai. Taigi reikia skirti 


pirminę ir antrinę karalių valdžią. Tokia raida yra bū- 
tina, todėl esant tokiai tvarkai kiekvienąsyk turi atsi- 
rasti tam tikra valstybinė santvarka, kuri yra ne pasi- 
rinkimo padarinys, bet kaip tik atitinkanti tautos dva- 
sią. 

Konstitucijos prasmė — protingos, t. y. politinio 
gyvenimo, įvairovės išsiplėtojimas, sąvokos momentų 
atskleidimas, pasireiškiantis tuo, kad atsiskiria valdžios, 
papildančios viena kitą ir, būdamos laisvos, savo veik- 
la skatina siekti vieno tikslo ir yra jo palaikomos, t. y. 
sudaro organišką visumą. Taigi valstybė yra protinga, 
save objektyviai suvokianti ir sau esminga laisvė. Juk 
jos objektyvumas yra kaip tik toks, kad jos momentai 
pasireiškia ne idealiai, o kaip savita realybė, ir savo 
veikloje, susijusioje su jais pačiais, visiškai pereina 
į veiklą, kurios padarinys yra visuma, siela, individua- 
li vienybė. 

Valstybė yra dvasinė idėja, besireiškianti žmogaus 
valios ir jos laisvės pavidalu. Todėl istorinė kaita ap- 
skritai ir iš esmės vyksta tarpininkaujant valstybei ir 
idėjos momentai joje reiškiasi kaip skirtingi principai. 
Valstybinės valdžios formos, kurių rėmuose pasaulinės 
istorinės tautos pasiekė savo suklestėjimą, būdingos tik 
joms, todėl jos neduoda bendro pagrindo, kad skirtu- 
mai reikštųsi ne tik tobulėjimo ir vystymosi ypatin- 
gais būdais, bet ir principų skirtumu. Todėl lyginant 
ankstesnių pasaulinių istorinių tautų konstitucijas pa- 
sirodo, kad iš jų, taip sakant, negalima gauti jokių 
pamokų, kuriomis būtų galima pasinaudoti formuluo- 
jant paskutinį konstitucijos principą, mūsų laikų prin- 
cipą. Visai kitaip atrodo žiūrint į mokslą ir meną; 
pavyzdžiui, senovės filosofija yra naujosios filosofijos 
pagrindas tokiu mastu, kad ji turi būti tarsi ištirpusi 
pastarojoje ir yra dirva, kurioje išaugo naujoji filo- 
sofija. Šiuo atveju santykis reiškiasi kaip vieno ir to 
paties statinio nepertraukiamas tobulinimas; šio stati- 
nio pamatas, sienos ir stogas liko nepakitę. Meno sri- 
tyje graikų menas, koks jis išliko, yra net aukščiausias 
pavyzdys. Tačiau valstybinės santvarkos požiūriu vis- 

kas yra visai kitaip: čia seno ir naujo principai iš 
esmės skirtingi. Abstraktūs apibrėžimai ir pamokymai 
apie teisingą valdymą, kad, pvz., turi viešpatauti išmin- 
tis ir dorybė, žinoma, yra bendri. Tačiau nėra nieko 
negrabesnio, kaip noras pavyzdžių mūsų laikų vals- 
tybinėms įstaigoms ieškoti senovės. Graikijoje, Romoje 
ar Rytų tautose. Rytuose galima rasti puikių patriarcha- 
linio gyvenimo, tėviško valdymo, tautų atsidavimo pa- 
veikslų; graikuose ir romėnuose — liaudies laisvės ap- 
rašymų. Juk jų istorijoje mes matome tokį laisvos 
valstybinės santvarkos supratimą, kad visi piliečiai turi 
būti pasitarimuose ir spręsti bendrus reikalus ir tvir- 
tinti įstatymus. Ir mūsų laikais visuotinė nuomonė yra 
tokia pat; skirtumas tik tas, kad -— kadangi mūsų vals- 
tybės yra labai didelės, o piliečių labai daug — jiems 
tenka sprendžiant visuomenės reikalus savo valią 
reikšti ne tiesiogiai, o per atstovus, t. y. leidžiant įsta- 
tymus tauta apskritai turi būti atstovaujama deputatų. 
Vadinamasis atstovaujamasis valdymo būdas yra api- 
brėžimas, su kuriuo mes siejame laisvos konstitucijos 
vaizdinį, ir tai tapo tvirtu prietaru. Šiuo atveju tauta 
atskiriama nuo vyriausybės. Tačiau šioje priešpriešoje, 
kuri yra piktavališkas triukas, glūdi pikta išmonė, kad 
tauta yra vieninga visuma. Be to, šio vaizdinio pagrin- 
das yra subjektyvios valios vienetiškumo, absoliutumo 
principas, apie kurį jau kalbėtina aukščiau. Svarbiau- 
sia, kad laisvės principas tuo pavidalu, kuriuo jis api- 
brėžiamas sąvoka, yra ne subjektyvi valia ir savava- 
lLiavimas, o bendros valios supratimas, ir kad laisvės 
sistema yra laisvas jos momentų išplėtojimas. Subjek- 
tyvi valia yra grynai formalus apibrėžimas, kuris ne- 
nurodo, ko ji nori. Tik protinga valia yra toks visuoti- 
nis pradas, kuris apibrėžia save, plėtojasi savyje ir 
savo momentus interpretuoja kaip organiškus narius. 
Senovės žmonės apie tokį gotikinį statinį neturėjo jo- 
kio supratimo. 

Mes jau konstatavome du momentus: pirma, lais- 
vės idėją kaip absoliutų, galutinį tikslą; antra, prie- 
monę pasiekti šiam tikslui, žinojimo ir norėjimo sub- 


jektyvųjį aspektą su jam būdingu gyvybingumu, jud- 
rumu ir veikla. Toliau mes pripažinome, kad valstybė 
yra dorovinė visuma ir laisvės tikrovė ir dėl to — ob- 
įektyvi šitų dviejų momentų vienybė. Nagrinėdami mes 
skiriame šiuos du aspektus, tačiau reikia pasakyti, kad 
jie glaudžiai susiję ir kad tas jų ryšys reiškiasi kiek- 
viename iš jų dviejų, jeigu jį nagrinėsime skyrium. 
Pirmiausia, mes pažinome idėją jos apibrėžtumo požiū- 
riu kaip save žinančią ir savęs siekiančią laisvę, ku- 
rios tikslas — tik ji pati; kartu tai yra paprasta proto 
sąvoka, o kartu ir tai, ką mes pavadinome subjektu, 
savimone, dvasia, egzistuojančia pasaulyje. O jeigu 
į subjektyvumą pažvelgsime iš kitos pusės, suprasime, 
kad subjektyvus žinojimas ir norėjimas yra mąstymas. 
Tačiau kai aš mąstydamas žinau ir noriu, aš noriu vi- 
suotinio objekto, substancinio, protingo savyje ir sau 
prado. Taigi, mes matome objektyviojo aspekto, są- 
vokos ir subjektyviojo aspekto savyje esantį junginį. 
Šis junginys objektyviai egzistuoja kaip valstybė, kuri 
kaip tik todėl yra kitų konkrečių tautos gyvenimo sri- 
čių — meno, papročių, teisės, religijos, mokslo pagrin- 
das ir centras. Visos dvasinės veiklos tikslas yra tik 
tas, kad šis junginys, t. y. laisvė, taptų sąmoningas. 
Svarbiausia šio sąmoningo junginio forma yra religija. 
Joje egzistuojanti pasaulietinė dvasia suvokia absoliu- 
čią dvasią, ir šioje savyje ir sau egzistuojančios esybės 
sąmonėje žmogaus valia atsisako savo privatinio inte- 
reso; pastarąjį jis atideda į šalį atsiduodamas pamaldu- 
mui, ir jis jau negali laikytis išskirtinumo. Auka žmo- 
gus parodo, kad jis atsisako savo nuosavybės, savo 
valios ir savo ypatingų pojūčių. Religinis dvasios susi- 
telkimas yra jausmas, tačiau jis pereina ir į apmąsty- 
mą: pastarojo išraiška yra kultas. Antra objektyviojo 
ir subjektyviojo pradų junginio forma yra menas: jis 
labiau negu religija reiškiasi tikroviškai ir jusliškai; 
labiausiai gerbtinas meno siekimas — atvaizduoti jei ne 
Dievo dvasią, tai Dievo vaizdinį, be to, dar dieviškumą 
ir dvasiškumą apskritai. Dieviškumas turi tapti regimas 
meno dėka: menas jį vaizduoja fantazijai ir žiūrai, 

Tačiau tiesa išreiškiama nė tik vaizdinio ir jausmo pā- 
vidalu, kaip religijoje, ir stebinio pavidalu, kaip mene, 
bet ir mąstančiojo dvasioje; pastarosios dėka mes tu- 
rime trečią junginio formą — filosofiją. Todėl filosofija 
yra aukščiausia, laisviausia ir išmintingiausia forma. 
Mes neketiname detaliau apžvelgti šių trijų formų; 
apie jas tereikėjo tik užsiminti, nes jos išaugo toje 
pačioje dirvoje kaip ir objektas, kurį mes čia nagrinė- 
jame, — valstybė, 

Visuotinybė, kuri pasireiškia ir atpažįstama valsty- 
bėje, forma, kuriai padaroma pavaldu visa, kas apskri- 
tai egzistuoja, yra tai, kas sudaro nacijos formavimąsi. 
O apibrėžtas turinys, kuriam suteikiama visuotinumo 
forma ir kuris glūdi konkrečioje tikrovėje, kuri yra 
valstybė, yra pati tautos dvasia. Tikrąją valstybę įkve- 
pia ši dvasia visuose jos skyrium paimtuose reikaluo- 
se, karuose, įstaigose ir t. t. Tačiau žmogus privalo ir 
žinoti apie tą savo dvasią ir apie pačią savo esmę, 
suvokti savo vienybę su tuo, kas yra pirmapradiška, 
Juk mes sakėme, kad dorovė yra subjektyvios ir visuo- 
tinės valios vienybė. Tačiau dvasia privalo tai suvokti 
aiškiai, ir tokio žinojimo centras yra religija. Menas 
ir mokslas yra tik skirtingos to paties turinio formos 
ir pusės. Nagrinėjant religiją reikia turėti galvoje, ar tie- 
są, idėją ji pažįsta tik per atskirybes ar kaip tikrąjį vienį: 
per atskirybes, jeigu Dievas kaip abstrakti aukščiausia 
būtybė, dangaus ir žemės valdovas, esti anapus pasau- 
lio ir yra svetimas žmogiškajai tikrovei; kaip tikrąjį 
vienį, jeigu Dievas suvokiamas kaip visuotinybės ir 
atskirybės junginys, ir dar taip, kad net atskirybė ja- 
me stebima pozityviai, įsikūnijimo idėjoje. Religija yra 
sritis, kurioje tauta išreiškia savąjį apibrėžimą to, ką 
ji laiko tiesa. Apibrėžimas turi savyje visa, kas sudaro 
objekto esmę, kame jo prigimtis išsakoma paprastu 
pagrindiniu apibrėžtumu, kaip bet kokio apibrėžtumo 
veidrodis, kaip visų atskirybių bendroji siela. Vadinasi, 
Dievo vaizdinys yra bendras tautos pagrindas. 

Šiuo požiūriu religija yra kuo glaudžiausiai susijusi 
su valstybės principu. Laisvės gali egzistuoti tik ten, 


kur individualybė suvokiama pozityviai, dieviškoje 
esybėje. Be to, jų ryšys pasireiškia tuo, kad pasaulie- 
tinė būtis laikiška, pasireiškianti privatiniais interesais, 
dėl to yra reliatyvi ir nepateisinama; kad ji pateisina- 
ma tik tiek, kiek absoliučiai pateisinama jos visuotinė 
siela, principas, ir tai įmanoma tik todėl, kad šitas 
principas yra suvokiamas kaip Dievo esybės apibrėž- 
tumas ir konkreti būtis. Todėl valstybės pagrindas yra 
religija. Apie tai mūsų laikais tenka girdėti dažnai, ir 
daugiausia čia turima galvoje prasmė, kad dievobai- 
mingi individai ypač linkę ir pasirengę vykdyti savo 
pareigą, nes paklusnumas valdovui ir įstatymui taip 
lengvai siejasi su Dievo baime. Kadangi Dievo baimė 
visuotinybę iškelia virš atskirybės, ji, žinoma, gali 
būti nukreipta ir prieš pastarąją, tapti fanatiška ir 
veikti kaip valstybės, jos organų ir institutų griauna- 
moji jėga. Todėl manoma, kad Dievo baimė turi būti 
protinga ir neperžengti tam tikrų ribų, kad negriautų 
to, ką privalo saugoti ir palaikyti. Bent jau tokia gali- 
mybė joje yra, 

Kadangi įsigalėjo teisingas įsitikinimas, kad valsty- 
bės pagrindas yra religija, religijos vieta suprantama 
taip: iš pradžių egzistuoja valstybė, o vėliau, norint 
ją palaikyti, į ją reikia pripilti religijos, kad šią gali- 
ma būtų įdiegti į galvas. Visai teisinga, kad žmones 
reikia auklėti religijai, tačiau ne kaip tam, ko dar 
nėra. Juk jeigu galima pasakyti, kad valstybės pagrin- 
das yra religija, kad valstybė į ją įsišaknijusi, iš esmės 
tai reiškia, kad valstybė atsirado iš religijos, ir dabar, 
ir visada atsiranda iš jos, t. y. valstybės principai turi 
būti interpretuojami kaip galiojantys savyje ir sau, o 
tai galima tik tada, kai jie laikomi pačios dieviškos 
prigimties apibrėžimais. Todėl valstybė ir jos konstitu- 
cija turi tokią pat prigimtį kaip ir religija; valstybė iš 
tikrųjų atsirado iš religijos ir kaip tik taip, kad Atėnų 
arba Romos valstybė buvo galima tik egzistuojant spe- 
zifinei šitų tautų pagoniškos religijos formai, kaip kad 
katalikiškajai valstybei būdinga kita dvasia ir kitokia 
konstitucija negu protestantiškajai, 

Jeigu šitie raginimai, šitie atkaklūs reikalavimai 
įskiepyti religiją yra, kaip dažnai atrodo, siaubo riks- 
mas, išreiškiantis pavojų, kad religija jau išnyko iš 
valstybės ar kad netrukus visiškai išnyks, tai būtų 
blogai ir net blogiau negu mano asmenys, išsakantys 
tokius nuogąstavimus; juk jie dar tiki, kad jų įtaiga ir 
religijos skiepijimas yra priemonė prieš blogį; tačiau 
taip sukurti religiją apskritai neįmanoma; jos šaltiniai 
slypi kur kas giliau, 

Kita, priešingo pobūdžio kvailystė, irgi sutinkama 
mūsų laikais — tai noras kurti ir paskelbti konstitucijas 
nepriklausomai nuo religijos. Nors katalikų tikyba kar- 
tu su protestantiškąja yra krikščioniškosios religijos 
atmaina, ji nepripažįsta valstybės vidinio teisingumo ir 
dorovingumo, būdingo protestantiškojo principo esmei. 
Minėtas religijos atskyrimas, — o tai priklauso valsty- 
binei teisei, konstitucijai — būtinas dėl tos religijos 
specifikos: ji nepripažįsta teisės ir dorovės savarankiš- 
kumo ir substancialumo; tačiau, būdami taip atitraukti 
nuo vidujybės, nuo didžiausios sąžinės šventenybės, 
nuo tos ramios vietos, kurioje glūdi religija, valstybi- 
nės teisės principai ir valstybinės įstaigos praranda 
tikrąjį centrą ir lieka abstraktūs ir neapibrėžti. 

Apibendrindami visa, kas buvo pasakyta apie vals- 
tybę, galima teigti, jog valstybės gyvybingumas indi- 
viduose buvo pavadintas dorove, Valstybė, jos įstaty- 
mai, jos įstaigos — visa tai yra valstybę sudarančių 
individų teisės; jos gamta, dirva, kalnai, oras ir van- 
denys — visa tai jų šalis, jų tėvynė, jų išorinis turtas; 
šios valstybės istorija, jų darbai ir visa, ką nuveikė 
jų protėviai, priklauso jiems ir gyvena jų atmintyje. 
Visa yra jų turtas, lygiai taip pat kaip kad jie pri- 
klauso jam, nes jis yra jų substancija, jų būtis. 

Jų vaizdiniai persmelkti ja ir jų valia yra šitų įsta- 
tymų ir šitos tėvynės troškimas. Šita brandi visuma 
yra vieninga esybė, vienos tautos dvasia. Jai priklauso 
individai; kiekvienas asmuo skyrium yra savo tautos 
sūnus ir kartu savo laiko sūnus, nes jo valstybė auga; 
nė vienas nuo jos neatsilieka ir juo labiau jos neap- 


lenkia. Šita dvasinė esmė yra individo esmė; jis yra 
jos atstovas, iš jos atsiranda ir joje esti. Atėniečiams 
žodis Atėnė turėjo dvejopą prasmę: pirma, jis reiškė 
institucijų visumą, be to, jis reiškė deivę, atstovavusią 
tautos dvasiai ir vienybei. 

Šita tautos dvasia yra apibrėžia dvasia ir, kaip tik 
ką sakėme, ji yra apibrėžta ir jos plėtros istorinės pa- 
kopos atžvilgiu. Be to, ši dvasia yra kitų minėtų jos 
savimonės formų pagrindas ir turinys. Juk dvasia savo 
sąmonėje turi būti objektyvi sau pačiai, ir objektyvu- 
mas tiesiogiai apima raišką skirtingybių, kurios apskri- 
tai yra įvairių objektyviosios dvasios sričių visuma, 
kaip kad siela egzistuoja tik tiek, kiek ji yra sistema 
savo narių, kurie, jungdamiesi į paprastą vienį, sudaro 
sielą. Taigi vientisa individualybė, kaip esmingasis pra- 
das, yra įsivaizduojama, garbinama ir religijoje suvo- 
kiama kaip Dievas, o mene ji vaizduojama kaip pa- 
veikslas ir stebinys, filosofijoje ji pažįstama ir suvo- 
kiama kaip mintis. Dėl pirmapradžio jų substancijos, 
turinio ir objekto tapatumo šios formos sudaro neskai- 
domą vienį su valstybės dvasia; tam tikra valstybinės 
valdžios forma gali egzistuoti tik kartu su tam tikra 
religija, kaip, pvz., tam tikroje valstybėje gali egzis- 
tuoti tik tam tikrą filosofija ir tam tikras menas. 

Toliau reikia pabrėžti, kad apibrėžta tautos dvasia 
pasaulio istorijos slinktyje pati yra tik pavienis indi- 
vidas. Juk pasaulinė istorija yra aukščiausių dvasios 
vaizdinių dieviškojo, absoliutaus proceso atvaizdas, ji 
yra atvaizdas kelių pakopų, kurių dėka ji realizuoja 
savo tiesą ir pasiekia savimonę. Šių pakopų formos yra 
pasaulinių istorinių tautų dvasios, jų dorovinio gyve- 
nimo, jų konstitucijos, jų meno, religijos ir mokslo 
apibrėžtumas. Šių pakopų realizavimas yra begalinis 
pasaulinės dvasios siekimas, jos neįveikiamas veržima- 
sis, nes tiek šitame išsiskyrime, tiek jo realizavime 
reiškiasi jos sąvoka. Pasaulinė istorija tik parodo, kaip 
dvasioje pamažu prabunda savimonė ir tiesos siekis; 
joje pasirodo sąmonės prošvaistės; jai aiškėja pagrin- 
diniai dalykai, ir pagaliau ji tampa visiškai sąmoninga. 

Taigi, kai mes išaiškinome dvasios prigimties ab- 
strakčiuosius apibrėžimus, t. y. priemones, kuriomis 
dvasia naudojasi realizuodama savo idėją, ir formą, 
kuri yra visiškas dvasios realizavimas konkrečioje bū- 
tyje, t. y. valstybę, — šiame įvade mums lieka tik 

III. apžvelgti pasaulinės istorijos eigą. 

a) Abstraktus kitimas, apskritai vykstantis istorijo- 
je, jau seniai buvo suvoktas bendru pavidalu ta pras- 
me, kad jame kartu glūdi perėjimas prie geresnio, 
prie tobulesnio. Visuose be galo įvairiuose pakitimuo- 
se, vykstančiuose gamtoje, pastebimas tik sukimasis 
ratu, kuris visą laiką kartojasi: gamtoje nėra nieko 
nauja po saule, ir šiuo požiūriu daugiabriaunis jos 
formų žaismas sukelia nuobodulį. Tik pasikeitimuose, 
vykstančiuose dvasios srityje, atsiranda nauja. Šis reiš- 
kinys, vykstantis dvasios srityje, apskritai leidžia at- 
skleisti žmoguje kitokį apibrėžimą, negu grynai natū- 
raliuose daiktuose, kuriuose visada reiškiasi tas pats 
pastovus charakteris, liekantis be pakitimų, t. y. tikrą 
sugebėjimą keistis ir keistis į gerąją pusę, tobulėjimo 
siekį. Tokios religijos kaip katalikiškoji, taip pat 
valstybės, manančios, kad jų tikriausioji teisė likti ne- 
judrioms ar bent jau stabilioms, nepritarė šiam princi- 
pui, pripažįstančiam kitimo teisėtumą. Jeigu apskritai 
pripažįstamas pasaulio dalykų, pvz., valstybių, kinta- 
mumas, tada, pirma, išimtimi laikoma religija Kaip tie- 
sos religija, kita vertus, pokyčius, perversmus ir su- 
griovimus būsenose, turinčiose teisę egzistuoti, priimta 
aiškinti atsitiktinumais, nerangumu, o ypač žmonių 
lengvabūdiškumu ir piktomis aistromis. Iš tikrųjų su- 
gebėjimas tobulėti yra tai, kas beveik taip pat neapi- 
brėžiama — kaip ir kitimas apskritai; jis yra betikslis, 
o kitimas neturi mastelio: tai, kas geriau, tobuliau, į 
kurį jis turi būti linkęs, yra kažkoks visiškai neapi- 
brėžtas dalykas, 

Vystymosi principas apima ir tai, kad pagrinduose 
glūdi vidinis apibrėžimas, savyje esanti prielaida, kuri 
save realizuoja. Šis formalus apibrėžimas iš esmės yra 
dvasia, kuriai pasaulio istorija yra jos arena, jos nuo- 


savybė ir jos realizavimo laukas. Ji ne tokia, kad už- 
siimtų išorinių atsitiktinumų žaidimu; priešingai, ji yra 
absoliučiai apibrėžiantis pradas ir absoliučiai nepavaldi 
atsitiktiinumams, kuriais ji naudojasi savo reikalui ir 
kuriems ji viešpatauja. Tačiau vystymasis būdingas ir 
organizmams: jų egzistavimas nėra vien tiesioginis, 
besikeičiantis veikiant išorinėms sąlygoms; jis išsiru- 
tulioja iš savęs, iš vidinio nekintančio principo, iš pa- 
prastos esmės, kurios kaip gemalo egzistavimas iš 
pradžių yra paprastas, tačiau vėliau jame pasirodo 
skirtumai, kurie sąveikauja su kitais daiktais, ir šitaip 
juose vyksta nuolatinis gyvybinis kitimų procesas, ku- 
ris tačiau taip pat pereina į savo priešingybę ir virsta 
organinio principo ir jo formų išsaugojimu. Taip orga- 
ninis individas produkuoja patį save; jis daro save tuo, 
kas jis yra savyje. (Taip pat ir dvasia yra tik tai, kuo 
ji save padaro, ir ji daro save tuo, kas ji yra savyje.) 
Šitas vystymasis vyksta betarpiškai, be priešingybių, 
be kliūčių. Niekas negali įsisprausti tarp sąvokos ir jos 
realizavimo, tarp savyje apibrėžtos gemalo prigimties 
ir egzistencijos, atitinkančios tą prigimtį. Tačiau dva- 
sioje vystymosi procesas vyksta kitaip. Jos apibrėžimo 
perėjimas į jos realizavimą vyksta tarpininkaujant są- 
monei ir valiai: jos pačios visų pirma yra panardintos 
į jų tiesioginį natūralų gyvenimą; jų objektas ir tiks- 
las visų pirma yra natūralus apibrėžimas, kuris pats 
turi begalines teises, jėgą ir turtingumą, nes jis yra 
juos gaivinanti dvasia. Taigi dvasia pati priešina sau 
pačią save; jai tenka įveikti save kaip tikrą priešišką 
kliūtį, stovinčią prieš ją pačią; vystymasis, kuris gam- 
toje yra ramus augimas, dvasios srityje yra sunki be- 
galinė kova prieš save pačią. Dvasia nori suprasti sa- 
ve, bet nuo savęs slepia savo sąvoką, yra išdidi ir pa- 
tenkinta šiame susvetimėjime su savimi. 

Taigi vystymasis nėra paprastas augimas, vykstantis 
be kovos ir kančios, kaip tai yra organiniame gyveni- 
me; jis yra sunkus, nesavanoriškas darbas, nukreiptas 
prieš patį save; be to, jis nėra grynai formalus savi- 
raidos apskritai vyksmas, bet apibrėžto turinio tikslo 

realizavimas. Mes iš pat pradžių išaiškinome šį tikslą: 
tai dvasia savo esme ir laisvės sąvoka. Ji yra pagrin- 
dinis vystymosi objektas, vadinasi, ir vadovaujantis 
vystymosi principas, t. y. pradas, dėl kurio vystyma- 
sis įgyja prasmę ir reikšmę (kaip, pvz., Romos istori- 
joje Roma yra objektas, todėl ir vadovaujantis princi- 
pas nagrinėjant įvykius); bet ir atvirkščiai, visa, kas 
įvykę, išsirutuliojo tik iš šio objekto ir turi prasmę 
tik jo atžvilgiu ir tik jame glūdi jo turinys. Pasaulio 
istorijoje esama kelių didelių laikotarpių, kurie praėjo 
tokiu būdu, kad vystymosi į priekį, atrodo, nebuvo, 
bet, priešingai, visi milžiniški kultūriniai laimėjimai 
buvo sunaikinti; po to, deja, teko viską pradėti iš pra- 
džių, kad pasinaudojus minėtų brangenybių likučiais, 
naujo milžiniško jėgų ir laiko eikvojimo, nusikaltimų 
ir kančių kaina vėl galima būių pasiekti tokį kultūros 
lygį, kuris jau seniai buvo pasiektas. 

Be to, būta vystymosi laikotarpių, kuriuos mena 
turtingi visapusiškos kultūros paminklai ir mokslo sis- 
temos, sudarytos iš savotiškų elementų. Tik formalus 
vystymosi supratimas apskritai negali vienam vysty- 
mosi tipui nei atiduoti pirmenybės palyginti su kitu, 
nei paaiškinti minėto vystymosi nuotrūkio ankstesniais 
laikotarpiais tikslo, bet privalo tokius pažangos ir ypač 
regreso reiškinius aiškinti kaip išorinius atsitiktinumus, 
o apie privalumus gali spręsti tik pagal neapibrėžtus 
kriterijus, kurie yra santykiniai, o ne absoliutūs tiks- 
lai dėl to, kad tik vystymasis čia yra svarbiausias da- 
lykas. 

Taigi pasaulinė istorija yra laipsniškas vystymasis 
principo, kurio turinys yra laisvės suvokimas. Tiksles- 
nis vystymosi pakopų apibrėžimas jų visuotinumo po- 
žiūriu yra logikos objektas, o jų konkretus pobūdis 
turi būti pateiktas dvasios filosofijoje. Čia reikia tik 
pasakyti, kad pirmoji pakopa yra minėtas dvasios su- 
siliejimas su gamta, antroji — dvasios pakilimas į savo 
laisvės suvokimą. Tačiau pirmasis atsiskyrimas yra 
netobulas ir dalinis, nes jis susijęs su tiesioginiu gam- 
tiškumu, todėl priklauso nuo jo ir išlaiko jį kaip tam 


tikrą momentą. Trečioji pakopa yra pakilimas iš šios 
dar tik dalinės laisvės į jos gryną visuotinumą, į savi- 
monę ir dvasiškumo esmės savijautą. Šios pakopos yra 
visuotinio proceso pamatiniai principai; o kaip kiek- 
viena iš jų vėlgi yra jos formavimosi procesas ir jos 
perėjimo į kitą pakopą dialektika, plačiau aptarsime 
vėliau. 

Čia reikia tik pasakyti, kad dvasios pradžia yra be- 
galinė galimybė, tačiau tik galimybė, savo absoliutų 
turinį slepianti savyje kaip užuomazgą (als Ansich), 
kaip uždavinį ir tikslą, kurį ji pasiekia tik kaip rezul- 
tatą. O pastarasis ir yra jos pirminė tikrovė. Taigi rea- 
liai pažanga yra judėjimas į priekį nuo netobulo prie 
tobulesnio; beje, netobulumas turi būti suvoktas ne tik 
kaip netobulumas, o kaip tai, kas kartu yra savo paties 
priešybė; t. y. vadinamasis tobulumas kaip gemalas, 
kaip siekis. Be to, galimybė, bent jau refleksijos pa- 
vidalu, yra nuoroda į tai, kas turi tapti tikrove, tiksliau 
pasakius, Aristotelio dynamis yra ir potentia, jėga ir 
galia. Vadinasi, netobulumas kaip savo paties priešin- 
gybė savyje yra prieštaravimas, kuris, žinoma, egzis- 
tuoja, tačiau kartu yra įveikiamas ir tampa savyje 
glūdinčio gyvenimo siekiu, impulsu praplėšti natūra- 
lumo, jusliškumo ir svetimybės sau pačiam žievę ir pa- 
kilti į sąmonės šviesą, t. y. į save patį. 

b) Kaip sąvokos ribose reikia mąstyti dvasios isto- 
rijos pradžią, jau buvo minėta ryšium su vaizdiniu apie 
natūralią būseną, kurioje tariamai egzistuoja ar egzis- 
tavo tobula laisvė ir teisė. Tačiau tai buvo tik spėlioji- 
mai apie istorinę egzistenciją, patys savaime migloti 
ir pagrįsti hipotezes kuriančia refleksija. Kitas požiūris, 
kai kur mūsų dienomis labai paplitęs, pretenduoja pa- 
sirodyti esąs ne prielaida, susijusi su mintimis, bet is- 
torinis, be to, visiškai patikimas faktas. Čia kartojama 
mintis apie pirmapradę žmogaus rojaus būseną, mintis, 
kuri ir anksčiau buvo puoselėjama teologų, pvz., kad 
Dievas su Adomu kalbėjosi žydiškai; tačiau ši mintis 
buvo formuluojama dėl kitų poreikių. Didžiausias au- 
toritetas, kuriuo šiuo atveju visų pirma remiamasi, yra 

Biblijos pasakojimas. Tačiau jis vaizduoja pirmapradę 
būseną arba schematiškai, arba per žmogų apskritai — 
tai būtų bendražmogiškoji prigimtis— arba, kadangi 
Adomą galima laikyti individualia, vadinasi, pavienė 
asmenybe, — kaip egzistavusią ir užbaigtą šitame vie- 
name asmenyje, arba tik vienoje žmonių poroje. Tai 
neduoda pagrindo įsivaizduoti kokią nors tautą arba 
kokią nors istorinę būseną, egzistavusią tokiu primi- 
tyviu pavidalu, ir juo labiau neduoda pagrindo išskleis- 
ti grynąjį Dievo bei gamtos pažinimą. Išsigalvojama, 
kad gamta iš pradžių buvo atvira ir prieinama aiškiam 
žmogaus žvilgsniui kaip šviesus Dievo kūrimo veid- 
rodis *, ir dieviškoji tiesa taip pat buvo jam atskleista; 
be to, daroma neaiški užuomina, kad šioje pirmapra- 
dėje būsenoje žmogus turėjo neapibrėžtą, tačiau gilų 
religinių tiesų, t. y. paties Dievo tiesiogiai apreikštų 
tiesų, pažinimą. Toliau tvirtinama, kad iš šitos būsenos 
istoriškai atsirado visos religijos, tačiau taip, kad jos 
suteršė tą pirmapradę tiesą klaidomis ir iškraipymais 
ir ją užtemdė. Tačiau visose mitologijose, nepaisant 
joms būdingų klaidų, esą galima rasti tokio atsiradimo 
ir tokių pirmapradžių teisingų religinių koncepcijų pėd- 
sakų. Todėl tyrinėjant senovės tautų istoriją, visų pirma 
stengiamasi pasiekti tokį tašką, kur būtų galima rasti 
pirmapradžio apreikšto pažinimo fragmentų, išlikusių 
gryniausiu pavidalu **. Domėjimuisi šiais tyrinėjimais 


* Fr. v. Schlegels Philosophie der Geschichte, I, S. 44. 

** Šiam domėjimuisi mes dėkingi už daugelį vertingų atradimų 
Rytų literatūros srityje, už tai, kad atsinaujino anksčiau minėtų 
senovės Azijos buities, mitologijos, religijos ir istorijos paminklų 
tyrinėjimas. Švietimo palytėtose katalikiškose šalyse valstybė nebe- 
sipriešina minties reikalavimams ir pajuto poreikį veikti drauge su 
mokslu ir filosofija. Abatas Lamenė, išskaičiuodamas tikrosios religi- 
jos kriterijus, iškalbingai ir įtikinamai užsiminė, kad ji privalanti 
būti visuotinė, t. y. katalikiška ir pati seniausia, ir Prancūzijoje 
kongregacija stropiai ir atkakliai rūpinasi, kad tokie teiginiai nebū- 
tų pateikiami — tuo buvo pasitenkinama anksčiau — tiradų, pasitai- 
kančių pamoksluose ir valdžios pareiškimuose, pavidalu. Ypatingą 
dėmesį į save atkreipė nepaprastai paplitusi Budos, dievažmogio, 
religija. Indų trejybės, Trimurti, kaip ir kinų trejybės abstrakcijos 
turinys, pats savaime buvo aiškesnis. Mokslininkai p. Abelis Remiuza 
ir p. Sen Martenas savo ruožtu atliko didžiausio pagyrimo vertus 
kinų, mongolų ir, kiek tai buvo įmanoma, tibetiečių literatūros ty- 


mes dėkingi už daugelį vertingų rezultatų, tačiau šitiė 
tyrinėjimai paneigia pačius save, nes pagal jų traktuo- 
tę istoriškai patvirtinama tai, kas jau pripažįstama esant 
istoriniu faktu. Tiek Dievo pažinimo būsena, tiek kitų 
mokslinių, pvz., astronominių, žinių (kurios visai ne- 
teisingai buvo priskiriamos indams) lygis, tiek tai, kad 
tokia būsena egzistavo pačioje pasaulio istorijos pra- 
džioje ar kad ji buvo tradicinis išeities taškas tautų 
religijų, kurių tolesnė raida pasirodė esąs jų išsigimi- 
mas (toks vadinamosios emanacijos teorijos schemati- 
nis vaizdinys), — visos tos prielaidos istoriškai nepagrįs- 
tos ir niekada negali būti istoriškai pagrįstos, nes jų 
savavališkam atsiradimui, paremtam subjektyvia nuo- 
mone, mes galime priešpriešinti sąvoką. 

Filosofiškai nagrinėti verta tik tokį požiūrį, kuriuo 
remiantis istorija prasideda tik nuo to laiko, kai pasau- 
lyje pradeda reikštis protingumas, o ne tada, kai jis 
yra tik galimybė savyje, — t. y. tada, kai egzistuoja to- 
kia būsena, kurioje protingumas pasireiškia per sąmo- 
nę, valią ir veiksmą. Neorganinė dvasios ir laisvės 
egzistencija, t. y. gėrio, blogio ir įstatymų nesuvokian- 
tis bukumas arba, jeigu norite, pranašumas, pats savai- 
me nėra istorijos objektas. Natūrali ir kartu religinė 
dorovė yra šeimos pietetas. Šioje visuomenėje dorovė 
kaip tik tuo ir pasireiškia, kad jos nariai vienas su 
kitu santykiauja ne kaip individai, turintys laisvą va- 
lią, ne kaip asmenybės: kaip tik todėl šeima pati sa- 
vaime neprisideda prie tos raidos, iš kurios pirmąkart 
atsiranda istorija. Bet kai dvasinė vienybė išeina už 
šitų jausmo ir natūralios meilės ribų ir pasiekia asme- 
nybės sąmonę, pasirodo tas tamsus ir trapus centras, 


rinėjimus, o baronas fon Ekšteinas vėlgi savotiškai, t. y. operuoda- 
mas paviršutiniškais, iš vokiečių perimtais natūrfilosofiniais vaizdi- 
niais ir metodais, sekdamas Fr. fon Šlėpeliu ir jį mėgdžiodamas, 
tačiau sąmojingiau negu pastarasis, savo žurnale „Le Catholique" 
pasisakė už minėtą primityvią katalikybę. Tarp kitko, jis pasiekė, 
jog valstybė palaikytų kongregacijos mokslinę veiklą ir net surengtų 
kelionę į Rytus, kad ten galima būtų surasti dar nežinomų paminklų, 
kuriuose tikėtina aptikti daugiau duomenų apie senovės budizmą 
ir jo šaltinius, ir tokiu ilgu, aplinkiniu, tačiau mokslininkams įdomiu 
būdu prisidėti prie katalikybės triumfo. 


85 


86 


kuriame nei gamta, nei dvasia neatviri ir neskaidrūs ir 
kuriam gamta ir dvasia gali būti atviros ir skaidrios 
tik tolesnio minėtos, sąmoninga tapusios valios darbo . 
dėka. Juk tik sąmonė yra atvira ir tik jai gali atsiverti 
Dievas ir visa kita; ir savo tiesa, savo savyje ir sau 
esančiu visuotinumu visa tai gali atsiverti tik prabudu- 
siai sąmonei. Laisvė reiškia tik tai, kad galėtum žinoti 
ir turėti galvoje tokius visuotinius substancinius ob- 
jektus kaip teisė ir įstatymas ir kurti juos atitinkančią 
tikrovę — valstybę. 

Tautos gali ilgai gyventi be valstybės, kol joms pa- 
vyks pasiekti šitą savo paskirtį, be to, tam tikrose sri- 
tyse jos net gali pasiekti aukštą išsivystymo lygį. Iš 
to, kas pasakyta, darytina išvada, kad šito priešistori- 
nio laiko apžvalga neįeina į mūsų uždavinį; po to lai- 
ko galėjo prasidėti tikroji istorija, arba tautos galėjo 
visai nepasiekti valstybinės egzistavimo formos. Didis 
atradimas istorijoje, primenantis naujojo pasaulio atra- 
dimą, buvo prieš dvidešimt metų padarytas atradimas, 
kad sanskrito kalba turi artimų ryšių su Europos kal- 
bomis. Šio atradimo dėka susiformavo nuomonė apie 
germanų tautų giminiškumą indams; be to, šita nuomo- 
nė yra tiek pagrįsta, kiek apskritai galima reikalauti 
tokiais klausimais. Dar ir dabar mes turime žinių apie 
tokias gentis, kurios vargu ar sudaro visuomenę, tuo 
labiau — valstybę, tačiau apie jų egzistavimą yra ži- 
noma labai seniai; žinome ir apie kitas tautas, kurių 
susiklosčiusi santvarka turi mus dominti visų pirma ir 
kurių tradicijos siekia laikus iki jų valstybės susidary- 
mo istorijos, bet ir iki tų laikų jose būta įvairiausių 
pasikeitimų. Kalbant apie minėtus ryšius tarp tolimų 
viena kitai tautų kalbų, turimė pasakyti, jog tai yra 
nepaneigiamas faktas, rodantis, kad šitos tautos išėjo 
iš Azijos ir kartu, nors nerišliai, toliau vystėsi šitie 
pirminiai gimininiai jų santykiai; beje, šis faktas ne- 
susijęs su svarbių ar ne itin svarbių aplinkybių kom- 
binacija, savavališkai sukonstruota tam tikrų postrin- 
gautojų, kurie jau praturtino ir toliau turtins istoriją 
visokiais prasimanymais, pateikiamais kaip faktai. 


Tačiau minėta praeitis, atrodo, trukusi taip ilgai, yra 
anapus istorijos; tai yra priešistorė. 

Žodis istorija mūsų kalboje išreiškia tiek objekty- 
viąją, tiek subjektyviąją puses, tiek historiam rerum 
gestarum, tiek pačius res gestas, jis ženklina ir visa, 
kas vyko, ir istorinį pasakojimą. Šį minėtų reikšmių 
junginį mes turime laikyti daug svarbesniu, negu vien 
išoriniu atsitiktinumu; tenka pripažinti, kad istoriogra- 
fija atsiranda vienu metu su tiksliąja šio žodžio prasme 
istoriniais darbais ir įvykiais: egzistuoja bendras vidi- 
nis pagrindas, lemiantis jų bendrą atsiradimą. Šeimos 
narių atsiminimai, patriarchalinės tradicijos dominuoja 
šeimoje ir gentyje; monotoniška jų būsenų kaita ne- 
vertas prisiminimo objektas, tačiau išskirtiniai žygdar- 
biai ir likimo permainos gali paskatinti Mnemosinę 
pavaizduoti tuos įvykius, kaip kad meilė ir religiniai 
jausmai skatina vaizduotę duoti tam tikrą vaizdą ši- 
tiems iš pradžių beformiams siekiams. Tačiau tik valsty- 
bė sukuria tokį turinį, kuris pasirodo ne tik tinkamas 
istorinei prozai, bet ir pats skatina jos atsiradimą. Vie- 
toj grynai subjektyvių potvarkių, pakankamų patenkin- 
ti akimirkos poreikiams, bendruomenei, tampančiai 
valstybe, reikia potvarkių, įstatymų, visuotinių ir vi- 
siems galiojančių apibrėžimų; dėl to joje atsiranda do- 
mėjimasis tokiais veiksmais ir įvykiais, kurie turi pro- 
tingą prasmę, yra apibrėžti patys savaime ir atveda prie 
patvarių rezultatų, o vėliau šitie įvykiai ir darbai tam- 
pa istorinių aprašymų objektu. Prisiminimą apie tuos 
veiksmus ir įvykius Mnemosinė siekia įamžinti šio vals- 
tybės ir jos santvarkos formavimosi labui. Apskritai 
tokie gilūs jausmai kaip meilė, religinė žiūra ir jos 
vaizdiniai egzistuoja dabartyje patys savaime ir visiš- 
kai patenkina, tačiau išorinis valstybės egzistavimas, 
nepaisant jos įstatymų ir papročių, yra netobula dabar- 
tis, ir kad ją visiškai suprastų sąmonė, turi kreiptis į 
praeiti. l 

Todėl šimtmečiai ir tūkstantmečiai, kurie skleidėsi 
iki istoriografijos atsiradimo ir kurių eigoje vyko re- 
voliucijos, persikraustymai ir audringiausi perversmai, 

objektyviosios istorijos neturi, nes juose negalima rasti 
jokios subjektyvios istorijos, jokio istorinio pasakoji- 
mo, Tokios istorijos mes neturime ne todėl, kad ji ga- 
lėjo atsitiktinai pražūti tais laikais, o todėl, kad ji net | 
negalėjo atsirasti. Tik valstybėje atsiranda įstatymų są- 
monė ir apgalvoti veiksmai, kuriuos lydi aiškus ir są- 
moningas jų suvokimas, išugdantis sugebėjimą ir po- 
reikį išsaugoti juos tokius, kokie jie buvo. Kiekvienam, 
pradedančiam studijuoti indų literatūros turtus, krenta 
į akis, kad toji šalis, tokia turtinga nepaprastai gilių 
dvasios kūrinių, visai neturi istorijos, todėl šiuo po- 
žiūriu yra aiškus kontrastas Kinijos imperijai, kuri turi 
istoriją, siekiančią seniausius laikus. Indija turi ne tik 
senų religinio turinio knygų ir nuostabių poezijos kūri- 
nių, bet ir senovinių įstatymų kodeksų, kurių egzistavi- 
mas, kaip jau buvo sakyta, yra būtinas kaip istorijos atsi- 
radimo preliminarinė sąlyga, ir vis dėlto istorijos ji 
neturi. Tačiau šioje šalyje organizacija, pradėdavusi 
reikštis visuomeniniais skirtumais, tuojau pat suakme- 
nėjo kastų pavidalu, t. y. natūralistinių apibrėžimų 
forma, todėl nors įstatymai liečia pilietines teises, pa- 
čios tos teisės padaromos priklausomos nuo natūralių 
skirtumų ir visų pirma nustato apibrėžimus, susijusius 
su priklausomybe šitiems luomams ir nustatančius jų 
abipusę priklausomybę, t. y. santykius tarp aukštesniųjų 
ir žemesniųjų (ne tiek teises, kiek neteisingumą). Tai- 
gi iš klestinčio Indijos gyvenimo ir iš jos valstybių 
dorovės elementas ištremiamas. Luominės santvarkos 
gamtinio pastovumo nelaisvės sąlygomis visuomeninis 
ryšys yra laukinis savavaliavimas, atsitiktiniai poelgiai 
arba veikiausiai siautėjimas be jokio galutinio tikslo, 
pažangos ir vystymosi; taigi Mnemosinė neturi jokio 
objekto, jokio mintimis praskaidrinto prisiminimo, o 
fantazija, tegu ir gilesnė, tačiau visai nevaldoma, siau- 
tėja remdamasi tokiu pagrindu, kuris, norėdamas išug- 
dyti istoriją, privalėtų turėti tikslą, susijusį su tikrove, 
o kartu ir su substancine laisve. 

Kadangi istorijai reikia tokios sąlygos, toks turtin- 
gas, net neaprėpiamas šeimų daugėjimas, jų virtimas 


gentimis, genčių virtimas tautomis, šito dauginimosi 
sukeltas jų išplitimas, kuris leidžia spėlioti buvus įvai- 
riausių konfliktų, karų, perversmų, nuopuolių, vyko be 
istorijos; dar daugiau, su tuo procesu susijęs karalystės 
išplitimas ir išsirutuliojimas pats liko bebalsis ir neby- 
lus ir vyko tyliai. Paminklai liudija, kad kalbos, ku- 
riomis kalbėjo primityvios tautos, pasiekdavo aukštą 
išsivystymo lygį, kad intelektas, visapusiškai rutulio- 
damasis, skverbėsi į šitą teorinę stichiją. Išplėtota, nuo- 
sekli gramatika yra mąstymo padarinys; per ją mąsty- 
mas išreiškia savo kategorijas. Toliau akivaizdu, kad 
su civilizacijos, visuomenės ir valstybės pažanga šita 
sistemiška intelekto išraiška nusišlifuoja, ir kalba tampa 
skurdesnė, mažiau artikuliuota — savotiškas reiškinys, 
kurio esmė ta, kad dvasios stiprėjimo ir proto augimo 
pažanga neskatina šito intelektualinio išsamumo ir nuo- 
vokumo, laiko juos varžančiais ir nereikalingais. Kalba 
yra teorinio proto tiksliąja šio žodžio prasme kūrinys, 
nes ji yra jo išorinė išraiška. Prisiminimai ir fantazija 
išreiškiami tiesiogiai be kalbos. Tačiau tiek šita teorinė 
veikla apskritai, tiek jos tolimesnė raida ir su ja susi- 
jęs labiau konkretus tautų išplitimo, jų išsiskyrimo pro- 
cesas, tarp jų atsirandantys konfliktai, jų persikrausty- 
mai, lieka slypėti nebylios praeities miglose; visa tai 
nėra valios, kurioje nubunda sąmonė, veiklos rezulta- 
tas, visa tai nėra laisvės, sukuriančios sau kitokią išo- 
rinę išraišką, tikrąją tikrovę, veiklos padarinys. Būda- 
mos svetimos šiam tikrajam elementui, tokios tautos, 
nepaisant jų kalbos plėtotės, nepriėjo iki istorijos. 
Greita kalbos plėtotė, tautų judėjimas ir išsiskyrimas 
konkrečiam protui įgijo reikšmę ir svarbą tautoms iš 
dalies susilietus su valstybėmis, iš dalies dėl to, kad 
iš jų pačių pradėjo formuotis valstybės. 

Po šių pastabų apie pasaulinės istorijos pradžios 
formą ir priešistorinį laikotarpį, kurį tenka iš jos iš- 
skirti, reikia tiksliau apibrėžti jos eigos tipą; tačiau čia 
tai galima padaryti tik formaliai. Tolimesnis konkretaus 
turinio apibrėžimas yra nuoroda į istorijos padalijimą. 

Kaip jau buvo apibrėžta, pasaulio istorija vaizduoja 
dvasios laisvės suvokimo raidą ir šio suvokimo skati- 
namą realizaciją. Vystymasis reiškiasi keliom pako- 
pom, keliais tolimesniais laisvės apibrėžimais, susiju- 
siais su paties dalyko sąvoka. Loginė ir juo labiau dia- 
lektinė sąvokos prigimtis, tai, kad ji pati save apibrė- 
žia, teigia savyje apibrėžimus ir juos vėl įveikia ir 
dėl šios įveikos pati gauna pozityvų, be to, labiau 
turiningą, labiau konkretų apibrėžimą, — šitą būtinybę 
ir kelis būtinus grynus abstrakčius sąvokos apibrėžimus 
nagrinėja logika. Čia mes turime tik pripažinti, kad 
kiekviena pakopa, vis skirtinga nuo kitos, turi savo 
apibrėžtą, ypatingą principą. Toks principas istorijoje 
yra dvasios apibrėžtumas — ypatinga tautos dvasia. 
Taip apibrėžtas jis išreiškia visus konkrečius savo są- 
monės ir noro, visos savo tikrovės aspektus; tas api- 
brėžtumas yra jos religijos, jos politinės santvarkos, 
jos dorovės, jos teisės sistemos, jos papročių, jos moks- 
lo, meno ir techninių įgūdžių bendras skiriamasis bruo- 
žas. Šitas specialias ypatybes galima suprasti iš mi- 
nėto bendro ypatumo, iš ypatingo tautos principo; ir, 
priešingai, iš istorijos faktinių detalių reikia surasti 
minėtą bendrą duoto ypatumo principą. Kad apibrėžtas 
ypatumas iš tikrųjų sudaro ypatingą tautos principą, 
yra ta pusė, kuri turi būii surasta empiriškai ir įrodyta 
istoriškai. Kad tai padarytumae, reikia ne tik abstraktaus 
mąstymo įgūdžių, bet ir tiksliau žinoti idėją; būtina, 
jei taip galima pasakyti, a priori gerai žinoti sritį, ku- 
riai priklauso principai, žinoti taip gerai, kaip, pvz., 
didžiausias tokio tipo mokslininkas Kepleris jau iš anks- 
to a priori turėjo žinoti elipses, kubus, kvadratus ir 
jų mąstomus santykius ir tik po to, remdamasis empi- 
tiniais duomenimis, galėjo atrasti savo nemirtingus 
dėsnius, kurie ir yra minėtų vaizdinių apibrėžimai. Tas, 
kuris nežino šių bendrų elementarių apibrėžimų, negali 
suprasti tų dėsnių, kad ir kiek ilgai jis stebėių dangų 
ir dangeus šviesulių judėjimą, be to, jis negalėtų jų 
ir atrasti. Dalį priekaištų filosofiškai nagrinėjant moks- 
lą, kurį priimta laikyti empiriniu, nulemia šitas nežino- 


jimas minties apie besivystanti laisvės formavimąsi; 
priekaištų dėl vadinamojo apriorizmo ir idėjų įspraudi- 
mo į empirinį turinį. Be to, tokie minties apibrėžimai 
atrodo šiek tiek keistoki, svetimi objektui. Subjekty- 
viojo išsilavinimo šalininkams, kurie nesusipažinę su 
mintimi ir prie jos nepripratę, atrodo keisti tie apibrė- 
žimai, neturintys nieko bendra su tokia objekto inter- 
pretacija ir tokiu jo supratimu, kuris būdingas subjek- 
tyviojo išsilavinimo šalininkams. Iš čia atsiranda po- 
sakis, kad filosofija tokių mokslų nesupranta. Ji iš 
tikrųjų turi pripažinti, kad jai nebūdingas intelektas, 
viešpataujantis minėtuose moksluose, ir kad ji vado- 
vaujasi ne tokio intelekto, o proto kategorijomis, ta- 
čiau ji žino, ko vertas minėtas intelektas ir kokia jo 
pozicija. Tokiame mokslinio intelekto metode taip pat 
glūdi reikalavimas, jog esminga būtų atskirta nuo ne- 
esminga. O kad turėtume galimybę tai padaryti, pri- 
valome žinoti visa, kas esminga, Ir jeigu reikia nagri- 
nėti pasaulio istoriją kaip visumą, kaip jau buvo sa- 
kyta, šitas esmingasis pradas yra laisvės suvokimas, 
o pastarojo plėtotės formose glūdi šio suvokimo api- 
brėžtumai. Kryptis, kurią rodo ši kategorija, yra kryp- 
tis į tai, kas iš tiesų esminga. 

O kad įprasta remtis įvairiais priekaištais apibrėž- 
tumui, nagrinėjamam jo visuotinumo požiūriu, iš da- 
lies paaiškinama nesugebėjimu išreikšti ir suprasti idė- 
jas. Gamtos istorijoje kaip prieštaravimas apibrėžtoms 
giminėms ir klasėms pateikiama nuoroda į kokį nors 
baisingą, nevykusį egzempliorių ar išsigimėlį, bet šia 
proga vertėtų priminti, kas dažnai sakoma neapibrėž- 
tai, t. y. kad išmintis patvirtina taisyklę, kad ji padeda 
išaiškinti sąlygas, kuriomis ji atsiranda, arba nurodyti, 
kas išsigimę, kas nukrypę nuo normos. Gamtos bejėgiš- 
kumą rodo tai, kad ji nesugeba apginti savo bendrų 
klasių ir giminių nuo kitokių elementarių momentų. 
Bet kai, pavyzdžiui, žmogaus organizacija nagrinėjama 
jos konkrečiu pavidalu ir nurodoma, kad jo organiniam 
gyvenimui esmingai reikalingi smegenys, širdis ir t. t., 
tai juk galima nurodyti, pvz., vargšą išsigimėlį, kuris 

šiaip jau turi žmogaus formą arba jos dalis ir kuris 
buvo pradėtas žmogaus kūne, jame gyveno, kvėpavo 
ir iš jo gimė, tačiau jis neturi nei smegenų, nei širdies. 
Kai toks pavyzdys pateikiamas norint paneigti bendrą 
supratimą apie žmogaus sandarą, sakysim, apsiribojama 
jo pavadinimu ir jo paviršutinišku apibrėžimu, pasi- 
rodo, jog realus, konkretus žmogus, žinoma, yra kažkas 
kita: toks žmogus privalo turėti smegenis galvoje ir 
širdį krūtinėje. 

Panašiai tvirtinama, jog genijus, talentas, moralinės 
dorybės ir jausmai, nuolankumas gali pasitaikyti visose 
platumose, bet kokioje valstybinėje santvarkoje ir bet 
kokioje politinėje situacijoje; pavyzdžių galima pateik- 
ti kiek tik nori. Kai tokiu atveju manoma, jog skirtu- 
mas tarp jų turi būti ignoruojamas tarsi nesvarbus ar 
neesminis, refleksija apsiriboja abstrakčiomis kategori- 
jomis ir atmeta tam tikrą turinį, kuriam tose katego- 
rijose, žinoma, negalima aptikti jokio principo. Švieti- 
mo pozicija, kuri reiškiasi tokiais formaliais požiūriais, 
teikia neribotų galimybių kelti sąmojingus klausimus, 
išsakyti mokslingas mintis ir originalius p.dyginimus, 
dėstyti nuomones, tariamai labai gilias ir žaisti dekla- 
macijomis, kurios gali būti tuo labiau nuostabios, kuo 
mažiau apibrėžtos, ir kurias tuo lengviau galima nuo- 
lat atnaujinti ir keisti, kuo mažesnė galimybė pasiekti 
svarbių rezultatų ir prieiti prie kokių nors patvarių 
ir protingų išvadų. Šia prasme galima lyginti gerai ži- 
nomas indų epopėjas su Homero poemomis ir pirmą- 
sias net vertinti labiau už pastarąsias tuo pagrindu, 
kad fantazijos didybė rodo poeto genialumą, panašiai 
kaip kad buvo manoma, jog kai kurių dievybių fan- 
tastinių atributų panašumai padeda graikų mitologijos 
figūras atpažinti indų mituose. Panašiai reikėtų žiūrėti 
ir į kinų filosofiją, nes pirminiu pradu ji laiko vienį, 
todėl buvo laikoma tuo pačiu, kas vėliau pasirodė kaip 
elėjiečių filosofija ir kaip Spinozos sistema; kadangi ji 
taip pat išreiškiama abstrakčiais skaičiais ir linijomis, 
joje buvo įžvelgta šis tas pitagorietiška ir krikščioniš- 
ka. Narsumo, ryžtingumo pavyzdžiai, kilnumo, nesava- 


naudiškumo, saviauklos bruožai, pastebimi labiausiai 
atsilikusiose ir silpnadvasiškose tautose, laikomi pakan- 
kamais, kad darytume prielaidą, jog tose tautose ga- 
lima rasti tiek pat, o gal ir daugiau dorovės ir mora- 
lumo negu išsilavinusiose krikščioniškose valstybėse 
ir t. t. Šiuo atžvilgiu iškeltas klausimas, rodantis abe- 
jonę, kad žmonės tapo geresni istorinės pažangos vyks- 
me ir visokiausio lavinimosi pažangos vyksme; taip pat 
buvo abejojama, ar pakilo jų moralė, kadangi buvo 
manoma, kad jos pagrindas yra tik subjektyvus nusitei- 
kimas ir subjektyvi nuožiūra, kad viskas priklauso nuo 
to, ką veikiantis asmuo laiko teise ar nusikaltimu, gėriu 
ar blogiu, o ne nuo to, kas, jo nuomone, yra teisinga 
ir gera arba kas yra nusikaltimas ir blogis savyje ir sau 
arba teisinga tam tikroje religijoje. 

Mums nebūtina toliau nagrinėti formalizmo ir tokio 
tyrinėjimo būdo klaidingumo ir formuluoti teisingos 
moralės, tiksliau pasakius, dorovės principų, priešingų 
neteisingam moralumui. Juk pasaulinė istorija sklei- 
džiasi aukštesniame lygmenyje negu tas, kuriame egzis- 
tuoja moralė, kuri yra pavienių asmenų nusiteikimas, 
individų sąžinė, jų pačių valia ir veikimo būdas; vi- 
sam tam jau savaime būdinga tam tikra vertė, pakal- 
tinamumas, atpildas ir bausmė. O ko reikalauja ir reali- 
zuoja sau ir savyje esmingas galutinis dvasios tikslas, 
ką kuria Apvaizda, yra aukščiau priedermių, pakalti- 
namumo ir reikalavimų, kurie keliami individui jo do- 
rovingumo atžvilgiu. Žmonės, kurie remdamiesi dorovi- 
niais apibrėžimais, taigi ir kilniomis pažiūromis, prie- 
šinosi viskam, kas tampa būtina dėl dvasios judėjimo 
į priekį, moralinio vertingumo požiūriu stovi aukščiau 
už tuos, kurių nusikaltimai aukštesnėje tvarkoje virto 
priemonėmis, pasitarnavusiomis šitos tvarkos valiai įgy- 
vendinti. Tačiau per tokius perversmus abi partijos ap- 
skritai neišeina už ribų srities, kuri pasmerkta žlugti, 
ir šitaip tie, kurie mano esą teisūs, gina tik formaliąją 
teisę, apleistą gyvosios dvasios ir Dievo. Taigi didžių- 
jų žmonių, pasaulinių istorinių asmenybių darbai pa- 
teisinami ne tik jų vidinės nesąmoningos reikšmės 

požiūriu, bet ir pasauliniu požiūriu. Tačiau kaip tik 
šiuo požiūriu pasaulinę istorinę reikšme turintiems dar- 
bams ir juos atliekantiems asmenims negalima kelti mo- 
ralinių reikalavimų, kurie jų visiškai neliečia. Skundai 
dėl asmeninių dorybių, kuklumo, nuolankumo, meilės 
žmonėms ir gailestingumo stokos jų atžvilgiu beprasmiš- 
ki. Pasaulio istorija apskritai galėtų skleistis už tų ribų, 
kuriose egzistuoja moralė ir kuriose taip dažnai ap- 
tarinėjamas skirtumas tarp moralės ir politikos, ir ne 
tik susilaikydama nuo sprendimų — tačiau jos princi- 
pai ir neišvengiamas veiksmų susiejimas su jais jau 
patys savaime yra sprendimas,— bet ir taip, kad jivi- 
siškai neliestų individų ir apie juos neužsimintų, nes 
jai pridera pasakoti apie tautų dvasios darbus; indivi- 
dualios formos, kurias dvasia įgaudavo išorinėje tik- 
rovės siichijoje, gali būti atiduotos istoriografijai tiks- 
liąja šio žodžio prasme. 

Lygiai taip pat formaliai atrodo neapibrėžti svarsty- 
mai apie genijų, poeziją ir filosofiją ir taip pat tai — 
dažnas reiškinys. Visa tai yra mąstančios refleksijos 
produktai, ir kaip tik tokie bendri svarstymai, fiksuo- 
jantys esminius skirtumus ir juos apibūdinantys, kurie 
dirbtinai formuojami, tačiau neįsiskverbia į tikrąją tu- 
rinio gelmę, apskritai rodo išsilavinimą; jis yra kažkas 
formalaus, nes siekia tik suskaidyti turinį, kad ir koks 
jis būtų, į sudedamąsias dalis ir jas išsakyti savo api- 
brėžimais ir mąstymo formomis; tai nėra laisva visuoti- 
nybė, kuri turi būti padaryta sąmonės objektu pati 
savaime. Toks paties mąstymo ir jo formų, izoliuotų 
nuo materijos, suvokimas yra filosofija, kurios egzis- 
tavimo sąlyga, žinoma, yra išsilavinimas; O pastarojo 
esmė ta, kad akivaizdžiam turiniui būtų suteikta visuo- 
tinumo forma, todėl išsilavinimo turėjimas neatsiejamai 
apima ir vieną, ir kitą ir, beje, iaip neatsiejamai, kad 
jis tokį turinį laixo grynai empirinių, bet mąstymas 
prie jo visiškai neprisideda; turinys gausėja analizės 
dėka, kuri kokį nors vaizdinį suskaido į daugelį vaiz- 
dinių. Tačiau net tai, kad koks nors savyje konkretus 
ir turiningas objektas paverčiamas paprastu vaizdiniu 


(pvz., Žemė, žmogus, Aleksandras ir Cezaris) ir ženkli- 
namas vieno žodžiu, yra mąstymo, t. y. intelekto, pa- 
darinys tokiu pat mastu, kokiu šis vaizdinys suskaido- 
mas, jame glūdiniys apibrėžimai taip pat izoliuojami 
vaizdinyje ir jiems duodami ypatingi vardai. O dėl 
požiūrio, kurio aižvilgiu buvo išsakyta ši mintis, visiš- 
kai aišku, kad kaip refleksija formuoja bendrąsias ge- 
nijaus, talento, meno, mokslo sąvokas, taip ir formalus 
išsilavinimas ne tik gali, bet ir privalo plėstis ir kles- 
tėti bet kokioje dvasinių formų pakopoje, nes tokia 
pakopa išauga į vaistybę ir, remdamasi šiuo civilizaci- 
jos pagrindu, pereina prie intelektinės refleksijos tiek 
įstatymų, tiek visų visuotinybės formų atžvilgiu. Vals- 
tybiniam gyvenimui būtinas formalus švietimas, vadi- 
nasi, ir mokslų atsiradimas ir poezijos bei meno plėto- 
tė. Be to, vadinamiems plastiniaras menams net techni- 
niu požiūriu reikia civilizuoto visuomeninio žmonių 
gyvenimo. Poezija, kuriai mažiau reikalingi išoriniai 
poreikiai ir priemonės ir kuriai medžiaga yra tiesiogi- 
nės akivaizdžios būties stichija — balsas, pasirodo drą- 
siais ir išraiškingais pavidalais dar tada, kai tauta dar 
nesusijungė teisiniam gyvenimui, nes, kaip jau buvo 
minėta, kalba pati savaime pasiekia aukštą intelektinį 
išsivystymo lygį dar nesukūrusi civilizacijos. 
Filosofija taip pat turi įsigalioti valstybiniame gy- 
venime, nes tai, dėl ko koks nors turinys tampa švie- 
timo stichija, yra, kaip tik ką buvo pasakyta, forma, 
priklausanti mąstymui, ir dėl to filosofijai, kuri juk yra 
tik pačios šitos formos suvokimas, mąstymo mąstymas, 
jau bendrasis švietimas parengia jos statiniui būdingą 
medžiagą. Pačios valstybės raidoje turi ateiti laikotar- 
piai, skatinantys kilnias prigimtis savo dvasia pakilti 
iš dabarties į idealiąsias sferas ir tose sferose rasti su- 
sitaikymą su savimi, kuris dvasiai jau neįmanomas 
susidvejinusioje tikrovėje, nes reflektuojantis intelek- 
tas griauna visa, kas šventa ir gilu, kas taip naiviai 
buvo sukaupta religijoje, įstaiymuose ir tautų papro- 
čiuose, viską subanalina ir paverčia abstrakčiomis be- 
dieviškomis bendrybėmis, o mąstymas yra priverstas 

tapti mąstančiu protu ir savo stichijoje išsigydyti jam 
padarytas žaizdas. 

Taigi visos pasaulinės istorinės tautos, žinoma, turi 
poeziją, plastinį meną, mokslą ir filosofiją; tačiau ne tik 
jų stilius ir bendroji kryptis, bet ir turinys yra skirtin- 
gi, ir šitas turinys siejasi su svarbiausiuojuų — protin- 
gumo — skirtumu. Bergždžiai pasipūtusi estetinė kri- 
tika reikalauja, kad visa, kas mums patinka, nepri- 
klausytų nuo materialiojo, t. y. substancinio, turinio 
elemento ir kad dailusis menas siektų gražios formos 
pačios savaime, didingos fantazijos ir t. t. ir kad kaip 
tik pastaruosius dalykus gerbtų ir jais mėgautųsi libe- 
ralus ir išlavintas protas. Tačiau sveikas protas nepri- 
ima tokių abstrakcijų ir minėto tipo kūrinių. Sakysim, 
indų epopėjas panorėtume prilyginti Homero poemoms 
dėl daugybės minėtų formalių bruožų, dėl kūrybinės 
jėgos, dėl galingos vaizduotės, vaizdų ir pojūčių gy- 
vumo, dikcijos grožio; bet juk vis tiek lieka begalinis 
turinio skirtumas, taigi, ir substancinis pradas, ir proto 
interesas, susijęs vien tik su laisvės sąvokos supratimu 
ir jo raiška individuose. Egzistuoja ne tik klasikinė 
forma, bet ir klasikinis turinys, be to, forma ir turinys 
meno kūrinyje susiję taip glaudžiai, kad forma gali 
būti klasikinė tik todėl, kad klasikinis yra turinys. Jei- 
gu turinys fantastiškas ir beribis — o protinga yra kaip 
tik tai, kas turi saiką ir ribą, — forma taip pat pasidaro 
besaikė ir beformė arba smulki ir menka. Taip pat ir 
lyginant skirtingus filosofinius svarstymus, kuriuos mes 
minėjome, išleidžiama iš akių tai, kas tik ir yra svar- 
bu, t. y. vienio apibrėžtumas, aptinkamas tiek kinų, 
tiek elėjiečių, tiek Spinozos filosofijoje, ir skirtumas, 
kurio esmė ta, ar minėtas vienis suprantamas abstrak- 
čiai, ar konkrečiai, ir kaip tik taip konkrečiai, kad jis 
mąstomas kaip vienis savyje, kuris yra dvasia. Tačiau 
toks prilyginimas rodo kaip tik tai, kad bandantys tai 
daryti žino vien abstraktų vienį, ir kai jie sprendžia 
apie filosofiją, jie nežino, koks yra filosofijos interesas. 

Tačiau egzistuoja ir tokios grupės, kurios, nepaisant 
skirtumo tarp švietimo substancinio turinio, yra vie- 


nodos. Minėtas skirtumas liečia mąstantį protą ir lais- 
vę, kurios savimonė jis yra ir kuri turi tą pačią šaknį 
kaip ir mąstymas. Kadangi gyvulys nemąsto, o mąsto 
tik žmogus, tad tik jis ir tik todėl, kad jis yra mąstan- 
tis, yra laisvas. Jos sąmonė turi savyje tai, dėl ko indi- 
vidas suvokia save kaip asmenybę, t. y. savo atskiry- 
bėje suvokia save kaip kažką savaime visuotinį, su- 
gebantį abstrahuoti, atsisakyti nuo bet kokios atskiry- 
bės, vadinasi, kaip savaime begalinį. Taigi, grupės, 
kurios šito nesupranta, yra kažkas bendra santykyje 
su minėtais substanciniais skirtumais. Netgi moralė, 
kuri taip artimai susijusi su laisvės suvokimu, gali būti 
labai gryna, kai to suvokimo dar nėra, t. y. kai ji iš- 
reiškia tik bendras priedermes ir teises kaip objekty- 
vius įsakymus arba kai ji apsiriboja formaliu didingu- 
mu, atsisakymu nuo jusliškumo ir nuo visų juslinių 
motyvų kaip nuo grynai negatyvių dalykų. Nuo to 
laiko, kai europiečiai susipažino su kinų morale ir 
Konfucijaus veikalais, tie, kurie susipažinę su krikščio- 
niškąja morale, nepaprastai giria ir pripažįsta puikią 
kinų moralę. Taip pat pripažįstamas ir didingumas, su 
kuriuo indų religija ir poezija (beje, reikia pridurti, 
pati geriausioji), o ypač indų filosofija, išsako savo 
reikalavimą nutolti nuo jusliškumo ir jį paaukoti. Ta- 
čiau abi šios tautos neturi ir, reikia pasakyti, absoliu- 
čiai — esmingo laisvės sąvokos supratimo. Kinams jų 
moraliniai įstatymai yra tarsi natūralūs dėsniai, išorinės 
pozityvios priedermės, prievartos taisyklės ir prievarti- 
nės pareigos arba tarpusavio mandagumo taisyklės. 
Tokios laisvės, kurios dėka protingi substanciniai api- 
brėžimai tampa doroviniu įsitikinimu, jie neturi; mo- 
ralė yra valstybės reikalas ir reguliuojama valstybės 
valdininkų bei teismų. Kinų traktatai apie moralę, ku- 
rie nėra valstybės įstatymų sąvadai, bet iš tikrųjų 
kreipiasi į subjektyvią valią bei įsitikinimą, panašiai 
kaip ir stoikų moraliniai veikalai, skaitomi kaip tam 
tikros priedermės, būtinos, kad pasiektum gerovę, to- 
dėl susidaro įspūdis, kad jų laikymasis ar nesilaikymas 
priklauso nuo savavaliavimo; be to, tiek kinų mora- 

listams, tiek stoikams tokiuose pamokymuose svarbiau- 
sia yra abstraktaus subjekto, išminčiaus vaizdinys. Indų 
traktatuose apie atsisakymą nuo jusliškumo, nuo gei- 
dulių ir žemiškų interesų tikslas ir pabaiga taip pat yra 
ne pozityvi, dorovinė laisvė, O sąmonės nebūtis, dvasi- 

nė ir net fizinė mirtis. | 

Mes turime aiškiai pažinti konkrečią tautos dvasią 
ir, kadangi ji yra dvasia, gali būti suvokta tik dvasiš- 
kai, mintimi. Tik konkreti dvasia pasireiškia visuose 
tautos darbuose ir siekiuose, ji realizuoja save, nes 
turi reikalą tik su tuo, ką ji pati iš savęs padaro. Ta- 
čiau aukščiausias dvasios pasiekimas yra tas, kad ji 
pažįsta save, kad prieina ne tik prie savižiūros, bet 
ir prie savimąstos. Ji turi tai padaryti ir padarys, ta- 
čiau šitas padarymas kartu yra ir jos žūtis, ir kitos 
dvasios, kitos pasaulinės istorinės tautos atsiradimas, 
kitos pasaulinės istorijos epochos pradžia. Tas perėji- 
mas ir tas ryšys mus atveda prie visumos ryšio, prie 
pasaulinės istorijos sąvokos, ir dabar mes turime ati- 
džiau išnagrinėti šią sąvoką ir susidaryti jos vaizdinį. 

Taigi, kaip mums žinoma, pasaulinė istorija apskri- 
tai yra dvasios reiškimasis laike, kaip kad idėja gamtos 
pavidalu reiškiasi erdvėje. 

O dabar žvilgtelėkime į pasaulinę istoriją; išvysi- 
me milžinišką paveikslą pakitimų ir darbų, be galo 
įvairių tautų, valstybių, individų formacijų, kurios to- 
lydžiai pasirodo viena po kitos. Palytima visa, ką žmo- 
gus gali imti į širdį ir kas gali pažadinti jo interesus, 
sužadinami visi pojūčiai, kuriuos kelia gėris, grožis, 
didybė; visur keliami ir siekiami tikslai, kuriuos mes 
pripažįstame ir įgyvendinti norime: mes viliamės ir 
būgštaujame dėl jų. Visuose tuose įvykiuose ir atsiti- 
kimuose pirmiausia mes regime žmogaus veiksmus ir 
kančias, visur matome tai, kas mus liečia (Unsriges), 
ir todėl mūsų interesas visur siejamas su jais ir prieš 
juos. Šis interesas patraukiamas arba grožio, laisvės ir 
turto, arba energijos, kurios dėka net ydai pavyksta 
tapti reikšminga. Arba mes matome, kaip bendrų in- 
teresų milžiniškos masės judėjimas yra sutrikdomas, ir 


šita milžiniška bendrų interesų masė paaukojama be 
galo sudėtingiems, smulkiems santykiams ir subyra ar- 
ba, iššvaisčius daugybę jėgų, pasiekiami menki rezul- 
tatai, o iš to, kas atrodo nereikšminga, atsiranda bai- 
singų padarinių — visur įvairiausių elementų šurmu- 
lys, mus įtraukiantis į savo interesų ratą, ir vienam iš- 
nykus jo vietą tuojau pat užima kitas. 

Bendra mintis, kategorija, visų pirma pasirodanti 
šitos nenutrūkstamos individų ir tautų, kurį laiką eg- 
zistuojančių, o po to išnykstančių, kaitos akivaizdoje 
yra permaina apskritai. Negatyviai į šią permainą ati- 
džiau įsižiūrėti skatina ankstesnės didybės griuvėsių 
vaizdas. Koks keliautojas, pažvelgęs į Kartaginos, Pal- 
myros, Persepolio, Romos griuvėsius, nepasidavė ap- 
mąstymams apie karalysčių ir žmonių laikinumą ir ne- 
buvo apimtas liūdesio dėl buvusio pilnakraujo ir tur- 
tingo gyvenimo? Šis liūdesys sukeltas ne asmeninių 
praradimų ir asmeninių tikslų nepastovumo; tai nesa- 
vanaudiškas liūdesys dėl puikaus ir kultūringo žmonių 
gyvenimo žūties. Tačiau artimiausias apibrėžimas, su- 
sijęs su permaina, yra tas, kad permaina, kuri yra 
žūtis, drauge yra ir naujo gyvenimo atsiradimas, kad 
iš gyvenimo atsiranda mirtis, o iš mirties — gyvenimas. 
Šią didžią mintį suvokė Rytų tautos, ir ji yra aukš- 
čiausioji jų metafizikos mintis. Individo atžvilgiu ji 
išreikšta sielų persikėlimo vaizdinyje; tačiau gamtos 
gyvenimo atžvilgiu ji labiau paplitusi kaip legenda apie 
feniksą, kuris amžinai krauna sau laužą ir jame sude- 
ga, o iš jo pelenų amžinai atsiranda atsinaujinęs, jau- 
nas, šviežias gyvenimas. Tačiau šis vaizdinys yra tik 
azijietiškas, rytietiškas, o ne vakarietiškas. Dvasia, su- 
naikindama savo išorinio egzistavimo apvalkalą, ne tik 
pereina į kitą kūnišką apvalkalą ir ne tik atsinaujinu- 
siu pavidalu pakyla iš pelenų, kuriais virto jos anks- 
tesnioji kūniškoji forma, bet ji pakyla iš pelenų kilnes- 
nė, praskaidrinta, grynesnė. Žinoma, ji sukyla prieš 
pačią save, sunaikina savo akivaizdžią būtį, tačiau su- 
naikindama ji ją pertvarko, o tai, kas yra jos kūrinys, 

tampa medžiaga, kurią apdorodama ji pakyla į aukš- 
tesnę pakopą. 

Jeigu į dvasią mes pažvelgsime šiuo požiūrių ir 
pastebėsime, kad jos permainos yra ne tik perėjimai, bet 
ir atsinaujinimai, t. y. ne sugrįžimai į tą pačią formą, 0, 
priešingai, persitvarkymai, kurių dėka ji pagausina | 
medžiagą savo bandymams, tada pamatysime, kad ji 
išbando save įvairiose kryptyse ir daugiapusiškai mė- 
gaujasi savo kūryba, kuri neišsemiama, nes kiekvienas 
jos kūrinys, kuriame ji rado pasitenkinimą savimi, iš 
naujo prieš ją iškyla kaip medžiaga ir vėl reikalauja 
būti pertvarkoma. Abstrakti mintis apie paprastą per- 
mainą virsta mintimi apie dvasią, visapusiškai reiškian- 
čią, vystančią ir stiprinančią savo jėgų pilnatvę. Kokias 
galias ji turi, mes patiriame iš jos produktų ir kūrinių 
įvairovės. Atsiduodama mėgavimuisi savo veikla, ji turi 
reikalų tik su pačia savimi. Tiesa, sukaustyta gamtinių 
sąlygų, tiek išorinių, tiek vidinių, dvasia susiduria ne 
tik su pasipriešinimu ir kliūtimis savo veikloje, bet dėl 
tų gamtinių sąlygų dažnai nepavyksta jos bandymai, ir 
neretai ji pralaimi kovodama su sunkumais, kurie jai 
dėl jų iškyla. Tačiau ji pralaimi likdama ištikima savo 
pašaukimui ir pasireiškia kaip dvasinė veikla. Savo 
esme dvasia yra veikli, ji daro save tuo, kas ji yra sa- 
vyje, t. y. savo veiksmu, savo kūriniu; taip ji tampa 
objektu sau pačiai, taip ji turi save kaip akivaizdžią 
būtį priešais save. Taip veikia ir tautos dvasia: ji yra 
apibrėžta dvasia, iš savęs sukurianti akivaizdų tikrą 
pasaulį, kuris dabar gyvuoja ir reiškiasi savo religija, 
savo kultu, savo papročiais, savo valstybine santvarka 
ir savo politiniais įstatymais, visomis savo institucijo- 
mis, savo veiksmais ir darbais. Tai yra jos kūrinys — 
tai yra šita tauta, Tautos yra tokios, kokie jų darbai. 
Kiekvienas anglas pasakys: mes — tie, kurie plaukioja 
po vandenynus ir kurių rankose yra pasaulinė preky- 
ba, kuriems priklauso Ost Indija su savo turtais, kurie 
turi parlamentą, prisiekusiųjų teismą ir t. t. Individo 
santykis su visais tais dalykais yra tas, kad jis perima 
šitą substancinę būtį, kad toks tampa jo mąstymas ir 


tokie jo sugebėjimai, kuriais remdamasis jis yra šis taš. 
Juk jis randa tautos būtį gatavą, tvirtą pasaulį, į kurį 
jis turi įsilieti. Tautos dvasia mėgaujasi šituo savo kū- 
riniu, savo pasauliu ir randa jame pasitenkinimą. 

Tauta yra dorovinga, dorybinga, stipri, nes ji suku- 
ria visa, ko trokšta, ir ji gina savo kūrinį nuo išorinių 
jėgų ir šitaip save objektyvuoja. Konfliktas tarp to, 
kas tauta yra savyje, subjektyviai, savo vidiniu tikslu 
ir esme, ir to, kas ji yra iš tikrųjų, pašalinamas; ji yra 
su savimi (bei sich), ji turi save priešais save objek- 
tyviai. Tačiau todėl šita dvasios veikla toliau neberei- 
kalinga, nes ji turi tai, ko trokšta. Tauta dar daug 
gali nuveikti kare ir taikos metu, savo šalyje ir už jos 
ribų, tačiau pati gyvoji substancinė siela tarsi jau ne- 
beveikia. Todėl iš gyvenimo dingo gilusis, aukščiausias 
interesas, nes jis egzistuoja tik ten, kur yra priešingy- 
bė. Tauta gyvena taip, kaip gyvena senstantis indivi- 
das, mėgaudamasis savimi, tenkindamasis, kad jis yra 
kaip tik toks, koks norėjo būti, ir kad jis pasiekė, ko 
troško pasiekti. Nors jo svajonė siekė toliau, bet jis 
atsisakė tą svajonę įgyvendinti, jeigu tikrovė nebuvo 
tam palanki ir apsiribojo kuklesniais tikslais, atitin- 
kančiais tikrovę. Toks įprotis (laikrodis užvestas ir to- 
liau eina pats) atveda prie natūralios mirties. [protis 
yra veikla be priešingybių, veikla, kurioje gali likti 
tik formalioji trukmė ir kurioje jau nebesireiškia tikslo 
pilnatvė ir gelmė — tai tarsi kokia išorinė, juslinė eg- 
zistencija, jau nebesigilinanti į dalyko esmę. Tokia 
natūralia mirtimi miršta individai ir tautos; jeigu pas- 
tarosios ir tęsia savo egzistavimą, tai jau yra nesuinte- 
resuota, negyvastinga egzistencija, kuri nebeturi porei- 
kio turėti savo institutus kaip tik todėl, kad tas 
poreikis jau patenkintas, — tai politinė tuštuma ir nuo- 
bodulys. Kad atsirastų tikras bendras interesas, tautos 
dvasia turi nubusti naujo troškimui, bet iš kur gali 
atsirasti nauja? Tai būtų aukštesnis, visuotinesnis po- 
žiūris į save, tai reikštų, kad ji peržengė savo principo 
ribas, — tačiau kaip tik todėl pasirodo plačiau apibrėž- 
tas principas, pasirodo nauja dvasia. 


101 


102 


Toks naujas pradas, žinoma, prasismelkia ir į tautos 
dvasią, pasiekusią savo baigtį ir realizaciją. Ji miršta 
ne paprasta natūralia mirtimi, nes ji nėra tik pavienis 
individas, bet yra visuotinis dvasinis gyvenimas; prie- 
šingai, natūrali mirtis jai reiškia savižudybę. Skirtumas 
nuo pavienio, natūralaus individo yra tas, kad tautos 
dvasia egzistuoja kaip gimininė esmė, todėl savineiga 
pasireiškia visuotiniu pavidalu. Tauta gali mirti prie- 
vartine mirtimi tik tada, jeigu ji yra mirusi natūraliai, 
pati savaime, kaip, pvz., vokiečių imperiniai miestai, 
vokiečių imperijos valstybinė santvarka. 

Apskritai visuotinė dvasia nemiršta paprasta natū- 
ralia mirtimi, ji ne tik pripranta prie savo gyvenimo, 
bet ji, būdama dvasia tautos, priklausančios pasaulio, 
istorijai, pasiekia žinojimą, koks yra jos uždavinys ir 
koks yra jos mąstymas. Apskritai ji yra pasaulinė is- 
torinė tauta tik tiek, kiek jos pagrindinėje stichijoje, 
jos pagrindiniame tiksle glūdėjo visuotinis principas; 
tik tiek kūrinys, kurį sukuria tokia dvasia, yra dorovi- 
nė, politinė organizacija, Kai tautų veiksmai skatinami 
jų godumo, tokie veiksmai pėdsakų nepalieka arba 
veikiau jų pėdsakai yra žūtis ir destrukcija. Štai iš 
pradžių viešpatavo Kronas, laikas, — tai aukso amžius, 
kuriame nebuvo dorovinių darbų, ir tai, kas buvo jo 
pagimdyta, to laiko vaikai, buvo ryjami jo paties. Tik 
Jupiteris, iš savo galvos pagimdęs Minervą ir į savo 
būrį priėmęs Apoloną su jo mūzomis, įveikė laiką ir 
nustatė ribas jo praeinamumui. Jis yra politinis dievas, 
sukūręs dorovinį kūrinį — valstybę. 

Kūrinio stichijoje visada glūdi visuotinybės;, mąs- 
tymo apibrėžimas; be minties jame nėra objektyvumo, 
mintis yra pagrindas. Tauta pasiekia aukščiausią savo 
išsilavinimo pakopą, kai ji apmąsto savo gyvenimą ir 
padėtį, savo įstatymų, savo teisės ir dorovės mokslą; 
kadangi tik tokiame vienyje glūdi giliausias vienis, 
kuriame dvasia gali būti su savimi. Todėl savo kūrinyje 
ji siekia turėti save kaip objektą; tačiau dvasia savo 
esmėje turi save kaip objektą tik tada, kai ji save 
mąsto. 


Taigi šioje pakopoje dvasia žino savo principus ir 
savo veiksmų visuotinį pradą. Tačiau šis mąstymo 
kūrinys kaip tai, kas visuotina, kartu skiriasi savo for- 
ma nuo tikrojo kūrinio ir nuo veiklaus gyvenimo, kuiio 
dėka tas kūrinys buvo sukurtas. Dabar egzistuoja reali 
akivaizdi būtis ir ideali būtis. Sakysim, mes, norėdami 
susidaryti bendrą vaizdą apie graikus ir juos suprasti, 
jį rasime Sofoklio ir Aristofano, Tukidido ir Platono 
kūriniuose. Šiuose individuose graikų dvasia suvokė 
save per vaizdinį ir mąstydama. Tai gilesnis pasitenki- 
nimas, tačiau kartu jis yra idealus ir skiriasi nuo rea- 
laus veiklumo. 

Todėl mes matome, kad tokiu metu tauta neišven- 
giamai randa pasitenkinimą dorybės vaizdinyje ir šalia 
tikrosios dorybės vertina šnekas apie dorybę arba to- 
mis šnekomis net pakeičia realią dorybę. Tačiau pa- 
prasta, bendra mintis yra visuotinis pradas, todėl ji 
gali atskirybę ir nereflektuotą pradą — tikėjimą, pasi- 
tikėjimą, paprotį — paversti refleksija apie juos pačius 
ir apie jų betarpiškumą; ji parodo jų turinio ribotumą, 
iš dalies pateikdama argumentus, kad atsisakytų prie- 
dermių, iš dalies apskritai keldama klausimą apie pa- 
grindus ir apie jų ryšį su bendrąja mintimi, o to ryšio 
nerasdama stengiasi išklibinti priedermę kaip tai, kas 
nepagrįsta. 

Far.u prasideda individų izoliacija vienas nuo kito 
ir nuo visumos; juose suveši tuštybė ir savimeilė, jie 
siekia asmeninės naudos ir pasiekia ją visumos sąskai- 
ta; juk toji išsiskirianti vidujybė reiškiasi subjektyvu- 
mo pavidalu — kaip savimeilė ir žūtis dėl žmonių ne- 
valdomų aistrų ir asmeninių interesų. 

Šitaip ir Dzeusas, nustatęs ribą laiko praeinamumui 
ir sustabdęs jo nyksmą, nes jis pastatė kažką savyje 
patvaraus — Dzeusas ir jo giminė patys buvo praryti, 
ir praryti kaip tik gimdančiojo prado, t. y. minties pa- 
žinimo, svarstymo, argumentuoto supratimo ir argu- 
mentų reikalaujančio principo, 

Laikas yra negatyvumo pradas jusliškume; mintis 
yra ta pati negatyvi jėga, tačiau turinti vidinę begali- 

nę formą, kurioje ištirpdoma visa, kas apskritai egzis- 
tuoja, — visų pirma baigtinė būtis, apibrėžta forma; ta- 
čiau tai, kas apskritai egzistuoja, yra apibrėžta objek- 
tiškai, todėl pasireiškia kaip tai, kas duota kaip 
betarpiškumas, autoritetas ir yra arba baigtinis ir ri- 
botas, arba riba mąstančiam subjektui ir jo begalinei 
savirefleksijai. 


Tačiau visų pirma reikia pasakyti, jog gyvenimas, 
atsirandantis iš mirties, savo ruožtu pats pasirodo esąs 
tik pavienis gyvenimas, ir jeigu giminė suvokiama 
kaip substancinis pradas šiame kitime, pavienio indivi- 
do žūtis vėl yra giminės perėjimas prie atskirybės. 
Taigi giminės išsaugojimas yra tik monotoniškas vieno 
ir to paties egzistavimo būdo pasikartojimas. Toliau 
reikia pasakyti, jog pažinimas, mąstantis būties supra- 
timas, yra naujos, aukštesnės formos šaltinis; o naujoji 
forma grindžiama iš dalies išsaugojančiu, iš dalies per- 
tvarkančiu principu. Juk mintis yra visuotinybė, rūšis, 
kuri nemiršta, kuri lieka tapati sau pačiai. Apibrėžta 
dvasios forma ne tik natūraliai skleidžiasi laike, bet ir 
yra įveikiama saviveikios, savivokios savimonės veik- 
los. Kadangi ši įveika yra minties veikla, kartu ji yra 
ir išsaugojimas, ir pertvarkymas. Taigi dvasia, pirma, 
įveikia realybę, egzistavimą to, kas ji yra, ir kartu 
įgyja esmę, mintį, visuotinumą to, kuo ji tik buvo. Jos 
principas yra jau ne tiesioginis turinys ir tikslas, kokie 
jie buvo, o jų esmė. 

Vadinasi, šio proceso rezultatas yra tas, kad dvasia, 
objektyvuodama save ir mąstydama šitą savo būtį, pir- 
ma, sugriauna savo būties apibrėžtumą, kita vertus, 
suvokia jo visuctinį pradą ir dėl to savo principui 
duoda naują apibrėžimą. Šitaip pasikeitė šitas tautos 
dvasios substancinis apibrėžtumas, t. y. principas virto 
kitu, aukštesniu principu. 

Nagrinėjant ir suvokiant istoriją svarbiausia yra su- 
prasti mintį apie šį perėjimą. Individas kaip kažkas 
vientisas patiria skirtingas formavimosi pakopas ir lie- 
ka tuo pačių individu; lygiai taip pat ir tauta eina iki 
tos pakopos, kuri yra jos dvasios visuotinė pakopa, 


Šiame taške glūdi vidinė, loginė kaitos būtinybė. Tai 
yra pati siela, tai, kas svarbiausia filosofiniam istorijos 
supratimui. 

Dvasia iš esmės yra savo veiklos rezultatas; jos 
veikla yra išėjimas anapus betarpiškumo, jo paneigi- 
mas ir sugrįžimas į save. Mes galime ją palyginti su 
sėkla: juk nuo jos prasideda augalas, bet ir ji yra viso 
augalo gyvenimo rezultatas. Tačiau gyvenimo bejėgiš- 
kumą parodo tai, kad pradžia ir rezultatas nesutampa; 
tą patį pastebime individų ir tautų gyvenime. Tautos 
gyvenimas subrandina vaisių, nes jos veikla nukreipta 
į jos principo įgyvendinimą. Vis dėlto šitas vaisius 
nenukrenta atgal į įsčias tautos, kuri jį pagimdė ir 
subrandino; priešingai, tai tautai jis tampa karčiu gė- 
rimu. Tauta negali jo atsisakyti, nes ji jo nepaprasiai 
trokšta, tačiau gėrimo paragavimas yra jos mirtis, o 
kartu ir naujo principo atsiradimas. 

Mes jau išaiškinome šio pažangaus judėjimo galu- 
tinį tikslą. Tautų dvasių principai, susiję būtino 
perimamumo ryšiais, patys yra tik vieningos visuotinės 
dvasios momentai, dvasios, kuri per juos istorijoje 
pakyla ir užsibaigia visa apimančia totalybe. 

Vadinasi, kadangi mes turime reikalą tik su dvasios 
idėja ir viską pasaulio istorijoje nagrinėjame tik kaip 
jos apraišką, apžvelgdami praeitį, kad ir kokia didelė 
ji būtų, turime reikalą tik su dabartimi, nes filosofija, 
užsiimanti vien tiesa, turi rūpintis amžinąja dabartimi. 
Visa, kas buvo praeityje, jai neprarasta, nes idėja vi- 
sada akivaizdi, dvasia nemari, t. y. ji nenustojo egzis- 
tuoti ir nėra tai, ko dar nėra, bet savo esme egzistuoja 
dabar. Taigi aiškėja, kad dabartinė dvasios forma ap- 
ima visas ankstesnes pakopas. Tiesa, šios pakopos iš- 
siskleidė viena paskui kitą kaip savarankiški dydžiai, 
tačiau dvasia visada savyje buvo tai, kas ji yra dabar, 
skiriasi tik šito „savyje“ išsivystymas. Gyvosios dva- 
sios gyvenimas yra pakopų sukimasis, kurios, pirma, 
reiškiasi kaip praeitis. Momentus, kuriuos, kaip atrodo, 
dvasia paliko už savęs, ji saugoja savo gelmėje ir da- 
bar, 


PASAULINĖS ISTORIJOS 
GEOGRAFINIS PAGRINDAS 


Lyginant dorovinės visumos visuotinybę ir jos paskirą 
veikiančiąją individualybę, tautos dvasios ryšys su 
gamta yra kažkas išoriška, tačiau kadangi mes privalo- 
me į gamtą žvelgti kaip į pagrindą, ant kurio skleidžia- 
si dvasia, ji pasirodo esanti esminis ir būtinas pagrin- 
das. Mūsų pradinė tezė buvo ta, kad pasaulinėje isto- 
rijoje dvasios idėja tikrovėje reiškiasi kaip tam tikros 
išorinės formos, kiekviena iš kurių pasirodo kaip re- 
aliai egzistuojanti tauta. Tačiau šita tokio egzistavimo 
pusė skleidžiasi tiek laike, tiek erdvėje natūralios 
būties pavidalu, ir ypatingas principas, būdingas kiek- 
vienai pasaulinei istorinei tautai, kartu būdingas jai kaip 
gamtinis apibrėžtumas. Dvasia, tokiu būdu įsiliejanti 
į šias natūralias formas, duoda galimybę atsiskirti savo 
ypatingoms apraiškoms, nes atsiskyrimas yra gamtišku- 
mo forma. Tokie natūralūs skirtumai visų pirma turi 
būti nagrinėjami ir kaip ypatingos galimybės, iš kurių 
išauga dvasia, ir šitaip jos sudaro geografinį pagrindą. 
Mums nėra reikalo tirti žemę kaip išorinę vietą; mus 
domina gamtinis vietovės tipas, kuris glaudžiai susijęs 
su tipu ir charakteriu tautos, kuri yra šios žemės vai- 
kas. Tas charakteris reiškiasi kaip tik tuo, kokiu būdu 
tautos įžengia į pasaulinę istoriją ir kokią vietą ir pa- 
dėiį joje užima. Nederėtų nei pervertinti, nei sumen- 
kinti gamtos reikšmės: švelnus Jonijos klimatas, žino- 
105 ma, labai palankiai paveikė Homerą, kad jo poemos 


tokios grakščios, tačiau neužtenka vien klimato, kad 
atsirastų homerai, 0 ir ne visada jie atsiranda; turkų 
priespaudos metais neatsirado jokių dainių. 

Visų pirma reikia turėti galvoje natūralias vieno ar 
kito krašto ypatybes, kurios kartą ir visiems laikams 
išstumia juos iš pasaulinio istorinio judėjimo; tokių 
kraštų, kuriuose išsiskleidžia pasaulinės istorinės tau- 
tos, negali būti nei šalto, nei karšto klimato zonoje. 
Juk bundanti sąmonė iš pradžių reiškiasi tik gamtoje, 
ir bet koks jos brendimas yra dvasios refleksija savyje, 
priešinga natūralistiniam betarpiškumui. Į tokį atsisky- 
rimą patenka ir gamtos momentas; tai yra pirmasis po- 
žiūris, kuriuo remdamasis žmogus gali pasiekti laisvę 
savyje, ir šitas išsilaisvinimas neturi būti apsunkina- 
mas gamtos jėga. Lyginant su dvasia gamta yra kažkas 
kiekybiška, tai, kieno valdžia neturi būti tokia didelė, 
kad ji jau pati savaime pasirodytų esanti visagalė. 
Kraštutinėse klimato zonose žmogus negali pasiekti 
jokio laisvo judrumo, karštis ir šaltis yra pernelyg ga- 
lingos jėgos, kad leistų dvasiai sukurti savo pasaulį. 
Dar Aristotelis sako: kai patenkinti būtini poreikiai, 
žmogus pradeda siekti aukštesnių ir labiau visuotinų 
tikslų. Tačiau ekstremalinėse klimato zonose būtiniausi 
poreikiai niekada negali būti patenkinti: žmogui nuo- 
lat tenka kreipti dėmesį į gamtą, į deginančius saulės 
spindulius ir į stiprų speigą. Todėl tikroji pasaulinės 
istorijos arena yra nuosaikioji zona, ir kaip tik jos 
šiaurinė dalis, nes čia žemė yra žemyninio pobūdžio ir, 
pasak graikų, plati jos krūtinė. Priešingai, pietuose ji 
išsiskaido į įvairiausius kyšulius. Toks pat momentas 
pastebimas ir gamtos kūriniuose. Šiaurėje gyvena labai 
daug gyvūnų ir augalų rūšių; Pietuose, kur žemė su- 
Skaidyta, natūralios rūšys individualizuojasi viena ki- 
tos atžvilgiu. 

Pasaulis skirstomas į Senąjį ir Naująjį, o pavadini- 
mą „Naujasis pasaulis“ paaiškina tai, kad Amerika ir 
Australija mums tapo žinomos vėliau. Tačiau šiios pa- 
saulio dalys naujos ne tik santykiškai, bet ir apskritai, 
turint galvoje visą jų fizinį ir dvasinį pobūdį. Mūsų 

nedomina jų geologinė pracitis. Aš neatimsiu iš Nau- 
jojo pasaulio garbės, kad ir jis išsiskyrė iš įūros ne 
iškart po pasaulio sutvėrimo. Tačiau archipelagas tarp 
Pieių Amerikos ir Azijos fiziškai nebrandus: daugumos 
šitų salų pobūdis toks, kad jos yra tarsi uolos, kyšan- 
čios iš didžiulės gelmės ir apneštos žeme, taigi turin- 
čios vėlyvo atsiradimo požymių. Toks pat geografinis 
nebrandumas būdingas ir Australijai; juk iš Anglijos 
valdų mes, prasiskverbę į krašto gilumą, ten rasime 
milžiniškų vandens srautų, kurie, dar neišrausę savo 
vagos, baigiasi pelkėtose lygumose. Apie Ameriką ir 
jos kultūrą, t. y. apie Meksiką ir Peru, mes turime ži- 
nių, tačiau tik tokių, kad ta kultūra buvo visiškai na- 
tūrali ir kad ji turėjo žlugti prie jų priartėjus dvasiai. 
Amerika visada buvo ir dabar yra bejėgė fiziškai ir 
dvasiškai. Juk po to, kai europiečiai atvyko į Ameri- 
ką, vietiniai gyventojai pamažu pradėjo nykti nuo eu- 
ropietiškos veiklos dvelktelėjimo. Visi Šiaurės Ameri- 
kos Jungtinių Valstijų piliečiai yra europiečių palikuo- 
nys, su Kuriais vietiniai gyventojai negalėjo susimaišy- 
ti, bet buvo jų išstumti. Žinoma, vietiniai gyventojai 
iš europiečių išmoko kai kurių įpročių, tarp kitko įpro- 
čio gerti degtinę, kuri turėjo jiems griaunamąjį po- 
veikį. Pietuose vietinių gyventojų atžvilgiu buvo pa- 
naudota daugiau prievartos, juos vertė dirbti sunkius, 
jiems nepakeliamus darbus. Romumas ir vangumas, 
nuolankumas ir vergiškas paklusnumas kreolų, o dar 
labiau europiečių atžvilgiu ten yra būdingiausias 
amerikiečių charakterio bruožas, ir europiečiams dar 
negreit pavyks juose pažadinti savo orumo jausmą. 
Kad tie individai visais atžvilgiais, net ūgiu, nusileidžia 
eurcpiečiams, pastebima visur; tik gentys, gyvenančios 
pačiuose pietuose, Patagonijoje, yra stipresnės prigim- 
ties, tačiau ir jos dar gyvena gamtinėje šiurkštumo jir 
laukiniškumo būklėje. Kai jėzuitai ir katalikų dvasinin- 
kai panoro indėnams įdiegti Europos kultūrą ir euro- 
pietiškus papročius (yra žinoma, kad jie sukūrė vals- 
tybę Paragvajuje, vienuolynus Meksikoje ir Kaliforni- 
108 joje), jie apsigyveno tarp jų ir mokė juos kaip 


nepilnamečius, ką jie turi veikti per dieną. Nors in- 
dėnai buvo tingūs, jie pakluso tėvų autoritetui. Šitie 
potvarkiai (vidurnaktį skambutis turėjo jiems net pri- 
minti jų santuokines pareigas) iš tikrųjų visų pirma 
pažadino poreikius, kurie apskritai yra žmogaus veiklos 
paskatos. Amerikiečių kūno silpnumas buvo pagrindi- 
nė priežastis, skatinusi į Ameriką įvežti negrus ir jų 
jėgą panaudoti atliekant darbus, nes negrai labiau 
imlūs europietiškajai kultūrai negu indėnai. Vienas 
anglų keliautojas pateikė pavyzdžių, rodančių, kad neg- 
rai būdavo geri šventikai, gydytojai ir t. t. (vienas neg- 
ras pirmąkart atrado, kaip pritaikyti chinmedžio žievę), 
o jis pažinojo tik vieną vietinį gyventoją, kuris ėmėsi 
mokslo, tačiau netrukus mirė nuo nesaikingo girtuok- 
liavimo. Be to, prie amerikiečių prigimties silpnumo 
prisideda dar ir tai, kad jie neturi absoliučių organų, 
kurie padėtų pasiekti tvirtą valdžią, t. y. arklių ir ge- 
ležies, tokių priemonių, kurios labiausiai padėjo nuga- 
lėti amerikiečius. 

Kadangi pirminė nacija išnyko arba beveik išnyko, 
veiksmingai apgyvendinama Amerika daugiausia atei- 
vių iš Europos, ir net tai, kas vyksta Amerikoje, at- 
keliauja iš Europos. Europa savo gyventojų perteklių 
permetė į Ameriką, panašiai kaip iš imperinių miestų, 
kuriuose viešpatavo sustingę amatai, daugelis bėgo 
į kitus miestus, kur nebuvo tokios prievartos ir kur 
nebuvo tokios sunkios prievolių naštos. Taip šalia Ham- 
burgo išaugo Altonos, šalia Frankfurto — Ofenbacho, 
šalia Niurnbergo — Fiurto, šalia Ženevos — Karužo 
miestai. Tokie pat santykiai Šiaurės Ameriką sieja su 
Europa. Daug anglų įsikūrė ten, kur nebuvo prievolių 
ir rinkliavų ir kur, kaupiantis europietiškiems reikme- 
nims ir taikant europietiškus įgūdžius, buvo galima 
panaudoti erdvius dirvonuojančius plėšinius. Iš tikrųjų 
tas persikraustymas susijęs su daugeliu privalumų, nes 
persikėlėliai, atmetę daug ką iš to, kas galėjo juos 
varžyti tėvynėje, atsigabeno tokių gėrybių kaip euro- 
piečių savigarbos jausmas ir darbo įgūdžiai. Taigi tiems, 
kurie norėjo atkakliai dirbti ir nerado tam reikalui ga- 

limybių Europoje, be abejo, Amerikoje atsivėrė plati 
veiksmų arena. 

Kaip žinoma, Amerika skirstoma į dvi dalis, su- 
įungtas sąsmaukos, kuri tačiau nepalengvina bendravi- 
mo. Priešingai, tos dvi dalys ryškiai atskirtos viena 
nuo kitos. Šiaurės Amerikoje palei rytų krantą driekiasi 
plati pakrantės juosta, už jos iškyla kalnų grandinė — 
Mėlynieji kalnai, o į šiaurę nuo jų — Aleganų kalnai. 
Iš jų ištekančios upės drėkina pajūrio žemes, kurių 
ypatybės labai naudingos Šiaurės Amerikos Jungtinėms 
valstijoms: visų pirma jos ten ir atsirado. Už tos kalnų 
grandinės, iš pietų į šiaurę, sudarydama didžiulius eže- 
rus, teka šv. Lauryno upė, ant kurios krantų išsidėsčiu- 
sios Kanados šiaurinės kolonijos. Toliau į vakarus plyti 
didžiulis Misisipės upės, įtekančios į Meksikos įlanką, 
ir jos intakų Misūrio ir Ohajo baseinas. Į vakarus nuo 
šios srities iškilusi ilga kalnų grandinė, nusidriekianti 
per Meksiką ir Panamos sąsmauką ir Andų arba Kor- 
dilįerų vardu atskirianti visą vakarinę Pietų Amerikos 
dalį. Dėl to susidariusi pakrantės juosta yra siauresnė 
ir ne tiek patogi kaip pakrantės juosta Šiaurės Ame- 
rikoje. Ten yra Peru ir Čilė. Rytinėje dalyje į rytus 
teka didžiulės upės — Orinokas ir Amazonė; jos suda- 
ro didelius slėnius, kurie vis dėlto netinka sukultūri- 
nimui, nes jie yra tik plačios stepės. Į pietus teka 
Rico de Laplatos upė, kurios intakai išteka iš dalies iš 
Kordiljerų, iš dalies iš šiaurinės kalnų grandinės, Ama- 
zonės baseiną skiriančios nuo Rio de Laplatos baseino. 
Rio de Laplatos baseine plyti Brazilija ir ispanų respub- 
likos. Kolumbija yra šiaurinė pamario Pietų Amerikos 
šalis, kurios vakarinėje dalyje išilgai Andų teka šv. 
Magdalenos upė, įtekanti į Karibų jūrą. 

Išskyrus Braziliją, Pictų Amerikoje visur, kaip ir 
Šiaurės Amerikoje, susitcrmavo respublikos. Pietų Ame- 
riką, taigi ir Meksiką, lygindami su Šiaurės Amerika, 
pastebėsime stebinančių kontrastų. 

Šiaurės Amerikoje mes matome suklestėjimą, kurį 
lėmė tiek pramonės ir gyventojų skaičiaus augimas, 
tiek pilietinė tvarka bei garantuota laisvė: visa fede- 


racija sudaro vieną valstybę, kurioje įsikūrę politiniai 
centrai. Priešingai, Pietų Amerikoje respublikos remiasi 
vien karine jėga, visa jų istorija yra nuolatinių per- 
versmų grandinė; federacinės valstybės subyra, kitos 
valstybės vienijasi, ir visos tos permainos vyksta per 
karines revoliucijas. Tiksliau, skirtumas tarp abiejų 
Amerikos dalių rodo du priešingi dalykai: vienas — 
politiniu, kitas — religiniu požiūriu. Pietų Amerika, 
kurioje apsigyveno ispanai ir kur jie viešpatavo, yra 
katalikiška šalis, o Šiaurės Amerika — daugiausia pro- 
testantiška, nors apskritai joje veikia daug sektų. To- 
liau skirtumas yra tas, kad Pietų Amerika buvo užka- 
riauta, o Šiaurės Amerika — kolonizuota. Ispanai už- 
valdė Pietų Ameriką, kad viešpatautų ir praturtėtų tiek 
užimdami politinius postus, tiek veikdami prievarta. 
Kadangi metropolija, nuo kurios jie priklausė, buvo 
labai toli, jų savavaliavimui atsivėrė plati erdvė, ir 
savo galios, nuovokos ir orumo jausmo dėka jie įveikė 
indėnus. Atvirkščiai, Šiaurės Amerikos Jungtinės Vals- 
tijos buvo ištisai kolonizuotos europiečių. Kadangi Ang- 
lijoje vyko nenutrūkstantys vaidai tarp puritonų, epis- 
kopato bažnyčios šalininkų ir katalikų, o imdavo viršų 
tai vieni, tai kiti, daugelis emigravo, kitoje pasaulio 
dalyje ieškodami religinės laisvės. Tai buvo darbštūs 
europiečiai, užsiimdavę žemdirbyste, tabako, medvil- 
nės auginimu ir t. t. Netrukus atsirado visuotinis noras 
dirbti, ir visumos substancija tapo poreikiai, ramybė, 
pilietinis teisingumas, saugumas, laisvė ir visuomeninė 
santvarka, kurios išeities taškas buvo pavienių individų 
interesai, todėl valstybė buvo tik tarytum išoriška, tar- 
navusi nuosavybės apsaugai. Protestantų religija skaii- 
no individų tarpusavio pasitikėjimą ir tikėjimą jų są- 
žine, nes protestantų bažnyčioje su religiniais reikalais 
siejamas visas gyvenimas ir apskritai visa gyvenimo 
veikla. Atvirkščiai, katalikai negali turėti pagrindo 
tokiam pasitikėjimui, nes pasaulietiniuose reikaluose 
viešpatauja tik jėga ir savanoriškas nuolankumas, o 
formos, kurias jie vadina konstitucijomis, yra tik kraš- 
tutinės priemonės, jos neapsaugo nuo nepasitikėjimo. 

Dabar palyginkime Šiaurės Ameriką su Europa. Čia 
rasime daug metų egzistuojančios respublikoniškos 
konstitucijos pavyzdžių. Subjektyvi vienybė egzistuoja 
todėl, kad valstybės galva yra prezidentas, o dėl to, 
kad būtų užkirstas kelias galimiems jo garbėtroškiš- 
kiems monarchiniams siekiams, renkamas tik ketve- 
Tiems metams. Visuotinė nuosavybės apsauga ir beveik 
visiškas duoklių nebuvimas yra faktai, kurie nuolat 
giriami. Šitaip išryškėja ir pagrindinis būdingas bruo- 
žas, kurio esmė — privačių asmenų praturtėjimo ir 
pelno siekimas, privačių interesų dominavimas; beje, 
bendrų interesų čia siekiama tik savo naudos sumeti- 
mais. Žinoma, galioja teisinė tvarka, formalūs įstatymai, 
tačiau šitas formalus įstatymiškumas egzistuoja be gar- 
bingumo, todėl apie amerikiečių pirklius sklinda piktas 
gandas, kad jie apgaudinėja prisidengdami teisėtumu. 
Pirma, protestantų bažnyčia, kaip jau sakėme, sukuria 
didžiausią reikšmę turintį pasitikėjimą, kita vertus, kaip 
tik todėl joje turi didelę reikšmę jausmo momentas, 
kuris gali pavirsti pačia įvairiausia savivale. Kiekvie- 
nas, sakoma, remdamasis tokiu požiūriu gali turėti sa- 
vo pasaulėžiūrą, taigi, ir savo religiją. Šitaip aiškinti- 
nas susiskaldymas į tokią daugybę sektų, kurios priveda 
prie kraštutinės beprotybės. Daugumoje šitų sektų eg- 
zistuoja kultas, pasireiškiantis ekstaze, o kartais — 
jusliniu nesaikingumu. Šita visiška savivalė prieina iki 
to, kad įvairios bendruomenės skiria savo dvasininkus 
ir vėl, kuo nors neįtikusius, juos nušalina, nes bažny- 
čia nėra kažkas egzistuojančio savyje ir sau ir turinčio 
substancinį dvasingumą bei išorinę organizaciją; viskas 
apie religiją interpretuojama savavališkai. Šiaurės Ame- 
rikoje viešpatauja, siautėja niekieno nevaržomos viso- 
kios fantazijos, stokojama religinės vienybės, kuri iš- 
liko Europos valstybėse, kur nukrypimai apsiriboja tik 
nedaugeliu tikybų. Dėl Šiaurės Amerikos politikos. 
Bendras tikslas čia dar nenusistovėjo kaip kažkas sa- 
vaime pastovaus, dar neegzistuoja tvirto solidarumo 
poreikis, nes tikra valstybė ir tikra vyriausybė atsi- 
randa tik tada, kai jau egzistuoja skirtumai tarp luomų, 


kai turtas ir skurdas tampa labai ryškūs ir kai atsiranda 
tokie santykiai, kuriems įsivyravus didžiulė masė jau 
nebegali patenkinti savo poreikių taip, kaip yra įpra- 
tusi. Tačiau tokia įtampos būsena Amerikai dar negre- 
sia, nes ji nuolat gali plačiai pasinaudoti viena išeiti- 
mi, t. y. kolonizacija, ir daugybė žmonių nuolat skver- 
biasi į lygumas, per kurias teka Misisipė. Dėl to pa- 
šalinamas pagrindinis nepasitenkinimo šaltinis ir ga- 
rantuojamas tolesnis buržuazinės santvarkos egzista- 
vimas. . 


Todėl Šiaurės Amerikos Jungtinių valstijų negalima 
lyginti su Europos šalimis, nes Europoje, nepaisant visų 
emigracijų, nėra tokio natūralaus gyventojų nutekėji- 
mo: jeigu dar egzistuotų Germanijos miškai, Didžioji 
Prancūzijos revoliucija, žinoma, nebūtų įvykusi. Jung- 
tines Valstijas lyginti su Europa būtų galima tik tada, 
jeigu neaprėpiama erdvė, kurią užima šita valstybė, 
būtų apgyvendinta, ir pilietinė visuomenė būtų gau- 
sesnė. Šiaurės Amerikoje dar viešpatauja žemdirbio po- 
žiūris, Tik tada, kai Šiaurės Amerikoje kaip ir Europo- 
je nebedidės žemdirbių skaičius, gyventojai, užuot ver- 
žęsi į laukus, pradės rūpintis miestietiškais amatais ir 
transportu, sukurs kompaktišką pilietinės visuomenės 
sistemą ir pajus organiškos valstybės poreikį. Šiaurės 
Amerikos Jungtinės Valstijos neturi kaimynystėje nė 
vienos valstybės, su kuria jos palaikytų tokius santy- 
kius, kokius puoselėja tarpusavyje Europos valstybės, 
kurią jos turėtų nepasitikėdamos sekti ir prieš kurią 
joms reikėtų turėti nuolatinę armiją. Kanada ir Meksi- 
ka joms baimės nekelia, o Anglija per penkiasdešimt 
metų suprato, kad laisva Amerika jai yra naudingesnė 
negu priklausoma. Žinoma, kovoje už išsivadavimą 
Šiaurės Amerikos Jungtinių Valstijų milicijos būriai 
pasirodė tokie pat narsūs, kaip ir olandai Pilypo II lai- 
kais; tačiau visur, kur reikalai liečia ne kovą už sava- 
rankiškumą, pastebima jėgų stoka, ir štai 1814 metais 
milicijos būriai neatsilaikė prieš anglus. 

Vadinasi, Amerika yra ateities šalis, kurioje vėliau, 
galbūt kovoje tarp Šiaurės ir Pietų Amerikų, turi at- 

siskleisti pasaulinė istorinė reikšmė; šios šalies ilgisi 
visi tie, kuriems nusibodo senosios Europos istorinis 
muziejus. Sakoma, kad Napoleonas pasakęs: šita se- 
toji Europa įvaro man nuobodulį. Ameriką reikia iš- 
skirti iš tų kraštų, kurie iki šiol buvo pasaulinės isto- 
rijos arena. Visa, kas iki šiol ten vyko, yra tik Senojo 
pasaulio aidas ir svetimo gyvastingumo išraiška, o kaip 
ateities šalis ji mūsų apskritai čia nedomina; juk isto- 
rijoje mums rūpi tai, kas buvo, ir tai, kas yra — O fi- 
losofijoje — ne tik tai, kas tik buvo, ir ne tai, kas 
tik dar bus, o tai, kas yra ir yra amžinai — protas, ir 
šito mums visiškai pakanka. 

Žvilgtelėję į Naująjį pasaulį ir į svajones, kurias 
su juo galima sieti, dabar pereiname prie Senojo pa- 
saulio, t. y. prie pasaulinės istorijos arenos ir visų pir- 
ma mes turime atkreipti dėmesį į gamtos bruožus ir 
gamtinius apibrėžtumus. Amerika padalyta į dvi dalis, 
nors ir sujungta sąsmaukos, tačiau tokios, kuri leidžia 
palaikyti tik visai išoriškus ryšius. Atvirkščiai, į Se- 
nąjį pasaulį, priešingą Amerikai ir nuo jos atskirtą 
Atlanto vandenyno, įsirėžia gili įlanka, Viduržemio jū- 
ra. Senąjį pasaulį sudarančios trys pasaulio dalys iš 
esmės siejasi viena su kita ir sudaro vieningą visumą. 
Jų skiriamasis bruožas yra tas, kad jos išsidėsčiusios 
aplink jūrą, todėl tarp jų nusistovėję patogūs susisie- | 
kimo keliai. Juk upės ir jūros neskiria, o jungia. Ang- 
lija ir Bretanė, Norvegija ir Danija, Švedija ir Laplan- 
dija buvo susijusios. Vadinasi, Viduržemio jūra yra 
trijų pasaulio dalių jungiamoji grandis ir pasaulinės 
istorijos centras. Čia yra Graikija, istorijos šviesulys. 
Be to, Sirijoje yra Jeruzalė, judaizmo ir krikščionybės 
centras, O į šiaurės rytus nuo jos yra Meka ir Medina, 
mahometonų tikėjimo tėvynė; vakaruose įsikūrę Del- 
fai, Atėnai, dar labiau į vakarus — Roma; Viduržemio 
jūros pakrantėje stovi Aleksandrija ir Kartagina. Taigi, 
Viduržemio jūra yra senovės pasaulio širdis, nes ji le- 
mia jį ir suteikia jam gyvastį. Be šitos jūros neimanoma 
įsivaizduoti pasaulinės istorijos, kaip kad senovės Ro- 
mos ar Atėnų negalima įsivaizduoti be forumo, kuria- 


me viskas telkėsi. Tolimoji Rytų Azija nutolusi nuo 
pasaulinio istorinio proceso ir į jį nesikiša, kaip ir 
Šiaurės Europa, kuri tik vėliau įžengė į pasaulinę isto- 
riją, o senovėje joje nebuvo aktyvi; juk pasaulinėje 
istorijoje aktyvios buvo tik tos šalys, kurios ribojasi 
su Viduržemio jūra. Todėl Cezario žygis per Alpes, 
Galijos užkariavimas ir ryšiai, kurie dėl to užkariavimo 
atsirado tarp germanų ir Romos imperijos, yra ištisa 
pasaulinės istorijos epocha, nes dėl to ir ji jau per- 
žengia Alpes, Rytų Azija ir šalys, esančios už Alpių, 
yra kraštutinės ribos minėtos juostos, išsidėsčiusios ap- 
link Viduržemio jūrą, kurioje vyko intensyvus judė- 
jimas — pasaulinės istorijos pradžia ir pabaiga, jos 
saulėtekis ir saulėlydis, 

Dabar reikia tiksliai apibrėžti geografinius skirtu- 
mus ir kaip tik tuos, kurie minčiai turi esminę svarbą 
palyginti su daugeliu atsitiktinių skirtumų. Esama trijų 
tokių būdingų skirtumų: 

1) bevandenė plokštikalnė, kurioje driekiasi didžiu- 
lės stepės ir lygumos; 

2) žemumos (pereinamosios šalys), išraižytos ir drė- 
kinamos didelių upių; 

3) pakrantės šalis, tiesiogiai prigludusi prie jūros. 

Šie trys momentai esmingi, ir, juos turint galvoje, 
kiekvieną pasaulio dalį, kaip bus matyti, galima pada- 
lyti dar į tris dalis. Pirmoji yra kompaktiška, indife- 
Tentiška, metalinė plokštikalnė, visai uždara, tačiau, 
žinoma, galinti duoti impulsų. Antroji sukuria kultūros 
centrus ir yra vis dar uždaras savarankiškumas. Tre- 
čioji turi išreikšti ir išsaugoti pasaulio ryšius. 

1. Plokštikalnė. Tokią plokštikalnę mes matome Vi- 
durinėje Azijoje, apgyvendintoje mongolų (bendrąja 
žodžio prasme); tokios stepės driekiasi nuo Kaspijos 
iki Juodosios jūros; be to, čia reikėtų paminėti Arabi- 
jos dykumas, Berberijos dykumą Afrikoje, stepes Pietų 
Amerikoje — Orinoko pakrantėse ir Paragvajuje. Tokių 
plokštikalnių, kurias retkarčiais drėkina tik lietūs ar 
upių potvyniai, kaip, pvz., lygumos, plytinčios Orino- 
ko pakrantėse, gyventojų skiriamasis bruožas yra pa- 

triarchalinis gyvenimas, pasidalijimas į šeimas. Žemė, 
kuriose jie gyvena, nevaisinga arba vaisinga tik trum- 
pą laiką; gyventojų turtą sudaro ne laukai, jiems duo- 
dantys tik nedidelių pajamų, bet gyvuliai, klajojantys 
drauge su jais. Kurį laiką tie gyvuliai ganosi lygumo- 
se, O kai nuėda visą žolę, patraukia į kitas vietoves. 
Žmonės nerūpestingi, nekaupia atsargų žiemai ir dėl 
to pusė bandos dažnai žūva. Šitie aukštikalnių gyvento- 
jai neturi teisinių santykių, todėl jų santykiuose esa- 
ma tokių kraštutinumų kaip vaišingumas ir plėšikavi- 
mas; plėšikavimas įsigali ypač ten, kur jie apsupti 
kultūringų šalių; pvz. arabams plėšikauti padeda jų 
arkliai ir kupranugariai. Mongolai maitinasi arklio pie- 
nu, todėl arklys jiems yra ir maistas, ir kartu ginklas. 
Nors jų patriarchalinis gyvenimas yra kaip tik toks, 
tačiau dažnai atsitinka taip, kad jie susirenka į didelius 
būrius ir kokio nors impulso genami pradeda judėti. 
Anksčiau nusiteikę taikingai, jie staiga nelyginant vis- 
ką naikinantis srautas užpuola kultūringas šalis, ir jų 
sukeltas perversmas neduoda kokių nors kitokių re- 
zultatų, išskyrus destrukciją ir nuniokojimą. Tokie tau- 
tų judėjimai vyko vadovaujant Čingischanui ir Tamer- 
lanui: jie sutrypdavo viską, o po to vėl dingdavo, 
kaip kad nuteka niokojantis mišką srautas, nes jame 
nėra tikrojo gyvybinio prado. Nuo plokštikalnių nu- 
sileidžiama į siaurus slėnius, kur gyvena taikingos kal- | 
nų gentys, piemenys, kurie sykiu užsiima ir žemdir- 
byste, pvz., šveicarai. Tokių genčių yra ir Azijoje, ta- 
čiau apskritai jos nereikšmingos. 

2. Žemumos. Tai — lygumos, per kurias teka upės 
ir kurioms derlingumą teikia jas suformavusių upių 
sąnašos. Tokios žemumos yra Kinija, Indija, per kurią 
teka Indas ir Gangas, Babilonija, kur teka Tigras ir 
Eufratas, Egiptas, drėkinamas Nilo upės. Šiose šalyse 
iškyla didelės karalystės ir pradeda formuotis didelės 
valstybės. Juk žemdirbystė, kuri jose viešpatauja 
kaip pagrindinis individų egzistavimo principas, susi- 
jusi su reguliariu darbu, priklausančiu nuo metų laikų 
reguliarumo: atsiranda žemės nuosavybė ir su ja ṣu- 


siję teisiniai santykiai, t. y. valstybės pagrindai, kuriė 
tampa galimi tik. įsigalėjus tokiems santykiams. 

3. Pakrančių šalys. Upė, o dar labiau jūra vienas 
šalis skiria nuo kitų, ir įprasta manyti, kad skiria van- 
duo; ypač pastaraisiais metais mėgstama tvirtinti, jog 
valstybės viena nuo kitos būtinai turi būti atskirtos 
natūralių ribų; priešingai tokiai nuomonei, reikia pa- 
sakyti, kad iš esmės niekas taip nesusieja kaip vanduo, 
nes šalys yra ne kas kita kaip upių baseinai. Štai Si- 
lezija yra Oderio slėnis, Bohemija ir Saksonija — El- 
bės slėnis, Egiptas — Nilo slėnis. Lygiai taip pat, kaip 
mes jau pastebėjome, galima pasakyti ir apie jūrą. Tik 
kalnai atskiria. Štai Pirėnų kalnai visai apibrėžtai ski- 
ria Ispaniją nuo Prancūzijos. Nuo to laiko, kai atrastos 
Amerika ir Ost Indija, europiečiai palaikė su jomis 
nenutrūkstamus ryšius, tačiau jie vos vos įsiskverbė 
į Afrikos ir Azijos gilumą, nes sausuma susisiekti kur 
kas sunkiau negu vandeniu. Viduržemio jūra galėjo 
būti centras tik todėl, kad ji jūra. Dabar apžvelkime 
šio trečiojo tipo tautų charakterį. 

Jūra sukelia mumyse vaizdinį, kad ji — tai kažko- 
kia neapibrėžta, neribota ir begalinė erdvė, ir kai žmo- 
gus pasijunta esąs toje begalinėje stichijoje, jam kyla 
noras išeiti už ribotos erdvės ribų. Jūra skatina žmogų 
užkariavimams, plėšikavimui, taip pat ir pasipelniji- 
mui, praturtėjimui; žemuma žmogų pritvirtina prie že- 
mės; šitaip jis tampa priklausomas nuo begalinės dau- 
gybės ryšių, tačiau jūra jį išplėšia iš tokių ribotų sri- 
čių. Plaukiojantys jūra taip pat nori praturtėti, pra- 
lobti, tačiau jų taikoma priemonė netikslinga, nes jiems 
gresia pavojus netekti nuosavybės ir net gyvybės. Tai- 
gi priemonė pasirodo esanti priešingybė tam, ko jie 
siekia. Kaip tik tai išaukština pralobimą ir amatus, 
teikia jiems tam tikro kilnumo ir narsumo. Šitaip ama- 
tai turėtų įgauti vyriškumo, 0 narsa yra susijusi su 
apdairumu. Juk narsa kovoje su jūra kartu turi būti 
ir gudrumas, nes tenka susidurti su klastinga, pavo- 
jinga ir labiausiai apgaulinga stichija. Šitas begalinis 
paviršius absoliučiai minkštas, nes jis nesipriešina jo- 

kiam spaudimui ar net pūstelėjimui; ji atrodo be galo 
nekalta, nuolanki, draugiška ir švelni, bet kaip tik šis 
nuolaidumas jūrą paverčia pavojingiausia ir baisiausia 
stichija. Tokiai tikrai apgaulei ir prievartai žmogus 
priešpriešina vien paprastą medžio gabalą; jis, pasi- 
kliaudamas tik savo vyriškumu ir savo dvasios tvirty- 
be, nuo tvirtos žemės pereina į erdvę, kuri neturi pag- 
rindo, pats paskui save patraukdamas jo paties paga- 
mintą pagrindą. Laivas, toji jūros gulbė, greitais ir 
grakščiais judesiais perpjaunantis banguotą paviršių 
arba sukantis jame ratus, yra įrankis, kurio išradimas 
suteikia didžiausią šlovę tiek žmogaus vyriškumui, tiek 
jo protui. Tokio veržimosi per jūrą už žemės ribų sto- 
koja didingos Azijos valstybės, nors jos pačios ribojasi 
su jūra, pvz., Kinija. Joms jūra yra tik Žemės pabaiga; 
jos neturi jokio pozityvaus santykio su jūra. Toji veik- 
la, kuriai kviečia jūra, visiškai savita, todėl pajūrių 
šalys dažniausiai visada atsiskiria nuo šalių, atitolusių 
nuo jūros, nors jas su jūra ir jungia upės. Šitaip Olan- 
dija atsiskyrė nuo Vokietijos, Portugalija — nuo Ispa- 
nijos. 
Dabar, aptarus tuos dalykus, reikia apžvelgti tris pa- 
saulio dalis; čia daugiau ar mažiau aiškiai išsiskiria 
trys momentai: Afrikai tipiška forma yra plokštikalnė; 
Azijoje viešpatauja priešingybė tarp upių slėnių ir kal- | 
nuotų šalių; Europoje šitie skirtumai susimaišo. 

Afriką galima suskirstyti į tris dalis: pirmoji yra 
į pietus nuo Sacharos besidriekianti tikroji Afrika, be- 
veik mums nežinoma plokštikalnė su siauromis pajūrio 
juostomis; antroji, esanti į šiaurę nuo dykumos, gali- 
ma sakyti, europietiškoji Afrika, yra pajūrio šalis; tre- 
čiąją dalį sudaro Nilo baseinas, vienintelis Afrikos slė- 
nis, prigludęs prie Azijos. 

Minėta tikroji Afrika per visą istorinį laikotarpį 
buvo atskirta nuo viso kito pasaulio; tai uždara šalis, 
turtinga aukso, kūdikiška šalis, kuri, būdama anapus 
sąmoningos istorinės dienos ribų, apgaubta juoda nak- 
ties spalva. Jos uždarumas aiškintinas ne vien dėl tro- 
pinės gamtos, bet iš esmės ir jos geografiniu pobūdžiu. 


Ją sudarančiame trikampyje (viena puse mes laikykime 
vakarinį krantą, prie Gvinėjos įlankos sudarantį didįjį, 
į vidų nukreiptą kampą, o kitą rytinį krantą iki Gvar- 
dafujaus kyšulio) iš dviejų pusių visur eina labai siau- 
ra jūros juosta, apgyvendinta tik nedaugelyje atskirų 
vietovių. Giliau krašte driekiasi pelkėta juosta, apaugu- 
si vešlia augmenija, plėšrūnų ir visokiausių gyvačių tė- 
vynė,— juosta, kurios atmosfera yra nuodinga europie- 
čiams. Ši juosta yra papėdė zonos, kurią sudaro aukšti 
kalnai, o šiuos tik nedaugelyje vietų perkerta upės 
taip, kad net jų dėka neatsiranda ryšių su žemyno 
viduriu, nes upės kerta kalnus tik truputį žemiau aukšti- 
kalnių ir tik nedaugelyje siaurų tarpeklių, kur dažnai 
susidaro neįveikiami kriokliai ir audringi verpetai. Per 
tris keturis su puse amžių, kai europiečiai susipažino 
su šita zona ir užvaldė kai kurias jos dalis, jie tik 
labai retai pereidavo per šiuos kalnus ir niekur ten 
neįsikūrė. Už tų kalnų plyti neištirta plokštikalnė, nuo 
kurios net negrai nusileisdavo labai retai. XVI a. kai 
kuriose labai tolimose vietovėse iš vidinės Afrikos įsi- 
verždavo baisingi būriai, užpuldavę palyginti taikius 
nuokalnių gyventojus. Nėra žinoma, ar vyko koks nors 
vidinis judėjimas, sukėlęs šitokią audrą, ir koks jis 
buvo. Pastebimas ryškus kontrastas tarp beprasmiško 
žiaurumo ir šlykščiausio laukinių siautėjimo, kuriuos 
jie būtinai demonstravo minėtuose karuose ir žygiuose, 
ir nuolankumo bei geraširdiškumo, kuriuos jie, vėliau 
nurimę, parodė taikiu metu europiečių atžvilgiu, kai 
su Šiais susipažino. Taip elgėsi fulakai ir mandingai, 
gyvenantys Senegalo ir Gambijos priekalnėse. Antroji 
Afrikos dalis yra Nilo baseinas, Egiptas, kurio misija 
buvo ta, kad jis tapo didžiu savarankiškos kultūros 
centru ir todėl Afrikoje esti tokioje pat izoliuotoje ir 
vienišoje padėtyje, kokioje pati Afrika atsiduria kitų 
pasaulio dalių atžvilgiu. Šiaurinė Afrikos dalis, kurią 
galima pavadinti visų pirma pajūrio sritimi, nes Egip- 
tas dažnai buvo atstumiamas nuo Viduržemio jūros ir 
užsidarydavo savyje, išsidėsčiusi prie Viduržemio jū- 
ros ir Atlanto vandenyno. Tai nuostabus kraštas, kur 

kadaise klestėjo Kartagina, o dabar yra Marokas, Al- 
žyras, Tunisas ir Tripolis. Šitą dalį derėtų ir reikėtų 
prijungti prie Europos, kaip kad dabar sėkmingai pa- 
bandė tai padaryti prancūzai; ji panašiai kaip Artimoji 
Azija nukreipta į Europą; čia vienas po kito šeimi- 
ninkavo kartaginiečiai, romėnai ir bizantiečiai, musul- 
monai, arabai, ir Europa visada siekė šitą Afrikos dalį 
įtraukti į savo interesų sferą. 

Nusakyti afrikiečių charakterio savitumą sunku dėl 
to, kad šitai darydami mes privalome visiškai atsisakyti 
nuo visko, kas įeina į kiekvieną mūsų vaizdinį, t. y. 
nuo visuotinybės kategorijos. Būdinga, kad negrų są- 
monė dar nesugeba stebėti kokį nors pastovų objekty- 
vų dydį, pavyzdžiui, Dievą, įstatymą, kuriuo vadovau- 
tųsi žmogaus valia ir kuriame jis įžvelgtų savo esmę. 
Afrikietis paskendęs savo neartikuliuotame vienyje ir 
dar neatskiria savęs kaip individo nuo savo esmingo- 
sios visuotinybės, dėl to nieko nežino apie absoliučią 
esmę, kuri būtų kažkas kita, kur kas aukštesnis paly- 
ginti su juo pačiu. Negras, kaip jau buvo minėta, yra 
natūralus žmogus su visu jo laukiniškumu ir nesusi- 
valdymu: reikia visiškai atsisakyti nuo pamaldumo ir 
dorovės, nuo to, kas vadinama jausmu, kad teisingai 
jį suprastum; tokiame charakteryje negalima rasti jokio 
humaniškumo. Detalūs misionierių pasakojimai visiškai 
tai patvirtina, ir, matyt, tik islamas iki tam tikro laips- 
nio negrus priartino prie civilizacijos. Mahometonai 
geriau negu europiečiai sugeba prasiskverbti į šalies 
gilumą. Ši kultūros pakopa aiškiau pastebima religijoje. 
Pirmas dalykas, kurį mes įoje pastebime, yra žmogaus 
vaizdinys apie aukštesnę jėgą (nors pastaroji ir suvo- 
kiama kaip gamtos jėga), palyginti su kuria žmogus 
laiko save silpnesniu ir žemesniu. Religijos pradžia — 
tai suvokimas, kad egzistuoja kažkas aukštesnis už 
žmogų. Negrus dar Herodotas vadino burtininkais; o 
burtuose glūdi ne Dievo, ne dorovinio tikėjimo vaiz- 
dinys, bet tai, kad žmogus yra aukščiausioji jėga, kad 
tik jis vienas valdo gamtos jėgas ir joms įsakinėja. 
Taigi negali būti ir kalbos nei apie dvasinį Dievo gar- 


binimą, nei apie teisės galiojimą. Dievas griaudėja ir 
yra nepažinus; žmogaus dvasiai Dievas turi būti šis 
tas daugiau nei griausmavaldys, tačiau šito negrai ne- 
suvokia. Nors jie privalo suvokti savo priklausomybę 
nuo gamtos reiškinių, nes jiems reikia audros, lietaus, 
lietingo oro pabaigos, tačiau tai neatveda jų prie tam 
tikro aukštesnio suvokimo: jie įsakinėja stichijoms, 
o kaip tik tai ir vadinama burtais. Karaliai turi tokius 
ministrus, per kuriuos jie įsako, kad gamtoje vyktų 
kaita, todėl kiekvienoje vietovėje yra savi burtininkai, 
atliekantys ypatingas ceremonijas, kurias lydi visokie 
judesiai, šokiai, triukšmas ir riksmas, ir šitaip triukš- 
maudami išsako savo potvarkius. Antras jų religijos 
momentas yra tas, kad savo galybę jie įsivaizduoja 
akivaizdžiai, kaip kažką išoriška, ir kuria jos vaizdus. 
Vadinasi, ką jie laiko savo galybe, yra ne kažkas ob- 
jektyvu, patvaru savyje ir skirtinga nuo jų pačių, O 
bet kuris pirmas pasitaikęs daiktas, kuriam jie priskiria 
stebuklingą galią — gyvulys, medis, akmuo, medinis 
stabas. Tai yra fetišas — žodis, pirmąkart pavartotas 
portugalų ir kilęs iš feitizo — kerai. Nors fetiše, 
atrodytų, pasireiškia savarankiškumas individo savi- 
valės atžvilgiu, tačiau kadangi kaip tik šitas objekty- 
vumas yra ne kas kita kaip individuali savivalė, pasie- 
kusi savižiūrą, šitoji savivalė ir toliau viešpatauja jos 
sukurtam vaizdui. Jeigu atsitinka kas nors nemalonaus, 
kam nesutrukdė fetišas, pvz., kilo sausra ar buvo ne- 
derlius, negrai jį suriša ir muša arba sudaužo ir išmeta, 
kartu susikurdami kitą fetišą, taigi galų gale jie vieš- 
patauja jam. Toks fetišas neturi nei religinio, nei juo 
labiau meninio savarankiškumo; jis nenustoja būti tik 
kūrinys, išreiškiantis savo kūrėjo savivalę ir visada 
liekantis jo rankose. Žodžiu, šioje religijoje nėra pri- 
klausomybės santykio. Tačiau nuoroda į šį tą aukštesnį 
negrams yra mirusiųjų kultas, kuriame mirę jų protė- 
viai suvokiami kaip jėga gyvųjų atžvilgiu. Garbindami 
mirusiuosius jie įsivaizduoja, kad protėviai gali keršyti 
ir žmogui padaryti vienokią ar kitokią žalą taip, kaip 
kad viduramžiais buvo galvojama apie raganas, tačiau, 

negrų nuomone, mirusiųjų jėga nepranoksta gyvųjų 
jėgos, nes negrai savo mirusiesiems įsakinėja ir juos 
užburia. Šitaip substancinis pradas visada lieka sub- 
jekto valdžioje. Net pati mirtis negrų nelaikoma vi- 
suotiniu gamtos dėsniu; net dėl jos, jų manymu, kalti 
pikti burtininkai. Žinoma, šitaip pripažįstama, jog žmo- 
gus aukščiau gamtos ir jog atsitiktinė žmogaus valia 
aukštesnė negu gamtiškumas, jog gamtiškumą jis laiko 
priemone, kuriai jis neteikia garbės, kad su ja elgtųsi 
pagal jos savybes, bet kuriai jis įsakinėja *. 

Tačiau iš to, kad žmogus save laiko aukščiausia bū- 
tybe, galima padaryti išvadą, kad savęs jis negerbia, 
nes tik pripažindamas aukštesnę būtybę žmogus susi- 
daro tokį požiūrį, kuris garantuoja jam tikrąją pagar- 
bą. Juk jeigu savivalė yra absoliutas, vienintelis regi- 
mas patvarus objektyvumas, tad tokioje pakopoje dva- 
sia negali pripažinti jokio visuotinumo. Todėl negrams 
būdinga visiška panieka žmonėms, kuri iš esmės yra 
vienintelis teisės ir dorovės apibrėžimas. Jie nieko ne- 
žino apie sielos nemirtingumą, nors ir regi vaiduoklius. 
Žmogaus niekinimas pasiekia neįtikėtinas ribas; tironi- 
ja nelaikoma neteisybe; žmogėdrystė labai paplitusi, ji 
laikoma leistinu dalyku. Mus nuo to sulaiko instinktas, 
jeigu apskritai galima kalbėti apie žmogaus instinktus. 
Tačiau negrai šito neturi, ir žmogėdrystė apskritai sie- 
jasi su afrikiečių principais; jusliškam negrui žmogaus 
mėsa yra tik kažkas jusliška, apskritai mėsa. Kai mirš- 
ta karalius, užmušama ir suvalgoma šimtai žmonių; 
belaisviai užmušami, o jų mėsa pardavinėjama turguc- 
se; nugalėtojas paprastai suvalgo nužudyto priešo širdį. 
Raganaudamas burtininkas neretai užmuša pirmą pasi- 
taikiusį žmogų ir jo kūną atiduoda suvalgyti miniai. 
Šiek tiek kitu aspektu negrus apibūdina vergija. Neg- 
rai europiečių išgabenami į vergiją ir parduodami į 
Ameriką. Tačiau jų lemtis yra gal net blogesnė jų 
pačių šalyje, kur taip pat egzistuoja absoliuti vergovė; 
juk apskritai vergovės pagrindas yra tas, kad žmogus 

* G. Hegels Vorlesungen über die Philosophie der Religion, I, 
284 ų. 289. 2 Aufl. . 


dar nesuvokia savo laisvės ir šitaip nusižemina tiek, 
kad su juo elgiamasi kaip su daiktu, kaip neturinčiu 
jokios vertės. Tačiau negrų doroviniai jausmai labai 
silpni arba, teisingiau pasakius, jų apskritai nėra. Tė- 
vai parduoda savo vaikus, o vaikai savo tėvus — pri- 
klausomai nuo to, kas ką įveiks. Dėl visiškos vergijos 
išnyko bet koks ryšys, susijęs su dorovine pagarba, 
kurią mes jaučiame vienas kitam, ir negrams net ne- 
ateina į galvą tikėtis sau to, ko mes turime teisę rei- 
kalauti vienas iš kito. Negrų poligamijos tikslas daž- 
nai yra pagimdyti kuo daugiau vaikų, kuriuos visus 
be išimties galima būtų parduoti į vergiją. Labai dažnai 
girdėti tokių naivių nusiskundimų, kaip, pvz., vieno 
negro dejonė Londone, kuris krimtosi dėl to, kad dabar 
jis visiškai skurdžius, nes pardavė visus savo giminai- 
čius. Būdingas bruožas, rodantis negrų panieką žmogui, 
yra ne tiek panieka mirčiai, kiek nepagarba gyvenimui. 
Šita nepagarba gyvenimui paaiškina ir tai, kad negrai 
labai narsūs, nes turi milžinišką fizinę jėgą; kariaudami 
su europiečiais leidžiasi nušaunami tūkstančiai negrų. 
Juk gyvenimas vertingas tik ten, kur jis turi garbin- 
gą tikslą. 

Pereidami prie valstybinės santvarkos svarbiausių 
bruožų, mes matome, kad prigimties visuma rodytų, 
jog tokios santvarkos apskritai negali būti. Šiai pako- 
pai būdingas juslinės savivalės ir valios energijos po- 
žiūris; juk bendrieji dvasios apibrėžtumai, pavyzdžiui, 
šeimyninė dorovė, čia dar negali būti pripažįstama, 
nes bet koks visuotinumas čia yra tik beribis savava- 
liavimas. Todėl politinis ryšys negali reikštis tuo, kad 
valstybė susiejama laisvų įstatymų. Apskritai šitas sa- 
vavaliavimas neturi jokių varžtų, jokių apribojimų. 
Todėl tik išorinė jėga gali akimirką palaikyti valstybės 
egzistavimą. Jos priešakyje stovi vienas valdovas, nes 
juslinis šiurkštumas gali būti tramdomas tik despotiš- 
kos valdžios. Tačiau pavaldiniams būdingas toks pat 
laukinis hūdas, jie savo ruožtu apriboja valdovo kom- 
petenciją. Vadui pavaldūs daugelis kitų vadų, su kuriais 
tariasi tas, kurį mes pavadinsime karaliumi, ir kai tik 

jis nori pradėti karą arba apdėti mokesčiais savo pa- 
valdinius, jis turi stengtis gauti jų pritarimą. Šiuo at- 
veju jis gali naudotis didesniu ar mažesniu autoritetų 
ir gudrumu ar jėga pašalinti vieną ar kitą vadą. Be to, 
karaliai naudojasi tam tikromis privilegijomis. 
Ašantų karalius paveldi visą savo pavaldinių turtą; 
kitose vietose karaliui priklauso visos merginos, ir tas, 
kuris nori tuoktis, savo nuotaką iš karaliaus turi iš- 
pirkti. Kai negrai savo karaliumi nepatenkinti, jie jį 
nuverčia ir užmuša. Dahomėjoje egzistuoja toks pap- 
rotys: kai negrai nepatenkinti, savo karaliui jie nusiun- 
čia papūgos. kiaušinį, o tai reiškia, kad jo viešpatavi- 
mas jiems įkyrėjo. Kartais pas jį siunčiama ir deputa- 
cija, kuri jam praneša, kad valdžios našta, matyt, labai 
jį nuvargino, kad jam derėtų šiek tiek pailsėti. Po to 
karalius dėkoja valdiniams, pasitraukia į savo kamba- 
rius ir leidžiasi pasmaugiamas savo žmonų. Senovėje 
viena moterų valstybė labai garsėjo savo užkariavi- 
mais: tai buvo valstybė, kurios valdovė buvo moteris. 
Ji sutrynė savo sūnų piestoje, pasitepė krauju ir įsakė, 
kad visada būtų sutrintų vaikų kraujo atsarga, Ji iš- 
vijo vyrus arba juos nužudė ir įsakė žudyti visus vy- 
riškos lyties vaikus. Šitos furijos griovė viską aplink: 
žemės nedirbdamos jos nuolat plėšikavo. Karo belais- 
viais jos naudojosi kaip vyrais; nėščios moterys turė- . 
davo pasišalinti iš stovyklos, o kai joms gimdavo sūnūs, 
privalėdavo juos nužudyti. Vėliau šita liūdnai pagarsė- 
jusi valstybė žlugo. Negrų valstybėse šalia karaliaus 
nuolat yra budelis, kurio pareigos nepaprastai gerbia- 
mos ir svarbios; jo padedamas karalius atsikrato įta- 
riamų asmenų, kita vertus, pats karalius gali būti jo 
užmuštas, jei to pareikalaus didikai. Fanatizmas, kuris 
apskritai gali išsiveržti čia, tarp negrų, nepaisant jų 
nuolankumo, peržengia visas ribas. Vienas anglų ke- 
liautojas pasakoja: kada Ašantų valstybėje nutariama 
pradėti karą, iš pradžių vyksta iškilmingos ceremoni- 
jos; tarp kitko karaliaus motinos palaikai apšlakstomi 
žmogaus krauju. Pradėdamas karą karalius nuspren- 
džia užpulti savo sostinę, kad galėtų įsisiautėti. Ka- 


ralius įsakė perduoti anglui Hačinsonui: „Krikščioni, 
saugokis ir saugok savo šeimą. Mirties šauklys apnuo- 
gino savo kardą ir jis nudobs daug ašantų; kai prabils 
būgnai, tai bus mirties ženklas daugeliui. Jei gali, ateik 
pas karalių ir nesibaimink dėl savęs“. Prabilo būgnai, 
ir prasidėjo baisios skerdynės: įsiutę negrai nudurdavo 
visus, kuriuos tik sutikdavo gatvėje. Tokiais atvejais 
karalius įsako nužudyti visus jam įtartinus asmenis, O 
vėliau tas poelgis pašventinamas. Bet koks vaizdinys, 
iškilęs negro galvoje, jo suvokiamas ir realizuojamas 
visa valios energija; bet įgyvendinant šį vaizdinį viskas 
sugriaunama. Tos tautos ilgą laiką būna ramios, tačiau 
staiga jos pradeda nerimauti ir tada visai pasiunta. 
Destrukcija, kaip tokių plykstelėjimų padarinys, vyks- 
ta dėl to, kad šituos neturiningus ir beprasmiškus ne- 
ramumus sukelia labiau fizinis negu dvasinis fanatiz- 
mas. 

Kai Dahomėjoje miršta karalius, visuomeniniai ry- 
šiai nutrūksta: jo rūmuose prasideda visuotinis griovi- 
mas ir pakrikimas; visos karaliaus žmonos (Dahomėjoje 
jų apibrėžtas skaičius — 3333) nužudomos, ir visame 
mieste prasideda visuotinis plėšikavimas ir skerdynės. 
Karaliaus žmonos savo mirtį laiko būtinybe, todėl mir- 
ti eina pasidabinusios. Aukštieji valdininkai privalo 
Kaip galima greičiau paskelbti naująjį valdovą, kad 
nutrauktų tas skerdynes, 

Visa tai rodo, kad negrų charakteriui būdingas 
nesusivaldymas. Tokia būsena neduoda galimybės la- 
vintis ir šviestis, negrai visada buvo tokie, kokius mes 
juos matome dabar. Vienintelis esmingas ryšys, siejęs 
ir dabar siejantis negrus su europiečiais, yra ryšys, 
pasireiškiantis vergija. Joje negrai nemato nieko, kas 
jiems būtų nepriimtina. Ir kaip tik anglus, kurie dau- 
giausia padarė, kad būtų atsisakyta vergų prekybos 
ir vergijos, jie laiko savo priešais. Juk karaliams yra 
labai svarbu parduoti į nelaisvę paimtus savo priešus 
arba savo valdinius, todėl vergija skatino humanišku- 
mą tarp negrų. Ši vergijos būsena, viešpataujanti tarp 
negrų, leidžia daryti vienintelę mums rūpinčią ir žinomą 

iš idėjos nagrinėjimo išvadą, kad natūrali būsena yra 
absoliutaus ir visuotinio neteisingumo būsena. Kiek- 
vienoje tarpinėje grandyje tarp vergijos ir protingos 
valstybės tikrovės taip pat esama neteisingumo momen- 
tų ir ypatumų: todėl mes žinome, kad būta vergijos 
net graikų ir romėnų valstybėje, lygiai taip pat kaip 
baudžiavinė sankloda, išlikusi iki naujausių laikų. Ta- 
čiau tokio pobūdžio vergija, kuri egzistuoja valstybėje, 
yra progresyvaus perėjimo nuo izoliuoto, tik jusliško 
egzistavimo momentas, turintis auklėjamąją reikšmę, 
momentas, kurio dėka žmonės susiliečia su aukštesne 
dorove ir su ja susijusia kultūra. Vergija savyje ir sau 
yra neteisingumas, nes ž.nogaus esmė yra laisvė, bet 
jis iš pradžių turi iki jos priaugti, Taigi pamažu vergiją 
panaikinti yra tikslingesnis ir teisingesnis darbas negu 
ją staigiai sunaikinti. 

Dabar mes paliekame Afriką ir apie ją jau nebeuž- 
siminsime. Juk ji nėra istorinė pasaulio dalis; joje nė- 
ra judėjimo ir raidos, ir visa, kas joje vyko, t. y. vyko 
jos šiaurėje, priklauso azijietiškajam ir europietiškajam 
pasauliui. Kartagina ten buvo svarbus ir laikinas mo- 
mentas, bet, būdama finikiečių kolonija, ji priklauso 
Azijai. Egiptą apžvelgsime, kai kalbėsime apie žmogaus 
dvasios persikėlimą iš Rytų į Vakarus, tačiau apskritai 
jis nepriskirtinas afrikietiškajai dvasiai. Afrika iš tik- 
rųjų yra tai, kas neturi istorijos, tai, kas neištirta, kas 
dar visiškai priklauso pirmykštei dvasios plėtotei pa- 
kopai ir ką čia reikėjo paminėti tik kalbant apie pa- 
saulinės istorijos slenkstį. 

Tik dabar, tai nuo savęs atstūmę, mes atsiduriame 
tikrosios pasaulinės istorijos arenoje. Mums belieka 
visų pirma apžvelgti Azijos ir Europos geografinį pa- 
grindą. Azija apskritai yra rytinė pasaulio dalis. Nors 
Amerikos atžvilgiu ji yra Vakarai, bet kaip Europa 
apskritai yra senovės pasaulio centras ir pabaiga ir 
absoliučiai yra Vakarai, taip Azija absoliučiai yra. 
Rytai. 

Azijoje suspindo dvasios šviesa, ir dėl to prasidėjo 
pasaulinė istorija, 


Dabar derėtų apžvelgti įvairias Azijos šalis. Piziniam 
Azijos charakteriui būdingos besąlygiškos priešingybės 
ir esminis santykis tarp šitų priešingybių. Įvairūs geo- 
grafiniai principai yra ne kas kita kaip savyje išsiplė- 
tojusios ir išsiskleidusios formos. 

Visų pirma derėtų išskirti šiaurinę nuokalnę — Sibi- 
rą. Šita nuokalnė, prasidedanti nuo Altajaus kalnų su 
jos gražiomis upėmis, įtekančiomis į Šiaurės vandeny- 
ną, apskritai čia mūsų visiškai nedomina, nes, kaip sa- 
kėme, šiaurės juosta yra už istorijos ribų. O likusioje 
Azijoje yra trys, be abejonės, įdomios teritorijos. Pir- 
moji panašiai kaip Afrikoje yra ištisinis plokščiakalnis, 
apsuptas kalnų grandinės, kurią sudaro juostos, ir 
tai — aukščiausi pasaulyje kalnai. Pietuose ir piet- 
ryčiuose šitas plokščiakalnis ribojasi su Mustagu, arba 
Imausu, su kuriuo lygiagrečiai, tik įpiečiau, drie- 
kiasi Himalajų kalnai. Rytuose kalnų grandinė, einanti 
iš pietų į šiaurę, atskiria Amūro baseiną. Šiaurėje yra 
Altajaus ir Sungaro kalnai, su pastaraisiais šiaurės va- 
karuose jungiasi Musartas, © vakaruose — Belurtagas, 
kuris savo ruožtu per Hindukušą jungiasi su Mustagu. 

Ši juosta, kurią sudaro aukštų kalnų grandinės, iš- 
raižyta upių, kurios užtvenktos ir sudaro dideles ly- 
gumas. Šitose žemumose, daugiau ar mažiau užlieja- 
mose, yra nepaprastai derlingi centrai, kurie nuo Eu- 
ropos upių baseinų itin skiriasi, nes jie nepaprastai 
derlingi ir nesudaro tikrų slėnių su atšakomis, 0 yra 
tik lygumos. Tokios yra Didžioji Kinijos lyguma, kurią 
sudaro Chvangchės ir Jangdzės (Jan-czy-ciano), Gel- 
tonoji ir Žydroji upės; toliau eina Gango lyguma, su- 
daryta Gango; ne tokia svarbi lyguma, sudaryta Indo, 
kuris šiaurėje drėkina Pendžabą, o pietuose teka per 
smėlingas lygumas. Toliau minėtinos šalys įsikūrusios 
Tigro ir Eufrato baseine; šios upės išteka iš Armėnijos 
ir teka palei Irano kalnus. Į rytus ir vakarus nuo Kas- 
pijos jūros plyti tokios pat upinės lygumos, į rytus — 
lygumos, sudarytos Okso ir Jaksarto (Amudarjos ir 
Syrdarjos), įtekančių į Aralo jūrą, o į vakarus — Kū- 
ros ir Arakso žemuma. Reikia skirti vieną nuo kito 

plokščiakalnius ir lygumas; trečioji forma yra jų miši- 
nys, kuris matyti Artimojoje Azijoje. Čia yra Arabija, 
dykumų šalis, plokščiakalnis, fanatizmo karalystė, čia 
yra Sirija ir Mažoji Azija, susisiekiančios su jūra ir 
palaikančios nuolatinius ryšius su Europa. 

Minėtos bendros pastabos apie geografinius skirtu- 
mus labiausiai taikytinos Azijai, pvz., kad gyvulinin- 
kystė yra plokščiakalnių gyventojų užsiėmimas, o žem- 
dirbyste ir amatais verčiasi žemumų gyventojai, paga- 
liau prekyba ir laivyba sudaro trečiąjį principą. 
Patriarchalinis savarankiškumas glaudžiai susijęs su 
pirmuoju, nuosavybė ir viešpatavimo bei pavergimo 
santykiai —su antruoju, o pilietinė laisvė — su trečiuo- 
ju principu. Plokščiakalnėse, šalia gyvulininkystės, ark- 
lininkystės, kupranugarių ir avių (rečiau — raguočių) 
auginimo, vėlgi reikia skirti tiek ramų nomadų gyve- 
nimą, tiek jų laikinus ir netvirtus užkariavimus. Šitos 
tautos, pačios neišaugusios iki istoriškumo, vis dėlto 
turi galingą impulsą keisti savo gyvenimo būdą, ir 
nors jos dar neturi istorinio turinio, istorijos pradžios 
reikia ieškoti jose. Žinoma, įdomesnės yra tautos, gyve- 
nančios upių žemumose. Žemdirbystė jau pati savai- 
me suponuoja nepastovumo nuotrūkį; ji reikalauja 
apdairumo ir rūpinimosi ateitimi. Dėl to prabunda vi- 
suotinumo refleksija, ir čia jau glūdi nuosavybės ir 
amatų principai. Tokio tipo kultūrinėmis šalimis tampa 
Kinija, Indija, Babilonija. Tačiau tautos, gyvenusios 
tose, šalyse, užsisklęsdavo savyje ir neperimdavo jūros 
principo arba tai darė tik tuo metu, kai jų kultūra dar 
tik formavosi. O jeigu net jos ir plaukiojo jūromis, 
tai nedarė įtakos jų kultūrai, ir ryšys tarp jų ir toli- 
mesnės istorijos galėjo egzistuoti tik tiek, kiek jos pa- 
čios buvo lankomos ir tyrinėjamos. Juosta, sudaryta 
kalnagūbrių, supančių plokščiakalnį, pats plokščiakal- 
nis ir upių žemumos apibūdina Aziją tiek fiziniu, tiek 
dvasiniu požiūriu; nors visa tai nėra konkretūs istori- 
niai elementai, minėtas prieštaravimas yra rišlus: žmo- 
gui įsikurti derlingose lygumose yra nepastovių, nera- 
mių ir klajojančių plokščiakalnių gyventojų nuolatinio 

siekimo objektas. Visa, kas atskirta natūraliai, iš esmės 
įsipina į istorinius ryšius. Abu šitie momentai susijun- 
gia Artimojoje Azijoje, todėl ji priskirtina Europai, 
nes šita šalis neišsaugojo savyje tai, kas joje yra iš- 
skirtina, bet tai atidavė Europai. Artimojoje Azijoje 
atsirado visi religiniai ir visi valstybiniai principai, ta- 
čiau tik Europoje jie išsiplėtojo. 

Europoje, prie kurios mes dabar pereiname, nėra 
tokių teritorinių skirtumų, kurie matyti Azijoje ir Af- 
rikoje. Europa apibūdinama taip, kad minėtų skirtumų 
prieštaravimas išnyksta arba bent jau, nustodamas bū- 
ti aštrus, išsilygina ir reiškiasi pereinamaisiais pavida- 
lais. Europoje nėra plokščiakalnių, priešingų žemu- 
moms. Todėl skirtumas tarp trijų Europos dalių apibrė- 
žiamas kitaip. 

Pirmoji dalis yra Pietų Europa, susijusi su Vidurže- 
mio jūra. Į šiaurę nuo Pirėnų per Prancūziją driekiasi 
kalnai, susiję su Alpėmis, kurios atskiria Italiją nuo 
Prancūzijos ir Vokietijos ir ją izoliuoja. Graikija taip 
pat priklauso tai Europos daliai. Graikijoje ir Italijoje 
ilgai buvo pasaulinės istorijos arena, ir kai centrinė 
Europos dalis ir jos šiaurė buvo nekultūringos, pasau- 
linė dvasia ten rado savo tėvynę. 

Antroji dalis yra Europos širdis, kurią atrado Ce- 
zaris, užkariavęs Galiją. Šitas žygdarbis buvo brandos 
žygdarbis, atliktas romėnų karvedžio, ir jis pasirodė 
esąs sėkmingesnis negu jaunuoliškas žygis Aleksandro, 
pabandžiusio Rytus priartinti prie graikiško gyvenimo 
būdo,— žygdarbis, kuris, tiesa, savo turiniu yra didžiau- 
sias ir gražiausias vaizduotei, tačiau jo rezultatai grei- 
tai išnyko, kaip išnyksta idealas. Šitame centriniame 
Europos taške svarbiausios šalys yra Prancūzija, Vo- 
kietija ir Anglija, 

Pagaliau trečiąją dalį sudaro Europos šiaurinės ir 
rytinės šalys — Lenkija, Rusija, slavų valstybės. Jos 
gana vėlai įžengia į istorinių valstybių gretas ir palaiko 
nuolatinius ryšius su Azija. Kalbant apie minėtų skir- 
tumų fizinius aspektus, kaip jau sakėme, jų nematyti 
griežtu pavidalu, bet jie išnyksta savitarpio santykyje. 

ISTORIJOS SKIRSTYMAS 


Geografinėje apžvalgoje bendrais bruožais parodyta pa- 
saulinės istorijos kryptis. Saulė, šviesa pasirodo Rytuo- 
se. Tačiau šviesa yra paprastas santykis su savimi; sa- 
vyje visuotinė šviesa kaip subjektas pasirodo Saulėje. 
Dažnai buvo aprašoma scena, kaip staiga praregėjo ak- 
lasis ir išvydo saulėtekį, užgimstančią šviesą ir įsižie- 
biančią Saulę. Begalinė savimarša šitame tyrame aišku- 
me yra pirmoji tobula nuostaba. Tačiau kai Saulė pa- 
kyla, toji nuostaba silpnėja; aplinkos objektai tampa 
regimi, nuo jų pakylama į savo vidinį pasaulį, ir to 
dėka pereinama prie jų santykio. Vėliau žmogus nuo 
pasyvios žiūros pereina prie veiklos, ir stojus vakarui 
jis jau pastatė namus, kuriuos sukūrė iš savo vidinės 
saulės; ir kai dabar jis žvelgia į ją vakare, jis ją ger- 
bia labiau už pirmąją, išorinę Saulę, nes dabar jis sie- 
jasi su savo dvasia, vadinasi, siejasi laisvai. Jei mes 
išsaugosime šitą vaizdą, tai jau jame glūdi nuoroda 
į pasaulinės istorijos eigą, į didingą dvasios triūsą. 
Pasaulinė istorija krypsta iš Rytų į Vakarus, nes 
Europa be jokių išlygų yra pasaulinės istorijos pabai- 
ga, o Azija — jos pradžia. Pasaulinei istorijai Rytai 
egzistuoja xa1' ešoynv, nes Rytai sau yra tai, kas abso- 
liučiai santykiška; juk nors Žemė yra rutulys, istorija 
nesisuka aplink jį, bet, priešingai, ji turi apibrėžtus Ry- 
tus, ir šitie Rytai yra Azija. Čia pakyla išorinė fizinė 
Saulė, o Vakaruose ji nusileidžia: užtat Vakaruose pa- 


kyla vidinė savimonės saulė, kuri skleidžia didingesnį 
spindėjimą. Pasaulinė istorija yra nevaldomos natūra- 
ljos valios disciplinavimas ir jos pakėlimas iki visuo- 
tinumo ir iki subjektyvios laisvės. Rytai žinojo ir žino 
tik tai, kad laisvas vienas, graikų ir romėnų pasaulis 
žino, kad laisvi tik kai kurie, germanų pasaulis žino, 
kad laisvi visi. Taigi pirmoji forma, kurią mes regime 
pasaulinėje istorijoje, yra despotizmas, antroji — de- 
mokratija ir aristokratija, trečioji — monarchija. 

Kad suprastume šitokį skirstymą, reikia pasakyti, 
kad valstybė yra bendras dvasinis gyvenimas, kuriuo 
individai pasitiki, prie kurio pripranta nuo pat gimimo 
ir kuriuo reiškiasi jų esmė ir jų veikla. Todėl visų 
pirma svarbu tai, ar jų tikrasis gyvenimas yra tik ne- 
reflektuotas pripratimas prie tos vienybės, ar individai 
yra mąstančios asmenybės ir sau egzistuojantys sub- 
jektai. Šiuo požiūriu reikia skirti substancinę laisvę nuo 
subjektyvios laisvės. Substancinė laisvė yra savyje 
egzistuojantis valios protas, kuris vėliau subręsta vals- 
tybėje. Tačiau tokioje proto apibrėžtyje dar nėra sa- 
vastingo supratimo ir savastingo norėjimo, t. y. sub- 
jektyvios laisvės, kuri save apibrėžia tik individe ir 
yra individo refleksija jo sąžinėje. Vien substancinę 
laisvę suvokiant priedermės ir įstatymai yra tai, kas 
savyje ir sau nepajudinama, kam subjektai paklūsta 
besąlygiškai. Nebūtina, kad tie įstatymai atitiktų pačių 
individų valią. Tada subjektai tampa panašūs į vaikus, 
kurie be savo valios ir savo supratimo paklūsta tėvams. 
Bet kai tik nubunda subjektyvioji laisvė ir žmogus nuo 
išorinės tikrovės pakyla į savo dvasią, atsiranda prieš- 
prieša dėl refleksijos, kurioje glūdi tikrovės neigimas. 
Vien jau atsitolinimas nuo dabarties suponuoja prieš- 
priešą, kurios viena pusė yra Dievas, dieviškumas, o 
kita — subjektas kaip ypatingybė. Betarpiškoje Rytų 
sąmonėje viena ir kita nėra atsiskyrę. Substancinis 
pradas atsiskiria ir nuo atskirybės, bet šita priešprieša 
dar neišreikšta dvasioje. 

Taigi mes turime pradėti nuo Rytų. Šito pasaulio 
pagrindas — betarpiškoji sąmonė, substancinis dvasiš- 

kumas, su kuriuo subjektyvioji valia siejasi visų pirma 
kaip tikėjimas, pasitikėjimas. Valstybiniame gyvenime 
mes ten randame pasiektą protingą laisvę, kuri plėto- 
jasi savyje nepereidama į subjektyviąją laisvę. Tai yra 
kūdikiškas istorijos amžius. Substancinės formos sudaro 
pompastiškus Rytų valstybių statinius, kuriuose yra 
visi protingi apibrėžimai, tačiau taip, kad subjektai 
lieka tik atsitiktiniai. Jie sukasi aplink centrą, apie val- 
dovą, kuris stovi valstybės priešakyje kaip patriarchas, 
o ne kaip despotas Romos imperijoje. Juk jis turi įgy- 
vendinti dorovinį ir substancinį pradą: jis privalo pa- 
laikyti jau egzistuojančius esminius įstatymus, ir visa, 
kas mūsuose visiškai priklauso subjektyviosios laisvės 
kompetencijai, Rytų valstybėse susiję su visuma ir vi- 
suotinumu. Rytų požiūrio puošnumą rodo tai, kad subs- 
tancija laikomas vienas subjektas, kuriam priklauso 
viskas, todėl joks kitas subjektas negali išsiskirti ir 
reilektuoti savo subjektyviosios laisvės. Visas fantazi- 
jos ir gamtos turtingumas priskiriamas šitai substanci- 
jai, kurioje subjektyvioji laisvė iš esmės paskęsta, ir 
jos garbė glūdi ne joje pačioje, o tame absoliučiame 
objekte. Visi valstybės momentai, neišskiriant nė sub- 
jektyvumo, žinoma, egzistuoja, tačiau jie nesutaikyti 
su substancija. Juk už vieningos valdžios, kurios aki- 
vaizdoje niekas negali formuotis savarankiškai, nėra 
nieko, išskyrus siaubingą savavaliavimą, siautėjantį už 
jos ribų. Taigi mes matome, kaip laukinės minios, be- 
siveržiančios nuo plokščiakalnių, įsibrauna į šalis, jas 
nuniokoja arba, jose apsigyvendamos, sutramdo savo 
laukinį būdą, bet apskritai ištirpsta substancijoje be 
jokių rezultaių. Šitas substancialumo apibrėžimas ap- 
skritai tuojau pat suskyla į du momentus kaip tik to- 
dėl, kad jis neįtraukė į save priešingybės ir jos neįvei- 
kė. Pirma, mes matome tvirtumą, patvarumą, tarsi 
kokią erdvės viešpatiją, neistorinę istoriją, kaip, pvz., 
Kinijoje valstybę, grindžiamą šeimyniniais pradais, ir 
patriarchalinį valdymą, kuris visumos tvarką palaiko 
savo priežiūra, pamokymais, bausmėmis, daugiausia 

galybės ir idealumo priešingybės. Kita vertus, tam 
erdvės patvarumui priešpriešiais stovi laiko forma. Ne- 
sikeisdamos savyje ar iš principo valstybės nuolat kei- 
čiasi santykyje viena su kita, tarp jų vyksta nuolati- 
niai susidūrimai, vedantys jas prie greito žlugimo. Prie 
to veržimosi už valstybės ribų, prie kovos ir nesantai- 
kos prisideda individualiojo principo nuojauta, bet vis 
dar nesąmoningos, tik natūralios bendrybės pavidalu, — 
tai šviesa, kuri dar nėra asmeninės sielos šviesa. Ir toji 
istorija vis dar yra neistoriška, nes ji yra tik to pačio 
didingo žlugimo pakartojimas. Naujovės, narsumo, jė- 
gos, dvasios kilnumo dėka atsirandančios vietoj buvu- 
sios didybės, eina tuo pačiu grįžtamu keliu, vedančiu 
į nuopuolį ir žūtį. Taigi, čia ne tikrasis žlugimas, nes 
visoje šitoje nenutrūkstančioje kaitoje nematyti jokios 
pažangos. Toliau, ir beje, tik išoriškai, t. y. be ryšio 
su praeitimi, istorija apskritai pereina į Vidurinę Aziją. 
Pratęsiant palyginimą su žmogaus amžiumi, tai būtų 
galima pavadinti paauglystės amžiumi, kuriam būdinga 
jau ne vaikiška ramybė ir pasitikėjimas, o karštumas ir 
polinkis peštis. Su jaunuolišku amžiumi galima paly- 
ginti graikų pasaulį, nes jame formuojasi individua- 
lybės. Tai yra antrasis svarbiausias pasaulinės istorijos 
principas. Kaip ir Azijoje, principas yra, dorovinis pra- 
das, tačiau šis pradas yra toji dorovė, kurios paženk- 
linta individualybė ir kuri reiškia laisvą individo norė- 
jimą. Taigi čia susivienija dorovinė ir subjektyvioji 
valia arba atsiranda gražiosios laisvės karalystė, nes 
idėja susilieja su plastine forma: ji dar neegzistuoja 
abstrakčiai, pati sau, bet tiesiogiai siejasi su tikrove, 
kaip kad gražiame meno kūrinyje jusliškumas paženk- 
linamas dvasiškumo ir yra jo išraiška. Taigi šita kara- 
lystė yra tikroji harmonija, nuostabaus, tačiau praei- 
nančio arba labai trumpalaikio suklestėjimo pasaulis; 
tai yra naivi dorovė, dar ne moralė, bet individualioji 
subjekto valia, tiesiogiai laikosi papročio ir įpročio pa- 
Klusti teisingumui ir įstatymams. Taigi individas yra 
naivioje harmonijoje su bendru tikslu. Visa, kas Ry- 
tuose padalyta į du kraštutinumus, į substancinį pradą 

ir, palyginti su tuo pradu, į nykstančią individualybę, 
čia susiję. Tačiau atskiri momentai susiję tik tiesiogiai, 
todėl juose pačiuose kartu pasireiškia didžiausias prieš- 
taravimas. Juk gražiosios dorovės dar neišsikovojo sub- 
jektyvioji laisvė, kuri būtų iškovota ir atgimtų; ji dar 
neišgryninta iki laisvo dorovės subjektyvumo. 

Trečias momentas yra abstrakčios visuotinybės ka- 
ralystė: tai Romos valstybė, sunkus vyro amžiaus isto- 
rijos darbas. Juk vyro amžiui būdingas ne paklusnu- 
mas pono savavaliavimui ar nuosavai gražiajai savi- 
valei, bet tarnavimas bendram tikslui; beje, individas 
šiuo atveju išnyksta ir savo asmeninį tikslą pasiekia 
tik bendrame tiksle. Valstybė pradeda abstrakčiai izo- 
liuotis ir virsti tikslu, kurio siekti padeda ir individai, 
tačiau tas padėjimas nėra nei visuotinis, nei konkretus. 
Laisvi individai aukojami rūstiems tikslo reikalavimams, 
tikslo, kurio siekdami jie privalo pasiaukoti, tarnau- 
dami tam, kas savaime yra abstrakčiai visuotina. Ro- 
mos valstybė jau nėra individų karalystė, kaip kad 
buvo Atėnų miestas. Čia jau nėra linksmybės ir gy- 
venimo džiaugsmo, tačiau yra sunkus ir varginantis 
darbas. Interesas atsiskiria nuo individų, tačiau jie pa- 
tys įgauna abstrakčią formalią visuotinybę. Visuotinu- 
mas pavergia individus, jiems tenka dėl jo savęs atsi- 
sakyti, tačiau jie įgyja visuotinumą patiems sau, t. y. 
asmenybę: jie tampa juridinėmis asmenybėmis kaip 
privatūs asmenys. Tokiu pat požiūriu, kokiu individai 
tampa pavaldūs abstrakčiai asmens sąvokai, pavaldžios 
tampa ir individai — tautos; esant tokiam pavaldumui 
jų konkrečios formos išnyksta toje visuotinybėje ir joje 
ištirpsta kaip masė. Roma tampa visų dievų ir viso 
dvasiškumo panteonu, tačiau taip, kad tie dievai ir toji 
dvasia neišsaugoja jiems būdingo gyvastingumo. Šios 
valstybės raidoje pastebimos dvi kryptys. Pirma, joje, 
grindžiamoje refleksija ir abstrakčiu visuotinumu, esa- 
ma aiškiai išreikšto prieštaravimo: taigi ji iš esmės yra 
savyje įkūnyta kova su neišvengiama baigtimi, kurią 
rodo tai, kad despotiška individualybė, visai atsitikti- 
nė ir visai pasaulietinė vieno valdovo valdžia įveikia 


abstraktų visuotinumą. Iš pradžių egzistuoja prieštara- 
vimas tarp valstybės kaip abstraktaus visuotinumo tiks- 
lo ir abstraktaus asmens; bet kai vėliau istoriniame 
procese asmenybė pradeda dominuoti, ir valstybės ski- 
limas į atomus gali būti sustabdytas tik išorinės prie- 
vartos, tada išspręsti šį uždavinį pasirodo esanti pa- 
šaukta subjektyvi viešpatavimo jėga. Juk abstraktus 
dėsningumas yra toks, kuris nėra konkretus savyje ir 
neturi vidinės organizacijos, o kai jis įsigali, įo varik- 
liu, viešpataujančiu pradu tampa nevaržoma valdžia 
kaip atsitiktinis subjektyvumas, ir netekę laisvės pa- 
vieniai asmenys paguodos ieško išplėtotoje privatinėje 
teisėje. Taip įveikiamas grynai pasaulietinis prieštara- 
vimas. Tačiau tada pradedama justi ir kančia, kurią su- 
kelia despotizmas, ir pasinėrusi į save dvasia apleidžia 
bedievišką pasaulį, ieško susitaikymo savyje ir pradeda 
gyventi savo vidinį gyvenimą, kupiną konkretaus dva- 
singumo, kuriam kartu būdingas substancialumas, įsi- 
šaknijęs ne tik išorinėje tikrovėje, 

Taip įvyksta vidinis dvasinis susitaikymas, ir kaip 
tik dėl to, kad individuali asmenybė apsivalo ir per- 
simaino, pakildama iki visuotinumo, iki savyje ir sau 
visuotinio subjektyvumo, iki dieviškosios asmenybės. 
Taip minėtai pasaulietinei karalystei priešpriešinama 
dvasinė karalystė, tikrosios dvasios, žinančios save ir, 
be to, žinančios save savo esmėje subjektyvumo ka- 
ralystė. 

Dėl viso to ateina ketvirtas pasaulinės istorijos mo- 
mentas: germanų valstybė; lyginant su žmogaus amžiaus 
tarpsniais ji atitiktų senatvės amžių. Natūralus senatvės 
amžius yra silpnybė, tačiau dvasios senatvės amžius 
pasirodo esąs jos visiška branda, kurioje ji sugrįžta 
prie vienybės, bet jau kaip dvasia. Ši valstybė prasi- 
deda susitaikymu, įvykusiu krikščionybėje, tačiau da- 
bar jis įvyko savyje, todėl jis iš tikrųjų prasideda nuo 
baisingo prieštaravimo tarp dvasinio, religinio principo 
ir pačios barbariškos tikrovės. Juk iš pradžių pati dva- 
sia kaip vidinio pasaulio suvokimas dar abstrakti, ir 

dėl to pasaulietiniame gyvenime viešpatauja šiurkštu- 
mas ir savavaliavimas. „ 

Prieš šitą šiurkštumą ir šitą savavaliavimą iš pra- 
džių sukyla mahometonų principas, Rytų pasaulio per- 
simainymas. Jis išsiplėtojo vėliau ir greičiau negu 
krikščionybė, nes pastarajai prireikė aštuonių amžių, 
kad ji susiformuotų kaip pasaulinė jėga. Tačiau tik. 
germanų tautų dėka germanų pasaulio principas įsi- 
kūnijo konkrečioje tikrovėje. Čia taip pat pasirodo 
prieštaravimas tarp dvasinio principo dvasios karalys- 
tėje ir šiurkštaus, laukinio barbariškumo, vyravusio 
pasaulietiniame gyvenime. Pasaulietinis gyvenimas pri- 
valo atitikti dvasinį principą, tačiau tik privalo: bedva- 
sė pasaulietinė valdžia iš pradžių turi išnykti dvasinės 
valdžios akivaizdoje; tačiau kadangi pastaroji pasi- 
neria į pirmąją, ji, atsisakiusi savo pašaukimo, kartu 
praranda ir savo jėgą. Šitas dvasinės valdžios, t. y. 
bažnyčios, sugedimas skatina, kad bręstų aukštesnės 
formos protinga mintis: vėl įsigilinusi į save dvasia 
daro savo darbą mąstydama ir ji sugeba įgyvendinti 
visa, kas protinga, remdamasi tik pasaulietiniu prin- 
cipu. 

Taip per bendruosius apibrėžimus, kurių pagrindas 
yra dvasios principas, veikliosios jėgos, minties kara- 
lystė įsikūnija tikrovėje. Prieštaravimas tarp valstybės 
ir bažnyčios išnyksta, dvasia suranda save pasaulieti- 
niame gyvenime ir sutvarko jį kaip organišką savyje 
esančią būtį. Valstybė jau nestovi žemiau bažnyčios ir 
jau jai nepavaldi; bažnyčia praranda savo privilegijas, 
o dvasinis pradas jau nėra svetimas valstybei. Laisvė 
rado sau atramą, savo supratimą apie tai, kaip įgy- 
vendinti savo tiesą. Čia ir yra pasaulinės istorijos tiks- 
las, ir mums teks įveikti šį ilgą kelią, kurį parodėme 
šioje apžvalgoje. Tačiau laiko trukmė yra tai, kas visai 
santykiška, ir dvasia yra amžina. Trukmė iš tikrųjų jai 
neegzistuoja, 


Pirma dalis 


RYTŲ PASAULIS 


Mes turime pradėti nuo Rytų pasaulio kaip tik todėl, 
kad čia randame valstybes. Kalbos paplitimas ir tauty- 
bių formavimasis vyksta už istorijos ribų. Istorija pro- 
ziška, o mituose istorijos dar nėra. Išorinio pasaulio su- 
vokimas atsiranda kartu su abstrakčiais apibrėžimais, 
ir kai tik sugebama išreikšti dėsnius, atsiranda galimy- 
bė proziškai suvokti objektus. Kadangi priešistoriška yra 
tai, kas egzistuoja iki valstybinio gyvenimo, priešisto- 
riškumas skleidžiasi anapus sąmoningo gyvenimo ribų, 
o kai jo atžvilgiu išsakomi spėliojimai ir prielaidos, tai 
dar nėra faktai. Tiksliau pasakius, Rytų pasaulio prin- 
cipas yra dorovinio prado substancialumas. Tai pirmoji 
įveika savivalės, kuri paskęsta tame substancialume. 
Doroviniai apibrėžimai išreikšti kaip įstatymai, tačiau 
taip, kad subjektyvioji valia pavaldi įstatymams kaip 
išorinei jėgai, kad nėra nieko vidujo, nėra nei įsitiki- 
nimų, nei sąžinės, nei formalios laisvės, todėl įstatymų 
laikomasi tik išoriškai, ir jie egzistuoja tik kaip prie- 
vartos teisė. Tiesa, ir mūsų pilietinėje teisėje esama 
prievartinių priedermių: mane galima priversti, kad 
grąžinčiau svetimą nuosavybę, laikyčiausi sudarytos su- 
tarties. Tačiau mūsuose dorovinis elementas reiškiasi 
ne tik prievarta, bet ir jausmu, ir užuojauta. Šito Ry- 
tuose reikalaujama išoriškai, ir nors dorovės turinys 
nustatomas visiškai teisingai, tačiau vidiniai dalykai 
virsta išoriniais. Nestokojama valios, reikalaujančios 

dorovingumo, tačiau nėra valios, kuri jį įgyvendintų 
todėl, kad ji būtina kaip vidujinė jėga. Kadangi dvasia 
dar netapo vidinė, ji apskritai reiškiasi tik kaip gamti- 
nis dvasiškumas. Tiek išorybė ir vidujybė, įstatymas 
ir įžvalga, tiek religija ir valstybė dar yra tai, kas 
vieninga. Apskritai valstybinė santvarka yra teokrati- 
nė, ir Dievo karalystė taip pat yra pasaulietinė vals- 
tybė, kaip ir pasaulietinė valstybė yra ne mažiau die- 
viška. Rytuose dar nepasiektas supratimas to, ką mes 
vadiname Dievu, nes mūsų Dievas suprantamas tik kaip 
pakilimas į antjusliškumą, ir mes paklūstame jam todėl, 
kad iš savo vidaus imame tai, ką darome, o ten įsta- 
tymas būtinas pats savaime, nereikalaudamas subjekty- 
viojo prado. Tokiu atveju žmogus stebi ne savo, o vi- 
siškai jam svetimą valią. 

Mes jau išskyrėme iš kai kurių Azijos dalių plokš- 
čiakalnius kaip neistorines vietas, kadangi ir kol jose 
gyvenantys nomadai nepereina į istorinę būklę, ir Si- 
birą. Likęs Azijos pasaulis dalijamas į keturias teri- 
torijas: pirma, upių žemumos, sudarytos Geltonosios ir 
Mėlynosios upių, ir Rytų Azijos plokščiakalnis — Ki- 
nija ir mongolai. Antra, Gango ir Indo slėniai. Tre- 
čioji istorinė arena yra Okso ir Jaksarto upių žemumos, 
Irano kalnynas ir Eufrato ir Tigro upių žemumos, prie 
kurių šliejasi Artimoji Azija. Ketvirta, Nilo upės že- 
muma. 

Istorija prasideda nuo Kinijos ir mongolų valstybės, 
kurioje viešpatauja teokratija. Ir Kinijos, ir mongolų 
principas yra patriarchalinis pradas, be to, tokio pavi- 
dalo, kad Kinijoje jis išsirutuliojo į organizuotą pasau- 
lietinio valstybinio gyvenimo sistemą, o mongolų krašte 
jis apsiribojo dvasinės, religinės valstybės paprastumu. 
Kinijoje monarchas valdo kaip patriarchas: valstybės 
įstatymai iš dalies yra juridinio, iš dalies moralinio 
pobūdžio, todėl vidinis įstatymas, subjekto žinojimas 
apie jo norėjimo turinį kaip jo vidinį pasaulį egzistuo- 
ja kaip išorinis juridinis įsakymas. Todėl vidinio pa- 
saulio sritis čia nepasiekia brandos, nes moraliniai js- 


rieji savo ruožtu turi moraiumo regimybę. Visa, ką 
mes vadiname subjektyvumu, sutelkta valstybės valdo- 
vo asmenyje, kuris, kad ir ką nuspręsdamas, tai daro 
siekdamas gėrio ir naudos visumai. Šitai pasaulietinei 
valstybei stovi priešpriešiais Mongolija kaip dvasinė 
valstybė, kurios vadovas yra lama, garbinamas kaip 
Dievas. Šitoje dvasiškumo karalystėje nėra pasaulieti- 
nio valstybinio gyvenimo, 

Antrojoje formoje, Indijos valstybėje, mes matome, 
kad visų pirma valstybinio organizmo vienybė, išbaig- 
ta valstybinė mašina, tokia, kokia egzistuoja Kinijoje, 
yra suardyta; atskiros jėgos yra izoliuotos ir laisvos 
viena kitos atžvilgiu. Žinoma, galioja įvairios kastos, 
tačiau jas nustatančios religijos dėka jos tampa natū- 
raliais skirtumais. Dėl to individai pasidaro dar labiau 
beasmeniai, nors galėtų atrodyti, kad jie šį tą laimi dėl 
skirtumų išlaisvinimo; juk jeigu valstybės organizmas 
nėra apibrėžtas ir artikuliuotas substancinio subjekto 
kaip Kinijoje, skirtumai pasidaro prigimtiniai ir tampa 
kastų skirtumais. Vienybė, kurioje galų gale tie skir- 
tumai turėtų susilieti, yra religinė, ir šitaip atsiranda 
teokratinė aristokratija ir jos despotizmas. Čia dvasinė 
sąmonė, tiesa, taip pat pradeda atsiskirti nuo pasaulieti- 
nio gyvenimo, tačiau kadangi skirtumų izoliuotumas 
yra pagrindinis dalykas, ir religijoje pasireiškia idėjos 
momentų izoliacijos principas, kuris turi savyje tokių 
kraštutinumų kaip abstraktaus vieningo ir paprasto 
Dievo vaizdinį ir bendrą gamtos juslinių jėgų vaizdinį. 
Abu vaizdinius sieja tik nuolatinė kaita, niekada nesi- 
baigiantis perėjimas nuo vieno kraštutinumo prie kito, 
laukinis, nerišlus svaigulys, kuris turi atrodyti kaip 
beprotybė reguliariai, tvarkingai sąmonei. 

Trečia didi forma, besiskirianti nuo nejudrios vie- 
ningos Kinijos ir klaidžiojančio, niekuo nevaržomo indų 
nerimo, yra Persijos valstybė. Kinija yra absoliučiai 
ir išskirtinai rytietiška; Indiją mes galime palyginti su 
Graikija, o Persiją — su Roma. Juk Persijoje teokratinis 
pradas pasirodo įgavęs monarchijos formą. O monar- 
chija yra tokia valstybinė santvarka, kurioje valdymas 

sutelktas aukščiausio valdovo rankose, tačiau šis neturi 
nei besąlygiškos visuotinės lemiamos reikšmės, nei pri- 
pažįstamas kaip savavališkai viešpataujantis soste; jo 
valia reiškiasi kaip įstavymiškumas, kurį jis dalijasi su 
savo valdiniais. Taigi mes turime visuotinį principą, 
įstatymą, kuris yra visko pagrindas, bet jam pačiam 
kaip vis dar gamtiškam dar būdingas prieštaravimas. 
Todėl vaizdinys, kurį šioje pakopoje dvasia turi apie 
save, pasirodo esąs dar visiškai gamtiškas — tai šviesa. 
Šitas visuotinis principas yra tiek monarcho, tiek bet 
kurio pavaldinio apibrėžimas, todėl persų dvasia yra 
gryna, skaidri; tai idėja tautos, gyvenančios pagal gry- 
nos dorovės reikalavimus tarsi kokioje šventoje bend- 
ruomenėje. Jai, kaip natūraliai bendruomenei, iš dalies 
būdinga priešingybė, kurios ji neįveikė, ir jos šven- 
tumas gauna šitą privalėjimo apibrėžimą, tačiau iš da- 
lies tas prieštaravimas Persijoje pasireiškia kaip prie- 
šiškų tautų karalystė ir kaip įvairiausių nacijų mišinys. 
Persų vienybė nėra abstrakti Kinijos valstybės vieny- 
bė, o jos prasmė ta, kad ji viešpatauja įvairioms gau- 
sioms tautoms, kurias ji vienija savo švelnia valdžia 
ir kaip palaimingoji saulė apšviečia viską, žadindama 
ir šiidydama. Šitas visuotinumas, kuris yra tik šaknis, 
leidžia laisvai augti, plėstis ir šakotis visiems pavie- 
niams elementams, kiek tik jie sugeba tai padaryti. 
Taigi šių pavienių tautų sistemoje visi skirtingi prin- . 
cipai visiškai atsiskyrę ir egzistuoja vienas šalia 
kito. Tarp šių tautų mes randame klajoklių nomadų, to- 
liau matyti, kad Babilonijoje ir Sirijoje išplėtoti preky- 
ba ir amatai ir kad čia viešpatauja beprotiškiausias 
juslumas, nežabotas pasileidimas. Per pajūrio šalis už- 
mezgami Tyšiai su išoriniu pasauliu. Šitoje baloje 
mums pasirodo dvasinis judėjų Dievas, kuris tarsi 
Brama egzistuoja tik minčiai, tačiau jis pavydus ir pa- 
šalina iš savęs ir sunaikina bet kokį ypatingą skirtumą, 
leidžiamą kitose religijose. Kadangi šita persų valsty- 
bė gali duoti laisvę kai kuriems principams, prieštara- 
vimas glūdi joje pačioje ir, nelikdama abstrakčiai ir 


ramiai nekintama, kaip, pvz., Kinija ir Indija, ji iš 
tikrųjų žlunga pasaulinėje istorijoje. 

Persija sudaro išorinį perėjimą prie graikų gyveni- 
mo, o vidinis perėjimas vyksta per Egiptą. Čia vyksta 
abipusis abstrakčių prieštaravimų susiliejimas, kuris yra 
jų išsprendimas. Tas tik savyje glūdintis susitaikymas 
iš tikrųjų yra prieštaringiausių apibrėžimų kova. Tie 
apibrėžimai dar negali susivienyti, bet kaip tik, kelda- 
mi uždavinį susivienyti tiek sau patiems, tiek kitiems, 
jie tampa misle, kurios sprendimas yra tik graikų pa- 
saulis, 

Palyginę skirtingus tų valstybių likimus, matome, 
kad dviejų Kinijos upių valstybė pasirodo esanti vie- 
nintelė tvirta valstybė pasaulyje. Užkariavimai tokiai 
valstybei niekuo pakenkti negali. Gango ir Indo pasau- 
lis taip pat išliko: tokia beprasmybė taip pat amžina, 
tačiau jo paskirtis iš esmės yra ta, kad jis būtų sumai- 
šytas, pavergtas ir patirtų priespaudą. Šios dvi valsty- 
bės ir šiuo metu liko žemėje; priešingai, iš valstybių 
prie Tigro ir Eufrato jau neliko nieko, išskyrus krūvas 
akmenų; juk Persijos valstybė, būdama pereinamoji, 
yra laikina, o valstybės ant Kaspijos jūros krantų yra 
įsisenėjusios kovos tarp Irano ir Turano auka. O vie- 
ningojo Nilo karalystė egzistuoja tik po žeme didin- 
guose būstuose paslėptų nebylių mumijų pavidalu: jas 
dabar vežioja po visą pasaulį, o tai, kas dar iškilę virš 
žemės, irgi yra tik prabangios kapavietės. 


Pirmas skyrius 


KINIJA 


Istoriją reikia pradėti nuo Kinijos valstybės, nes 
ji yra seniausioji, kiek galima remtis istoriniais duo- 
menimis, be to, jos principui būdingas toks substan- 
Cialumas, kuris yra tai valstybei ir seniausias, ir nau- 
jausias. Mes matome, kad Kinija jau anksti pasiekė 
tokią būseną, kurioje yra ir dabar, nes jokios galimy- 

bės keistis nėra, nes dar nėra prieštaravimo tarp ob- 
jektyvios būties ir subjektyvaus jos siekimo, ir sta- 
tuarinis, nuolat pasikartojantis pradas pakeičia tai, ką 
mes pavadintume istoriniu elementu. Kinija ir Indija 
dar yra tarsi už pasaulinės istorijos ribų, kaip prielaida 
momentų, tik kurių susiliejimo dėka prasideda gyvas- 
tinga istorijos pažanga. Substancialumo ir subjektyvios 
laisvės vienybėje nėra abiejų pusių skirtumo ir prieš- 
taravimo, ir kaip tik todėl substancija negali pasiekti 
refleksijos ir subjektyvumo. Taigi substancinis pradas, 
pasireiškiantis per dorovę, viešpatauja ne kaip subjekto 
įsitikinimas, o kaip valstybės vadovo despotizmas. 

Jokia tauta neturi tiek daug istoriografų kaip kinai. 
Ir kitos Azijos tautos turi labai senų padavimų, bet ne- 
turi istorijos. Indų vedos nėra istorija; arabų padavimai 
labai seni, tačiau ir jie nesisieja nei su valstybe, nei su 
jos raida. Tačiau valstybė egzistuoja Kinijoje ir ji susi- 
kūrė savitai. Kinų tradicija siekia 3000 m. laikotarpį iki 
Kristaus gimimo; jos pagrindinė knyga „Šudzingas“, 
kurioje dėstoma istorija pradedant Jao valdymu, jį 
siedama su 2357 m. pr. Kr. g. Tarp kitko, čia galima 
pasakyti, kad kitų Azijos valstybių laiko skaičiavimas 
taip pat siekia tolimus laikus. Vieno anglo skaičiavi- 
mais, pvz., Egipto istorija prasideda 2207 m. pr. Kr. g., 
Asirijos — 2221 m., Indijos — 2204 m. Taigi padavimai- 
apie svarbiausias Rytų valstybes siekia apytikriai 
2300 m. pr. Kr. g. Jeigu mes tai palyginsime su Senojo 
Testamento istorija, tai, kaip įprasta manyti, nuo No- 
jaus tvano iki Kristaus gimimo praėjo 2400 metai. Ta- 
čiau Johanas fon Miuleris prieš šitą chronologinę datą 
pateikė rimtų argumentų. Tvaną jis nukelia į 3473 m. 
pr. Kr. g, t. y. maždaug 1000 metų anksčiau, remda- 
masis Mozės knygų aleksandrietišku vertimu. Aš darau 
šitą pastabą tik todėl, kad jeigu mes turime nustatyti 
datas, siekiančias senesnius laikus negu 2400 m. pr. 
Kr. g., bet vis dėlto nieko neišgirstame apie tvaną, dėl 
chronologijos vis tiek neturėtume sutrikti. 

Kinai turi senovinių pirmapradžių knygų, iš kurių 
galima susipažinti su jų istorija, valstybine santvarka 


ir religija. Panašios knygos yra vedos, Mozės knygos, 
taip pat ir Homero poemos. Kinai tas knygas vadina 
dzingais, įos sudaro visų jų mokslinių užsiėmimų pa- 
grindą. „Šudzinge“ yra istorija, kurioje pasakojama 
apie senovės imperatorių valdymą, dėstomi vieno ar 
kito imperatoriaus įsakymai. „Idzingas“ sudaryta iš fi- 
gūrų, kurios buvo laikomos kinų rašto pagrindu, šita 
knyga taip pat laikoma kinų meditacijos pagrindu. Juk 
ji prasideda nuo vienio ir dvejybės abstrakcijų, © po 
to interpretuoja tokių abstrakčių minties formų konkre- 
tų egzistavimą. Pagaliau „Šidzingas“ yra pačių įvai- 
riausių senovės giesmių knyga. Anksčiau visi aukš- 
čiausieji valdininkai privalėjo pristatyti į metines šven- 
tes visus eilėraščius, sukurtus jų provincijoje per 
metus. Imperatorius su savo tribunolu buvo teisėjas, 
vertinęs tuos eilėraščius; tie iš jų, kuriuos pripažindavo 
gerais, buvo viešai sankcionuojami. Be tų trijų pagrin- 
dinių knygų, kurios ypač garbinamos ir studijuojamos, 
yra dar dvi, ne tokios svarbios: tai „Li-dzi“ (arba „Li- 
dzingas”), kurioje aprašinėjamos apeigos ir ceremonia- 
las pagerbiant imperatorių ir valdininkus su priedu 
„Jodzingu“, kuriame nagrinėjama muzika, ir „Džun- 
dzingas' — Lu karalystės kronika, kur mokė Konfuci- 
jus. Šios knygos yra Kinijos istorijos, papročių ir įsta- 
tymų pagrindas. 

Ši valstybė jau seniai patraukė europiečių dėmesį, 
nors apie ją buvo kuriamos tik miglotos legendos. Vi- 
sada buvo stebimasi šia šalimi, kuri, atsiradusi pati iš 
savęs, atrodė neturėjusi jokių ryšių su kitomis šalimis. 

XIII amžiuje vienas venecijietis (Markas Polas) pir- 
mąsyk ištyrinėjo Kiniją, bet jo pasakojimai buvo palai- 
kyti pasakiškais. Vėliau visa, ką jis papasakojo apie 
jos didumą ir plotą, visiškai pasitvirtino. Kukliau- 
siais vertinimais Kinijoje yra 150 mln. žmonių, 
kitų nuomone — 200 mln., o maksimaliai vertinant — 
net 300 mln. Nuo tolimosios Šiaurės ji tęsiasi iki Indi- 
jos, jos Rytų siena eina palei Didįjį vandenyną, o į 
vakarus ji nusidriekia Persijos ir Kaspijos įūros kryp- 
timi. Tikroji Kinija apgyvendinta gana tankiai. Prie 

Chvangchės ir Jangdzė-Kiango (Jangdzėdziene) gyvena 
keli milijonai žmonių: čia jie ant plaustų įsitaisę visai 
patogiai. Visiškas gyventojų organizuotumas ir gana 
gerai ištobulintas valstybės valdymas stebino europie- 
čius, o ypač juos stebino tikslumas, būdingas istorijos 
traktatams. Kinijoje istoriografai priskiriami prie aukš- 
čiausių valdininkų. Du ministrai, nuolat esantys prie 
imperatoriaus, privalo užrašinėti visa, ką kalba, įsaki- 
nėja ir veikia valdovas, o po to istoriografai apdoroja 
jų užrašus ir jais naudojasi. Žinoma, mes negalime de- 
taliau nagrinėti šios istorijos, kuri trukdytų plėtoti 
mūsų mintis, nes joje pačioje nėra jokios raidos. Ji 
siekia žilą senovę, kai veikė kultūros platintojas Fu-si, 
pirmasis išplatinęs Kinijoje civilizaciją. Manoma, kad 
jis gyveno XXIX a. pr. Kr. g., t. y. prieš epochą, kuria 
prasideda „Šudzingas"; tačiau mitinis elementas ir 
priešistorinė epocha kinų istoriografų traktuojami kaip 
visai istoriniai dalykai. 

Iš pradžių Kinijos istorijos arena buvo šiaurės vakarų 
kampas, tikroji Kinija, iki tos vietos, kur Chvangchė 
išteka iš kalnų: juk tik vėliau Kinijos valstybė išsiplėtė 
į pietus, prie Jangdzė-Kiango upės. Pasakojimas prasi- 
deda epocha, kai žmonės gyveno laukinėje būklėje, t. y. 
miškuose, maitinosi žemės vaisiais ir buvo apsirengę 
laukinių žvėrių kailiais. Jie nepripažino jokių įstatymų. 
Apie Fu-si (jo nereikia painioti su Fo, naujos religijos 
kūrėju) pasakojama, kad jis išmokęs žmones statytis 
lūšnas ir įsirengti gyvenamuosius būstus; jis mokė juos 
stebėti metų laikų kaitą ir jų pasikartojimą, įvedė mai- 
nus ir prekybą, įgyvendino įstatymą dėl santuokos; jis 
aiškino, kad protas duotas dangaus, mokė šilkverpystės, 
tiltų statybos ir naudotis nešuliniais gyvuliais. Kinų 
istoriografai visą tą pradinį laikotarpį aprašo labai 
smulkiai. Toliau istorikai pasakoja, kaip tokiu būdu 
atsiradusi civilizacija išsiplėtė į pietus, ir susikūrė 
valstybės bei vyriausybės. Taip pamažu susiformavusi 
didelė valstybė netrukus suskilo į kelias provincijas, 
kurios ilgai tarp savęs kariavo, o vėliau vėl susijungė 
į vieningą visumą. Kinijoje dažnai keitėsi dinastijos, 


ir dabar viešpataujanti dinastija laikoma 22-ąja. Dėl tų 
dinastijų iškilimo ir žlugimo ir sostinės buvo perkelia- 
mos į kitus miestus. Kinijos sostinė ilgai buvo Nanki- 
nas, o dabar — Pekinas, anksčiau sostinėmis buvo ir 
kiti miestai. Kinijai teko daug kariauti su totoriais, 
įsibraudavusiais į šalies gilumą. Prieš šiaurės nomadų 
įsiveržimus imperatoriaus Ši Chvang-di buvo pastatyta 
Didžioji siena, kuri visada buvo laikoma meno stebuk- 
lu. Šis valdovas visą valstybę padalijo į 36 provincijas, 
bet labiausiai jis pagarsėjo persekiodamas senovės li- 
teratūrą ir ypač istorines knygas ir apskritai istorinius 
raštus ir istorines tendencijas. Tai buvo daroma sie- 
kiant įtvirtinti savo dinastiją sunaikinus prisiminimą 
apie ankstesnes dinastijas. Kai istorinės knygos buvo 
sumestos į krūvą ir sudegintos, keli šimtai mokslinin- 
kų pabėgo į kalnus, kad išsaugotų likusias knygas. O 
jeigu kuris nors būdavo iš jų sugaunamas, jį ištikdavo 
toks pat kaip ir knygų likimas. Šitas knygų sudegini- 
mas — labai svarbi aplinkybė, tačiau vis dėlto tikrosios 
kanoniškos knygos išliko, kaip tokiais atvejais būna vi- 
sur. Kinijos ryšiai su Vakarais užsimezgė maždaug 
64 m. po Kr. g. Tada pagal padavimą kinų imperato- 
rius išsiuntė pasiuntinius, kad jie aplankytų Vakarų 
išminčius. Po dvidešimties metų vienas kinų generolas 
nužygiavo iki Judėjos, o VIII a. po Kr. g. pradžioje 
į Kiniją atvyko pirmieji krikščionys, kurių pėdsakų ir 
paminklų, kaip manoma, surado vėlesnieji atvykėliai. 
Kinijos šiaurėje egzistavusią totorių valstybę Liao Tan- 
gas sugriovė ir nukariavo kinai su vakarinių totorių 
pagalba apie 1100 m., ir tai davė tiems totoriams gali- 
mybę įsikurti Kinijoje. Buvo paskirtos vietos gyventi 
taip pat mandžiūrams; su jais XVI ir XVII amžiais 
buvo kariaujama, ir po tų karų sostą užėmė dabartinė 
dinastija. Tačiau nei naujos dinastijos įsigalėjimas, nei 
tai, kad 1281 m. Kiniją užkariavo mongolai, šalyje iš 
esmės nieko nepakeitė. Mandžiūrai, gyvenantys Kini- 
joje, buvo priversti stropiai studijuoti Kinijos įstaty- 
mus ir mokslus. 

Dabar mes pereiname nuo šių negausių Kinijos is- 
torijos faktų prie valstybinės santvarkos dvasios, kuri 
niekada nepakito. Ji susijusi su bendruoju principu. 
Šis principas yra tiesioginė substancinės ir individualios 
dvasios vienybė; ši vienybė yra šeimyninė dvasia, ku- 
Ti Čia aprėpia gausiai apgyvendintą šalį. Čia dar sto- 
kojama subjektyvumo momento, t. y. pavienės valios 
savyje atsiskyrimo nuo substancijos, kaip ją praryjan- 
čios jėgos, arba tos jėgos, kaip pačios atskiros valios 
esmės, kurioje ji suvokia save esant laisvą, teigimo. 
Bendroji valia tiesiogiai reiškiasi per pavienę valią: 
pastaroji nepažįsta savęs kaip priešingybės substanci- 
jai, kuriai ji dar nepriešpriešina savęs kaip jėgos, kaip 
kad, pvz., judaizme išskirtinis Dievas suvokiamas kaip 
atskirybės neigimas. Čia, Kinijoje, bendroji valia tie- 
siogiai apibrėžia, ką privalo daryti pavienis žmogus, ir 
pastarasis paklūsta taip pat be refleksijos ir beasmeniš- 
kai. O kai jis nepaklūsta ir kai dėl to išeina iš sub- 
stancijos, ir bausmė liečia ne jo vidinį pasaulį, o jo 
išorinę egzistenciją, nes tas išėjimas iš substancijos 
įvyksta ne per savimonę (Insichgehen). Taigi šita vals- 
tybinė visuma stokoja subjektyvumo momento tokiu 
pat mastu, kokiu, kita vertus, toji visuma nėra pagrįsta 
įsitikinimais. Juk substancija tiesiogiai yra tik vienas 
subjektas, imperatorius, kurio įstatymas ir yra įsitikini- 
mas. Tačiau toji įsitikinimo stoka nėra savivalė, kuri 
vėlgi būtų persmelkta įsitikinimo, t. y. būtų subjektyvi 
ir kintanti. Tačiau čia pripažįstamas tik bendrasis pra- 
das, substancija, kuri dar nesuminkštėjusi, lygi tik sau 
pačiai. 

Šis santykis, išreikštas tiksliau ir įgavęs pavidalą, 
labiau atitinkantis vaizdinį, yra šeima. Kinijos valstybė 
grindžiama tik šiuo doroviniu ryšiu, ir jai būdingas 
objektyvus šeimyninis pietetas. Kinai suvokia esą pri- 
klausomi savo šeimai ir kartu esą valstybės sūnūs. Pa- 
čioje šeimoje jie nėra asmenybės, nes substancinė 
vienybė, kurioje jie egzistuoja, yra kraujo ir prigim- 
ties vienybė. Jie nėra asmenybės ir valstybėje, nes jo- 
je viešpatauja patriarchalinis santykis, ir valdymas 


pagrįstas imperatoriaus tėviško rūpestingumo apraiš- 
komis. Imperatorius visur palaiko tvarką. Labiausiai 
gerbtini ir nekintantys pagrindiniai santykiai yra „Šu- 
dzinge" nurodytos penkios pareigos: 1) imperatoriaus 
ir liaudies tarpusavio santykiai; 2) tėvo ir vaikų; 
3) vyresniojo ir jaunesniojo brolio; 4) vyro ir žmonos; 
5) draugo santykiai su draugu. Beje, čia galima paste- 
bėti, kad skaičius penki kinams apskritai yra gana 
pastovus ir sutinkamas taip pat dažnai, kaip mūsų kraš- 
te skaičius trys; jie turi penkias stichijas: orą, vandenį, 
žemę, metalą ir medį; jie pripažįsta keturias pasaulio 
šalis ir centrą; šventos vietos, kur pastatyti altoriai, 
sudarytos iš keturių kalvų ir vienos kalvos viduryje. 

Šeimyninės priedermės besąlygiškai pripažįstamos ir 
įtvirtintos įstatymo, Sūnus neturi teisės pradėti pokal- 
bio su tėvu, kai tas įeina į kambarį; jis privalo, galima 
sakyti, prisispausti prie durų ir be tėvo leidimo iš 
kambario išeiti negali. Kai tėvas miršta, sūnus privalo 
gedėti trejus metus; jis privalo nevalgyti mėsos, ne- 
gerti vyno; reikalai, kuriais jis užsiėmęs, net valstybi- 
niai, apleidžiami, nes jis privalo jų atsisakyti; net 
imperatorius, tik ką įžengęs į sostą, tokiu metu neuž- 
siima valstybiniais reikalais. Kol trunka gedulas, nie- 
kas iš šeimos narių neturi teisės tuoktis. Tik turėdamas 
penkiasdešimt metų sūnus būna laisvas nuo perdėto 
gedulo rūstumo, kad gedintysis nesublogtų; šešiasdešim- 
taisiais metais gedulas dar sušvelninamas, septyniasde- 
šimtaisiais apsiribojama tik drabužių spalva. Motina 
gerbiama taip pat kaip ir tėvas. Kai lordas Makartnis 
išvydo imperatorių, pastarajam buvo šešiasdešimt aš- 
tuoneri metai (šešiasdešimt metų kinams yra pastovus 
apvalus skaičius — kaip mums šimtas); ir vis dėlto jis 
kas rytą pėsčias eidavo pas savo motiną, kad parodytų 
jai savo pagarbą. Imperatoriaus motina netgi priima 
naujametinius sveikinimus; imperatorius gali priimti 
dvariškių sveikinimus tik po to, kai jis pasveikino savo 
motiną. Motina visada yra pirmoji ir nuolatinė impe- 
ratoriaus patarėja, ir visa, kas liečia šeimą, skelbiama 
jos vardu. Sūnaus nuopelnai priskiriami ne jam pačiam, 

o tėvui. Kai vienas premjerministras paprašė impera- 
toriaus jo mirusiam tėvui suteikti garbingą titulą, im- 
peratorius įsakė surašyti raštą, kuriame buvo pasakyta: 
„Valstybėje siautėjo badas; tavo tėvas dalijo ryžius 
vargšams. Kokia geradarystė! Valstybė buvo ant pra- 
žūties ribos, tavo tėvas gynė ją rizikuodamas savo gy- 
vybe. Kokia ištikimybė! Valstybės valdymas buvo pa- 
vestas tavo tėvui, jis išleido puikius įstatymus, pasiekė 
taiką ir santarvę su kaimyninėmis valstybėmis ir gynė 
mano karūnos teises. Kokia išmintis! Taigi garbingas 
titulas, kurį aš jam dovanoju, yra toks: geradarys, iš- 
tikimasis, išmintingasis“. Visa tai, kas čia priskiriama 
tėvui, iš tikrųjų atliko sūnus. Taigi protėviai (ne taip 
kaip daroma mūsuose) gauna garbės titulus savo įpėdi- 
nių dėka. Užtat kiekvienas šeimos tėvas yra atsakingas 
ir už savo palikuonių prasižengimus; egzistuoja že- 
mesniųjų priedermės aukštesniųjų atžvilgiu, tačiau nėra 
aukštesniųjų priedermių žemesniųjų atžvilgiu. 
Svarbiausias kinų troškimas — turėti vaikų, kurie 
galėtų juos palaidoti su pagerbtuvėmis, garbinti jų at- 
minimą po mirties ir puošti karstą. Kinas gali turėti 
kelias žmonas, tačiau tik viena iš jų yra tikroji, ir kitų 
moterų vaikai turi ją gerbti kaip motiną. O kai kinas 
neturi vaikų nei su viena žmona, jis gali įsisūnyti kaip 
tik dėl to, kad jis būtų pagerbtas po mirties. Juk be- 
sąlygiškai būtina, kad tėvų kapas būtų lankomas kas- 
met. Čia kasmet kartojasi apraudojimas, o kai kurie 
kinai, norėdami giliausiai išreikšti savo gėlą, čia pa- 
silieka nuo vieno iki dviejų mėnesių. Mirusio tėvo 
lavonas dažnai paliekamas namuose iki keturių mėne- 
sių, ir per tą laiką niekas neturi teisės sėstis ant kėdės 
ir miegoti pataluose. Kinijoje kiekviena šeima turi pro- 
tėvių kambarį, kur kasmet susirenka visi jos nariai; 
ten laikomi atvaizdai tų giminaičių, kurie užėmė aukš- 
tus postus, o vardai tų vyrų ir moterų, kurie buvo šei- 
mai ne tiek svarbūs, surašomi ant lentelių; be to, visa 
šeima pietauja kartu, o turtingesnieji vaišina skurdes- 
niuosius. Pasakojama, kad po to, kai vienas mandari- 
nas, tapęs krikščionimi, nustojo garbinti savo protėvius, 


jo šeima pradėjo jį žiauriai persekioti. Lygiai taip pat, 
kaip tėvo ir vaikų tarpusavio santykiai, reglamentuoti 
ir santykiai tarp vyresniojo brolio ir jaunesniųjų bro- 
lių. Pirmasis, nors ir mažesniu mastu, vis dėlto turi 
teisę, kad jaunesnieji broliai rodytų jam pagarbą. 
Šitas šeimyninis pagrindas taip pat yra ir valstybi- 
nės santvarkos pagrindas, jeigu galima apie santvarką 
kalbėti. Imperatorius turi teises monarcho, kuris yra 
valstybinės visumos galva, tačiau tas teises jis realizuo- 
ja taip, kaip tėvas savo vaikų atžvilgiu. Jis yra patriar- 
chas, ir jam pridera visa tai, kas turi būti gerbiama 
valstybėje. Juk imperatorius yra ir religijos, ir mokslo 
globėjas, apie tai vėliau bus kalbama išsamiau. Toks 
tėviškas imperatoriaus rūpestingumas ir jo valdinių 
kaip vaikų, kurie neišeina iš moralinio šeimos rato ir 
negali naudotis savarankiška pilietine laisve, dvasia 
visumą padaro tokia valstybe, kurioje valdymas ir el- 
gesys yra moralinio pobūdžio ir kartu visiškai proziški, 
t. y. intelektiniai, be laisvo proto ir fantazijos. 
Imperatoriui turi būti rodoma didžiausia pagarba. Jo 
padėtis įpareigoja jį valdyti asmeniškai, ir jis pats pri- 
valo žinoti valstybės įstatymus ir reikalus ir jiems 
vadovauti, nors tribunolai ir palengvina tvarkyti rei- 
kalus. Tačiau jo savavaliavimui duodama nedaug erd- 
vės, nes viskas daroma remiantis senomis valstybės 
valdymo maksimomis, ir ne mažiau būtina jo nuolatinė 
tramdomoji kontrolė. Todėl imperatoriškieji princai 
auklėjami labai griežtai, jų kūnai grūdinami, jie anks- 
ti pradeda užsiiminėti mokslais. Imperatorius kontro- 
liuoja, kaip jie auklėjami, jiems anksti duodama su- 
prasti, jog imperatorius yra valstybės galva ir jog jis 
privalo pirmauti ir būti visu kuo geriausias. Princai 
kasmet egzaminuojami ir apie tai išsamiai skelbiama 
visoje valstybėje, kuri nepaprastai domisi tais reika- 
lais. Dėl to Kinijoje iškyla žymiausių ir geriausių val- 
dovų, kuriems galima pritaikyti posakį: Saliamono iš- 
mintis; ypač dabartinė mandžiūrų dinastija išsiskiria 
dvasios ir kūno miklumu. Čia realizuojami visi valdovų 
ir jų auklėjimo idealai, kurių buvo tiek daug formu- 

juota nuo Fenelono Telemacho laikų. Europoje negali 
būti Saliamonų. Bet Kinijoje yra dirva tokiam valdy- 
mui, kuris ten būtinas, nes visumos teisingumas, gero- 
vė ir saugumas pagrįsti hierarchinės grandinės aukš- 
čiausios grandies iniciatyva. Imperatoriaus elgesys vaiz- 
duojamas kaip be galo paprastas, natūralus, taurus ir 
protingas; jokio pastebimo išdidumo, nemalonių žodžių 
ir pasipūtimo: jis gyvena suvokdamas savo orumą ir 
vykdydamas savo pareigas, prie kurių pripratinamas 
nuo pat mažumės. Be imperatoriaus, Kinijoje iš tikrųjų 
neegzistuoja privilegijuotas luomas, kilmingieji. Tik 
imperatoriaus rūmų princai ir ministrų sūnūs naudojasi 
tam tikromis privilegijomis labiau dėl jų užimamos pa- 
dėties, o ne dėl kilmės. Visi likusieji laikomi lygiais, ir 
valdyme dalyvauja tik tie, kurie tam turi gabumų. Tai- 
gi valdininkais skiriami tik labiausiai moksliškai išpru- 
sę asmenys. Todėl kinų valstybė buvo laikoma idealu, 
kuris turėtų būti pavyzdžiu ir mums. 

Toliau derėtų užsiminti apie valstybės valdymą. 
Apie konstituciją čia negali būti nė kalbos, nes ji reikš- 
tų, kad individai ir korporacijos turi savarankiškas 
teises iš dalies jų privačių interesų, iš dalies visos vals- 
tybės atžvilgiu. Šio momento čia neturi būti, taigi ga- 
lima kalbėti tik apie valstybės valdymą. Kinijoje vieš- 
patauja absoliuti lygybė, o visi esami skirtumai galimi 
tik per valstybės valdymą ir orumo, kurį perima kiek- 
vienas, dėka, kad tame valdyme pasiektų aukštą pa- 
dėtį. Kadangi Kinijoje viešpatauja lygybė, bet nėra 
laisvės, tad būtinas valdymo būdas pasirodo esąs des- 
potizmas. Mūsuose žmonės lygūs tik prieš įstatymą ir 
tuo požiūriu, kad jie turi nuosavybę; be to, jie turi dar 
daug interesų ir daug savitumų, kurie turi būti užtik- 
rinti, jeigu mūsuose privalo egzistuoti laisvė. O kinų 
valstybėje tie privatūs interesai patys savaime yra ne- 
teisėti, ir valdo tik imperatorius, kuriam padeda valdi- 
ninkų ir mandarinų hierarchijos. Jie dalomi į dvi ka- 
tegorijas — mokslininkus ir karius; pastarieji atitinka 
mūsų karininkus. Mokyti mandarinai užima aukštesnę 
padėtį, nes Kinijoje civilių luomas stovi aukščiau ka- 


riškių luomo. Valdininkai gauna išsilavinimą mokyklo- 
se. Įsteigtos elementarios mokyklos, duodančios ele- 
mentarių žinių. Tokių mokslo įstaigų, kurios duoda 
aukštąjį išsilavinimą, kaip mūsų universitetai, ten nėra. 
Tie, kurie nori eiti aukštas valstybines pareigas, privalo 
išlaikyti keletą egzaminų, paprastai tris. Trečiąjį ir pas- 
kutinįjį egzaminą, kurį stebi pats imperatorius, leidžia- 
ma laikyti tik tam, kuris gerai išlaikė pirmąjį ir ant- 
rąjį. Kai ir tas egzaminas išlaikomas sėkmingai, atpildas 
yra toks: absolventas nedelsiant priimamas į aukščiau- 
siąją valstybės tarybą. Ypač reikalaujama išmanyti 
tokius mokslus kaip Kinijos valstybės istorija, teisė, 
papročiai ir ceremonijos, taip pat organizacija ir ad- 
ministracija. Be to, mandarinai privalo turėti išskirtinį 
poetinį talentą. Apie tai liudija Abelio Remiuza išvers- 
tas romanas „Ju Kiao-li" („Dvi pusseserės“), kuriame 
vaizduojamas jaunuolis, baigęs mokslus ir siekiantis 
užimti aukštą padėtį. Armijos karininkai taip pat pri- 
valo turėti daug žinių, jie irgi laiko egzaminus, bet, 
kaip jau sakėme, civiliniai valdininkai kur kas labiau 
gerbiami. Per didžiąsias šventes pasirodo imperatorius, 
lydimas 2 tūkstančių daktarų, t. y. civilių mandarinų, ir 
tiek pat mandarinų kariškių. (Visoje Kinijos valstybė- 
je — apie 15 tūkstančių civilių ir 20 tūkstančių kariškių 
mandarinų.) Mandarinai, dar ir negavę pareigų, vis 
dėlto gyvena dvare ir turi dalyvauti didžiosiose šven- 
tėse pavasarį ir rudenį, kai pats imperatorius išvaro 
vagą. Šitie valdininkai skirstomi į aštuonias klases. Pir- 
maujančią vietą užima mandarinai, sudarantys impe- 
ratoriaus svitą; po jų eina vicekaraliai ir t. t. Impera- 
torius valdo per įstaigas, kuriose dirba daugiausia 
mandarinai. Aukščiausioji įstaiga yra valstybės taryba; 
ji sudaryta iš mokyčiausių ir gabiausių žmonių. Iš jų 
renkami kitų tarybų pirmininkai. Valdymo klausimais 
viešpatauja visiškas viešumas: valdininkai duoda ata- 
skaitas valstybės tarybai, kuri apie reikalus praneša 
imperatoriui, o jo sprendimas vėliau paskelbiamas dva- 
ro laikraštyje. Neretai pats imperatorius save kaltina 
dėl jo paties padarytų klaidų; o kai jo princai blogai 

išlaikė egzaminą, jis juos viešai peikia. Kiekvienoje 
ministerijoje ir skirtingose valstybės dalyse yra cen- 
zorius ko-tao, kuris privalo pranešti imperatoriui apie 
viską; šitie cenzoriai iš tarnybos niekad nenušalinami, 
todėl jų labai bijomasi; jie kontroliuoja visą valdymą, 
reikalų tvarkymą, mandarinų elgesį privačiame gyveni- ` 
me ir apie tai praneša pačiam imperatoriui; be to, jie 
turi teisę įtikinėti ir peikti imperatorių. Kinijos istori- 
joje daug šitų ko-iao kilnumo ir vyriškumo pavyzdžių. 
Štai vienas cenzorius kreipėsi į tironą imperatorių su 
priekaištais, tačiau imperatorius juos šiurkščiai atmetė. 
Tačiau dėl to jis nesutriko, vėl kreipėsi į imperatorių 
su priekaištais. Nujausdamas savo mirtį, jis įsakė kar- 
tu su juo atnešti ir karstą, kuriame norėtų būti palai- 
dotas. Apie kitus cenzorius pasakojama taip: kai bu- 
delių kankinami nebegalėjo ištarti nė žodžio, jie 
vis tiek krauju ant smėlio rašė savo pastabas. Tie patys 
cenzoriai sudaro tribunolą, organizuojantį priežiūrą 
visoje valstybėje. Mandarinai atsakingi ir už visas savo 
klaidas, padarytas atsidūrus keblioje padėtyje. Jeigu 
prasideda badas, plinta liga, rengiamas sąmokslas ar 
kyla religiniai neramumai, jie turi pranešti, tačiau ne- 
laukdami tolesnių vyriausybės įsakymų ir patys tuojau 
pat imtis energingų veiksmų. Taigi visas valdymas 
apnarpliotas valdininkijos tinklo. Valdininkai skiriami 
kelių, upių, jūros kranto priežiūrai. Viskas sutvarkyta 
kuo tiksliausiai; ypač rūpinamasi upėmis; „Šudzinge“ 
pateikta daug imperatorių potvarkių apie tai, kaip šalį 
apsaugoti nuo potvynių. Kiekvieno miesto vartai sau- 
gomi sargybinių, o gatvės naktį užtveriamos. Valdinin- 
kai visada turi duoti ataskaitą aukščiausiajai tarybai. 
Be to, kiekvienas mandarinas kas penkeri metai privalo 
pranešti apie savo padarytas klaidas, o jo parodymų 
teisingumas patvirtinamas kontroliuojančio cenzorių 
instituto. Už bet kokį nepraneštą šiurkštų nusižengimą 
mandarinai su savo šeimomis griežčiausiai baudžiami. 
Iš viso to aišku, kad imperatorius yra centras, ap- 
link kurį sukasi viskas ir prie kurio viskas sugrįžta, 
152 Vadinasi, nuo imperatoriaus priklauso šalies ir tautos 


gerovė. Visa vyriausybinė hierarchija daugiau ar ma- 
žiau veikia pagal šabloną, kuris ramiais laikais tampa 
patogiu įpročių. Monotoniškai ir vienodai kaip gamtos 
reiškiniai ji eina savo keliu, nuo jo niekada nenukryp- 
dama; tik imperatorius turi būti gyva, visada budri ir 
saviveiki siela. Jeigu imperatoriaus asmenybei nebū- 
dingos minėtos savybės, t. y. besąlygiškas moralumas, 
darbštumas, ištvermė, orumas ir energija, tai viskas 
nusilpsta, valdymas nuo viršaus iki apačios išsiderina, 
ir visur pradeda reikštis abejingumas ir savivalė. Juk 
nėra jokios kitos teisėtos valdžios ar tvarkos be šitos, 
t. y. imperatoriaus valdžios, kuri viską iš viršaus vai- 
jų sąžinė, ne jų garbė, o išorinis įsakymas ir jo griež- 
tas laikymasis. Revoliucijos metu XVII a. viduryje pas- 
kutinis tada valdžiusios dinastijos imperatorius buvo 
labai romus ir taurus, tačiau dėl jo minkšto charakterio 
valdymo žąslai susilpnėjo, ir neišvengiamai prasidėjo 
sukilimai. Sukilėliai į šalį pasikvietė mandžiūrus, Pats 
imperatorius nusižudė, kad nepatektų į priešų rankas, 
o prieš mirdamas ant dukters drabužių apsiuvų savo 
krauju parašė keletą žodžių, skųsdamasis savo valdinių 
neteisingumu. Šalia jo buvęs mandarinas jį palaidojo, 
o po to pats nusižudė ant jo kapo. Tą patį padarė im- 
peratorienė ir jos svita; paskutinis imperatoriaus šei- 
mos princas, kuris buvo apgultas tolimoje provincijoje, 
pateko į priešų rankas ir buvo nužudytas. Visi su juo 
buvę mandarinai nusižudė patys. 

Pereidami nuo valstybinės santvarkos prie teisinės 
padėties, matome, kad dėl patriarchalinio valdymo 
principo valdiniai laikomi nepilnamečiais. Nėra jokių 
savarankiškų klasių ar luomų, kurie, kaip, pvz., Indi- 
joje, turėtų ginti savo interesus, nes čia viskas valdo- 
ma ir kontroliuojama iš viršaus. Visi santykiai tiksliai 
nustatomi teisinių normų; dėl to visiškai sunaikinamas 
laisvės jausmas ir apskritai moralinis požiūris *. Įsta- 


* Aišku, kad moralinis požiūris čia suprantamas griežtąja pras- 
me, išsakyta Hėgelio „Teisės filosofijoje“, kaip subjektyvumo ap- 
sisprendimo požiūris, kaip laisvas įsilikinimas gėrio būtinumų. Todėl 

tymai formaliai apibrėžia, kokius jausmus privalo puo- 
selėti šeimos nariai vienas kito atžvilgiu, o tų įstatymų 
pažeidimas kartais griežtai baudžiamas. Antras momen- 
tas, į kurį dera atsižvelgti, yra išorinis šeimyninių san- 
tykių, kurie tampa beveik vergija, pobūdis. Kiekvie- 
nas gali parduoti save ir savo vaikus, kiekvienas kinas 
perka sau žmoną. Tik pirmoji žmona laisva, o sugulo- 
vės yra vergės ir gali būti, kaip, beje, vaikai ar bet 
koks kitas daiktas, konfiskuotos. 

Trečias momentas yra tas, kad bausmės daugiausia 
būna fizinės. Mūsuose tokios bausmės būtų laikomos 
negarbingomis, bet šito nėra Kinijoje, kur garbės 
jausmas dar neišugdytas. Mušimas pakeliamas leng- 
viausiai ir vis dėlto jis labiausiai nepakenčiamas žmo- 
gui, kurio savigarbos jausmas gana išaugęs; toks žmo- 
gus, visapusiškai gana jautrus, nepakenčia prisilietimo 
prie jo kūno. Tačiau kinai nesuvokia garbės subjekty- 
vumo; jie labiau pasiduoda muštrui negu bausmei — 
kaip mūsų vaikai: juk muštro tikslas — kad pasitaisytų, 
o bausmė suponuoja pakaltinamumą tiksliąja šio žo- 
džio prasme. Baudžiant fiziškai susilaikoma tik dėl 
bausmės baimės, o ne dėl neteisingumo suvokimo, nes 
šiuo atveju dar negalima tikėtis, kad bus apmąstoma 
paties poelgio prigimtis. Kinijoje visi nusižengimai — 
tiek šeimyniniai, tiek valstybiniai — baudžiami fiziškai. 
Sūnūs, kurie nerodo pagarbos tėvui ar motinai, jau- 
nesnieji broliai, nerodantys deramos pagarbos vyres- 
niems broliams, lupami lazda, o jeigu sūnus sumano 
skųstis dėl tėvo neteisingumo įo atžvilgiu ar jaunesny- 
sis brolis dėl vyresniojo neteisingumo jo atžvilgiu, jis 
gauna šimtą smūgių bambuko lazda ir išvejamas tre- 
jiems metams, jeigu jis teisus; o kai jis neteisus — pa- 
smaugiamas. Sūnus, pakėlęs ranką prieš tėvą, nuteisia- 
mas bausmei — iš jo kūno rauti mėsos gabalus įkaitin- 


skaitytojui nederėtų piktintis tuo, kas nuolatos kalbama apie mora- 
lę, apie moralinį ir t. t. kinų valdymą; tuo tarpu „moralinis“ reiškia 
tik nurodymą arba priesaką plačiąja ar įprasta šių žodžių prasme, 
žodžių, kurie reikalauja gero elgesio, o vidinio įsitikinimo momen- 
tas čia nepabrėžiamas.-—— Leidėjo pastabą. 


tomis replėmis. Šantykiai tarp vyro ir žmonos, kaip ir 
visi kiti šeimyniniai santykiai, labai gerbiami, o neiš- 
tikimybė, kuri, beje, pasitaiko tik labai retais atvejais 
dėl uždaro moterų gyvenimo, griežtai smerkiama. Ki- 
nas taip pat griežtai smerkiamas ir tada, kai jis vienai 
iš savo antraeilių žmonų rodo daugiau palankumo negu 
tikrajai ir jeigu pastaroji jį tuo kaltina. Kinijoje kiek- 
vienas mandarinas gali būti nuteistas bausmei lup- 
ti bambuko lazda, ir net aukščiausieji ir kilmingiausieji 
ministrai, vicekaraliai, net imperatoriaus favoritai bau- 
džiami bambuko lazdos smūgiais. Po to imperatorius 
vėl jiems būna draugiškas ir palankus, o jie patys, 
atrodo, dėl to nė kiek nesikremta. Kai princai ir jų svi- 
ta lydėjo Anglijos pasiuntinius iš rūmų į namus, cere- 
monmeisteris, skindamas sau kelią, be jokių skrupulų 
bizūno smūgiais vijo šalin visus princus ir kilminguo- 
sius. Kalbant apie pakaltinamumą, nedaromas skirtumas 
tarp tyčinių ir netyčinių poelgių, tarp veiksmų, dėl ku- 
rių kas nors iš tikro kaltas, ir atsitiktinių poelgių, nes 
už atsitiktinius veiksmus taip pat kaltinama kaip už 
tyčinius, ir tas, kuris yra atsitiktinė žmogaus mirties 
priežastis, nuteisiamas mirti. Šitoks skirtumo tarp atsi- 
tiktinių ir tyčinių poelgių nebuvimas sukelia daugiausia 
ginčų tarp kinų ir anglų. Pvz., jeigu kinai užpuola ang- 
lus; jeigu anglų karinis laivas, laikąs save užpultu, šau- 
do ir žūva kinas, kinai paprastai reikalauja nubausti 
šovusį anglą mirties bausme. Kiekvieno, palaikiusio ko- 
kius nors ryšius su nusikaltėliu, ypač kai nusikalstama 
prieš imperatorių, laukia mirtis; visi artimiaušieji gi- 
minaičiai kankinami, kol miršta. Spausdinusieji kokį 
nors nusikalstamą veikalą, kaip ir tie, kurie jį skaito, 
vienodai baudžiami pagal egzistuojančius įstatymus. 
Originaliai tuo naudojasi privatūs asmenys, norėdami 
kam nors atkeršyti. Apie kinus galima pasakyti, kad 
jie nepaprastai jautrūs įžeidimams ir kerštingi. Kad at- 
Keršytų, įžeistasis negali užmušti savo priešo, nes tada 
būtų nubausta visa nusikaltėlio šeima; todėl jis nusižu- 
do pats, kad šitaip galėtų pražudyti kitą. Daugelyje 
miestų teko susiaurinti šulinių angas, kad žmonės liau- 

tųsi juose skandintis. Juk jeigu kas nors kada nusi- 
žudo, įstatymai reikalauja, kad būtų griežčiausiai iš- 
tirta, kokia buvo šio poelgio priežastis. Visi savižudžio 
priešai tardomi ir kankinami, o kai pagaliau išaiškėja, 
kas buvo skriaudėjas, pastarasis ir visa jo šeima bau- 
džiami mirties bausme. Tokiu atveju kinas verčiau lin- 
kęs nusižudyti, o ne nužudyti savo priešą, nes jis vis 
tiek turi mirti, bet pirmuoju atveju iš jo neatimamos 
laidotuvių ceremonijos, ir jis gali tikėtis, kad jo šeima 
gausianti priešo turtą. Kalbant apie pakaltinamumą ir 
nepakaltinamumą, baisu yra tai, kad, padarius kokį 
nors poelgį, neigiama bet kokia subjektyvi laisvė ir 
moralinis elementas. Mozės įstatymuose, kur dolus, cul- 
pa ir casus dar nėra tiksliai atskirti, vis dėlto kaltajam 
žudikui atviras prieglobstis, kuriame jis gali prisiglaus- 
ti. Be to, Kinijoje tokiais atvejais nekreipiamas dėme- 
sys į aukštą ar žemą rangą. Vienas labai žymus karve- 
dys buvo apšmeižtas imperatoriui ir už tą prasižengi- 
mą, kuriuo jis buvo kaltinamas, jam buvo skirta baus- 
mė — žiūrėti, kas nevalo nuo gatvių sniego. 

Kalbant apie teisinius santykius, derėtų dar pami- 
nėti pakeitimus nuosavybės teisėje ir su ja susijusiu 
vergijos įvedimu. Žemė, sudaranti didžiausią kinų turto 
dalį, palyginti vėlai pradėta laikyti valstybine nuosa- 
vybe. Tada buvo nustatyta, kad devintoji visų pajamų 
dalis priklauso imperatoriui. Vėliau atsirado ir bau- 
džiavinė priklausomybė, kurios įgyvendinimas priski- 
riamas imperatoriui Ši Chvang-di, tam pačiam, kuris 
213 m. pr. Kr. g. pastatė sieną, įsakė sudeginti visas 
knygas, kuriose buvo išdėstytos visos kinų teisės, ir 
kuris pavergė daugelį nepriklausomų kinų kunigaikš- 
tysčių. Kaip tik po jo karų užkariautos žemės tapo 
privatine nuosavybe, o jų gyventojai — baudžiaunin- 
kais. Tačiau Kinijoje dėsningai nėra didelio skirtumo 
tarp vergijos ir laisvės, nes imperatoriaus akyse visi 
yra lygūs, t. y. visi vienodai beteisiai. Kadangi nėra 
garbės ir niekas neturi ypatingų teisių palyginti su 
kitais, dominuoja nusižeminimo sąmonė, lengvai perei- 
nanti į niekšingą sąmonę. Su šiuo niekšingumu susijęs 


didelis kinų amoralumas. Žinoma, kad jie apgaudinėja 
pasitaikius pirmai progai; draugai apgaudinėja draugus, 
ir niekas nemato nieko bloga draugo poelgyje, jeigu 
apgavystė nepavyksta arba apie ją sužinoma. Be to, 
jie taip gudrauja ir sukčiauja, kad europiečiams ten- 
ka būti labai atsargiems su jais bendraujant. Moralinio 
sugedimo sąmonę rodo ir tai, kad labai paplitusi Fo 
religija, kurioje aukščiausiu ir absoliučiu pradu, Die- 
vu, laikomas Niekas, o panieka individui laikoma aukš- 
čiausia tobulybe. 

Dabar mes pereiname prie Kinijos valstybės religi- 
jos apžvalgos. Patriarchalinėje būsenoje religinis žmo- 
gaus išaukštinimas pats savaime yra paprastas mora- 
lumas ir teisėtumas. Pats absoliutas iš dalies yra papras- 
ta abstrakti to teisėtumo taisyklė, amžinasis teisingu- 
mas, iš dalies — jo galia. Be tų paprastų apibrėžimų 
visi tolimesnieji gamtos pasaulio ir žmogaus santykiai, 
visi subjektyviojo jausmo reikalavimai atkrinta. Ki- 
nams, kur viešpatauja patriarchalinis despotizmas, ne- 
reikalingas toks aukščiausios būtybės tarpininkavimas, 
nes tas tarpininkavimas reiškiasi auklėjime, moralės 
ir mandagumo įstatymuose, be to, imperatoriaus įsaky- 
muose bei jo valdyme. Imperatorius yra tiek valstybės, 
tiek religijos galva. Dėl to religija čia iš esmės yra 
valstybinė religija. Nuo jos reikia skirti lamaizmą, nes 
jis nesuvalstybintas. Ši religija — tai laisva, dvasinė, 
nesuintei 25 10ta sąmonė. Todėl minėta kinų religija 
negali būti tai, ką religija vadiname mes. Juk mums 
ji yra pačios dvasios vidinis pasaulis, nes dvasia sa- 
vyje sukuria vaizdinį to, kas yra jos giliausioji esmė. 
Taigi šiose =:ityse žmogus nepriklauso net nuo valsty- 
bės, ir pasinerdamas į dvasinį pasaulį gali išsivaduoti 
nuo pasaulietinės valdžios. Tačiau Kinijoje religija nėra 
toje pakopoje, nes tikras tikėjimas galimas tik ten, 
kur individai savo vidujybėje, sau yra nepriklausomi 
nuo išorinės prievartinės jėgos. Kinijoje individas nėra 
nepriklausomas nė vienu iš tų požiūrių, todėl ir reli- 
gijoje jis yra priklausomas visų pirma nuo gamtos bū- 
tybių, aukščiausia iš kurių yra Dangus. Nuo jų pri- 

klauso derlius, metų laikai, sėkmė, nederlius. Dangui 
artimas tik imperatorius kaip valstybės galva, kaip 
valdžia, o ne individai. Jis aukoja aukas per keturias 
šventes, visų dvariškių priešakyje dėkoja už derlių ir 
prašo palaiminimo pasėliams. Šitą Dangų galima būtų 
suprasti kaip mūsų Dievą, kaip gamtos valdovą (mes, 
pavyzdžiui, sakome: tesaugo tave dangus), tačiau Kini- 
joje santykis dar ne toks, nes ten pavienė savimonė 
pasirodo kaip substancinis pradas, pats imperatorius 
kaip jėga. Todėl Dangus reiškia gamtą. Tiesa, jėzuitai 
Kinijoje krikščionių Dievą sutiko vadinti Dangumi, 
Tian, tačiau kiti krikščionių ordinai juos už tai apskun- 
dė popiežiui, ir popiežius pasiuntė kardinolą, kuris ten 
mirė; po to pasiųstas vyskupas isakė, kad vietoj Dan- 
gaus būtų sakoma Dangaus valdovas. Santykis su Tia- 
niu įsivaizduojamas ir taip, kad geras individų ir im- 
peratoriaus elgesys lemia klestėjimą, o jų prasižengi- 
mai — bėdą ir visokias nelaimes. Kinų religijoje dar 
yra kerų momentas, nes žmogaus elgesys yra absoliu- 
čiai lemiantis veiksnys. Kai imperatorius elgiasi gerai, 
negali būti nieko, išskyrus gėrį, nes Dangus duoda tik 
gėrį. Kitas šios religijos aspektas yra tai, kad impera- 
toriaus asmenyje sutelkta to santykio su Dangumi bend- 
roji pusė, ir tik jo rankose yra ir ypatingas santykis 
su juo. Tas ypatingas santykis susijęs su individų ir 
provincijų gerove. Provincijos turi genijų (Čen), pa- 
valdžių imperatoriui, kuris garbina tik bendrąją Dan- 
gaus jėgą, o kai kurios gamtos karalystės dvasios pa- 
klūsta jo įstatymams. Taigi kartu jis yra ir tikras 
įstatymų leidėjas Dangui. Genijams, kiekvienas iš kurių 
garbinamas savotiškai, pastatytos statulos. Tai siaubingi 
stabai, kurie dar nėra meno kūriniai, nes juose nėra 
nieko dvasiška. Todėl jie yra baisūs, siaubingi, nega- 
tyvūs. Kaip graikų upių dievai, nimfos ir driadės, jie 
saugo kai kurias stichijas ir gamtos objektus. Kiek- 
viena iš penkių stichijų turi savo genijų, išsiskiriantį 
ypatinga spalva. Net Kinijoje viešpataujančios dinas- 
tijos lemtis priklauso nuo genijaus, kurio spalva gel- 
158 tona. Tačiau ir kiekviena provincija, kiekvienas mies- 


tas, kiekvienas kalnas ir kiekviena upė turi savo geni- 
jų. Visos tos dvasios paklūsta imperatoriaus valdžiai, 
ir kasmet išleidžiamoje valstybinėje adresų knygoje su- 
rašomi tiek valdininkai, tiek genijai, kurių rūpesčiui 
pavedamas toks ir toks upokšnis, tokia ir tokia upė 
ir t. t. Kai ištinka nelaimė, genijus, kaip ir mandari- 
nas, atleidžiamas iš pareigų. Genijai turi begalinę dau- 
gybę šventyklų (Pekine jų apie 10 tūkstančių) su dau- 
gybe vienuolynų ir žynių. Tie bonzos nesituokia, ir ki- 
nai kreipiasi į juos patarimo visais kebliais atvejais. 
Bet, be šitų atvejų, nei jie, nei šventyklos nėra labai 
garbinami. Lordo Makartnio anglų pasiuntinybei šven- 
tykloje net buvo išskirtos patalpos, nes jomis naudoja- 
masi kaip viešbučiais. Vienas imperatorius sekuliari- 
zavo keletą tūkstančių tokių vienuolynų, privertė 
bonzas grįžti į pilietinį gyvenimą, o turtus apdėjo mo- 
kesčiais. Bonzos pranašauja ir užkeikia; juk kinai ne- 
paprastai prietaringi; šio prietaringumo pagrindas — 
kaip tik vidinis nesavarankiškumas, kuris suponuoja 
tai, kas priešinga dvasios laisvei. Bet ko imantis, pvz., 
parenkant vietą statyti namui ar kapvietei ir pan., klau- 
siama žiniuonio patarimo. „Idzinge“ pateiktos tam tikros 
linijos, reiškiančios pagrindines formas ir pagrindines 
kategorijas, todėl ta knyga vadinama likimų knyga. 
Tokių linijų kombinacijai priskiriama tam tikra reikš- 
mė, ir tuo pagrįsti pranašavimai. Arba į viršų išmetama 
keletas lazdelių, ir likimas nuspėjamas pagal tai, kaip 
jos nukrenta. Tai, ką mes laikome atsitiktinumu, na- 
tūraliu įvykių ryšiu, kinai stengiasi išvesti ar nuspėti 
burtais, ir šitaip parodo savo bedvasiškumą. 

Su šia savastingo vidinio turinio stoka siejasi kinų 
mokslo pobūdis. Kai kalbama apie kinų mokslus, šlo- 
vinamas jo raidos lygis ir senumas. Pažvelgus iš ar- 
čiau, pasirodo, kad mokslams rodoma didžiulė pagarba, 
jie viešai skatinami ir vertinami vyriausybės. Pats im- 
peratorius yra literatūros vadovas. Ypatinga kolegija 
redaguoja imperatoriaus dekretus, kad jų stilius būtų 
pats geriausias, ir tai yra labai svarbus valstybinis 
reikalas. Mandarinai taip pat turi rūpintis, kad jų pra- 

nešimų stilius būtų tobulas, nes puikų turinį turi ati- 
tikti ir forma. Viena aukščiausių valstybinių įstaigų 
yra mokslų akademija. Jos narius egzaminuoja pats 
imperatorius; jie gyvena imperatoriaus rūmuose ir yra 
iš dalies sekretoriai, iš dalies valstybės istorikai, fizi- 
kai, geografai. Kai siūloma išleisti kokį nors naują 
įstatymą, akademija privalo pateikti savo pranešimus. 
Įžangoje ji privalo išdėstyti senovės įstaigų istoriją ar- 
ba, kai reikalas liečia santykius su užsienio šalimis, 
reikalaujama tas šalis aprašyti. Pats imperatorius rašo 
pratarmes čia parašytiems veikalams. Iš paskutiniųjų 
imperatorių savo mokslingumu ypač išsiskyrė Kven- 
Longas (Cian-lunas): jis pats daug rašė, bet ypač 
pagarsėjo išleisdamas svarbiausius kinų literatūros vei- 
kalus. Komisijai, kuri turėjo taisyti korektūros klaidas, 
vadovavo imperatoriškasis princas, Oo po to, kai vei- 
kalą jau visi peržiūrėdavo, jis vėl buvo grąžinamas 
imperatoriui, kuris griežtai bausdavo už kiekvieną pa- 
liktą klaidą. 

Taigi, čia mokslai, atrodo, nepaprastai gerbiami ir 
puoselėjami, kita vertus, juose nėra tos laisvės, kuri 
yra gilaus vidinio turinio pagrindas, ir juose nėra tikro 
mokslinio intereso, dėl kurio mokslai tampa teoriniu 
užsiėmimu. Juose nėra laisvos, idealios dvasios karalys- 
tės, ir tai, ką čia galima pavadinti moksliška, esti empi- 
rinio pobūdžio ir iš esmės tarnauja valstybės naudai 
ir patenkina valstybės bei individų poreikius. Jau ra- 
šytinės kalbos pobūdis yra didelė kliūtis mokslų raidai, 
o gal, priešingai, kadangi nėra tikro mokslinio intereso, 
kinai neturi geresnės priemonės išreikšti ir perduoti 
mintis. Žinoma, kad, be šnekamosios kalbos, kinai turi 
tokią rašytinę kalbą, kuri kitaip negu mūsų kalba ne- 
išreiškia atskirų garsų ir nepateikia akiai sakomų žo- 
džių, o ženklais išreiškia pačius vaizdinius. Iš pirmo 
žvilgsnio tai atrodo didelis privalumas, žavėjęs daugelį 
didžių žmonių, tarp jų ir Leibnicą; tačiau tai ne pri- 
valumas, o jam priešingas dalykas. Juk jeigu mes pa- 
žiūrėsime, kaip tokia rašytinė kalba veikia šnekamąją 

ba kaip tik dėl tokio atskyrimo yra labai netobula. Juk 
mūsų šnekamoji kalba tampa apibrėžta visų pirma dėl 
to, kad mūsų rašte esama ženklų atskiriems garsams, 
kuriuos tarti apibrėžtai išmokstame skaitydami. Todėl 
kinai, kurie neturi tokios priemonės formuoti šnekamą- 
ją kalbą, iš garsų skirtumų negali išvesti apibrėžtų to- 
nų, išreiškiamų raidėmis ir skiemenimis. Jų šnekamoji 
kalba sudaryta iš nedidelio vienskiemenių žodžių skai- 
čiaus, kurie vartojami keliomis reikšmėmis. Reikšmių 
skirtumas nustatomas iš dalies tik šnekos rišlumu, iš 
dalies intonacija, lėta ar greita, tylia ar garsia tarsena. 
Kinų ausys šiuo požiūriu labai jautrios. Štai žodis „po“, 
nelygu kokia intonacija, turi vienuolika skirtingų reikš- 
mių: stiklas, virinti, vėtyti grūdus, skaidyti, drėkinti, 
gaminti, sena moteris, vergas, dosnus žmogus, protin- 
gas asmuo, nedaug. O rašomojoje kalboje aš tik nu- 
rodysiu kliūtį, trukdančią augti mokslams. Mūsų ra- 
šomąją kalbą labai lengva išmokti, nes šnekamąją kalbą 
mes suskaidome apytikriai į 25 garsus (ir šio suskaidymo 
dėka apibrėžiama šnekamoji kalba, apribojamas gali- 
mų garsų skaičius, pašalinami neaiškūs tarpiniai garsai); 
mums belieka tik išmokti šituos garsus ir įsiminti, kaip 
juos įjungti. Vietoj tokių 25 ženklų kinams tenka iš- 
mokti keletą tūkstančių; priskaičiuojama 9353 ar net 
10516 vartojimui reikalingų ženklų, jeigu pridėsime 
pradėtus vartoti neseniai, o knygose sutinkama nuo 
80 iki 90 tūkstančių ženklų, reiškiančių vaizdinius ir 
jų junginius. 

Dėl paties mokslo. Kinų istorija apima tik visiškai 
apibrėžtus faktus be jokių sprendimų ir apmąstymų. 
Teisės mokslas taip pat tik formuluoja apibrėžtus įsa- 
kymus, o moralė — apibrėžtas priedermes, giliau jų 
nepagrįsdama. Tačiau kinai turi ir filosofiją, kurios 
pagrindiniai apibrėžimai labai seni, nes jau „Idzingas“, 
likimų knyga, nagrinėja atsiradimą ir išnykimą. Šioje 
knygoje dėstomos visiškai abstrakčios vienio ir dvejy- 
bės idėjos; taigi kinų filosofija, atrodo, remiasi ta pačia 

pagrindine mintimi kaip ir pitagorininkų mokslas *, 
Pagrindinis principas yra protas, Dao, viską pagrin- 
džianti esmė, kuri viską sukuria. Aukščiausiu mokslu 
kinai laiko šios esmės formų tyrinėjimą, tačiau šis 
mokslas nesiejamas su dalykais, labiau liečiančiais vals- 
tybę. Lao Dzė kūriniai, ypač „Dao de dzing" plačiai 
žinomi. VI amžiuje prieš Kr. g. Konfucijus aplankė šį 
filosofą, kad išreikštų jam savo pagarbą. Kiekvienas 
kinas gali studijuoti šiuos filosofinius kūrinius, tačiau 
tam reikalui egzistuoja ypatinga sekta, vadinanti save 
Dao-dziao, arba proto garbintojais. Jie nusišalinę nuo 
pilietinio gyvenimo, o jų vaizdiniai susimaišę su dau- 
gybe fantastinių ir mistinių elementų. Štai jie tiki, kad 
tas, kuris pažįsta Protą, turi universalią priemonę, kuri 
gali būti laikoma absoliučiai visagale ir suteikianti ant- 
gamtišką jėgą, todėl ir galimybę persikelti į dangų 
ir tapti nemirtingu (kažkas panašaus mūsuose buvo šne- 
kama apie universalų gyvybės eliksyrą). Dabar ir mes 
geriau susipažinome su Konfucijaus veikalais; Kinija 
jam dėkinga už dzingų redagavimą, be to, už daugelį 
jo paties veikalų apie moralę, duodančių pagrindą kinų 
elgesiui ir gyvenimo būdui. Svarbiausiame Konfucijaus 
veikale, kuris išverstas į anglų kalbą, tiesa, esama tei- 
singų moralinių posakių, tačiau jame yra daug ilgų 
svarstymų, nepakylančių virš trivialybės lygio. 
Kalbant apie kitus mokslus, jie pripažįstami ne pa- 
tys savaime, o veikiau kaip žinios, padedančios siekti 
naudingų tikslų. Kinai labai atsilikę matematikoje, fi- 
zikoje ir astronomijoje, nors anksčiau jie garsėjo savo 
pasiekimais šiuose moksluose. Jie atrado daug ką, pa- 
vyzdžiui, magnetą, knygų spausdinimo meną dar tada, 
kai europiečiai to dar nebuvo atradę, tačiau šitų žinių 
jie niekur nemokėjo pritaikyti. Antai spausdindami 
knygas jie nenuėjo toliau raidžių graviravimo ant 
medinių lentelių ir jų atspausdinimo; jie nieko nežino 
apie kilnojamas raides. Jie teigia, kad ir paraką iš- 


* G. Hegels Vorlesungen über die Geschichte der Philosophie, I, 
S. 138 u. f. 

radę anksčiau už europiečius, tačiau jėzuitai turėjo 
jiems nulieti pirmąsias patrankas. Dėl matematikos; jie 
moka labai gerai skaičiuoti, tačiau jiems nežinoma 
aukštesnė šio mokslo specifika. Kinai ilgai buvo laiko- 
mi ir didžiais astronomais. Laplasas ištyrinėjo jų astro- 
nomines žinias ir nustatė, kad jie turi tam tikrų senų 
užrašų ir užuominų apie Mėnulio ir Saulės užtemimus, 
o tai, aišku, nėra mokslas. Be to, šie užrašai tokie 
neapibrėžti, kad jie, tiesą sakant, negali būti laikomi 
pažinimu; juk „Šudzinge" per 1500 metų laikotarpį 


. minimi du Saulės užtemimai. Kokia astronomijos padė- 


tis Kinijoje, geriausiai liudija tai, kad ten jau keletą 
šimtų metų kalendorius sudarinėja europiečiai. Anks- 
čiau, kai kalendorius dar sudarinėdavo kinų mokslinin- 
kai, dažnai buvo neteisingai nurodomi Mėnulio ir Sau- 
lės užtemimai, ir už tai kalendorių sudarytojai buvo 
baudžiami mirties bausme. Teleskopai, kuriuos europie- 
čiai padovanojo kinams, išstatyti parodai kaip papuo- 
šalai, tačiau kinai nemoka jais naudotis. Kinai užsiima 
ir medicina, tačiau ji esti tik empirinio pobūdžio ir 
susipynusi su šiurkščiausiais prietarais. Apskritai toji 
tauta moka nepaprastai mėgdžioti: tai matyti ne vien 
kasdieniniame gyvenime, bet ir mene. Jai nepavyko 
grožio pavaizduoti kaip grožio, nes jos tapyboje nėra 
nei perspektyvos, nei šešėlių, ir nors kinų tapytojas 
gerai kopijuoja europiečių paveikslus ir apskritai viską, 
nors jis turi tikslių žinių apie tai, kiek žvynų turi kar- 
pis, kiek dantelių — lapai, kaip atrodo skirtingi me- 
džiai ir kaip išsilanksčiusios jų šakos, bet jo menas 
neišreiškia viso, kas didinga, idealu ir gražu. Kita ver- 
tus, kinai pernelyg išdidūs, kad ko nors mokytųsi iš 
europiečių, nors neretai jie priversti pripažinti europie- 
čių pranašumą. Štai vienas pirklys Kantone užsisakė 
europietišką laivą, bet vietininko įsakymu laivas tuo- 
jau pat buvo sunaikintas. Europiečiai laikomi skur- 
džiais, nes yra priversti apleisti tėvynę, kad užsidirbtų 
pragyvenimui svetimose šalyse. Kita vertus, ir euro- 
piečiai, ir kaip tik todėl, kad jie protingi, taip pat dar 
neišmoko mėgdžioti paviršutiniško ir visiškai natūra- 

laus kinų miklumo. Juk jų lako dirbiniai, metalų ap- 
dorojimas ir ypač menas liejant jiems suteikti nepap- 
rastai subtilią formą, porceliano dirbiniai ir dar daug 
kas kita lieka nepralenkta. 

Toks, visapusiškai apžvelgus, kinų tautos charakte- 
ris. Jo skiriamasis bruožas yra tas, kad jam svetima 
visa, kas dvasiška: laisva dorovė, moralumas, jausmas, 
gilus religingumas ir tikras menas. Imperatorius visada 
kreipiasi į tautą didingai, su tėvišku gerumu ir švelnu- 
mu, tačiau tauta visada parodo tik blogiausios rūšies 
egoizmą ir laiko save sukurta tam, kad vilktų imperato- 
riaus galios ir didybės vežimą. Savo sunkią naštą ji 
laiko neišvengiama lemtimi, ir jai neatrodo baisu par- 
siduoti į vergiją ir valgyti karčią vergo duoną. Savi- 
žudybė kaip keršto priemonė, vaikų pametinėjimas 
Kaip įprastas ir kasdienis reiškinys atskleidžia nepakan- 
kamai išaugusią pagarbą sau ir žmonėms. Nors nesama 
skirtumų, kuriuos lemtų gimimas, ir kiekvienas gali 
pasiekti aukščiausią padėtį, kaip tik tokia lygybė rodo 
ne išsikovotą vidinio žmogaus reikšmę, 0 žemą savi- 
meilę, dar nepasiekusią skirtumų suvokimo. 


Antras skyrius 
INDIJA 


Indija, kaip ir Kinija, tiek sena, tiek dabartine sa- 
vo forma liko statuarinė, nejudri ir pasiekė tobu- 
liausią vidinę plėtotę, Ji visada buvo šalis, žadinusi 
ilgesį, ir dabar ji mums atrodo esanti stebuklų šalis, 
užburtas pasaulis. Ne taip, kaip Kinijos valstybė, kurios 
įstaigoms būdingas prozaiškumas, Indija yra šalis, kur 
viešpatauja fantazija ir jausmas. Plėtros momentas ap- 
skritai toks: Kinijoje patriarchalinis principas viešpa- 
tauja nepilnamečiams, Kuriems moralinis sprendimas 
pakeičiamas reguliuojančiu įstatymu ir imperatoriaus 
moraline priežiūra. Tačiau dvasios interesas yra tas, 
kad apibrėžimas, nustatytas kaip išoriškas dalykas, tap- 


tų vidiniu apibrėžimu, kad gamtos ir dvasios pasaulis 
būtų apibrėžiamas kaip vidinis pasaulis, priklausantis 
protui, ir kad to dėka apskritai nusistovėtų subjekty- 
vumo ir būties vienybė arba būties idealizmas. Toks 
idealizmas egzistuoja Indijoje, tačiau tik kaip sąvoko- 
mis neišreikštas vaizduotės idealizmas, kuri pradžią 
ir medžiagą imdama iš empirinės būties viską paver- 
čia tik tam tikru įsivaizduojamu dalyku; nors ir atrodo, 
jog tai, kas įsivaizduojama, persmelkta sąvokos ir jog 
šitame persmelktume šiokį tokį vaidmenį atlieka mintis, 
visa tai vyksta tik dėl atsitiktinio susijungimo. Kadan- 
gi abstrakti ir absoliuti mintis vis dėlto jau pati savai- 
me yra šitų svajų turinys, galima pasakyti: Dievas čia 
įsivaizduojamas kaip besisvaiginantis savo svajomis. 
Juk tai ne empirinio subjekto, turinčio savo apibrėžtą 
asmenybę ir iš tikrųjų tik ją atskleidžiančio, o pačios 
neapibrėžtos dvasios svajos. 

Egzistuoja ypatingas moterų grožis, pasireiškiantis 
tuo, kad ant švarios jų veido odos atsiranda lengvas, 
mielas raudonis, švelnesnis už raudonį, kuris rodo vien 
sveikatą ir gyvastingumą; tas raudonis yra tarsi koks 
dvasios dvelktelėjimas, einantis iš vidaus. Tada moters 
veido bruožai, žvilgsnis ir lūpos atrodo švelnūs, minkšti 
ir ramūs, — tokį beveik nežemišką grožį moteryse ga- 
lima pamatyti tomis dienomis po gimdymo, kai jos, 
išsivadavusios nuo kūdikio naštos ir gimdymo kančių, 
kartu visa siela džiaugiasi, kad joms dovanotas mielas 
vaikelis. Tokio pat atspalvio moterų grožį galima matyti 
ir tada, kai jos būna nugrimzdusios į magišką, somnam- 
bulišką miegą ir dėl to tarsi bendraujančios su gražes- 
niu pasauliu. Didis menininkas (Šorelis) suteikė tokio 
grožio atspalvį mirštančiai Marijai, kurios dvasia jau 
kyla į dangų ir dar sykį atgaivina mirštančiosios veidą 
tarsi kokiam atsisveikinimo bučiniui. Tokį pat grakš- 
čiausio pavidalo grožį mes aptinkame indų pasaulyje — 
grožį, būdingą neurastenijai, kai išnyksta visa, kas 
šiurkštu, aštru ir neharmoninga ir pasirodo tik jautri 
siela, kurioje vis dėlto mes galime atpažinti laisvos ir 
protingos savyje dvasios mirtį. Juk jeigu atidžiau įsi- 

žiūrėsime į fantastišką ir subtilų tokio gėlelės gyveni- 
mo žavesį, kuriai visa, kas yra aplink, visi santykiai 
persmelkti rožinio dvasios aromato ir pasaulis pavers- 
tas meilės sodu, jeigu apie jį spręsime iš pažiūros taš- 
ko, atitinkančio žmogaus orumo ir laisvės sąvoką, tada 
mes juo labiau būsime sužavėti iš pirmo žvilgsnio, juo 
didesnį nepadorumą jame pamatysime žvelgdami vi- 
sais kitais požiūriais. 

Reikia dar tiksliau apibrėžti sapnuojančios dvasios 
kaip visuotinio indų prigimties principo pobūdį. Sapne 
individas nebesuvokia esąs šitas individas, atsiskyręs 
nuo objektų. Nemiegodamas aš egzistuoju sau, o kita 
mano atžvilgiu yra išoriška ir pastovu, kaip ir aš pats 
kito atžvilgiu. Kaip tai, kas išoriška, kita išsiskleidžia 
į protu suvokiamą ryšį ir santykių sistemą, kurios narys 
yra mano individualybė, susijusi su ta sistema; tai in- 
telekto sritis. Priešingai, sapne šito atsiskyrimo nėra. 
Dvasia nustoja egzistuoti sau priešpriešiais kitą, ir ši- 
taip apskritai išnyksta išorybės ir atskirybės atskyrimas 
nuo jos visuotinybės ir jos esmės. Todėl sapnuojantis 
indas yra visa tai, ką mes vadiname baigtiniu ir atskiru 
ir kartu tai, kas be galo visuotina ir besaikiai dieviška 
savyje. Indų požiūris yra visiškai abstraktus panteiz- 
mas, ir kaip tik vaizduotės, o ne minties panteizmas. 
Egzistuoja viena substancija, ir visos individualizacijos 
tiesioginiai atgaivinamos ir gauna sielą, tapdamos ypa- 
tingomis jėgomis. Juslinė materija ir juslinis turinys tik 
priimami ir šiurkščiai įtraukiami į visuotinybę ir be- 
ribiškumą, bet ne išvaduojami laisvos dvasios jėgos, 
jiems duodančios gražią formą ir idealizuojančios dva- 
sioje taip, Kad jusliškumas būtų tik nuolanki ir prie 
dvasiškumo prisitaikanti išraiška; tačiau jusliškumas iš- 
siplečia, tampa beribis ir besaikis, o dieviškumas dėl 
to pasidaro keistas, neaiškus ir absurdiškas. Šitie sap- 
nai nėra tušti kliedesiai, tai nėra toks vaizduotės žais- 
mas, kuris būtų tik dvasios apgaulė; tačiau dvasia pasi- 
neria į juos, ir šitų sapnų yra blaškoma šen bei ten, 
tarsi tai būtų realybė ir rimti dalykai; dvasia tampa 
šitų baigtinybių kaip jos valdovų ir dievų auka, Šitaip 


visa — Saulė, Mėnulis, žvaigždės, Gangas, Indas, gy- 
vuliai, gėlės, — visa jai yra Dievas, o kadangi šitame 
dieviškume baigtinybė praranda pastovumą ir tvirtumą, 
išnyksta bet kokia jos prasmė; ir priešingai, kadangi 
dieviškumas pats savaime yra kintamas ir nepastovus, 
jis yra visiškai suteršiamas šitos niekingos formos ir 
pasidaro absurdiškas. Taip visuotinai sudievinant visą 
baigtinybę ir nužeminant dieviškumą, įsikūnijimo, Die- 
vo inkarnacijos vaizdinys nėra tokia jau svarbi mintis. 
Papūga, karvė, beždžionė ir t. t. taip pat yra Dievo 
inkarnacijos, tačiau nepakyla virš savo esmės. Dieviš- 
kumas netampa subjektu, nėra individualizuojamas dva- 
sios pavidalu, bet nužeminamas iki vulgarybės ir be- 
prasmybės. Toks apskritai indų pasaulėžiūros pobūdis. 
Daiktuose taip pat nėra protingumo, nėra baigtinio 
priežasties ir padarinio ryšio, kaip kad ir žmogus neturi 
laisvos būties sau patvarumo, asmeniškumo ir laisvės. 

Indija palaiko įvairiapusiškus išorinius pasaulinius 
istorinius ryšius. Naujausiais laikais buvo padarytas 
atradimas, kad sanskrito kalba yra viso tolesnio euro- 
pietiškų, pvz., graikų, lotynų, vokiečių, kalbų plėtotės 
pagrindas. Be to, Indija yra viso Vakarų pasaulio išei- 
ties taškas, tačiau šitas išorinis pasaulinis istorinis san- 
tykis yra tik natūralus tautų išplitimas iš ten. Net jeigu 
Indijoje būtų galima rasti tolimesnės raidos elementų 
ir jeigu mes surastume jų perėjimo į Vakarus pėdsa- 
kus, vis dėlto šitas persikėlimas yra toks abstraktus, 
kad tai, kas gali mus dominti tautose, gyvenusiose vė- 
liau, jau nėra tai, ką jos gavo iš Indijos, o veikiau 
kažkoks konkretumas, tai, ką jos pačios susikūrė, o 
geriausia, ką jos padarė — tai indiškųjų elementų už- 
mairštis. Indiškųjų elementų išplitimas yra priešistoriš- 
kas, nes istorija yra tik tai, kas sudaro esmingą dvasios 
plėtotės epochą. Indijos išėjimas už savo ribų apskritai 
yra tik nebylus, beveiksmis išplitimas, neturėjęs jokių 
politinių pasekmių. Indai nebuvo užkariautojai, bet 
visada buvo užkariaujami patys. Ir kaip Šiaurės Indija 
yra nebylus natūralaus išplitimo išeities taškas, Indija 
apskritai kaip ieškomoji žemė yra esminis visos istori- 

jos momentas. Nuo seniausių laikų visos tautos troško 
ir siekė surasti kelią prie tos stebuklų šalies lobių, ku- 
rie yra brangiausi iš viso to, kas egzistuoja Žemėje — 
prie gamtos turtų, perlų, briliantų, kvepalų, rožių 
aliejaus, dramblių, liūtų ir t. t. ir prie išminties bran- 
genybių. Kelias, kuriuo tos brangenybės pateko į Va- 
karus, visada buvo pasaulinis istorinis veiksnys, susijęs 
su tautų likimais. Ir tautoms pavykdavo prasiskverbti 
į tą išsvajotą žemę; beveik visos didžiosios Rytų ir 
naujųjų laikų Vakarų Europos tautos ten įsigydavo 
didesnį ar mažesnį žemės lopinėlį, Senovėje Aleksand- 
rui Didžiajam pirmąkart pavyko sausumos keliu prasi- 
skverbti į Indiją, tačiau ir jis prie jos tik prisilietė. 
Naujaisiais laikais europiečiams pavyko su šia stebuklų 
žeme užmegzti tiesioginius ryšius tik todėl, kad jie 
atėjo aplinkiniu keliu, t. y. jūra, nes jūra, kaip sa- 
kėme, apskritai yra tai, kas padeda nutiesti ryšius. 
Anglai ar, tiksliau pasakius, Rytų Indijos kompanija 
viešpatauja Indijoje, nes neišvengiamas Azijos šalių 
likimas — paklusti europiečiams; tokiam likimui kada 
nors bus priversta paklusti ir Kinija. Gyventojų skai- 
čius siekia maždaug 200 mln., iš kurių nuo 100 iki 
112 mln. tiesiogiai pavaldūs anglams. Valdovų, tiesio- 
giai nepriklausančių nuo anglų, rūmuose gyvena ang- 
lų agentai, ir tie valdovai išlaiko jų apmokamus anglų 
kareivius. Nuo to laiko, kai anglai pavergė maratų 
kraštą, jau niekas negali apginti savo nepriklausomy- 
bės ir pasipriešinti jų jėgai, ir jie jau įsikūrė Birmos 
valstybėje ir peržengė Bramaputrą, kuri yra rytinė In- 
dijos riba. 

Tikroji Indija yra šalis, kurią anglai dalija į dvi 
dideles dalis: Dekaną, didelį pusiasalį, į rytus nuo kurio 
yra Bengalijos įlanka, o į vakarus — Indijos jūra, ir 
Indostaną, kuriame yra Gango slėnis ir kuris tęsiasi iki 
Irano. Indostano šiaurės rytų ribą sudaro Himalajų 
kalnai, europiečių pripažinti aukščiausiu kalnynu pa- 
saulyje, nes jų viršūnės siekia 26 tūkst. pėdų virš jū- 
ros lygio. Kitoje šių kalnų pusėje prasideda nuokalnė, 
iki kurios siekia Kinijos valdžia ir, kai anglai panoro 


patekti į Lasą pas dalailamą, kinai jų neleido. Vaka- 
rinėje Indijos dalyje teka Indas, į kurį įteka penkios 
upės, sudarančios Pendžabą, iki kurio nuėjo Aleksand- 
ras Didysis. Anglų valdžia nesiekia Indo; ten įsitvirtino 
seikų sekta, kurių santvarka yra visiškai demokratinė 
ir kurie atsisakė tiek indų, tiek mahometonų religijos; 
tarp tų dviejų religijų jie užima tarpinę padėtį, nes pri- 
pažįsta tik vieną aukščiausią būtybę. Tai galinga tauta, 
užkariavusi Kabulą ir Kašmyrą. Be jų, Indo pakrantė- 
se gyvena tikros indų gentys, priklausančios karių 
kastai. Tarp Indo ir jo dvynio Gango driekiasi plačios 
lygumos, o abipus Gango krantų yra didelės valstybės, 
kuriose mokslai taip išaugę, kad šalys, esančios prie 
Gango, labiau išgarsėjusios negu kraštai, esantys Indo 
baseine. Ypač klesti Bengalijos karalystė. Nerbuda 
skiria Dekaną nuo Indostano. Dekano pusiasalis yra dar 
įvairesnis už Indostaną, jo upės beveik tokios pat 
šventos kaip Indas ir Gangas, kurio pavadinimas tapo 
bendrinis visoms Indijos upėms. Tai upė xa1' sčoxnv. 
Didelės šalies, kurią mes turime dabar apžvelgti, gy- 
ventojus vadiname indais dėl Indo upės (anglai juos 
vadina hindais). Jie patys visumai niekada nedavė 
bendro vardo, nes toji visuma niekuomet nesudarė 
vieningos valstybės, bet mes ją apžvelgiame kaip vi- 
sumą. 

Kalbant apie indų politinį gyvenimą, visų pirma 
Teikia atkreipti dėmesį į pažangą šituo požiūriu lygi- 
nant su Kinija, Kinijoje viešpatavo visų individų lygy- 
bė, todėl valdymas buvo sutelktas centriniame taške, 
imperatoriaus asmenyje, taigi atskirybė nepasiekdavo 
nei savarankiškumo, nei subjektyvios laisvės. Tiesiogi- 
nė šios vienybės pažanga yra tai, kad pasirodo skirtu- 
mas, ir izoliuodamasis jis tampa savarankiškas visa 
apimančios vienybės atžvilgiu. Organiniam gyvenimui 
reikia, pirma, vienos sielos, kita vertus — išsiskaidy- 
mo į skirtumus, kurie izoliuojasi ir savo izoliacijoje 
išsiplėtoja į vieningą sistemą, tačiau taip, kad jų veik- 
la atkuria vieningą sielą. Šitos izoliacijos laisvės nėra 
Kinijoje, nes trūkumas yra kaip tik tas, kad joje skir- 

tingybės dar negali pasiekti savarankiškumo. Šiuo po- 
žiūriu Indijoje pastebima ta esminga pažanga, kad iš 
despotiškos vienybės susidaro savarankiški nariai. Ta- 
čiau šitie skirtumai tampa prigimtiniai; užuot — kaip 
organiniame gyvenime — sielai suteikę vienybę ir lais- 
vę, jie suakmenėja ir sustingsta, ir savo tvirtumu indų 
tautą pasmerkia niekingiausiai dvasios vergijai. Tokie 
skirtumai yra kastos. Kiekvienoje protingoje valstybėje 
yra skirtumų, kurie turi išryškėti: individai privalo 
pasiekti subjektyvią laisvę ir tuos skirtumus nustatyti 
patys. Tačiau Indijoje dar negalima kalbėti apie laisvę 
ir vidinę dorovę, besireiškiantys skirtumai yra tik luo- 
mų, užsiėmimų skirtumai. Ir laisvoje valstybėje jie 
sudaro atskiras sritis, kurios taip susimaišo savo veik- 
loje, kad juose individai gauna savo asmeninę laisvę; 
bet Indijoje egzistuoja tik masių skirtumas, kuris apima 
visą politinį gyvenimą ir religinę sąmonę. Dėl to luo- | 
miniai skirtumai išlieka, kaip ir Kinijoje vienybė, toje 
pačioje pirmapradėję substancialumo pakopoje, t. y. 
jie nesusiję su laisvų individų subjektyvumu. 
Iškelkime klausimą apie valstybės sąvoką ir jos 
skirtingas funkcijas. Pasirodys, kad jos pirmoji esmin- 
ga funkcija yra tokia, kurios tikslas absoliučiai visuo- 
tinis pradas, žmogaus suvokiamas visų pirma religijoje, 
o vėliau ir moksle. Dievas, dieviškumas yra absoliuti 
visuotinybė. Todėl pirmasis luomas yra tas, kurio dėka 
sukuriamas ir per kurį reiškiasi dieviškumas, brahmanų 
luomas. Antrasis momentas, arba antrasis luomas, bus 
subjektyvios jėgos ir narsumo reiškėjas. Juk jėga turi 
reikštis, kad visuma galėtų egzistuoti ir palaikyti savo 
egzistavimą kovodama prieš kitas visumas, arba vals- 
tybes. Šitas luomas yra karių, valdovų luomas, kšatri- 
jai, nors ir brahmanai dažnai tampa valdovais. Trečiojo 
amato tikslas — kai kurios gyvenimo pusės, poreikių 
patenkinimas; jis apima žemdirbystę, amatus ir preky- 
bą — tai vaišijų klasė. Pagaliau ketvirtajam momenitui 
aistovauja tarnautojų luomas kaip priemonė; jo užsi- 
ėmimas yra dirbti kitiems už atlyginimą, kurio pakanka 
skurdžiai egzistencijai; tai šudrų luomas (šita tarnybinė 


klasė valstybėje iš tikrųjų negali sudaryti ypatingo 
organinio luomo, nes ji tarnauja tik pavieniams indi- 
vidams, vadinasi, jos užsiėmimai yra kai kurie priva- 
tūs užsiėmimai, susiję su jau minėtais užsiėmimais). 
Prieš tokius luomus, ypač naujaisiais laikais, išsako- 
ma mintis, kad į valstybę turi būti žiūrima tik iš ab- 
strakčios — teisinės pusės ir iš to daroma išvada: neturi 
egzistuoti joks luomų skirtumas. Lygybė valstybės gy- 
venime yra beveik visiškai neįmanomas dalykas, nes 
visada egzistuoja amžiaus ir lyties skirtumai, ir net 
jeigu sakoma: visi piliečiai turi vienodai prisidėti prie 
valdymo, bet juk tuojau pat ignoruojami vaikai ir 
moterys, jie nušalinami. Taip pat negalima ignoruoti 
turto ir skurdo skirtumo, įgūdžių ir talento įtakos, ir 
visa tai iškart paneigia tuos abstrakčius teiginius. Bet 
jeigu mes, remdamiesi tuo principu, pripažįstame užsi- 
ėmimų ir juos atitinkančių luomų skirtumą, Indijoje 
susiduriame su tokiu ypatumu, kad individo priklauso- 
mybė kokiam nors luomui yra nulemta jo kilmės ir 
kad jis nuo jo priklauso. Kaip tik dėl to atsirandantis 
konkretus gyvastingumas čia miršta, ir grandinės slo- 
pina tik ką užgimstančią gyvybę; dėl to visiškai su- 
naikinama laisvės realizacijos šiuose skirtumuose re- 
gimybė. Savivalė neturi susieti to, kas atskirta dėl kil- 
mės: todėl iš pat pradžių kastos neturi maišytis viena 
su kita, ir santuokos tarp skirtingų kastų atstovų drau- 
Ažiamos. Tačiau Arianas (Ind. 11) jau priskaičiuoja 
septynias kastas, o naujaisiais laikais jų atsirado dau- 
giau kaip trisdešimt; vadinasi, jos atsirado vis dėlio dėl 
santuokų tarp asmenų, priklausančių skirtingoms kas- 
toms. Tai neišvengiamas poligamijos padarinys. Pavyz- 
džiui, brahmanui leidžiama turėti tris žmonas iš trijų 
kitų kastų, jeigu tik jis iš pradžių vedė moterį iš savo 
kastos. Vaikai, gimę dėl tokio kastų maišymosi, iš 
pradžių nepriklausė nė vienai kastai, tačiau vienas 
karalius stengėsi surasti vietą gyvenime asmenims, 
nepriklausiusiems nė vienai kastai, ir jis ją rado; to 
dėka tuoi pat prasidėjo menų ir manufaktūrų vysty- 
masis. Mat vaikams buvo leidžiama užsiiminėti tam 

tikrais amatais: vieni tapo audėjais, kiti apdorodavo 
geležį, ir šitaip dėl užsiėmimų skirtumo atsirado skir- 
tingi luomai. Pati kilniausia iš tų maišytų kastų yra ta, 
kurios nariai kilę iš brahmanų ir moterų iš karių kas- 
tos; žemiausia kasta yra čandala, kurie privalo nešioti 
lavonus, bausti nusikaltėlius ir apskritai dirbti patį ne- 
švariausią darbą. Pastaroji kasia yra atstumtieji, ir į ją 
žiūrimą su pasišlykštėjimu, ji turi gyventi izoliuotai 
ir nebendrauti su kitais. Sutikęs aukštesnės kastos narį 
čandala privalo pasitraukti iš kelio, ir kiekvienam 
brahmanui leista tokį nepasitraukiantį nudurti. Jeigu 
čandala geria iš tvenkinio, tas tvenkinys laikomas su- 
terštu ir turi būti iš naujo pašventintas. 

Visų pirma mes turime apžvelgti kastų tarpusavio 
santykius. Keliant klausimą apie jų atsiradimą, derėtų 
priminti, ką apie tai pasakoja mitas. Pasak šio mito, 
brahmanų kasta atsirado iš Bramos burnos, karių kas- 
ta —iš jo rankų, amatininkų luomas — iš jo šlaunų, 
tarnai — iš jo kojų. Kai kurie istorikai iškėlė hipotezę, 
kad brahmanai sudarė ypatingą žynių tautą, ir šitas 
prasimanymas sukurtas visų pirma pačių brahmanų. 
Tauta, sudaryta vien tik iš žynių, žinoma, yra didžiau- 
sias absurdas, nes mes apriori žinome, kad luomų skir- 
tumas galimas tik tautos viduje; kiekvienoje tautoje 
turi būti skirtingi užsiėmimai, nes jie būdingi dvasios 
objektyvumui, ir esminga, kad vienas luomas neįmano- 
mas be kito ir kad kastų atsiradimas apskritai yra vi- 
suomeninio gyvenimo padarinys. Žynių tauta negali 
egzistuoti be žemdirbių ir karių. Neįmanoma, kad luo- 
mai susijungtų išoriškai; jie gali atsirasti tik dėl vidinės 
raidos; jie atsiranda iš vidaus, o ne iš išorės. Tačiau tie 
skirtumai nustatomi gamtos, O tai apskritai susiję su 
Rytų sąvoka. Juk jeigu iš tikrųjų subjektyvumui turi 
būti duota teisė rinktis sau užsiėmimą, Rytuose vidinis 
subjektyvumas apskritai nepripažįstamas savarankišku, 
o kai atsiranda skirtumų, jie yra tokie, kad individas 
pasirenka juos ne pats, o gauna juos iš gamtos. Kini- 
joje tauta be luomų skirtumo priklauso nuo įstatymų 
ir imperatoriaus valios, vadinasi, vis dėlto nuo žmogaus 


valios. Savo valstybėje Platonas nustato skirtumus tarp 
įvairių užsiėmimų priklausomai nuo valdovo pasirin- 
kimo; vadinasi, ir čia lemia kažkas doroviška, kažkas 
dvasiška. Indijoje toks valdovas yra gamta. Tačiau 
gamtinis apibrėžimas neturi nuvesti iki tokio pažemi- 
nimo, jeigu skirtumai būtų apribojami tik žemiškais 
užsiėmimais, objektyvios dvasios formomis. Viduramžių 
feodalinėje santvarkoje individai taip pat priklausė 
kokiam nors luomui, tačiau visiems egzistavo koks nors 
aukštesnis siekis, ir visi galėjo laisvai pereiti į dva- 
siškių luomą. Didžiulis skirtumas buvo tas, kad religi- 
ja vienoda visiems, ir nors amatininko sūnus tampa 
amatininkų, žemdirbio sūnus tampa žemdirbiu, ir lais- 
vas pasirinkimas dažnai priklauso nuo kai kurių ne- 
įveikiamų aplinkybių, religinis momentas vienodai sie- 
jasi su visais, ir religijos dėka visi turi absoliučią vertę. 
O Indijoje viskas yra tiesiog priešingai. Kitas skir- 
tumas tarp krikščionių pasaulio ir indiškų luomų, žino- 
ma, būtų dorovinis orumas, mūsuose būdingas kiekvie- 
nam luomui ir lemiantis tai, ką žmogus privalo turėti 
savyje ir savo dėka. Šiuo požiūriu aukštesnieji lygūs 
žemesniesiems, nes religija yra aukščiausioji sritis, ku- 
rioje visus apšviečia saulė, visiems luomams užtikrina- 
ma lygybė prieš įstatymą, asmenybės ir nuosavybės 
teisė. Tačiau, kaip sakyta, Indijoje skirtumai apima ne 
tik dvasios objektyvumą, bet ir absoliutų vidinį pasau- 
L, ir todėl apima visus jo santykius; dėl to čia nėra 
. nei dorovės, nei teisingumo, nei religingumo. 
Kiekviena kasta turi savo ypatingų pareigų ir tei- 
sių; todėl pareigos ir teisės yra ne žmogaus apskritai 
pareigos ir teisės, bet tam tikros kastos pareigos ir tei- 
sės. Mes pasakytume, kad narsumas yra dorybė, o in- 
dai sako kitaip: narsumas yra kšatrijų dorybė. Nėra 
žmogiškumo apskritai, žmogiškos pareigos ir žmogiško 
jausmo, o egzistuoja tik ypatingų kastų pareigos. Vis- 
kas suakmenėję skirtingybėse, ir tam suakmenėjimui 
viešpatauja savivalė. Nėra nei dorovės, nei žmogiškojo 
orumo; viešpatauja piktos aistros; dvasia klaidžioja 

sapnų pasaulyje, ir aukščiausias dalykas yra sunaiki- 
nimas. 

Kad aiškiau suprastume, kas yra brahmanai ir kokia 
jų reikšmė, turime paliesti religiją ir religinius vaizdi- 
nius, prie kurių sugrįšime ir vėliau, nes kastų teisės 
viena kitos atžvilgiu pagrįstos religiniais santykiais. 
Brama (Brahma, niekatrosios giminės) yra aukščiausias 
religijos pradas, bet, be jo, dar egzistuoja svarbiausios 
dievybės Brama (Brahma, vyriškos giminės), Višnus, 
arba Krišna begaliniais pavidalais ir Šyva; jie sudaro 
trejybę. Brama yra aukščiausioji būtybė, tačiau Višnus, 
arba Krišna, Šyva, taip pat saulė, oras taip pat yra Bra- 
ma (Brahm), t. y. substancinis vienis. Pačiam Bramai 
(Brahm) neatnašaujamos jokios aukos; jis negarbina- 
mas, bet visiems kitiems stabams meldžiamasi. Pats Bra- 
ma yra visumos substancinis vienis, Aukščiausias religi- 
nis žmogaus santykis pasireiškia tuo, kad jis pakyla iki 
Bramos. Jeigu brahmano paklaustume, kas yra Brama 
(Brahm), jis atsakytų: kai aš įsigilinu į save ir nuslopi- 
nu visas išorines jusles ir manyje byloja Om, tai ir yra 
Brama (Brahm). Abstrakti vienybė su dievybe realizuo- 
jama šioje žmogaus abstrakcijoje. Abstrakcija viską 
gali palikti nepakeistą, kaip ir laikinai ką nors apėmęs 
pamaldumas, tačiau indams ta abstrakcija yra neigimas, 
nukreiptas prieš visą konkretybę, ir kartu aukščiausias 
pakilimas, kurio dėka indas patį save padaro dievybe. 
Brahmanams jau nuo pat gimimo būdingas dievišku- 
mas. Taigi kastų skirtume glūdi skirtumas tarp gyvųjų 
dievų ir baigtinių žmonių. Tiesa, ir kitos kastos gali 
siekti atgimimo, tačiau jos privalo atsiduoti begaliniams 
apribojimams, kančioms ir asketizmui. Šiuo atveju pa- 
grindinis bruožas yra panieka gyvenimui ir gyvam 
žmogui. Didelė dalis nebrahmanų stengiasi gimti dar 
sykį. Jie vadinami jogais. Vienas anglas, keliaudamas 
į Tibetą pas dalailamą ir sutikęs vieną tokį jogą, pa- 
sakoja štai ką. Jogas jau pasiekė antrąją pakopą siek- 
damas galios, būdingos brahmanui. Pirmąją pakopą jis 
praėjo dvylika metų prastovėjęs ant kojų, nė karto 
neatsisėdęs ir neatsigulęs. Iš pradžių jis prisirišdavo 


virve prie medžio, kol neįpraio miegoti stovėdamas. 
Antrąją pakopą jis praėjo dvylika metų nuolat laiky- 
damas suglaustas rankas virš galvos, ir nagai beveik 
įaugo jam į rankas. Trečioji pakopa praeinama ne vi- 
sada vienodai: paprastai jogas turi praleisti visą dieną 
tarp penkių ugnių, t. y. tarp keturių ugnių, uždegtų 
visų pasaulio šalių kryptimis, ir saulės; prie to prisi- 
deda supimasis virš ugnies, trunkantis tris ir tris 
ketvirčius valandos. Anglai, stebėję atliekant šį akią, 
pasakoja, jog individui po pusvalandžio pradėjo tekėti 
kraujas iš visų kūno dalių; jį nuėmė, ir jis čia pat mi- 
rė. Jeigu kas išlaiko ir šį išbandymą, galų gale jį lai- 
sia gyvą, t. y. įleidžia į duobę stovintį ir visiškai 
užpila žemėmis; po trijų ir trijų ketvirčių valandos jį 
iškelia; tada, jeigu dar aptinkamas gyvas, jis pagaliau 
pasiekia vidinę galią, būdingą brahmanui. 

Taigi tik per tokį savo egzistencijos neigimą pasie- 
kiama brahmano galia; tačiau tokio neigimo aukščiau- 
sioji pakopa yra ne kas kita kaip bukas suvokimas, 
kad pavyko pasiekti visišką nejudrumą, sunaikinti bet 
kokį jautrumą ir bet kokius norus, t. y. tokią būseną, 
kurią ir budistai laiko aukščiausia. Šiaip jau indai yra 
bailoki ir silpni, tačiau jiems nesunku aukotis aukš- 
čiausiam pradui — susinaikinimui, ir šiuo požiūriu sie- 
jasi, pavyzdžiui, paprotys, kai moterys po vyro mirties 
susidegina. Jeigu moteris pasipriešintų šiam nusistovė- 
jusiam papročiui, ji būtų išvyta iš bendruomenės ir 
pasmerkta žūti vienatvėje. Vienas anglas pasakoja, jog 
jam tekę matyti, kaip viena moteris susidegino dėl 
to, kad prarado vaiką: jis padarė viską, ką galima, 
kad atkalbėtų ją nuo tokio ketinimo; pagaliau jis 
kreipėsi į šalia stovintį jos vyrą, tačiau šis buvo vi- 
siškai abejingas ir pasakė, jog namuose turįs dar kelias 
žmonas. Kartais į Gangą šoka iškart dvidešimt moterų, 
o netoli Himalajų kalnų vienas anglas rado tris mote- 
ris, ieškojusias Gango ištakų, kad nusiskandintų šioje 
šventoje upėje. Vykstant pamaldoms garsioje Džager- 
nauto šventykloje ant Bengalijos įlankos kranto, Ori- 
soje, kur suplaukia milijonai indų, vežiojamas vežimas 

su dievo Višnaus atvaizdu; šį vežimą traukia apie penki 
šimtai žmonių, ir daugelis puola po jo ratais ir leidžiasi 
sutraiškomi. Visas pajūris nuklotas šitų aukų kaulais. 
Vaikų žudymas Indijoje taip pat dažnas reiškinys. Mo- 
tinos meta savo vaikus į Gangą arba leidžia jiems nu- 
mirti nuo saulės kaitros, Indai neturi moralinio princi- 
po, ginančio pagarbą žmogaus gyvybei. Esama daugybė 
būdų susinaikinti. Taip gyvena, pavyzdžiui, asmenys, 
kuriuos graikai vadino gimnosofistais. Nuogi fakyrai 
valkatauja nieko neveikdami kaip elgetaujaniys katali- 
kų vienuoliai, gyvena prašydami išmaldos ir stengiasi 
pasiekti tokį abstrakcijos lygmenį, tokį sąmonės apte- 
mimą, nuo kurio jau nebetoli fizinė mirtis. 

Didybę, kurią kitiems pavyksta pasiekti labai sun- 
kiai, kaip jau sakėm, brahmanai turi iš prigimties. To- 
dėl indas, priklausantis kitai kastai, brahmaną turi 
garbinti kaip Dievą, lenktis jam ir sakyti: tu — Dievas. 
Šiuo atveju orumas —tai nėra doroviniai poelgiai, 
priešingai, jis reiškiasi daugybe apeig1, kuriose nuro- 
domi net patys nereikšmingiausi, niekingiausi veiks- 
mai, kadangi nesama jokios vidujybės. Sakoma, kad 
žmogaus gyvenimas turi būti nuolatinis tarnavimas 
Dievui. Akivaizdu, kokie tušti šitie abstraktūs teiginiai, 
jeigu pažvelgsime į konkrečias jų raiškos formas. Jiems 
reikia kitokių, tolimesnių apibrėžimų, kad turėtų kokią 
nors prasmę. Brahmanai yra žemiškieji dievai, bet jų 
dvasiškumas dar nepriešina savęs gamtiškumui, todėl 
absoliučią svarbą įgyja beprasmiškumas. Pagrindinis 
brahmanų užsiėmimas — vedų skaitymas; tiesą sakant, 
tik jie turi teisę jas skaityti. Jeigu šudra pradėtų skai- 
tyti vedas arba jų klausytųsi, kai kas jas skaito, jis 
būtų Žiauriai nubaustas ir į ausis jam būtų pilamas 
verdantis aliejus. Brahmanai turi laikytis daugybės 
išorinių priesakų, ir Manaus įstatymuose šitie priesakai 
traktuojami kaip esminė teisės dalis. Brahmanas priva- 
lo atsikelti tik ant kurios nors kojos, po to nusiprausti 
upėje, jo plaukai ir nagai turi būti nukirpti apvaliai, 
visas jo kūnas turi būti apvalomas, jis privalo nešioti 
baltą drabužį, laikyti rankoje tam tikrą lazdą, jo ausyse 


privalo kabėti auksiniai auskarai. Brahmanas, susitikęs 
su žmogumi, priklausančiu žemiausiai kastai, privalo 
grįžti ir apsivalyti. Po to jis privalo skaityti vedas, ir 
vis skirtingu būdu: kiekvieną žodį paprastai arba vie- 
ną po kito du kartus, arba atbulai. Jis negali žiūrėti 
nei į saulėtekį, nei į saulėlydį, nei į Saulę, kai ji už- 
dengta debesų ar kai ji atsispindi vandenyje. Jam 
draudžiama žengti per virvę, kuria pririštas veršis, 
arba išeiti laukan, kai lyja lietus. Jam draudžiama 
žiūrėti į savo žmoną, kai ji valgo, čiaudi arba ramiai 
sėdi. Per pietus jis gali dėvėti tik vieną drabužį; mau- 
dydamasis jis niekada negali visiškai nusirengti. Apie 
tai, kiek daug tokių priesakų, galima spręsti iš tų tai- 
syklių, kurių brahmanai turi laikytis atlikdami gamtos 
reikalą. Jie neturi teisės šito daryti nei ant didelio 
kelio, nei ant pelenų, nei ant išartos žemės, nei ant 
kalno, nei ant skruzdėlyno, kuriame gyvena baltosios 
skruzdės, nei ant medžio, skirto sudeginti, nei griovyje, 
nei eidami, nei stovėdami, nei ant upės kranto ir t. t. 
Atlikdami gamtos reikalą jie neturi žiūrėti nei į Sau- 
lę, nei į vandenį, nei į gyvulius. Apskritai dieną jie 
privalo pasisukti veidu į šiaurę, o naktį — į pietus; tik 
šešėlyje jiems leidžiama žiūrėti kur nori. Bet kam, no- 
rinčiam ilgai gyventi, draudžiama užlipti ant šukių, 
medvilnės sėklų, pelenų, javų pėdų ar savo šlapalo. 
Nala epizode iš „Mahabharatos“ pasakojama, kaip mer- 
gina, sulaukusi amžiaus, kai mergaitės turi teisę rinktis 
vyrą, t. y. 21 metų, renkasi vyrą iš savo jaunikių. Jų 
penki, bet mergina pastebi, kad keturi netvirtai laikosi 
ant kojų, iš to daro teisingą išvadą, kad tai dievai. Tai- 
gi ji išsirenka penktąjį, kuris tikras žmogus. Tačiau, be 
keturių atstumtųjų dievų, pasirodo dar du piktieji die- 
vai, pavėlavę į rinkimus ir norį už tai atkeršyti; todėl 
jie tykoja savo mylimosios vyro, sekdami visus jo 
žingsnius ir poelgius ir laukdami, kad jis prasižengtų, 
ir jie galėtų jam pakenkti. Persekiojamas vyras nedaro 
nieko tokio, už ką jį būtų galima apkaltinti, kol paga- 
liau neapsižiūrėjęs užlipa ant savo šlapalo. Tada dva- 
sia turi teisę į jį įlįsti; ji jį kankina, gundydama azar- 

tinių Žaidimų aistra, ir šitaip jį pražudo. Nors brahma- 
nai privalo laikytis tokių taisyklių ir priesakų, jų gy- 
venimas yra pašventintas; jie nebaudžiami už nusikal- 
timus, jų turto negalima konfiskuoti. Valdovas gali 
juos tik ištremti iš šalies. Anglai norėjo Indijoje įvesti 
prisiekusiųjų teismą, kuris būtų sudarytas perpus iš 
europiečių, perpus iš indų, ir išdėstė indams teises, 
suteikiamas prisiekusiems, kad tie pareikštų savo nuo- 
monę. Tada indai pasiūlė daugybę išimčių ir sąlygų, 
tarp kitko pareiškę, kad jie negalį sutikti, kad brahma- 
nams būtų skiriama mirties bausmė, jau nekalbant apie 
kitus prieštaravimus, pvz., kad jie negali matyti ir ty- 
rinėti lavono. Sakysim, kariui, skolinančiam pinigus, 
teisėta norma yra trys procentai, vaišijui — keturi, šud- 
rai ji gali būti penki procentai, o brahmanui ji neturi 
viršyti dviejų procentų. Brahmanas toks galingas, kad 
žaibas tuoj nutrenktų karalių, pasikėsinusį į brahmaną 
ar jo turtą, todėl net niekingiausias brahmanas stovi 
tiek aukščiau karaliaus, kad susiterštų su juo kalbėda- 
mas ir jam būtų nuplėšta garbė, jeigu jo duktė pa- 
sirinktų į vyrus kunigaikštį, Manaus įstatymų knygoje 
pasakyta: jeigu kas užsimanys pamokyti brahmaną, 
kaip atlikti jam pareigas, karalius turi įsakyti, kad pa- 
mokiusiajam į ausis ir burną būtų pilamas verdantis 
aliejus; jei vienąkart gimęs pradės plūsti dukart gi- 
musį, jam reikia įgrūsti į burną dešimties colių ilgio 
įkaitintą geležinį strypą. O šudrai įkaitinta geležis ki- 
šama į užpakalį, jeigu tik jis atsisėdo ant brahmano 
kėdės, ir nukertama ranka ar koja, jeigu brahmaną jis 
pastūmė ranka ar koja. Brahmanui netgi leidžiama 
duoti melagingus parodymus, meluoti teisme, jeigu to- 
kiu būdu jis gali išvengti bausmės. 

Kaip brahmanai palyginti su kitomis kastomis nau- 
dojasi privilegijomis, taip ir kitos kastos turi pranašu- 
mų prieš žemesnes kastas. Kai šudrą suteršia parijas jį 
palytėdamas, jis turi teisę pariją čia pat nudurti. Aukš- 
tesnės kastos humaniškumo apraiškos žemesnės kastos 
atžvilgiu griežtai draudžiamos, ir brahmanui niekada 
net mintis nekils padėti kitos kastos nariui, nors 


pastarajam grėstų pavojus. Kitos kastos laiko didele 
garbe, jeigu brahmanas ima į žmonas jų dukteris, bet, 
kaip minėta, tai jam leidžiama tik tada, jeigu jis jau 
turi žmoną iš savo kastos. Todėl brahmanai žmonas gali 
rinktis laisvai. Per dideles religines šventes jie eina 
į liaudį ir renkasi sau tas moteris, kurios jiems labiau- 
siai patinka; bet jie savo nuožiūra gali grąžinti jas 
atgal. 

Jeigu brahmanas ar kitos kastos narys pažeidžia 
minėtus įstatymus ir priesakus, jis pašalinamas iš savo 
kastos, o kad būtų priimtas atgal, privalo persmeigti 
kablį per šlaunis ir leistis pasupamas ant jo ore. Nau- 
dojamos ir kitos formos teisėms atstatyti. Vienas ra- 
dža, laikęs save įžeistu anglų vietininko, pasiuntė į 
Angliją du brahmanus, kad išdėstytų savo skundą. Ta- 
čiau indams draudžiama plaukti jūra, todėl grįžusiems 
pasiuntiniams buvo pasakyta, kad jie pašalinti iš savo 
kastos. Kad turėtų galimybę vėl į ją grįžti, jie turėjo 
dar kartą gimti iš auksinės karvės. Jiems buvo padary- 
ta nuolaida tuo požiūriu, kad auksinės turėjo būti tik 
tos karvės dalys, pro kurias jie turėjo išlįsti; visa kita 
galėjo būti padaryta iš medžio. Šios įvairiausios apei- 
gos ir religiniai papročiai anglams kėlė daug sunkumų, 
ypač verbuojant kareivius. Iš pradžių juos rinko iš 
šudrų kastos, kuri neprivalo atlikinėti tiek daug prie- 
dermių, tačiau jie pasirodė netikę; todėl buvo pereita 
prie kšatrijų; tačiau tie privalo laikytis gausybės prie- 
sakų: jie neturi valgyti mėsos, negali prisiliesti prie 
lavonų, neturi teisės gerti iš tvenkinio, iš kurio gėrė 
gyvuliai ar europiečiai, negali valgyti nieko, kas išvirta 
kitų ir t. t. Kiekvienas indas daro tik tai, kas apibrėžta, 
todėl tenka turėti be galo daug tarnų, ir leitenantas jų 
turi trisdešimt, o majoras — šešiasdešimt. Taigi, kiek- 
viena kasta turi savo pareigas; juo žemesnė kasta, juo 
mažiau priesakų ji turi laikytis. Jeigu požiūris, būtinas 
kiekvienam individui, nulemtas jo kilmės, be to, griež- 
tai nustatytas požiūris, visa kita yra tik savivalė ir 
prievarta. Manaus įstatymų knygoje bausmės juo griež- 
tesnės, juo žemesnė kasta, šis skirtumas nustatomas ir 

kitais atvejais. Kai žmogus, priklausantis aukščiausiai 
kastai, kaltina žemesnį nepateikdamas įrodymų, aukš- 
tesnysis nebaudžiamas; priešingu atveju bausmė būna 
labai žiauri. Tik vagystė sudaro išimtį; šiuo atveju 
griežčiau baudžiama aukštesnioji kasta. 

Nuosavybės atžvilgiu brahmanai naudojasi didelė- 
mis privilegijomis, nes jie nemoka jokių mokesčių. Iš 
visos žemės valdovas gauna pusę derliaus, o likusios 
pusės turi užtekti išlaidoms žemei apdirbti ir valstie- 
čiams išsimaitinti. Nepaprastai svarbu, ar Indijoje dir- 
bama žemė apskritai yra žemdirbio ar vadinamojo leno 
valdytojo nuosavybė, ir net anglams tai buvo sunku 
išsiaiškinti. Užkariavę Bengaliją jie domėjosi nuosavy- 
bės apmokestinimu ir turėjo žinoti, ar duokles imti iš 
valstiečių, ar iš žemės valdytojų. Jie pasirinko pastarąjį 
variantą; tada žemės valdytojai pradėjo savavaliauti: 
jie išvydavo valstiečius ir siekdavo sumažinti duok- 
les, teisindavosi, kad tam tikra žemės dalis nedirbama. 
Po to jie vėl samdydavo išvytus valstiečius padieninin- 
kais už mažą atlyginimą ir priversdavo dirbti žemę 
savo naudai, Kaip sakėme, visas derlius kiekviename 
kaime dalijamas į dvi dalis, iš kurių viena atitenka 
radžai, © kita valstiečiams; bet po to atitinkamas dalis 
dar gauna vietinis seniūnas, teisėjas, vandens įrenginių 
prižiūrėtojas, brahmanas už religines apeigas, astrolo- 
gas (taip pat brahmanas, nuspėjantis laimingas ir ne- 
laimingas dienas), kalvis, dailidė, puodžius, plovėjas, 
kirpėjas, gydytojas, šokėjos, muzikantas, poetas. Tai 
pastovu, nekintama ir nepriklauso nuo savivalės. Todėl 
visoms politinėms revoliucijoms paprastas indas visiš- 
kai abejingas, nes jo dalia nesikeičia. 

Kastų santykių apžvalga tiesiogiai siejasi su religi- 
ja. Juk, kaip buvo sakyta, kastiniai suvaržymai yra ne 
tik pasaulietinio, bet iš esmės religinio pobūdžio, ir 
brahmanai savo didybėje patys yra žemiški dievai, tu- 
rintys kūniškų pavidalų. Manaus įstatymuose sakoma: 
tegu karalius net didžiausioje bėdoje nekiršina prieš 
save brahmanų; juk jie gali jį sunaikinti savo galia, 
įie, sukūrę ugnį, Saulę, Mėnulį ir t. t. Jie nėra pej Die- 


vo, nei jo bendruomenės tarnai, bet jie patys yra 
dievai kitoms kastoms; kaip tik šis santykis parodo 
indų dvasios iškrypėliškumą. Mes jau pripažinome, kad 
indų dvasios principas yra miglota Dievo ir gamtos vie- 
nybė, skatinanti siaubingą svaigulį, pasireiškiantį įvai- 
riausiais pavidalais ir įvairiausiuose santykiuose. Todėl 
indų mitologija yra tik laukinis fantazijos siautėjimas, 
kuriame niekas neturi formos, kuriame pereinama nuo 
vulgariausių prie aukščiausių, nuo kilniausių prie 
šlykščiausių ir trivialiausių dalykų. Štai kodėl sunku 
suprasti, kas indams yra Brama (Brahm). Mes turime 
aukščiausio Dievo, vieningojo Žemės ir dangaus kūrėjo 
vaizdinį ir tuos bruožus priskiriame indų Bramai. Nuo 
Bramos (Brahm) skiriasi Brama (Brahma), sudarantis 
vieną asmenį Višnaus ir Šyvos atžvilgiu. Todėl daug 
kas aukščiausią būtybę, stovinčią virš jų, vadina Pra- 
brama. Anglai daug vargo bandydami išaiškinti, ką gi 
iš tikrųjų reiškia Brama (Brahm). Vilfordas teigė, jog 
indų požiūriu yra dar du dangūs: pirmasis yra žemės 
rojus, antrasis — dangus dvasine prasme. Kad jį pa- 


siektum, egzistuoja dvi kulto rūšys. Pirmasis reiškiasi 


išorinėmis apeigomis, stabmeldyste; antrasis reikalauja, 
kad aukščiausioji būtybė būtų garbinama dvasiškai. 
Šiuo atveju nebereikia nei aukojimų, nei apsiplovimų, 
nei piligrimystės. Nedaugelis indų pasirengę eiti ant- 
ruoju keliu, nes jie negali suprasti, kokie antrojo dan- 
gaus malonumai. Jeigu indo paklaustume, ar jis garbi- 
na stabus, jis pasakytų: taip; o į klausimą, ar jis mel- 
džiasi aukščiausiajai būtybei, atsakytų: ne. Sakysim, 
toliau klausiama: ką gi jūs darote, ką reiškia tas neby- 
lus meditavimas, apie kurį užsimena kai kurie moksli- 
ninkai; jis atsakytų: melsdamasis, garbindamas kokį 
nors Dievą, aš atsisėdu, vieną koją uždedu ant kitos, 
žvelgiu į dangų ramiai mąstydamas ir nebyliai sudėjęs 
rankas; tada aš esu Brama (Brahm), aukščiausioji būty- 
bė. Būti Brama mums trukdo Maja (pasaulio iliuzija); 
draudžiama jam melstis ir aukoti aukas, nes tai reikštų 
melstis pačiam sau. Taigi mes visada galime melstis tik 
Bramos (Brahm) emanacijoms, Išvertus į mūsų mintis, 

Brama (Brahm) yra gryna minties vienybė su pačia 
savimi, savyje paprastas Dievas. Jam nepaskirta jokia 
šventykla ir neegzistuoja joks jo kultas. Ir katalikai 
bažnyčias taip pat stato ne Dievui, o šventiesiems. Kiti 
anglai, tyrinėję mintį apie Bramą (Brahm), manė, jog 
Brama (Brahm) yra nieko nesakantis epitetas, taikomas 
visiems dievams. Višnus sako: aš— Brama (Brahm); 
saulė, oras, jūros taip pat vadinama Brama (Brahm). 
Taigi Brama (Brahm) yra paprasta substancija, kuri iš 
esmės išsisklaido į chaotišką įvairovę. Juk toji abstrak- 
cija, tas grynas vienis yra visko pradas, kuriame glūdi 
bet koks apibrėžtumas. To vienio žinojime išnyksta bet 
koks objektiškumas, nes kaip tik grynas abstraktus 
pradas yra pats žinojimas, nors visiškai tuščias. Kad 
pasiektum šitokį gyvenimo numarinimą dar būdamas 
gyvas, kad teigtum tokią abstrakciją, turi išnykti bet 
kokia dorovinė veikla, visi norai ir žinojimas, pana- 
šiai kaip Fo religijoje; dėl to atliekami tie asketiniai 
pratimai, apie kuriuos jau kalbėjome. 

Toliau reikėtų išsiaiškinti konkretų Bramos ab- 
strakcijos turinį, nes indų religijos principas yra skir- 
tingybių reiškimasis. Tačiau šitos skirtingybės nebūdin- 
gos minėtam abstrakčiam minties vieniui, todėl nuo jo 
atsiskirdamos jos pasireiškia kaip jusliniai skirtumai 
arba minties skirtumai tiesioginiu jusliniu pavidalu. 
Šitaip konkretus turinys beprasmiškas ir chaotiškai iš- 
sibarstęs; jo nevienija grynoji Bramos (Brahm) idealybė. 
Todėl likusieji dievai yra jusliniai daiktai: kalnai, upės, 
gyvuliai, saulė, mėnulis, Gangas. Be to, šita chaotiška 
įvairovė' reiškiasi substanciniais skirtumais, ir jie su- 
vokiami kaip dieviški subjektai. Todėl Višnus, Šyva, 
Mahadeva skiriasi nuo Bramos (Brahma). Višnaus pavi- 
dalu pasirodo inkarnacijos, per kurias dievas reiškėsi 
kaip žmogus, ir šitos inkarnacijos visada yra istorinės 
asmenybės, dariusios poveikį pasikeitimams ir naujų 
epochų atsiradimui. Lytinė galia taip pat yra substan- 
cinė jėga, ir indų urvuose, grotuose ir pagodose visada 
galima rasti lingamą kaip vyriškos bei lotosą kaip mo- 
teriškos lytinės galios simbolį. 


Šitą dvejybę, abstraktų vienį ir abstraktų juslinį 
įzoliuotumą atitinka dvejopas savasties santykio su 
Dievu kultas. Viena šio kulto pusė reiškiasi grynojo 
susinaikinimo abstrakcija ir realios savimonės sunaiki- 
nimu, o šitas negatyvumas reiškiasi, pirma, nesąmonin- 
gumu, savižudybe, kita vertus, gyvastingumo naikinimu 
per savanoriškas kančias. Kita kulto pusė reiškiasi lau- 
kiniu pasileidimu, sąmonės praradimu susiliejant su 
gamtiškumu, su kuriuo savastis save sutapatina, šitaip 
sunaikindama sąmonę, kad ji skiriasi nuo gamtos. To- 
dėl visose pagodose laikomos pasileidėlės ir šokėjos, 
kurias brahmanai kuo rūpestingiausiai moko šokių, 
grakščių pozų ir gestų ir kurios už atitinkamą atlygini- 
mą privalo atsiduoti kiekvienam norinčiajam. Čia ne- 
gali būti jokios kalbos apie kokį nors mokslą, apie 
religijos santykį su dorove. Meilė, dangus, žodžiu, vi- 
sa, kas dvasiška, viena vertus, indo tik įsivaizduojama, 
o kita vertus, tai, kas mąstoma, jam kartu yra ir jus- 
liška, ir apsvaigdamas jis pasineria į šitą gamtiškumą. 
Taigi religinio garbinimo objektai yra arba meno su- 
kuriamos bjaurios figūros, arba gamtos objektai. Bet 
koks paukštis, bet kokia beždžionė yra vietinis Dievas, 
absoliučiai visuotinė būtybė. Juk indai nesugeba in- 
telektu fiksuoti objekto, nes tam reikalinga refleksija. 
Kai visuolinybė iškreipiai tapatinama su jusliniu ob- 
jektiškumu, pastarasis taip pat praranda savo apibrėž- 
tumą ir tampa visuotinybe, išsiplečiančia iki beribiš- 
kumo. i 

Jeigu iškelsime klausimą, kokiu mastu indų religija 
leidžia pasireikšti dorovei, reikia pasakyti, kad pirmoji 
taip ryškiai atskirta nuo pastarosios, kaip Brama 
(Brahm) nuo savo konkretaus turinio. Mums religija 
yra žinojimas apie esybę, kuri iš tikrųjų yra ir mūsų 
esmė, vadinasi, ir mūsų žinojimo bei norėjimo substan- 
cija; o žinojimo ir norėjimo paskirtis yra būti šitos 
pamatinės substancijos veidrodžiu. Tačiau tam reikia, 
kad šita esybė pati būtų subjektas su dieviškais tiks- 
lais, kurie gali tapti žmogaus veiklos turiniu. Tačiau 
tokios Dievo esmės kaip žmogaus veiklos visuotinės 63 

substancijos sąvokos, tokios dorovės indai neturi, nes 
dvasiškumas nėra jų sąmonės turinys. Pirma, jų dory- 
bė reiškiasi atsisakymu nuo bet kokio aktyvumo Bra- 
mos būsenoje; kita vertus, bet koks veiksmas, diktuoja- 
mas išorinių apeigų, nėra laisvas veiksmas, nulemtas 
vidinio savarankiškumo; taigi, kaip jau buvo sakyta, 
pasirodo, indų dorovinė būsena yra pati blogiausia. 
Dėl to vieningai sutaria visi anglai. Skaitant indų ro- 
mumo, jų švelnumo ir gražios jautrios fantazijos ap- 
rašymus, apie jų moralumą galima susidaryti labai pa- 
lankią nuomonę, tačiau mes privalome turėti galvoje, 
kad ir visai sugedusios tautos turi bruožų, kuriuos ga- 
lima pavadinti švelniais ir kilniais. Esama kinų eilė- 
raščių, kuriuose piešiami švelniausi meilės santykiai, 
kurie vaizduoja gilų jausmą, nuolankumą, drovumą, 
kuklumą ir kuriuos galima lyginti su geriausiais Euro- 
pos literatūros kūriniais. Tas pat matyti ir daugelyje 
indų poetinių kūrinių; tačiau dorovė, moralė, dvasios 
laisvė, savo teisės suvokimas jiems visiškai svetimas. 
Dvasinės ir fizinės egzistencijos sunaikinimas savyje 
neturi nieko konkretaus, o pasinėrimas į abstrakčią 
visuotinybę niekaip nesisieja su tikrove. Klasta ir gud- 
rumas yra pagrindiniai indo charakterio bruožai; jis 
linkęs į apgaulę, vagystę, plėšikavimą ir žudymą; jis 
žeminasi ir šliaužioja prieš nugalėtoją ir valdovą, bet 
būna visiškai negailestingas ir žiaurus pralaimėjusiam 
ir savo valdiniui. Indų humaniškumą rodo tai, kad jie 
neužmuša nė vieno gyvulio, steigia ir išlaiko ištaigin- 
gas ligonines gyvuliams, ypač senoms karvėms ir bež- 
džionėms, tačiau visoje šalyje nėra nė vienos prie- 
glaudos sergantiems ir nusenusiems žmonėms. Indai 
neužmina skruzdėlės, tačiau abejingai leidžia žūti 
vargšams keliauninkams. Ypač nedori yra brahmanai. 
Pasak anglų, jie tik valgo ir miega. Jeigu ko nedrau- 
džia papročiai, jie vadovaujasi vien savo polinkiais; 
kai jie įsikiša į visuomenės gyvenimą, pasirodo esą 
godūs, kKlastingi, gašlūs, jie nuolankūs prieš tuos, 
kurių bijosi, ir už tai atsiteisia savo valdiniams. Tarp 
jų aš nepažįstu, sako vienas anglas, nė vieno doro žmo- 


gaus. Jų vaikai negerbia tėvų: sūnus blogai elgiasi su 
motina. 

Čia mes negalime išsamiai kalbėti apie indų meną 
ir mokslą, nes tai mus nuvestų per daug toli, bet 
apskritai reikia pasakyti, kad tiksliau žinant jų verte 
kalbos apie indų išmintį pasirodo perdėtos. Iš indų 
grynos beasmenės idealybės ir skirtybės principo, kuris 
kartu yra juslinis, galima spręsti, kad vystytis gali tik 
abstraktus mąstymas ir fantazija. Pavyzdžiui, daug pa- 
siekė gramatika apibrėždama taisykles, tačiau moksluo- 
se ir meno kūriniuose negalima rasti substancinio turi- 
nio. Kai anglai užvaldė šalį, vėl buvo pradėti daryti 
atradimai indų kultūroje, ir Viljamas Džonsas pirmą- 
kart surado aukso amžiaus poetinius kūrinius. Kalku- 
toje anglai rengė teatro spektaklius; tada ir brahmanai 
statė dramas, pavyzdžiui, Kalidasos „Šakuntalą" ir t. t. 
Džiaugiantis dėl šių atradimų, perdėtai buvo vertina- 
ma indų kultūra, o kadangi paprastai naujų brange- 
nybių atradimas susijęs su niekinamu požiūriu į jau 
turimas, buvo pradėta tvirtinti, kad indų poezija ir fi- 
losofija pranoksta graikų. Mums svarbiausia yra se- 
niausios ir pagrindinės indų knygos, ypač vedos; jos 
sudarytos iš kelių skyrių, ketvirtasis iš jų atsirado vė- 
liau. Vedų. turinį iš dalies sudaro religiniai himnai, iš 
dalies priesakai, kurių žmonės privalo laikytis. Kai 
kurie šitų vedų rankraščiai buvo atgabenti į Europą, 
bet pilnas jų rinkinys yra labai retas dalykas. Jie pa- 
rašyti adata ant palmių lapų. Vedas labai sunku su- 
prasti, nes jos sudarytos gilioje senovėje ir parašytos 
dar labiau senoviška sanskrito kalba. Tik Kolbrukas 
išvertė dalį vedų, bet pati ta dalis galbūt paimta iš 
vieno komentaro, kurių yra labai daug“. Į Europą 
pateko ir dvi didelės poemos — Ramajana ir Mahabha- 
rata. Išspausdinti trys pirmosios poemos tomai in guar- 


* Profesorius Rozenas Londone fundamentaliai ištyrė vedas ir 
neseniai išleido teksto pavyzdėlį su „„Rig-Vedae Specimen” vertimu 
(ed. Fr. Rosen, London, 1830). Vėliau, po Rozeno mirties, leidžiant 
jo literatūrinį palikimą, buvo įšleistąs visas „Rigvedos“ tekstas 
(London, 1839), 

to, antrasis tomas — nepaprasta retenybė *. Be šių kū- 
rinių, reikia dar paminėti Puranus. Puranuose pasako- 
jamos dievų arba šventyklų istorijos. Jos visiškai 
fantastiškos. Pagrindinė indų knyga yra Manaus įsta- 
tymų sąvadas. Šis indų įstatymų leidėjas buvo lygina- 
mas su Kretos Minu; šis vardas sutinkamas ir tarp 
egiptiečių, ir, žinoma, svarbu ir neatsitiktina, kad tas 
vardas taip paplitęs. Manaus papročių knyga (išleista 
Kalkutoje kartu su sero V. Džonso vertimu į anglų 
kalbą) yra indų įstatymų leidybos pagrindas, Jos pra- 
džioje dėstoma teogonija, kuri ne tik — o tai visai na- 
tūralu — labai skiriasi nuo kitų tautų mitologinių 
vaizdinių, bet iš esmės skiriasi ir nuo pačių indų tra- 
dicijų. Juk ir jose visuotinai pripažįstami tik kai kurie 
pagrindiniai bruožai, o visa kita atiduota kiekvieno 
savivalei ir nuožiūrai, todėl nuolat susiduriama su įvai- 
riausiomis tradicijomis, vaizdiniais ir skirtingais var- 
dais. Ir epocha, kurioje atsirado Manaus įstaiymų są- 
vadas, visiškai nežinoma ir neapibrėžta. Tradicija siekia 
dvidešimt trečiąjį amžių pr. Kr. g.: minima saulės vai- 
kų dinastija, po kurios valdė mėnulio vaikų dinastija, 
Tačiau žinoma, kad įstatymų sąvadas sudarytas gilioje 
senovėje, ir jo žinojimas labai svarbus anglams, nes 
nuo to priklauso, kaip jie supranta teisę. 

Išsiaiškinus indų principą dėl kastų skirtumų reli- 
gijoje ir literatūroje, reikia apžvelgti ir politinio gyve- 
nimo formą, t. y. pagrindinį Indijos valstybės principą. 
Valstybė yra toji dvasinė tikrovė, kurios dėka turi 
realizuotis dvasios būties savimonė, valios laisvė 
kaip įstatymas. Tai suponuoja apskritai laisvos valios 
absoliutų suvokimą. Kinijos valstybėje imperatoriaus 
moralinė valia yra įstatymas, tačiau veikiantis tik to- 
kiu būdu, kad suvaržoma subjektyvi, vidinė laisvė, ir 
laisvės dėsnis valdo individus tik taip, kas išoriška jų 
atžvilgiu. Indijoje egzistuoja pirminis vaizduotės vi- 
daus pasaulis, gamtinio ir dvasinio pradų vienis, ku- 


* A. V. fon Šlėgelis išleido pirmąjį ir antrąjį tomus; svarbiau- 
si epizodai iš „Mahabharatos“ išleisti F. Bopo; neseniai Kalkutoje 
išleistas pilnas leidimas.— Leidėjo pastaba. 


riame nėra nei gamtos kaip racionalaus pasaulio, nei 
dvasinio prado kaip savimonės, save priešpriešinančios 
gamtai. Čia iš principo nėra prieštaravimo, nėra lais- 
vės kaip savaime esmingos valios, nei kaip subjekty- 
vios laisvės. Dėl to visiškai nėra tikrojo valstybės 
pagrindo, laisvės principo, vadinasi, tikra valstybė 
egzistuoti negali. Tai turi pirmaeilę reikšmę; Kinija yra 
visiškai totalinė valstybė, o indų politinė egzistencija 
tokia, kad čia yra tik tauta, o ne valstybė. Be to, Ki- 
nijoje egzistavo moralinis despotizmas, o Indijoje tai, 


ką dar galima būtų pavadinti politiniu gyvenimu, yra 


absoliutus despotizmas be jokių principų, nepripažįs- 
tantis dorovinių ir religinių taisyklių, nes būtina doro- 
vės ir religijos sąlyga ir pagrindas yra valios laisvė, 
nes religija siejasi su žmogaus veikla. Todėl Indijoje 
viešpatauja labiausiai savavališkas, blogiausias, gėdin- 
giausias despotizmas. Kinija, Persija, Turkija, Azija 
apskritai yra despotizmo, o blogiausiu atveju — tironi- 
jos dirva, tačiau tironija laikoma nenormalia struktūra, 
nesuderinama su religija; jai nepritaria individų mora- 
linė sąmonė. Tironija erzina individus, jie jos nekenčia 
ir ją suvokia kaip priespaudą, todėl ji yra atsitik- 
tinė ir nenormali, jos neturi būti. Tačiau Indijoje tiro- 
nija yra normalus dalykas, nes ten neegzistuoja savi- 
garbos jausmas, kurį galima būtų priešpriešinti tironi- 
jai ir kuris verstų ja piktintis; belieka tik fiziškai kęsti, 
atsisakyti būtiniausių poreikių ir malonumų; tuo pa- 
sireiškia neigiamas požiūris į tironiją. 

Todėl tokioje tautoje negalima ieškoti to, ką mes 
vadiname istorija dvejopa šio žodžio prasme, ir čia 
aiškiausiai ir akivaizdžiausiai pasireiškia skirtumas tarp 
Kinijos ir Indijos. Kinai turi kuo tiksliausią savo šalies 
istoriją, ir jau buvo minėta, kokių priemonių Kinijoje 
imamasi, kad viskas būtų tiksliai užrašoma istorinėse 
knygose. Visai kas kita matyti Indijoje. Naujaisiais lai- 
kais, susipažinę su indų literatūros turtais, mes nu- 
sprendėme, kad indai nusipelno didelės šlovės už jų 
pasiekimus geometrijoje, astronomijoje ir algebroje, 
kad jie daug padarė filosofijoje, kad taip išaugęs gra- 

matikos mokslas, kad sanskritas turi būti pripažintas 
kaip turtingiausia iš visų kalbų, bet kartu matyti, jog 
istoriją jie ignoruoja, tiksliau pasakius, jos visai nėra. 
Juk istorijai reikia intelekto, reikia sugebėjimo duoti 
objektui laisvę ir jį nagrinėti su jam būdingais ryšiais. 
Todėl sugebėjimai istorijai ir apskritai prozai būdingi 
tik toms tautoms, kurios pasiekė, kad individai, rem- 
damiesi savimone, suvokia save kaip egzistuojančius 
sau patiems. 

Kinai gerbiami už tai, kuo jie save padarė didžio- 
joje valstybinėje visumoje. Šitaip pasiekę būtį savyje, 
jie duoda laisvę ir objektams ir suvokia juos taip, kaip 
jie egzistuoja, apibrėžti ir rišlūs. Indai, atvirkščiai, nuo 
pat gimimo įeina į substancinį apibrėžtumą ir kartu jų 
dvasia pakyla iki idealybės, todėl jiems būdingas 
prieštaravimas, pasireiškiantis tuo, kad tvirtą intelek- 
tinį apibrėžtumą jie ištirpdo idealybėje, kita vertus, 
pastarąją nužemina iki juslinės skirtybės. Todėl jie ne- 
gabūs istoriografijai. Visa, kas vyksta, jie išsklaido į 
nerišlius sapnus. Indijoje neverta ieškoti viso to, ką 
mes vadiname istorine tiesa ir teisingumu, racionalu- 
mu, prasminga įvykių apžvalga ir tiksliu jų perteikimu. 
Iš dalies irzlumas ir neurastenija jiems neleidžia pakelti 
būties naštos ir apibrėžtai suvokti tikrovę, — indų jaut- 
rumas ir fantazija tikrovės suvokimą paverčia karštli- 
gišku kliedesiu; iš dalies tiesumas prieštarauja jų pri- 
gimčiai. Kartais net žinodami tiesą jie sąmoningai me- 
luoja. Kadangi indų dvasia linkusi į svajones ir fanta- 
ziją, į beasmenį išskydimą, net objektai joje išskysta 
į nerealius vaizdinius ir į beribį svajojimą. Šis bruožas 
al -liučiai charakteringas, ir tik juo remiantis galima 
suprasti indų dvasios apibrėžtumą ir išvesti iš jos visa, 
kas pasakyta. 

Tačiau tautai istorija visada turi didelę svarbą, nes 
jos dėka ji suvokia savo dvasios plėtotės eigą, pasi- 
reiškiančią per įstatymus, papročius ir darbus. Įstaty- 
mai, kaip ir papročiai bei institutai, apskritai gana 
patvarūs. Tačiau istorija duoda tautai tokį atvaizdą, 
kuris dėl jo specifikos tampa objektyvus. Be istorijos 


tautos egzistencija laike yra tik aklas ir pasikartojan- 
tis įvairiausių pavidalų savivalės žaidimas. Istorija fik- 
suoja šitą atsitiktinumą, suteikia jam pastovumo, pade- 
da įgauti visuotinę formą ir -kaip tik dėl to nustato 
taisyklę tiek jai, tiek prieš ją. Ji turi esminę reikšmę 
konstitucijai, t. y. protingai politinei būsenai išsiplė- 
toti ir susiformuoti, nes ji yra empirinis visuotinybės 
išraiškos būdas, nes vaizdiniui ji pateikia tai, kas turi 
trukmę. Kadangi indai neturi istorijos kaip istoriogra- 
fijos, jie neturi ir istorijos kaip darbų (res gestae), 
t. y. nėra plėtotės, kurios dėka nusistovėtų tikra poli- 
tinė būsena, 

Indų literatūros kūriniuose kalbama apie epochas 
ir didelius skaičius, dažnai turinčius astronominę pras- 
mę, o dar dažniau visai laisvai išgalvotus. Pavyzdžiui, 
apie karalius sakoma, kad jie valdo septyniasdešimt 
tūkstančių metų ar dar ilgiau. Brama, pirmasis kosmo- 
gonijos asmuo, pats save pagimdęs, gyveno dvidešimt 
milijonų metų ir t. t. Minima be galo daug karalių 
vardų, tarp jų ir Višnaus inkarnacijos. Būtų juokinga 
tokias nuorodas laikyti istorinėmis. Poezijos kūriniuo- 
se dažnai kalbama apie karalius; žinoma, jie buvo is- 
toriniai asmenys, bet jie čia tampa pasakiškais: pa- 
vyzdžiui, jie visiškai pasitraukia iš pasaulio, o vėliau 
vėl pasirodo, vienatvėje praleidę dešimt tūkstančių 
metų. Taigi skaičiai neturi tos reikšmės ir racionalios 
prasmės, kurią jie turi mums. 

Todėl seniausi ir patikimiausi indų istorijos šaltiniai 
yra graikų istorikų užrašai, atsiradę po to, kai Alek- 
sandras Didysis atrado kelią į Indiją. Iš jų mes suži- 
nome, kad jau tada visi institutai buvo tokio pavidalo, 
kokie jie egzistuoja dabar: Santarakotas (Čandragupta) 
minimas kaip žymus Šiaurės Indijos, iki kurios driekėsi 
Baktrijos valstybė, valdovas. Kitas šaltinis yra maho- 
metonų istorikai, nes jau X amžiuje čia pradėjo veržtis 
mahometonai. Vienas turkų vergas tapo Chaznevidų 
protėvių; jo sūnus Machmudas įsiveržė į Indostaną ir 
užkariavo beveik visą šalį. Jo sostinė buvo į vakarus 
nuo Kabulo, jo dvare gyveno poetas Firdousi. Netrukus 

Chaznevidų dinastiją nuvertė afganai, o vėliau visiškai 
sunaikino mongolai. Naujausiais laikais beveik visa 
Indija buvo užkariauta europiečių. Taigi visa, ką mes 
žinome apie Indijos istoriją, paaiškėjo daugiausia sve- 
timšalių dėka, o vietinėje literatūroje nurodomi tik ne- 
apibrėžti duomenys. Europiečiai teigia, jog neįmanoma 
ką nors išsiaiškinti indų pasakojimų pelkėje. Labiau 
apibrėžtus duomenis galima būtų gauti iš užrašų ir do- 
kumentų, ypač iš dokumentų apie žemės sklypus, įvai- 
Tių asmenų dovanotus pagodoms ir dievybėms, tačiau 
tuose šaltiniuose aptinkame tik vardus. Kitas šaltinis 
galėtų būti astronomijos veikalai, kurie labai seni. 
Kolbrukas kruopščiai tyrinėjo tuos veikalus, tačiau 
nepaprastai sunku gauti rankraščius, nes brahmanai 
stengiasi juos paslėpti, be to, rankraščiai sugadinti dau- 
gybės interpoliacijų, papildymų. Pasirodo, kad nuoro- 
dos, liečiančios žvaigždynus, dažnai prieštarauja viena 
kitai ir kad brahmanai į tuos senus veikalus įrašo duo- 
menis apie dabartį. Tiesa, indai turi savo karalių są- 
rašus ir vardynus, tačiau ir juose viešpatauja visiška 
savivalė, nes viename sąraše pasirodo esą dvidešimčia 
karalių daugiau negu kitame, ir net tada, jeigu tie są- 
rašai būtų teisingi, jų dar negalima būtų laikyti istorija. 
Aiškindami tiesą brahmanai neturi jokios sąžinės. Ka- 
pitonas Vilfordas per didelius vargus ir dideles išlai- 
das visur rinko rankraščius; jis subūrė kelis brahma- 
nus ir pavedė jiems iš tų veikalų padaryti išrašus ir 
patyrinėti kai kuriuos garsius pasakojimus apie Adomą 
ir Ievą, apie tvaną ir t. t. Kad įtiktų savo ponui, brah- 
manai jam sukurpė tokių pasakojimų, kokių rankraš- 
čiuose visai nebuvo. Ta proga Vilfordas parašė keletą 
straipsnių, bet pagaliau jis pastebėjo apgaulę ir supra- 
to, kad jo pastangos buvo bergždžios. Tiesa, indai pri- 
pažįsta apibrėžtą erą: metus jie skaičiuoja nuo Vikra- 
maditijos, kurio puikiame dvare gyveno Kalidasa, „Ša- 
kuntalos“ autorius. Apskritai toje epochoje gyveno 
puikūs poetai. Brahmanai sako, kad Vikramaditijos 
dvare spindėjo devyni perlai, bet negalima nustatyti, 
kada egzistavo šitas spindesys. Įvairių duomenų pagrin- 


du tos eros pradžia laikomi 1491 m. pr. Kr. g., kiti ją 
perkelia į 50 m. pr. Kr. g., ir tai plačiausiai pripažinta 
data. Pagaliau remdamasis savo tyrinėjimais, Bentlėjus 
priėjo prie išvados, kad Vikramaditija karaliavo XII a. 
pr. Kr. g. Pagaliau dar paaiškėjo, kad Indijoje egzis- 
tavo penki ar net aštuoni karaliai, turėję tokį vardą. 
Ir vėl gi visa tai visiškai nepatikima. 

Kai europiečiai susipažino su Indija, jie ten rado 
daugybę mažų valstybėlių, kurias valdė mahometonų 
arba indų valdovai. Egzistavo santvarka, primenanti 
leninę sistemą, ir valstybės buvo skirstomos į apygar- 
das, kurių viršininkai buvo mahometonai arba asme- 
nys, priklausę karių kastai. Tie viršininkai ėmė mokes- 
čius, kariavo ir sudarė, galima sakyti, aristokratiją, 
valdovo tarybą. Bet valdovai stiprūs, kol jų bijomasi 
ir kol jie kelia baimę, o jeigu jie nesinaudotų prievar- 
ta, jų naudai niekas nieko nedarytų. Kol valdovas ne- 
stokoja pinigų, jis turi kariuomenę, o jeigu kaimy- 
niniai valdovai silpnesni už jį, jie dažnai turi mokėti 
jam duokles, kurias jie moka, kol yra galimybė šitas 
duokles iš jų paimti. Taigi visai santvarkai būdinga tai, 
kad niekur nėra ramybės, vyksta nuolatinė kova, kuri 
neskatina jokio kūrimo ir nieko neduoda. Tai vieno 
valdovo energingos valios kova prieš menkesnę kito 
valdovo valią, tai dinastijų, Oo ne tautų istorija, tai 
nuolatinių intrigų ir sukilimų grandinė; be to, tai ne 
pavaldinių sukilimai prieš savo prispaudėją, o valdovo 
sūnaus sukilimas prieš savo tėvą, brolių, dėdžių ir gi- 
minaičių sukilimai vienas prieš kitą ir valdininkų su- 
kilimai prieš savo valdovus. Galima būtų manyti, kad 
padėtis, kurią europiečiai ten pamatė, buvo ankstesnių, 
tobulesnių organizacijų nuopuolio padarinys; galima 
būtų manyti, kad mongolų viešpatavimas buvo laimės 
ir klestėjimo laikotarpis, ir tokios politinės padėties lai- 
kotarpis, kai Indija su savo religiniu ir politiniu gyve- 
nimu nebuvo suskaldyta, pavergta ir dezorganizuota 
svetimšalių užkariautojų. Tačiau istorinio gyvenimo 
pėdsakai ir bruožai, išlikę poetiniuose aprašymuose ir 
legendose, nuolat rodo tokią pat susiskaidymo būseną 

dėl karų ir politinių santykių nepastovumo; ir nesunku 
įrodyti, kad priešinga nuomonė yra tik svajonė ir 
tuščia fantazija. Tokia būsena susijusi su minėta Indi- 
jos gyvenimo sąvoka ir jos būtinumu. Karai tarp šek- 
tų, tarp brahmanistų ir budistų, Višnaus ir Šyvos gar- 
bintojų dar labiau didino šią netvarką. Tiesa, visai In- 
dijai būdingas tam tikras bendras bruožas, tačiau vis 
dėlto atskiros indų valstybės nepaprastai skiriasi vie- 
na nuo kitos, todėl vienoje indų valstybėje pastebi- 
mas didžiausias išlepimas, o kitoje, priešingai, vyrauja 
didžiulė jėga ir žiaurumas. 

Baigdami mes dar kartą bendrais bruožais palygin- 
sime Indiją su Kinija. Kinijoje mes matome intelektą 
be fantazijos, prozaišką gyvenimą tvirtai nustatytose 
ribose; indų pasaulyje, galima sakyti, nėra jokio ob- 
jekto, kuris būtų realus, aiškiai apibrėžtas, kurio fan- 
tazija tuojau pat nepaverstų priešingybe tam, kas jis 
yra intelektinei sąmonei. Kinijoje įstatymų turinį su- 
daro moralinis pradas, virtęs išoriškais, tiksliai nusta- 
tytais santykiais, ir viską aprėpia patriarchalinis impe- 
ratoriaus rūpestis, kuris lyg tėvas vienodai rūpinasi 
visais savo valdiniais. Indijoje, priešingai, substancinis 
pradas yra ne tas vienis, bet jo skirtingybės: religija, 
karas, amatai, prekyba ir net menkiausi užsiėmimai 
virsta sustingusiomis skirtingybėmis, ir šitos skirtingy- 
bės yra joms pavaldžios pavienės valios substancija ir 
su ja sutampa. Su tuo susijusi siaubinga, beprotiška 
vaizduotė, kuri žmogaus vertę ir elgseną sutapatina su 
begaline daugybe beprasmiškų ir beširdiškų veiksmų, 
nekreipia jokio dėmesio į žmonių gerovę ir netgi įpa- 
reigoja daryti jiems kuo žiauresnę ir sunkesnę žalą. 
Šitų skirtumų patvarumas nulemia, kad visuotinei vie- 
ningai valstybės valiai nebelieka nieko kita, išskyrus 
savivalę, nuo kurios visagalybės retkarčiais gali ap- 
saugoti tik kastų skirtumų substancialumas. Kinai su 
jiems būdingu prozaišku intelektu labiausiai gerbia tik 
abstraktų aukščiausią valdovą, o apibrėžtumą jiems turi 
tik gėdingi prietarai. Indai tokių prietarų neturi, nes 
jie prieštarauja intelektui, tačiau visas jų gyvenimas 


ir vaizdiniai yra ištisinis prietaras, nes viską jie trak- 
tuoja itin svajingai. Bet kokio protingumo, moralumo 
ir subjektyvumo sunaikinimas ir ignoravimas gali virsti 
pozityviu jausmu ir savimone tik persiliedamas į Leribę 
laukinę faniaziją, kurioje tuščia dvasia neranda ramy- 
bės ir negali savęs supiasti, tačiau tik šitaip pasiekia 
pasitenkinimą; iai galima palyginti su tuo, kaip dvasiš- 
kai ir fiziškai žlugęs žmogus sugriauna savo egzistenci- 
ją ir padaro ją nepakenčiamą ir tik opijaus dėka su- 
kuria sau sapnų pasaulį ir beprotybės laimę. 


BUDIZMAS * 


Jau metas skirtis su svajingąja indų dvasia, kuri 
nerišliai kliedėdama klaidžioja tarp visokiausių gamtos 
ir dvasios pavidalų, kuri aprėpia tiek šiurkščiausią jus- 
lumą, tiek giliausių minčių nuojautą ir kuri kaip tik 
todėl neįveikia giliausios ir bejėgiškiausios vergijos vi- 
soje laisvoje ir protingoje tikrovėje; šioje vergijoje 
abstrakiūs pavidalai, į kuriuos subyra konkretus žmo- 
gaus gyvenimas, sustingsta, o teisės ir išsilavinimas 
priklauso tik nuo tų skirtingybių. Tokiam svajingam, 
tačiau tikrovėje grandinėmis sukaustytam gyvenimui 
priešpriešiais stovi naivus, svajingas gyvenimas, kuris, 
pirma, yra šiurkštesnis ir nepasiekęs minėto gyvenimo 
pavidalų atsiskyrimo, tačiau kaip tik todėl nėra nupuo- 
lęs į vergiją; jis yra laisvesnis, savarankiškesnis, sta- 
bilus ir todėl jo vaizdinių pasaulis yra paprastesnis. 

Ir šiuo pavidalu dvasia glūdi tame pačiame indų 
pasaulėžiūros principe, tačiau ji susitelkusi, jos reli- 
gija paprastesnė ir. politinė būsena ramesnė bei pasto- 
vesnė. Ši pasaulėžiūra apima labai skirtingas tautas ir 
šalis: Ceiloną, Indokiniją su Birmos imperija, Siamą, 
Anamą, šiauriau nuo jų — Tibetą, be to, Kinijos plokš- 
čiakalnį, kur gyvena įvairios mongolų ir totorių gentys. 


* Kadangi perėjimas nuo indų brahmanizmo prie budizmo pir- 
mame Hėgelio eskize ir pirmoje paskaitoje dėstomas taip kaip čia, 
be to, šis požiūris į budizmą labiau atitinka naujausius budizmo 
tyrinėjimus, šio priedo perkėlimas iš tos vietos, kurioje jis buvo 
anksčiau, yra pakankamai pamatuotas.— Leidėjo pastaba. 

Čia nenagrinėsime ypatingų šių tautų individualumų, 
tačiau apibūdinsime jų religiją, kuri yra įdomiausioji 
jų gyvenimo pusė. Šitų tautų religija yra budizmas, 
mūsų žemėje labiausiai paplitusi religija. Kinijoje Buda 
garbinamas kaip Fo, Ceilono saloje kaip Gautama; 
Tibete ir mongolų krašte ši religija turi lamaizmo at- 
spalvį. Kinijoje, kur Fo religija paplito labai seniai ir 
tapo vienuoliško gyvenimo atsiradimo priežastimi, kinų 
principo atžvilgiu ji pasirodė kaip integruojantis 
momentas. Kaip Kinijos substancinė dvasia išsiplėtoja 
tik iki pasaulietinio valstybinio gyvenimo vienybės, 
kuris tik pririša individus prie nuolatinės priklausomy- | 
bės santykio, taip ir religija neįveikia šios priklauso- 
mybės. Joje nėra išsivadavimo momento, nes jos 
objektas yra apskritai gamtos principas, dangus, vi- 
suotinė materija. Tačiau šitos dvasios už savęs būties 
tiesa yra ideali vienybė, pakilimas virš gamtos ir em- 
pirinės būties baigtinumo, sąmonės sugrįžimas į vidujy- 
bę. Šitas momentas, būdingas budizmui, paplito Kini- 
joje, nes kinai pajuto savo būsenos beprasmiškumą 
ir savo sąmonės nelaisvę. Šioje religijoje, kurią ap- 
skritai galima pavadinti būties savyje religija *, paki- 
limas iš beprasmybės į vidujybę vyksta dvejopai, ne- 
gatyviu ir pozityvių būdu. Negatyvus pakilimas yra 
dvasios susitelkimas begalybei ir visų pirma turi reikš- 
tis religiniais apibrėžimais. Jo pagrindinė dogma yra 
ta, kad visų dalykų principas yra Niekas, visa atsirado 
iš Nieko ir visa į jį sugrįžta. Pasaulio skirtingybės yra 
tik atsiradimo modifikacijos. Jeigu kas nors pabandytų 
išskaidyti skirtingas formas, jos prarastų savo kokybę, 
nes savyje visi daiktai yra viena ir tas pat, neskaidomi, 
ir toji substancija yra Niekas. Šitaip paaiškinamas 
ryšys su metempsichoze: visa yra tik formos kaita. 
Dvasios savyje begalybė, begalinis konkretus savaran- 
kiškumas nuo to labai toli. Abstraktus Niekas yra kaip 
tik tai, kas yra anapus baigtinumo ir ką mes vadiname 
aukščiausia būtybe. Šitas teisingas principas, kaip sa- 


* Pig, JE über die Religionsphilosophie, 2 Ausgabe, 
T. 1, S. 384 

koma, yra amžinos ramybės būsenoje ir pats savaime 
nekintantis: jo esmė yra kaip tik neveikli ir bevalė 
būtis. Juk Niekas yra abstrakti vienybė su savimi. Kad 
būtų laimingas, žmogus nuolat nugalėdamas save pri- 
valo prilygti šitam principui, todėl nieko neveikti, nie- 
ko nenorėti, nieko nereikalauti; šioje palaimingoje bū- 
senoje negali būti kalbos nei apie ydą, nei apie dory- 
bę, nes tikroji palaima yra vienybė su Niekuo. Juo 
labiau žmogus priartėja prie tokios būsenos, kur iš- 
nyksta visi apibrėžtumai, juo labiau jis tobulėja, ir 
atsisakydamas bet kokios veiklos, būdamas absoliučiai 
pasyvus, prilygsta Fo. Tačiau vienybė yra ne tik bū- 
simas dvasios anapusiškumas, bet ir dabartis, tiesa, 
kuri egzistuoja žmogui ir jame turi reikštis. Ceilone ir 
Birmos karalystėje, kur paplito šis budistinis tikėji- 
mas, viešpatauja požiūris, jog medituodamas žmogus 
gali pasiekti tokią būseną, kai jis nebepavaldus nei 
ligai, nei senatvei, nei mirčiai. 

Dvasios pakilimo iš savo išorybės į save negatyvus 
būdas yra toks, bet ši religija pasiekia ir pozityvia 
sąmonę. Absoliutas yra dvasia. Tačiau dvasiai suvokti 
esminę svarbą turi toji apibrėžta forma, kuria dvasia 
įsivaizduojama. Jeigu apie dvasią kalbame kaip apie 
visuotinę, mes žinome, kad mums ji egzistuoja tik kaip 
vidinis vaizdinys; tačiau jeigu ji apskritai pasiekiama 
tik mąstymo ir vaizdinio vidujybėje, ji pati visų pirma 
yra tolesnio lavinimosi padarinys. Šioje istorijos pako- 
poje dvasios forma dar yra betarpiškumas. Dievas 
egzistuoja tiesioginiu, o ne minties pavidalu. Bet šis 
betarpiškas pavidalas yra žmogaus pavidalas. Saulė, 
žvaigždės dar nėra dvasia; dvasia yra žmogus, kuris 
kaip Buda, Gautama, Fo, kaip miręs mokytojas ir kaip 
gyvas žmogus, vyriausiasis lama čia garbinamas kaip 
Dievas. Abstraktus intelektas paprastai sukyla prieš 
tokį dievažmogio vaizdinį, laikydamas jį nepatenkina- 
mu dėl to, kad dvasios pavidalas yra kažkas betarpiš- 
ka, t. y. žmogus kaip šitas žmogus. Su šia religijos 
kryptimi siejasi visos tautos charakteris. Mongolai, gy- 
venantys visoje Vidurinėje Azijoje iki pat Sibiro, 

kur jie pavaldūs rusams, garbina lamą, ir su šiuo pa- 
maldumu susijusi paprasta politinė santvarka, patriar- 
chalinis gyvenimas, nes iš tikrųjų jie yra nomadai, ir 
tik retkarčiais jie sujuda, tarsi netenka kantrybės, ir 
dėl to sukelia neramumus ir verčia tautas kilnotis. Iš 
viso tėra trys lamos: labiausiai pagarsėjęs dalailama, 
gyvenantis Lasoje, Tibete; antrasis yra tišulama, gyve- 
nantis Tišu-Lombu ir turintis pan-čen-rin-boče titulą; 
trečiasis gyvena Pietų Sibire. Du pirmieji lamos vado- 
vauja dviem skirtingoms sektoms; vienos sektos šven- 
tikai nešioja geltonas kepuraites, kitos — raudonas. 
Geltonkepuriai, kuriems vadovauja dalailama ir ku- 
riuos palaiko Kinijos imperatorius, dvasiškiams įvedė 
celibatą, o raudonkepuriai šventikams leidžia tuoktis. 
Anglai glaudesnius ryšius užmezgė su tišulama ir apie 
jį mums papasakojo. 

Lamaistinė budizmo raidos forma dvasinį pradą iš- 
reiškia gyvo žmogaus pavidalu, 0 pirmapradžiame bu- 
dizme garbinamas miręs žmogus. Bendras šių formų 
bruožas yra apskritai santykis su žmogumi. Kad žmo- 
gus ir kaip tik gyvas žmogus garbinamas lyg Dievas, 
esti iš dalies prieštaringa ir piktina, tačiau štai ką 
reikia turėti galvoje. Dvasios sąvokai būdinga būti 
visuotinybe savyje. T šį apibrėžimą reikia atkreipti 
ypatingą dėmesį, nes iš tautų pasaulėžiūros matyti, kad 
jos nujaučia šitą visuotinybę. Garbinama kaip tik ne 
subjekto atskirybė, bet tai, kas jame yra visuotina, 
tai, ką tibetiečiai, indai ir apskritai azijiečiai laiko 
visumą persmelkiančiu pradu. Tokia substancinė dva- 
sios vienybė reiškiasi per lamą, kuris yra ne kas kita 
kaip forma, per kurią reiškiasi dvasia, ir šitas dvasiš- 
kumas nėra jo ypatinga savybė, bet manoma, kad jis 
tik prisideda prie jo, kad akivaizdžiai parodytų ją ki- 
tiems, kad jie regėtų dvasiškumą, taptų pamaldūs ir 
pasiektų palaimą. Taigi čia individualybė kaip tokia, 
išskirtinė atskirybė apskritai pavaldi minėtam subs- 
tancialumui. Antras esminis šio vaizdinio bruožas yra 
atsiskyrimas nuo gamtos. Kinijos imperatorius buvo 
jėga, pakilusi virš gamtos jėgų, kurioms jis viešpata- 


vo, o čia kaip tik dvasinė jėga skiriasi nuo gamtiško- 
sios. Lamaistams net nekyla mintis iš lamos reikalauti, 
kad jis įrodytų savo valdžią gamtai, kerėtų ir darytų 
stebuklus, nes iš to, ką jie vadina Dievu, jie nori tik 
dvasinės veiklos ir dvasinių geradarysčių. Ir Buda 
vadinamas sielų gelbėtojų, dorybės jūra, didžiuoju mo- 
kytoju. Pažinoję tišulamą pasakoja, jog jis yra pui- 
kiausias žmogus, atsidavęs meditacijoms. Taip pat į jį 
žiūri ir lamaistai. Jie mato jame žmogų, kuris nuolat 
užsiėmęs religija ir kuris, atkreipęs dėmesį į žmonių 
reikalus, turi tik guosti ir skaidrinti sielą savo palai- 
minimais, gailestingumu ir atlaidumu. Šitie lamos gy- 
vena visiškai atsiskyrę, jie aukiėjami labiau moteriš- 
kai negu vyriškai. Paprastai lama būna gražus, gerai 
sudėtas vaikas, anksti atskirtas nuo tėvų. Jis auklėja- 
mas visiškoje tyloje ir vienatvėje, tam tikros rūšies 
kalėjime; jis gerai maitinamas, gyvena nejudriai, ato- 
kiau nuo vaikų žaidimų, todėl nieko keista, kad jame 
dominuoja tylūs, pasyvūs moteriški polinkiai. Didie- 
siems lamoms pavaldūs žemesnieji lamos, didelių 
bendruomenių vyresnieji. Tibete kiekvienas tėvas, tu- 
rintis keturis sūnus, vieną turi paskirti vienuoliškam 
gyvenimui. Mongolai, pagrindiniai lamaizmo — šitos 
budizmo modifikacijos — šalininkai labai gerbia visa, 
kas gyva. Jie daugiausia maitinami augalais ir vengia 
žudyti gyvius, net utėles. Tas lamaizmas išstūmė 
šamanizmą, t. y. burių religiją. Šamanai, šios religijos 
žyniai, per gėrimus ir šokį priėję iki svaigulio ir ap- 
svaigę buria, išsekę krenta ant žemės ir murma žo- 
džius, laikomus pranašiškais. Kai budizmas ir lamaizmas 
išstūmė šamanizmą, mongolų gyvenimas pasidarė pa- 
prastas, substancialus ir patriarchališkas, ir ten, kur jie 
vaidino istorinį vaidmenį, sukėlė istoriškai elementarių 
sukrėtimų. Todėl apie politinę valstybinę lamų veiklą 
gelima pasakyti nedaug ką. Pasaulietinė valdžia pri- 
klauso viziriui, kuris apie viską praneša lamai; čia 
valdymas yra paprastas ir švelnus, ir pagarba, kurią 
mongolai rodo lamai, visų pirma reiškiasi tuo, kad jie 
klausia jo patarimo politiniuose reikaluose, 

Trečias skyrius 


PERSIJA 


Azija skirsioma į dvi dalis: Artimąją ir Tolimąją 
Aziją, kurios viena nuo kitos esmingai skiriasi. Kinai 
ir indai, dvi didžiosios Tolimosios Azijos tautos, kurias 
mes apžvelgėme, priklauso tikrajai azijiečių, t. y. mon- 
golų, rasei, todėl jiems būdingas visiškai savitas, skir- 
tingas nuo mūsų charakteris, o Artimosios Azijos tau- 
tos priklauso kaukaziečių, t. y. europiečių, rasei. Jos 
susisiekia su Vakarais, o Tolimosios Azijos tautos vi- 
siškai izoliuotos, Todėl europietis, iš Persijos atvyks- 
tantis į Indiją, pastebi didžiulį kontrastą; Persijoje jis 
jaučiasi kaip savas ir įsitikina, jog ten europietiškas 
mąstymo būdas, žmogiškosios dorybės ir žmogiškos 
aistros, o persikėlęs per Indą, Indijoje jis susiduria su 
didžiausiu prieštaravimu, persmelkiančiu visas atskiras 
detales. 

Persijos karalystėje mes pirmąkart pastebime isto- 
rinį ryšį. Persai yra pirmoji istorinė tauta, Persija yra 
pirmoji išnykusi karalystė. Kinija ir Indija lieka nepa- 
kitusios ir iki pat mūsų dienų gyvena natūralų augalinį 
gyvenimą, Persija plėtojosi, joje vyko perversmai, 
kurie tik ir parodo istorinę būseną. Kinijos ir Indijos 
valstybės gali įeiti į istorinį ryšį tik savyje ir mums. 
O čia, Persijoje, pirmąkart pasirodo šviesa, kuri švie- 
čia ir apšviečia kitą-būtį, nes Zoroastro šviesa pirmą- 
kart priklauso sąmonės pasauliui, dvasiai kaip santy- 
kiui su kita-būtimi. Persijos karalystėje mes matome 
gryną, kilnią vienybę kaip substanciją, kuri išlaisvina 
atskirybę; kaip šviesa tik parodo, kokie yra kūnai pa- 
tys savaime, čia matyti vienybė, viešpataujantii indivi- 
dams tik todėl, kad paskatintų juos tapti stipriais sau 
patiems, plėtoti ir išreikšti savo ypatingybę. Šviesa ne- 
daro jokių skirtumų: Saulė šviečia teisiesiems ir netei- 
siesiems, aukštiesiems ir pažemintiesiems, visiems ji 
vienodai dosni ir geradarė. Šviesa gyvastinga tik tiek, 
kiek ji įeina į santykį su kažkuo kitu, jį veikia ir pa- 


deda jam augti. Ji — priešprieša tamsai: taip pasireiš- 
kia veiklos ir gyvenimo principas. Plėtotės principas 
pirmąkart išryškėja Persijos istorijoje, ir todėl pasau- 
linė istorija prasideda nuo jos istorijos; juk visuotinės 
dvasios interesas istorijoje yra tai, kad būtų pasiekta 
begalinė subjektyvumo būtis savyje ir sutaikyta abso- 
liuti priešingybė. 

Taigi perėjimas, kurį mes turime padaryti, vyksta 
ne išorinėje istorinėje visumoje, o sąvokoje. Jo prin- 
cipas yra tas, kad visuotinybė, kurią mes išvydome 
Bramoje, dabar atsiveria sąmonei, tampa objektu ir 
žmonėms igyja pozityvią reikšmę. Indai negarbina 
Bramos; jis yra tik individo būsena, religinis jausmas, 
bedaiktė egzistencija, santykis, kuris yra tik konkre- 
taus gyvastingumo sunaikinimas. Tačiau darydamasi 
objektyvi visuotinybė tampa pozityvi: žmogus tampa 
laisvas ir atsistoja priešais jam tapusį objektyvių aukš- 
čiausiąjį pradą. Mes matome, kad ši visuotinybė pasi- 
rodo Persijoje, ir dėl to individas save pradeda at- 
skirti nuo visuotinybės ir kartu su ja susitapatina. Kinų 
ir indų principe šito skirtumo dar nėra, bet pasireiškia 
tik dvasinio ir gamtinio prado vienybė. Tačiau dvasios, 
dar sutampančios su gamta, uždavinys — nuo jos išsi- 
vaduoti. Teisės ir pareigos Indijoje susaistytos su kas- 
tomis, ir dėl to jos yra tik privataus pobūdžio, tai, 
kam žmogus priklauso iš prigimties; Kinijoje šita vie- 
nybė reiškiasi tėvo valdžios pavidalu: ten žmogus 
nėra laisvas, jis neturi moralinio momento, nes jis su- 
tampa su išoriniu įsakymu. Persų principe vienybė 
pirmąkart pakyla iki skirtumo nuo gryno gamtiškumo; 
ji yra šito vien tiesioginio, valios nenulemto santykio 
neigimas. Persų principe vienybė regima kaip šviesa, 
kuri čia yra ne tik šviesa, 0 ir visuotinis fizinis pradas, 
bet kariu ji yra ir grynas dvasinis pradas, Gėris. Ta- 
čiau dėl to įveikiama izoliacija, siejimas su ribota gam- 
ta. Taigi šviesa tiek fizine, tiek dvasine prasme reiš- 
kia pakilimą, laisvę nuo gamtiškumo, žmogus įeina 
į santykį su šviesa, su gėriu kaip su kažkuo objekty- 
viu, kurį valingai pripažįsta, gerbia ir realizuoja. Mes 

dar kartą pažvelkime (o tai reikia daryti kuo dažniau) 
į formas, kurias aptarėme; prieš nagrinėdami formą, 
kurią matome, galime tarti, jog Kinijoje išvydome do- 
rovinės visumos totalumą, tačiau be subjektyvumo; ši 
visuma artikuliuota, tačiau joje nėra pusių savarankiš- 
kumo. Tame vienyje mes aptikome tik išorinę tvarką. 
Priešingai, Indijoje pasirodė išsiskaidymas, tačiau tik 
kaip bedvasė, kaip savyje prasidedanti būtis, apibrėž- 
ta tik taip, kad pats skirtumas yra neįveikiamas, ir dva- 
sia lieka susaistyta gamtiškojo ribotumo, todėl ji yra 
savo pačios priešingybė. Persijoje virš šito kastų skir- 
tumo iškyla šviesos grynumas, Gėris, prie kurio visi 
geli prisiartinti vienodai ir kuriame visi vienodai gali 
būti pašventinti. Taigi vienybė pirmąkart yra princi- 
pas, o ne beprasmiškas bedvasės tvarkos ryšys. Kadan- 
gi kiekvienas turi ryšį su principu, jis yra vertingas 
pats savaime. 

Visų pirma kalbant apie geografinę padėtį matyti, 
jog Kinija ir Indija, kur dvasia yra nuslopinta, išsidės- 
čiusios derlingose lygumose, tačiau nuo jų atskirtos 
aukštikalnės ir jose klajojančios ordos. Užkariaudamos 
lygumas kalnų tautos nepakeisdavo tų lygumų dvasios, 
bet pačios ją perimdavo, Tačiau Persijoje šitie skirtin- 
gi principai suvienyti ir dominuoja kalnų tautos su 
savo principais. Paminėsime dvi pagrindinės dalis: 
patį Persijos plokščiakalnį ir žemumas, kurių gyven- 
tojai pavaldūs kalnų gyventojams. Šitą plokščiakalnį 
iš rytų juosia Suleimano kalnai, kurių tęsinys į šiaurę 
yra Hindukušas ir Belurtagas. Baktriją, Sogdianą, esan- 
čias lygumose, kurios ribojasi su Oksu, šitie kalnai 
atskiria nuo Kinijos plokščiakalnio, nusidriekiančio iki 
Kašgaro. Pati Okso lyguma yra į šiaurę nuo Persijos 
plokščiakalnio, kuris toliau driekiasi iki Persijos įlan- 
kos. Tokia geografinė Irano padėtis. Jo vakarinėje 
nuokalnėje yra Persija (Farsistanas), įšiauriau — Kur- 
distanas, o toliau — Armėnija. 

Į pietvakarius nuo jos driekiasi Tigro ir Eufrato 
baseinai. Persijos karalystės elementai yra zend tauta, 
senovės persai, be to, Asirijos, Medijos, Babilonijos 


karalystės, esančios minėtuose kraštuose; bet vėliau į 
Persijos karalystės sudėtį dar įėjo Mažoji Azija, Egip- 
tas, Sirija su jos pakrantės įuosta, todėl įoje susijungė 
plokščiakalnis, upių žemumos ir pamario kraštas. 


Pirmas skirsnis 


ZEND TAUTA 


Zend tauta taip pavadinta dėl savo kalbos, kuria 
parašytos Zend knygos, t. y, tos pamatinės knygos, 
kurios yra senovės persų religijos pagrindas. Dar yra 
likę šios persų, arba ugnies garbintojų, religijos pėdsa- 
kų. Bomhbėjuje egzistuoja jų kolonija, o prie Kaspijos 
jūros gyvena kelios išsisklaidžiusios šeimos, išsaugoju- 
sios šį kultą. Juos beveik išnaikino mahomeionai. Di- 
dysis Zaratustra, graikų pavadintas Zoroastru, zend kal- 
ba parašė savo religines knygas. Iki praeito amžiaus 
paskutinio trečdalio ši kalba ir visos ja parašytos 
knygos europiečiams buvo visai nežinomos, kol paga- 
liau žymusis prancūzas Anketilis diu Peronas mums 
atrado šiuos turtus. Entuziastiškai žavėjęsis Rytų gam- 
ta, tačiau neturtingas, jis užsiverbavo į prancūzų kor- 
pusą, turėjusi plaukti į Indiją. Taip jis pateko į Bom- 
bėjų, kur susipažino su persais ir susidomėjo jų reli- 
gija. Per didžiausius vargus jam pavyko įsigyti jų re- 
liginių knygų; jis įsigilino į šią literatūrą ir. atrado 
visiškai naują ir plačią sritį, kuri tačiau dar reikalavo 
daug triūso, nes jis nepakankamai gerai mokėjo kalbą. 

Labai sunku pasakyti, kur gyveno zend tauta, apie 
kurią kalbama Zoroastro religinėse knygose. Zoroast- 
ro religija viešpatavo Medijoje ir Persijoje; Ksenofon- 
tas pasakoja, kad ją priėmė Kyras, bet nė viena iš šių 
šalių nebuvo zend tautos tėvynė. Pats Zoroastras šią 
šalį vadina tyrąja Ariene; panašų pavadinimą aptinka- 
me Herodoto veikale, kur jis sako, jog medai anks- 
čiau vadinęsi arijais; su šiuo vardu siejasi Irano pava- 
dinimas. Į pietus nuo Okso per senąją Baktriją drie- 

kiasi kalnynas, nuo kurio prasideda plokščiakalniai, 
kadaise apgyvendinti medų, partų, hirkanų. Okso aukšt- 
upyje buvo miestas Baktra, turbūt dabartinis Balkas, 
į pietus nuo kurio iki Kabulo ir Kašmyro reikia keliauti 
tik kokias aštuonias dienas. Tikriausiai zend tauta gy- 
veno kaip tik Baktrijoje. Kyro laikais grynas ir pirma- 
pradis tikėjimas ir senieji zend knygose aprašytieji 
papročiai išliko tik iš dalies. Atrodo tikra yra tik tai, 
kad zend kalba, gimininga sanskritui, kalbėjo persai, 
medai, bakrai. Iš pačios tautos įstatymų ir institutų, 
pavaizduotų zend knygose, matyti, kad jie buvo visiš- 
kai paprasti. Minimi keturi luomai: žyniai, kariai, žem- 
dirbiai ir amatininkai. Nieko nekalbama apie prekybą, 
iš to galima spręsti, kad tauta dar gyveno atsiskyrusi. 
tai liečia pilietinius, o ne politinius įstatymus, ir visai 
neužsimenama apie ryšius su kitomis valstybėmis. Es- 
minga ir tai, kad čia aptinkame ne kastas, o luomus, 
kad nedraudžiamos santuokos tarp asmenų, priklausiu- 
sių skirtingiems luomams, nors zend knygose greta re- 
liginių priesakų minimi pilietiniai įstatymai ir baus- 
mės. 

Mus visų pirma domina Zoroastro mokslas. Lyginant 
su niekinga indų dvasios apatija, persų vaizdiniai į mus 
padvelkia tyros dvasios kvėpavimu. Čia dvasia pakyla 
virš substancinės gamtos vienybės, virš to substancinio 
neturiningumo, kur dar neįvyko lūžis, kur dvasia dar 
neegzistuoja sau priešais objektą. Kaip tik ši tauta su- 
vokė, jog absoliuti tiesa privalo turėti visuotinumo ir 
vienybės pavidalą. Iš pradžių šitas visuotinis, amžinas, 
begalinis pradas neturi jokio apibrėžtumo, išskyrus þe- 
ribį identiškumą. Mes jau ne kartą sakėme, kad kaip 
tik toks yra ir Bramos apibrėžimas. Tačiau persams ši 
visuotinybė tapo objektu, ir jų dvasia suvokė šią savo 
esmę, o indams šis objektiškumas yra tik prigimtinis 
brahmanų pradas ir kaip grynoji visuotinybė egzistuoja 
sąmonei tik ją sunaikindama. Šitą negaiyvų santykį 
persai padaro pozityvių, o žmogus įeina į santykį su 
visuotinybe taip, kad joje būdamas išlieka ir kaip jis 


pats. Šitas vienis, šita visuotinybė, žinoma, dar nėra 
laisvas minties vienis, jis dar negarbinamas kaip dva- 
sia ir tiesa, jis dar reiškiasi šviesos pavidalu. Tačiau 
toji šviesa nėra nei lama, nei brahmanas, nei kalnas, 
nei gyvulys, nei ta ar kita atskirybė, tačiau ji yra pati 
juslinė visuotinybė, paprastas pasireiškimas. Taigi per- 
sų religija nėra stabmeldiška, joje garbinama ne pa- 
vieniai gamtos daiktai, o pati visuotinybė. Šviesa kartu 
reiškia dvasiškumą; ji yra gėrio ir tiesos, žinojimo ir 
valios substancialumo, o kartu ir visų gamtos daiktų 
pavidalas. Šviesa duoda žmogui galimybę rinktis, o 
rinktis jis gali tik išsivaduodamas iš susiliejimo su 
gamta. Tačiau šviesoje tuojau pat atsiranda priešingy- 
bė, tai yra tamsa, kaip, sakysim, priešpriešiais gėriui 
stovi blogis. Kaip gėris žmogui neegzistuotų, jeigu ne- 
būtų blogio, ir kaip jis iš tikrųjų gali būti geras tik 
pažinęs blogį, taip ir šviesa neegzistuoja be tamsos. 
Persams šitą priešingybę išreiškia Ormuzdas ir Arima- 
nas. Ormuzdas yra šviesos karalystės ir gėrio, Arima- 
nas — tamsos ir blogio viešpats. Be to, dar egzistuoja 
aukštesnis pradas, iš kurio atsirado jie abu; tai neob- 
jektinė visuotinybė, vadinama Zeruane-Akerene, beribė 
visuma. Juk visuma yra tai, kas visiškai abstraktu, ji 
neegzistuoja sau, o Ormuzdas ir Arimanas yra atsiradę 
iš jos. Įprasta šitą idealizmą laikyti Rytų trūkumu, ir 
jeigu priešingybės suabsoliutinamos, jas, žinoma, iš- 
saugoja nereliginis intelektas. Tačiau dvasia privalo 
turėti priešingybes, todėl dualizmo principas būdingas 
dvasios sąvokai, kurios kaip konkretybės esmė yra 
skirtingybė. Persai pasiekė grynumo ir negrynumo su- 
vokimą, ir kad dvasia suvoktų save, ji privalo visuoti- 
niam pozityviajam pradui esmingai priešpriešinti dalinį 
negatyvųjį pradą: tik įveikdama šitą priešybę dvasia 
gimsta antrąkart. Persų principo trūkumas yra tik tas, 
kad priešybių vienybė nėra suvokta tobulai; juk tame 
neapibrėžtame nesukurtos visumos, iš kurios atsirado 
Ormuzdas ir Arimanas, vaizdinyje vienis yra absoliu- 
čiai pirminis pradas, ir skirtingybės jame nėra. Or- 
muzdas kuria savo nuožiūra, tačiau kartu patariamas 

Zeruane-Akerene (aprašymas neaiškus), o priešybių su- 
taikymas reiškiasi tik tuo, kad Ormuzdas privalo grum- 
tis su Arimanu ir galų gale jį įveikti. OCrmuzdas yra 
šviesos viešpats, jis kuria visą, kas pasaulyje gražu ir 
didinga; O pasaulis yra Saulės karalystė. Jis yra tai, 
kas puiku, gera, pozityvu visoje gamtiškoje ir dvasinė- 
je būtyje. Šviesa yra Ormuzdo kūnas: dėl to atsiranda 
ugnies garbinimas; juk Ormuzdas glūdi bet kokioje 
šviesoje, tačiau jis nėra nei Saulė, nei Mėnulis; persai 
garbina tik Saulės ir Mėnulio šviesą, kuri ir yra Or- 
muzdas. Zoroastras klausia Ormuzdo, kas jis toks esąs; 
šis atsako: mano vardas yra visų esybių pagrindas ir 
centras, aukščiausioji išmintis ir mokslas, blogio grio- 
vėjas pasaulyje ir visumos palaikytojas, palaimos pil- 
natvė, grynoji valia ir t. t. Kas susiję su Ormuzdu, yra 
gyvastinga, savarankiška ir tvirta, tai liudija žodis; 
maldos yra jo kūriniai. Priešingai, tamsa yra Arimano 
kūnas, tačiau amžinoji šviesa išveja ją iš šventyklų. 
Kiekvienas privalo siekti tyrumo ir šitą tyrumą išpla- 
tinti aplink save. Šie priesakai yra labai išsamūs, bet 
moraliniai apibrėžimai švelnūs; pvz., jeigu Žmogus ta- 
ve plūsta ir įžeidžia, o vėliau nusižemina, vadink jį 
savo draugu. Vendidade mes skaitome, kad visų pirma 
aukojama turi būti švarių gyvulių mėsa, gėlės ir vai- 
siai, pienas ir smilkalai. Ten pasakyta: kaip Žmogus 
buvo sukurtas švarus ir vertas dangaus, taip jis vėl 
apvalomas Ormuzdo garbintojų įstatymo, kuris yra pats 
tyrumas; jis apsivalo minties, žodžio ir veiksmo šven- 
tumu. Kas yra grynoji mintis? Toji, kuri skverbiasi prie 
daiktų prado. Kas yra grynas žodis? Tai žodis Ormuz- 
das (taigi žodis yra personifikuotas ir reiškia viso Or- 
muzdo apreiškimo gyvastiingąją dvasią). Kas yra gry- 
nas veiksmas? Tai nuolankus dangiškosios kariaunos, 
sukurtos pradžių pradžioje, šauksmas. Taigi čia reika- 
laujama, kad žmogus būtų geras: suponuojama autono- 
minė valia ir subjektyvi laisvė. Ormuzdas neribojamas 
atskirybės. Saulė, Mėnulis ir dar penki šviesuliai, mums 
primenantys planetas, kurios šviečia ir yra apšviečia- 
mos, yra labiausiai gerbiami Ormuzdo paveikslai, Am- 


šaspandai, jo pirmieji sūnūs. Tarp jų minimas ir Mitra, 
tačiau kaip ir kitų vardų atžvilgiu negalima pasakyti, 
kokia žvaigždė turima galvoje. Zend knygose Mitra 
minimas tarp kitų žvaigždžių ir neturi jokio pranašu- 
mo; bet jau nustatant bausmes moralinės nuodėmės 
laikomos nuodėmėmis prieš Mitrą; duoto žodžio sulau- 
žymas turi būti baudžiamas trimis šimtais diržo kirčių, 
vagiui prie tų kirčių dar pridedama trys šimtai metų 
pragaro kančių. Čia Mitra pasirodo kaip žmogaus sa- 
vasties, jo aukščiausiojo prado valdovas. Vėliau Mitra 
įgijo didelę reikšmę — jis buvo tarpininkas tarp Or- 
muzdo ir žmonių. Jau Herodotas mini apie Mitros gar- 
binimą; vėliau Romoje Mitra tapo labai paplitusio slap- 
to kulto objektu, ir jo pėdsakų galima rasti viduram- 
žiais. Be minėtųjų, egzistuoja ir kiti angelai sargai, 
pavaldūs Amšaspandams, savo valdovams, ir valdantys 
bei saugojantys pasaulį. Septynių didikų taryba, pa- 
dedanti persų monarchui, taip pat sudaryta mėgdžio- 
jant Ormuzdo svitą. Nuo žemės padarų skiriasi Ferve- 
rai, ypatingas dvasių pasaulis. Ferverai nėra dvasios 
mums įprasta prasme, nes jie yra kiekviename kūne, 
ugnyje, vandenyje, žemėje: jie yra ten nuo pradžių 
pradžios, jie yra visose vietose — gatvėse, miestuose ir 
t. t, jie pasirengę padėti kiekvienam, kas jų šaukiasi. 
Jie gyvena Gorodmane, palaimintųjų buveinėje, virš 
kietojo dangaus skliauto. 

Ormuzdo sūnus vardu Džemšidas; atrodo, kad jis 
yra tas asmuo, kurį graikai vadino Achemenu ir kurio 
palikuonys vadinami Pišdadijais, prie jų buvo priskirtas 
ir Kyras. Ir vėlesniais laikais, atrodo, romėnai persus 
vadino achemenėjais (Horatii carm. III. I. 44). Apie 
Džemšidą pasakojama, kad jis pradūręs žemę auksiniu 
durklu, o tai reiškia tik tai, kad jis pradėjęs žemdir- 
bystę; po to jis keliavo po įvairias šalis, sukūrė šalti- 
nius ir upes, taip padarydamas žemę derlingą, lygu- 
mose apgyvendino gyvių ir t. t. Zendavestoje dažnai 
dar minimas Histaspo vardas, kai kurių dabarties moks- 
lininkų tapatinamas su Darijum Histaspu, o tai yra 
visiškai neteisinga, nes tas Histaspas, be abejonės, pri- 

klausė senovės zend tautai ir gyveno prieškyriniais lai- 
kais. Zend knygose minimi ir turanai, t. y. šiaurės 
nomadai, ir indai, tačiau tai dar neteikia jokių istori- 
nių duomenų. 

Ormuzdo religija kaip kultas reiškiasi tuo, kad žmo- 
nės privalo elgtis taip, kaip jie elgtųsi šviesos kara- 
lystėje; todėl visuotinis priesakas, kaip jau sakėme, yra 
dvasios ir kūno tyrumas, besireiškiantis daugybe maldų 
Ormuzdui. Persai įpareigojami ypač saugoti visa, kas 
gyva, sodinti medžius, kasti šaltinius, paversti vaisin- 
gomis dykumas, kad visur klestėtų gyvybė, pozityvu- 
mas, tyrumas ir kad Ormuzdo karalystė išsiplėstų į vi- 
sas puses. Išorinei švarai kenkia prisilietimas prie nu- 
dvėsusio gyvulio, egzistuoja daugybė priesakų, kaip 
galima nuo to apsivalyti. Herodotas pasakoja apie Ky- 
rą, kad kai jis išėjo į žygį prieš Babiloną ir Indo 
upė prarijo vieną jo arklį, įkinkytą į Saulės vežimą, 
jis visus metus baudė šią upę, ją nukreipdamas į ne- 
didelius kanalus, kad ji nusektų. Kai jūra sugriovė 
Kserkso tiltus, jis įsakė ją sukaustyti grandinėmis kaip 
piktą ir kenksmingą sutvėrimą, kaip Arimaną. 


Antras skirsnis 
ASIRAI, BABILONIEČIAI, MEDAI IR PERSAI 


Zend tauta buvo aukščiausias persų valstybės dva- 
sinis elementas, o Asirija ir Babilonija atstovauja išo- 
rinio turtingumo, gausos ir prekybos elementui, Le- 
gendos siekia seniausius istorinius laikus, tačiau pačios 
savaime jos neaiškios ir iš dalies prieštaringos. Šitą 
prieštaringumą paaiškinti labai sunku, nes toji tauta 
neturi pamatinių knygų ir vietinės kūrybos veikalų. 
Manoma, kad graikų istorikas Ktesijas naudojosi pačių 
persų karalių archyvais, tačiau liko tik keletas frag- 
mentų. Herodotas pateikia daug žinių, be to, labai svar- 
būs ir dėmesio verti Biblijos pasakojimai, nes žydai pa- 
laikė tiesioginius ryšius su babiloniečiais. Kalbant apie 


persus, dar galima paminėti Firdousi „Šachnamė“, 60 
tūkstančių strofų herojiškąją epopėją, kurios didelę 
ištrauką išvertė Geresas. Firdousi gyveno XI a. po Kr. 
g. pradžioje, Machmudo Didžiojo dvare Haznoje, į ry- 
tus nuo Kabulo ir Kandagaro. Minėtos garsios epopė- 
jos turinį sudaro pasakojimai apie senovės Irano (t. y. 
Vakarų Persijos) herojus, tačiau ji negali būti laikoma 
istoriniu šaltiniu, nes jos turinys yra poetinio pobūdžio 
ir jos autorius — mahometonas. Šioje herojiškoje epo- 
pėjoje vaizduojama kova tarp Irano ir Turano. Iranas 
yra tikroji Persija, kalnuota šalis į pietus nuo Okso, 
Turanas yra lygumos palei Oksą ir tarp jo bei senojo 
Jaksarto. Herojus Rustanas yra centrinė poemos figūra, 
tačiau pasakojimas yra grynai pasakiškas arba visiškai 
iškreiptas. Minimas Aleksandras, jis vadinamas Iskan- 
deriu, arba Skanderiu iš Rumo. Rumas yra Turkijos ka- 
ralystė (dar ir dabar viena Turkijos provincija vadina- 
ma Rumelija), bet taip pat ir romėnų valstybė; poemoje 
Aleksandro karalystė taip pat vadinama Rumu. Tokios 
sąvokų samplaikos visiškai atitinka mahometonų pasau- 
lėžiūrą. Poemoje pasakojama, kad Irano karalius ka- 
riavo su Pilypu ir kad Pilypas buvo nugalėtas. Kara- 
lius pareikalavo Pilypo dukters sau į žmonas; kurį laiką 
su ja pagyvenęs, jis ją išvijo, nes iš jos burnos sklido 
nemalonus kvapas. Grįžusi pas savo tėvą, ji pagimdė 
sūnų Skanderą, kuris nuskubėjo į Iraną, kad po tėvo 
mirties užimtų jo sostą. Prie to pridūrę, kad visoje 
poemoje nėra nė vieno asmens, nė vienos istorijos, kuri 
sietųsi su Kyru, vien tik iš to galima spręsti apie poe- 
moje pateikiamų faktų istoriškumą. Tačiau ji lieka 
svarbi, nes Firdousi joje vaizduoja savo laikų dvasią 
ir vėlyvųjų persų pasaulėžiūros interesus. 

Dėl Asirijos. Tai yra veikiau neapibrėžias pavadi- 
nimas. Tikroji Asirija yra dalis Mesopotamijos į šiaurę 
nuo Babilono. Pagal padavimą šios karalystės sostinės 
buvo Aturas arba Assuras prie Tigro, o vėliau Ninevi- 
ja, pasak padavimo, įkurta ir pastatyta Nino, asirų vals- 
tybės įkūrėjo. Tuo metu miestas sudarė visą karalystę: 
tokia buvo Ninevija, tokie Ekbatanai Medijoje, apsupti 

septyniomis sienomis, tarp kurių saugiai buvo dirbami 
žemės sklypai; už vidinės sienos stovėjo valdovo rū- 
mai. Pasak Diodoro, Ninevijos perimeiras buvo lygus 
480 stacijų (apytikriai 12 vokiškų mylių); ant 100 pėdų 
aukščio sienų siūksojo 1500 kokšių; mieste gyveno dau- 
gybė žmonių. Ne mažiau žmonių gyveno Babilone. Ši- 
tie miestai atsirado dėl dviejų prežasčių: visų pirma 
reikėjo atsisakyti klajoklių gyvenimo ir imtis žemdir- 
bystės, amatų ir prekybos, sėsliai įsikūrus tam tikroje 
vietoje, antra, apsisaugoti nuo kiajojančių kalniečių 
genčių ir plėšikaujančių arabų. Dar senesnės legendos 
byloja, kad visoje toje žemumoje klajojo nomadai ir 
kad vėliau juos išstūmė miesiietiškas gyvenimo būdas. 
Štai Abraomas su savo šeimyna persikėlė iš Mesopota- 
mijos į vakarus, į kalnuotą Palestiną. Dar ir dabar kla- 
jokiiai nomadai valkatauja aplink Bagdadą. Manoma, 
kad Ninevija buvo pastatyta 2050 metais prieš Kr. g., 
vadinasi, ir asirų karalystė atsirado toje tolimoje epo- 
choje. Vėliau Ninas nukariavo Babiloniją, Mediją ir 
Bakiriją; tvirtinama, jog Baktrijos užkariavimas parei- 
kalavęs ypač didelių pastangų, nes Ktesijas sako, kad 
Nino armijoje buvo 1 700 000 pėstininkų ir atitinkamas 
skaičius raitelių. Baktros apgultis truko labai ilgai, ir 
jos užkariavimas priskiriamas Semiramidei, kuri su nar- 
suoiių būriu įxopė į statų kalno šlaitą. Apskritai pa- 
sakojimuose apie Semiramidę sunku atskirti mitologinį 
eiemenią nuo isiorinio; pasakojama, kad ji pastačiusi 
Babilono bokštą, apie kurį yra išlikusi viena seniausių 
Biblijos sakmių. 

Babilonas išsidėstęs į pietus nuo Eufrato nepaprastai 
derlingoje ir žemdirbystei tinkamoje lygumoje. Eufrato 
ir Tigro upėse labai klestėjo laivyba: į Babiloną laivai 
atplaukdavo ir iš Armėnijos, ir iš pietų, todėl šiame 
mieste susikaupė didžiulių turtų. Babilono apylinkėse 
buvo iškasta daugybė kanalų daugiau žemdirbystei kel- 
ti, dirvai drėkinti, potvyniams stabdyti negu laivybai 
plėsti. Pagarsėję didingi Semiramidės statiniai Babilone, 
tačiau neaišku, kurie iš jų pastatyti senovėje. Mano- 
ma, kad Babilonas buvo kvadratas, per kurio vidurį 


iekėjo Eufrato upė; vienoje Eufrato pakrantėje stovėjo 
Belo šventykla, kitoje — didžiuliai valdovų rūmai; 
miestas turėjo 100 bronzinių (t. y. varinių) vartų, jo 
sienų aukštis siekė 100 pėdų, jos buvo atitinkamo plo- 
čio ir ant jų stovėjo 250 bokštų. Miesto gatvės, ve- 
dusios į upę, nakčiai buvo uždaromos geležiniais var- 
tais. Anglas Keras Porteris maždaug prieš 12 metų (visa 
jo kelionė truko nuo 1817 iki 1820 metų) aplankė tas 
vietas, kuriose stovėjo senasis Babilonas; jis buvo įsi- 
tikinęs, kad ant vienos kalvos jis atrado Babilono bokš- 
to liekanas; jis norėjo atrasti liekanas daugybės perėji- 
mų, vingiuojančių aplink bokštą, kurio viršūnėje sto- 
vėjo Belo atvaizdas; be to, ant daugelio kalvų jis apti- 
ko senovės pastatų liekanas. Plytos savo išvaizda 
primena aprašytąsias Biblijos pasakojime apie Babilono 
bokšto statybą; didžiulėje lygumoje mėtosi daugybė 
tokių plytų, nors jau daug tūkstančių metų jos iš ten 
imamos, o netoli nuo tos vietos, kur stovėjo senovės 
Babilonas, iš tų plytų pastatytas visas miestas Chila. 
Herodotas pasakoja apie kai kuriuos keistus babilonie- 
čių papročius, iš kurių, matyt, galima spręsti, jog tai 
buvo taikinga tauta, palaikiusi gerus santykius su kai- 
mynais. Kai Babilone kas nors susirgdavo, jis buvo nu- 
nešamas į tokią vietą, kur kiekvienas praeivis galėjo 
jam duoti patarimą. Pilnametės dukterys buvo parduo- 
damos, ir aukšta kaina, siūloma už gražuoles, buvo ski- 
riama negražių merginų kraičiui. Tai netrukdė tam, kad 
kiekviena moteris kartą per savo gyvenimą turėjo at- 
siduoti Mylitos šventykloje. Sunku suprasti, kaip šis 
paprotys siejosi su religinėmis sąvokomis; Herodotas 
sako, kad nedora išplito vėliau, kai Babilonas nuskur- 
do. Aplinkybė, kad gražuolės duodavo kraitį negra- 
žioms merginoms, rodo, kad buvo rūpinamasi visais, 
o tai, kad ligoniai buvo laikomi tokioje vietoje, kur 
praeiviai galėjo jiems duoti patarimų, taip pat rodo 
tam tikrą solidarumą. 

Čia dar reikia paminėti medus. Kaip ir persai, jie 
buvo kalniečių tauta, gyvenusi į pietus ir pietvakarius 
nuo Kaspijos įūros iki pat Armėnijos. Tarp tų medų 

minimi ir Magai, viena iš šešių genčių, sudariusių mê- 
dų tautą, kurios svarbiausi bruožai buvo laukiniškumas, 
šiurkštumas ir karingumas. Pagrindinis miestas Ekbata- 
nai buvo įkurtas Dejoko; pasakojama, kad gentims ant- 
rą kartą išsivadavus iš asirų priespaudos, jis, būdamas 
karalius, jas suvienijo ir privertė jam pastatyti padorią 
rezidenciją ir ją įtvirtinti. 

Dėl medų religijos. Reikia pasakyti, kad graikai 
visus Rytų žynius apskritai vadina magais, ir kaip tik 
todėl šis pavadinimas yra visiškai neapibrėžtas. Bet 
visa tai reiškia, kad magai turėjo artimus ryšius su zend 
religija; nors magai buvo šios religijos šalininkai ir 
platintojai, ji labai pakito dėl to, kad ją perėmė įvai- 
rios tautos. Pasak Ksenofonto, Kyras pirmasis pradėjo 
aukoti dievams taip, kaip tai darė magai; taigi medai 
buvo tauta, padėjusi išplisii zend religijai. 

Manoma, kad Asirijos-Babilonijos karalystė, paver- 
gusi tiek daug tautų, egzistavo tūkstantį ar pusantro 
tūkstančio metų. Paskutinis valdovas buvo Sardanapa- 
las, pasak padavimo, didelis gašlūnas. Arbakas, medų 
satrapas, sukiršino prieš jį kitus satrapus ir drauge 
su jais nuvedė prieš Sardanapalą armiją, kuri kasmet 
rinkdavosi į Nineviją surašymui. Sardanapalas, nors ir 
pasiekęs keletą pergalių, galų gale buvo priverstas 
pripažinti priešų pranašumą, užsidaryti Ninevijoje ir 
galų gale nebepajėgdamas priešintis susideginti kartų 
su visomis savo brangenybėmis. Pasak kai kurių auto- 
rių, tai įvyko 888 m. pr. Kr. g., o kitų nuomone — 
VII amžiaus pabaigoje. Po tokios katastrofos karalystė 
subyrėjo: ji suskilo į Asirijos, Medijos ir Babilonijos 
karalystes; pastarajai priklausė ir chaldėjai — kalnie- 
čių tauta, atsikėlusi iš šiaurės ir susimaišiusi su babi- 
loniečiais. Šios atskiros karalystės turėjo nevienodą li- 
kimą, tačiau žinios apie jas yra supainiotos ir neaiškios. 
Tuo metu prasideda susidūrimai su žydais ir egipiie- 
čiais. Žydų valstybė pasidavė ją pranokstančiai jėgai; 
žydai buvo perkelti į Babiloną, ir jie mums paliko tiks- 
lių žinių apie šią karalystę. Pasak Danieliaus, Babilone 
egzistavo apgalvota darbų organizacija. Jis pasakoja 


apie magus, nuo kurių skyrėsi rašto aiškintojai, pra- 
našautojai, astrologai, mokslininkai ir chaldėjai, aiški- 
nę sapnus. Pranašai apskritai daug pasakoja apie inten- 
syvius Babilono prekybinius ryšius, bet kartu piešia 
baisų ten viešpatavusio ištvirkimo paveikslą. 
Viešpataujančią padėtį Persijos karalystėje užėmė 
pati persų tauta, suvienijusi visą Artimąją Aziją ir su- 
sidūrusi su graikais. Persai nuo senų laikų buvo labai 
glaudžiai susiję su medais, o valdžios perėjimas į persų 
rankas iš esmės nieko nepakeitė, nes pats Kyras buvo 
medų karaliaus giminaitis, ir Persijos bei Medijos pa- 
vadinimai susilieja. Persų ir medų valdovas Kyras ka- 
riavo su Lydija ir jos karaliumi Krezu; Herodotas pa- 
sakoja, kad Lydija ir Medija ir anksčiau kariavo tarpu- 
savyje, tačiau tie karai baigėsi įsikišus Babilonijos 
karaliui. Iš to mes žinome, jog Lydija. Medija ir Ba- 
bilonija sudarė valstybių sistemą; Babilonija pradėjo 
dominuoti, ir jos valdos jau siekė Viduržemio jūrą. 
Lydija driekėsi į rytus nuo Halio; ir vakarinė Mažo- 
sios Azijos pakrantės įuosta, klestinčios graikų koloni- 
jos, buvo jai pavaldžios, todėl Lydijos karalystėje buvo 
pasiektas aukštas kultūros lygis. Graikų dėka klestėjo 
ten menas ir poezija. Šios kolonijos taip pat buvo pa- 
vergtos persų. Tokie išminčiai kaip Biantas, o dar anks- 
čiau Talis graikams patarė arba sudaryti tvirtą sąjun- 
gą, arba apleisti savo miestus su visa savo manta ir 
pasiieškoti kitos gyvenimo vietos (Biantas turėjo galvo- 
je Sardiniją). Tačiau miestų, labai pavydėjusių vienas 
kitam ir nuolat tarp savęs besivaidijusių, sąjunga pa- 
sirodė neįmanoma, ir apsvaigę nuo pertekliaus jie nesu- 
gebėjo priimti tokio herojiško sprendimo dėl laisvės 
palikti savo tėvynę. Tik tada, kai jiems ėmė grėsti per- 
sų užkariavimas, kai kurie miestai didžiausio gėrio — 
laisvės — labui atsisakė tikrumo dėl netikrumo. Pasak 
Herodoto, persai, kurie iki tol buvo neturtingi ir lau- 
kiniai, po karo su lydais išmoko vertinti gyvenimo pa- 
togumus ir kultūrą. Vėliau Kyras užėmė Babiloną ir 
netrukus užvaldė Siriją bei Palestiną, išvadavo žydus 
ir leido jiems vėl pasistatyti šventyklą. Pagaliau jis 

patraukė prieš masagetus, kariavo su tomis tautomis 
stepėse tarp Okso ir Jaksarto, tačiau buvo jų nugalėtas 
ir žuvo šis karys ir nukariautojas. Herojų, lėmusių išti- 
są pasaulinės istorijos epochą, mirtis priklauso nuo jų 
pašaukimo. Taip Kyras žuvo, įgyvendinęs savo pašau- 
kimą, kurio turinys — Artimosios Azijos suvienijimas 
į vieningą valstybę be tolimesnio tikslo. 


Trečias skirsnis 


PERSIJOS KARALYSTĖ IR JOS SUDEDAMOSIOS DALYS 


Persijos karalystė yra valstybė moderniąja pras- 
me — kaip buvusi Vokietijos imperija ir kaip didžioji 
imperija, kurią valdė Napoleonas, nes ji sudaryta iš 
daugybės valstybių, nors ir priklausomų, tačiau išsau- 
gojusių savo individualumą, savo papročius ir teises. 
Bendrieji įstatymai, kuriems jos buvo pavaldžios, nė 
kiek nepažeidė jų savitumo, bet dargi jį gynė ir sau- 
gojo, todėl kiekviena iš tų tautų, sudariusių visumą, 
turėjo savo valstybinio valdymo formą. Kaip šviesa 
apšviečia viską ir kiekvienam suteikia ypalingą gyvas- 
tingumą, taip persų valdžia aprėpė daugybę tautų ir 
leido kiekvienai išsaugoti savo ypatumus. Kai kurios 
turėjo net savo karalius, kiekviena — savo kalbą, gink- 
luotę, gyvenimo būda ir papročius. Visa tai ramiai 
egzistavo, apšviesta bendros šviesos. Persijos karalystė 
apima visus tris geografinius momentus, kuriuos mes 
anksčiau nagrinėjome skyrium. Pirma, Persijos ir Me- 
dijos plokščiakalnius, po to Eufrato ir Tigro slėnius, 
kurių gyventojai susivienijo kultūringai gyventi, Egip- 
tą, Nilo slėnį, kur klestėjo žemdirbystė, amatai ir moks- 
lai, pagaliau trečiąjį elementą, t. y. tautas, stačiusias 
save į pavojus, susijusius su įūreivyste— sirus, finikie- 
čius, graikų kolonijų ir graikų pakrantės valstybių Ma- 
žojoje Azijoje gyventojus. Taigi Persija jungė tris na- 
tūralius principus, o Kinijai ir Indijai jūra liko svetima. 
Čia mes nerandame nei Kinijos substancinės visumos, 


nei Indijos esmės, . kur viešpatauja viena ir ta pati 
savivalės anarchija; Persijoje valdymas tik savo vi- 
suotine vienybe yra tautų sąjunga, suvienytoms tautoms 
leidžianti laisvai egzistuoti. Dėl to sutramdomas žiauru- 
mas ir laukiniškumas, būdingas senovei, kai tautos nai- 
kino viena kitą, ir apie kuriuos galima sužinoti iš Ka- 
ralių ir Samuelio knygų. Pranašų skundai ir prakeiki- 
mai, siekiantys laikus iki užkariavimo, rodo, koks 
vargingas, blogas ir beprasmiškas buvo toks egzistavi- 
mas, ir kokią laimę Kyras atnešė Artimajai Azijai. Azi- 
jiečiai nesugeba susieti savarankiškumo, laisvės, dva- 
sios tvirtybės su kultūra, su interesais įvairiems užsi- 
ėmimams ir komfortu; jų narsa karuose yra tik 
papročių laukiniškumo padarinys, tai nėra ramus tvar- 
kos vyriškumas, ir jeigu dvasia atsiveria įvairiausiems 
interesams, ji tuojau pat išglemba, nusmunka, ir žmo- 
nės tampa bejėgiško juslumo vergais. 


Persija 


Persai, laisva kalniečių ir nomadų tauta, viešpatau- 
dama turtingesnėms, kultūringesnėms ir klestinčioms 
šalims, vis dėlto išsaugojo savo ankstesnio gyvenimo 
būdo svarbiausius bruožus; viena koja jie stovėjo savo 
tėvynėje, kita — už jos ribų. Tėvynėje karalius buvo 
draugas tarp draugų, kaip lygus tarp lygių; už jos ribų 
jis buvo valdovas, kuriam visi paklusdavo ir reikšdavo 
nuolankumą mokėdami duokles. Ištikimi zend religijai, 
persai laikėsi švarumo ir palaikė tyrą Ormuzdo kulią. 
Karalių kapvietės buvo pačioje Persijoje, ir karalius ten 
kartais lankydavo savo tėvynainius, su kuriais jis pa- 
laikydavo labai paprastus santykius. Jis atveždavo 
jiems dovanų, o kitos tautos pačios turėjo karaliui jas 
duoti. Monarcho dvare buvo laikomas persų raitininkų 
būrys, sudaręs rinktinę visos armijos dalį, kartu pieta- 
vęs ir apskritai labai drausmingas. Raitija garsėjo savo 
narsumu, ir graikai su pagarba pripažino jos drąsą Per- 
sijos karuose. Kai visa persų kariuomenė, į kurią įėjo 
šitas būrys, turėjo eiti į žygį, visų pirma buvo skel- 

biamas kreipimasis į visas Azijos iautas. Kai tik kariai 
susirinkdavo, jie pakildavo į žygį, kuriame jų laukė 
paprastai neramus, klajokliškas gyvenimas, būdingas 
persams. Taip buvo išsiruošta į žygį prieš Egiptą, Ski- 
tiją, Trakiją ir pagaliau Graikiją, kur ši milžiniška jėga 
buvo sutriuškinta. Toks žygis buvo panašus į tautų 
kraustymąsi, įkandin karių sekė šeimynos; tautos pasi- 
rodydavo su visais savo ypatumais, su savo ginkluote 
ir miniomis verždavosi į priekį; kiekviena tauta turėjo 
savo įprastą rikiuotę ir savo kautynių manierą. Hero- 
dotas, pasakodamas apie didįjį tautų žygį, vadovaujamą 
Kserkso (pasak jo, su Kserksu patraukė du milijonai 
žmonių), piešia nuostabų tos įvairovės paveikslą; ta- 
čiau šitos tautos buvo taip nevienodai drausmingos, 
netolygiai stiprios ir narsios, ir nesunku suprasti, kad 
nedidelė, disciplinuota ir narsi graikų kariuomenė, va- 
dovaujama sumanių vadų, galėjo pasipriešinti toms 
nesuskaičiuojamoms, tačiau netvarkingoms ordoms. 
Provincijos privalėjo rūpintis persų raitijos, išdėstytos 
karalystės centre, išlaikymu. Babilonas turėjo pristatyti 
trečdalį lėšų, kurių reikėjo išlaikyti tai kariuomenės 
daliai, vadinasi, tai buvo provincija, daug turtingesnė 
už kitas. Apskritai kiekviena tauta privalėjo tiekti pa- 
čius geriausius produktus — priklausomai nuo to, ko- 
kius ji gamino. Štai Arabija tiekė smilkalus, Sirija — 
purpurą ir t. t. Persijoje buvo labai rūpinamasi princų, 
ypač sosto įpėdinio, auklėjimu. Iki septynerių metų ka- 
raliaus sūnūs gyveno tarp moterų ir nesirodydavo val- 
dovui. Nuo septintų metų juos mokydavo medžioti, jo- 
dinėti, šaudyti iš lanko ir sakyti tiesą. Sakoma, kad 
princas turėjo susipažinti su Zoroastro magija. Princą 
auklėjo keturi kilmingiausieji persai. Apskritai kilmin- 
gieji sudarė tam tikros rūšies parlamentą. Tarp jų bu- 
vo ir magų. Tai buvo laisvi žmonės, išsiskyrę iš kitų 
kilnia ištikimybe ir patriotizmu. Tokie, airodo, buvo 
septyni kilmingieji, Amšaspandų, supančių Ormuzdą, 
kopija; po to, kai buvo demaskuotas apsimetėlis Sraer- 
dis, po karaliaus Kambizo mirties pasiskelbęs jo broliu, 
jie susirinko aptarti klausimo, kokia valdymo forma yra 


pati geriausia. Visiškai šaltai, be garbės troškimo, jie 
susitaria, kad Persijos valstybei tinka tik monarchija. 
Po to saulė ir žirgas, visų pirma ją sveikinantis žven- 
gimu, nulemia, jog karaliaus įpėdinis turi būti Darijus. 

Persijos karalystė buvo tokia didelė, kad provinci- 
jas turėjo valdyti vietininkai, satrapai, o pastarieji daž- 
nai savavaliaudavo jiems priklausančiose provincijose, 
vienas į kitą žvelgė su neapykanta ir pavydu, dėl to, ži- 
noma, atsirasdavo daug negerovių. Šitie satrapai buvo 
dažnai suteikdavo tam tikrą savarankiškumą. Didžiajam 
Persijos karaliui priklausė visa žemė ir visas vanduo; 
iš graikų Darijus Histaspas ir Kserksas reikalavo žemės 
ir vandens. Tačiau karalius buvo tik abstraktus valdo- 
vas: naudotis žeme ir vandeniu buvo palikta tautoms, 
kurios turėjo išlaikyti dvarą ir satrapus ir atiduoti jiems 
geriausia iš to, ką jos turėjo. Vienhodos duoklės buvo 
įvestos tik viešpataujant Darijui Histaspui. Kai karalius 
keliaudavo po karalystę, turėjo būti duodamos dova- 
nos, O šitų dovanų gausa rodo nenuskurdintų provinci- 
jų turtingumą. Taigi persų valdžia visai nebuvo pagrįs- 
ta priespauda nei pasaulietiniuose dalykuose, nei religi- 
jos atžvilgiu. Persai, sako Herodotas, neturėjo stabų, 
nes jie išjuokdavo antropomorfinių dievų paveikslus, 
tačiau jie buvo pakantūs bet kokiai religijai, nors pasi- 
taikydavo pykčio protrūkių prieš stabmeldystę. Graikų 
šventyklos buvo griaunamos, o dievų atvaizdai naiki- 
nami. 


Sirija ir semitiškoji Artimoji Azija 


Vienas iš elementų, priklausiusių Persijos karalys- 
tei, pamario žemė, labiausiai būdingas Sirijai. Ji buvo 
ypač svarbi Persijos karalystei, nes persų sausumos ka- 
riuomenei patraukus į didelį žygį, ją lydėdavo finikie- 
čių ir graikų karo laivynai. Finikijos krantas yra labai 
siaura juosta, daugelyje vietų tokia siaura, kad ją ga- 
lima pereiti per dvi valandas. Į rytus nuo jos yra 
aukštas Libano kalnagūbris. Pajūryje čia įsikūrė nema- 

ža puikių ir turtingų miestų: Tyras, Sidonas, Biblas, 
Beritas, kuriuose buvo labai išplėsta prekyba ir jū- 
reivystė, bet pastaroji buvo labiau izoliuota ir visų 
pirma naudinga pačiai Finikijai, o ne visai Persijos ka- 
ralystei. Prekyba daugiausia vyko Viduržemio jūroje, 
o iš Čia ji išsiplėtė toli į vakarus. Prekiaudama su 
daugeliu tautų Sirija greitai pasiekė aukštą kultūrą: čia 
buvo gaminami labai gražūs daiktai iš metalų ir brang- 
akmenių, padaryti svarbūs atradimai — išaugo stiklo 
ir purpuro gamybos menas, Čia anksčiausiai išsivystė 
rašytinė kalba, nes jos poreikis greitai atsiranda bend- 
raujant su įvairiomis tautomis (pvz., lordas Makartnis 
pastebėjo, kad Kantone net kinai pajuto lengvesnės 
Atlanto vandenyną ir ėmė po jį plaukioti; jie apsigy- 
veno Kipro ir Kretos salose; Tase, toli nuo jų esančioje 
saloje, jie įrengė aukso kasyklas, pietų ir pietvakarių 
Ispanijoje — sidabro kasyklas; Afrikoje įkūrė koloni- 
jas — Utiką ir Kartaginą; iš Kadeso jie plaukiojo labai 
toli palei Afrikos krantus ir, kaip tvirtina kai kurie 
autoriai, net apiplaukė Afriką; iš Britanijos jie atsiga- 
bendavo alavo, o nuo Baltijos jūros krantų — prūsų 
gintaro. Taip ima reikštis visiškai naujas. principas. Iš- 
nyksta neveiklumas ir laukinė narsa; vietoj jų atsiran- 
da industrinė veikla ir šaltakraujiškas vyriškumas, kurį 
rodo ne tik drąsa plaukioti jūra, bet ir apdairumas pa- 
sirenkant priemones. Čia viskas priklauso nuo žmogaus 
veiklumo, nuo įo drąsos ir protingumo; tikslai taip pat 
jam tarnauja. Pirmaeilę reikšmę čia turi žmogaus valia 
ir veiklumas, o ne gamta ir jos dosnumas. Babilonija 
turėjo savo apibrėžtą teritoriją, o prasimaitinimą čia 
lėmė Saulės judėjimas ir apskritai gamtos procesai. O 
jūreivis banguojančioje jūroje pasitiki tik savimi ir vi- 
sada privalo būti akylas ir drąsus. Verslų principe taip 
pat glūdi kažkas priešinga tam, kas gaunama iš gamios; 
juk gamtos objektai perdirbami taip, kad juos būtų ga- 
lima naudoti ir jais pasipuošti. Versluose žmogus yra 
pats sau tikslas ir su gamta elgiasi kaip su jam pa- 
valdžiu pradu, kuriam jis uždeda savo veiklos antspau- 


dą. Čia intelektas yra drąsa, o meistriškumas yra svar- 
besnis už įgimtą narsumą. Čia mes matome, kaip tautos 
išsivaduoja nuo gamtos baimės ir vergavimo jai. 

Su šiais bruožais lygindami religinius vaizdinius, 
stebėdami Babilono, Sirijos tautas, Frygiją, visų pirma 
mes matome šiurkščią, vulgaria, juslišką stabmeldystę, 
kurios aprašymą mums davė pranašai. Žinoma, jie kal- 
ba tik apie stabmeldystę, o tai yra gana neapibrėžta. 
Kinai, indai, graikai taip pat stabmeldžiai, o katalikai 
garbina šventųjų paveikslus. Tačiau toje srityje, apie 
kurią mes kalbame, apskritai garbinamos gamtos ir 
vaisingumo galios, ir kultui būdingas prašmatnumas 
ir gašlumas. Pranašai pateikia siaubingų jo aprašymų, 
tačiau jo baisumai iš dalies paaiškinami žydų neapy- 
kanta kaimyninėms tautoms. Šitie aprašymai ypač iš- 
samūs Išminties knygoje. Buvo garbinami ne tik gam- 
tos daiktai, bet ir visuotinė gamtos galia, kurią įkūnija 
Astartės, Kibelės ir Efeso Dianos pavidalai. Kultui bū- 
dingas juslinis svaigulys, ištvirkavimas ir prašmatnu- 
mas; jo charakteringi bruožai — jusliškumas ir Žiauru- 
mas. „Per savo šventes jie tarsi pašėlsta", sakoma Tš- 
minties knygoje (14.28). Juslinis gyvenimas, vedamas 
sąmonės, nepasiekiančios visuotinumo, susijęs su žiau- 
rumu, nes gamta yra aukščiausias pradas, todėl žmogus 
neturi jokios vertės arba teturi tik labai mažą. Be to, 
taip garbinant dievus dvasia sunaikina sąmonę ir ap- 
skritai dvasinį pradą, nes ji siekia susilieti su gamta. 
Todėl aukojami vaikai, Kibelės žyniai save luošina, 
vyrai padaro save eunuchais, moterys atsiduoda šven- 
tykloje. Verta paminėti tokį būdingą Babilono dvaro 
bruožą. Kai Danielius buvo auklėjamas dvare, iš jo 
nebuvo reikalaujama prisidėti prie religinių apeigų, 
be to, jam buvo duodamas švarus valgis; jis buvo kara- 
liaus sapnų aiškintojas, nes turėjo šventųjų dievų dva- 
sią. Virš juslinio gyvenimo karalius nori pakilti sap- 
nuose, kaip nuorodose į aukštesnįjį pradą. Taigi ap- 
skritai matyti, jog religinis ryšys buvo silpnas, kad 
jame negalima rasti jokios vienybės. Buvo garbinami 
ir karalių atvaizdai; gamtos jėga ir karalius kaip dva- 

sinė jėga yra aukščiausieji pradai, ir šita stabmeldystė 
pasirodo esanti visiška persų tyrumo priešingybė. 
Priešingai, finikiečių, šitų narsių jūreivių gyvenime 
mes aptinkame visai ką kita. Herodotas pasakoja, jog 
Tyre buvo garbinamas Herkulis. Nors jis ir nėra graikų 
dievybė, vis dėlto jį reikia laikyti tokia dievybe, ku- 
rios sąvoka apytikriai sutampa su graikų Herkulio są- 
voka. Šis kultas yra labai būdingas finikiečiams, nes 
apie Herkulį graikai pasakojo, kad jis pakilęs į Olimpą 
savo žmogiško narsumo ir drąsos dėka. Tiesa, pasako- 
jimo apie dvylika Herkulio žygių pagrindas yra saulės 
vaizdinys, tačiau šis pagrindas nėra pagrindinis api- 
brėžimas; priešingai, jis yra toks, kad Herkulis yra 
Dievo sūnus, savo dorybėmis ir darbu iškilęs tiek, kad 
jis tampa Dievu per savo žmogiškąjį narsumą ir gyve- 
na ne dykinėdamas, o atlikdamas sunkius darbus, 
Antras religinis momentas yra Adonio kultas, paplitęs 
pajūrio miestuose (Egipte Adonį iškilmingai garbino 
Ptolemėjai); apie šį kultą užsimenama tokioje svarbioje 
Išminties knygos vietoje: „nes jų nebuvo nuo pat pra- 
džios ir jie nepaliks amžinai. Nes per žmonių tuštybę 
jie įėjo į pasaulį ir todėl jiems skirta greitas galas. 
Nes kartaus gedulo prislėgtas tėvas pasidarė sau per 
anksti iš jo atimto sūnaus paveikslą ir tą, kurs tuomet 
buvo miręs kaip žmogus, dabar ėmė garbinti kaip dievą 
ir paskyrė tarp savo tarnų šventų apeigų ir aukų" 
(Išm 14,13—15). Adonio šventė panašiai kaip Ozyrio 
kultas buvo jo mirties garbinimas, pakasynos, kuriose 
moterys apraudodavo mirusį Dievą. Indijoje skundas 
nutyla beprasmiškame heroizme; ten moterys nuolan- 
kiai puola į upę, o vyrai, prisigalvodami visokiausių 
kankinimų, pasmerkia save baisiausioms kančioms; juk 
jie atsiduoda savęs marinimui, kad sunaikintų sąmonę 
tuščioje ir abstrakčioje žiūroje; bet čia žmogaus kančia 
tampa kulto momentu, garbinimo momentu, kentėda- 
mas žmogus jaučia savo subjektyvumą: čia jis privalo 
ir gali save suvokti kaip jis pats ir sau atsiverti. Čia 
gyvenimas vėl įgyja vertę. Surengiamas visuotinis ge- 
dulas; juk mirtis tampa imanentiška dievybei, ir Dje- 


vas miršta. Persijoje mes matėme, kaip kovoja šviesi 
su tamsa, o čia abu principai suvienyti į vieną abso- 
liutų pradą. Negatyvusis pradas čia kartu yra ir natū- 
ralusis pradas, tačiau kaip Dievo mirtis jis yra ne tik 
kokio nors apibrėžto dydžio apribojimas, bet pats gry- 
nasis negatyvumas. Šis punktas yra labai svarbus, nes 
dieviškumas apskritai turi būti suprastas kaip dvasia, 
o tai reiškia, kad jis turi būti konkretus ir savyje turėti 
negaiyvumo momentą. Išminties, jėgos apibrėžtumai 
taip pat yra konkretūs apibrėžtumai, tačiau tik kaip 
predikatai, todėl Dievas lieka abstraktus substancinis 
vienis, kuriame išnyksta patys skirtumai, netapdami 
šito vienio momentais, Tačiau čia pats negatyvumas 
yra Dievo momentas, natūralus įvykis, mirtis, kurios 
kultas yra skausmas. Taigi Adonio mirties ir jo prisi- 
kėlimo šventėje atsitinka tai, kad pradedama suvokti 
konkretybė. Adonis buvo jaunuolis, atimtas iš tėvų ir 
per anksti miręs. Kinijoje, kur galioja protėvių kultas, 
pastarieji garbinami kaip dievai, tačiau mirdami tėvai 
tik atiduoda duoklę gamtiškumui. Priešingai, jaunuolio 
mirtis yra tai, ko neturi būti ir, jeigu skausmas dėl tė- 
vų mirties nepagrįstas, jaunuolio mirtis yra prieštara- 
vimas. Ir giliamintiškumas čia pasireiškia tuo, kad 
Dievas akivaizdžiai atveria negaiyvumą ir prieštaravi- 
mą ir kad kultas apima abu momentus: skausmą dėl 
mirusio Dievo ir džiaugsmą dėl jo prisikėlimo. 


Judėja 


Tarp kitų tautų, įėjusių į Persijos karalystę, buvo 
šioje pakrantėje gyvenusi žydų tauta. Ši tauta taip pat 
turi pamatinę knygą — Senąjį Testamenią, kuriame iš- 
dėstoma šios tautos pasautėžiūra, kurios principas vi- 
siškai priešingas ką tik pateiktajam. Finikiečių tauta 
dvasinį pradą vis dar riboja gamtiškumu, o žydai, prie- 
šingai, jį visiškai išgrynina; sąmonei atsiveria grynas 
mąstymo produktas, savimąsta, ir dvasinis pradas iš- 
vysto savo kraštutinį apibrėžimą kaip gamtos ir vie- 
nybės su ja priešingybę. Tiesa, mes jau minėjome 

grynąjį Bramą, tačiau tik kaip visuotinę gamtinę būtį, 
ir kaip tik tokią, kad Brama netampa sąmonės objek- 
tu; mes matėme, kad persams jis tampa sąmonės ob- 
jektu, tačiau tik jusliniu pavidalu, kaip šviesa. Tačiūu 
dabar šviesa jau yra Jehova, grynasis vienis. Dėl to 
vyksia skilimas tarp Rytų ir Vakarų; dvasia įsigilina 
į save ir dvasiniam principui duoda abstraktų pamatinį 
principą. Gamta, Rytams esanti pirminis pradas ir pa- 
grindas, dabar nužeminama ir laikoma tik kūrinių, o 
pirminis principas dabar yra dvasia. Apie Dievą žino- 
ma, kad jis yra visų žmonių, visos gamtos kūrėjas, 
o kartu absoliutus veiklumas apskritai. Tačiau toliau 
apibrėžiamas šitas didis principas pasirodo esąs išski- 
riūntis vienis. Šita religija neišvengiamai privalo turėti 
savyje išskirtinumo momentą, kurio esmė yra ta, kad 
tik viena tauta pažįsta vienį ir yra jo pripažįstama. Žy- 
dų tautos Dievas yra tik Abraomo ir jo palikuonių 
Dievas; šiame vaizdinyje susipina nacionalinis indivi- 
dualumas ir ypatingas vietinis kultas. Kitaip negu ši- 
tas Dievas, visi kiti dievai yra netikri; šis skirtumas 
tarp tikrumo ir netikrumo yra visiškai abstraktus; juk 
nepripažįstama, kad dieviškoji šviesa reiškiasi ir netik- 
ruose dievuose. Tačiau kiekvienas dvasinis veiklumas ir 
juo labiau kiekviena religija yra tokia, kad joje, kad 
ir kokia ji būtų, glūdi pozityvus momentas. Nors re- 
ligija gali būti ir klaidinga, ji turi tiesos momentą, nors 
ir iškreipto pavidalo. Kiekvienoje religijoje glūdi die- 
viškasis pradas, dieviškasis santykis, ir istorijos filoso- 
fija privalo rasti dvasiškumo momentą net labiausiai 
iškreiptuose pavidaluose. Tačiau iš to, kad ta religija 
yra religija, visiškai nereikia daryti išvados, kad ji ge- 
ra tokia; nedera pasiduoti silpnumui ir sakyti, kad ne 
turinys, o tik forma turi reikšmę. Žydų religijoje nėra 
šito išglebusio geraširdiškumo, nes ji yra absoliučiai 
išskirtinė. 

Čia dvasinis pradas tiesiogiai išsižada juslinio, o 
gamta nužeminama iki tam tikro išoriško ir nedieviško 
prado. Tokia yra tikroji gamtos tiesa, nes tik vėliau 
idėja, tapusi išoriška gamtai, gali pasiekti susitaikymą: 


jos pirmasis pasirodymas nukreiptas prieš gamtą; juk 
dvasia, kuri anksčiau buvo pažeminta, čia pirmąsyk 
pasiekia savo orumą, kaip ir gamta vėl pastatoma į sa- 
vo vietą. Gamta yra išoriška sau pačiai, ji yra tai, kas 
pastatyta, įi yra sukurta ir iš to vaizdinio, kad Dievas 
yra gamtos valdovas ir kūrėjas, matyti, kad Dievas 
aukščiau gamtos, nes visa gamta yra Dievo papuošalas 
ir tarsi jam tarnauja. Palyginti su šia didybe indiškoji 
didybė yra tik beribiškumo didybė. Dėl dvasiškumo 
apskritai galima pasakyti, kad jusliškumas ir nedoro- 
vingumas ne tik kad neskatinami, bet ir niekinami 
kaip nedieviški. Tik vienis, tik dvasia, tik nejuslinis 
pradas yra tiesa; mintis išsivaduoja, ir dabar gali iš- 
kilti tikroji moralė ir teisumas; juk Dievas garbinamas 
teisumu, o teisumas yra ėjimas Dievo nurodytu keliu. 
Kaip atpildas su tuo susijusi laimė, gyvenimas ir žemiš- 
koji gerovė: juk pasakyta: gyvenk žemėje daugelį 
metų. Čia pasireiškia istorinio požiūrio galimybė; juk 
čia proziškas intelektas pastato savo vieton tai, kas 
ribota ir apibrėžta, ir tai suvokia kaip tam tikrą baig- 
tinumo pavidalą: žmonės suvokiami kaip individai, o 
ne kaip Dievo inkarnacijos, Saulė kaip Saulė, kalnai 
kaip kalnai, o ne kaip tai, kas turi dvasią ir valią. 
Šioje tautoje mes matome rūstų kultą — kaip santy- 
kį su grynąja mintimi. Konkretus subjektas netampa 
laisvas, nes pats absoliutus pradas nesuvokiamas kaip 
konkreti dvasia: dvasia dar pasirodo bedvasiška. Tie- 
sa, čia mes turime vidujybę, gryną širdį, atgailą, pa- 
maldumą, tačiau pavienis konkretus subjektas dar ne- 
tapęs objektyvus sau absoliučiajame prade ir todėl jis 
privalo griežtai laikytis apeigų ir įstatymo, kurių pa- 
grindas yra kaip tik gryna, tačiau abstrakti laisvė. Žy- 
dai yra tokie, kokie jie yra vienio dėka, todėl subjek- 
tas sau neturi jokios laisvės. Pasak Spinozos, Dievas 
davė žydams Mozės įstatymą kaip bausmę, kaip auk- 
lėjimo rykštę. Subjektas niekada nepasiekia savo sa- 
varankiškumo sąmonės: todėl žydai netiki sielos ne- 
mirtingumu, nes subjektas neegzistuoja savyje ir sau. 
Subjektas žydams yra bevertis, o, priešingai, šeima 

savarankiška, nes su šeima susijusi tarnystė Jehovai, 
dėl to ji yra substancinė. Tačiau valstybė neatitinka 
žydų principo ir jai svetimi Mozės įstatymai. Žydų 
supratimu, Jehova yra Abraomo, Izaoko ir Jokūbo 
Dievas, kuris juos išvedė iš Egipto ir jiems atidavė 
Kanaano žemę. Pasakojimai apie patriarchus mums įdo- 
mūs. Toji istorija mums parodo perėjimą nuo patriar- 
chalinės klajoklinės būsenos prie žemdirbystės. Ap- 
skritai žydų istorija išsiskiria didingais bruožais, bet 
ji suteršta pašventintu kitų tautų dvasių išskyrimu 
(įsakoma net išnaikinti Kanaano gyventojus), nepa- 
kankama kultūra ir prietarais, atsirandančiais dėl vaiz- 
dinių apie didelę tautos ypatybių vertę. Šioje istorijoje 
kaip istorijoje mus trikdo stebuklai, nes kai konkreti 
sąmonė nelaisva, nelaisvas ir konkretus supratimas; 
gamta nudievinta (entgėttert), tačiau dar nepažinta. 
Užkariavus Kanaaną, šeima išaugo į tautą, užėmė 
šalį ir Jeruzalėje pastatė bendrą šventyklą. Tačiau tik- 
ro valstybinio ryšio nebuvo. Kilus pavojui, atsirasdavo 
herojų, stodavusių vadovauti kariuomenei, bet liaudis 
didžia dalimi buvo pavergta. Vėliau buvo renkami ka- 
raliai, ir tik jie žydams davė savarankiškumą. Dovy- 
das perėjo net prie užkariavimų. Iš pradžių įstatymlei- 
dystė lietė tik šeimą, nors jau Mozės knygose numa- 
tomas noras turėti karalių. Jį turį rinkti šventikai, jis 
neturi būti svetimšalis, neturi teisės rinkti didelių rai- 
tijos būrių ir turėti daug žmonų. Neilgam suklestėjusi 
karalystė subyrėjo ir išsiskyrė į dalis. Kadangi egzis- 
tavo tik viena Levio gentis ir veikė tik viena šventyk- 
la Jeruzalėje, skylant karalystei tuojau pat turėjo at- 
sirasti stabmeldystė: juk vienatiniam Dievui negalima 
buvo melstis skirtingose šventyklose ir negalėjo egzis- 
tuoti dvi karalystės, kuriose būtų viena religija. Kiek 
objektyvus Dievas mąstomas grynai dvasiškai, tiek pat 
nelaisva ir nedvasiška yra subjektyvioji jo garbinimo 
pusė. Abi karalystės, vienodai neturėjusios laimės nei 
išorės, nei vidaus karuose, pagaliau buvo nukariautos 
asirų ir babiloniečių. Kyras leido izraeliečiams grįžti į 
tėvynę ir gyventi laikantis savo įstatymų, 

Egiptas 


Persijos karalystė žlugo, ir liko tik apgailėtini jos 
klestėjimo pėdsakai. Jos gražiausi ir turtingiausi mies- 
tai Babilonas, Suza, Persepolis visiškai sugriauti, ir tik 
griuvėsiai mums rodo, kur jų būta. Net nauji dideli 
persų miestai Isfahanas, Širazas beveik virto griuvė- 
siais ir juose neatgimė naujas gyvenimas kaip senovės 
Romoje; bet ir prisiminimas apie juos beveik išnyko iš 
juos supusių tautų atminties. Tačiau, be kitų minėtų 
šalių, į Persijos karalystės sudėtį įėjo ir Egiptas, šiaip 
jau griuvėsių žemė, nuo seno laikoma stebuklų šalimi 
ir naujaisiais laikais sukėlusi didžiulį susidomėjimą. Jos 
griuvėsiai, neišmatuojamo darbo galutinis rezultatas, 
savo nepaprastu didingumu ir mastais pranoksta viską, 
ką mums paliko senovė. 

Egipte matyti suvienyti tie momentai, kurie Persi- 
jos monarchijoje reiškėsi skyrium. Persijoje matėme, 
kad ugnis garbinama kaip visuotinė gamtinė esmė. To- 
liau šis principas išsiskaido į momentus, kurie vienas 
kitam abejingi: vienas momentas yra pasinėrimas į jus- 
lumą Babilonijoje ir Sirijoje; kitas yra dvasinis dvejopo 
pavidalo pradas: pirma, kaip prabundanti konkrečios 
dvasios sąmonė Adonio kulte, be to, kaip gryna ir 
abstrakti žydų mintis; ten trūksta konkretumo vieny- 
bės, čia — paties konkretumo. Šitų prieštaraujančių ele- 
mentų sujungimas yra uždavinys, kuris kaip uždavinys 
buvo iškeltas Egipte. Iš atvaizdų, kuriuos aptinkame 
Egipto senovės paminkluose, reikia atkreipti ypatingą 
dėmesį į siinkso figūrą, kuri pati savaime yra mįslinga; 
tai dviprasmiškas vaizdinys, pusiau žvėris, pusiau 
žmogus. Sfinksą galima laikyti Egipto dvasios simbo- 
liu: žmogaus galva, žvelgianti iš žvėries kūno, vaizduo- 
ja dvasią, kuri pradeda išsivaduoti iš gamtiškumo, nuo 
jo atitrūkti ir jau laisviau žvalgytis aplinkui, tačiau ne 
visiškai nusimetus grandines. Begaliniai egiptiečių sta- 
tiniai yra pusiau po žeme, pusiau virš jos, ore. Visa 
šalis padalyta į gyvenimo ir mirties karalystes. Didžiulė 
Memnono statula skleidžia garsus patekant saulei, ta- 

čiau šiame skambesyje dar nėra laisvos dvasios šviesos. 
Rašytinė kalba dar yra hierografai; jų pagrindas — jus- 
liniai vaizdiniai, o ne pačios raidės. Taigi Egipto pa- 
minklai patys mums teikia daugybę formų ir atvaizdų, 
išreiškiančių jo charakterį; juose atpažįstame dvasią, 
kuri jaučiasi suvaržyta, kuri reiškiasi, tačiau tik jus- 
Liškai. 

Egiptas visada buvo stebuklų žemė ir vis dar tokia 
pasilieka. Žinių apie Egiptą visų pirma aptinkame grai- 
kų rašytojų, ypač Herodoto, veikaluose. Šitas giliamin- 
tis istorikas pats aplankė šalį, apie kurią jis norėjo 
pateikti žinių, ir svarbiausiose vietose susipažino su 
Egipto žyniais. Jis tiksliai perduoda visa, ką matė ir 
girdėjo, tačiau nesiryžo giliau išsiaiškinti dievų reikš- 
mės: pasak jo paties, tai šventenybė, ir jis negalįs apie 
ją kalbėti kaip apie tai, kas būtų nereikšminga. Be jo, 
didelę reikšmę dar turi Diodoras Sicilietis, o iš žydų is- 
torikų — Juozapas. 

Egiptiečių mąstymą ir vaizdinius išreiškė statiniai ir 
hieroglifai. Jie neturi kalbinio nacionalinio kūrinio; jis 
ne tik nepasiekė mūsų, jo neturėjo patys egiptiečiai, 
nes jie nepasiekė savo pačių supratimo. Nebuvo nė 
Egipto istorijos, ir pagaliau Ptolemėjas Filadelfas, tas 
pats, kuris įsakė išversti į graikų kalbą šveniąsias žydų 
knygas, pavedė vyriausiajam žyniui Manetui parašy- 
ti Egipto istoriją. Iš jos liko tik ištraukos, faraonų 
sąrašai, kuriuose daug sunkiai išsprendžiamų problemų 
ir prieštaravimų. Apskritai Egiptą galima tyrinėti tik 
remiantis žiniomis, pateikiamomis senovės autorių ir 
išlikusiais milžiniškais monumentais. Ant daugybės 
granito sienų iškalti hieroglifai, ir apie kai kuriuos iš 
jų senovės autorių veikaluose randame paaiškinimų, 
bet jų, deja, visiškai nepakanka. Naujaisiais laikais į 
juos vėl atkreiptas ypatingas dėmesys, ir po daugelio 
pastangų pavyko iššifruoti bent jau kai kuriuos hiero- 
glifinius tekstus. Žymusis anglas Tomas Jungas pirinas 
ėmėsį šio darbo ir atkreipė dėmesį į tai, kad tekstuose 
esama nedidelių atkarpų, atskirtų nuo kitų hieroglifų. 
ir kad jos išverstos į graikų kalbą. Toliau lyginamuoju 


metodu Jungas iššifravo tris vardus (Berenikės, Kleo- 
patros ir Ptolemėjo) ir šitaip davė pradžią šifravimui. 
Vėliau buvo nustatyta, kad didelė dalis hieroglifų yra 
fonetinio. pobūdžio, t. y. išreiškia garsus. Pavyzdžiui, 
akies figūra reiškia ir pačią akį, ir pradinę raidę egip- 
tiečių žodžio, kuris reiškia akį (panašiai kaip žydų 


kalboje namo figūra, m reiškia raidę b, kuria praside- 


da žodis SV2 , namas). Žymusis Šampoljonas jaunes- 


nysis iš pradžių pastebėjo, kad fonetiniai hieroglifai 
įterpti taip hieroglifų, ženklinančių vaizdinius; po to 
jis suklasifikavo įvairius hieroglifų tipus ir nustatė 
tam tikrus principus jiems dešifruoti. 

Egipto istorijoje, kuri mus pasiekė, daug didžiausių 
prieštaravimų. Mitinis ir istorinis elementai susimaišę, 
o duomenys labai skirtingi. Europos mokslininkai 
kruopščiai ištyrinėjo Maneto sąrašus; nauji atradimai 
patvirtino, kad daugelio karalių vardai teisingi. Pasak 
Herodoto, žyniai pasakoja, jog anksčiau Egiptą valdę 
dievai, o nuo pirmojo faraono žmogaus iki faraono Se- 
čio praėjo 341 karta arba 11340 metų; pirmas faraonas 
žmogus buvo Menas (į akis krenta šio vardo panašu- 
mas į graikų Miną ir indų Manų). Be Tėbaidės, Egipto 
pietinės dalies, Egiptas buvo ežeras; apie deltą beveik 
tikrai žinoma, kad ji susidarė iš Nilo dumblo. Kaip 
olandai savo teritoriją atkariavo iš jūros ir sugebėjo ją 
išsaugoti, egiptiečiai iš pradžių taip pat sukūrė savo 
žemę ir padarė ją derlingą iškasūami kanalus ir eže- 
rus. Svarbus momentas Egipto istorijoje yra tas, kad 
istorija judėjo iš Aukštutinio Egipto į Žemutinį, iš pie- 
tų į šiaurę. Su tuo susiję ir tai, kad savo kultūrą Egip- 
tas perėmė iš Etiopijos, visų pirma iš Merojės salos, 
kurioje, patikėjus naujausioms hipotezėms, gyvenusi 
žynių gentis, gyventojų. Tėbai Aukštutiniame Egipte 
buvo seniausia Egipto faraonų rezidencija. Jau Hero- 
doto laikais jie buvo nusmukę. Šio miesto griuvėsiai 
yra didžiausias iš mums žinomų Egipto architektūros 

paminklų; turint galvoje laiko trukmę, jie dar puikiai 
išsilaikę, nes tam padėjo visada giedras šalies dangus. 
Vėliau karalystės sostinė buvo perkelta į Memfi, netoli 
dabartinio Kairo, ir pagaliau į Saisą, pačioje deltoje; 
siaiiniai, esantys šio miesto apylinkėse, priklauso labai 
vėlyvai epochai, jų išlikę nedaug. Pasak Herodoto, jau 
Menas pastatė Memfi. Iš vėlesnių faraonų reikėtų ypač 
pažymėti Sezostrį, kurį, anot Šampoljono, derėtų ta- 
patinti su Ramziu Didžiuoju. Iš jo laikų išliko daug 
paminklų ir piešinių, kuriuose vaizduojami jo pergalin- 
gi žygiai, triumfai ir belaisviai, jo paimti iš įvairiausių 
kraštų. Herodotas pasakoja apie jo užkariavimus Si- 
rijoje, siekusius Kolchidę, ir sieja su tuo didelį kol- 
chidiečių ir egiptiečių papročių panašumą: tik tos dvi 
tautos ir etiopai nuo seno įsivedę apipjaustymą. To- 
liau Herodotas sako, kad Sezosiris įsakęs per visą 
Egiptą iškasti didžiulius kanalus, kurių paskirtis buvo 
į visas puses tiekti Nilo vandenį. Apskritai kuo rūpes- 
tingesnė buvo Egipto vyriausybė, tuo daugiau dėmesio 
ji skyrė kanalų išsaugojimui; priešingai, valdant ap- 
laidžioms vyriausybėms priartėdavo dykuma,— juk 
Egiptas nuolat kovojo su dykumos kaitra ir Nilo pot- 
vyniais. Iš to, ką sako Herodotas, aiškėja, jog dėl ka- 
nalų Egiptas buvo nepatogus raitijai veikti; priešingai, 
iš Mozės knygų žinome, jog kadaise Egiptas garsėjo 
kaip tik šiuo atžvilgiu. Mozė sako, kad jeigu Žydai 
būtų pareikalavę sau karaliaus, jis nebūtų galėjęs turėti 
per daug žmonų ir nebūtų galėjęs iš Egipto atsisiųsdinti 
žirgų. 

Be Sezostrio, dar reikia paminėti faraonus Cheopsą 
ir Chefreną. Šitie faraonai pastatė didžiules piramides 
ir uždarė žynių šventyklas; Cheopso sūnus Mikerinas 
vėl jas atidarė; po jo į Egiptą įsiveržė etiopai, ir jų 
karalius Šabakas tapo Egipto faraonu. Bet Anyzis, Mi- 
kerino įpėdinis, pabėgo į pelkes Nilo ištakose; jis grįžo 
tik etiopams išėjus. Jo įpėdinis buvo Setis, dievo 
Pta (kuris tapatinamas su Hefaistu) žynys; jam valdant 
į Egiptą įsiveržė Asirijos karalius Sinaheribas. Setis 
visada niekino karių kastą ir net atėmė iš jų žemes; 


kai jis juos pašaukė, jie neatėjo jam į pagalbą. Todėl 
jis turėjo kreiptis į visus egiptiečius ir surinko armiją, 
sudarytą iš pirklių, amatininkų ir turgaus minios. Bib- 
lijoje pasakyta, jog priešai atsitraukė ir angelai įuos 
visiškai sutriuškino, tačiau, pasak Herodoto, naktį pasi- 
rodė lauko pelės ir sugraužė priešų lankus ir strėlines, 
todėl jie, likę beginkliai, buvo priversti bėgti. Po Sečio 
mirties egiptiečiai, pasak Herodoto, pamanė esą laisvi 
ir išsirinko dvylika faraonų, sudariusių sąjungą, o jai 
pažymėti pastačiusių labirintą, kuriame buvo nepapras- 
tai daug kambarių ir salių, išdėstytų ir po žeme, ir ant 
žemės. Vėliau vienas iš tų karalių, Psametichas, pade- 
damas jonėnų ir kariečių, kuriems jis pažadėjo žemės 
Žemutiniame Egipte, 650 m. pr. Kr. g. išvijo likusius 
vienuolika faraonų. Iki to laiko Egiptas buvo izoliuo- 
tas nuo kitų šalių; net per jūrą Egiptas neužmezgė jo- 
kių ryšių su kitomis tautomis. Psametichas užmezgė to- 
kius ryšius ir taip parengė Egipto žūtį. Nuo to laiko 
Egipto istorija tampa labiau apibrėžta, nes ji remiasi 
graikų istorikų pateikiamomis žiniomis. Psameticho įnė- 
dinis buvo Nechas, pradėjęs kasti kanalą, turėjusį Nilą 
sujungti su Raudonąja jūra, baigtą tik Darijaus Noto 
laikais. Viduržemio jūros sujungimas su Arabijos įlan- 
ka ne toks naudingas, kaip galėtų atrodyti, nes Rau- 
donojoje jūroje, kurioje laivams ir šiaip sunku plau- 
kioti, beveik devynis mėnesius nuolat pučia šiaurės vė- 
jas, todėl tik tris mėnesius galima plaukti iš pietų į 
šiaurę. Po Necho valdė Psamis, o po jo — Apris; jis nu- 
vedė armiją prieš Sidoną ir jūroje susikovė su Tyro 
laivynu; jis pasiuntė armija ir prieš Kirėnę, tačiau ki- 
rėniečiai šią armiją beveik visiškai sunaikino. Egiptie- 
čiai juo pasipiktino ir ėmė kaltinti, kad jis norįs juos 
pražudyti, tačiau šį sukilimą veikiausiai skatino karie- 
čių ir įonėnų parama. Sukilėlių priešakyje stojo Ama- 
zis; jis nugalėjo faraoną ir atsisėdo į jo sostą. Hero- 
dotas jį vaizduoja kaip faraoną jumoristą, kuris, deja, 
ne visada saugojo sosto orumą. Savo mikiumo, gudru- 
mo ir proto dėka jis, kilęs iš žemo luomo, tapo faraonu 
ir, pasak Herodoto, vėliau visur parodydavo savo švie- 

sų protą. Rytais jis teisėjaudavo ir išklausydavo liau- 
dies skundus, o vakare puotaudavo ir atsiduodavo 
linksmam gyvenimui. Draugams, priekaištavusiems ir 
sakiusiems, jog jis visą dieną turįs užsiiminėti reikalais, 
taip atsakydavęs: jeigu lankas nuolat įtemptas, jis pa- 
sidarys netinkamas ir suluš. Kai egiptiečiai neparodė 
jam ypatingos pagarbos dėl jo žemos kilmės, jis įsakė 
iš auksinio dubens iškalti Dievo atvaizdą, kurį egip- 
tiečiai labai garbinę; taip jis jiems paaiškino savo 
padėtį. Toliau Herodotas pasakoja, kad kaip privatus 
asmuo jis gyvenęs labai linksmai ir iššvaistęs visą savo 
turtą, o vėliau pradėjęs vogti. Toks kontrastas tarp 
vulgarių polinkių ir aštraus proto būdingas tam Egipto 
faraonui. 

Amazis užsitraukė karaliaus Kambizo pykti. Kyras 
paprašė egiptiečių jam atsiųsti akių gydytoją, nes jau 
tada Egipto akių gydytojai, kurių pagalbos labai reikė- 
jo dėl akių ligų paplitimo Egipte, garsėjo savo menu. 
Kerštaudamas už tai, kad buvo pasiųstas į svetimą šalį, 
tas akių gydytojas Kambizui patarė pareikalauti Ama- 
zio dukters rankos gerai žinodamas, jog Amazį arba 
ištiktų nelaimė, jeigu jis ją atiduotų, arba jis užsitrauk- 
tų Kambizo pyktį, jeigu atsisakytų. Amazis nepanoro 
atiduoti Kambizui savo dukters, nes pastarasis reikala- 
vo jos kaip antraeilės žmonos (teisėta žmona turėjo 
būti persė), bet kaip savąją jam pasiuntė Aprio duk- 
terį, kuri vėliau pasisakė Kambizui, kas esanti. Pastara- 
sis taip pasipiktino apgaule, kad išsirengė i žygį prieš 
Eciptą, kai ten po Amazio mirties valdė Psamenitas, 
užkariavo šalį ir prijungė ją prie Persijos valstybės. 

Dėl Egipto dvasios. Čia reikia paminėti, jog, pasak 
Herodoto, elėjiečiai egiptiečius vadina išmintingiausiais 
iš visų žmonių. Ir reikia stebėtis, kad čia šalia afrikie- 
tiško bukagalviškumo reiškiasi reflektuojantis intelek- 
tas, visai racionali visų institutų organizacija ir nuo- 
stabiausi meno kūriniai. Egiptiečiai kaip indai buvo pa- 
dalyti į kastas, ir vaikai visada paveldėdavo tėvų ama- 
tą ir užsiėmimą. Kaip tik todėl Egipte taip suklestėjo 
amatai, menų techninis atlikimas, o dėl egiptiečių gy- 


venimo būdo paveldėjimas nebuvo toks kenksmingas 
kaip Indijoje. Herodotas mini tokias septynias kastas: 
žynius, karius, piemenis, kiauliaganius, pirklius ir ap- 
skritai amatininkus, vertėjus, kurie tikriausiai tik vėliau 
sudarė tikrą luomą, pagaliau laivadirbius. Žemdirbiai 
tikriausiai neminimi todėl, kad žemdirbyste užsiiminėjo 
kelios kastos, pvz., kariai, kuriems buvo išskiriami že- 
mės sklypai. Diodoras ir Strabonas mini kitokius kasių 
skirtumus. Minimi tik žyniai, kariai, piemenys, žemdir- 
biai ir menininkai, prie kurių, aišku, buvo priskiriami 
ir amatininkai. Pasak Herodoto, žyniai daugiausia gau- 
davo ariamos žemės ir ją išnuomodavo, nes apskritai 
žemė priklausė žyniams, kariams ir faraonams. Šven- 
tajame Rašte užsimenama, kad Juozapas buvęs kara- 
liaus ministru ir pasiekęs, kad karalius tapo visos že- 
mės savininku. Tačiau apskritai užsiėmimai nelikdavo 
tokie pastovūs kaip Indijoje, nes izraeliečiai, iš pra- 
džių buvę piemenys, užsiiminėjo ir amatais; be to, 
kaip buvo minėta, vienas karalius surinko armiją vien 
tik iš amatininkų. Kastos nebuvo sustingusios, bet tu- 
rėdavo reikalų viena su kita ir tarp savęs kovojo: jos 
dažnai subyrėdavo ir kovodavo. Kartą karių kasta, ne- 
patenkinta, kad jos neišleido iš gyvenamųjų vietų, jai 
skirtų netoli sienos su Nubija, puolusi į neviltį dėl to, 
kad negalėjusi naudotis savo žemėmis, pabėgo į Mero- 
jės salą; po to į Egiptą buvo pašaukti svetimšaliai ka- 
reiviai, samdiniai. 

Herodotas pateikia išsamių žinių apie egiptiečių 
gyvenimo būdą, ypač apie visa tai, kas jam atrodė 
skirtinga nuo graikų papročių. Pavyzdžiui, jis užsime- 
na, kad egiptiečiai turėjo skirtingų daktarų gydyti 
nuo skirtingų ligų, kad moterys užsiiminėjo ne tik na- 
mų reikalais, o vyrai likdavo namie ir ausdavo. Vieno- 
je Egipto dalyje viešpatavo daugpatystė, o kitoje — 
monogamija; moterys turėjo vieną drabužį, vyrai — du; 
jie dažnai prausdavosi ir maudydavosi ir kas mėnesį 
valydavo skrandį. Visa tai rodo taikingus polinkius. 
Kalbant apie policijos įstaigas, buvo nustatyta, kad 
kiekvienas egiptietis tam tikru laiku turėjo prisistatyti 

savo viršininkui ir parodyti, kaip jis prasimaitina; jeigu 
jis to negalėjo padaryti, buvo baudžiamas, tačiau toks 
įstatymas įsigaliojo vėliau, kai faraonas buvo Amazis, 
Be to, Egipte buvo labai rūpinamasi teisingu sėjamos 
žemės paskirstymu, kanalų ir užtvankų statyba; pasak 
Herodoto, viešpataujant etiopų karaliui Šabakui dauge- 
lyje miestų gruntas buvo pakelias žemės pylimais. 

Buvo labai rūpinamasi teismais; teismai buvo suda- 
ryti iš trisdešimt teisėjų, skiriamų bendruomenės, ir pa- 
tys rinkdavosi pirmininkus. Procesai buvo vedami raštu, 
ir kaltinamasis turėjo atsakyti į jam pateiktą kaltini- 
mą. Diodoras tai laikė labai gera priemone prieš advo- 
katų gražbylysię ir teisėjų minkštaširdiškumą. Teisėjai 
paskelbdavo nuosprendį tylėdami, hieroglifais. Pasak 
Herodoto, jie nešiojosi ant krūtinės ženklelį, tiesos sim- 
bolį, kurį pasukdavo į tą pusę, kuri laimėdavo proce- 
są, arba jį uždėdavo laimėjusiam procesą. Pats faraonas 
kasdien turėjo nagrinėti teismines bylas. Pasakojama, 
kad nors vogti buvo uždrausta, įstatymas reikalavo, kad 
vagys prisipažintų patys. Jei vagis pats neprisipažin- 
davo, jo nebausdavo, bet palikdavo jam ketvirtąją dalį 
pavogto turto; galbūt taip buvo daroma tam, kad būtų 
skatinamas gudrumas, dėl kurio egiptiečiai taip gar- 
sėjo, 

Egipte dominuoja įstatymų racionalumas; šitas ra- 
cionalumas, pasireiškiantis praktiniuose dalykuose, ma- 
tyti ir meno, ir mokslo kūriniuose. Egiptiečiai metus 
padalijo į dvylika mėnesių, o kiekvieną mėnesį — į 
trisdešimt dienų. Metų pabaigoje jie įterpdavo dar pen- 
kias dienas, ir Herodotas sako, jog tai jie darydavę 
geriau negu graikai. Ypač stebina egiptiečių sugebėji- 
mai mechanikoje; milžiniški, nepaprastai tvirti, didžiu- 
liai statiniai, kurių neturėjo kitos tautos, pakankamai 
gerai rodo jų gabumus menui, kuriam jie galėjo visai 
atsidėti, nes žemesnės kastos prie politikos neprisidėjo. 
Diodoras Sicilietis sako, kad Egipias buvo vienintelė 
šalis, kur piliečiai rūpinosi ne valstybe, o tik savo rei- 
kalais. Tokia būsena turėjo labai stebinti graikus ir 
romėnus. 

Dėl Egipto institutų racionalumo senovės žmonės 
Egiptą laikė doroviškai sutvarkytos sanivarkos pavyz- 
džiu, vos ne idealu, kurį buvo įgyvendinęs Pitagoras 
ribotoje, rinktinėje bendruomenėje ir kuriam Platonas 
suteikė platesnį turinį. Tačiau iškeliant tokius idealus 
neatsižvelgiama į aistras. Tokia būsena, kuri turi būti 
paprasčiausiai perimta ir priimta kaip tam tikras visiš- 
kai užbaigtas dalykas, kur apskaičiuota viskas, ypač 
auklėjimas ir įprotis, kad jis virstų antrąja prigimtimi, 
apskritai prieštarauja dvasios prigimčiai, kuri savo ob- 
jektu padaro empirinį gyvenimą ir yra begalinis sieki- 


mas veiklos, siejamas su gyvenimo keitimu. Šis sieki- | 


mas labai savotiškai pasireiškė ir Egipte. Tiesa, iš pra- 
džių atrodo, kad tokia sutvarkyta, visais atžvilgiais 
apibrėžta būsena savyje neturi nieko savita; atrodo, 
kad prie tokios būsenos vienaip ar kitaip gali priside- 
rinti religija, kad būtų patenkinti aukštesni žmogaus 
poreikiai, be to, taip pat ramiai, tokią dorovinę tvarką 
atitinkančiu būdu. Dabar mes pažvelkime į egiptiečių 
religiją. Turėsime nustebti dėl keistų ir nepaprastų 
reiškinių ir suprasime, kad toji rami policijos reguliuo- 
jama tvarka nėra kiniško tipo ir kad čia kalbama 
apie visai kitokią, judrią ir neramią dvasią. Čia afri- 
kietiškas elementas kartu su rytietiška ramybe perkel- 
tas prie Viduržemio jūros, šitos tautų parodos, be to, 
jis perkeltas kaip tik taip, kad jame nėra svetimo ele- 
mento priemaišų, nes tokį tipą sužadinti, pasirodo, esą 
nereikalinga, nes čia į save nukreiptas nepaprastai gi- 
lus dvasios siekis, ir jis reiškiasi savo ribose, save ob- 
įektyvuodamas milžiniškų kūrinių pavidalu. Čia mes 
matome kaip tik tokią afrikietišką sangrūdą, persmelktą 
begalinio siekio save objektyvuoti. Tačiau dvasios kak- 
tą tarsi juosia geležinis lankstas, todėl ji dar negali 
mintimi pasiekti laisvos savo esmės savimonės, bet pa- 
gimdo šitą savimonę kaip uždavinį, kaip mįslę sau 
pačiai. 

Pamatinį egiptiečių požiūrį į tai, ką jie laiko esme, 
nulemia natūralus uždarumas pasaulio, kuriame jie gy- 
vena, t. y. uždarumas tos srities, kurios fizines sąlygas 

ir gamtos pobūdį lemia Nilas ir Saulė. Tie du veiksniai, 
Saulės vieta danguje ir Nilo lygis, glaudžiai susiję, O 
tai egiptiečiams yra svarbiausia. Nilas apskritai yra 
svarbiausias šalies apibrėžtumas; už Nilo slėnio prasi- 
deda dykuma; šiaurinė šalies riba yra jūra, o pietinė — 
karšta dykuma. Pirmasis arabų karvedys, užkariavęs 
Egiptą, rašė kalifui Omarui: Egiptas visų pirma yra 
didžiulė dulkių jūra, po to — gėlo vandens jūra, paga- 
liau — gėlių jūra; ten niekada nelyja, liepos pabaigoje 
iškrenta rasa, o po to prasideda Nilo potvynis, ir Egip- 
tas tampa panašus į archipelagą (tuo metų laiku Egiptą 
Herodotas lygina su Egėjo jūros salomis). Nilui nusekus 
lieka daugybė gyvūnų, prasideda begalinis judėjimas ir 
šliaužiojimas; po to žmogus pradeda sėją ir gauna gau- 
sų derlių. Taigi egiptiečių egzistencija nepriklauso nei 
nuo Saulės šviesos, nei nuo lietaus; jų gyvenimo būdas 
ir veikla buvo nulemti labai paprastų veiksnių. Užda- 
rame fiziniame procese Nilo aukščio svyravimai susiję 
su Saulės judėjimu: ji pakyla, pasiekia aukščiausią taš- 
ką ir vėl nusileidžia. Panašiai ir Nilas. 

Šis egiptiečių gyvenimo pagrindas ir sudaro apibrėž- 
tą jų religijos turinį. Nuo seno ginčijamasi dėl Egipto 
religijos prasmės ir reikšmės. Jau Tiberijaus laikais stoi- 
kas Cheremonas, gyvenęs Egipte, ją aiškino grynai ma- 
terialistiškai; priešingai, neoplatonikai viską laikė sim- 
boliais, turinčiais dvasinę prasmę, ir todėl šią religiją 
manė esant grynuoju idealizmu. Kiekvienas iš šių vaiz- 
dinių pats savaime yra vienpusiškas. Manoma, kad na- 
tūralios ir dvasinės jėgos glaudžiai susijusios, tačiau 
dar ne taip, kad laisvai reikštųsi dvasinė prasmė, o 
taip, kad tarp tų glaudžiai susijusių priešingybių eg- 
zistuoja didžiausias prieštaravimas. Mes kalbėjome 
apie Nilą, apie saulę ir apie augmeniją, nuo jų priklau- 
sančią. Šitas savotiškas požiūris į gamtą lemia religijos 
principą, ir jos turinys visų pirma reiškiasi istoriškai. 
Nilas ir Saulė yra dvi antropomorfinės dievybės, o 
procesas, vykstantis gamtoje, ir dievų istorija yra ta- 
patūs dalykai. Žiemą, Saulės solsticijos metu, Saulės 
galių nusilpimą pastebėti lengviausia, ir ji privalo vėl 


atgimti. Taip pat gimsta ir Ozyris, tačiau jį nužudo jo 
priešas ir brolis Tifonas, karštas dykumos vėjas. Izidė, 
Žemė, praradusi Saulės ir Nilo galias, ilgisi jo, ji su- 
renka supjaustytą į gabalus Ozyrio kūną ir jį aprauda, 
o sykiu su ja Ozyrį aprauda ir visas Egiptas, giedoda- 
mas giesmę, kurią Herodotas vadina Maneru; jis sako, 
jog Maneras buvo vienintelis pirmojo Egipto faraono 
sūnus ir anksti mirė; ši giesmė labai panaši į graikų 
giesmę apie Liną ir yra vieninielė giesmė, kurią gieda 
egiptiečiai. Čia skausmas taip pat laikomas tam tikru 
dievišku dalyku, ir jis gerbiamas panašiai kaip Fini- 
kijoje. Po to Hermis balzamuoja Ozyrį, įvairiose vie- 
tose rodomas jo kapas. Dabar Ozyris yra mirusiųjų 
teisėjas ir neregimųjų karalystės valdovas. Tokie pagrin- 
diniai vaizdiniai. Ozyris, Saulė, Nilas — tie trys vaiz- 
diniai susiriša į vieną mazgą. Saulė yra simbolis, ku- 
riame atpažįstamas Ozyris ir Dievo istorija, toks simbo- 
lis yra ir Nilas. Be to, konkreti egiptiečių fantazija 
Ozyriui ir Izidei priskiria žemdirbystės įvedimą, plūgo, 
kaplio išradimą ir t. t; juk Ozyris ne tik dovanoja 
naudingas gėrybes, jis ne tik apvaisina Žemę, bet sy- 
kiu duoda priemonių naudotis šiomis gėrybėmis. Jis 
taip pat duoda žmonėms įstatymus, pilietinę santvarką 
ir kultą: taigi jis duoda žmogui darbo priemones ir jį 
aprūpina; Ozyris yra ir simbolis sėklos, kuri beriama 
į žemę, o vėliau išdygsta; taip pat jis yra gyvenimo 
proceso simbolis. Šitaip tie heterogeniški dalykai, gam- 
tos reiškinys ir dvasinis pradas, surišami į vieną mazgą. 

Žmogaus gyvenimo eigos lyginimas su Nilu, Saule, 
Ozyriu neturi būti suprastas kaip lyginimas tuo po- 
žiūriu, kad gimimas, jėgos augimas, didžiausioji galia ir 
vaisingumas, išsekimas ir silpnumas per šiuos skirtingus 
dalykus išreiškiami vienodai arba panašiai, bet fanta- 
zija šiuose skirtinguose dalykuose įžvelgdavo vieną 
subjeklą, vieną gyvastingumą; vis dėlto šita vienybė 
visiškai abstrakti; tai, kas heterogeniška, čia nepasto- 
vu, be to, gana neaišku, todėl labai skiriasi nuo grai- 
kiškojo aiškumo. Ozyris yra Nilo ir Saulės vaizdinys, 
Saulė ir Nilas savo ruožtu yra žmogaus gyvenimo sim- 

boliai, viskas ką nors reiškia, viskas simboliška, simbolis 
virsta reikšme, ir šita reikšmė yra simbolio simbolis, 
kuris tampa reikšme. Kiekvienas apibrėžimas yra vaiz- 
dinys, kartu ką nors reikšdamas; bet koks apibrėžimas 
reiškia bet ką; iš vieno aiškėja kita. Taip atsiranda 
vientisas visa apimantis vaizdinys, susidedantis iš dau- 
gelio vaizdinių, o individualumas ir toliau išsaugoja 
vieną reikšmę ir neištirpsta visuotinume. Visuotinis 
vaizdinys arba pati mintis, kuria grindžiama analogija, 
laisvai neatsiveria sąmonei kaip mintis, bet lieka pas- 
lėpta kaip vidinis ryšys. Skirtingas reiškinių rūšis susie- 
ja nelaisva individualybė, kuri, pirma, yra faniastiška, 
nes aprėpia nerišlų turinį, antra, ji iš esmės yra rišli, 
nes tie skirtingi reiškiniai yra pavienis prozaiškas tik- 
rovės turinys. 

Be šito pamatinio vaizdinio, čia esama daug atskirų 
dievų, kuriuos Herodotas suskirsto į tris klases. Pir- 
majai klasei jis priskiria aštuonis dievus, antrajai — 
dvylika, trečiajai — neanibrėžtą dievų skaičių, kurie 
Ozyrio vienybės atžvilgiu pasirodo kaip ypatingos jo 
apraiškos. Pirmajai klasei priklauso ugnis, jos panaudo- 
jimas dievo Pta pavidalu, taip pat Knefas, kuris vaiz- 
duojamas kaip geras demonas, tačiau tuo demonu lai- 
komas pais Nilas, ir taip abstrakcijos virsta konkrečiais 
vaizdiniais. Didžioji dievybė yra Amonas, kuriuo iš- 
reiškiama lygiadienio apibrėžtis; jis yra ir pranašau- 
jantis dievas. Beje, ir Ozyris minimas kaip crakulo įs- 
teigėjas. Vaisingumo galia atskiriama nuo Ozyrio ir 
vaizduojama kaip ypatingas dievas. Tačiau ir pats Ozy- 
ris yra toji vaisingumo galia. Izidė yra Žemė, Mėnulis, 
gamtos apvaisinimas. Svarbus Ozyrio momentas yra 
Anubis (Totas), egiptiečių Hermis. Dvasinis pradas pa- 
sireiškia žmogaus veikloje, išradimuose ir teisinėje tvar- 
koje, ir tokiu apibrėžiu bei ribotu pavidalu pats tampa 
sąmonės objektu. Jis yra dvasinis pradas ne kaip be- 
galinis vienis, ne kaip laisvas viešpatavimas gamtai, 
o kaip tai, kas ypatinga šalia gamtos įėgų, be to, dva- 
sinis pradas yra ypatingas ir savo turiniu. Taigi egip- 
tiečiai taip pat suvokė dievus kaip dvasinę veiklą ir 


veikiančias jėgas, tačiau toji veikla ir tos jėgos iš dalies 
yra ribotos savo turiniu, iš dalies nepasirodo per natu- 
ralius simbolius. Kaip dieviškojo dvasiškumo atstovas 
garsus yra egiptiečių Hermis. Pasak Jamblicho, Egipto 
žyniai nuo seno minėdavę Hermio vardą kalbėdami 
apie savo išradimus; todėl Eratostenas savo knygai, 
kurioje buvo dėstomas visas egiptiečių mokslas, davė 
pavadinimą „Hermis“. Anubis vadinamas Ozyrio drau- 
gu ir palydovu. Jam priskiriamas rašmenų, apskritai 
mokslo, gramatikos, astronomijos, Žemėtvarkos, muzi- 
kos, medicinos išradimas; jis pirmasis dieną padalijo 
į dvylika valandų; be to, jis buvo pirmasis įstatymlei- 
dys, pirmasis religinių apeigų ir šventenybių garbinimo, 
gimnastikos mokytojas; jis atrado alyvmedį. Nepaisant 
šių visų dvasinių atributų, šis dievas yra visai kas kita 
negu minties dievas: jis tik įkūnija įvairius žmogiš- 
kuosius menus ir išradimus; juk šis dievas vėl susieja- 
mas su gamtine egzistencija, ir jam priskiriami gamti- 
niai simboliai; jis vaizduojamas su šuns galva kaip 
sugyvėjęs dievas, o ir be šios kaukės jis egzistuoja 
gamtiškai, nes jis kartu yra Sirijus, Didžiojo šuns 
žvaigždyno žvaigždė. Taigi jis yra riboto turinio ir 
juslinis savo būiimi. Beje, galima pasakyti, kad kaip 
idėjos čia neaiskiriamos nuo gamtinio prado, iaip me- 
nai ir meistriškumas, reikalingi žmogaus gyvenime, nėra 
formuojami į protingą tikslų ir priemonių sferą. Šiai 
medicina, patarimai sergantiesiems, kaip ir apskritai 
patarimų ir sprendimų gyvenimo reikaluose sfera, buvo 
pavaldi įvairiausiems prietarams, pranašystėms ir ma- 
giškiems veiksmams. Astronomija iš esmės buvo astro- 
logija, medicina — magiška ir astrologiška. Visi astro- 
loginiai ir magiškieji prietarai atsirado Egipte. 

Kultas visų pirma yra gyvulių garbinimas. Mes ma- 
tėme, kaip susiejami dvasinis ir gamtinis pradai: aukš- 
tesnėje pakopoje egiptiečiai įžvelgia dvasinį pradą gy- 
vulių gyvenime, panašiai kaip tą pradą jie įžvelgė Ni- 
le, Saulėje ar sėkloje. Mums gyvulių sudievinimas yra 
šlykštus; mes galime įprasti melstis dangui, tačiau gy- 
vulius garbinti mums yra svetimas dalykas, nes gam- 

tinės stichijos abstrakcija mums atrodo labiau visuo- 
tinė ir todėl labiau gerbtina. Tačiau yra žinoma, kad 
tautos, garbinusios Saulę ir žvaigždynus, visai nenusi- 
pelnė didesnės pagarbos už tas, kurios garbino gyvu- 
lius, veikiau priešingai, nes egiptiečiai gyvulių pasau- 
lyje įžvelgė tai, kas nesuvokiama ir nepasirodo pa- 
viršiuje. Ir mus, kai mes stebime gyvulių gyvenimą ir 
elgseną, stebina jų instinktai, jų tikslinga veikla, ne- 
rimas, judrumas ir gyvastingumas; juk jie yra labai 
judrūs, labai protingai siekia savo gyvenimo tikslų, 
nors kartu yra nebylūs ir uždari. Nežinia, kas glūdi 
tuose žvėryse, jais negalima pasitikėti. Juodas kati- 
nas su savo žibančiomis akimis, tai sėlinantis, tai šo- 
kinėjantis, anksčiau buvo laikomas piktos esybės įsi- 
kūnijimu, tarsi kokia nesuprantama ir paslaptinga 
šmėkla; priešingai, šuo, kanarėlė mums atrodo draugiš- 
kos ir simpatiškos būtybės. Gyvuliai išties nesupranta- 
mi: žmogus negali persikūnyti į šuns prigimtį, nors su 
juo turi tam tikrų panašumų; žmogui ji lieka visiškai 
svetima. Yra dvi sritys, kuriose žmogus susiduria su 
vadinamąja nesuprantamybe — tai gyvoji gamta ir 
dvasia. Tačiau iš tikrųjų tik gamtoje žmogus susiduria 
su jam nesuprantamais dalykais, nes dvasia yra kaip lik 
tai, kas atsiveria, dvasia supranta ir suvokia dvasią. 
Taigi buka egiptiečių savimonė, kuriai mintis apie žmo- 
gišką laisvę lieka visai svetima, garbina tamsią sielą, 
rusenančią visame kame, kas gyva, ir simpatizuoja gy- 
vuliams. Paprastas gyvastingumas garbinamas ir kitose 
tautose, iš dalies aiškiai išreikštu pavidalu, pvz., In- 
dijoje ir Mongolijoje, iš dalies aptinkame tik pėdsakus, 
pvz., žydų tautoje: ,,Nevalgykite gyvulių kraujo, nes 
jame yra gyvulio gyvybė“. Net graikai ir romėnai 
paukščiams priskyrė žinojimo galią tikėdami, kad visa, 
ko žmogui neatveria jo dvasia, kas nesuvokiama ir 
yra aukštesnio suvokimo, esama paukščiuose. Tačiau 
Egipte šis gyvulių garbinimas buvo tapęs tamsiausiu 
ir nežmoniškiausiu prietaru. Gyvulių garbinimas Egip- 
te buvo lokalizuotas: kiekviena apylinkė turėjo savo 
gyvulį, katę, ibį, krokodilą ir t. t; jiems buvo įren- 


giamos didžiulės prieglaudos, jiems paieškodavo gražių 
patelių, o po mirties jie buvo balzamuojami kaip žmo- 
nės. Buliai buvo laidojami, tačiau taip, kad ragai kyšo- 
davo iš kapo. Apiui buvo įrengiamos ištaigingos kap- 
vietės, ir kai kurias piramides reikia laikyti kaip tik 
tokiomis kapvietėmis; vienoje piramidėje, centriniame 
kambaryje, buvo rastas gražus alebastro karstas; geriau 
ištyrus pasirodė, kad griaučiai buvo jaučio kaulai. Ši- 
tas gyvulių garbinimas dažnai virsdavo beprasmišku 
žiaurumu. Jeigu koks nors žmogus tyčia užmušdavo 
gyvulį, jis buvo baudžiamas mirtimi, bet ir netyčia už- 
mušus kai kuriuos gyvulius galima buvo susilaukti 
mirties. Pasakojama, kad kartą, kai vienas romėnas 
Aleksandrijoje užmušė katę, prasidėjo sukilimas, ir 
egiptiečiai tą romėną nužudė. Bado metais buvo leidžia- 
ma mirti žmonėms, kad tik liktų gyvi šventieji gyvu- 
liai ir nebūtų paliestos jų maisto atsargos. Dar labiau 
negu paprastas gyvastingumas buvo garbinama visuo- 
tinė gyvybinė gimdančios gamtos galia falo kulte, kurį 
perėmė ir graikai garbindami Dionisą. Šitas kultas 
buvo susijęs su kraštutiniu ištvirkimu. 

Bet ir gyvulio forma vėl virsta simboliu, o iš dalies 
hieroglifo pavidalu tampa tik paprastu ženklu. Aš čia 
priminsiu daugybę figūrų ant Egipto paminklų, vana- 
gus arba sakalus, vabalus, skarabėjus ir t. t. Nėra ži- 
noma, kokius vaizdinius simbolizavo tokios figūros, ir 
neverta tikėti, kad pavyks išaiškinti tokį iš esmės ne- 
aiškų dalyką. Pvz., teigiama, kad mėšlavabalis yra gi- 
mimo, Saulės ir Saulės judėjimo simbolis, ibis — Nilo 
potvynio simbolis, grifas — pranašystės, metų, užuo- 
jautos simbolis. Šitų junginių keistumas priklauso nuo 
to, kad, kaip mes įsivaizduojame poezijoje, ne visuo- 
tinis vaizdinys išreiškiamas vaizdu, o, priešingai, išei- 
ties taškas yra juslinis vaizdinys, ir vaizduotė suteikia 
jam kitą prasmę. 

O dar mes matome, kad vaizdinys atitraukiamas nuo 
tiesioginės gyvulio figūros ir jos įprastinės prasmės, 
ir tai, kas joje tik nujaučiama ir ieškoma, tampa su- 
prantama ir aišku. Visa, kas uždara, dvasinis pradas, 

iš gyvuliškumo išnyra žmogaus veido pavidalu: įvai- 
Tiausi sfinksai, liūtų kūnai su mergaičių galvomis arba 
sfinksai su barzdotais vyrų veidais (avčočopvyyes) išreiš- 
kia mums tai, kad uždavinys, kurį reikia išspręsti, yra 
dvasinio prado reikšmė; apskritai mįslinga yra ne 
užuomina apie nežinomybę, o reikalavimas išaiškinti jos 
troškimą, priversti ją atsiverti. Ir priešingai, žmogaus 
figūra iškreipiama, nes vaizduojama su gyvulio galva, 
kad jai būtų suteikta ypatinga išraiška. Nuostabusis 
graikų menas per dvasinį charakterį moka suteikti 
ypatingą išraišką grožio pavidalu ir, kad būtų suprastas, 
nereikalauja iškreipti žmogaus veido. Net žmogiškas 
dievų figūras egiptiečiai vaizdavo su gyvulių galvomis 
ir kaukėmis, aiškinančiomis jų prasmę: pavyzdžiui, 
Anubis vaizduojamas su šuns galva, Izidė — su liūto 
galva, su karvės ragais ir t. t. Atlikdami savo funkcijas 
žyniai užsidėdavo kaukes, vaizdavusias sakalus, šaka- 
lus, bulius ir t. t, maskuodavosi ir chirurgas, pašalinan- 
tis mirusiųjų vidurius (jis buvo vaizduojamas bėgantis, 
nes nusikalto gyvybės pradui), taip pat balzamuotojai, 
raštininkai. Vanagas su žmogaus galva ir išskleistais 
sparnais reiškia sielą, kuri skrenda per juslines erdves, 
kad sudvasintų naują kūną. Egiptiečių fantazija taip 
pat sukūrė vaizdinius iš skirtingų gyvulių kombinaci- 
jų: tai gyvatės su buliaus ir avino galva, liūtų kūnai 
su avino galva ir t. t. 

Taigi mes matome, kad Egiptas buvo pasinėręs į 
įdėmų, uždarą gamtos stebėjimą, jį nuvedė iki priešta- 
ravimo, sugriovė ir iškėlė jo problemiškumą. Principas 
nelieka tiesioginis, bet yra nuoroda į jame slypinčią 
kitokią prasmę ir dvasią. 

Mes matome, kad egiptiečių dvasia siekė išsivaduoti 
iš gamtinių formų. Tačiau šita atkakli, galinga dvasia 
negalėjo apsiriboti subjektyviu turinio vaizdiniu, kurį 
mes apžvelgėme, bet turėjo pasiekti išorinę sąmonę ir 
išorinę žiūrą pasitelkdama meną. Amžinojo vienio, be- 
formiškumo religijai menas yra ne tik tai, kas nepakan- 
kama, bet ir tai, kas nuodėminga, nes jo išskirtinis objek- 
tas iš esmės yra mintis. Tačiau dvasia, stebinti pavieniųs 


gátūtos pavidalus, be to, ieškanti ir kurianti tiesioginė 
gamtinę žiūrą, pvz., Nilo, Saulės ir t. t., paverčia tokiais 
vaizdiniais, kuriuose jau glūdi dvasia; tai yra, kaip 
matėme, simbolizuojanti dvasia stengiasi sutvarkyti 
šiuos simbolius ir pasiaiyti juos priešais save. Juo ji 
mįslingesnė ir tamsesnė sau pačiai, juo labiau ji sten- 
giasi išsivaduoti iš ją varžančios situacijos ir pasiekti 
objektyvų vaizdinį. 

Egiptiečių dvasios savitumą sudaro tai, kad ji yra 
toks didis meistras. Ji neieško nei prabangos, nei žai- 
dimų, nei malonumų ir t. t., bet ji siekia suvokti save, 
ir ji neturi jokios kitos medžiagos ir kito pagrindo su- 
vokti, kas ji yra, ir save realizuoti sau, išskyrus įsi- 
skverbimą į akmenį, ir tai, ką ji akmenyje įrašo, yra jos 
mįslės — hieroglifai. Egzistuoja dviejų tipų hierogli- 
fai, kurių paskirtis yra kaibinė išraiška ir kurie siejasi 
su subjektyviu vaizdiniu; kiti hieroglifai yra tos didžiu- 
lės architektūros ir skulptūros paminklų masės, kurių 
daugybė Egipte. Kitų tautų istorija yra virtinė įvykių — 
pavyzdžiui, romėnai keletą amžių gyveno vien savo už- 
kariavimais ir pastatė tautų pavergimo paminklą.— o 
egipiiečiai tokią pat galingą valstybę sukūrė meno kūri- 
niuose, kurių griuvėsiai rodo jų nesugriaunamumą ir 
yra didingesni ir nuostabesni už visus senųjų ir naujųjų 
laikų meno kūrinius, 

Iš šiių kūrinių norisi paminėti tik tuos, kurie buvo 
skirti mirusiesiems ir kurie pirmiausia krenta į mūsų 
akis. Tai milžiniški urvai, iškalti kalvose, nusidriekian- 
čiose palei Nilą prie Tėbų, požeminiai būstai, korido- 
riai ir kambariai su daugybe mumijų, tokie pat didžiu- 
liai kaip pačios didžiausios nūdienos kasyklos; po to 
milžiniškas kapinynas su sienomis ir rūsiais lygumoje 
prie Saiso, toliau pasaulio stebuklas — piramidės, ku- 
rių paskirtis yra ta, kad šituose milžiniškuose krista- 
luose, turinčiuose taisyklingas geometrinės formas, 
buvo laidojami lavonai; ši paskirtis buvo pirmąkart tiks- 
liai nustatyta tik naujausiais laikais, nors apie tai užsi- 
mena Herodotas ir Diodoras; pagaliau patys nuostabiau- 

si paminklai — faraonų kapai, ir vieną iš jų neseniai 
atrado Belconis. 

Svarbu išsiaiškinti, kokią reikšmę ši mirusiųjų kara- 
lysiė turėjo egiptiečiui; iš to galima spręsti, kokie buvo 
jo vaizdiniai apie žmogų. Juk mirusiajame žmogus ma- 
to žmogų, nuo kurio nubyrėję visi atsitiktinumai, o 
likusi tik jo esmė. O kaip tauta įsivaizduoja žmogaus 
esmę, tokia yra ir ji pati, toks jos charakteris. 

Visų pirma ypač nuostabu tai, kad, pasak Herodoto, 
egiptiečiai pirmieji išreiškė mintį, kad žmogaus siela 
nemirtinga. Tačiau sielos nemirtingumo prasmė yra to- 
kia: ji skirtinga nuo gamtos, dvasia yra savarankiška 
ir egzistuoja pati savaime. Indams aukščiausias dalykas 
buvo perėjimas į abstraktų vienį, į Nieką; priešingai, 
kai subjektas laisvas, jis yra begalinis savyje; tada 
laisvosios dvasios karalystė yra neregimybės karalystė, 
kaip graikų Hadas. Žmogus ją įsivaizduoja visų pirma 
kaip mirties karalystę, egiptietis — kaip mirusiųjų ka- 
zalystę, 

Dvasios nemirtingumo vaizdinys suponuoja tai, kad 
žmogiškasis individas turi begalinę vertę. Kas tik gam- 
tiška, reiškiasi kaip tai, kas išskaidyta, visiškai pri- 
klauso nuo kito ir kitame egzistuoja, o nemirtingumas 
rodo, kad dvasia begalinė pati savaime. Šis vaizdinys 
pirmiausia pastebimas Egipte. Bet mes privalome pri- 
durti, jog egiptiečiai sielą dar laikė tik atomu, t. y. 
kažkuo konkrečiai izoliuotu. Juk su šituo požiūriu glau- 
džiai siejasi metempsichozės vaizdinys — vaizdinys, 
kad žmogaus siela gali gyventi gyvulio kūne. Aristote- 
lis užsimena apie tokį vaizdinį ir daug nekalbėdamas 
jį atmeta. Kiekvienas subjektas, sako jis, turi ypatin- 
gus organus savo veiklai. Štai kalvis, stalius — savo 
amatams; žmogaus siela taip pat turi ypatingus orga- 
nus, ir gyvulio kūnas negalėtų būti jos kūnu. Pitagoras 
metempsichozės vaizdinį priėmė į savo teoriją, tačiau 
tas vaizdinys negalėjo susilaukti graikų, kurie laikėsi 
konkrečių dalykų, pritarimo. Indai apie tai taip pat 
turi neaiškų supratimą, nes paskutine stadija jie laiko 
perėjimą į visuotinę substanciją. Tačiau egiptiečiams 


siela, dvasia bent jau yra šis tas pozityvų, nors ir 
abstrakčiai pozityvu. Sielų keliavimo laikas ribojamas 
3 iūkstančiais metų; tačiau egiptiečiai tvirtino, kad sie- 
la, ištikima Ozyziui, nepavaldi tokiai degradacijai (nes 
sielų persikėlimą jie laikė degradacija). 

Žinoma, kad egiptiečiai balzamuodavo lavonus ir 
šitaip juos apsaugodavo nuo puvimo taip, kad jie išli- 
ko iki mūsų laikų ir gali likti tokie pat dar kelis tūks- 
tantmečius. Atrodo, kad tai neatitinka jų nemirtingumo 
vaizdinio, nes jeigu siela egzistuoja pati savaime, kūno 
išsaugojimas yra kažkas nereikšminga. Tačiau tokiam 
teiginiui galima prieštarauti tariant, kad jeigu egzistuo- 
ja įsitikinimas, jog siela nemirtinga, kūnas turi būti pa- 
gerbtas kaip jos ankstesnioji buveinė. Persai mirusiųjų 
kūnus padeda atvirose vietose, kad juos surytų plėšrūs 
paukščiai, tačiau jų požiūriu siela ištirpsta visuotiny- 
bėje, o ten, kur tikima, kad ji nemirtinga, tenka pri- 
pažinti, kad ir kūnas prisideda prie šio nemirtingumo. 
Mūsuose, žinoma, laikomasi aukštesnio požiūrio į sielos 
nemirtingumą: dvasia amžina savyje ir sau, jos apibrėž- 
tis yra amžinoji palaima. Egiptiečiai savo numirėlius 
mumifikuodavo; tuo ir baigdavosi rūpinimasis mirusiai- 
siais, o po to jie niekaip nebūdavo garbinami. Pasak 
Herodoto, mirus kokiam egiptiečiui, moterys sustodavo 
aplink jį ir garsiai raudodavo, bet sielos nemirtingumo 
vaizdinys, ne taip, kaip mūsuose, joms buvo menka 
paguoda. 

Iš to, kas buvo pasakyta apie statinius mirusiesiems, 
matyti, kad egiptiečiai, ypač jų faraonai, visą gyveni- 
mą statė sau kapvietę ir savo kūnui rengė nuolatinę 
buveinę. Įsidėmėtina, kad mirusiajam buvo duodama 
visa, kas jam buvo reikalinga užsiimti savo amatu 
esant gyvam: pvz., amatininkui — jo instrumentai; kap- 
viečių piešiniuose vaizduojamas tas užsiėmimas, kuriam 
buvo atsidėjęs mirusysis, todėl pagal tuos piešinius 
galima iki smulkmenų nustatyti mirusiojo visuomeninę 
padėtį ir jo užsiėmimą. Buvo rasta daug mumijų su 
papiruso ritiniais po pažastimi, ir anksčiau tai buvo lai- 
koma ypatingu lobiu. Tačiau šituose ritiniuose, neišski- 

riant nė dokumentų, parašytų demotine kalba, sinulkiai 
aprašomi buitiniai užsiėmimai; jie buvo iššifruoti, ir 
pasirodė, kad visi jie yra žemės sklypų pirkimo aktai 
ir panašaus pobūdžio dokumentai, kuriuose kuo iiks- 
liausiai nurodyta viskas, net raštinės išlaidos sudarant 
pirkimo aktą. Taigi mirusiajam buvo įteikiamas doku- 
mentas, kuriame surašyta visa, ką jis pirko būdamas 
gyvas. Iš šių paminklų mes galime tyrinėti egiptiečių 
privatų gyvenimą, kaip, sakysim, tyrinėjome privatų 
romėnų gyvenimą remdamiesi Pompėjos ir Herkulanu- 
mo griuvėsiais. 

Po mirties egiptietis buvo teisiamas. Svarbiausias 
piešinys ant karsto vaizduoja teismą mirusiųjų karalys- 
tėje: Ozyris, už kurio stovi Izidė, pavaizduotas su svars- 
tyklėmis, o prieš jį stovi mirusiojo siela. Tačiau miru- 
siuosius, ir ne tik privačius asmenis, bet ir faraonus, 
teisdavo gyvieji. Buvo surastas faraono kapas, labai 
didelis ir kruopščiai įrengtas: hieroglifai, žymintys svar- 
biausio asmens vardą, ištrinti, bareljefuose ir piešiniuo- 
se nutrinta pagrindinė figūra; tai buvo aiškinama, kad 
teisiant mirusį faraoną iš jo buvo atimta garbė būti 
įamžintam tokiu būdu. 

Kadangi mirtis taip rūpėjo gyviems egiptiečiams, 
galima būtų manyti, kad jų nuotaika buvo niūri. Ta- 
čiau mintis apie mirtį jiems nekeldavo jokio liūdesio, 
Puotose, pasak Herodoto, į mirusiųjų atvaizdus jie 
žvelgdavę ragindami: valgyk ir gerk, nes po mirties 
ir tu toks tapsi. Taigi mirtis jiems veikiau buvo ragini- 
mas mėgautis gyvenimu. Pats Ozyris, kaip pasakojama 
minėtame mite, miršta ir nusileidžia į mirusiųjų kara- 
lystę; Egipte keliose vietose rodomas šventas Ozyrio 
karstas. Be to, jis buvo vaizduojamas ir kaip neregimy- 
bės karalystės valdovas ir kaip jos teisėjas; vėliau šią 
jo funkciją perėmė Serapis. Apie Anubį-Hermį mite 
pasakojama, kad jis išbalzamavo Ozyrio kūną; po to 
šitas Anubis atlieka mirusiųjų sielų palydovo vaidmenį, 
o paminkluose vaizduojamas su atmintine lentele sto- 
vintis šalia Ozyrio — mirusiųjų teisėjo. Mirusiųjų priė- 
mimas į Ozyrio karalystę turėjo ir tą gilesnę prasmę, 


kad. individas su Ozyriu susiliedavo, todėl ant karstų 
dangčių buvo vaizduojama, kad mirusysis pats tapo 
Ozyriu, o po to, kai buvo pradėta šifruoti hieroglifus, 
įsitikinta, kad faraonai buvo vadinami dievais. Šitaip 
buvo išreiškiamas žmogiškojo ir dieviškojo prado vie- 
ningumas. 

Apibendrindami visa, kas buvo pasakyta apie egip- 
tiečių dvasios ypatumus visais požiūriais, galime teigti, 
kad pagrindinis požiūris yra tas, jog jame per prievartą 
susieti abu vienas kitam prieštaraujantys tikrovės ele- 
mentai: pasinėrusi į gamtą dvasia ir jos siekimas išsi- 
vaduoti. Mes matome prieštaravimą tarp gamtos ir dva- 
sios, o ne tiesioginę ir ne konkrečią vienybę, kurioje 
gamta laikoma tik dvasios reiškimosi terpe; egiptietiš- 
koii, prieštaringoji vienybė užima tarpinę padėtį tarp 
pirmosios ir antrosios vienybių. Šios vienybės pusės 
yra abstrakčiai savarankiškos, o jų vienybė yra tik 
uždavinys. Taigi, pirma, konstatuojame siaubingus prie- 
tarus, sąsajas su atskirybėmis, laukinį juslumą su af- 
rikietišku žiaurumu, gyvulio garbinimą, mėgavimąsi 
gyvenimu. Pasakojama, kad turguje viena moteris su 
ožiu nusikalto Sodomos nuodėme; Juvenalis pasakoja, 
kad iš keršto buvo valgoma žmogiena ir geriamas žmo- 
gaus kraujas. Antra, yra dvasios kova už išsivadavimą, 
fantastinis vaizdinių pobūdis šalia abstrakčių mecha- 
ninių veiksmų, produkuojančių šituos vaizdinius. Tas 
pats abstrahavimas, sugebėjimas pertvarkyti atskiry- 
bes ir protingumas, viešpataujantis tiesioginiam reiški- 
niui, reiškėsi per valstybinę policiją, valstybinį me- 
chanizmą, žemės panaudojimą ir t. t; kaip viso to 
priešingybė yra tvirtas prieraišumas prie papročių, prie- 
tarai, negailestingai pavergiantys žmogų. Su kasdienio 
gyvenimo reglamentacija siejasi veržlumo, įžūlumo, irz- 
lumo kraštutinumai. Visi šie bruožai pasirodo tose is- 
torijose apie egiptiečius, kurias pasakoja Herodotas. 
Jie labai panašūs į „Tūkstančio ir vienos nakties" pasa- 
kas, ir nors vieta, kurioje sekamos šitos pasakos, yra 
Bagdadas, jos atsirado nę tik tame prabangiame dvare 
ir ne tik arabų krašte, bet visų pirma Egipte, kaip ma- 

no ir p. fon Hameris. Arabų pasaulis visai kitoks pa- 
lyginti su visa šita fantasmagorija ir burtais: arabų 
aistros ir interesai daug paprastesni: meilė, kario narsa, 
žirgas, kardas yra dalykai, apdainuojami jų dainose. 


PERĖJIMAS PRIE GRAIKŲ PASAULIO 


Paaiškėjo, kad egiptiečių dvasia iš visų pusių įs- 
prausta į savo atskirybes, kad ji jose tarsi išsaugojo 
gyvulišką pobūdį, nors sykiu ji be galo veržli, besiblaš- 
kanti iš vienos pusės į kitą. Niekada neatsitinka taip, 
kad ši dvasia pakiltų iki visuotinio ir aukštesnio prado, 
nes tiems dalykams ji yra tarsi akla; nėra ir taip, kad 
ji įsigilintų į save, tačiau ji laisvai ir įžūliai paverčia 
simboliais atskirybes, kurios jai yra pavaldžios. Dabar 
belieka tą atskirybę, kuri savyje jau yra ideali, kaip 
idealybę suvokti objektiškai ir tą visuotinybę, kuri jau 
yra laisva savyje, suvokti. Tai realizuoja ir iš to išauga 
laisva ir linksma Graikijos dvasia. Vienas egiptiečių 
žynys pasakė, kad graikai visada tėra tik vaikai; prie- 
šingai, mes galime pasakyti, kad egiptiečiai yra stiprūs, 
impulsyvūs paaugliai, o kad jie taptų jaunuoliais, turi 
save praskaidrinti idealia forma. Rytų dvasios pagrin- 
das lieka į gamtą pasinėrusios dvasios substancialumas; 
egiptiečių dvasiai, nors ji taip pat nepaprastai ribota, 
tapo neįmanoma likti savo ribose, Šiurkšti afrikietiška 
natūra išblaškė šitą vienybę ir susidūrė su uždaviniu, 
kurio sprendimas yra laisva dvasia. 

Kad egiptiečių sąmonei pati jų dvasia atsivėrė už- 
davinio pavidalu, galime įrodyti remdamiesi garsiuoju 
užrašu švenčiausios dievaitės Neit šventykloje Saise: 
„Aš esu tai, kas yra, kas buvo ir bus: niekas nenuėmė 
mano apdangalo“. Šiais žodžiais išreikšta visa, kokia 
yra egiptiečių dvasia, nors dažnai buvo manoma, jog 
šis teiginys tinka visiems laikams. Proklas dar pridūrė 
tokius žodžius: „Vaisius, kurį aš pagimdžiau, yra Heli- 
jas". Taigi aiškus sau pačiam yra minėto uždavinio re- 

244 Zultatas įr jo sprendimas. Tas aiškumas yra dvasia, Neit, 


paslaptingos nakties dievaitės, sūnus. Egiptietiškoje 
Neit tiesa dar paslėpta; sprendimas yra graikų Apolo- 
nas; jo posakis toks: „Žmogau, pažink pais save“. Šio 
posakio prasmė nėra savo kai kurių silpnybių ir klai- 
dų savižina: ne pavienis žmogus privalo pažinti savo 
ypatingumą, bet pažinti save privalo žmogus apskriiai, 
Sis įsakymas duotas graikams, ir graikų dvasioje visu 
savo aiškumu ir pilnatve pasirodo žmogiškasis pradas. 
Todėl mus taip stebina graikų pasakojimas apie tai, 
kad sfinksas, egiptiečių kūrinys, pasirodė Tėbuose ir 
ištarė tokius žodžius: „Kas rytą vaikščioja keturiomis, 
vidurdienį — dviem, o vakare — trimis kojomisė“. Edi- 
pas, įminęs mįslę, kad tai yra žmogus, nustūmė sfink- 
są nuo uolos. Rytų dvasios atomazga ir išvadavimas, 
Egipte tapęs uždaviniu, žinoma, yra toks: vidinė gam- 
tos esmė yra mintis, kuri egzistuoja tik žmogaus sąmo- 
nėje. Tačiau šita sena atomazga, pasiekta Edipo dėka, 
kuris šitaip pasirodė esąs žinantysis, yra susijusi su 
siaubingu nežinojimu to, ką daro jis pats. Dvasios aiš- 
kumo saulėtekis senoviškuose faraonų rūmuose dar su- 
sijęs su siaubais, atsirandančiais dėl nežinojimo, ir šitas 
pirmapradis faraonų viešpatavimas, kad taptų tikru ži- 
nojimu ir dorovinių aiškumu, iš pradžių turi būti suior- 
muotas pilietinių įstatymų ir politinės laisvės ir pa- 
siekti ramybę gražioje dvasioje, 

Tokiu būdu egiptietiška dvasia yra vidinis sąvoką 
atitinkantis perėjimas į Graikiją; tačiau Egiptas tapo di- 
džiosios Persijos karalystės provincija, ir istorinis per- 
ėjimas įvyksta susilietus persų ir graikų pasauliams. 
Čia ir yra pirmas istorinis perėjimas, t. y. perėjimas, su- 
sijęs su valstybės žlugimu. Kaip jau sakėme, Kinija ir 
Indija išliko, o Persija — ne; perėjimas į Graikiją, tie- 
sa, yra vidinis, tačiau kaip viešpatavimo perėjimas jis 
čia yra ir išorinis, jis yra faktas, nuo to laiko nuolat 
pasikartojantis. Juk graikai skeptrą ir kultūrą perduo- 
da romėnams, 0 germanai nugali romėnus. Pažvelgus į 
šį perėjimą atidžiau, kyla klausimas, kodėl, pvz., Per- 
sija žlugo, o Kinija ir Indija išliko? Visų pirma reikia 

atsisakyti prietaro, kad ilgai trunkantis egzistavimas 
geriau negu išnykimas: amžini kalnai niekuo neprana- 
šesni už greit vystančią kvapnią rožę. Persijoje atsi- 
randa laisvos dvasios principas, paneigiantis gamtišku- 
mą, vadinasi, ir šita gamtinė egzistencija taip pat nu- 
vysta ir nunyksta; atsiskyrimo nuo gamios piincipas 
glūdi Persijos karalystėje, todėl ji stovi aukščiau negu 
gamtiškume panirę pasauliai. Taip atsiskleidė pažangos 
būtinybė: dvasia atsiveria ir privalo save realizuoti. 
Tik miręs kinas yra vertingas; indas marina save, pasi- 
neria į Bramą ir dar būdamas gyvas miršta visiško ne- 
sąmoningumo būsenoje; arba jis yra žemiškas Dievas 
nuo pat gimimo; čia nėra jokios kaitos, jokios pažangos, 
nes pažanga galima tik tada, kai dvasia yra savarankiš- 
ka. Persų šviesa prasideda dvasine žiūra, ir joje dvasia 
atsisveikina su gamta. Todėl Persijoje pirmąkart matyti, 
kad, kaip jau turėjome pastebėti anksčiau, objektyvu- 
mas lieka laisvas, t. y. tautos nėra pavergios, bet iš- 
saugoja savo turtą, savo valstybinę santvarką ir savo 
religiją. Kaip tik tai ir yra silpnoji Persijos pusė pa- 
lyginti su Graikija. Juk mes matome, kad persai nesu- 
kūrė tobulai organizuotos karalystės, kad jie savo prin- 
cipo neįdiegė užkariautoms tautoms, iš jų sukūrė ne 
visumą, O tik įvairiausių individualybių agregatą. Per- 
sai šioms tautoms neįvedė vidinės teisėtvarkos; jie ne- 
privertė laikytis jų teisių ir įstatymų, ir kai jie susikūrė 
savo tvarką, rūpinosi tik savimi, o ne savo karalystės 
didybe. Neturėdama politinės dvasinės vienybės, Per- 
sija pasirodė silpna Graikijos atžvilgiu. Persija žlugo 
ne dėl savo lepumo (nors jis susilpnino Babiloną), O 
dėl to, kad netvarkinga ir neorganizuota jų armijos ma- 
sė neatsilaikė prieš graikų organizaciją, t. y. aukštesnis 
principas įveikė žemesnį. Abstraktusis persų principas 
buvo netobulas, nes jis nebuvo organizuotas, jis nebuvo 
konkreti skirtingų priešingybių vienybė, kurioje persų 
šviesos pasaulėžiūra egzistavo šalia siriškojo gyvenimo, 
skirto malonumams, šalia siekusių pralobti ir jūros pa- 
vojų nepaisiusių finikiečių veiklumo, šalia žydų religi- 


jos grynosios minties abstrakcijos ir Egipto vidinio 
veržlumo; tai buvo elementų, laukusių savo idealybės, 
agregatas, o idealybė galėjo būti pasiekta tik laisvoje 
individualybėje. Graikus reikia. laikyti tokia tauta, ku- 
rioje tie elementai buvo sutaikyti, kai tik dvasia įsigili- 
no į save, įveikė atskirybes ir taip išsivadavo. 

Antra dalis 
GRAIKŲ PASAULIS 


Graikijoje mes iškart jaučiamės kaip namie, nes esame 
dvasios valdose; nacionalinę kilmę bei kalbų skirtumą 
galime sekti ir toliau, Indijoje, o tikrojo dvasios paki- 
limo ir atgimimo visų pirma reikia ieškoti Graikijoje. 
Aš jau lyginau graikų pasaulį su jaunuolišku amžiumi, 
ir kaip lik ne tuo požiūriu, kad jaunystėje glūdi rimtas 
apibrėžtumas, siejamas ir su ateitimi, ir kad jaunystė 
neišvengiamai trokšta švietimo siekdama tolimesnių 
tikslų, todėl ji yra visiškai netobula ir nebrandi forma, 
labiausiai iškreipta kaip tik tuo metu, kai ji norėtų 
laikyti save užbaigta, bet tuo požiūriu, kad jaunystė 
dar nėra pasmerkta dirbti, veikti ir siekti riboto, blai- 
viai apmąstyto tikslo, o, priešingai, yra konkreti 
dvasios šviežuma; ji reiškiasi konkrečia jusline forma 
kaip įkūnyta dvasia ir sudvasintas jusliškumas; tai yra 
vienybė, atsiradusi iš dvasios. Graikija atsiskleidžia 
kaip džiaugsmingas jaunatviško dvasios šviežumo pa- 
veikslas. Čia brandžios dvasios valios ir žinojimo turi- 
nys pirmą kartą yra ji pati, tačiau tokiu būdu, kad 
valstybė, šeima, teisė, religija kartu yra individualybės 
tikslas, ir individualybė atsiranda tik šitų tikslų dėka, 
Priešingai, subrendęs žmogus gyvena dirbdamas, kad 
pasiektų objektyvų tikslą, ir nuolat jo siekdamas pra- 
randa savo individualybę. 

Aukščiausias pavidalas, atsivėręs graikų vaizduotei, 
yra Achilas, poeto kūrinys, Homero jaunuolis iš Trojos 


karų epochos. Homeras yra toji stichija, kurioje graikų 
pasaulis gyvena taip, kaip žmogus ore. Graikų gyve- 
nimas yra tikras jaunuoliškas žygdarbis. Achilas, 
poetiškas jaunuolis, jį pradeda, o Aleksandras Didysis, 
realus jaunuolis, jį užbaigia. Jie abudu iškyla kovoje su 
Azija. Achilas, graikų nacionalinio karo prieš Troją 
svarbiausia figūra, karui nevadovauja, bet yra paval- 
dus karalių karaliui; jis negali būti vadas, kad netaptų 
fantastiškas. Priešingai, antras jaunuolis, Aleksandras, 
laisviausia ir nuostabiausia individualybė iš kada nors 
egzistavusių tikrovėje, stoja subrendusių jaunuolių 
priešakyje ir keršija Azijai. 

Graikijos istoriją galima suskirstyti į tris tarpsnius: 
pirmasis yra realios individualybės tapsmo laikotarpis, 
antrasis — jos savarankiškumo ir laimingos pergalės 
prieš išorinį priešą, susilietus su ankstesniąja pasauline 
istorine tauta; pagaliau trečiasis — smukimo ir nuopuo- 
lio laikotarpis, susidūrus su vėlesniais pasaulinės istori- 
jos veiksniais. Pirmas tarpsnis, trukęs iki vidinės bran- 
dos, kurios dėka tauta gali išbandyti jėgas kovodama 
su pirmtaku, yra tautos pirminio formavimosi laikas. 
Kai tauta turi pirmtaką, kaip, pvz., graikai — Rytų pa- 
saulį, iš pradžių į ją įsiskverbia svetima kultūra, ir ji 
turi dvejopą kultūrą — pirmiausia nuosavą, kita ver- 
tus — svetimą. Tautos auklėjimas — tai tų dviejų pradų 
suvienijimas, ir pirmasis tarpsnis baigiasi realios, sa- 
varankiškos tautos jėgos sukaupimu; toji jėga vėliau 
atsisuka prieš savo pirmtaką. Antras tarpsnis — tai per- 
galės ir laimės laikas. Bet kadangi tauta atsisuka į išorę 
(kariauja), ji atpalaiduoja savo vidines apibrėžtis, ir 
tada, išnykus išorinei įtampai, prasideda nesantaika 
viduje. Ši nesantaika ir mene, ir moksle reiškiasi tuo, 
kad idealusis pradas atsiskiria nuo realiojo. Čia prasi- 
deda nuopuolis. Trečiasis tarpsnis yra žlugimo laikas: 
susilietus žlugimą sukelia susijungimas su tauta, kurio- 
je išryškėja aukštesnė dvasia. Mes galime pasakyti 
kartą ir visiems laikams, kad tą pačią eigą mes maty- 
sime kiekvienos pasaulinės istorinės tautos gyvenime. 

Pirmas skyrius 
GRAIKŲ DV.ASIOS ELEMENTAI 


Graikija yra substancija, kuri kartu yra individuali: 
visuotinybė įveikta, susiliejimas su gamta panaikintas, 
ir dėl to išnykęs geografinių santykių masyvumas. Šalį 
sudaro teritorija, kuri labai išsibarsčiusi jūroje — ji 
susideda iš daugybės salų ir žemyninės sausumos, kuri 
pati panaši į salą. Peloponesą su žemynu jungia tik 
siaura sąsmauka; visa Graikija išraižyta daugybės įlan- 
kų. Visuma padalyta į mažas dalis, lengvai susisiekian- 
čias jūra. Šioje žemėje matyti kalnai, siauros lygumos, 
nedideli slėniai ir upės; Graikijoje nėra didelių upių 
ir paprastų žemumų, bet kraštas labai įvairus dėl dau- 
gybės kalnų ir upių, nors jame nėra nė vieno didelio 
masyvo. Čia nematyti rytietiškos gamtos galybės, nėra 
tokių upių kaip Gangas, Indas ir t. t, kurių slėniuose 
gyventų monotoniška padermė, nemėgstanti jokių pa- 
kitimų, nes jos horizontas visada vienodas; priešingai, 
Graikijoje dominuoja įvairovė ir susiskaidymas, visiš- 
kai atitinkantis graikų genčių įvairovę ir graikų dva- 
sios judrumą. 

Toks yra elementarus graikų dvasios charakteris, 
lemiantis, kad kultūra yra kuriama savarankiškų indi- 
vidualybių; ji atsiranda iš tokios būsenos, kurioje in- 
dividai yra savarankiški, jie nėra iš pat pradžių susais- 
tyti natūralistinių patriarchalinių pančių, o susiburia 
kitoje stichijoje — įstatymuose ir dvasiniuose papro- 
čiuose. Juk graikų tauta visų pirma tapo tuo, kas ji 
buvo. Kai nacionalinė vienybė egzistuoja iš pat pra- 
džių, susiskaldymas, apskritai svetimumas pats savaime 
yra pagrindinis momentas, kurį reikia panagrinėti, Pir- 
mąkart šis momentas įveikiamas pirmuoju graikų kul- 
tūros laikotarpiu; ir tik dėl tokio svetimumo ir dėl 
tokios įveikos atsiranda graži, laisva graikų dvasia. Mes 
privalome aiškiai suvokti šį principą. Paviršutiniška ir 
naivu manyti, jog gražus ir iš tikrųjų laisvas gyveni- 

259 mas gali atsirasti šiaip, kad jį, sakysim, nulemia pa- 


prasta kraujo ir draugystės ryšiais susieta vienos gen- 
ties raida. Net augalas, galintis būti tokios ramios, su 
savimi nesusvetimėjusios sklaidos provaizdžiu, gyvena 
ir auga tik prieštaringo šviesos, oro ir vandens povei- 
kio dėka. Tikroji priešingybė, būdinga dvasiai, yra 
dvasinė; kaip tik dvasios svetimumas sau yra toji sti- 
chija, iš kurios dvasia semiasi jėgų egzistuoti kaip 
dvasia. Graikijos istorijos pradžioje būdingas veiks- 
nys — kilnojasi ir maišosi iš dalies vietinės, iš dalies 
visai svetimųjų gentys; ir kaip tik Atika, ku- 
rios tauta turėjo pasiekti aukščiausią graikų civi- 
lizacijos suklestėjimą, buvo įvairiausių genčių ir 
šeimų prieglobstis. Šitaip susiformavo kiekviena pa- 
saulinė istorinė tauta, išskyrus Azijos valstybes, esan- 
čias anapus pasaulinės istorijos konteksto. Taigi grai- 
kai kaip ir romėnai atsirado iš colluvies — susijungus 
skirtingoms tautoms. Apie daugybę tautybių, kurias 
matome Graikijoje, negalima pasakyti, kurios iš jų iš 
pat pradžių buvo graikiškos, o kurios atkeliavo iš kitų 
šalių ir pasaulio dalių, nes epocha, apie kurią dabar 
kalbame, apskritai yra neistorinė ir neaiški. Svarbiau- 
sia Graikijos tauta tuo metu buvo pelasgai; mokslinin- 
kai įvairiausiais būdais bandė suderinti mus pasieku- 
sias painias ir prieštaringas žinias apie pelasgus, nes 
kaip tik migloti ir tamsūs laikai ypač traukia moksli- 
ninkus ir yra jų mėgstamas objektas. Anksčiausiai kul- 
tūra atsiranda Trakijoje, Orfėjo tėvynėje, vėliau Tesa- 
lijoje — vietovėse, kurios vėliau daugiau ar mažiau 
pasitraukė į antraeilių kategoriją. Piiotidėje, Achilo 
tėvynėje, atsiranda bendras pavadinimas helenai, pa- 
vadinimas, kuris, pasak Tukidido, Homero poemose 
nevartojamas tokiu visa apimančiu požiūriu kaip ir 
pavadinimas barbarai, nuo kurių graikai savęs dar aiš- 
kiai neskyrė. Kai kurios gentys ir jų likimas yra spe- 
cialios istorijos objektas. Apskritai reikia manyti, kad 
gentys ir individai lengvai palikdavo savo tėvynę, kai 
gyventojų aisirasdavo per daug, ir dėl to gentys kel- 
davosi iš vienos vietos į kitą ir plėšdavo viena kitą. 
Dar iki šių dienų, sako mąslusis Tukididas, Ozolės lok- 

rai, etoliečiai ir akarniečiai gyvena senoviškai, ir jų 
paprotys nešiotis ginklą išlikęs iš tų laikų, kai jie vers- 
davosi plėšikavimu. Apie atėniečius jis sako, kad šie 
pirmieji liovėsi nešiotis ginklą taikos metais. Tokiomis 
sąlygomis žemdirbystės nebuvo; gyventojai turėjo gin- 
tis ne lik nuo plėšikų, bet ir kovoti su laukiniais žvė- 
rimis (dar Herodoto laikais netoli Nesto ir Achelojo 
gyveno daug liūtų); vėliau daugiausia buvo grobiami 
naminiai galvijai, ir netgi po to, kai išplito žemdir- 
bystė, dar buvo grobiami ir parduodami į vergiją žmo- 
nės. Šita pirmapradė graikų būsena smulkiai nupasako- 
ta Tukidido. 

Taigi Graikija gyveno tokioje nerimo, netikrumo ir 
plėšikavimo būsenoje, o jos gentys nuolat keldavosi 
iš vienos vietos į kitą. 

Antroji stichija, kurioje gyveno helenų tauta, buvo 
jūra. Jų krašto gamta juos pastūmėjo į tokį amfibijų 
gyvenimą ir paskatino juos skrajoti bangomis taip pat 
laisvai, kaip laisvai jie išplito žemėje, nors netapo nei 
klajokliais kaip nomadų tautos, nei atbuko kaip tau- 
tos, gyvenusios upių baseinuose. Jūreiviai daugiausia 
užsiiminėjo ne prekyba, o piratavimu, nes, pasak Ho- 
mero, plėšikavimas jūrose dar nebuvo smerkiamas. 
Jūrų piratavimą, kaip pasakojama, panaikino Minas, o 
Kreta išgarsėjo kaip šalis, kurioje anksčiausiai nusi- 
stovėjo pastovūs santykiai; ten labai anksti atsiranda 
tokia būsena, kuri vėliau įsigaliojo Spartoje; čia gy- 
vavo viešpataujanti klasė, o kita buvo priversta pir- 
majai tarnauti ir dirbti, 

Mes ką tik kalbėjome apie svetimumą kaip graikų 
dvasios elementą, ir yra žinoma, kad kultūros pradme- 
nys siejasi su kitataučių atvykimu į Graikiją. Šią do- 
rovinio gyvenimo pradžią dėkingi graikai išsaugojo 
sąmonėje, kurią mes galime pavadinti mitologine; mi- 
tologijoje išliko aiškus atminimas apie Triptolemą, pra- 
dėjusį žemdirbystę, kurios jį išmokiusi Cerera, apie 
santuokos įvedimą ir t. t. Prometėjui, kurio tėvyne lai- 
komas Kaukazas, priskiriama, kad jis pirmas išmokęs 
žmones išgauti ugnį ir ja naudotis. Taip pat labai svar- 

bus dalykas, kad graikai susipažino su geležimi, beje, 
Homeras kalba tik apie varį, o Eschilas geležį vadina 
skitiška. Prie šių dalykų reikia pridurti alyvmedžio kul- 
tivavimą, verpimo ir audimo meną, arklio, sukurto Po- 
seidono, atsiradimą. 

Labiau istoriškas už šiuos pradmenis yra svetimiau- 
čių atvykimas; pasakojama, kad įvairios valstybės buvo 
įkurtos svetimtaučių. Štai Atėnus įkūrė Kekropsas, 
egiptietis, kurio istorija vis dėlto labai miglota. Įvairių 
genčių kilmė siejama su Prometėjo sūnaus Deukaliono 
gimine. Dar minimas Pelopsas iš Frygijos, Tantalo sū- 
nus, be to, Danajas iš Egipto — iš jo kilo Akrisijas, 
Danaja ir Persėjas. Pagal padavimą Pelopsas atvyko 
į Peloponesą su dideliais turtais ir pasiekė ten didelę 
įtaką ir galią. Danajas įsikūrė Arge. Ypač svarbus yra 
finikiečio Kadmo, anot padavimo, Graikijoje paskleidu- 
sio raidžių raštą, atvykimas; Herodotas teigia, kad tai 
buvusi finikietiška abėcėlė, ir tai patvirtina pateikda- 
mas senus, tuomet dar egzistavusius įrašus. Padavimas 
byloja, kad Kadmas įkūrė Tėbus. 

Taigi matome, kaip vyksta kultūringų tautų, savo 
išsilavinimu jau pranokusių graikus, kolonizacija, ta- 
čiau šios kolonizacijos negalima lyginti su ta, kurią 
anglai vykdė Šiaurės Amerikoje, nes pastarieji su vie- 
tiniais gyventojais nesusimaišė, bet išstūmė juos, o 
Graikijos kolonistų dėka susimaišė atneštas ir vietinis 
elementai. Šių kolonistų atvykimas siekia labai tolimus 
laikus, t. y. XIV ir XV amžius pr. Kr. g. Pagal padavi- 
mą Kadmas įkūrė Tėbus apie 1490 m., t. y. apytikriai 
tuo metu, kai Mozė išėjo iš Egipto (1500 m. pr. Kr. g.). 
Tarp valstybių įkūrėjų Eladoje minimas ir Amfiktio- 
nas: pagal padavimą Termopiluose jis įsteigė kelių ne- 
didelių tikrosios Elados ir Tesalijos genčių sąjungą, iš 
kurios vėliau atsirado didžioji amfiktionija. 

Šitie svetimšaliai Graikijoje įkūrė tvirtus centrus: 
pastatė pilis ir pradėjo karalių dinastijas. Akmeniniai 
statiniai, senovės pilių liekanos Argolidėje buvo vadi- 
nami kiklopiškais; tokių statinių rasta ir naujaisiais 
laikais, nes dėl savo tvirtumo jie yra nesugriaunami. 

Šitie mūrai pastatyti iš dalies iš netaisyklingos formos 
akmeninių blokų, o tarpai tarp jų užpildyti tai smul- 
kiais akmenimis, tai iš kruopščiai sudėtų akmens ma- 
sių. Tokie Tirinto ir Mikėnų statiniai. Dar ir dabar iš 
Pausanijo aprašymo galima atpažinti Liūtų vartus Mi- 
kėnuose. Apie Proitą, viešpatavusį Arge, pasakojama, 
kad kiklopus, pastačiusius šituos mūrus, jis atsivedęs 
iš Likijos. Tačiau manoma, kad jie pastatyti senųjų 
pelasgų. Herojų epochos valdovai daugiausia gyvenda- 
vo pilyse, kurias saugojo tokie mūrai. Ypač įsidėmėtini 
yra jų pastatyti lobynai, pavyzdžiui, minijų lobynas 
Orchomene, Atrėjo lobynas Mikėnuose. Šitos pilys ta- 
po mažų valstybių centrais: jų prieglobstyje buvo gali- 
ma saugiau užsiimti žemdirbyste, jos saugojo susisieki- 
mo kelius nuo plėšikų. Tačiau, pasak Tukidido, dėl vi- 
sur paplitusio piratavimo jos buvo statomos ne prie 
pat jūros, nes čia miestai atsirado kur kas vėliau. Šitie 
karalių dvarai pirmąkart stabilizavo bendrą gyvenimą. 
Karalių santykius su pavaldiniais ir tarpusavyje ge- 
riausiai parodo Homeras: jie buvo grindžiami ne įstaty- 
mu, bet turto nuosavybės, ginkluotės, asmeninės drasos, 
apdairumo, išminties ir galiausiai kilmės ir protėvių 
pranašumais; karaliai kaip ir herojai buvo laikomi 
aukštesnės kilmės žmonėmis. Tautos buvo pavaldžios 
karaliams, tačiau nebuvo kastų, jas skiriančių nuo ka- 
ralių, nebuvo nei priespaudos, nei tokių patriarchalinių 
skirtumų, kai valdo tik visos genties ar šeimos vyres- 
nysis; nebuvo ir aiškiai išreikšto įstatymiško poreikio 
valdyti, bet egzistavo tik bendras poreikis būti susitel- 
kusiems ir paklusti valdovui, pripratusiam įsakinėti, be 
pavydo ir blogos valios jo atžvilgiu. Karalius turi toki 
autoritetą, kokį jis gali įtvirtinti ir priversti, kad jį 
pripažintų kiti; kadangi šis pranašumas yra tik indivi- 
dualiai herojiškas ir nulemtas asmeninių nuopelnų, 
jis nėra ilgalaikis. Štai Homeras vaizduoja, kaip Pene- 
lopės jaunikiai užvaldo išvykusio Odisėjo turtą, ne- 
kreipdami jokio dėmesio į jo sūnų. Kai Odisėjas nu- 
sileidžia į mirusiųjų karalystę, Achilas jo klausia apie 
savo tėvą ir išsako nuomonę, jog pavaldiniai jo nebe- 

gerbią, nes jis jau nusenęs. Papročiai dar labai papras- 
ti; patys karaliai sau ruošia valgį, Odisėjas pats statosi 
sau namą. Homero „Iliadoje“ mes matome karalių, va- 
dovaujantį dideliam nacionaliniam žygiui, tačiau kiti 
galingieji iš jo būrio sudaro laisvą tarybą; valdovas 
yra gerbiamas, bet jis privalo viską daryti taip, kad 
tai patiktų kitiems; jis leidžia sau prievartą Achilo at- 
žvilgiu, tačiau pastarasis dėl to atsisako kovoti mū- 
šiuose. Toks pat silpnas yra pavienių valdovų ryšys su 
minia, kurioje nuolat atsiranda kai kurių asmenų, rei- 
kalaujančių, kad juos išklausytų ir elgtųsi su jais pa- 
garbiai. Tauta kariauja ne kaip karaliaus kareiviai 
samdiniai ir ne kaip abejingų baudžiauninkų banda, 
genama per prievartą, ir ne dėl savo interesų, o kaip 
savo gerbiamo vado bendražygiai, kaip jo žygdarbių ir 
šlovės liudytojai ir jo gynėjai anam patekus į bėdą. 
Visiškai panašūs santykiai yra ir dievų pasaulyje. 
Dzeusas yra dievų tėvas, tačiau kiekvienas iš jų turi 
savo valią; Dzeusas gerbia juos, o jie gerbia jį; tiesa, 
kartais jis juos bara ir jiems grasina, tada jie arba pa- 
klūsta jo valiai, arba širsdami pasitraukia, tačiau ne- 
kursto ypatingos nesantaikos, ir Dzeusas leisdamas vie- 
nam elgtis vienaip, kitam — kitaip, viską sutvarko taip, 
kad jie gali būti patenkinti. Taigi tiek žemiškajame, 
tiek olimpiečių pasaulyje egzistuoja tik silpnas vieni- 
jantis ryšys; karaliaus valdžia dar nėra monarchija, 
nes poreikis atsirasti jai susijęs su tolesne visuomenės 
raida, 

Susidarius tokiai būsenai ir tokiems santykiams at- 
sitiko nepaprastas ir didingas dalykas: visa Graikija 
susivienijo nacionaliniam žygiui, t. y. Trojos karui, ir 
jo dėka užsimezgė glaudesni ryšiai su Azija, kurie 
graikams buvo labai vaisingi (Jasono žygis į Kolchidę, 
taip pat minimas poetų ir surengtas anksčiau negu 
Trojos karas, palyginti su pastaruoju jis buvęs visai 
izoliuotas). Pasak padavimo, šio bendro reikalo dings- 
tis buvo ta, kad vienas karalaitis iš Azijos prasikalto 
pažeisdamas vaišingumo teisę; jis pagrobė žmogaus, 
parodžiusio jam vaišingumą, žmoną. Agamemnonas savo 

galios ir įtakos dėka surinko graikų karalius; jo auto- 
ritetą Tukididas aiškina paveldimąja valdžia ir tuo, kad 
jis buvo gerokai stipresnis už kitus karalius jūroje 
(Homeras, Iliada, II, 108), tačiau, atrodo, susivienyta 
buvo be išorinės prievartos, per paprastas asmenines 
derybas. Helenams pavyko suvienyti jėgas tokiam žy- 
giui, kokio vėliau jau niekada nebuvo. Jų pastangomis 
Troja buvo užkariauta ir sugriauta, tačiau jie neketino 
jos užimti visam laikui, Taigi nebuvo pasiektas išorinis 
rezultatas — šitų vietovių kolonizacija; ir tautos susi- 
vienijimas šiam atskiram žygiui netapo ilgalaike poli- 
tine sąjunga. Tačiau poetas graikų tautai sukūrė am- 
žiną jos jaunystės ir dvasios paveikslą, ir nuo to laiko 
šis nuostabaus žmogiško heroizmo paveikslas tapo visos 
graikų raidos ir kultūros provaizdžiu, Panašiai ir vidur- 
amžiais matyti, kaip visas krikščioniškas pasaulis susi- 
vienijo, kad pasiektų bendrą tikslą, užkariautų viešpa- 
ties karstą, bet, nepaisant visų pergalių, galų gale taip 
pat nesėkmingai. Kryžiaus žygiai yra ką tik prabudusio 
krikščioniškojo pasaulio Trojos karas prieš paprastą, 
lygų sau mahometonizmo aiškumą. 

Karalių giminės žuvo iš dalies per individualias žu- 
dynes, iš dalies jos pamažu išmirė; tarp jų ir tautų ne- 
buvo jokio tikro dorovinio ryšio. Taip tautą ir karalių 
gimines vaizdavo ir tragedija: tauta yra choras, ji yra 
pasyvi, neveikli, o veikia ir nusikalsta herojai. Tarp 
jų nėra nieko bendra; tauta neturi vadovaujančios jė- 
gos, O tik apeliuoja į dievus. Tokios herojiškos indivi- 
dualybės kaip karaliai labai tinka būti dramatinio meno 
objektais, nes jie apsisprendžia savarankiškai ir indivi- 
dualiai, o nesiremia visuotiniais įstatymais, galiojančiais 
kiekvienam piliečiui; jų darbai ir jų žūtis yra indivi- 
dualūs. Tauta atsiskyrusi nuo karališkų giminių, nes 
jos laikomos kažkuo svetimu, kažkuo aukštesniu; joms 
tenka susikauti su likimu ir kentėti iki galo. Po to, kai 
karalių vaidžia atliko visa, ką ji turėjo atlikti, tapo 
nebereikalinga. Karalių giminės susinaikina arba žūna 
net be neapykantos, be kovos su tauta; priešingai, val- 
dovų šeimoms leidžiama ramiai naudotis savo turiais, 


o tai reiškia, kad po to atsiradusi liaudies valdžia ne- 
buvo laikoma kažkokiu absoliučiai nauju dalyku. Kaip 
nuo to smarkiai skiriasi kitų laikų istorijos! 

Šis karališkų giminių žlugimas prasideda po Trojos 
karo, ir iuo metu vyksta kai kurios permainos. Pelo- 
ponesas buvo užkariautas Heraklidų, kurie įvedė ra- 
mesnę tvarką, jau nedrumsčiamą nuolatinio genčių 
kraustymosi. Istorija vėl panyra į tamsą, ir nors mes 
gana tiksliai žinome kai kuriuos Trojos karo įvykius, 
vis dėlto nėra jokių tikrų žinių apie svarbius vėlesnės 
epochos, trukusios kelis šimtmečius, įvykius. Tie šimt- 
mečiai nebuvo žymūs kokiu nors bendru žygiu, jeigu 
tokiu žygiu nelaikysime, kaip pasakoja Tukididas, 
cChaikidiečių karo su eretriečiais Eubojos saloje, kur 
grūmėsi kelių tautybių aistovai. Miestai vegetuoja 
kiekvienas sau, ir jų gyvenime nėra nieko reikšmin- 
gesnio, išskyrus karą su kaimynais. Nors izoliuoti, jie 
klesti daugiausia versdamiesi prekyba; tai pažanga, ku- 
rios nesustabdė tada vykusi žiauri partijų tarpusavio 
kova. Viduramžiais Italijos miestai taip pat buvo ;sivėlę 
į nuolatinę išorinę ir vidinę kovą, bet vis dėlto pasie- 
kė tokį ryškų suklestėjimą. Graikų miestų klestėjimą 
toje epochoje, pasak Tukidido, rodo visur jų steigiamos 
kolonijos: pvz, Atėnai įsteigė kolonijas Jonijoje ir 
daugelyje salų; persikėlėliai iš Peloponeso įkūrė kolo- 
nijas Italijoje ir Sicilijoje. Vėliau kolonijos tapo lyg ir 
tam tikromis metropolijomis, pvz., Miletas, įkūręs daug 
miestų prie Propontidės (Marmuro) ir Juodosios jūros. 
Šitas kolonijų kūrimas, ypač laikotarpiu nuo Trojos 
karo iki Kyro epochos, yra labai savotiškas reiškinys. 
Jį galima paaiškinti taip. Pavieniuose miestuose valdžia 
buvo liaudies rankose, nes ji buvo aukščiausioji instan- 
cija, sprendžianti valstybės reikalus. Ilgalaikės ramybės 
sąlygomis labai išaugo gyventojų skaičius ir paspartėjo 
gyvenimo raida, ir šito tiesioginis padarinys buvo su- 
sikaupę dideli turtai, o su tuo visada susijęs didelio 
vargo ir skurdo atsiradimas. Pramonė mūsų supratimu 
neegzistavo, 0 žemės buvo greitai užimtos. Ir vis dėlto 
vargingiausios klasės dalis nesileido nustumiama į 

skurdą, nes kiekvienas jautėsi esąs laisvas pilietis. Tai- 
gi liko tik viena išeitis — kolonizacija; asmenys, skurs- 
tantys tėvynėje, galėjo ieškotis laisvų žemių kituose 
kraštuose ir gyventi kaip laisvi piliečiai, užsiimii žem- 
dirbyste. Taigi kolonizacija buvo piiemonė, palaikanti 
šiokią tokią lygybę tarp piliečių, tačiau ji yra tik pa- 
liaiyvas, tuojau pat vėl atsiranda ankstesnioji nelygy- 
bė, kurios pagrindas — turtiniai skirtumai. Senos aistros 
įsižiebdavo su nauja jėga, ir netrukus turtu pradėta 
naudotis siekiani valdžios; taip Graikijos miestuose 
iškildavo tironai. Tukididas sako: kai Graikija pratur- 
tėjo, miestuose atsirado tironų, ir graikai pradėjo uoliau 
užsiiminėti jūreivyste. Kyro laikų Graikijos istorija 
ypač įdomi; čia matyti valstybės su savo ypatinga api- 
brėžtimi: tuo metu formavosi savita graikų dvasia; 
kartu su ja susiformuoja savita religija ir valstybinė 
santvarka, ir tuos svarbius momentus dabar mes turime 
panagrinėti. 

Ieškodami graikų kultūros pradmenų, mes visų pir- 
ma vėl pastebime, kad Graikijos fizinės savybės neiš- 
siskiria tokiu būdingu vientisumu ir nesudaro tokios 
monotoniškos masės, kuri labai veiktų gyventojus; šios 
šalies fizinės savybės yra labai įvairios ir žmonėms ne- 
daro lemiamos įtakos. Dėl to neegzistuoja šeimyninių 
ir nacionalinių ryšių vienybė, tačiau kovodami prieš 
susiskaldžiusią gamtą ir jos jėgas žmonės turi labiau 
pasitikėti savimi ir įtempti savo nedideles jėgas. Taigi 
graikai buvo susiskaldę ir atsiskyrę, jiems teko remtis 
vidine dvasine jėga ir savo vyriškumųu; be to, jie buvo 
iš visų pusių erzinami ir bauginami, bejėgiai prieš 
gamtą, priklausomi nuo jos kaprizų ir baimingai įsi- 
klausantys į išorinį pasaulį, tačiau, kita vertus, dvasiš- 
kai perimdami ir padarydami sau pavaldų šitą išorinį 
pasaulį, jie buvo drąsūs ir pasitikėjo savo jėgomis. To- 
kie yra paprasčiausi jų kultūros ir reiigijos elementai. 
O jų mitologinių vaizdinių pagrindas yra gamios ob- 
jektai, tačiau ne kaip masė, o kaip individai. Tokio 
tipo visuotiniai vaizdiniai kaip Efeso Diana (t. y. gamta 
kaip visuotinė motina), Kibelė ir Astartė Sirijoje liko 


azijietiški ir neperimti graikų. Juk graikai tik įsiklauso 
į gamtos objektus ir užduodami nebylų klausimą nu- 
spėja jų reikšmę. Aristotelis sako, jog filosofijos pra- 
džia yra nuostaba; taip ir graikų požiūris į gamtą iš- 
auga iš tokios nuostabos. Tuo nenorima pasakyti, kad 
dvasia susiduria su kažkuo nepaprastu ir tai lygina su 
įprastiniais dalykais; juk intelektinis požiūris į gamtos 
reiškinių reguliarumą ir lyginamoji refleksija dar ne- 
egzistuoja; priešingai, judri graikų dvasia stebisi gam- 
tos natūralumu; ji su juo santykiauja ne abejingai, kaip 
su kažkuo, kas savaime suprantama, bet kaip su tai, 
kas dvasiai yra svetima, tačiau šia svetimybe ji pasitiki 
ir tiki, kad toje svetimybėje glūdi tai, kas dvasios 
atžvilgiu yra draugiška, su kuo ji gali sueiti į pozi- 
tyvų santykį. Šita nuostaba ir šita nuojauta yra pa- 
matinės kategorijos, tačiau helenai tuo neapsiribojo, 
bet tai, kas yra viduje ir su kuo susijusi klausiančioji 
nuojauta, pavertė apibrėžtų vaizdiniu, sąmonės objek- 
tu. Kas gamtiška, turi reikšmę ne tiesiogiai, o tik tada, 
kai gamtiškumą pertvarko jį įtarpinanti (der es ver- 
mittelt) dvasia; žmogui gamta yra ne tik paskata, ir 
jam turi reikšmę tik tai, kas yra pertvarkyta ir sukurta 
jo dvasios. Šitas dvasinis pradas neturi būti suprastas 
tik kaip paaiškinimas, kurį duodame tik mes; daugely- 
je graikų vaizdinių jis glūdi pats kaip neatskiriama jų 
dalis. Nujaučiantis, įsiklausantis, reikšmės ieškantis 
žvilgsnis į pasaulį, mums duotas visuminiame Pano 
vaizdinyje. Graikijoje Panas nėra objektyvioji visuma; 
jis yra neapibrėžtas pradas, kuris kartu yra susijęs su 
subjektyvumo momentu, jis yra neapibrėžtas siaubas, 
žmogų apimantis miškų tyloje; todėl jis ypač buvo 
garbinamas miškingoje Arkadijoje (.,paniška baimė“ 
yra įprastinis būdas išreikšti baime, neturinčia aiškios 
priežasties). Be to, Panas, keliantis siaubą, vaizduoja- 
mas grojantis fleita: taigi neapsiribojama vidine nuo- 
jauta, bet Pana galima išgirsti grojantį septynrage 
fleita. Taip, pirma, išsakomas neapibrėžtumas, kuri vis 
dėlto galima išgirsti, kita vertus, tai, kas girdima, yra 
klausančiojo subjektyvus vaizdinys ir aiškinimas. Grai- 

kai taip pat įsiklausydavo į šaltinių čiurlenimą ir kel- 
davo klausimą, ką jis galėtų reikšti, tačiau reikšmė 
nėra objektyvi šaltinio prasmė, o subjektyvi mintis 
paties subjekto, kuris po to najadę paverčia mūza. Na- 
jadės, arba šaltiniai, yra išorinis mūzų pradas. Tačiau 
nemirtingos mūzų giesmės nėra tai, kas išgirstama 
klausantis šaltinių čiurlenimo; jos yra kūriniai mąs- 
liai suklususios dvasios, kuri įsiklausydama kuria pati. 
Gamtos ir joje vykstančių kitimų interpretacija ir aiš- 
kinimas, jų presmės ir reikšmės parodymas yra subjek- 
tyvios dvasios veiksmas, tai, ką graikai vadina uavrerc. 
Apskritai šį žodį mes galime suvokti kaip tam tikrą 
žmogaus santyki su gamta. Mavreiva apima medžiaga ir 
interpretatorių, atskleidžianti prasmę. Platonas kalba 
apie tai ryšium su sapnais ir beprotybe, kuri apima 
sergantį žmogų: reikia interpretatoriaus, uavricę, kad 
būtų galima paaiškinti tuos sapnus ir ta bepročio klie- 
desi. Gamta graikui atsakinėdavo į jo klausimus; tai 
teisinga tuo požiūriu, kad žmogus, klausiamas gamtos, 
atsakymus rasdavo savo dvasioje. Dėl to gamtos žiūra 
tampa grynai poetine, nes pati dvasia kuria tą pras- 
mẹ, kuri išreiškia gamtos objektą. Graikai visur siekė 
interpretuoti ir aiškinti visa, kas gamtiška. Paskutinėje 
„Odisėjos“ knygoje Homeras pasakoja, kad, grai- 
kams didžiai gedint dėl Achilo mirties, virš jūros pa- 
sigirdo smarkus triukšmas: graikai jau buvo pasiruošę 
išsilakstyti, bet tada atsistojo patyręs Nestoras ir paaiš- 
kino jiems šitą reiškinį. Tetidė, pasakė jis, atėjo su 
savo nimfomis apraudoti savo sūnaus mirties. Kai grai- 
ku stovykloje prasidėjo maras. žynys Kalchas jiers pa- 
aiškino štai ką: Apolonas rūstauja dėl to, kad jo žy- 
nivi Chrysui už išpirką nebuvo gražinta duktė. Iš pra- 
džiu ir orakului buvo būdinga tokia aiškinimo forma. 
Seniausias orakulas buvo Dodonėje (netoli dabartinės 
Janinos). Herodotas sako, kad pirmosios šventyklos žy- 
nės į ją atvyko iš Egipto, tačiau toji šventykla nuo 
seniausių laikų buvo laikoma graikiška. Šventųjų ąžuo- 
lų lapų šlamėjimas ten buvo laikomas pranašyste: Ten 
buvo pakabinamos ir metalinės taurės. Tačiau susidau- 

žiančių taurių garsai buvo visiškai neapibrėžti ir netu- 
rėjo jokios objektyvios prasmės: prasmę, reikšmę teikė 
tik aiškinaniys žmonės. Taip ir Delfų Žynės, pasiner- 
damos į nesąmoningą būseną, pagauios įkvėpio svai- 
gulio (gavia) murmėdavo neaiškius garsus ir tik 
Kaviic į juos įdėdavo apibrėžią prasmę. Trofonijo urve 
buvo girdimas požemio vandenų šniokštimas, buvo re- 
gimos vizijos; bet šitiems neapibrėžtiems dalykams 
piasmę suteikdavo interpretuojanti ir sąmoninga dva- 
sia, Dar pažymėsime, kad dvasios jauduliai visų pirma 
yra natūralūs išoriniai akstinai, tačiau kartu tai yra 
ir vidiniai pokyčiai, vykstantys pačiame žmoguje, pa- 
našiai kaip sapnai ar beprotiškas Delfų žynės kliede- 
sys, kuriuos prasmingai interpretuoja tik uavtig. „ilia- 
dos“ pradžioje Achilas širsta ant Agamemnono ir keti- 
na apnuoginti kardą, bet jis greit sulaiko savo rankos 
judesį ir sutramdo savo pyktį, nes apsvarsto savo san- 
tykį su Agamemnonu. Poetas tai paaiškina tardamas: 
jį sulaikė Atėnė Paladė (išmintis, sąmonė). Kai Odisė- 
jas, viešėdamas fajakų krašte, savo diską nusviedė 
toliau už kitus, ir vienas iš fajakų parodė jam savo 
draugiškumą, poetas atpažįsta tai esant Atėnę Paladę. 
Taigi ši reikšmė yra toji vidinė, tikroji prasmė, kuri 
atpažįstama; šitaip poetai, o visų pirma Homeras, buvo 
graikų mokytojai, Mavieia apskritai yra poezija — ne 
chaotiškas fantazavimas, o iantazija, kuri į natūralumą 
įdeda dvasiškumą, ir yra prasmingas žinojimas. Todėl 
graikų dvasia apskritai neprietaringa, nes tai, kas jus- 
liška, ji įprasmina, todėl apibrėžtys siejasi su dvasia, 
nors, kaip bus parodyta, prietarai vėl įsiskverbia į ją 
iš kitos pusės, jeigų nuomonių ir veiksmų apibrėžtys 
atsiranda ne iš dvasios, o iš kito šaltinio. 

Tačiau graikų dvasią sužadindavo ne tik vidiniai 
ir išoriniai postūmiai, bet ir svetima tradicija, jau eg- 
zistuojanti kultūra, dievai ir dievų kultai. Nuo seno 
buvo ginčijamasi, ar graikų religija ir menai išsiplėtojo 
savarankiškai, ar prie to bus prisidėję išoriniai impul- 
sai. Jeigu šis ginčas vienpusiškai intelektinis, jis neiš- 
sprendžiamas; juk tai, kad graikai perėmė vaizdinius iš 

Indijos, Sirijos, Egipto, taip pat yra istoriška, kaip is- 
toriška yra tai, kad graikų vaizdiniai yra originalūs, 
o anie — svetimi, Herodotas taip pat sako: Homeras ir 
Heziodas graikams sukūrė dievus ir davė dievams var- 
dus — didingas teiginys, į kurį Kreiceris atkreipė ypa- 
tingą dėmesį; kita vertus, jis sako, kad Graikija savo 
dievų vardus gavo iš Egipto ir graikai klausė Dodonės 
orakulo, ar jiems dera priimti šituos vardus. Iš pirmo 
žvilgsnio tiedu teiginiai prieštarauja vienas kitam, ta- 
čiau iš tikrųjų jie visai derinasi vienas su kitu, nes 
graikai sudvasino visa, ką jie perėmė. Gamtiškumas, 
kurį žmonės paaiškina, jo vidus ir esmė yra dieviškumo 
apskritai pradžia. Kaip mene graikai galėjo perimti 
techninius įgūdžius, ypač iš egiptiečių, taip ir jų reli- 
gija iš pradžių galėjo būti perimta iš svetur, tačiau 
tiek viena, tiek kita jie pertvarkė savo savarankiška 
dvasia. 

Tokių svetimų religijos pradmenų pėdsakų galima 
rasti visur (Kreiceris savo „Simbolikoje“ į tai atkrei- 
pia ypatingą dėmesį). Žinomi Dzeuso meilės nuotykiai 
atrodo kaip pavieniai, atsitiktiniai, išoriški, bet galima 
įrodyti, kad jų pagrindas yra svetimi teogoniniai vaiz- 
diniai. Herkulis helenams yra tas dvasinis žmogiškasis 
pradas, kuris savo energija, dvylika žygių išsikovoja 
vietą Olimpe; šio pasakojimo pagrindas yra svetima 
Saulės, keliaujančios per dvylika Zodiako ženklų, 
idėja. Misterijos buvo tik tokie seni pradmenys, ir juo- 
se tikrai nebuvo jokios aukštesnės išminties palyginti 
su ta, kuri jau glūdėjo graikų sąmonėje. Visi atėnie- 
čiai buvo susipažinę su misterijomis, tik Sokratas ne- 
panoro į tai gilintis, nes jis gerai žinojo, kad mokslas 
ir menas neatsirado iš misterijų ir kad išmintis nieka- 
da negiūdi paslaptyje. Priešingai, tikrasis mokslas 
skleidžiasi atvirame sąmonės lauke. 

Dabar apibendrinkime, kas yra graikų dvasia. Pama- 
tinis apibrėžimas yra toks: dvasios laisvė yra sąlygo- 
ta ir esmingai siejasi su gamtiniu sužadinimu. Graikų 
laisvė sužadinta kitabūties ir ji yra laisva todėl, kad ji 
pakeičia sužadinimą ir produkuoja jį pati. Šis apibrė- 


žimas yra vidurys tarp žmogaus beasmeniškumo (tuo 
pavidalu, kuriuo mes jį įžvelgėme Azijos principe, kur 
dvasinis ir dieviškasis pradas egzistuoja tik gamtiškai) 
ir begalinio subjektyvumo kaip gryno tikrumo savimi, 
minties, kad Aš yra visko, kas turi ką nors reikšti, 
pagrindas. Graikų dvasia kaip vidurys susieta su gamta 
ir pakeičia ją savitaiga; todėl dvasiškumas dar nėra 
visiškai laisvas, jis neatsiranda visiškai iš savęs, savęs 
nesužadina. Graikų dvasia prasideda nuojauta ir nuo- 
staba ir eina toliau prie prasmės sukūrimo. Šita vieny- 
bė pasiekiama ir pačiame subjekte. Žmogaus gamtiniai 
elementai yra širdis, polinkis, aistra, temperamentas; 
visa tai per dvasią išsiplėtoja į laisvą individualybę, 
todėl charakteris nesisieja su visuotinėmis dorovinėmis 
jėgomis kaip pareigomis, bet dorovinis pradas pasirodo 
esąs ypatingos prasmės ir ypatingo subjektyvumo sie- 
kimas ir buvimas. Kaip tik tai graikų charakterį daro 
gražiaja individualybė, kurią sukuria dvasia, gamtinį 
pradą pertvarkydama į savo išraišką. Čia dvasios veik- 
la dar neranda savyje medžiagos ir saviraiškos organo; 
jai vis dar reikia gamtinio sužadinimo ir gamtinės 
medžiagos: ji dar nėra laisvas save apibrėžiantis dva- 
siškumas, o tik gamtiškumas, paverstas dvasiškumu — 
dvasinė individualybė. Graikų dvasia yra plastinis me- 
nininkas, iš akmens kuriantis meno kūrinį. Šio forma- 
vimo vyksme akmuo nelieka vien akmeniu ir forma, 
kuri jam suteikiama, nėra jam visai išoriška; priešingai 
savo prigimčiai, akmuo tampa dvasiškojo prado išraiš- 
ka ir šitaip yra pertvarkomas. Priešingai, savo dvasines 
koncepcijas įgyvendinančiam menininkui reikia ak- 
mens, dažų, juslinių pavidalų savo idėjos išraiškai; be 
tokio elemento jis negali nei pats suvokti idėją, nei 
Objektyvuoti ją kitiems, nes ji negali tapti jo mąstymo 
objektu. Tr egiptietiškoji dvasia šitaip perdirbdavo me- 
džiagą, tačiau gamtinis pradas dar nebuvo pavaldus 
dvasiniam; jie tik kovojo tarpusavyje; gamtinis pradas 
vis dar egzistavo sau kaip viena kūrinio pusė, kaip 
sfinkso kūne. Graikiškajame grožyje juslinis pradas yra 

tik ženklas, išraiška, apvalkalas, per kuriuos pasirodo 
dvasia. 

Dar reikia pridurti, kad būdamas toks pertvarkan- 
tis kūrėjas graikų dvasia suvokia savo laisvę savo 
kūriniuose, nes ji yra jų kūrėja, o jie yra vadinamieji 
žmogaus rankų kūriniai. Tačiau jie yra ne tik tai, bet 
ir amžinoji tiesa ir dvasios savyje ir sau galios, be to, 
jie yra tokiu pat mastu sukurti žmogaus, kokiu ir nesu- 
kurti. Jis gerbia ir garbina šituos vaizdinius ir paveiks- 
lus, šitą Dzeusą Olimpietį ir šitą Paladę Akropolyje ir 
lenkiasi jiems; lygiai taip pat jis gerbia ir šituos vals- 
tybės bei dorovės įstatymus; bet jis, žmogus, yra juos 
pradėjusios motinos įsčios, juos išmaitinusios krūtys; jis 
yra dvasinė jėga, juos išauginusi ir apvaliusi. Taigi 
dvasia džiaugsmingai gyvena savo kūriniuose, ir ji yra 
ne tik laisva savyje, bet ir suvokia savo laisvę; taip 
pagarba žmogiškajam pradui susilieja su pagarba die- 
viškajam pradui. Žmonės garbina dieviškąjį pradą sa- 
vyje ir sau, tačiau kartu garbina jį kaip savo darbą, 
savo kūrinį ir savo akivaizdžią būtį; taigi dieviškasis 
pradas garbinamas dėl to, kad garbinamas pradas žmo- 
giškasis, o žmogiškasis — dėl to, kad garbinamas die- 
viškasis, 

Taip apibrėžiamas šis pradas reiškiasi kaip gražioji 
individualybė, kuri yra graikiškojo charakterio esmė. 
Dabar reikia atidžiau pažvelgti į tuos pavienius spin- 
dulius, per kuriuos reiškiasi ši sąvoka. Visi jie yra 
meno kūriniai; mes galime juos nagrinėti kaip tris for- 
mas: kaip subjekiyvų meno kūrinį, t. y. kaip paties 
žmogaus sukurtą dalyką; kaip objektyvų meno kūrinį, 
t. y. kaip dievų pasaulio formavimą; pagaliau kaip poli- 
tinj meno kūrinį, t. y. valstybės ir joje gyvenančių indi- 
vidų pobūdį. 


Antras skyrius 


GRAŽIOSIOS INDIVIDUALYBĖS FORMOS 


Pirmas skirsnis 
SURIEKTYVUS MESNO KŪRINYS 


Žmogus su savo poreikiais su išorine gamta santy- 
kiauja praktiškai ir, tenkindamas savo poreikius bei 
sekindamas gamtą, jis stovi tarp gamtos ir savo kūri. 
nių, Tačiau gamtos objektai yra galingi ir įvairiausiais 
būdais priešinasi. Kad juos nugalėtų, žmogus įterpia ki- 
tus gamtos daiktus, t. y. gamtą nukreipia prieš vačią 
gamtą ir šiam reikalui išranda įrankių. Šie žmogaus 
išradimai priklauso dvasiai, ir tokius irankius dera ver- 
tinti labiau už gamtos objektus. Ir mes matome, kad 
graikai ypač moka juos vertinti; juk Homero poemose 
krenta į akis džiaugsmas, kurį jie sukelia žmoguje, 
Smulkiai pasakojama, kaip buvo padarytas Agamem. 
nono skeptras; su pasitenkinimu kalbama apie duris, be- 
sisukančias ant vyrių, apie ginklus ir namų apyvokos 
reikmenis. Žmogaus išradimų, padedančių valdyti gam- 
tą, garbė priskiriama dievams. 

Kita vertus, žmogus naudoja gamią ir papuošaiems, 
kurie yra turtingumo ženklas, be to, parodo, ką žmo- 
gus iš savęs padarė. Matyti, kad toks dėmesys papuo- 
šalams buvo labai išvysiytas Homero laikų Graikijoje, 
Barbarai ir civilizuotos tautos puošiasi, tačiau barbarai 
apsiriboja tik puošdamiesi, t. y. jų kūnas turi patikti 
savo išore. Bet papuošalas reikalingas tik tam, kad 
puoštų kažką kitą, t. y. žmogaus kūną, kuriame žmogus 
yra tiesiogiai ir kurį jis turi pertvarkyti kaip ir bet 
kurį kita gamtišką daiktą. Todėl pirmasis dvasinis inte- 
resas reiškiasi pastangomis kūną padaryti tobulu valios 
organu, 0 toks sugebėjimas, pirma, gali būti priemonė 
kitiems tikslams pasiekti, o kita vertus, jis pats gei 
būti savitikslis. Graikams būdingas begalinis siekimas 
parodyli save ir taip mėgautis. Nei juslinis malonumas, 

nei su juo susiję priklausomybė ir bukagalviški prieta- 
rai jiems nėra ramios būsenos pagrindas. Jie pernelyg 
stipriai sužadinti, pernelyg pasitiki savo individualybę, 
kad paprasčiausiai garbintų gamtą, kuri reiškiasi savo 
jėga ir gerumu. Po to, kai pasibaigė plėšikiškas gyveni- 
mas ir dosni gamta užtikrino ramybę bei saugumą, to- 
kia taikinga būsena padėjo išaugti graikų orumo ir 
savigarbos jausmui. Viena, jie yra pernelyg savaran- 
kiškos individualybės, kad juos galėtų pavergti prie- 
tarai, kita vertus, jie dar nėra tuščiagarbiai. Priešingai, 
iš pradžių turi išryškėti visa, kas esminga, kad tik 
po to juose suvešėtų tuštybė. Džiaugsmingas žmogiško 
orumo jausmas vietoj juslinio natūralumo ir poreikis 
ne tik ieškoti malonumų, bet ir parodyti save, kad tuo 
užsitarnautų garbę ir ja mMmėgautųsi, yra pagrindinis 
graikų apibrėžimas ir užsiėmimas. Kaip paukštis gieda 
laisvas ir niekieno nevaržomas, taip ir žmogus čia iš- 
reiškia tik tai, kas glūdi jo nesugadintoje žmogiškoje 
prigimtyje, kad šitaip save įtvirtintų ir būtų kitų pripa- 
žintas. Toks yra subjekiyvus graikų meno, kuriame 
žmogus laisvu gražiu judesiu ir nepaprastai mikliai 
savo kūną paverčia meno kūriniu, pradas. Iš pradžių 
graikai patys save pavertė gražiomis formomis, o po 
to jas objektyviai išreikšdavo marmure ir paveiks- 
luose. Taikingos varžybos žaidynėse, kur kiekvienas 
parodo, koks jis yra, labai senos. Homeras puikiai ap- 
rašo žaidynes, Achilo surengtas Patroklo garbei, tačiau 
jo poemose niekur nekalbama apie dievų statulas, nors 
jis mini Dodonės šventyklą ir Apolono lobyną Delfuose. 
Kaip aiškėja iš Homero poemų, į žaidynes įeina imty- 
nės ir kumštynės, bėgimas, važnyčiojimas, disko ir ie- 
ties metimas ir šaudymas iš lanko. Su šiais pratimais 
siejasi šokis ir dainavimas kaip džiaugsmingų bendrų 
linksmybių išraiška; šitie menai taip pat gražiai su- 
klestėjo. Ant Achilo skydo Hefaistas tarp kitko pavaiz- 
davo gražius jaunuolius ir merginas, judinančius mik- 
lias kojas taip greitai, kaip puodžius, sukantis savo 
skriemuli. Aplink stovinti minia tuo gėrisi, dieviškas 


dainius gieda ir groja arfa, o du pagrindiniai šokėjai 
sukasi ratelio viduryje. 

Šios žaidynės ir pratimai, ieikdavę tiek daug 
džiaugsmo ir garbės, iš pradžių buvo tik privatus rei- 
kalas ir buvo rengiamos tik ypatingomis progomis, ta- 
čiau vėliau jos tapo nacionaliniu reikalų ir buvo sie- 
jamos su tam tikru laiku ir tam tikra vieta. Be olimpi- 
nių žaidynių, rengiamų šventoje Elidės vietovėje, kitose 
vietovėse buvo švenčiamos Istmo, Pitijos ir Nemėjos 
žaidynės. 

Dėl vidinės šių žaidynių prigimties. Visų pirma žai- 
dimas priešinamas rimčiai, priklausomybei ir vargui. 
Tokios imtynės, toks bėgimas, tokios varžybos nebuvo 
rimtas reikalas; nebuvo jokio būtinumo gintis, nereikė- 
jo kovoti. Rimtas yra darbas santykyje su poreikiu: aš 
arba gamta turime žūti; jeigu viena turi išlikti, kita 
turi kristi. Tačiau palyginti su šia rimtimi žaidimas 
vis dėlto pasirodo esąs dar aukštesnio rango rimtis, nes 
jame gamta atsiveria dvasiai, ir nors tose varžybose 
subjektas dar nepasiekia aukščiausios rimties — min- 
ties, šiais kūno pratimais žmogus parodo savo laisvę, 
ir parodo kaip tik tuo, kad kūną jis paverčia dvasios 
organu. 

Vienas iš žmogaus organų, balsas, tiesiogiai yra 
toks elementas, kurio turinys yra šis tas plačiau negu 
tik paprastas jusliškumas ir kuris tokio turinio reikalau- 
ja. Mes matėme, kad giesmė susijusi su šokiu ir lydi 
jį. Bet vėliau giesmė tampa savarankiška ir reikalinga 
jai akompanuojančių muzikinių instrumentų; tada ji 
jau nebėra tokia pat neturininga giesmė, kaip paukš- 
čio moduliacijos, kurios, tiesa, gali išreikšti pojūtį, ta- 
čiau neturi jokio objektyvaus turinio; priešingai, gies- 
mė reikalauja turinio, kuris atsiranda iš vaizduotės ir 
dvasios ir kuris vėliau virsta objektyviu meno kūriniu. 

Aniras skirsnis 
OBJEKTYVUS MENO KŪRINYS 


Kai kiausiama apie giesmės turinį, reikia pasakyti, 
kad jos esminis ir absoliutus turinys yra religinis. Mes 
išsiaiškincme graikų dvasios sąvoką; religija yra ne 
kas kita kaip šita esmingoji sąvoka, tapusi objektu. 
Atlikdamas šią sąvoką ir dieviškasis pradas turi sa- 
vyje gamiiškąją jėgą kaip elementą, kuris pertvarko- 
mas į dvasinę jėgą. Iš šio gamtiškojo elemento dvasinės 
jėgos vaizdinyje išlieka tik analogiškas sąskambis, nes 
graikai garbino Dievą kaip dvasinį pradą. Todėl graikų 
Dievo mes negalime suprasti taip pat kaip indų Dievo 
vio požiūriu, kad turinys yra kokia nors garatos jėga, 
kurios aižviigiu Žmogiškasis pavidalas yra tik išorinė 
icrma; turinys yra pats dvasinis pradas, o gamtiškumas 
yra tik išeities taškas. Kita vertus, turime pasakyti, 
kad graikų Dievas dar nėra absoliuti laisva dvasia, O 
dvasia, pasireiškianti ypatingu būdu; ji yra žmogiškai 
rivota ir kaip apibrėžta individualybė dar priklauso nuo 
išorinių sąlygų. Objektyviai gražios individualybės yra 
graikų dievai. Čia Dievo dvasia yra tokia, kad ji pati 
kaip dvasia dar neegzistuoja sūu, o tiesiog yra, ji dar 
reiškiasi jusliškai, tačiau taip, kad jusliškumas nėra jos 
subsiancija, o tik jos reiškimosi elemenias. Nagrinėda- 
mi graikų miioiogiją mes turime vadovautis šia sąvoka, 
ir turime ja vadovautis juo labiau kad iš dalies dėl 
imokytumo, sukaupusio Le galo daug medžiagos, iš 
dalies dėl abstraktaus, skaidančio šios mitoiogijos, kaip 
ir graikų senovės istorijos, supratimo šioje srityje 
viešpatauja didžiausia painiava. 

Graikų dvasios sąvokoje mes išskyrėme du elemen- 
tus, gamtą ir dvasią, kurių santykis toks, kad gamta 
yra tik išeities iaškas. Toks gamtos pažeminimas graikų 
miiciogijoje reiškiasi kaip visumos posūkio taškas, kaip 
dievų karas, kaip tiianų nuverimas Dzeuso giminės 
pastangomis. Taip vaizduojamas perėjimas nuo Rytų 
prie Vakarų dvasios, nes titanai yra gamtinis pradas, 


gamtinės esybės, iš kurių atimama valdžia. Tiesa, jie 
garbinami ir po to, tačiau re kaip valdovai, nes jie 
ištremti į žemės pakraštį. Titanai — tai gamtos įėgos: 
Uranas, Cėia, Okeanas, Selenė, Helijas ir t. t. Kronas 
yra abstrakčiojo laiko, ryjančio savo vaikus, viešrata- 
vimas. Laukinė gimdymo jėga yra sutremdoma, ir Dzeu- 
sas pasirodo kaip valdovas naujųjų dievų, kurie turi 
dvasinę reikšmę ir patys yra dvasia *. Neįmanoma šic 
perėiimo nusakyti tiksliau ir naiviau negu tai padaryta 
čia; naujoji dievų karalystė skelbia, jog tikroji ju pri- 
gimtis yra dvasinė. 

Kita vertus, kaip jau buvo minėta, naujieji dievai 
savyje išsaugoja gamtiškumo momentus, o kartu tam 
tikrą santykį su gamtos jėgomis. Dzeusas veldo žaibą 
ir debesis, o Hera yra gamtiškumo kūrėja, tampančio 
gyvastingumo gimdytoja; be to, Dzeusas yra politinis 
dievas, dorovės ir svetingumo sargas. Okeanas kain 
toks yra tik gamics jėga; Poseidonas, nors ir išsaugoja 
stichinį laukiniškumą, vis dėlto yra ir dorovinė figūra: jis 
pastatė sienas ir sukūrė arkli. Helijas yra saulė kaip 
gamtos elementas. Toji šviesa pagal analogiją su dvasia 
virsta savimone ir iš Helijo atsiranda Apolonas. Vardas 
Avueioc yra nuoroda į ryšį su šviesa: Apolonas buvo 
Admeto piemuo, tačiau laisvai besiganantys jaučiai 
buvo paaukoti Helijui; jo spinduliai, pavaizduoti strėlių 
pavidalu, užmuša Pitoną. Šviesos idėjos negalima paša- 
linti iš šio dievo kain jame olūdinčios gamtos jėgos, 
nes ir kiti jo bruožai lengvai siejasi su ta idėja, ir 
Miulerio bei kitų autorių, neigiančių šią idėją, aiškini- 
mai yra daug labiau savavališki ir netikslūs. Juk Apo- 
Jonas yra pranašaujanti ir žinanti, viską apšviečianti 
dievybės šviesa; be to, jis yra gydantis ir stiprinantis, 
tačiau pražudantis dievas, nes jis žudo vyrus; jis yra 
išperkantis ir apvalantis dievas, pvz. priešingai eume- 
nidėms, senoms požemio deivėms, saugojančioms rūsčią 
ir griežtą teise: iis pats yra tyras, neturi žmonos, © tik 
seserį, ir nėra įsinainiojęs kaip Dzeusas į įvairias bjau- 


* Žr. Hegels Vorlesungen über die Philosophie der Religion, II, 
2 Aufl, S, 103 ir toliau, 

rias istorijas; be to, jis yra žinantis ir išsakantis, gies- 
mininkas ir mūsų vadas, panašiai kaip Saulė, vadovau- 
janti harmoningam šviesulių rateliui. Lygiai taip pat 
najadės virto mūzomis. Dievų motina Kibelė, dar Efese 
garbinama kaip Artemidė, Graikijoje beveik nebeat- 
pažistama: ji virtusi Artemide, skaisčia mergele-me- 
džiotoja, naikinančia laukinius žvėris. Jeigu būtų tei- 
giama, kad toks gamtiškojo prado virtimas dvasiniu 
yra mūsų arba vėlyvasis graikiškas alegorizavimas, į 
tai reikia atsakyti, kad kaip tik šis gamtiškojo prado 
virtimas dvasiniu ir yra graikiškoji dvasia. Graikų 
epigramose yra tokių perėjimų nuo jusliškumo prie 
dvasiškumo. Tik abstraktus intelektas negali suprasti 
tos gamtiškumo ir dvasiškumo vienybės. 

Toliau reikia pasakyti, kad dievus reikia suvokti 
kaip individualybės, o ne kaip abstrakcijas, pvz., kaip 
žinojimą, vienį, laiką, dangų, būtinumą. Tokios abstrak- 
cijos nėra šitų dievų turinys; jie nėra jokios alegorijos, 
jokios abstrakčios, daugeliu atributų apkabinėtos esy- 
bės, kaip Horacijaus necessitas clavis trabalibus. Dievai 
nėra ir simboliai, nes simbolis yra ženklas ar reikšmė, 
nurodantys į kažką kitą. Patys graikų dievai išreiškia 
tai, kas jie yra. Apolono galvos amžina ramybė ir 
mąslus aiškumas yra ne simbolis, o išraiška, per kurią 
pasirodo ir parodo savo akivaizdumą dvasia. Dievai yra 
subjektai, konkrečios individualybės; alegorinė esybė 
neturi jokių savybių, bet pati yra tik viena savybė. Be 
to, dievai yra skirtingų charakterių, nes kiekviename 
iš jų vyrauja vienas būdingas apibrėžtumas, tačiau vel- 
tui stengtumės šių charakterių visumą traktuoti kaip 
vieną sistemą. Žinoma, Dzeusas viešpatauja kitiems die- 
vams, tačiau jis neturi tikros jėgos, todėl jie gali lais- 
vai reikštis visa savo ypatingybe. Kadangi visas dvasi- 
nis ir dorovinis turinys buvo priskiriamas dievams, vie- 
nybė, kuri buvo iškelta virš jų, neišvengiamai turėjo 
likti abstrakti; taigi tai buvo beformis ir neturiningas 
fatumas, būtinybė, savo prigimtimi liūdna, nes ji yra 
bedvasė, o dievai su žmonėmis bendrauja draugiškai, 

270 nes jie yra dvasinės būtybės. Aukščiausiasis pradas, kai 


vienybė suvokiama kaip Dievas, kaip viena dvasia, 
graikams liko dar nežinomas. 

Kalbant apie atsitiktinumą ir išskirtinumą, būdingus 
graikų dievams, kyla klausimas, kur reikia ieškoti išo- 
rinių šito atsitiktinumo priežasčių. Pirma, jie atsiranda 
dėl vietinių aplinkybių, dėl graikų gyvenimo prado iš- 
sibarstymo, dėl to, kad graikų gyvenimas prasidėjo 
įvairiuose taškuose ir tuojau pat lėmė vietinių vaizdi- 
nių atsiradimą. Vietiniai dievai yra vieniši ir jų vaiz- 
diniai yra gerokai plaiesni už tuos, kurie atsiranda, 
kai jie vėliau įeina į dievų ratą ir yra apribojami; jie 
apibrėžiami pagal ypatingą sąmonę ir kai kurių vieto- 
vių, kuriose jie atsiranda, specifiką. Egzistuoja daugybė 
Herkulių ir Dzeusų, turinčių savo vietinę istoriją, pa- 
našiai kaip indų dievai, taip pat turintys šventyklas 
skirtingose vietose ir skirtingas istorijas. Panašaus po- 
būdžio yra katalikų šventieji ir legendos apie juos; le- 
gendų išeities taškas yra ne vietinis savitumas, 0, pvz., 
viena Dievo motina; vėliau pereinama prie įvairiausių 
vietinių ypatybių. Graikai apie savo dievus pasakoja 
linksmas ir žavingas istorijas, neturinčias ribų ir pa- 
baigos, nes iš gyvos graikų dvasios nuolai trykšta vis 
naujos miniys. 

Antrasis ypatumų šaltinis yra gamtos religija, kurios 
vaizdiniai išsaugojami, atkuriami ir iškreipiami graikų 
mituose. Su pirmapradžių mitų išsaugojimu siejasi gar- 
siosios misterijos, kurias mes jau minėjome. Šitos grai- 
kų misterijos dėl savo nesuprantamumo ir tariamos 
jose glūdinčios išminties visais laikais žadino smalsumą. 
Visų pirma reikia pasakyti, kad šitie seni ir pirmapra- 
džiai dalykai kaip tik todėl, kad jie yra pradiniai, nėra 
kuo nors aukštesni, o priešingai, jie antraeiliai ir kad 
šitos paslaptys neišreiškė jokių grynesnių tiesų ir, nors 
daugelio nuomonė bylojo ką kita, jose neglūdėjo prie- 
šingas daugiadievystei mokymas, pripažįstantis vieną 
Dievą. Misterijos veikiau buvo senoviški kultai, ir bū- 
tų Neistoriška ir Kvaila jose ieškoti gilių filosofemų, 
nes jų turinys, priešingai, buvo tik gamtinės idėjos, 
šiurkštūs vaizdiniai apie visuotinę kaitą gamtoje ir apie 


271 


272 


visuotinį gyvastingumą. Palyginkime visus istorinius 
duomenis apie misterijas. Rezultatas neišvengiamai 
bus tas, kad misterijos yra ne žinių sistema, o jusli- 
Ass apeigos ir vaidinimai, kurie tik simboliškai vaiz- 
davo visuoiinius gamtos procesus, pvz, Žemės sat- 
tykius su dangaus reiškiniais. Vaizdinių apie Cererą 
ir Prozerpiną, apie Bakchą ir jo žygį pagrindas buvo 
gamtos apskritai supratimas, o vėliau prie šio bendro 
s.piaiimo prisiuėjc neaiškūs pasakojimai ir scenos, ku- 
riose pagrindinis interesas buvo nukreiptas į gyvybinę 
jėgą ir jos pokyčius. Procesui, anaiogiškam tam, kuris 
vyksia gamioje, pavaldi ir dvasia, nes ji turi gimti du 
kaitus, t. y. save paneigti savyje; todėl misterijų sce- 
nos, nors ir menkai, tačiau primindavo dvasios pri- 
gimiį. Graikams jos buvo tai, kas kėlė siaubą; juk 
žmoguje prabunda įgimtas baimės jausmas, kai jis ma- 
io, kad prasmė glūdi tokioje formoje, kuri, būdama jus- 
linė, neišreiškia šitos prasmės, todėl ir atstumia, ir 
traukia, ir dėl vos girdimos prasmės pažadina jame nuo- 
jautas, tačiau kartu savo baisia forma jame pažadina 
ir siaubą. Eschilas buvo kaitinamas tuo, kad savo tra- 
gedijose išniekinęs misterijas. Neapibrėžii misterijų 
vaizdiniai ir simboliai, kuriuose visa, kas reikšminga, 
uk nujaučiama, nesuderinami su aiškiomis ir grynomis 
formomis ir sukeiia grėsmę jas sunaikinti; dėl to meno 
dievai aisiskiria nuo misierijų dievų, ir būtina griežiai 
skirti šias dvi sritis. Didesnę dalį savo dievų graikai 
perėmė iš kitų šalių; Herodotas iai aiškiai parodo pa- 
sakodamas apie Egiptą, tačiau šie svetimi mitai buvo 
graikų perivarkyti ir sudvasinii, ir tai, kas buvo per- 
imta iš svetimų teogonijų, heienų lūpose virto tokia 
istorija, kuri dažnai buvo piktžodžiavimas prieš die- 
vus. Panašiai ir žvėrys, egiptiečių laikomi dievais, grai- 
kų pasakojimuose virto išoriniais ženklais, egzistuojan- 
čiais šalia dvasinio dievo, Graikų dievai su savo charak- 
ieiio ypatumais vaizduojami žmonių pavidalu, ir šitas 
an':opomoriizmas laikomas jų trūkumu. Prieš tokią 
nuomonę tuojau pat reikia pasakyti, jog žmogus kaip 
dvasinė būtybė yra graikų dievų tiesa, per kurią jie 


pakyla aukščiau visų gamtiškųjų dievybių ir aukščiau 
visų vienio ir aukščiausiosios esybės abstrakcijų. Kita 
vertus, graikų dievų pranašumu irgi laikoma tai, kad 
jie vaizduojami kaip žmonės, o krikščionių Dievui 
esą kaip tik šito ir trūksta, Šileris sako: „Ten, kur dievai 
dar buvo labiau žmogiški, o žmonės labiau dieviški". 
Tečiau graikų dievų negalima laikyti žmogiškesniais už 
krikščionių Dievą. Kristus yra daug labiau žmogus: 
jis gyvena, kenčia, miršta ant kryžiaus, o tai yra daug 
žmogiškiau negu graikų grožio žmogus. Kalbant apie 
bendrus graikų ir krikščionių religijos bruožus, apie 
jas abi reikia pasakyti, kad jeigu Dievas turi apsireikš- 
ti, jo gamtiškumas turi būti sudvasinias, o jusliniam 
vaizdiniui tai gali būti tik žmogus, nes jokia kita for- 
ma negali pasirodyti dvasios pavidalu. Tiesa, Dievas 
reiškiasi saulėje, kalnuose, medžiuose, visame kame, 
kas gyva, bet šitoks gamtiškas reiškimasis nėra dvasios 
fcrma: tokiu atveju Dievas veikiau yra suvokiamas 
subjekto viduje. Jeigu pats Dievas turi reikštis, graikų 
dvasia dar nepasiekė subjektyvumo gelmės, tikras su- 
sitaikymas joje dar neįmanomas ir žmogiškoji dvasia 
dar nėra absoliučiai pateisinta, Šį trūkumą rodo jau 
tai, kad virš dievų siovi falumas kaip grynasis sub- 
jektyvumas; jį rodo ir tai, kad žmonės priima savo 
sprendimus ne patys, o juos išgirsta iš savo orakulų. 
Tiek žmogiškas, tiek dieviškas subjektyvumas kaip 
kažkas begalinis dar nepriima absoliutaus sprendimo 
remdamasis tik savimi. 


Trečias skirsnis 
POLITINIS MENO KŪRINYS 


Valstybė susieja dvi išnagrinėtas subjektyviojo ir 
Objekiyviojo meno kūrinio puses. Valstybėje dvasia 
yra objektas ne tik kaip dieviškasis pradas, ne tik 
subjektyviai formuojama į gražųjį kūniškumą, bet kar- 
tu yra pavienio individo save suvokianti dvasia. 

Tik demokratinė santvarka tiko tokiai dvasiai ir t0- 
kiai valstybei. Rytuose mes matėme nuosiabų despotiz- 
mą kaip Rytų pasaulį atitinkančios formos suklestėjimą; 
lygiai taip pat demokratinė forma Graikijoje yra pa- 
saulinis istorinis apibrėžtumas. Kaip tik Graikijoje eg- 
zistuoja individo laisvė, bet ji dar nepasiekė tos abs- 
trakcijos, kai subjektas visiškai priklauso nuo substan- 
cinio prado, nuo valstybės; tačiau joje individuali valia 
laisva visu savo gyvastingumu, o savo individualumu 
ji yra substancinio prado padarinys. Priešingai, Romoje 
mes matysime rūstų viešpatavimą individams, kaip ger- 
manų pasaulyje — monarchiją, kurioje individas su- 
eina į santykį ne tik su monarchu, bet ir su visa mo- 
narchine organizacija ir joje veikia, 

Demokratinė valstybė nėra patriarchalinė, ji nesirę- 
mia dar neišsiplėtusiu pasitikėjimu, bet jai reikalingi 
įstatymai ir teisinio bei dorovinio pagrindo sąmonė, be 
to, būtina, kad tie įstatymai būtų suvokti kaip pozily- 
vus dalykas. Karalių laikais Eladoje dar nebuvo poli- 
tinio gyvenimo, vadinasi, egzistavo tik menki įstaty- 
mų leidybos pėdsakai. Tačiau laikotarpiu tarp Trojos 
karo ir Kyro epochos atsirado įstatymų leidybos porei- 
kis. Pirmieji įstatymų leidėjai žinomi kaip sepiyni išmin- 
čiai, kurių dar negalima laikyti sofistais ir išminties mo- 
kytojais, kad jie sąmoningai dėstytų visa, kas teisinga 
ir teisų; jie buvo tik mąstantys žmonės, kurių mąstymas 
vis dėlio nepakilo iki tikro mokslo lygio. Jie buvo 
praktikai ir politikai, ir jau buvo minėta apie gerus 
patarimus, kuriuos du iš jų, Talis Miletietis ir Biantas 
Prienietis, davė Jonijos miestams. Atėniečiai pavedė 
Solonui duoti jiems įstatymus, nes turimi įstatymai jų 
jau nebepatenkino. Solonas Atėnuose sukūrė tokią vals- 
tybinę santvarką, kur visi gavo vienodas teises, nors 
demokratija neiapo visiškai abstrakti. Svarbiausias de- 
mokratijos momentas yra dorovinis nusiteikimas. Dory- 
bė yra demokratijos pagrindas, sako Monteskjė; šis 
posakis yra tiek pat svarbus, kiek ir teisingas įprastinio 
požiūrio į demokratiją atžvilgiu, Individui esminę reikš- 
mę čia turi teisės substancialumas, valstybės reikalai, 


visuotiniai interesai, tačiau visa tai čia reiškia kaip pap- 
ročiai, kaip objektyvi valia, todėl moralė tikrąja 
prasme — kaip vidinis įsitikinimas ir ketinimas — dar 
neegzistuoja. Įstatymas egzistuoja savo turiniu kaip lais- 
vės įstatymas ir kaip protingas įstatymas, ir jis galio- 
ja, nes jis yra tiesioginis įstatymas. Kaip grožyje dar 
glūdi gamtiškasis elementas, pasireiškiantis per jusliš- 
kuma, taip šioje dorovėje įstatymai dar egzistuoja kaip 
gamtinė būtinybė. Graikai lieka grožio rėmuose ir dar 
nepasiekia aukštesniojo, tiesos, požiūrio. Kadangi pap- 
rotys ir įprotis yra forma, kuria siekiamas ir įgyven- 
dinamas teisingumas, kaip tik jie pasirodo esą patvarus 
elementas, ir juose dar nėra refleksijos ir valios subjek- 
tyvumo — betarpiškumo priešų. Todėl bendruomeniniai 
interesai gali reikštis kaip piliečių valia ir sprendi- 
mai — ir tai turi būti graikų valstybinės santvarkos 
pagrindas, nes dar nėra tokio principo, kuris trukdytų 
įgyvendinti dorovę. Čia yra vienintelė galima demok- 
ratinė santvarka: piliečiai dar nesuvokia savo išskirti- 
numo, vadinasi, ir blogio; objektyvioji valia juose dar 
nesuskilusi. Dievaitė Atėnė yra patys Atėnai, t. y. reali 
ir konkreti piliečių dvasia. Dievas nustoja juose gy- 
venti tik tada, kai valia sugrįžta į save, kai ji pasiekia 
jai svetimą žinojimo ir sąžinės sritį ir radikaliai atskiria 
subjektyvumą nuo objektyvumo. Tokia tikroji demok- 
ratinės santvarkos situacija: jos teisėtumas ir absoliutus 
būtinumas remiasi šita imanentine objektyvia dorove. 
Dabartinėse demokratijos sampratose šito teisėtumo ne- 
bėra: bendruomenės interesai, visuomeniniai reikalai 
turi būti svarstomi ir sprendžiami liaudies; pavieniai as- 
menys privalo tartis, išsakyti savo nuomonę ir balsuoti 
dėl to, kad valstybiniai interesai ir visuomeniniai rei- 
kalai sutampa su jų interesais ir reikalais. Visa tai vi- 
siškai teisinga, bet esminę aplinkybę ir esminį skirtu- 
mą lemia tai, kas yra tie pavieniai asmenys. Jie turi 
absoliučią teisę tik tada, kai jų valia dar yra objektyvi 
valia, kai ji dar nesiekia to ar kito dalyko, kai ji dar 
nėra tik gera valia. Juk gera valia yra tai, kas privatu, 
ji remiasi individų moralumu, jų įsitikinimais ir vidi- 

niu pasauliu. Kaip tik subjektyvioji laisvė, kuri yra 
mūsų laikų pasaulio laisvės principas ir ypatinga for- 
ma, kuri yra mūsų valstybės ir mūsų religinio gyveni- 
mo absoliutus pagrindas, Graikijai galėjo būti tik pra- 
žūlinga. Vidutinis pasaulis buvo artimas graikų dvasiai, 
jie jį turėjo greitai pasiekti, tačiau kaip tik vidujybė 
pražudė graikų pasaulį, nes jų valstybinė santvarka 
neatitiko jos ir nežinojo šito apibrėžtumo, nes ji toje 
santvarkoje neglūdėjo. Apie pirmąją ir tikrąją graikų 
laisvės formą mes apskritai galime teigti, kad jie netu- 
rėjo jokios sąžinės; jų įprotis gyventi tėvynei buvo ne- 
refleksuotas, Jie nežinojo valstybės abstrakciios, būdin- 
gos mūsų intelektui, o jų tikslas buvo gvvoji tėvynė: ši- 
tie Atėnai, šita Sparta, šitos šventyklos, šitie altoriai, 
šitas bendro gyvenimo būdas, šitas bendras piliečių ra- 
tas, šitie papročiai ir įpročiai. Graikui tėvynė buvo bū- 
tinybė, be kurios jis negalėjo gyventi. Sofistai, išmin- 
ties mokytojai, pirmieji išplatino subjektyviaąją reflek- 
siią ir naująjį mokslą, mokslą kad kiekvienas privalo 
veikti pagal savo įsitikinimus. Kai tik atsiranda reflek- 
sija, kiekvienas pasirodo turįs savo nuomone; svarsto- 
ma, ar negalima pagerinti teisės, užuot laikytis to, kas 
vra, griebiamasi savo įsitikinimų: šitaip atsiranda sub- 
jektyvi, nepriklausoma laisvė, kai individas gali viską 
grįsti savo sąžine, net maištaudamas prieš eczistuojan- 
čia valstybinę santvarką. Kiekvienas turi savo principus 
ir yra isitikinęs, jog geriausia yra tai, ką jis pats Iai- 
ko geriausiu, ir jog tai turi būti įsyvendinta tikrovėje. 
Apie šį nuopuolį jau užsimena Tukididas, sakęs, jog 
kiekvienas mano, kad be jo viskas vyksta blogai. 
Tai aplinkybei, kad kiekvienas laikosi savo nuomo- 
nės, prieštarauja pasitikėjimas didžiomis asmenybėmis. 
Ankstesniais laikais atėniečiai pavedė Solonui duoti 
jiems įstatymus, Spartoje Likurgas reiškiasi kaip įsta- 
tymu. leidėjas ir organizatorius, bet tai nereiškia, kad 
Maudis galvoja, jog kaip tik ji žino tai, kas geriausia. 
Tr vėliau liaudis rodė pasitikėjimą didžioms plaztinėms 
figūroms: Kleisteniui, dar labiau demokratizavusiam 
santvarką, Miltiadui, Temistokliui, Aristidui, Kimonui, 


kurie vadovavo atėniečiams karuose su Persija, ir Pe- 
rikliui, didžiajam Atėnų šviesuliui; bet po to, kai tik 
bent vienas iš šių didžių žmonių atlikdavo visa, kas 
buvo reikalinga, kildavo pavydas, t. y. lygybės jaus- 
mas ypaiingo talento aižvilgiuų, ir jis buvo metamas į 
kalėjimą arba iširemiamas. Pagaliau liaudyje atsirado 
sikofantų, šmeižusių visus didžiuosius individus ir žmo- 
nes, stovėjusius prie valstybės vairo. 

Tačiau kalbant apie graikų respublikas reikia ai- 
kreipti ypatingą dėmesį dar į tris aplinkybes. 

1. Su tokia demokratija, kuri egzistavo tik Graiki- 
joje, susiję orakulai. Savarankiškiems sprendimams 
Teikia tvirtos subjektyvios valios, besiremiančios sva- 
riais argumentais; tačiau graikai dar neturėjo tokios ga- 
lingos ir stiprios valios. Imantis kolonizacijos, priimant 
svetimus dievus, karvedžiui ryžtantis mūšiui visada 
buvo klausiama orakulo. Prieš mūšį prie Platėjos Pau- 
sanijas būrė iš aukojamų gyvulių, ir pranašas Tisame- 
nas jam paaiškino, jog aukos rodo graikams palankius 
ženklus tik tuo atveju, jeigu jie liks šiapus Asopo upės, 
bet ne tada, jeigu jie persikelių per tą upę ir pradėtų 
mūšį. Todėl Pausanijas laukė puolimo. Ir savo priva- 
čiuose reikaluose graikai nepriimdavo savarankiškų 
sprendimų, O veikiau vadovaudavosi kuo kitu. Žino- 
ma, toliau progresuojant demokratijai matyti, kad 
sprendžiant svarbiausius reikalus orakulas jau nebuvo 
klausiamas, o lemiamą reikšmę turėdavo kai kurių 
tautos oratorių ypatingos nuomonės. Kaip toje epocho- 
je Sokratas klausė savo demono, taip liaudies vadai ir 
tauta savarankiškai spręsdavo reikalus. Tačiau kaip tik 
tuo metu prasidėjo valstybinės santvarkos nuosmukis, 
suirutė ir nuolatinės permainos. 

2. Kita aplinkybė, į kurią reikia atkreipti dėmesį, 
buvo vergija. Ji buvo būtina gražiosios demokratijos 
salyga, davusi galimybę kiekvienam piliečiui teisę ir 
priedermę viešai sakyti ir Išklausyti kalbas apie vals- 
tybės valdymą, daryti gimnastikos pratimus ir dalyvauti 
šventėse. Tam buvo būtina, kad pilietis būių laisvas 
nuo rankų darbo ir kad kasdieniniai darbai, kuriais už- 

siima mūsų laisvieji piliečiai, būtų atliekami vergų. 
Piliečių lygybė buvo susijusi su vergų išskyrimu iš 
politinio gyvenimo. Vergija išnyksta tik tada, kai atsi- 
randa begalinė valios savirefleksija, kai teisė laikoma 
laisvo Žmogaus neaiskiriama dalimi, o žmogus yra lais- 
vas iš prigimties, nes apdovanotas protu. Tačiau čia 
mes dar laikomės tokios dorovės, kuri yra tik įprotis 
ir paprotys ir todėl yra išimiis empirinėje tikrovėje. 
3. Trečia, reikia dar pasakyti, kad tokia demokra- 
tinė santvarka galima tik nedidelėse valstybėse, kurių 
plotas nedaug didesnis už miesto plotą. Visa Atėnų 
valstybė buvo susitelkusi viename mieste; pasakojama, 
kad Tesėjas suvienijo išsibarsčiusias gyvenvietes; Pe- 
riklio epochoje prasidedant Peloponeso karams, įsiver- 
žus spartiečiams visi Atėnų teritorijos gyventojai subė- 
go į miestą. Tik tokiuose miestuose interesas apskri- 
tai gali būti vienodas, o didelėse valsiybėse, priešingai, 
iškyla įvairių, vienas kitam prieštaraujančių interesų. 
Bendras gyvenimas viename mieste, ta aplinkybė, kad 
piliečiai kasdien mato vienas kitą, padaro galimą bend- 
rą kultūrą ir gyvastingą demokratiją. Demokratijoje 
svarbiausia yra tai, kad piliečio charakteris būtų plas- 
tiškas ir vientisas. Jis privalo būti svarbiame pasitari- 
me, prisidėti priimant sprendimą ne tik balsuodamas, 
bet entuziastingai skatindamas kitus ir kitų skatinamas, 
be to, čia interesas apima visą žmogų ir net pačiame 
vyksme reiškiasi entuziazmas, būdingas sprendimui. Su- 
pratimas, kurį turi pasiekti visi, turi būti įteigtas indi- 
vidus įkaitinant kalba. Jeigu tai būtų daroma raštų, 
abstrakčiai ir negyvastingai, individai neužsidegtų gin- 
dami bendrą interesą, ir kuo jų daugiau, tuo menkesnį 
svorį turėtų atskiras balsas. Žinoma, ir didelėje vals- 
tybėje galima apklausti visus, rinkti balsus visose bend- 
ruomenėse ir skaičiuoti rezultatus, kaip tai yra daręs 
prancūzų Konventas. Tačiau tai iš esmės nevykęs rei- 
kalas, ir šiuo atveju pasaulis virsta kažkokiu popieriniu 
pasauliu, praradusiu gyvastingumą. Todėl Didžiojoje 
Prancūzijos revoliucijoje respublikoniškoji konstitucija 


niekada nebuvo demokratiška, ir, prisidengus laisvės 
ir lygybės kauke viešpatavo tironija ir despotizmas. 

Dabar mes pereiname prie antrojo Graikijos isto- 
rijos laikotarpio. Pirmuoju laikotarpiu graikų dvasia 
sustiprėjo ir subrendo, ji tapo tokia, kokia ji yra; ant- 
rasis laikotarpis rodo, kaip ji reiškiasi, kaip reiškiasi 
visu savo puikumu, kaip pasirodo įvykyje, reikš- 
mingame visam pasauliui, pateisina savo principą ko- 
voje ir pergalingai jį gina nuo antpuolio, 


Karai su persais 


Apskritai kiekvienos tautos istorijos laikotarpį, ku- 
ris siejasi su ankstesne pasauline istorine tauta, reikia 
laikyti antruoju laikotarpiu. Pasaulinę istorinę reikšmę 
turėjo graikų susidūrimas su persais; Graikija čia pa- 
sirodė iš pačios geriausios pusės. Karų su Persija dings- 
tis buvo Jonijos miestų sukilimas prieš persus, nes 
atėniečiai ir eretriečiai Jonijos miestams suteikė pa- 
galbą. Atėniečius šiam reikalui ypač paskatino ta ap- 
linkybė, kad Peisistrato sūnus, kai jam vėl nepavyko 
užgrobti valdžios Atėnuose ir gauti paramą Graikijoje, 
pagalbos kreipėsi į Persijos karalių. Istorijos tėvas 
mums paliko puikų šitų Persijos karų aprašymą, ir tam 
tikslui, kurio mes čia siekiame, mums nėra reikalo 
smulkiai pasakoti apie šiuos įvykius. 

Prasidedant Persijos karams hegemonija priklausė 
Lakedemonui, pasiekusiam ypač didelę įtaką, ypač Pe- 
loponese, iš dalies dėl to, kad jis nugalėjo ir pavertė 
vergais laisvą meseniečių tautą, 0 iš dalies dėl to, kad 
kelioms graikų valstybėms jis padėjo išvyti savo tiro- 
nus. Iniršęs dėl to, kad graikai suteikė pagalbą jonie- 
čiams, Persijos karalius pasiuntė į graikų miestus he- 
roldus, reikalaudamas žemės ir vandens, t. y. pripažin- 
ti jo aukščiausią valdžią. Pasiuntiniai buvo su panieka 
išvyti, o lakedemoniečiai net įmetė juos į šulinį, bet 
vėliau taip gailėjosi šito, kad atsipirkdami pasiuntė į 
Sūzus du lakedemoniečius. Tada Persijos karalius į 
Graikiją pasiuntė kariuomenę. Prieš šias graikus pra- 

nokstančias karo jėgas prie Maratono, vadovaujami 
Miltiado, kariavo tik atėniečiai ir platėjiečiai ir iškovo- 
jo pergalę. Vėliau Kserksas su savo nesuskaičiuojamais 
pulkais pakilo į žygį prieš Graikiją (Herodotas smul- 
kiai pasakoja apie šį žygį); šią grėsmingą sausumos 
armiją parėmė ne mažiau grėsmingas laivynas. Greit 
buvo užkariautos Trakija, Makedonija, Tesalija, bet 
įėjimas į tikrąją Graikiją, Termopilų tarpeklis, buvo 
ginamas 300 spartiečių ir 700 tespiečių, kurių likimas 
gerai žinomas. Savanoriškai palikti Atėnai buvo su- 
griauti; dievų atvaizdai persams, garbinusiems befor- 
miškumą ir amorfiškumą, kėlė pasišlykštėjimą. Nors 
graikai stokojo vienybės, persų laivynas buvo nuga- 
lėtas prie Salamino; įsimintina šios pergalės diena kejs- 
tai siejasi su trijų didžiausių Graikijos tragikų gyve- 
nimu: Eschilas kovojo ir prisidėjo prie pergalės, Sofok- 
lis šoko pergalės šventėje, gimė Euripidas. Po to ka- 
riuomenė, vadovaujama Mardonijo ir likusi Graikijoje, 
prie Platėjos buvo sumušta Pausanijo, ir persų galybė 
buvo palaužta keliais požiūriais. 

Taip Graikija buvo išvaduota iš priespaudos, kuri 
grasino ją sutraiškyti. Žinoma, yra buve ir didesnių 
mūšių, tačiau šių mūšių atminimas amžinai gyvas ne 
tik tautų istorijoje, bet ir moksle, mene ir visame ka- 
me, kas kilnų ir dorovinga. Juk tai yra pasaulinės is- 
torinės pergalės: jos išgelbėjo kultūrą ir dvasios jėgą 
ir visiškai nusilpnino azijietiškąjį principą. Ar ir kitais 
atvejais žmonės neaukodavo visko, kad tik pasiektų 
tam tikrą tikslą, ar retai mirdavo kariai, vykdydami 
savo pareigą ir gindami tėvynę? Šiuo atveju stebina ne 
tik drąsa, genijus, vyriškumas, bet ir turinys, veiks- 
mas, rezultatas yra nepakartojami. Visi kiti mūšiai 
įdomūs tik iš dalies, o graikų šlovė nemirtinga, nes jie 
išgelbėjo didį reikalą. Pasaulinėje istorijoje šlovės nu- 
sipelnė ne formali drąsa, ne vadinamieji nuopelnai, 
o peties reikalo vertė. Čia ant svarstyklių buvo padėti 
pasaulinės istorijos interesai. Čia grūmėsi Rytų des- 
potizmas, t. y. pasaulis, suvienytas vieno. valdovo 
valdžios, ir, kita vertus, susiskaidžiusios, nedidelės ir 


neturtingos, tačiau laisvo individualumo įkvėptos vals- 
tybės. Niekada istorijoje taip nuostabiai nepasireiškė 
dvasinės jėgos pranašumas prieš masę, ir, beje, prieš 
tokią masę, kurios negalima ignoruoti. Šis karas ir 
svarbiausių valstybių gyvenimo raida po karo yra pats 
šauniausias Graikijos istorijos tarpsnis; visa, kas glū- 
dėjo graikų principe, tuo metu tobulai išsiskleidė ir 
akivaizdžiai išryškėjo. 

Atėniečiai dar ilgai tęsė savo grobiamuosius karus 
ir per juos praturtėjo, o lakedemoniečiai, neturėję lai- 
vyno, laikėsi ramiai. Netrukus atsiranda prieštaravimų 
tarp Atėnų ir Spartos — pamėgta istorinių svarstymų 
tema. Galima sakyti, kad svarstymai apie tai, kokiai 
valstybei reikia atiduoti pirmenybę, yra tušti ir kad 
reikia parodyti, kaip kiekviena iš jų buvo būtina ir 
vertinga forma. Galima, pvz. daug pasakyti Spartos 
naudai, galima kalbėti apie papročių griežtumą, apie 
paklusnumą ir t. t, tačiau svarbiausia šios valstybės 
idėja yra politinė dorybė, kuri, tiesa, yra bendras 
Atėnų ir Spartos bruožas, tačiau kuri vienoje iš šių 
valstybių išsivystė į laisvos individualybės meno kūrinį, 
o kitoje išliko pasinėrusi į substanciją. Prieš pradėda- 
mi kalbėti apie Peloponeso karą, kuris kilo dėl Spar- 
tos ir Atėnų nesutarimų, mes turime tiksliau išsiaiš- 
kinti šių dviejų valstybių pagrindinį charakterį ir jų 
skirtumus politiniu ir doroviniu požiūriais. 


Atėnai 


Jau minėjome, kad Atėnai kitų Graikijos sričių 
gyventojams buvo prieglobstis, į kurį suplaukdavo la- 
bai įvairių žmonių. Atėnuose derinosi įvairios žmogaus 
veiklos kryptys: žemdirbystė, amatai, prekyba, dau- 
giausia jūromis, tačiau visa tai būdavo dingstis įvai- 
riausio tipo nesutarimams. Anksti atsirado prieštaravi- 
mu tarp senų turtingų ir ne tokių turtingų giminių. 
Vėliau susidarė trys partijos, skirtumas tarp kurių 
buvo nulemtas vietinių ypatybių ir su jomis susijusio 
žmonių gyvenimo būdo: pedijai, lygumų gyventojai, 

turtuoliai ir aristokratai; diakrijai, kalnų gyventojai, 
kurie vertėsi vyndaryste, alyvmedžių auginimu ir ganė 
gyvulius, buvo pati gausiausia gyventojų dalis; tarp 
vienų ir kitų buvo paralai, pajūrio gyventojai — nuo- 
saikieji. Politinė santvarka svyravo tarp aristokratijos 
ir demokratijos. Suskirstęs piliečius į keturias klases 
pagal turtą, Solonas sušvelnino prieštaravimus; visi pi- 
liečiai sudarė tautos susirinkimą, kur buvo svarstomi 
bendruomenės reikalai ir priimami sprendimai, tačiau 
užimti administracines pareigas galėjo tik piliečiai, 
priklausantys trim aukščiausioms klasėms. Įstabu, kad 
Solonui dar esant gyvam ir net jam esant ir nepaisant 
jo protesto Peisistratas užgrobė aukščiausią valdžią; 
konstitucija tarsi dar neįėjo į kūną ir kraują, ji dar 
neįsišaknijo doroviniame ir pilietiniame gyvenime. Dar 
įstabiau, kad Peisistratas įstatymų nepakeitė, o apkal- 
tintas pats atėjo į areopagą. Peisistrato ir jo sūnų val- 
dymas, matyt, buvo reikalingas tam, kad būtų palaužta 
kilmingųjų šeimų, klikų galia, kad jie būtų pripratinti 
prie tvarkos ir taikos, o piliečiai — prie Solono įstaty- 
mų. Kai tai buvo pasiekta, toks valdymas turėjo pa- 
sirodyti nebereikalingas, ir turėjo pasireikšti priešta- 
ravimas tarp įstatymų, užtikrinusių laisvę, ir peisistra- 
tidų valdžios. Peisistratidai buvo nuversti, Hiparchas 
užmuštas, Hipijas — ištremtas. Tačiau tada vėl atsigavo 
partijos: alkmeonidai, vadovavę sukilimui, simpatizavo 
demokratijai, priešingai, spartiečiai palaikė jiems prie- 
šišką Isagoro partiją, kuri laikėsi aristokratiškų tenden- 
cijų. Alkmeonidai, vadovaujami Kleistenio, paėmė vir- 
šų. Kleistenis dar labiau sudemokratino konstituciją; iki 
to laiko egzistavo tik keturios filės, o jis padidino jų 
skaičių iki dešimties, ir dėl to susilpnėjo kilmingųjų 
įtaka; pagaliau Periklis dar labiau sudemokratino vals- 
tybinę santvarką, nes jis la. ai apribojo areopago val- 
džią ir reikalus, kuriuos sprendė areopagas, atidavė 
liaudžiai ir teismams. Periklis buvo valstybės vyras, 
buvęs plastiško antikinio charakterio: pasiaukojęs 
valstybinei veiklai, jis atsisakė privataus gyvenimo, 
neprisidėdavo prie jokių švenčių ir puotų ir nesvyruo- 


damas siekė savo iiksio — būti naudingam valstybei; 
dėl to jis pasiekė tokią įtaką, kad Aristofanas jį va- 
dina Atėnų Dzeusu. Mes negalime juo nesižavėti di- 
džiausiu mastu: jis stovėjo lengvabūdiškos, tačiau ne- 
paprastai ratinuotos ir kultūringos tautos priešakyje; 
jis sugebėjo valdyti tą tautą ir nusipelnė jos pagarbos 
tik per savo asmens savybes ir dėl sau pačiam įteigto 
įsitikinimo, kad jis — kilnus žmogus, mąstantis tik apie 
valstybės gerovę ir kad visus likusius jis pranoksta 
protu ir žiniomis. Mes negalime statyti šalia jo nė vie- 
no valstybės vyro, kuris prilygtų jam savo individua- 
lybės jėga. 

Apskritai demokratinėje santvarkoje atsiveria pla- 
čiausia erdvė atsiskleisti stipriems politiniams charak- 
teriams; juk šita santvarka ne tik leidžia individams, 
bet ir reikalauja iš jų parodyti savo talentą, tačiau 
kartu pavienis asmuo gali iškilti tik tada, jeigu jis gali 
suteikti pasitenkinimą ne tik kultūringos tautos dvasiai 
ir pažiūroms, bet ir jos aistroms bei lengvabūdiškumui. 
Atėnuose egzistavo gyvoji papročių ir dvasinio augi- 
mo laisvė ir lygybė; turtinės nelygybės išvengti nebuvo 
įmanoma, todėl ji nepasiekė kraštutinumų. Šalia šios 
lygybės ir tokios laisvės sąlygomis galėjo laisvai reikš- 
üs ir iš aplinkos gauti paskatas išsiskleisti bet koks 
charakterio ar talento ypatumas, bet kokie individua- 
lūs skirtumai, nes apskritai atėniečių charakterio mo- 
mentai buvo pavienių asmenų nepriklausomybė ir kul- 
tūringumas, persmelktas grožio dvasios. Periklio inicia- 
tyva buvo sukurti amžinieji skulpiūros paminklai, 
kurių menkos liekanos kelia vėlesnių kartų susižavėji- 
mą; šitai tautai buvo rodomos Eschilo ir Sofoklio, o 
vėliau ir Euripido dramos; pastarosios jau nebeturėjo 
tokio pat plastinio dorovinio charakterio, jose vis la- 
biau reiškėsi nuosmukio pradai. Šiai tautai buvo skir- 
tos Periklio kalbos, iš jo aplinkos išaugo žmonės, vi- 
siems laikams įkūniję klasikinį pradą, nes jų ratui, be 
jau minėtųjų, priklausė Tukididas, Sokratas, Platonas 
ir pagaliau Aristofanas, kuris nuopuolio epochoje iš- 
saugojo visą savo tautos politinę rimtį, rašė ir kūrė 

visai rimtai susirūpinęs tėvynės gerove. Atėnuose ga- 
lėjai matyti didelį veiklumą, judrumą, išaugusią indi- 
vidualybės dorovinę dvasią. Priekaištai, kurių esama 
Ksenoionto ir Platono veikaluose, labiau liečia vėles- 
nius laikus, kai prasidėjo demokratijos nelaimės ir nuo- 
smukis. Bet mes, norėdami žinoti, kaip senovės žmo- 
nės vertino Atėnų politinį gyvenimą, turime kreiptis 
ne į Ksenofontą ir net ne į Platoną, o į tuos, kurie 
gerai suprato egzistuojančią valstybinę santvarką, ku- 
rie užsiėmė valstybės reikalais ir buvo laikomi didžiau- 
siais jos vadais, t. y. į valstybės vyrus. Iš visų jų Pe- 
riklis yra Dzeusas dieviškajame Atėnų individų būry. 
Tukididas į jo lūpas įdeda giliausią Atėnų charakteris- 
tiką kalboje, pasakytoje karių, žuvusių antraisiais 
Peloponeso karo metais, iškilmingų laidotuvių proga. 
Jis sako norįs parodyti, už kokį miestą ir dėl kokių 
inieresų jie žuvo (šitaip Oratorius tuojau pat pereina 
prie esmingų dalykų). Po to jis apibūdina Atėnus, ir 
tai, ką jis sako, yra nepaprastai teisinga, tikslu ir gilu. 
Mes mylime grožį, sako jis, tačiau be pagyrūniškumo 
ir nesaikingumo; mes filosofuojame neištiždami ir ne- 
tapdami pasyvūs (kai žmones pagauna jų miniys, jie 
nutolsta nuo praktinių reikalų ir visuomeninės veik- 
los). Mes narsūs ir atkaklūs, ir neprarasdami vyriškumo 
gerai suprantame, ko imamės (visa tai suvokiame są- 
moningai); priešingai, kitų narsą kursto kultūros sto- 
ka; mes geriausiai galime spręsti apie tai, kas malonu 
ir kas sunku, ir vis dėlto nevengiame pavojų. Atėnai 
yra pavyzdys tokios valstybės, kuri iš esmės gyveno 
grožiui, visai sąmoningai suvokė rimtus visuomeninius 
reikalus, žmogaus dvasios bei gyvenimo interesus ir su 
visu tuo susiejo vyriškumą ir prasmingą prakticizmą. 


Sparta 


Priešingai, čia mes susiduriame su rūsčia, abstrakčia 
dorybe, su gyvenimu valstybei, tačiau tokio pavidalo, 
kad individualybės judrumas ir laisvė nustumiami į 
anirą vietą. Spartos valstybinės santvarkos pagrindas 


yra institutai, tobulai išreiškiantys valstybės interesus, 
tačiau jų tikslas —tik beprasmiška lygybė, o ne lais- 
vas judrumas. Net Spartos valstybės pradmenys labai 
skiriasi nuo atėniškųjų. Spartiečiai buvo dorėnai, atė- 
niečiai — jonėnai, ir šitas nacionalinis skirtumas lemia 
valstybinę santvarką. Sparta atsirado, kai dorėnai ir 
heraklidai įsiveržė į Peloponesą, nukariavo vietines 
tauteles ir jas pavergė, nes helotai, be jokios abejonės, 
buvo vietiniai gyventojai. Kelotų lemtis vėliau ištiko 
ir meseniečius, nes toks nežmoniškas žiaurumas glūdėjo 
spartiečių charakteryje. Atėniečiai turėjo šeimas, ver- 
gai buvo jų namų tarnai, o spartiečiai su pavergtais 
gyventojais elgėsi žiauriau negu turkai su graikais; 
Lakedemone visada buvo karinė padėtis. Prieš eidami 
savo pareigas eforai skelbdavo karą helotams, ir pa- 
starieji buvo nuolat aukojami jaunų spartiečių karo 
pratyboms. Keletą kartų helotai buvo išvaduoti ir ka- 
riavo su priešais: ir kovodami greta spartiečių jie pa- 
rodydavo ypatingą drąsą, bet pargrįžusius juos klastin- 
giausiu ir šlykščiausiu būdu išžudydavo. Kaip, sakysim, 
vergų laive įgula visada apsiginklavusi ir laikosi di- 
džiausio atsargumo, kad nuslopintų maištą, taip ir spar- 
tiečiai visada įdėmiai sekė helotus, visada gyveno karo 
būklėje, tarsi priešo akivaizdoje. 

Žemės nuosavybė, kaip pasakoja Plutarchas, jau Li- 
kurgo buvo padalyta į lygias dalis, iš kurių 9 tūkst. 
atiteko vien tik spartiečiams, t. y. miesto gyventojams, 
o 30 tūkst. — lakedemoniečiams, arba perioikams. O kad 
būtų išsaugota lygybė, kartu buvo nustatyta, jog že- 
mės sklypai negali būti parduodami. Tačiau kokie 
menki buvo šio potvarkio rezultatai, rodo aplinkybė, 
kad vėliau svarbiausia Lakedemono nuopuolio priežas- 
tis buvo turtinė nelygybė. Kadangi dukterys paveldė- 
davo sklypus, per santuokas dauguma žemės sklypų 
atiteko nedaugeliui šeimų, ir pagaliau visa žemės nuo- 
savybė atsidūrė nedaugelio asmenų rankose tarsi pa- 
rodydama, kaip kvaila, kai siekiama prievarta įtvirtin- 
ti lygybe, kurios nėra tikrovėje ir kuri, be to, sunaikina 
esmingiausią laisvę, t. y. teisę disponuoti nuosavybe. 

Kitas įsidėmėtinas Likurgo įstatymų leidybos momentas 
yra tas, kad jis uždraudė bet kokius pinigus, išskyrus 
geležinius, dėl to neišvengiamai pasidarė neįmanoma 
bet kokia gamyba ir prekyba. Spartiečiai neturėjo ir 
laivyno, kuris tik ir galėjo palaikyti prekybą ir jai su- 
daryti palankias sąlygas ir, kai jiems reikėjo laivyno, 
jie kreipdavosi į persus, 


Palankias sąlygas papročiams suvienodinti ir artimai 
piliečių pažinčiai turėjo sudaryti tai, kad spartiečiai 
valgydavo visi drauge, tačiau dėl tokio bendrumo ne- 
buvo rūpinamasi šeimyniniu gyvenimu; juk valgymas 
ir gėrimas yra privatūs, be to, su namais susiję daly- 
kai. Taip buvo Atėnuose: bendravimas tarp jų buvo ne 
materialus, o dvasinis, ir net puotos, kaip parodė 
Ksenofontas ir Platonas, buvo dvasinio pobūdžio. Prie- 
šingai, Spartoje išlaidas bendram valgymui sudarė pa- 
vienių asmenų įnašai, ir tas, kuris nebuvo toks turtin- 
gas, kad pajėgtų įnešti savo dalį, prie šios ceremonijos 
prisidėti negalėjo. 

Spartos politinės santvarkos pagrindas, žinoma, bu- 
vo demokratiškas, tačiau gerokai pakeistas, 0 tai san- 
tvarką darė beveik aristokratiška ir oligarchiška. Vals- 
tybės priešakyje stovėjo du karaliai, šalia jų egzistavo 
senatas (y£00v0:4), renkamas iš geriausių piliečių ir at- 
likdavęs dar teismo funkcijas; beje, jis spręsdavo la- 
biau remdamasis doroviniais ir teisiniais papročiais ne- 
gu rašytiniu įstatymu *. Be to, ye90v014 dar buvo aukš- 
čiausia valstybinė įstaiga, karalių taryba, sprendusi 
svarbiausius reikalus. Pagaliau dar buvo aukščiausieji 
magistratai, eforai, apie kurių rinkimą neliko jokių 
tikslių žinių; Aristotelis teigia, kad jų rinkimo būdas 
buvo pernelyg vaikiškas. Pasak Aristotelio, eforais ga- 
lėjo būti ir nekilmingi, neturtingi asmenys. Eforai tu- 
rėjo įgaliojimus sušaukti tautos susirinkimus, organi- 


* Otirydas Miuleris savo dorėnų istorijoje šitą senatą pernelyg 
vertina; jis sako: teisė buvo tarsi įrašyta jo sielos gelmėje. Tačiau 
toks įrašymas visada yra šiek tiek neapibrėžtas; būtina, kad įsta- 
tymai būtų užrašyti, kad būtų tiksliai žinoma, kas uždrausta įr kas 
leistą. 


ao- 


žuoti balsavimus, siūlyti įstatymus — kaip ir Romos 
tribuni plebis. Jų valdžia buvo tironiška, panaši į tą, 
kurią tam tikrą laiką turėjo Robespjeras ir jo šalinin- 
kai Prancūzijoje. 

Kadangi lakedemoniečių dvasia buvo orientuota iš- 
imtinai į valstybę, Spartoje nebuvo nei dvasinės kultū- 
ros, nei meno, nei mokslo. Kitiems graikams spartie- 
čiai atrodė užsispyrę, nerangūs ir netašyti žmonės, 
negalėję užsiimti kiek sudėtingesniais reikalais ar bent 
jau buvę visai bejėgiški, jeigu ko nors imdavosi. Tuki- 
dido „Istorijoje“ atėniečiai sako spartiečiams: „Jūsų 
įstatymai ir papročiai nieko bendra neturi su kitų žmo- 
nių įstatymais ir papročiais, be to, kai jūs atsiduriate 
už savo tėvynės ribų, nesielgiate nei pagal savo įsta- 
tymus ir papročius, nei pagal įstatymus ir papročius, 
priimtus visoje Eladoje"“. Vidaus reikaluose jie apskri- 
tai buvo dori, tačiau jų elgesį kitų tautų atžvilgiu rodo 
jų pačių atviri pareiškimai, kad savavaliavimą jie laiką 
giriinu dalyku, o naudą — teisingu dalyku. Žinoma, kad 
Spartoje (kaip ir Egipte) būtinų dalykų pasisavinimas 
tam tikru masiu buvo toleruojamas, tik vagis turėjo 
likti nežinomas. Taigi tos dvi valstybės, Atėnai ir Spar- 
ta, priešingos viena kitai. Vienos iš jų dorovė yra 
griežtai orientuota į valstybę, kitoje galima aptikti ir 
tokį dorovinį santykį, tačiau susijusį su išlavinta są- 
mone ir su begaline veikla, orientuota į grožį ir tiesą. 
Nors ši graikiška dorovė yra graži, simpatiška ir įdomi 
savo raiška, ji vis dėlto nėra dvasinės savimonės aukš- 
čiausias taškas; jai trūksta begalinės formos ir minėtos 
mąstymo savireileksijos, nepriklausomybės nuo gam- 
tinio momento, nuo jusliškumo, glūdinčio jų grožyje 
ir dieviškume, taip pat nuo betarpiškumo, kuriuo reiš- 
kiasi dorovė, Jai trūksta minties savivokos, begalinės 
savimonės, jai trūksta to, kas man privalo galioti kaip 
teisė ir dorovė, kas manyje atsiranda iš mano dvasios 
ženklų, jai trūksta, kad grožis, t. y. idėja dar tik jus- 
liniu pavidalu, taptų tiesa, t. y. vidiniu, antjusliniu 
pasauliu. Gražiojo dvasinio vientisumo situacijoje, ku- 
rią mes ką tik apibūdinome, dvasia galėjo išlikti tik 

trumpą laiką, ir tolesnės pažangos bei žūties šaltinis 
buvo subjektyvumo, moralumo, savirefleksijos ir vidi- 
nio pasaulio elementas. Gražiausias graikų gyvenimo 
žydėjimas truko apytikriai tik 60 metų, nuo karų su 
Persija (492 pr. Kr. g.) iki Peloponeso karo (431 pr. 
Kr. g.). Moralumo principas, kuris turėjo įsigalioti gy- 
venime, tapo žūties pradžia, tačiau Atėnuose ir Sparto- 
je jis buvo kitoks: Atėnuose kaip atviras lengvabū- 
diškumas, Spartoje — kaip pavienių asmenų sugedi- 
mas. Savo saulėlydžio valandą atėniečiai pasirodė ne 
tik simpatiški, bet ir tokie didūs ir kilnūs, kad mes 
turime dėl jų apgailestauti, o Spartoje subjektyvumo 
principas sukelia niekingą godumą ir vulgarų suge- 
dimą. 


Peloponeso karas 


Sugedimo principas visų pirma pasireiškė išorinia- 
me politiniame gyvenime — vienų graikų valstybių ka- 
rais prieš kitas ir partijų kova miestuose. Dėl graikiš- 
kosios dorovės specifikos Graikija nesugebėjo sukurti 
vieningos valstybės, nes nedidelių valstybėlių izoliaci- 
ja, susitelkimas miestuose, kur interesai dvasine raida 
apskritai galėjo būti vienodi, buvo būtina šios laisvės 
sąlyga. Neilgalaikis susivienijimas buvo pasiektas tik 
Trojos karo metu, bet kariaujant su persais tokia vie- 
nybė neegzistavo. Jei jos ir buvo siekiama, bet iš da- 
lies pernelyg silpnai, iš dalies šis siekis sukeldavo ne- 
santaiką, ir kova už hegemoniją baigdavosi tarpvalsty- 
biniais vaidais. Pagaliau visuotinis priešiškumo 
protrūkis sukėlė Peloponeso karą. Iki šio karo ir dar 
jam prasidėjus atėniečių tautos, labiausiai branginusios 
laisvę, priešakyje stovėjo Periklis; tik jo didi asmeny- 
bė ir genialumas leido jam išlikti savo poste. Po karų 
su persais hegemonija priklausė Atėnams: daugybė są- 
jungininkų salose ir miestuose turėjo padėti, kad būtų 
tęsiamas karas su persais ir, užuot siunię laivyną ar 
karius, jie duodavo pinigų. Dėl to Atėnuose susikaupė 
didžiulė jėga: dalis pinigų buvo išleidžiama statyti di- 


dingiems architektūros kūriniams, kurie kaip dvasios 
kūriniai teikė pasitenkinimą ir sąjungininkams. Tačiau 
Periklis eikvojo pinigus ne vien meno kūriniams, jis ir 
kitaip rūpinosi liaudimi; tai išaiškėjo po jo mirties, 
kai buvo rasta daugybė atsargų, sukauptų daugelyje 
sandėlių ir ypač jūrų arsenale. Ksenofontas sako: kam 
nereikalingi Atėnai? Ar jie nereikalingi visoms toms 
šalims, kurios turi daug grūdų ir kaimenių, aliejaus ir 
vyno, visoms toms, kurios siekia pelno leisdamos į apy- 
vartą pinigus arba nori suklestėti remdamosios savo 
protu? Ar jie nereikalingi amatininkams, sofistams, 
filosofams, poetams ir visiems tiems, kurie siekia pa- 
žinti tai, kas verta regėjimo ir klausos šventojo kulto 
ir viešojo gyvenimo srityse? 

Peloponeso karas visų pirma buvo kova tarp Atė- 
nų ir Spartos. Tukididas mums paliko didesnės šio karo 
dalies istoriją, ir šis nemirtingas kūrinys yra absoliu- 
tus laimėjimas, kurį tas karas padovanojo žmonijai. 

Atėnai leidosi įtraukiami Alkibiado į fantastišką 
avantiūrą, ir labai nusilpę vien jau per tai, jie buvo 
nugalėti spartiečių, kurie griebėsi išdavystės, nes krei- 
pėsi į Persiją ir išprašė iš karaliaus pinigų bei karo 
laivyną. Vėliau jie nusikalto dar viena išdavyste, nes 
tiek Atėnuose, tiek kituose graikų miestuose panaiki- 
no demokratiją ir leido vyrauti klikoms, kurios reika- 
lavo oligarchijos, tačiau nebuvo tokios stiprios, kad 
išsilaikytų savo jėgomis. Pagaliau pagrindinė Spartos 
išdavystė buvo Antalkido taika, kurios sutartimi Ma- 
žosios Azijos graikų miestus ji atidavė persams. 

Tuo metu Lakedemonas Graikijoje buvo absoliutus 
hegemonas tiek jo iškeltų oligarchijų dėka, tiek pade- 
dant įguloms, laikomoms kai kuriuose miestuose, pvz., 
Tėbuose. Tačiau graikų valstybės Spartos priespauda 
piktinosi labiau nei anksčiau Atėnų viešpatavimu; jos 
nusimetė jungą, o Tėbai stovėjo jų priešakyje ir neilgą 
laiką tapo stipriausia Graikijos tauta. Spartos viešpata- 
vimas buvo palaužias, ir atkūrus Mesenijos valstybę 
Lakedemonui buvo priešpriešinta didelė jėga. Tačiau 
Tėbai už savo galybę turėjo būti dėkingi dviem vy- 

rams — Pelopidui ir Epaminondui; o ir apskritai toje 
valstybėje dominavo subjektyvus pradas. Todėl čia 
ypač suklestėjo lyrika, subjektyvumo poezija; tam tik- 
rą subjektyvų jausmą rodo ir tai, kad vadinamasis 
šventasis būrys, sudaręs Tėbų kariuomenės branduolį, 
kaip buvo manoma, buvo sudarytas iš mylinčiųjų ir 
mylimųjų, be to, subjektyvumo jėga visų pirma pa- 
sireiškė tuo, kad žuvus Epaminondui, Tėbai sugrįžo 
į savo ankstesnę būseną. Nusilpusi ir pakrikusi Graiki- 
ja jau negalėjo rasti išsigelbėjimo savyje, jai reikėjo 
autoriteto. Miestuose vyko nuolatinė kova, ir piliečiai 
pasidalijo į partijas kaip viduramžių italų miestuose. 
Vienos partijos pergalė baigdavosi kitos ištiremtimi, 
tada pastaroji dažniausiai kreipdavosi į gimtojo miesto 
priešus, kad prieš jį kariautų. Ramus bendras valsty- 
bių egzistavimas pasidarė nebeįmanomas, jos ruošė 
pražūtį tiek viena kitai, tiek sau. 

Dabar mes iurime išsiaiškinti graikų pasaulio nuo- 
smukio gilesnę prasmę ir pasakyti, kad jo principas 
yra sau pačiam laisvas tampantis vidinis pasaulis. Mes 
matome, kad vidinis pasaulis atsiranda įvairiai: gra- 
žiajai graikų religijai gresia mintis, vidinė visuotinybė; 
valsiybinėms sanitvarkoms ir įstatymams gresia indivi- 
dų aistros ir savivalė ir visam tiesioginiam egzistavimui 
gresia visur save suvokiantis ir parodantis subjekty- 
vumas. Taigi čia mąstymas yra žūties principas, ir kaip 
tik substancinės dorovės žūties principas; juk jis su- 
kuria prieštaravimą ir iš esmės iškelia proto principus. 
Rytų valsiybėse, kuriose nėra prieštaravimų, neįmano- 
ma moralinė laisvė, nes aukščiausias principas yra ab- 
sirakcija. O kai tik mąstymas suvokia savo pozityvų 
pobūdį, kaip Graikijoje, jis nustato principus, ir šitie 
principai esmingai siejasi su empirine tikrove. Juk 
konkrečiai gyvastingi graikams yra dorovė, gyvenimas 
religijai, valstybei be gilesnių apmąstymų, be visuo- 
tinių apibrėžimų, kurie tuojau pat nutolsta nuo konkre- 
čios formos ir turi jai save priešpriešinii. Egzistuoja 
įstatymas ir jame — dvasia. Bet kai tik pasirodo mintis, 
ji tyrinėja visuomenines būsenas: ji siekia to, kas ge- 


riausia, ir reikalauja, kad tai, ką ji pripažino esant 
geriausia, pakeistų esamybę. 

Graikų laisvės principe, o tai yra laisvės principas, 
glūdi lai, kad mintis turi tapti laisva sau pačiai. Mes 
matome, jog pirmąkart ji atsiranda septynių išminčių, 
kuriuos jau minėjome, aplinkoje. Jie pirmieji pradėjo 
išsakyti bendruosius teiginius, tačiau tuo metu išmintis 
buvo įžvelgiama konkretesniuose samprotavimuose. Ša- 
lia religinio meno ir politinės santvarkos pažangos ir 
plėtotės, stiprėja mintis, jų priešas ir griovėjas, ir Pa- 
loponeso karo metu jau atsiranda mokslas. Sofistai 
pradeda mąstyti apie esamybę ir rezonuoti. Kaip tik tas 
dalykiškumas ir veiklumas, kuriuos mes konstatavome 
graikų praktiniame gyvenime ir meninėje kūryboie, 
juose reiškėsi manipuliuojant vaizdiniais, todėl kaip 
žmogaus veikloje jusliniai daiktai yra keičiami, perdir- 
bami ir iškreipiami, taip ir dvasios turinys, tai, kas tu- 
rima galvoje, kas suvokiama, tampa manipuliacijos ir 
specialaus užsiėmimo objektu, o tas užsiėmimas tampa 
savitiksliu. Dabar minties judėjimas ir vidinis įsigili- 
nimas į ją, šitas nesuinteresuotas žaismas pats tampa 
interesu. Išsilavinę sofistai, nebūdami nei mokslininkai, 
nei mokslo žmonės, mokėjo meistriškai manipuliuoti 
mintimi ir todėl stebino graikus. Jie turėjo atsakymą 
į visus klausimus, į visus politinius ir religinius inte- 
resus, jie turėjo visuotinius požiūrius, ir tolesnė raida 
reiškėsi tuo, kad viską būtų gelima įrodyti, visame ka- 
me rasti tai, ką galima pateisinti. Demokratijoje egzis- 
tuoja ypatingas poreikis sakyti viešas kalbas tautos 
akivaizdoje, jai ką nors išaiškinti, o tam reikia, kad 
tas požiūris, kurį ji laiko esmingu, būtų akivaizdžiai 
iai išdėstytas. Todėl būtina lavinti dvasią, ir graikai 
šią proto gimnastiką perėmė iš sofistų. Šitoks minčių 
formavimas tapo priemone, kuria naudojantis buvo ga- 
lima savo ketinimus ir interesus įteigti tautai: miklus 
sofistas mokėjo pasukti reikalą į bet kokią pusę, ir 
šitaip atsivėrė erdvė aistroms. Pagrindinis sofistų prin- 
cipas skelbė: „Žmogus yra visų daiktų matas“, bet ja- 
me, kaip ir kituose leiginiuose, glūdi dviprasmybė, 

nes žmogus gali būti suvokiamas kaip dievas su 
jos gelme ir tiesa arba kaip savivalės ir privačių in- 
teresų subjektas. Sofistai turėjo galvoje tik subjektyvų 
žmogų ir teigė, kad savivalė yra teisingas teisės 
principas ir kad reikšmingiausias stimulas yra nauda. 
Tokia sofistika kartojasi visais laikais, tik skirtingais 
pavidalais; štai mūsų laikais subjektyvią nuomonę ji 
laiko kompetentinga spręsti, kas yra teisinga, o jaus- 
mą — lemiamu argumentu. 

Grožyje kaip graikų principe konkreti dvasios vie- 
nybė siejosi su realybe, su tėvyne ir šeima. Šioje vie- 
nybėje dar nebuvo nustatytas tvirtas požiūrio taškas 
pačios dvasios srityje, ir lemiamą reikšmę minčiai, pa- 
kildavusiai virš vienybės, turėjo savivalė. Tačiau jau 
Anaksagoras mokė, jog pati mintis yra absoliuti pasau- 
lio esmė. Vėliau, prasidėjus Peloponeso karui, Sokratas 
laisvai išreiškė vidinio pasaulio, minties absoliučios 
nepriklausomybės principą. Jis mokė, kad žmogus pri- 
vlo savyje surasti ir pažinti, kas yra teisinga ir gera, 
ir kad tas teisingumas ir gerumas savo prigimtimi yra 
visuotiniai. Sokratas išgarsėjo kaip moralės mokytojas, 
tačiau iš tikrųjų jis yra moralės išradėjas. Graikai tu- 
rėjo dorovę, tačiau Sokratas norėjo juos išmokyti, ko- 
kios yra moralinės dorybės, pareigos ir t. t. Moralės 
žmogus yra ne tas, kuris paprasčiausiai siekia teisingu- 
mo ir teisingai elgiasi, ne naivus žmogus, © tas, kuris 
savo elgesį suvokia sąmoningai. 

Sokratas, sakęs, kad Žmogus gali veikti vadovauda- 
masis mąstymu, įsitikinimu, pripažino, jog subjektas 
yra svarbesnis už tėvynę ir papročius, ir šitaip, graikų. 
supratimu, pasidarė orakulu. Jis sakė, kad jame esąs 
daiuoviov, kuris jam. patariąs, ką jis turįs daryti, ir at-' 
skleidžiąs, kas yra naudinga jo draugams. Dėl atsivė- 
rusio subjektyviojo vidaus pasaulio atsirado atotrūkis 
nuo tikrovės. Nors Sokratas atlikdavo savo pareigas 
kaip pilietis, jo tikroji tėvynė — minčių pasaulis, 0 ne 
šita egzistuojanti valstybė ir jos religija. Dabar buvo 
iškeltas klausimas, ar yra dievai ir kas jie yra? Sokra- 
to mokinys Platonas iš savo valstybės ištrėmė Homerą 


ir Heziodą, graikų religinių vaizdinių pradininkus, nes 
jis reikalavo aukštesnio, mintį labiau atitinkančio vaiz- 
dinio apie tai, kas turi būti gerbiama kaip Dievas. Tuo 
nimo, valstybės reikalų, kad gyventų tik idealiame pa- 
saulyje. Sokrato principas pasirodo esąs revoliucinis 


Atėnų valstybės aižvilgiu, nes šios valstybės ypatumas, 


yra tas, kad jos egzistavimo forma yra paprotys, t. y. 
minties ir gyvenimo tapatybė. Kai Sokratas skatina 
savo draugus mąstyti, pokalbis visada yra negatyvaus 
pobūdžio, t. y. jis priveda juos prie suvokimo, kad jie 
nežiną, kas yra teisinga. Bet jis buvo nuteistas mirti 
už tai, kad išsakęs principą, nuo to laiko viešpatausian- 
tį; tuo reiškiasi tiek aukščiausias teisingumas, nes atė- 
niečių tauta pasmerkia savo absoliutų priešą, tiek di- 
džiausias tragizmas, nes atėniečiai turėjo žinoti, jog tai, 
ką jie smerkia Sokrato asmenyje, jau įleidę šaknis juo- 
se pačiuose, kad, vadinasi, jie tokiu pat mastu kalti ir 
tokiu pat masiu gali būti išteisinti. Tokio jausmo ska- 
tinami vėliau jie nuteisė Sokrato kaltintojus ir pripa- 
žino jį nekaltų. O Atėnuose nuo to laiko labiau plėio- 
josi aukštesnis piincipas, pražūtingas Atėnų valstybės 
substanciniam egzistavimui; dvasioje atsirado polinkis 
mąstyti, kad ji galėtų save patenkinti. Net nuopuolio 
sąlygomis Atėnų dvasia didinga, laisva, liberali, ji iš- 
reiškia savo momentus nepaneigdama jų gryno savitu- 
mo ir išsaugodama juos atitinkančią formą. Patrauklus 
yra lengvabūdiškumas ir žvalumas, neprarandantis 
linksmybės net iragiškuose dalykuose, būdingas aiėnie- 
čiams, laidojantiems savo dorovę. Mūsų nuomone, nau- 
jųjų laikų švietimo aukštesnį interesą sudaro tai, kad 
tauta juokėsi iš savo kvailysčių ir žavėjosi Aristofano 
komedijomis, kuriose daug kartaus juoko ir kartu daug 
nežabotos linksmybės. 

Spartoje prasideda toks pat nuosmukis, kurį rodo 
tai, kad subjektas stengiasi apginti savo interesus neig- 
damas bendrą dorovinį gyvenimą, tačiau ten pasi- 
reiškia tik viena privataus subjektyvumo pusė — suge- 
dimas, grynas amoralumas, šlykštus egoizmas, godumas, 

parsidavėliškumas. Visos tos aistros vešėjo Spartoje, 
ypač tarp Spartos karvedžių, kurie, ypač būdami toli 
nuo tėvynės, turėdavo galimybę siekii sau naudos tiek 
savo valstybės sąskaita, tiek sąskaita asmenų, kuriems 
jie buvo atsiųsti į pagalbą. 


Makedonija 


Pralaimėjus Atėnams, hegemoniją perėmė Sparta, 
bet ji, kaip jau sakėme, ja taip egoistiškei pikinaudžia- 
vo, kad sukėlė visuotinę neapykantą. Tėbai negalėjo il- 
gai vaidinti Spartos pažemintojo vaidmens ir galų gale 
išseko kariaudami su fokėjiečiais. Sparliečiai ir fokėjie- 
čiai — pirmieji už tai, kad užpuolė Tėbų citadelę, 
antrieji už tai, kad išarė žemės sklypą, priklausiusį 
Delfų Apolonui, — buvo nuteisti sumokėti dideles pini- 
gines baudas. Tačiau abi šios valstybės atsisakė mokėti 
baudą, nes Amfiktionų teismas turėjo ne didesnį auto- 
ritetą kaip senovės vokiečių reichstagas, kuriam vokie- 
čių kunigaikščiai paklusdavo tik iada, kai panorėdavo. 
Tėbiečiai turėjo nubausti fokėjiečius, tačiau fokėjiečiai, 
įvykdę negirdėtą prievartos aktą, t. y. suteršę ir api- 
plėšę šventyklą Delfuose, kuriam laikui pasijuto galin- 
gi. Šis poelgis užbaigė Graikijos nuopuolį, šventenybė 
buvo išniekinia, Dievas, galima sakyti, nužudytas; pas- 
kutinė vienybės atrama buvo sunaikinta, buvo pašalin- 
ta, išjuokta, sutrypia pagarba tam, kas Graikijai buvo 
tarsi kokia aukščiausia valia ir monarchinis principas. 

Tolesnė pažanga yra visiškai naivi: t. y. vietoj nu-, 
versto orakulo atsiranda kita ryžtinga valia, tikra, ga- 
linga karalių valdžia. Svetimšalis, makedoniečių kara- 
lius Pilypas ėmėsi keišyti už orakulo įžeidimą ir nuo 
to laiko tapo jo įpėdiniu, Graikijos valdovu. Pilypas 
palenkė sau helenų valstybes ir leido joms suprasii, 
kad jų nepriklausomybės nebėra ir kad jos nebegali 
išsaugoti savarankiškumo. Smuikmeniškumas, rūsiu- 
mas, prievarta, politinės apgaulės — visų ių neapibrė- 
žiamų bruožų, dėl kurių dažnai buvo priekaištaujama 
Pilypui, neturėjo jaunuolis Aleksandras, atsistojęs grai- 


kų priešakyje. Jam nebuvo jokio reikalo elgtis taip, 
kad jį kaltintų kaip tėvą; jam nereikėjo burti sau ka- 
riuomenės, nes jis ją rado jau suburtą. Kaip jis galėjo 
užšokti ant Bucefalo, jį sutramdyti ir palenkti savo va- 
liai, taip pat jis rado suformuotą ir makedoniškąją fa- 
langą, tą nepajudinamą drausmingą geležinę masę, 
kuri įrodė savo didelius privalumus dar esant gyvam 
Pilypui, sekusiam Epaminondu. 

Aleksandrą išauklėjo nepaprastai ir visapusiškai iš- 
silavinęs senovės mąstytojas Aristolelis, ir auklėjimas 
buvo vertas to, kuris jį perėmė. Aleksandras nuodug- 
niai buvo supažindintas su metafizika: dėl to jo prigim- 
tis visiškai apsivalė ir išsivadavo nuo tuščių nuomo- 
nių, šiurkštumo, tuščių vaizdinių grandinių. Šitą didin- 
gą prigimtį Aristotelis paliko tokią pat pirmapradę, 
kokia ji buvo iš pradžių, tačiau įspaudė joje gilų su- 
pratimą apie tai, kas yra tiesa, ir pasiekė, kad šita 
geniali dvasia būtų plastiška tarsi rutulys, laisvai sklan- 
dantis eteryje. 

Gavęs toki išsilavinimą, Aleksandras ėmėsi vado- 
vauti graikams, kad Graikiją perkeltų į Aziją. Dvide- 
šimtmetis įaunuolis vedė patyrusia armiją, kurioje visi 
karvedžiai buvo pagyvenę žmonės — įgudę karo reika- 
luose. Aleksendras kėlė tikslą atkeršyti už visą blogį, 
kurį per ilgą laiką Azija padarė Graikijai, ir pagaliau 
ginklu išspręsti seną nesantaiką tarp Rytų ir Vakarų. 
Toje kovoje jis keršijo Rytams už blogi, kurį jie atne- 
šė Graikijai, bet kartu jis atsimokėjo jiems geru už 
kultūros pradmenis,. kurie buvo ten sunokę, Rytuose 
išplatindamas brandžią ir labai išugdytą kultūrą ir hele- 
nizuodamas jo užimtą Aziją. Šio žygdarbio didybė ir 
patrauklumas atitiko jo genijų, jo savitą jaunuolišką 
individualybę, kuriai savo grožiu vėliau niekada nega- 
lėjo prilygti nė vienas žmogus, vadovavęs tokiems 
žygiams. Juk jo asmenyje susiliejo į vieną daiktą ne 
tik karvedžio gerijus, didžiausia drąsa ir vyriškumas, 
bet visos šios savybės buvo sukilnintos jo gražaus 
žmogiškumo ir individualumo, Jo karvedžiai buvo įam 
atsidavę, bet vis dėlto jie buvo seni jo tėvo tarnai, ir 

tai apsunkino jo padėtį: juk jo didybė ir jo jaunystė 
žemino juos, laikiusius visiškai susiformavusiais ir sa- 
ve, ir tą reikalą, kuriam jie tarnavo; jų pavydas (Klito 
pavyzdys) pereidavo į aklą įniršį, o tai negalėjo labai 
neerzinti ir Aleksandro. 

Aleksandro žygis į Aziją kartu buvo atradimų 
grandinė, nes europiečiams jis pirmąkart atvėrė Rytų 
pasaulį ir prasiskverbė į tokias šalis kaip Baktrija, Sog- 
diana, Šiaurės Indija, į kurias vėliau europiečiai beveik 
nepatekdavo. Žygio organizavimas, karo genijus mū- 
šiuose ir apskritai kautynių taktikoje visada bus susi- 
žavėjimo objektas. Jis buvo didis mūšių karvedys, iš- 
mintingas žygiuose ir potvarkiuose, ir narsiausias karys 
kovos įkarštyje. Aleksandro mirtis Babilone trisdešimt 
trečiais jo gyvenimo metais yra dar vienas nuostabus 
jo didybės pavyzdys ir jo santykių su armija įrodymas: 
juk jis atsisveikina su kariais puikiai suvokdamas savo 
orumą. i 

Aleksandras turėjo laimę laiku numirti; tiesa, tai ga- 
lima pavadinti laime, nors veikiau tai buvo būtinybė. 
Kad būsimų kartų atmintyje jis išliktų jaunas, jį turėjo 
pagrobti ankstyva mirtis. Kaip jau sakėme, Achilas yra 
graikų pasaulio pradžia, o Aleksandras — jo pabaiga, 
ir tiedu jaunuoliai ne tik patys savaime yra nuostabus 
paveikslas, bet kartu duoda visiškai užbaigtą ir tobulą 
graikų esmės vaizdą. Aleksandras užbaigė savo darbą 
ir savo paveikslą palikdamas pasauliui vieną didingiau- 
sių ir gražiausių reginių, kurį galime tik sudrumsti 
savo refleksijomis. Didingai pasaulinei istorinei Alek- 
sandro figūrai netinka dabartinis dorybės ar morelumo 
kriterijus, kuriuo jį bando matuoti naujausieji istorikai 
filisteriai. Norintys sumenkinti jo nuopelnus teigia, 
jog jis neturėjęs ipėdinių ir po savęs nepalikęs dinas- 
tijos, bet juk po jo mirties Azijoje atsiradusios graikų 
karalystės kaip tik ir yra jo dinastija. Jis dvejus metus 
kariavo Baktrijoje, kur susidūrė su masagetais ir ski- 
tais; ten susikūrė graikų-baktrų karalystė, egzistavusi 
du šimtmečius. Iš ten graikai užmezgė ryšius su Indija 
ir net su Kinija. Graikų viešpatavimas pasiekė Šiaurės 


Indiją ir, pasak padavimo, pirmas ją išvadavo Sandra- 
kotas (Čandragupta). Tiesa, šis vardas sutinkamas ir 
tarp indų, tačiau dėl minėtų priežasčių šiomis žiniomis 
pasitikėti negalima. Kitos graikų karalystės susikūrė 
Mažojoje Azijoje, Armėnijoje, Sirijoje ir Babilonijoje. 
Tačiau iš visų valstybių, Aleksandro įpėdinių, didžiu 
mokslo ir meno centru visų pirma tapo Egiptas, nes, 
kaip buvo nustatyta remiantis iššifruotais užrašais, 
daug architektūros kūrinių priklauso Ptolemėjų epo- 
chai. Aleksandrija tapo svarbiausiu prekybos centru, 
vieta, kur susiliejo Rytų tredicijos bei papročiai ir Va- 
karų kultūra. Be to, graikų karalių valdomos klestėjo 
Makedonijos, Ilyrijos karalystės, Trakijos karalystė, 
nusidriekusi už Dunojaus, ir Epyras. 

Aleksandras labai mėgo mokslus, ir šalia Periklio 
jis išgarsėjo kaip pats dosniausias menų globėjas. Savo 
meno istorijoje Mėjeris rašo, kad Aleksandras už 
savo amžiną šlovę turi būti dėkingas ne tik savo užka- 
riavimams, bet ir protingai meilei menui. 


Trečias skyrius 
GRAIKŲ DV ASIOS NUOSMUKIS 


Šis trečiasis helenų pasaulio istorijos laikotarpis, kai 
Graikiją užgriuvo nelaimių virtinė, mus domina mažiau. 
Buvusieji Aleksandro karvedžiai, dabar veikę savaran- 
kiškai kaip karaliai, ilgai kariavo vienas su kitu, ir 
beveik visi patyrė netikėčiausių likimo permainų. 
Šiuo požiūriu ypač ryškus ir išskirtinis yra Demetrijo 
Poliorketo gyvenimas. 

Graikijoje valstybės egzistavo ir toliau; po to, kai 
Pilypas ir Aleksandras privertė jas suvokti savo silp- 
numą, jos dar šiaip taip stūmė savo vaiduoklišką eg- 
zistavimą ir didžiavosi savo tariamu savarankiškumu. 
Jos nebegalėjo turėti savigarbos jausmo, kurį duoda 
nepriklausomybė, ir valstybių priešakyje stovėjo vals- 
tybės veikėjai — diplomatai, oratoriai, kurie jau nebe- 

buvo, kaip, pvz, Periklis, kartu ir karvedžiai. Dabar 
graikų šalys užmezga įvairiausius santykius su įvairiau- 
siais karaliais, kurie vis dar siekė valdžios graikų 
valstybėse, o iš dalies ir populiarumo jose, ypač Atė- 
nuose, nes Atėnai vis dar imponavo jiems jeigu ne 
kaip politinė jėga, tai kaip didžiųjų menų ir mokslų, 
ypač filosofijos ir retorikos, centras. Atėniečiai laikėsi 
atokiau nuo ištvirkimo, šiurkštumo ir aistrų, viešpata- 
vusių kitose valstybėse ir keldavusių jiems panieką, ir 
Sirijos bei Egipto valdovai laikė savo garbinga privi- 
legija dovanoti Atėnams daug grūdų ir kitų naudingų 
produktų. Iš dalies ir valdovai laikė didele šlove grai- 
kų miestų ir valstybių išvadavimą ir jų nepriklauso- 
mybės išsaugojimą. Graikijos išvadavimas tapo tarsi 
kokiu visuotiniu lozungu, o Graikijos išvaduotojo titu- 
las buvo laikomas labai garbingu. Įsigilinus į šio žo- 
džio vidinę politinę prasmę, pasidaro aiškų, kad nė 
viena graikų valstybė neturėjo pasiekti didelės galios 
ir kad jas skaidant ir kiršinant buvo siekiama išlaikyti 
visų jų bejėgiškumą. 

Graikų valstybės skyrėsi viena nuo kitos savo ypa- 
tumais; buvo tai -—- kaip ir ypatumai gražiųjų dievų, ir 
kiekvienas iš jų yra savctiško charakterio i; gyvenimo 
būdo, tačiau jiems visiems būdingas dieviškumas šių 
ypatumų lieka nepalytėtas. O kai šitas dieviškumas nu- 
silpo ir išnyko iš valstybių, beliko tik šaltas partikulia- 
rizmas, šlykštus išskirtinumas, atkakliai ir egoistiškai 
įsikibęs į save ir kaip tik todėl absoliučiai priklausomas 
nuo kitų ir su kitais konfliktuojantis. Tačiau silpnumo 
ir skriaudos jausmas paskatino susikurti pavienės są- 
jungas. Eioliečiai kaip plėšikų tautos ir jų sąjungos 
valstybinės teisės pagrindų tapo neteisingumas, prie- 
varta, apgavystė ir pasipūtimas kitų atžvilgiu. Spartoje 
viešpatavo šlykštūs tironai ir bjauriausios aistros, be 
to, ji priklausė nuo Makedonijos karalių. Po io, kai 
išblėso Tėbų šlovė, beotiškas subiektyvumas išsigimė 
į tinginystę ir lėkštą šiurkščių justinių malonumų go- 
duk. Achūjų sąjungai buvo būdingas teisingumas ir 
bendrų interesų supratimas, bruožai, atitikę tikslą, dėl 


kurio ji buvo įkurta (kova su tironais). Tačiau ir jai te- 
ko imtis labai sudėtingos politikos. Apskritai čia matyti 
diplomatinė situacija, begalinė painiava, atsirandanti 
dėl įvairiausių išorinių interesų, rafinuotas žaidimas su 
begale kombinacijų. 

Susidarius tokiai vidinei situacijai valstybėse, ku- 
rios, nusilpnintos egoizmo ir pasileidimo, suskyla į par- 
tijas, ir kiekviena iš jų kreipiasi į svetimšalius ir, iš- 
duodama tėvynę, maldauja karalių malonės, dėmesį 
piikausto jau ne šitų valstybių likimai, o didžiosios 
asmenybės, iškylančios virš visuotinio sugedimo ir 
kiiniai pasiaukojančios savo tėvynei; tai didūs iragiš- 
ki charakteriai, kurių geniaiumas ir energingos pastan- 
gos, deja, jau negali įveikti blogio, ir jos žūva kovo- 
demos, nepasiekdamos pasitenkinimo, kurį gautų, jeigu 
joms būių pavykę sugrąžinti tėvynei ramybę, tvarką 
ir laisvę, nors ir neišsaugojus tyros atminties apie save 
būsimoms kartoms. Savo veikalo įžangoje Livijus sako: 
„Mūsų laikais nebegalima pakęsti nei savo trūkumų, 
nei priemonių prieš juos“. Šie žodžiai tinka ir tiems 
paskutiniesiems graikams, kurie ėmėsi garbingo ir kil- 
naus sumanymo, pasmerkto nesėkmei. Agis ir Kleome- 
nas, Aratas ir Filopemenas taip ir žuvo, kovodami už 
savo tautos gerovę. Plutarchas piešia labai būdingą tų 
laikų paveikslą, kuriame parodo, ką tuomet reiškė in- 
dividai. 

Tačiau trečiuoju Graikijos istorijos laikotarpiu 
įvyksia sąlytis su tauta, kuri turėjo tapti po graikų 
pasauline istorine, ir svarbiausias šiam susilietimui, 
kaip ir anksčiau, buvo Graikijos išvadavimo lozungas. 
Po io, kai paskutinis Makedonijos karalius Persėjas 
buvo nugalėias romėnų 168 m. pr. Kr. g. ir atgabentas 
į Romą triumfo eisenai, romėnai užpuolė ir sunaikino 
Achajų sąjungą, pagaliau 146 m. pr. Kr. g. jie sugriovė 
Korintą. įsivaizduodami Graikiją taip, kaip ją piešia 
Polibijas, turėsime aiškų vaizdą, kad kilni asmenybė 
dėl iokios būsenos gali tik pulti į nevilų, kad ji gali 
tik gilintis į filosofiją arba, veikdama jos vardu, tik 

numirti. Prieš tokį aistrų partikuliarizmą, prieš šituos 
kivirčus, slopinančius ir gera, ir bloga, stovi aklas liki- 
mas, geležinė jėga, kad atskleisių gėdingo egzistavimo 
bejėgiškumą ir su gėla jį sunaikintų, nes pasveikimas, 
pagerėjimas ir paguoda jau negalimi. Tačiau šitas 
griaunantis likimas yra romėnai. 


Trečia dalis 


ROMEĖNŲ PASAULIS 


Kalbėdamasis su Gėte apie tragedijos esmę, Napoleo- 
nas išsakė nuomonę, jog naujųjų laikų tragedija ski- 
riasi nuo senovės laikų tragedijos tuo, kad mes nebe- 
tikime likimu, viešpataujančiu žmonėms, ir kad senovės 
fatumo vaidmenį dabar atlieka politika. Taigi pastaroji 
turi būti panaudota tragedijoje kaip naujo tipo likimas, 
kaip neįveikiama aplinkybių jėga, kuriai pavaldus in- 
dividas. Tokia jėga yra romėnų pasaulis, pašauktas 
uždėti grandines doroviniams individams, visus dievus 
ir visas dvasias surinkti į pasaulinio viešpatavimo pan- 
teoną ir iš viso to padaryti tai, kas abstrakčiai visuoti- 
na. Skirtumas tarp romėnų ir persų principų yra kaip 
tik toks, kad pirmasis slopina bet kokį gyvastingumą, 
o antrasis leidžia jam visapusiškai išsiskleisti. Kadangi 
valstybė siekia, kad individai su savo doroviniu gyve- 
nimu būtų paaukoti jos labui, pasaulis paskęsta liūde- 
syje: plyšo jo širdis, išnyko dvasios, jaučiančios negan- 
dą, natūralumas. Tačiau tik iš šio jausmo krikščionybė- 
je galėjo atsirasti antjusliška laisva dvasia. 

Graikų principe mes matėme džiūgaujantį, linksmą 
ir smagų dvasiškumą: dvasia dar nepasislėpusi abstrak- 
cijoje, neatsiskyrusi nuo gamtinio elemento, nuo indi- 
vidų išskirtinumo. Todėl net individų dorybės tapdavo 
doroviniais meno kūriniais. Dar neegzistavo abstrakti 
visuotinė asmenybė, nes dvasia iš pradžių turėjo išsi- 
plėtoti iki tokios abstrakčios visuotinės formos, kurį 

žmoniją palenkė rūsčiai drausmei. Čia, Romoje, mes 
matome šitą laisvą visuotinybę, šitą abstrakčią laisvę, 
kuri, pirma, abstrakčią velstybę, politiką ir valdžią iš- 
kelia virš konkrečios individualybės ir visiškai ją pa- 
vergia, O, kita vertus, kaip šitos visuotinybės priešin- 
gybę sukuria asmenybę — savasties, kurią, žinoma, rci- 
kia skirti nuo individualybės, laisvę. Juk asmenybė 
yra pagrindinis teisės apibrėžimas: ji tampa realia bū- 
timi visų pirma per nuosavybę, tačiau yra abejinga 
gyvosios dvasios, kuri yra individualybės stichija, kon- 
kretiems apibrėžtumams, Šie du momentai, sukūrę Ro- 
mą, politinė visuotinybė sau ir abstrakti individo laisvė 
savyje, visų pirma suvokiami pačio vidinio pasaulio 
pavidalu. Šita vidujybė, šitas sugrįžimas į save, kuris, 
kaip matėme, buvo pražūtingas graikų dvasiai, čia tam- 
pa dirva, kurioje išauga nauja pasaulinės istorijos fa- 
ė. Nagrinėjant romėnų pasaulį konkretus, dvasiškai 
turtingas gyvenimas nėra reikšmingas; pasaulinę istori- 
nę reikšmę čia turi visuotinybės abstrakcija, o tikslas, 
kurio siekiama bedvasiškai ir labai žauriai, yra tik 
viešpatavimas, įtvirtinantis šią abstrakciją. 

Graikijoje pagrindinis politinio gyvenimo apibrėži- 
mas buvo demokratija, o Rytuose -— despotizmas; čia 
liaudžiai priešpriešinama aristokratija, ir labai griežta. 
Ir graikų demokratija buvo susidvejinusi, tačiau tik 
partijų pavidalu; Romoje visumą suskaldė patys princi- 
pai, priešiški vienas kitam ir vienas su kitu kovojantys: 
iš pradžių aristokratija kovoja su karaliais, vėliau ple- 
bėjai — su aristokratija, kol pagaliau demokratija pa- 
ima viršų; tada pirmąkart atsiranda partijos, iš kurių 
išaugo ta vėlyvoji didžių individų aristokratija, kuri 
užkariavo pasaulį Kaip tik šis dualizmas tiksliausiai 
išreiškia Romos vidinę esmę. 

Mokslininkai tyrinėjo Romos istoriją įvairiausiais 
požiūriais ir išsakė labai skirtingų ir net prieštaraujan- 
čių nuomonių; visų pirma tai galima pasakyti apie anks- 
tyvąją Romos istoriją, kurią tyrinėjo trijų skirtingų 
disciplinų mokslininkai: istorikai, filologai ir teisininkai. 
Istorikai išskiria būdingiausius bruožus ir vertina is- 


toriją pačią savaime, jų darbuose lengviausia orientuo- 
tis, nes jie pripažįsta reikšmingiausius faktus. Visai kas 
kita iilologai, kurie neteikia tokios reikšmės visuoti- 
nėms tradicijoms, o labiau gilinasi į deiales, kurias 
galima kombinuoti įvairiausiais būdais. Šios kombina- 
cijos iš pradžių laikomos istorinėmis hipotezėmis, o po 
to ir neabejotinais faktais. Teisininkai, kaip ir filologai, 
tyrinėjo menkiausias romėnų teisės smulkmenas ir dar 
prigalvojo hipotezių. Rezultatas buvo tas, kad anksty- 
voji Romos istorija buvo paskelbta visiškai pasakiška 
ir dėl to ši sritis atiteko eruditams, kurie labiausiai iš- 
kalbingi ien, kur mažiausia galimybė ką nors surasti. 
Tai tvirtinama, kad graikų poezija ir mitai gali būti 
interpretuojami istoriškai, nes juose glūdi gilios isto- 
rinės tiesos, tai, priešingai, tvirtinama, kad romėnai 
turėję tik mitus ir poeziją, o tai, kas anksčiau buvo 
laikoma istoriniais faktais, iš tikrųjų yra tik epinė poe- 
zija. 

Po šių bendrų apmąstymų mes pereiname prie teri- 
iorijos aprašymo. 

Romėnų pasaulio centras yra Italija, panašiai kaip 
Graikija, sudaranti pusiasalį, tik mažiau išraižytą. Šioje 
žemėje Romos miestas pats yra centro centras. Napo- 
leonas savo memuaruose kelia klausimą: koks miestas 
labiausiai tiktų būti Italijos sostine, jeigu ji būtų sa- 
varankiška ir vieninga. Į tai galėtų pretenduoti Roma, 
Venecija, Milanas, tačiau tuojau pat išaiškėja, kad nė 
vienas iš šių miestų nebūtų centras. Šiaurės Italiją su- 
daro Po upės baseinas, ir ji visiškai skiriasi nuo paties 
pusiasalio; Venecija susijusi tik su aukštutinė, o ne su 
Pietų Italija, o Roma, žinoma, gali būti vidurinės ir 
žemutinės Italijos centras, bet tik dirbtinai ir per prie- 
vartą ji gali dominuoti toms šalims, kurios jai priklausė 
aukštutinėje Italijoje. Ir geografiškai, ir istoriškai Ro- 
mos valstybė pagrįsta prievarta. 

Taigi lialijos teritorija nėra taip natūraliai vienlisa, 
kaip Nilo slėnis; Italijos vienybė buvo panaši į tą, 
kurią Makedonija savo viešpatavimų suteikė Graikijai, 
tačiau Italija neturėjo to dvasinio ryšio, kurį Graiki- 

jai davė vienoda kultūra, nes Italijoje gyveno labai 
skirtingos tautos. Savo Romos istoriją Nyburas prade- 
da labai mokslingų traktatu apie Italijos tautas, iš 
kurio nematyti, koks jų ryšys su Romos istorija. Ap- 
skritai Nyburo istoriją derėtų laikyti tik Romos istori- 
jos kritika, nes ją sudaro keli traktatai, nesudarantys 
vieningos visumos, būdingos istorijai. 

Mes matėme, kad romėnų pasaulio visuotinis princi- 
pas yra subjektyvus vidinis pasaulis. Todėl Romos isto- 
rijoje vidinis uždarumas, įsitikinimas savastimi pereina 
į išorinę realybę. Subjektyviojo vidinio pasaulio prin- 
cipas pilnatvę ir turinį iš pradžių gauna iš išorės, iš 
privačios valios, siekiančios viešpatauti, iš valstybės 
valios ir t. t. Plėtotę sudaro vidujybės apsivalymas 
ir absirakčios asmenybės, save realizuojančios per pri- 
vatinę nuosavybę, atsiradimas; tokiu atveju pavienius 
asmenis gali susieti tik despotiška valdžia. Bendras ro- 
mėnų pasaulio vyksmas toks: perėjimas nuo šventos 
vidujybės prie jos priešingybės. Plėtotė čia ne tokia, 
kaip Graikijoje, kur principas tik skleidė ir plėtė savo 
turinį; čia plėtotė yra perėjimas į priešingybę, kuri 
pasirodo ne kaip nuopuolis, bet kurios reikalauja ir 
prie kurios stumia pats principas. Kalbant apie Romos 
istorijos apibrėžtus skirtumus, įprasta ją dalyti į ka- 
ralių veldžios, respublikos ir imperijos laikotarpius, tar- 
si tomis formomis pasireiškė skirtingi principai; iš tik- 
rųjų šių formų plėtotės pagrindas yra tas pats romėnų 
dvasios principas. Priešingai, periodizuodami mes pri- 
valome turėti galvoje pasaulinės istorijos eigą. Jau 
anksčiau kiekvienos pasaulinės istorinės tautos istorija 
buvo skirsioma į tris laikotarpius, ir šis planas turi 
pasiteisinii ir čia. Pirmasis laikotarpis apima ankstyvąją 
Romos istoriją, kai iš esmės prieštaraujantys apibrėž- 
tumai dar snūduriuoja ramioje vienybėje, kol išryškėja 
priešybės ir valstybinė vienybė sustiprėja dėl to, kad 
ji pati pagimdo priešybę ir palaiko jos egzistavimą. 
Antruoju laikotarpiu valstybė, panaudodama šitą jėgą, 
išeina išorėn ir pasirodo pasaulinėje istorinėje arenoje; 
tai gražiausia Romos istorijos epocha — Pūnų karai ir 


ryšių užmezgimas su ankstesne pasauline istorine tauta. 
Atsiveria platesnė perspektyva ryšiams su Rytais; šio 
sąlyčio epochos isioriją nagrinėjo kilnusis Polibijas. 
Nuo to laiko Romos valstybė plėtėsi siekdama užka- 
riauti pasaulį, ir šitaip buvo parengtas jos nuopuolis. 
Prasidėjo vidinė suirutė, nes iš priešingybės atsirado 
vidinis prieštaravimas, ilgainiui pasidaręs nepakelia- 
mas; suirutė baigėsi despotizmu, kuris būdingas irečia- 
jam laikotarpiui, Tuo metu Romos galia atrodo didinga 
ir puošni, tačiau kartu ji yra palūžusi, ir krikščioniškoji 
religija, atsiradusi kartu su imperija, labai sustiprėja 
ir išsiplečia. Pagaliau trečiajam laikotarpiui priskirtini 
santykiai su Šiaure ir germanų tautomis, dabar turin- 
čiomis tapti pasaulinėmis istorinėmis. 


Pirmas skirsnis 


ROMA IKI ANTROJO PŪNŲ KARO 


Pirmas skirsnis 
 ROMĖNŲ DVASIOS ELEMENTAI 


Prieš pereidami prie Romos istorijos turirae bendrais 
bruožais aptarti romėnų dvasios elementus ir visų pirma 
apžvelgti ir išnagrinėti Romos atsiradimą. Roma atsi- 
rado už krašio ribų, t. y. tame kampe, kur suėjo trys 
skirtingos sritys — lotynų, sabinų ir etruskų; ji susidarė 
ne iš vienos senos genties, susietos natūraliais patriar- 
chaliniais ryšiais, kurios pradmenys būtų skendėję gi- 
lioje senovėje (kaip, pvz., persų, kurie tačiau jau tada 
valdė didelę karalystę); Roma iš pat pradžių buvo 
kažkokia dirbtinė, prievartinė, nepirmapradiška. Anot 
padavimo, trojėnų, Enėjo atvestų į Italiją, palikuonys 
įkūrė Romą, nes buvo labai mėgstama ieškoti ryšių su 
Azija. Tr Italijoje, ir Prancūzijoje, ir net Vokietijoje 
(Ksantenas) yra miestų, kurie savo pradžią ir vardą 
sieja su pabėgusiais ir išsigelbėjusiais trojėnais. Livijus 

kalba apie šenovės Romos tribas, apie Ramnenses, Ti- 
tienses ir Luceres; jeigu jos ir laikomos skirtingomis 
tautomis ir tvirtinama, kad jos ir yra tie tikrieji ele- 
mentai, iš kurių susikūrė Roma, — požiūris, kuris pasta- 
ruoju metu labai populiarus, — tai toks požiūris prieš- 
tarauja istoriniams faktams. Visi istorikai sutinka, kad 
dar gilioje senovėje Romos kalvomis klajojo piemenys 
su savo vadais, kad iš pradžių Roma egzistavo kaip 
plėšikų valstybė ir kad labai sunkiai pavyko suvienyti 
išsibarsčiusius apylinkių gyventojus. Išliko ir smulk- 
menų, liečiančių tas aplinkybes. Tie plėšikaujantys pie- 
menys priimdavo visus, norėjusius prie jų prisijungti 
(Livijus tai vadina colluvies); iš visų trijų apylinkių, 
tarp kurių buvo Roma, į naująjį miestą susirinkdavo 
visokių valkatų. Istorikai konstatuoja, jog ši vieta ant 
kalvos prie upės buvo parinkta labai vykusiai ir labai 
tiko kaip prieglobstis visokiems nusikaltėliams. Istori- 
nis faktas yra ir tai, kad naujai įsikūrusioje valstybėje 
nebuvo moterų ir kad kaimyninės valstybės nenorėjo 
su ja užmegzti connubia (santuokų); šios dvi aplinky- 
bės rodo, kad naujoji valstybė buvo plėšikų sambūris, 
su kuriais kitos valstybės nenorėjo turėti jokių reikalų. 
Jos atmesdavo kvietimus į religines šventes, ir tik sa- 
binai, paprasta žemdirbių tauta, valdoma, pasak Livi- 
jaus, tristis atque tetrica superstitio, iš dalies dėl prie- 
tarų, iš dalies dėl baimės, prisidėdavo prie tų švenčių. 
Be to, sabiniečių pagrobimas yra visuotinai pripažintas 
istorinis faktas. Jau su juo iškyla labai būdingas bruo- 
žas, kad religija buvo pasinaudota kaip priemone sie- 
kiant naujos valstybės tikslų. Kitas plėtimosi būdas bu- 
vo tas, kad užkariautų gretimų miestų gyveniojai buvo 
prievarta perkeliami į Romą. Net ir vėliau svetimša- 
liai apsigyvendavo Romoje savanoriškai, pavyzdžiui, 
tokia išgarsėjusi Klaudijų giminė su visais savo klien- 
tais. Korintietis Demaratas, kilęs iš kilmingos giminės, 
apsigyveno Etrurijoje, tačiau ten nebuvo labai gerbia- 
mas kaip tremtinys ir svetimšalis; jo sūnus Lukumonas 
negalėjo pakęsti tokio pažeminimo: jis persikėlė į Ro- 
mą, nes, pasak Livijaus, ten gyveno nauja tauta ir re- 


pentina atque ex virtute nobilitas. Lukumonas iškart 
tapo toks gerbiamas, kad vėliau pasidarė karaliumi. 
Tokį valstybės įkūrimą reikia laikyti esmine Romos 
savitumo prielaida. Juk jis tiesiogiai susijęs su žiauriau- 
sia drausme ir pasiaukojimu siekiant sąjungos tikslų. 
Valstybė, kuri susikūrė pati ir buvo grindžiama prie- 
varta, ir palaikoma turi būti prievarta, Iš tokių pradme- 
nų atsiranda ne dorovinis laisvas ryšys, o prievartinė 
subordinacijos būsena. Romėnų virtus yra drąsa, ta- 
čiau ne tik asmeninė, o tokia, kuri iš esmės pasireiš- 
kia ryšyje su draugais, ir šis ryšys iškeliamas virš visko 
ir gali būti susijęs su visokiais prievartiniais veiksmais. 
Romėnai sudarė tokią uždarą sąjungą, bet čia nebuvo 
tokio vidinio priešiškumo nukariautoms ir pavergtoms 
tautoms kaip Spartoje; vis dėlto Romoje atsirado skir- 
tumų tarp patricijų ir plebėjų; ir prasidėjo jų tarpu- 
savio kova. Toks priešiškumas reiškiasi jau mito pavi- 
dalu kaip kova tarp dviejų brolių — Romulo ir Remo. 


Remas palaidotas Aventino kalvoje: ji numatyta pik-, 


tiesiems genijams, ir ten prisiglausdavo plebėjai. Kyla 
klausimas, iš kur atsirado šis skirtumas? Jau buvo mi- 
nėta, kad Romą įkūrė plėšikaujantys piemenys ir vi- 
sokios padugnės; vėliau į ją prievarta buvo perke- 
liami paimtų ir sugriautų miestų gyventojai. Silpnesni, 


vargingiau gyvenantys asmenys, apsigyvenę vėliau, ne- 


išvengiamai patekdavo į pažemintųjų padėtį ir priklau- 
sydavo nuo valstybės įkūrėjų ir nuo tų asmenų, kurie 
buvo drąsūs ir turtingi. Taigi nėra jokio reikalo laikytis 
pastaruoju metu mėgstamos hipotezės, jog, girdi, patri- 
cijai buvo kilę iš ypatingos genties. 

Plebėjų priklausomybė nuo patricijų dažnai vaizduo- 
jama tarytum visiškai legalizuota įstatymų ir net tary- 
tum šventa, nes patricijai savo rankose turėjo sacra, 
o plebėjai tarsi ir neturėjo dievų. Plebėjai patricijams 
leido veidmainiškai žaisti su šituo šlamštu (ad decipien- 
dam plebem.—- Cic.), neteikdami jokios reikšmės jų 
šventosioms apeigoms ir augurams; nors jie nepripažino 
politinių teisių ryšio su šventosiomis apeigomis, jas pa- 
sisavino, bet visai nenusikalto šventvagyste, kaip ir 

protestantai, išvadavę politinę valstybinę valdžią ir gy- 
nę sąžinės laisvę. Kaip sakėme, santykį tarp patricijų 
ir plebėjų reikia suprasti taip, kad vargingieji ir todėl 
bejėgiški asmenys turi glaustis prie turtingesnių ir la- 
biau gerbiamų asmenų ir prašyti jų patrocinium. As- 
menys, priklausę nuo turtingųjų ir naudojęsi jų globa, 
buvo vadinami klientais. Tačiau netrukus atsiranda 
skirtumas tarp plebso ir klientų. Patricijų ir plebėjų 
vaiduose klientai palaikė savo patronus, nors patys pri- 
klausė plebsui. Šie klientų santykiai su patronu nebuvo 
juridiniai, fiksuoti įstatymų, nes tai matyti iš to, kad 
jis palaipsniui išnyko po to, kai buvo išleisti įstatymai, 
apie kuriuos žinojo visi luomai; kai tik individus pra- 
dėjo globoti įstatymai, minėta laikina būtinybė išnyko. 

Iš pradžių, kai valstybė buvo plėšikų organizacija, 
kiekvienas pilietis neišvengiamai buvo kareivis, nes 
valstybė gyvavo karo dėka; ši našta buvo sunki, nes 
kiekvienas pilietis kare turėjo pats save išlaikyti. Ši 
aplinkybė ir lėmė, kad plebėjai labai įsiskolino patrici- 
jams. Išleidus įstatymus ir šis santykis, leidęs savava- 
liauti, turėjo po truputį išnykti, tačiau patricijai visai 
nebuvo linkę tuojau pat atleisti iš priklausomybės ple- 
bėjus; priešingai, jie buvo suinteresuoti, kad šie jiems 
priklausytų ir toliau. Dvylikos lentelių įstatymuose dar 
daug kas buvo neapibrėžta, labai daug kas dar priklau- 
sė nuo teisėjo savivalės, tačiau teisėjai buvo tik patri- 
cijai; taigi prieštaravimai tarp patricijų ir plebėjų eg- 
zistavo dar ilgai. Tik pamažu plebėjai pasiekia visas 
aukštas pareigas ir gauna teises, anksčiau priklausiu- 
sias vien patricijams. 

Arkstyvajame graikų gyvenime, nors jis ir nėra 
atsiradęs iš patriarchalinių santykių, vis dėlto egzistavo 
šeimyninė meilė ir šeimyniniai ryšiai, ir kad būtų pa- 
siekias taikus visuomeninio gyvenimo tikslas, reikėjo 
išnaikinti plėšikus jūroje ir sausumoje. Priešingai, Ro- 
mos įkūrėjai — Romulas ir Remas — pasak padavimo, 
patys yra plėšikai, iš pat pradžių išvyti iš šeimų ir iš- 
augę be šeimyninės meilės. Pirmieji romėnai ir žmonas 

308 gavo ne per laisvas piršlybas ar dėl abipusio potraukio, 


o prievarta. Tokia romėnų gyvenimo pradžia, susijusi 
su laukiniu šiurkšiumu, esanii be natūralios dorovės 
jausmo, lemia vieną iš jo elementų — šiurkštumą šei- 
mai, egoistinį žiaurumą, vėliau buvusį svarbiausiu ro- 
mėnų papročių ir įstatymų apibrėžtiumu. Taigi romėnas 
neturi šeimyninių santykių kaip gražių laisvų santykių, 
grindžiamų meile ir jausmu, bet vietoj pasitikėjimo 
reiškiasi žiaurumo, priklausomybės ir paklusnumo prin- 
cipas. Iš esmės santuoka savo griežtu ir formaliu pa- 
vidalu turėjo daiktiškojo santykio pobūdį: žmona pri- 
klausė vyrui (in manum conventio), ir sutuoktuvių ce- 
remonija buvo grindžiama coemtio tokiu pavidalu, ko- 
kiu šis formalumas galėjo būti išlaikomas ir perkant 
bet ką kitą. Vyras gaudavo teisę į savo žmoną, į savo 
dukterį ir jos turtą, ir viską, ką ji įsigydavo, ji įgydavo 
savo vyrui. Geraisiais respublikos laikais buvo tuokia- 
masi ir su religinėmis ceremonijomis confarrealio, ku- 
rios vėliau išnyko. Ne mažesnę valdžią, kaip coemptio 
dėka, vyras gaudavo imdamas žmoną vadinamojo usus 
būdu, t. y., kai žmona metus likdavo vyro namuose 
ir per tą laiką galėdavo palikti namus ne ilgiau kaip 
trim naktims (irinoctium), Jeigu vyras nevesdavo žmo- 
nos nė vienu pavidalu, priimtu pagal in manum con- 
veniio, žmona arba likdavo tėvo valdžioje, arba buvo 
globojama savo giminių iš tėvo pusės, tačiau ji buvo 
laisva vyro atžvilgiu. Taigi romėnų mairona pasiekdavo 
garbę ir orumą tik nepriklausydama nuo vyro, bet ne- 
pasiekdavo gerbtinos padėties vyro ir pačios santuoka. 
Jeigu vyras norėdavo išsiskirti su žmona remdamasis 
mažiau jį varžančia teise, t. y. jeigu santuoka nebuvo 
pašventinta confarreatio, jis paprasčiausiai ją išvary- 
davo. Sūnų padėtis buvo visai panaši į žmonos padėtį: 
pirma, jie buvo beveik taip pat pavaldūs tėvui kaip ir 
žmona vyrui, jie negalėjo turėti nuosavybės, ir tai vis 
tiek, ar valsiybėje jie užėmė aukštas pareigas, ar ne 
(tik peculia castrensia ir adventitia čia sudarė išimiį); 
kita vertus, kai jie formaliai išsivaduodavo iš tėvo val- 
džios, jų ryšys su tėvu ir jo šeima visiškai nutrūkdavo. 
Kad čia vaikų padėtis buvo prilyginama vergų padėčiai, 

žinorna, gali parodyti juridinė procedūra imaginaria 
servitus (mancipium), kurią turėjo atlikti emancipuoja- 
mi vaikai. Palikimo atžvilgiu būtų iš tikrųjų doroviška 
visą palikimą padalyti vaikams lygiomis dalimis. Ta- 
čiau Romoje, priešingai, pačia šiurkščiausia forma pa- 
sireiškė palikimo savivalė. 

Tokie išsigimę ir nedorovingi matyti romėnų pama- 
liniai doroviniai santykiai. Nedorovišką aktyvų romėnų 
žiaurumą šiuose privačiuose santykiuose neišvengiamai 
atitinka pasyvus jų valstybinės organizacijos žiauru- 
mas. Už tą žiaurumą, kurį romėnui rodė valstybė, jis at- 
silygindavo žiaurumu savo šeimai: viena vertus, jis bu- 
vo vergas, kita vertus — despotas. Tai ir yra romėnų 
didybė, kurios skiriamasis bruožas yra nepalenkiamas 
rūstumas individo santykiuose su valstybe, su valstybės 
įstatymais ir valstybės įsakymais. Kad susidarytume 
tikslų šios dvasios vaizdinį, reikia turėti prieš akis ne 
tik romėnų herojų veiksmus, kai jie kovoja su priešu 
būdami kareiviai arba karvedžiai, arba atlikdami pa- 
siuntinių vaidmenį, kai jų miniys visiškai priklauso tik 
valstybei ir jos įsakymams be svyravimų ir nuolaidų,-— 
bet visų pirma piebso elgesį sukilimų prieš patricijus 
metu. Kaip dažnai sukilę plebėjai, iširus įstatymo įtvir- 
tintai tvarkai, buvo nuraminami grynai formaliais bū- 
dais ir kaip dažnai jie būdavo apgaunami, kad tik ne- 
būtų patenkinami jų teisingi ir neteisingi reikalavimai! 
Kaip dažnai, pvz. senatas paskirdavo diktatorių, kai 
nebūdavo nei karo, nei pavojaus iš priešo pusės, kad 
tik mobilizuotų plebėjus į kariuomenę ir karine prie- 
saika priverstų juos visiškai paklusti. Licinijui prireikė 
dešimties metų, kad įteisintų įstatymus, palankius ple- 
bėjams: juos sulaikydavo kitų tribūnų formalus protes- 
tas, ir dar kantriau jie laukė tų įstatymų įgyvendinimo, 
kuris buvo atidėtas. Galima paklausti: iš kur atsirado 
tokia nuostata ir toks charakieris? Juos sukurti dirbti- 
nai neįmanoma, tačiau svarbiausiais bruožais juos pa- 
aiškina minėtoji kilmė iš pirmapradės plėšikų gaujos, 
be to, savybės, kurias aisinešė Romoje susivienijusios 
tautos, pagaliau pasaulinės dvasios, atitikusios to meto 


charakterį, apibrėžtumas. Romėnų tautą sudarė etruskų, 
lotynų, sabinų elementai; juose turėjo glūdėti romėnų 
dvasios užuomazgos. Apie Senovės Italijos tautų dva- 
sią, charakterį ir gyvenimą žinome labai mažai — už 
tai turime dėkoti beprasmiškai romėnų istoriografijai! 
Ir tą truputį, ką žinome, žinome daugiausia graikų, ra- 
šiusių apie Romos istoriją, dėka. Tačiau apie bendrą 
romėnų charakterį galime pasakyti, kad, priešingai mi- 
nėtai pirmavradei laukinei poezijai ir viso, kas baig- 
tina, iškraipymui Rytuose, priešingai nuostabiai har- 
moningai poezijai ir ramiai graikų dvasios laisvei, čia, 
Romoje, pasirodo gyvenimo proza, baigtinumo savimo- 
nė, intelekto abstrakcija ir rūstis asmenybės, kuri net 
šeimoje nepakyla virš jai būdingo tuščio pasipūtimo, 
iki natūralios dorovės, bet lieka beširdis ir beprasmiš- 
kas vienetas ir konstruoja tokių vienetų vienybę ab- 
strakčioje visuotinybėje. 

Šitas kraštutinis dvasios proziškumas matyti etrus- 
kų mene, kuris, nors ir būdamas tobulas techniškai ir 
tiksliai atliktas, tačiau neturi graikams būdingo idealu- 
mo ir grožio; be to, jis matyti romėnų teisės raidoje 
ir romėnų religijoje. Iš nelaisvo, bedvasio ir beširdžio 
romėnų pasaulio prakticizmo atsirado ir ištobulėjo 
pozityvioji teisė, Mes jau matėme, kaip doroviniai ir 
moraliniai santykiai Rytuose buvo paversti juridiniais 
potvarkiais; net graikams paprotys kartu buvo juridinė 
teisė, ir kaip tik todėl valstybinė santvarka visiškai 
priklausė nuo papročių ir nuotaikų ir, priešingai kin- 
tančiam vidaus pesauliui ir subjektyvumui, dar ne- 
buvo patvari pati savaime. Romėnai įgyvendino šį di- 
diji atskyrimą ir išrado išorinį, t. y. nepriklausantį nuo 
jausmų ir nuotaikų, teisinį principą. Jie formos požiū- 
riu Šitaip mums įteikė didelę dovaną, ir mes galime 
ja naudotis netapdami tokio sauso intelekto aukomis ir 
nelaikydami jos aukščiausia išmintimi ir protų. Tie, ku- 
rie gyveno kūdami jam pavaldūs, buvo aukos, tačiau 
kaip tik dėl to kitiems jie iškovojo dvasios laisvę, t. y. 
vidinę laisvę, kuri šitaip išsivadavo iš minėtos baigti- 
numo ir išorybės srities. Dabar dvasiai, jausmui, įsiti- 

kinimui, religijai jau nebegresia pavojus susipainioti 
šiame abstrakčiame juridiniame intelekte. Menas taip 
pat turi savo išorinę pusę; kai mene galutinai įsigali 
technika, gali atsirasti ir reikštis laisvas menas. Bet 
apgailėtini yra tie, kurie nežinojo nieko, išskyrus tech- 
niką, ir daugiau nieko nesiekė; lygiai taip pat reikėtų 
apgailestauti ir dėl tų, kurie atsiradus menui vis dar 
manytų, jog už techniką nėra nieko aukštesnio. 

Mes matome, kad romėnai buvo susaistyti abstrak- 
taus baigtinio intelekto. Jis yra aukščiausioji apibrėžtis 
ir todėl jų aukščiausia sąmonė religijoje. Iš tikrųjų 
romėnų religija buvo suvaržymas, o graikams, priešin- 
gai, ji buvo laisvos fantazijos linksmybė. Jau įpratome 
graikų ir romėnų religijas laikyti tapačiomis ir var- 
tojame vardus Jupiteris, Minerva ir t. t., dažnai neskir- 
dami graikų ir romėnų dievybių. Tai leistina tokiu mas- 
tu, kokiu graikų dievų kultas buvo daugiau ar mažiau 
perimtas romėnų, tačiau kaip egiptiečių religija nebuvo 
graikų religija vien dėl to, kad Herodotas ir graikai 
egiptiečių dievybės vadino Letonės, Paladės ir kt. var- 
dais, taip ir romėnų religija nebuvo graikiška. Sakoma, 
kad graikų religijoje gamtos baimė buvo sudvasinta, 
kad ji virto laisva žiūra ir dvasiniu fantazijos pavidalu, 
kad graikų dvasia neapsiribojo siaubo jausmu, bet gam- 
tinį santykį pavertė laisvu ir džiaugsmingu santykiu. 
Priešingai, romėnai apsiribojo nebyliu ir beprasmišku 
vidiniu pasauliu, ir dėl to išorinis pasaulis buvo tik 
Objektas, kitabūtis, paslaptis. Taip apsiribodama vidiniu 
pasauliu, romėnų dvasia buvo sukaustyta ir priklauso- 
ma, tai rodo jau žodžio religio (lig-are) kilmė. Romėnas 
visada turėjo reikalų su tam tikru paslaptingumu, vi- 
same kame jis ieškojo ir tikėjo esant kažką paslėpta; 
graikų religijoje viskas buvo atvira, aišku, jusliškai 
suvokiama ir įžiūrima, ne anapusiška, o draugiška ir 
šiapusiška, 0 romėnams viskas atrodo paslaptinga ir 
sudvejinta; objekte jie visų pirma matė patį objektą, 
be to, dar ir tai, kas jame paslėpta: visa jų istorija 
skleidžiasi tokio susidvejinimo ribose. Be savo tikrojo 
vardo Romos, miestas turėjo dar ir kitą, slaptą vardą, 


žinomą tik nedaugeliui. Manoma, kad tas vardas buvo 
Valentia, žodžio Roma lotyniškas vertinys, o kitų nuo- 
mone — Amor (Roma, skaitoma iš kito galo). Romulas, 
valstybės įkūrėjas, turėjo ir šventąjį vardą Kvirinas, 
kuriuo jis buvo garbinamas, todėl romėnai dar buvo 
vadinami kviritais (šis vardas siejasi su žodžiu curia, 
kuris buvo kildinamas net iš sabinų kalbos žodžio Cu- 
res). 

Romoje religinė baimė liko neišplėtota, bet užsi- 
sklendė savyje. Todėl sąmonė nesiobjektyvavo dvasi- 
niais pavidalais ir nepakilo iki amžinai dieviškos gam- 
tos teorinės žiūros ir iki išsivadavimo joje; iš dvasios 
ji negavo įokio religinio turinio, Tuščią sąžinės subjek- 
tyvumą romėnas projektuoja į visa tai, ką jis daro ar 
ketina daryti: į savo sandėrius, valstybinius santykius, 
pareigas, šeimyninius santykius ir t. t; ir dėl to visi 
tie santykiai ne tik sankcionuojami įstatymiškai, bet 
tarsi įgauna priesaikos šventumą. Be galo daug ceremo- 
nijų komisijose, ušimant pareigas ir t. t. yra šio tvirto 
ryšio išraiškos ir paaiškinimai. Apskritai sacra visur 
atlieka nepaprastai svarbų vaidmenį. Patys paprasčiau- 
si dalykai tuoj pat virsdavo šventenybėmis (sacrum) ir 
tarsi suakmenėdavo. Šia proga galima paminėti, pvz., 
coniarreaiio sudarant formaliai griežtas santuokas, be 
to, augūrų stebėjimus ir auspicijas. Šias sacra nagrinėti 
yra neįdomu ir nuobodu, tačiau tai duoda naujos me- 
džiagos moksliniams tyrinėjimams, kur keliamas klau- 
simas apie jų (sacra) kilmę — etruskų, sabinų ar kt. 
Dėl ių romėnų tauta visa savo veikla buvo laikoma 
nepaprastai dievobaiminga, tačiau juokinga, kai nau- 
jausieji tyrinėtojai apie šitas sacris kalba su pagarba 
ir nuolankumu. Ypač daug tais dalykais užsiiminėjo 
patricijai; todėl jio buvo laikomi žyniais, kilusiais iš 
šventų giminių, religijos atstovais ir saugotojais, o ple- 
bėjai dėl to virto bedievišku elementu. Apie tai jau 
buvo pasakyta, kas reikalinga. Senovės karaliai kartu 
buvo ir zeges sacrorum. Po to, kai karalių valdžia buvo 
nuversta, vis tiek liko rex sacrorum, bet jis, kaip ir 
kiti žyniai, buvo pavaldus aukščiausiajam žyniui (pon- 

tifex maximus), kuris tvarkė visus sacra ir jiems su- 
teikdavo tokį nekintamumą, patvarumą, kad patricijai 
galėjo taip ilgai išlaikyti savo rankose kaip tik šią re- 
liginę valdžią, 

Tačiau dievotume svarbiausia yra jo turinys, nors 
dabar dažnai tvirtinama, kad tik būtų dievobaimingi 
jausmai, o visai nesvarbu, koks jų turinys. Apie ro- 
mėnus jau pasakyta, kad jų religinis vidinis pasaulis 
nepakilo iki dvasinio ir dorovinio turinio. Galima sa- 
kyti, kad jų dievotumas nepakilo iki religijos, nes jis 
liko iš esmės formalus, ir šitas formalizmas gavo turinį 
iš kitų šaltinių. Jau iš pateikto apibrėžimo aišku, jog 
tas turinys galėjo būti tik baigtinis, neturintis šventu- 
mo, nes jis atsirado ne paslaptingoje religijos srityje. 
Todė! pagrindinis romėnų religijos bruožas yra fiksa- 
vimas apibrėžtų valios tikslų, kuriuos romėnai suabso- 
liutina savo dievų pavidalu ir kurių įgyvendinimo jie 
reikalauja iš dievų kaip iš absoliučios jėgos. Kaip tik 
dėl šių tikslų įgyvendinimo jie garbina dievus, ir šių 
tikslų dėka atsiranda jų ribotas ryšys su dievais. Todėl 
romėnų religija yra visiškai proziška ribotumo, tiks- 
lingumo ir naudos religija. Jų pačių dievai yra visai 
proziški; tai -— būsenos, pojūčiai, naudingi menai, ku- 
riuos jų sausa fantazija pavertė savarankiška jėga ir 
priešpriešino sau; iš dalies tai abstrakcijos, kurios ga- 
lėtų virsti tik šaltomis alegorijomis, iš dalies būsenos, 
kurios esą teikia naudą ar žalą ir yra garbinamos ties- 
mukiškai ir bukagalviškai. Štai tik keletas pavyzdžių. 
Romėnai garbino Pax, Tranguillitas, Vacuna, Angeronia 
kaip dievybes; jie pašvęsdavo altorius marui, badui, ja- 
vų rūdims (Robigo), karštligei ir dievaitei Dea Cloaci- 
na. Junona romėnams yra ne tik Lucina, deivė — aku- 
šerė, bet ir Juno Ossipagina, deivė, formuojanti kūdikio 
kaulus, Juno Unxia, kuri sutepa durų vyrius per vestu- 
ves (o tai taip pat buvo šventoji apeiga). Kiek nedaug 
bendra šitie proziški vaizdiniai turi su graikų dvasi- 
nių jėgų ir dievybių grožiu! Priešingai, Jupiteris kaip 
Jupiter Capitolinus yra bendroji Romos valstybės esmė, 


kuri dar buvo personifikuojama dievybių Roma ir For- 
tuna pavidalu. 

Visų pirma kaip tik romėnai pradėjo ne tik mal- 
dauti dievus ištikus bėdai, ne tik statyti stabus ant pa- 
galvių, kur išdėlioti valgiai, bet ir duoti jiems įžadus 
bei pasižadėjimus. Kai bėdai ištikus jiems prireikdavo 
pagalbos, jie kreipdavosi į kitas šalis, ir perimdavo sve- 
timus dievus bei svetimų dievų kultus. Taigi naujų die- 
vų kultai ir didžiuma Romos šventyklų atsirado spau- 
džiant negandoms, po įžadų ir kaip įsipareigoto, o ne 
nesavanaudiško, dėkingumo išraiška, Priešingai, grai- 
kai statė savo nuostabias šventyklas ir statulas ir įve- 
dinėjo kultus iš meilės grožiui ir dieviškumui pačiam 
savaime. 

Tik viena romėnų religijos pusė turi kažką patrauk- 
laus; tai šventės, susijusios su kaimo gyvenimu ir atė- 
jusios iš gilios senovės. Jų pagrindas iš dalies yra auk- 
so amžiaus vaizdinys, t. y. tokios būsenos, kuri egzista- 
vo iki pilietinės visuomenės ir politinės santvarkos at- 
siradimo, iš dalies apskritai gamtinis turinys; Saulė, 
metų laikai, mėnesiai ir t. t. su astronominėmis užuo- 
minomis, iš dalies ypatingi natūralių procesų momentai, 
susiję su piemenėlių gyvenimu ir žemdirbyste — tai 
buvo sėjos, pjūties, metų laikų šventės, svarbiausioji 
iš jų — Saturnalijų šventė ir t. t. Šiuo požiūriu tra- 
dicija išsaugojo šį tą naivaus ir prasminga. Tačiau 
apskritai ši sritis palieka nepaprasto ribotumo ir pro- 
ziškumo įspūdį: ji nesusijusi su jokiomis gilesnėmis 
didžiosios gamtos jėgomis ir joje vykstančiomis bend- 
rųjų procesų intuicijomis; juk čia visada turima galvo- 
je išorinė iriviali nauda, ir linksmybė reiškiasi ne kaip 
sąmojis, o Kaip juokdarystė. Graikų gyvenime iš tokių 
pradų atsirado graikų tragedijos menas, bet, priešin- 
gai, įsidėmėtina, kad romėnai šituos juokdariškus šo- 
kius ir dainas kaimo šventėse išsaugojo iki vėlyvųjų 
laikų; beje, nuo šios, nors ir naivios, bet šiurkščios 
iormos jie neperėjo prie gilaus meno, 

Jau sakėme, jog romėnai perėmė graikų dievus (ro- 
mėnų poetų mitologija visa perimta iš graikų), tačiau 

šitų gražių dievų, sukurtų fantazijos, garbinimas, atro- 
do, buvo labai šaltas ir išoriškas. Jiems kalbant apie 
Jupiterį, Junoną, Minervą, mums atrodo, kad visa tai 
girdime teatre. Savo dievų pasaulį graikai prisodrino 
gilaus ir sąmoningo turinio, išpuošė jį linksmai ir iš- 
moningai; jis buvo jiems reiškinys, skatinęs nuolatinį 
išradingumą ir aktyvią sąmonės veiklą, todėl jų mito- 
iogijoje sukaupti didžiuliai, neišsenkantys turtai jaus- 
mui, sielai ir minčiai. Romėnų dvasia niekada nuošir- 
džiai neatsiduodavo šiam juslinės fantazijos žaismui ir 
nerasdavo jame pasitenkinimo; Romoje graikų mitolo- 
gija atrodo mirusi ir romėnams svetima. Romėnų poezi- 
joje, pvz, Vergilijaus kūryboje, dievai pasirodo kaip 
šalto intelekto ir mėgdžiojimo kūrinys. Be to, dievais 
naudojamasi kaip technine priemone, taikoma visai 
išoriškai, kaip kad mūsų deiliųjų menų vadovėliuose, 
be kitų, yra taisyklė, skeibianti, jog epopėjose tokie 
dirbtiniai dalykai būtini, kad būtų sukelia nuostaba. 
Taip pai esmingai romėnai skyrėsi nuo graikų ir 
savo žaidimais. Juose romėnai iš esmės buvo tik žiū- 
rovai. Mimų ir teatro spektaklius, šokius, varžybas jie 
atidavė atleistiniams, gladiatoriams ir nuteistiems mirti 
nusikaltėliams. Iš viso, ką darė Neronas, gėdingiausia 
atrodė, Kai jis pasirodydavo scenoje — dainavo, mu- 
zikavo, grojo citra, kovojo. Kadangi romėnai buvo tik 
žiūrovai, Žaidimas jiems buvo svetimas, savo dvasia 
jie jam nepritarė. Didėjant prabangai visų pirma stip- 
rėja aistra žmonių ir žvėrių pjudymui. Buvo atgabena- 
ma šimtai meškų, liūtų, tigrų, dramblių, krokodilų, 
stručių, ir jie būdavo žudomi pramogai. Šimtai ir tūks- 
iančiai gladiatorių, per šventes traukusių į jūros kau- 
tynes, šaukė imperatoriui: „Pasmerktieji mirii sveikina 
tavel“, norėdami galbūt jį sugraudinti. Veltui! Visiems 
jiems tekdavo kautis vienas su kitu. Užuot vaizdavę 
žmogaus dvasines kančias, kurias kėlė gyvenimo prieš- 
taravimai, 0 spręsdavo likimas, romėnai rengdavo žiau- 
rią kūno kančių tikrovę, ir kraujo srautai, priešmirtinis 
gargaliavimas ir paskutiniai mirštančiųjų atodūsiai bu- 
vo reginiai, kuriais jie domėjosi. Šis šaltas bLeprasmiškų 


žudynių negatyvumas kartu yra ir dvasinio objektyvaus 
tikslo vidinis numarinimas. Užtenka dar priminti augū- 
rų stebėjimus, auspicijas, Sibilės knygas, ir bus aišku, 
kad romėnai buvo valdomi įvairiausių prietarų ir kad 
visada tokiais atvejais jie turėjo galvoje savo tikslus. 
Gyvulių viduriai, žaibai, paukščių skrydis, Sibilės po- 
sakiai lėmė valstybinių reikalų ir iniciatyvų eigą. Visa 
tai buvo patricijų rankose, o jie sąmoningai tuo nau- 
dojosi kaip grynai išoriniais veiksniais, siekdami savo 
tikslų ir eidami prieš liaudį. 

Kaip sakėme, skirtingi romėnų religijos elementai 
yra vidinis religingumas ir visai išorinis tikslingumas. 
Pasaulietinių tikslų siekimas yra visai laisvas, nevar- 
žomas religijos, bet, priešingai, jos pateisinamas. Romė- 
nai visur buvo dievobaimingi nepriklausomai nuo jų 
veiksmų turinio. O kadangi šventumas čia yra tik for- 
ma be turinio, jis yra toks, kad jį galima palenkti sa- 
vo valdžiai; jį valdo subjektas, siekiantis savo privačių 
tikslų ir turintis galvoje savo interesus, o tikras die- 
viškasis pradas turi konkrečią galią pats savaime. Ta- 
čiau virš bejėgiškos formos stovi subjektas, sau konkre- 
ti valia, kuri gali formą valdyti ir savo privačių tikslų 
siekimą iškelti aukščiau formos. Taip ir elgėsi Romos 
patricijai. Dėl to patricijų viešpatavimas yra tvirtas, 
pašventintas, neperduodamas ir nerealizuojamas bend- 
rai; politinė valdžia ir politinės teisės įgauna šventos 
privatinės nuosavybės pobūdį. Taigi čia nėra naciona- 
linės priklausomybės, substancinio vieningumo, nėra 
gražaus ir dorovinio poreikio bendram gyvenimui, eg- 
zistavusio graikų mieste valstybėje (Polis), bet kiekvie- 
na giminė (gens) yra apibrėžta giminė sau, turinti savo 
penatus ir savo sacra, kiekviena turi ypatingą, jai bū- 
dingą politinį charakterį, kurį išsaugoja visam laikui. 
Klaudijai buvo griežti, aristokratiškai rūstūs, Valeri- 
jai — geranoriški liaudies atžvilgiu, Kornelijai — dva- 
siškai taurūs. Skirtumai ir apribojimai apėmė net san- 
tuokas, nes patricijų ir plebėjų connubia buvo laikoma 
šventvagiška. Tačiau kaip tik šitame vidiniame religi- 
jos turinyje kartu glūdi savivalės principas; prieš pa- 

šventinto turėjimo savivalę sukyla savivalė, nukreip- 
ta prieš šventumą. Juk vienas ir tas pats turinys, pirma, 
gali būti privilegijuotas religinės formos dėka, o kita 
vertus, gali įgyti formą trokštamo, t. y. būti žmogiškos 
savivalės turiniu. Atėjus tokiems laikams, kai šventumas 
buvo pažemintas iki formos, jis buvo suvokiamas, trak- 
tuojamas ir trypiamas kaip forma — jis pasirodė for- 
malizmo pavidalu. Nelygybė kaip šventumo elementas, 
yra perėjimas nuo religijos prie tikrojo valstybinio 
gyvenimo. Pagrindinis apibrėžimas čia yra religijos pa- 
šventinama valios ir privatinės nuosavybės nelygybė. 
Romėnų principas leidžia egzistuoti tik aristokratijai 
kaip jam būdingai valstybinei santvarkai, kuri tuojau 
pat pasirodo esanti tik prieštaravimas ir nelygybė. Šis 
prieštaravimas laikinai susilpnėja dėl nelaimės ir var- 
go, kadangi jame glūdi dvejopa prievarta, kurios žiau- 
rumas ir piktas šiurkštumas gali būti įveikti ir susieti 
į prievarta palaikomą vienybę tik dar didesnio žiau- 
rumo. 


Antras skirsnis 
ROMOS ISTORIJA IKI ANTROJO PŪNŲ KARO 


Pirmoje epochoje savaime išsiskiria keli momentai. 
Šioje epochoje Romos valstybė pradeda formuotis val- 
dant karaliams, po to ji tampa respublika, kurios prieš- 
akyje stovi konsulai. Prasideda kova tarp patricijų ir 
plebėjų, o po to, kai ji pasibaigia susitaikymu, nes 
patenkinami plebėjų reikalavimai, įsiviešpatauja vidinis 
pasitenkinimas, ir Roma taip sutvirtėja, kad ji tampa 
pajėgi pasiekti pergalę kovoje su ankstesne pasauline 
istorine tauta. 

Ankstyvosiose žiniose apie Romos karalius nėra nė 
vieno duomens, kuris nesukeltų didžiausio kritikos 
prieštaravimo; stengdamasi paneigti šių žinių patikimu- 
mą, kritika nuėjo per toli. Iš viso minimi septyni kara- 
liai, ir net rimčiausia kritika turi pripažinti, jog pasku- 
tinieji iš jų buvo tikri istoriniai asmenys. Pasak pa- 
davimo, Romulas, įkūręs plėšikų sąjungą, vėliau ją per- 

tvarkė į karinę valstybę. Padavimai apie jį atrodo Íe- 
gendiniai, tačiau juose yra tik tai, kas atitinka jau 
apibūdintą romėnų dvasią. Antras karalius Numa, pa- 
sak padavimo, įvedė religines ceremonijas. Šis bruo- 
žas labai įsidėmėtinas dėl to, kad religija atsiranda 
vėliau negu valstybinė valdžia, o kitose tautose reli- 
ginės tradicijos pasirodo jau seniausiais laikais, dar 
prieš atsirandant bet kokiems pilietiniams institutams. 
Karalius drauge buvo ir žinys (rex kilęs iš gew, t. y. 
aukoti). Kaip ir visose valstybėse ankstyvuoju lai- 
kotarpiu, politinis elementas siejasi su religiniu, ir 
valstybinė santvarka yra teokratinė. Čia karalius stovi 
priešakyje asmenų, turinčių privilegiją atlikti sacra. 
Jau pirmųjų karalių laikais iškilę ir įtakingi asme- 
nys buvo skiriami senatoriais ir patricijais. Pagal pa- 
davimą Romulas paskyrė 100 patres, tačiau rimtoji kri- 
tika tuo abejoja. Religijoje atsitiktinės ceremonijos, 
sacra, tapo nuolatiniais skiriamaisiais giminių ir luo- 
mų bruožais. Pamažu susiklostė valstybės vidaus orga- 
nizacija. Livijus sako: kaip Numa sutvarkė dieviškuo- 
sius dalykus, taip Servijus Tulijus nustatė skirtingas 
klases ir census (cenzas), nuo kurio priklausė dalyvavi- 
mas visuomeniniuose reikaluose. Patricijai buvo nepa- 
tenkinti, ypač tuo, kad Servijus Tulijus panaikino dalį 
plebėjų skolų ir nepasiturintiems išskyrė sklypus iš 
valstybės žemių ir dėl to jie tapo žemvaldžiais. Tautą 
jis suskirstė į šešias klases, iš kurių pirmoji kartu su 
raiteliais sudarė 98 centurijas, o kitos — palyginti ma- 
žiau, Kadangi buvo balsuojama pagal centurijas, pir- 
moji klasė tapo įtakingiausia. Atrodo, anksčiau visa 
valdžia buvo patricijų rankose, o po Servijaus reformų 
jie išsaugojo tik dominuojančią padėtį, tuo ir galima 
paaiškinti jų nepasitenkinimą Servijaus pertvarkymais. 
Nuo Servijaus viešpatavimo laikų istorija tampa labiau 
apibrėžta, ir jo bei jo pirmtako Tarkvinijaus Prisko 
(Senojo) laikais pasirodo klestėjimo požymių. Nyburas 
stebisi, kad, pasak Dionisijo ir Livijaus, ankstyviausia 
konstitucija buvo demokratinė, nes kiekvieno piliečio 
balsas tautos susirinkime turėjo vienodą svorį. Livijus 

sako tik tai, jog Servijus panaikino suffragium viritim, 
Tačiau pagausėjus klientams, absorbavusiems plebėjus, 
kurijų komisijose turėjo teisę balsuoti tik patricijai, 
ir populus tuo metu yra tik patricijai. Taigi Dionisijas 
neprieštarauja sau teigdamas, kad valstybinė santvarka, 
remdamasi Romulo įstatymais, buvo griežtai aristokia- 
tinė, 

Beveik visi karaliai buvo svetimšaliai, ir tai labai 
būdinga Romos atsiradimui. Numa, Romos įkūrėjo įpė- 
dinis, pasak padavimo, buvo sabinas, t. y. kilęs iš tau- 
tos, Tacijui vadovaujant apsigyvenusios ant vienos 
Romos kalvos dar Romulo laikais. Tačiau vėliau sabinų 
žemė pasirodo esanti sritis, dar neįeinanti į Romos 
valstybę. Numos įpėdinis buvo Tulas Hostilijus; ir vien 
tik šio karaliaus vardas rodo jo nevietinę kilmę. Ankas 
Marcijus, ketvirtasis karalius, buvo Numos anūkas; 
Tarkvinijus Priskas (Senasis), kaip jau minėjome, buvo 
kilęs iš vienos Korinto giminės, Servijus Tulijus buvo 
kilęs iš Kornikulo, užkariauto lotynų miesto. Tarkvini- 
jus Išdidusis buvo Tarkvinijaus Prisko sūnus, Pastarojo 
karaliaus laikais Roma suklestėjo: pagal padavimą jau 
tada buvo sudaryta prekybinė sutartis su kartaginie- 
čiais, ir jeigu ši sutartis laikoma mitine, užmirštama 
apie jau tada egzistavusius Romos ryšius su Eirurija 
ir kitomis kaimyninėmis tautomis, kuriose klestėjo pre- 
kyba ir jūreivystė. Jau tuo metu romėnai mokėjo labai 
gerai rašyti ir išsiskyrė proto blaivumu, kurio dėka 
atsirado ir jų tikslioji istoriografija, už kurią jie gi- 
riami. 

Plečiantis valstybės vidaus gyvenimui patricijai bu- 
vo labai pažeminti, ir karaliai, kaip neretai yra buvę 
viduramžių Europoje, ieškojo liaudies paramos, kad 
galėtų kovoti su patricijais. Jau buvo minėta, kad taip 
pasielgė Servijus Tulijus. Paskutinis karalius Tarkvini- 
jus Išdidusis retai tarėsi su senatu dėl valstybės reikalų, 
jo nepapildydavo, kai mirdavo koks jo narys, ir apskri- 
tai elgėsi taip, tarsi būtų norėjęs panaikinti senatą. At- 
sirado įtampa, kai užtektų ir mažiausios dingsties, kad 
įvyktų sprogimas. Tokia dingstis buvo moters garbės 


įžeidimas, pasikėsinimas prieš šią slaptingiausią šven- 
tenybę, įvykdytas karaliaus sūnaus. 244 m. po Romos 
įkūrimo, t. y. 510 m. pr. Kr. g. (jeigu Roma iš tikrųjų 
buvo įkurta 753 m. pr. Kr. g.), karaliai buvo išvyti ir 
karalių valdžia panaikinta visiems laikams. 

Karalius išvijo ne plebėjai, o patricijai; taigi nors 
patricijus kaip šventąją giminę norima pateisinti įsta- 
tymiškai, pasirodo, jie veikė prieš įstatymą, nes kara- 
lius buvo jų aukščiausias šventikas. Šiuo atveju matyti, 
kad romėnai labiau gerbė santuokos šventumą. Vidinio 
pasaulio ir pieteto (pudor) principas yra religinis ir 
neliečiamas: jo pažeidimas buvo dingstis išvyti kara- 
lius, o vėliau ir decemvirus. Taigi Romoje iš pat pra- 
džių mes matome ir monogamiją kaip tai, kas savaime 
suprantama. Ji nebuvo įtvirtinta konkrečių įstatymų; 
apie ją tik atsitiktinai užsimenama institucijose, kur 
sakoma, kad santuokos tarp kai kurių giminių neleis- 
tinos, nes vyras neturi teisės turėti dviejų žmonų. Tik 
Diokletiano įstatyme tiesiai pasakyta, jog Romos vals- 
tybėje niekas neturi teisės turėti dviejų žmonų, kitaip 
taikomas pretorijaus ediktas dėl pilietinių teisių at- 
ėmimo (cum etiam in edicto praetoris hujusmodi viri 
infamia notati suni). Taigi monogamija pripažįstama 
pati savaime ir grindžiama vidinio pasaulio principu. 
Pagaliau dar reikia pridurti, kad Romoje karalių val- 
džia išnyko kitaip negu Graikijoje, kur karalių gimi- 
nės pačios susinaikino, bet ji buvo panaikinta, sukėlu- 
si prieš save neapykantą. Karalius, pats buvęs aukš- 
čiausiasis šventikas, pasielgė šventvagiškai, kuriam 
pasipriešino vidinio pasaulio principas, ir patricijai, 
kurių širdyse dėl to nubudo savarankiškumo jausmas, 
nuvertė karalių valdžią. Vėliau, to paties jausmo kai- 
tinami, plebėjai sukildavo prieš patricijus, lotynai ir 
sąjungininkai — prieš romėnus, kol visoje Romos vals- 
tybės teritorijoje nusistovėjo privačių asmenų lygybė 
(buvo išvaduota daug vergų), palaikoma paprasčiausio 
despotizmo, 

Livijus teigia, jog karaliams išvyti Brutas parinko 
tinkamą momentą, nes jeigu tai būtų įvykę anksčiau, 


21—4810 


321 


322 


valstybė būtų subyrėjusi. Kas būtų atsitikę, klausia jis, 
jeigu šita benamių žmonių minia būtų išvaduota nuo 
karalių valdžios anksčiau, kai bendras gyvenimas dar 
nepripratino jų vieno prie kito. Savo pavadinimu vals- 
tybinė santvarka būtų tapusi respublikoniška. Įsigilinus 
į istoriją, pasirodo (Livius, II, I), jog iš esmės neįvyko 
kitokių pakitimų, išskyrus tai, kad valdžia, anksčiau 
nuolat priklausiusi vienam karaliui, atiteko dviem 
konsulams, renkamiems vieneriems metams. Abudu 
jie su vienodais įgaliojimais vadovavo tiek karo rei- 
kalams, tiek jurisdikcijai ir administracijai; juk pre- 
toriai kaip vyriausieji teisėjai atsirado vėliau. 

Iš pradžių visa valdžia dar buvo konsulų rankose; 
tiek užsienio, tiek vidaus reikalai iš pradžių labai ne- 
sisekė. Romos istorijoje prasideda toks pat niūrus lai- 
kas, kaip ir graikų istorijoje žlugus karalių giminėms. 
Iš pradžių romėnams teko sunkiai kovoti su išvytu 
karaliumi, kuris kreipėsi pagalbos į etruskus ir ją gavo. 
Kovoje su Porsena romėnai prarado visas užkariautas 
žemes ir net savarankiškumą: jie buvo priversti sudėti 
ginklus ir atiduoti įkaitus; iš vieno Tacito posakio 
(Hist. 3, 72) galima net spręsti, jog Porsena užėmė 
Romą. Netrukus po to, kai buvo išvyti karaliai, prasi- 
dėjo kova tarp patricijų ir plebėjų; juk karalių val- 
džia buvo panaikinta išskirtinai aristokratijos intere- 
sais: jai perėjo karalių valdžia, o plebėjai prarado glo- 
bą, kurią jiems teikdavo karaliai. Tuo metu visa ad- 
ministracinė ir teisinė valdžia ir visa valstybinė žemės 
nuosavybė buvo patricijų rankose, o liaudis, nuolat 
įtraukiama į karus, negalėjo atsidėti taikingiems užsi- 
ėmimams; negalėjo klestėti amatai, ir vienintelis plebė- 
jų uždarbis buvo grobio dalis. Patricijai savo žemes 
liepdavo įdirbti vergams, o dalį žemių atiduodavo sa- 
vo klientams, kurie už tai turėjo mokėti įnašus ir nuo- 
mos mokesčius, t. y. tas žemes nuomodavo. Pagal įmo- 
kų rūšį tas santykis buvo labai panašus į leninius san- 
tykius: klientai turėjo mokėti duoklę ištekant patrono 
dukterims, išpirkti į nelaisvę patekusį patroną arba jo 
sūnus, padėti jiems užimti administracines pareigas ar- 


ba kompensuoti teismo procesų išlaidas. Patricijų ran- 
kose buvo ir teisėtvarka, beje, nė neturint apibrėžių 
rašytinių įstatymų; vėliau šiam trūkumui pašalinti bu- 
vo įpareigoti decemvirai. Patricijams priklausė ir visa 
valstybinė valdžia, nes jie užėmė visas pareigybes: iš 
jų tarpo buvo renkami konsulai, vėliau — karo tribū- 
nai ir cenzoriai (cenzūra buvo įsteigta 311 m. nuo 
miesto įkūrimo), ir dėl to tik jų rankose buvo ir prak- 
tinė valdžia, ir jos kontrolė. Pagaliau iš patricijų buvo 
sudarytas ir senatas. Labai svarbus yra klausimas, kaip 
jis buvo papildomas. Pasak. padavimo, Romulas įsteigė 
senatą, kurį sudarė 100 narių; kiti karaliai šį skaičių 
padidino, o Tarkvinijus Priskas (Senasis) nustatė, jog 
senatorių turi būti 300. Junijus Brutas vėl papildė se- 
natą, kuris labai sumažėjo. Vėliau senatas, atrodo, bu- 
vo papildomas cenzorių, o kartais diktatorių. Antrojo 
Pūnų karo metu, 538 m. nuo miesto įkūrimo, buvo iš- 
rinktas diktatorius, kuris paskyrė 177 naujus senato- 
rius: jis išrinko tuos, kurie užėmė kurulines pareigas, 
t. y. buvo plebėjų edilai, liaudies tribūnai, kvestoriai, 
piliečiai, kurie buvo apdovanoti spolia opima arba 
corona civica. Cezaris senatorių skaičių padidino iki 
800, Augustas šį skaičių sumažino iki 600. Dideliu 
romėnų istorikų aplaidumu buvo laikoma tai, kad jie 
duoda tiek mažai žinių apie senato sudėtį ir jo papil- 
dymą; tačiau šis punktas, mums atrodantis nepaprastai 
svarbus, romėnams toks svarbus neatrodė; jie apskritai 
neteikdavo tokios reikšmės formaliems apibrėžtumams, 
o labiausiai rūpinosi tuo, kaip valdyti. Ar apskritai 
galima manyti, kad senovės romėnų konstitucinės teisės 
buvo tiksliai apibrėžtos, ir dar tokioje epochoje, kuri 
laikoma mitine, o joje išsiskleidusi tradicija — epine? 

Liaudis buvo išnaudojama taip, kaip, pvz., dar ne- 
seniai Didžiojoje Britanijoje buvo išnaudojami airiai; 
kartu ji visai neįsijungė į valstybės valdymą. Ji kelis 
kartus buvo sukilusi ir išėjusi iš miesto. Kartais ji at- 
sisakydavo eiti į karus, tačiau nuostabiausia, kad se- 
natas taip ilgai galėjo priešintis daugumai, išerzintai 
priespaudos ir išbandytai karuose, nes atkakli kova vy- 

ko daugiau kaip 100 metų. Aplinkybė, kad liaudį buvo 
galima laikyti pažabotą taip ilgai, rodo, jog liaudis 
gerbė teisėtą tvarką ir šventąsias apeigas. Tačiau galų 
gale teko patenkinti teisėtus plebėjų reikalavimus ir 
dažniau panaikinti jų skolas. Patricijų, jų kreditorių, 
kuriems plebėjai turėjo mokėti skolas vergišku darbu, 
žiaurumas vertė juos sukilti. Iš pradžių jie reikalavo ir 
išsikovojo tik tai, ką jie jau turėjo valdant karaliams, 
t. y. žemės nuosavybę ir apsaugą nuo stipriųjų. Jie 
gavo žemės sklypus ir plebėjų tribūnus, t. y. valdinin- 
kus, kurie galėjo pasipriešinti bet kokiam senato 
sprendimui. Iš pradžių tribūnų skaičius buvo apribotas 
dviem, vėliau jų buvo dešimt; tačiau tai plebėjams bu- 
vo veikiau žalinga, nes pakakdavo senatui patraukti 
į savo pusę vieną iš tribūnų, ir vienam prieštaraujant 
buvo panaikinamas visų likusiųjų nuosprendis. Kartu 
plebėjai gavo ir teisę apeliuoti į liaudį, t. y. bet kokios 
administracinės prievartos atveju nuteistasis galėjo 
apeliuoti į liaudies sprendimą. Ši teisė buvo ypač svarbi 
plebėjams, bet labai erzino patricijus. Atkakliai reika- 
laujant liaudžiai vėliau, pašalinus plebėjų tribūnus, 
buvo paskirti decemvirai, turėję panaikinti įstatymlei- 
dystės neapibrėžtumą; kaip žinoma, jie piktnaudžiavo 
neribota valdžia, pavertė ją tironija, todėl buvo išvyti 
atsiradus tokiai pat gėdingai dingsčiai, dėl kurios buvo 
išvyti karaliai. Tuo tarpu klientų priklausomybė nuo 
patronų susilpnėjo; po decemvirų klientai vis labiau 
nyksta ir virsta plebėjais, kurie priima net valstybinės 
svarbos sprendimus (plebiscita) savo liaudies susirin- 
kimuose, šaukiamuose jų tribūnų; senatas galėjo tik 
priimti sprendimus (senatus consulta), ir nuo to laiko 
tribūnai, kaip ir senatas, galėjo sustabdyti komicijas ir 
rinkimus. Pamažu plebėjai pasiekė, kad jiems buvo at- 
vertas kelias eiti visas pareigas, tačiau iš pradžių 
plebėjų konsulas, edilas, cenzorius ir t. t. nebuvo lygūs 
konsului, edilui, cenzoriui, renkamiems iš patricijų, ir 
visų pirma dėl to, kad šventąsias apeigas galėjo atlikti 
tik pastarieji; praėjo daug laiko, kol plebėjas iš tikrų- 
jų tapo konsulu. Šitų apibrėžtumų visumą nustatė plę- 


bėjų tribūnas Licinijus IV amžiaus antroje pusėje, 
387 m. nuo miesto įkūrimo. Tas pats tribūnas davė 
postūmį kovai dėl agrarinio įstatymo (lex agraria), apie 
kurį tiek daug rašė ir dėl kurio ginčijosi naujųjų laikų 
mokslininkai. Šio įstatymo iniciatoriai Romoje visada 
sukeldavo didžiausias riaušes. Plebėjai faktiškai že- 
mės nuosavybės neturėjo, todėl agrarinių įstatymų tiks- 
las buvo skirti jiems žemės sklypus iš dalies Romos 
apylinkėse, iš dalies užkariautose vietovėse, kur vėliau 
turėjo būti steigiamos kolonijos. Respublikos laikais 
karvedžiai dažnai skyrė liaudžiai žemės sklypus, bet 
jie visada buvo kaltinami siekią karalių valdžios, nes 
kaip tik karaliai gerino plebėjų padėtį. Agrarinis įsta- 
tymas reikalavo, kad nė vienas pilietis negali turėti 
daugiau kaip 500 jugerių * žemės; vadinasi, patricijai 
turėjo grąžinti didelę savo žemės dalį. Nyburas ypač 
kruopščiai tyrinėjo agrarinius įstatymus ir manė pada- 
ręs didelių ir svarbių atradimų; štai jis teigia, kad 
niekam niekada ir į galvą neatėjo mintis pažeisti šven- 
tąją nuosavybės teisę; valstybė tik leisdavo plebėjams 
naudotis dalimi valstybinių žemių, užgrobtų patricijų, 
nes ji dar galėjo jomis disponuoti kaip savo nuosavy- 
be. Tarp kitko pridursiu, kad Hėgevišas šį atradimą 
padarė dar iki Nyburo ir kad Nyburas, argumentuoda- 
mas savo teiginį, pateikia duomenų iš Apiano ir Plutar- 
cho, t. y. iš graikų istorikų raštų, kuriais, kaip pripa- 
žįsta. jis pats, galima remtis tik kraštutiniu atveju. Kaip 
dažnai apie agrarinius įstatymus kalba Livijus, kaip 
dažnai juos mini Ciceronas, ir vis dėlto iš jų apie tuos 
įstatymus negalime sužinoti nieko konkretaus. Tai yra 
dar vienas įrodymas, kokie netikslūs Romos rašytojai. 
Galų gale visas reikalas traktuojamas kaip tuščias ju- 
ridinis klausimas. Žemė, kurią pasisavino patricijai ar- 
ba kurioje buvo įsteigtos kolonijos, iš pradžių priklau- 
sė valstybei, bet ji, be abejonės, priklausė ir žemval- 
džiams, ir nors tvirtinama, kad ji visą laiką priklausė, 
valstybei, tai nieko neduoda tolesniam tyrinėjimui. Šis 


* Lot. jugerum— sen. Romos žemės ploto vienetas, lygus 
2942 m?— Red. 

Nyburo atradimas liečia visai neesmingą skirtumą, ku- 
ris egzistuoja jo mintyse, o ne tikrovėje. Nors Licini- 
jaus įstatymas buvo priimtas, jis netrukus buvo pradė- 
tas pažeidinėti ir jo niekas nepaisė. Pats Licinijus Sto- 
lonas, pasiūlęs šį įstatymą, buvo nubaustas, nes turėjo 
daugiau žemės negu buvo leista, o patricijai nepap- 
rastai atkakliai priešinosi įstatymo taikymui. Čia mes 
apskritai turime atkreipti dėmesį į skirtumą tarp ro- 
mėnų, graikų ir mūsų pačių visuomeninių santykių. 
Mūsų pilietinė visuomenė pagrįsta kitais principais, ir 
jai nereikalingos tokios priemonės. Spartiečiams ir atė- 
niečiams, kurie dar negynė abstrakcijos taip kaip ro- 
mėnai, rūpėjo ne teisė pati savaime, tačiau jie reikala- 
vo, kad piliečiai turėtų pragyvenimo šaltinį, o iš vals- 
tybės jie reikalavo, kad ji tuo pasirūpintų. 
Svarbiausias pirmojo Romos istorijos laikotarpio 
momentas yra tas, kad plebėjai gavo teisę užimti 
aukščiausias valstybines pareigas ir kad, jiems gavus 
dalį žemės, buvo užtikrintos piliečių pragyvenimo są- 
lygos. Susivienijus patricijams ir plebėjams Romoje 
pirmąkart nusistovėjo tvirta vidinė tvarka, ir tik nuo 
to laiko galėjo pradėti augti išorinė Romos galybė. 
Ateina pasitenkinimo bendrais interesais ir nuovargio 
dėl vidinės kovos akimirka. Po pilietinių neramumų 
tautos pasisuka išorėn, ir jos pasirodo esančios pačios 
stipriausios, nes dar lieka ankstesnis sužadinimas, da- 
bar jau nebeturintis objekto viduje, todėl ieškantis jo 
užsienyje. Toks romėnų veržimasis išorėn galėjo trum- 
pam laikui pridengti paties susitarimo trūkumus; nusi- 
stovėjo pusiausvyra, tačiau be esminio centro ir be 
atramos taško. Prieštaravimai turėjo baisingai prasi- 
veržti vėliau; bet iki to laiko romėnų didybė turėjo 
pasireikšti kare ir pasaulio užkariavimuose, Galybė, 
turtai, šlovė, romėnų pasiekti šiuose karuose, kaip ir 
dėl jų atsiradęs skurdas, palaikė tarp romėnų vidinį 
ryšį. Jie pasiekdavo pergales savo drąsa ir karine 
drausme. Romėnų karo menas kai kuriais bruožais 
skiriasi palyginti su graikais ar makedoniečiais. Falan- 


326 gos jėga glūdėjo masėje ir sutelktume. Romėnų legio- 


nai taip pat buvo suglausti, tačiau kartu ir išskirstyti; 
jie apėmė abu kraštutinumus: glaustumą ir suskirsty- 
mą į lengvus būrius, nes jie laikėsi susiglaudę drauge 
ir kartu buvo lengvai išskleidžiami. Puolant romėnų 
kariuomenės priekyje ėjo lankininkai ir svaidyklinin- 
kai, kad vėliau mūšio likimą atiduotų spręsti kardui. 

Būtų nuobodu pasakoti apie romėnų karus Italijoje; 
iš dalies todėl, kad patys savaime, skyrium paėmus, jie 
nėra svarbūs, ir dėl tuščios karvedžių retorikos Livi- 
jaus veikale dažnai jie negali pasidaryti įdomesni; iš 
dalies dėl Romos istorikų negabumo, pasak kurių, ro- 
mėnai visada kariauja tik su priešais apskritai, mes 
nieko nesužinome apie šitų priešų, pvz., etruskų, sam- 
nitų, ligūrų, su kuriais romėnai kariavo kelis šimtus 
metų, individualumą. Be to, įsidėmėtina, jog romėnai, 
kurių pusėje buvo didžioji pasaulinės istorijos teisė, 
stengėsi įrodyti, kad jų pusėje buvo ir smulkioji mani- 
festų, traktatų apie menkus nusižengimus teisė, ir tarsi 
kokie advokatai gynė savo teisėtumą. Tačiau susidarius 
tokioms politinėms komplikacijoms kiekvienas gali 
jaustis įžeistas kito, jeigu tik jis to panorės, jeigu įsi- 
žeisti jam bus naudinga. Romėnai ilgai ir sunkiai ka- 
riavo su samnitais, etruskais, galais, marsais, umbrais, 
brutijais, kol jiems pavyko tapti visos Italijos valdo- 
vais. Iš čia jų viešpatavimas persistūmė į pietus: jie 
įsitvirtino Sicilijoje, kur jau seniai vedė karus karta- 
giniečiai, po to išplėtė savo valdas į vakarus: iš Sardi- 
nijos ir Korsikos jie persikėlė į Ispaniją. Jie nuolat su- 
sidurdavo su kartaginiečiais ir buvo priversti jiems 
priešpriešinti karo laivyną. Senovėje šis perėjimas bu- 
vo lengvesnis negu atrodytų šiuo metu, kai tarnybai 
jūroje būtų reikalinga ilgametė praktika ir aukštas ži- 
nių lygis. Tuo metu karo veiksmai jūroje nelabai sky- 
rėsi nuo karo veiksmų sausumoje. 

Tuo pasibaigia pirmoji Romos istorijos epocha, kai 
romėnai, kariaudami it smulkūs vertelgos, tapo galin- 
gais kapitalistais ir sustiprėję įžengė į pasaulinės istori- 
jos areną. Romėnų valdomos teritorijos apskritai dar 
nebuvo labai didelės: kitoje Po upės pusėje buvo įkur- 

ta tik kelios kolonijos, o pietuose romėnai susidūrė su 
galinga priešiška valstybe. Vėliau Antrasis Pūnų karas 
davė postūmį milžiniškam susidūrimui su galingiausio- 
mis to meto valsiybėmis; dėl jo romėnai susidūrė su 
Makedonija, Azija, Sirija, o vėliau ir su Egiptu. Italija 
ir Roma liko didelės, toli nusidriekusios valstybės 
centras, tačiau, kaip sakėme, šis centras buvo prievar- 
tinis ir nenatūralus. Šis didis Romos susidūrimas su 
kitomis valstybėmis ir jo sukeltų įvairių komplikacijų 
laikotarpis aprašytas kilniojo achajo Polibijo, kuriam 
savo akimis teko matyti, kaip dėl romėnų niekšingumo 
ir niekšiškų graikų aistrų bei nepermaldaujamo nuo- 
seklumo žlugo jo tėvynė. 


Antras skyrius 


ROMA NUO ANTROJO PŪNŲ KARO 
IKI IMPERIJOS 


Pagal mūsų skirstymą antrasis laikotarpis prasideda 
nuo Antrojo Pūnų karo, t. y. nuo to lemtingo momento, 
kai prasidėjo romėnų galybė. Pirmajame Pūnų kare 
romėnai parodė, kad jie gali išmėginti jėgas su galin- 
gąja Kartagina, kuriai priklausė didelė Afrikos pa- 
krančių dalis ir Pietų Ispanija ir kuri įsitvirtino 
Sicilijoje bei Sardinijoje. Antrasis Pūnų karas palaužė 
Kartaginos galybę. Tos valstybės stichija buvo jūra, 
tačiau ji neturėjo gimtosios teritorijos, nesuformavo 
nacijos ir neturėjo nacionalinės armijos; jos kariuo- 
menė buvo sudaryta iš užkariautų ar draugiškų tautų 
kareivių. Ir vis dėlto su tokia armija, kurią sudarė 
įvairių tautų žmonės, didysis Hanibalas vos nesutriuš- 
kino Romos. Negaudamas jokios paramos, tik savo 
genialumo dėka jis išsilaikė Italijoje prieš romėnų iš- 
tvermę ir atkaklumą 16 metų; tiesa, per tą laiką Sci- 
pionai užkariavo Ispaniją ir užmezgė ryšius su Afrikos 
karaliukais. Pagaliau Hanibalas buvo priverstas skubėti 
į pagalbą savo tėvyneį, kuriai grėsė pavojus; jis buvo 

nugalėtas kautynėse prie Zamos 522 m. nuo miesto 
įkūrimo ir po 36 metų vėl išvydo savo gimtąjį miestą, 
kuriam dabar jis pats buvo priverstas patarti, kad su- 
darytų taikos sutartį. Taigi po Antrojo Pūnų karo Kar- 
tagina be išlygų tapo pavaldi Romai; dėl to įvyko 
priešiškas Romos susidūrimas su Makedonijos karaliu- 
mi, kuris buvo nugalėtas po 5 metų. Toliau atėjo Si- 
rijos karaliaus Antiocho eilė. Jis priešpriešino romė- 
nams milžinišką jėgą, buvo sumuštas prie Termopilų 
ir Magnezijos ir turėjo atiduoti romėnams Mažąją Azi- 
ją iki Tauro. Užkariavę Makedoniją, romėnai paskelbė, 
kad ji ir Graikija laisvos; apie šio paskelbimo prasmę 
jau kalbėjome nagrinėdami ankstesnę pasaulinę istori- 
nę tautą. Tik po to prasidėjo Trečiasis Pūnų karas, nes 
Kartagina vėl sustiprėjo ir sužadino romėnų pavydą. 
Po ilgo priešinimosi ji buvo paimta ir sudeginta, O po 
to romėnų jėgai nebegalėjo ilgai priešintis ir Achajų 
sąjunga: romėnai išprovokavo karą, tais pačiais metais 
kaip ir Kartaginą sugriovė Korintą ir Graikiją pavertė 
provincija. Kartaginos žlugimas ir Graikijos pavergi- 
mas buvo lemiami momentai, su kuriais siejasi Romos 
viešpatavimo išsiplėtimas. 

Dabar Roma, atrodytų, galėjo būti visai rami, jai 
nebegrėsė jokia išorinė jėga: ji tapo Viduržemio jūros, 
t. y. visos kultūros centro, valdove. Šioje pergalių 
epochoje mūsų dėmesį patraukia didūs ir laimingi in- 
dividai, ypač Scipionai. Nors jau Žymiausiam iš Sci- 
pionų gyvenimo pabaigoje išorinės aplinkybės susi- 
klostė nepalankiai, jie buvo doroviškai laimingi todėl, 
kad veikė savo sveikos ir tvirtos valstybės labui. Ta- 
čiau po to, kai patriotizmo jausmas — viešpataujantis 
Romos siekis — buvo patenkintas, Romos valstybėje 
tuojau pat pastebimas masinis sugedimas, kurio fone 
kontrastingų įvykių dėka išryškėja individų didybė 
tiek intensyvumo, tiek priemonių požiūriu. Nuo to lai- 
ko vidinis Romos prieštaringumas pasirodo kitu pavi- 
dalu, ir toji epocha, kuria baigiasi antras laikotarpis, 
yra antrasis priešybių sutaikymas. Mes jau matėme 
prieštaravimą patricijų kovoje su plebėjais; dabar jis 

reiškiasi privačių interesų kovos prieš patriotizmą pa- 
vidalu, ir atsidavimas valstybei jau nebepalaiko reikia- 
mos šio prieštaravimo pusiausvyros. Priešingai, dabar, 
šalia karų, vedamų dėl užkariavimų, dėl grobio ir šlo- 
vės, iškyla baisus pilietinių neramumų Romoje ir pi- 
lietinių karų paveikslas. Ne taip kaip Graikijoje po 
Persijos karų, Romoje nepražysta kultūra, mokslas ir 
menas, kai dvasia vidujai ir idealiai mėgaujasi tuo, 
ką ji prieš tai įgyvendino praktiškai. Po išorinės lai- 
mės kare laikotarpio turėtų ateiti vidinis pasitenkini- 
mas, O ir romėnų gyvenimo principas turėtų būti kon- 
kretesnis. Tačiau kokia galėtų būti toji konkretybė, 
kurią jie fantazijos ir mąstymo dėka iškeltų iš vidaus 
ir pateiktų sąmonei? Jų pagrindiniai reginiai buvo 
triumfai, brangenybės, pagrobtos iš nugalėto priešo, 
visų tautų belaisviai, kurias romėnai be gailesčio pri- 
vertė vilkti abstraktaus viešpatavimo jungą. Konkre- 
tybė, kurią romėnai randa savyje, yra tik šita bedvasė 
vienybė, ir apibrėžtas turinys gali glūdėti vien indivi- 
dų išskirtinume. Dorybės įtampa nuslūgo, nes pavojus 
praėjo. Pirmojo Pūnų karo epochoje būtinybė suvienijo 
visų įsitikinimus, kad būtų išgelbėta Roma. Ir vėles- 
niuose karuose su Makedonija, Sirija ir su galais Šiau- 
rės Italijoje vis dar buvo svarbi visumos egzistencija. 
Tačiau po to, kai Kartagina ir Makedonija tapo nebe- 
pavojingos, vėlesni karai vis labiau tapdavo pergalės 
padarinių, ir reikėjo tik mėgautis jų vaisiais. Armija 
buvo naudojama įgyvendinant ypatingus politikos tiks- 
lus, ginant privačių individų interesus, įsigyjant turtus, 
šlovę, siekiant abstraktaus viešpatavimo. Santykiai su 
kitomis tautomis — tai gryna prievarta. Tautų naciona- 
linis individualumas iš romėnų nereikalavo pagarbos, 
kurios jis reikalauja mūsų dienomis. Tautų teisės ne- 
buvo pripažįstamos, valstybės nepripažino viena kitai 
esminės teisės egzistuoti. Vienoda teisė egzistuoti atve- 
da prie sąjunginės valstybės, kaip naujųjų laikų Eu- 
ropoje, arba prie tokios būsenos, kuri galiojo Graikijo- 
je, kur valstybės buvo lygiateisės Delfų dievo atžvilgiu. 
Romėnų santykis su kitomis tautomis buvo ne ioks, nes 


jų Dievas yra tik Jupiter Capitolinus ir jie negerbia 
kitų tautų sacra (kaip plebėjai negerbė patricijų sacra), 
bet, būdami patys tikriausi užkariautojai, jie plėšė tau- 
tų šventyklas. Užkariautose provincijose Roma laikė 
nuolatinę armiją ir į jas vietininkų pareigas eiti buvo 
siunčiami prokonsulai ir propretoriai. Raiteliai rinkda- 
vo mokesčius ir prievoles, kurias jie atpirkdavo iš 
valstybės. Šitaip atpirkėjų (publicani) tinklas apėmė vi- 
są romėnų pasaulį. Po kiekvieno pasitarimo senate 
Katonas sakydavo: „Ceterum censeo Carthaginem de- 
lendūm esse“, ir Katonas buvo tikras romėnas. Taigi 
romėnų principas pasirodo esąs šalta viešpatavimo ir 
prievartos abstrakcija, atviras egąizmas valios, kuri 
nukreipta prieš kitus, kuri neturi jokios dorovinės pil- 
natvės ir tampa turininga tik dėl dalinių interesų. 
Daugėjant provincijų, didėjo vidinis partikuliarizmas ir 
iš jo išaugantis sugedimas. Iš Azijos į Romą prasi- 
smelkė prabanga ir pasileidimas. Turtas buvo įgyjamas 
kaip grobis, bet nebuvo gamybos ir teisėtos veiklos 
vaisius, beje, ir laivynas atsirado ne prekybos porei- 
kiams tenkinti, o buvo pastatytas karo tikslams. Romos 
valstybė kaupė turtus plėšikaudama, todėl ir nesan- 
taika joje kilo dėl grobio paskirstymo. Juk anksty- 
viausia plykstelėjusių vidinių kivirčų dingstis buvo 
Pergamo karaliaus Atalo, testamentu paskyrusio savo 
turtus Romos valstybei, palikimas. Tiberijus Grakchas 
iškėlė pasiūlymą juos padalyti Romos piliečiams, be 
to, jis atnaujino Licinijaus agrarinius įstatymus, kurie 
dėl pernelyg išaugusios pavienių individų galybės bu- 
vo visai ignoruojami. Visų pirma jis siekė laisviems 
piliečiams duoti nuosavybę ir apgyvendinti Italijoje 
ne vergus, O piliečius. Tačiau šis taurus romėnas buvo 
nužudytas egoistinės diduomenės, nes Romos konsti- 
tucijos jau nebuvo galima išgelbėti remiantis pačia 
konstitucija. Gajus Grakchas, Tiberijaus brolis, siekė 
to paties kilnaus tikslo, kaip ir jo brolis, bet ir jį ištiko 
ta pati lemtis. Nuo to laiko visuomenė gedo niekieno 
nevaržoma, ir kadangi nebebuvo bendro ir esmingo 
tikslo, susijusio su tėvyne, turėjo įsiviešpatauti indi- 

vidualybės ir prievarta. Siaubingas Romos sugedimas 
atsiskleidžia kare su Jugurta, kuris papirko senatą ir 
nebaudžiamas ryžosi didžiausiai prievartai ir nusikal- 
timams. Visuotinį sąmyšį Romoje sukėlė kova su kim- 
brais ir teutonais, kėlusiais grėsmę valstybei. Marijus, 
Jugurtos nugalėtojas, didelėmis pastangomis sunaikino 
pastaruosius Provanse prie Ekso, o pirmuosius — Lom- 
bardijoje prie Ečo. Po to sukilo sąjungininkai Italijoje, 
nes jiems reikalaujant nenorėta suteikti Romos piliety- 
bės; ir tuo metu, kai romėnams pačioje Italijoje teko 
kariauti su didžiulėmis jėgomis, jie gavo žinią, jog 
Mitridato įsakymu Mažojoje Azijoje buvo išžudyta 
80 tūkstančių romėnų. Mitridatas buvo Ponto karalius, 
valdęs Kolchidę ir šalis prie Juodosios jūros iki Tauri- 
jos pusiasalio; padedamas savo žento Tigrano, galėjo 
pakelti prieš Romą Kaukazo, Armėnijos, Mesopotami- 
jos ir dalies Sirijos tautas. 

Sula, vadovavęs romėnų kariuomenei jau sąjungi- 
ninkų kare, jį nugalėjo. Atėnai, kurių iki šiol buvo gai- 
limasi, buvo apgulti ir paimti, bet nesugriauti iš pagar- 
bos protėviams, kaip pasakė Sula. Po to Sula, sugrįžęs 
į Romą, nugalėjo liaudies partiją, vadovaujamą Mari- 
jaus ir Cinos, užėmė miestą ir surengė metodiškas įta- 
kingų romėnų žudynes. Savo garbėtroškai ir valdžios 
troškimui jis paaukojo 40 senatorių ir 1600 raitelių. 

Mitridatas buvo nugalėtas, tačiau iki galo jis nebu- 
vo įveiktas, todėl vėl galėjo pradėti karą. Tuo pačiu 
metu Ispanijoje sukilo romėnas tremtinys Sertorijus; 
jis kariavo ten aštuonerius metus ir žuvo tik dėl išda- 
vystės. Karą su Mitridatu užbaigė Pompėjus; Ponto 
karalius nusižudė po to, kai baigėsi jo resursai. Tuo 
pačiu metu Italijoje prasidėjo karas su vergais. Susi- 
būrė didelis skaičius gladiatorių ir kalnų gyventojų, 
vadovaujamų Spartako, tačiau juos nugalėjo Krasas. 
Pe šitų neramumų, jūroje visur viešpatavo piratai, ku- 
riuos greitai ir energingai nuslopino Pompėjus. 

Taigi matyti, kad prieš Romą pakyla siaubingiausios, 
pavojingiausios jėgos, tačiau šios valstybės karinė ga- 
lia jas visas įveikia. Šiuo metu, kaip ir nuosmukio 


laikų Graikijoje, pasirodo didieji individai. Ir Plutarcho 
biografijos čia mums nepaprastai įdomios. Suirutės 
sąlygomis valstybėje, nebeturinčioje jokios atramos ir 
tvirtybės, išauga šitos kolosališkos individualybės, 
siekusios valstybėje atkurti vienybę, apie kurią jau 
niekas nebegalvojo. Savo nelaimei, jie nebegalėjo iš- 
saugoti dorovinio švarumo, nes jų veiksmai buvo nu- 
kreipti prieš galiojančią tvarką ir todėl traktuojami 
kaip nusikaltimas. Net tauriausieji iš jų — Grakchai — 
ne tik tapo išorinio neteisingumo ir prievartos auko- 
mis, bet ir jie patys buvo įpainioti į visuotinį sugedimą 
ir neteisybę. Tačiau visa, ko siekia šitie individai ir ką 
jie daro, turi aukštesnį, pasaulinės dvasios pateisinimą 
ir todėl galų gale privalo pasiekti pergalę. Visiškai 
nesant didžiulės valstybės organizacijos idėjos, sena- 
tas negalėjo išlaikyti valdžios savo rankose. Viešpata- 
vimas vis labiau priklausė nuo liaudies, dabar tapusios 
padugnėmis, kurias teko maitinti duona, atgabenta iš 
Romos provincijų. Reikia tik pasiskaityti Ciceroną, ir 
matysime, kad visi valstybės reikalai triukšmingai, su 
ginklu rankose buvo sprendžiami ir turtingų, galingų 
kilmingųjų, ir valkatų. Romos piliečiai šliejasi prie in- 
dividų, kurie jiems pataikauja, organizuoja klikas, kad 
palenktų savo valdžiai Romą. Štai mes matome Pom- 
pėjų ir Cezarį, du didžius, vienas kito atžvilgiu prie- 
šiškai nusiteikusius romėnus: iš vienos pusės Pompėjų 
su senatu, tarsi ginantį respubliką, o iš kitos pusės — 
Cezarį su jo legionais ir genijaus pranašumu. Ši kova 
tarp dviejų galingiausių individualybių negalėjo būti 
nulemta Romos forume. Cezaris užvaldė Italiją, Ispa- 
niją, Graikiją, sumušė savo priešą prie Farsalo 48 m. 
pr. Kr. g., įsitvirtino Azijoje ir sugrįžo į Romą kaip 
nugalėtojas. 

Taigi Romos pasaulinis viešpatavimas atiteko vie- 
nam asmeniui. Šios svarbios permainos negalima lai- 
kyti atsitiktinumų, ji buvo būtina ir nulemta aplinky- 
bių. Demokratinė konstitucija Romoje išlikti nebega- 
lėjo, jos egzistavimas buvo tik regimybė. Ciceronas, 
pasiekęs didelę įtaką savo dideliu oratoriaus talentu 

ir gerbiamas už savo mokytumą, dėl respublikos nuo- 
smukio nuolat kaltina individus ir jų aistras. Platonas, 
kurį Ciceronas norėjo mėgdžioti, gerai suprato, jog 
Atėnų valstybė, tokia, kokia ji buvo, negalėjo egzis- 
tuoti, ir sukūrė tobulos valstybinės santvarkos projek- 
tą, išreiškiantį jo pažiūras; priešingai, Ciceronas ne- 
supranta, kad Romos respublikos išsaugoti neįmanoma, 
ir nuolat ieško jai laikinos paramos; jis visiškai nesu- 
prato valstybės, ir kaip tik Romos valstybės, prigimties. 
Ir Katonas sako apie Cezarį: „Tebūnie prakeiktos jo 
dorybės, nes jos pražudė mano tėvynę“. Tačiau res- 
publiką pražudė ne atsitiktinumas, ne Cezario asmeny- 
bė, o būtinumas. Romėnų principas buvo grindžiamas 
tik viešpatavimu ir karine valdžia; jame nebuvo jokio 
dvasinio centro, galinčio būti kūrybos ir dvasios pasi- 
tenkinimo tikslu. Patriotinis tikslas išsaugoti valstybę 
išnyksta, kai tik subjektyvus siekimas viešpatauti tam- 
pa dominuojančia aistra. Piliečiai pasidarė svetimi 
valstybei, nes joje neberado objektyvaus pasitenkini- 
mo, o privatūs interesai buvo nukreipti ne į tą pačią 
pusę kaip graikų, kurie dar tik prasidėjus realiam nuo- 
smukiui vis dar kūrė didžius tapybos, plastikos ir poe- 
zijos meno kūrinius ir ypač išplėtojo filosofiją. Meno 
kūriniai, kuriuos romėnai iš visų pusių išsiveždavo iš 
Graikijos, nebuvo jų pačių kūriniai, jų turtai nebuvo 
jų gamybos rezultatas kaip Atėnuose, jie buvo prisi- 
plėšti įvairiose šalyse. Tikriems romėnams buvo sve- 
tima elegancija ir kultūra; jie stengėsi perimti ją iš 
graikų ir šiam reikalui į Romą buvo įvežama daugybė 
vergų graikų. Šitos vergų prekybos centras buvo De- 
las, ir sakoma, jog ten kartais per vieną dieną buvo 
parduodama 10 tūkst. vergų. Vergai graikai buvo ro- 
mėnų poetai, rašytojai, jų fabrikų prižiūrėtojai ir jų 
vaikų auklėtojai. 

Respublika Romoje egzistuoti nebegalėjo. Iš Cice- 
rono veikalų ypač aiškiai matyti, jog visų visuomeni- 
nių reikalų sprendimą lėmė kilmingųjų asmeninis au- 
toritetas, jų galybė, jų turtai ir jog visur viešpatavo 
netvarka. Taigi respublikoje jau nebebuvo atramos, 


kurią dar galima buvo rasti skyrium paimto individo 
valioje. Cezarį galima laikyti romėniškojo tikslingumo 
pavyzdžiu, nes savo sprendimus jis priimdavo nepa- 
prastai apgalvodamas ir po to juos įgyvendindavo 
nepaprastai energingai, praktiškai ir šaltakraujiškai. 
Pasauliniu istoriniu požiūriu Cezaris elgėsi teisingai, 
nes jis pasiekė tokią pusiausvyrą, kuri buvo reikalinga. 
Cezaris įgyvendino du dalykus: jis įveikė vidinius 
prieštaravimus ir kartu išryškino kitą, išorinį prieštara- 
vimą. Juk iki to meto pasaulinis viešpatavimas siekė 
tik Alpių viršūnes, o Cezaris atvėrė naują perspekty- 
vą: jis sukūrė areną, kuri nuo to laiko turėjo tapti 
pasaulinės istorijos centru, Jis tapo pasaulio valdovu 
kovodamas ne pačioje Romoje, bet užkariaudamas vi- 
są romėnų pasaulį. Žinoma, jis kovojo prieš respubliką, 
bet iš esmės tik prieš jos šešėlį, nes visa, kas dar liko 
iš respublikos, buvo bejėgiška. Pompėjus ir visi kiti, 
kurie palaikė senatą, gynė savo dignitas, auctoritas, 
savo viešpatavimą kaip respublikos galią, ir vidutinybė, 
ieškojusi apsaugos, prisidengdavo šia etikete. Cezaris 
sunaikino šį tuščią formalizmą, tapo valdovu ir prie- 
varta apgynė romėnų pasaulio vientisumą nuo parti- 
kuliarizmo. Vis dėlto matyti, kad kilniausieji romėnai 
buvo įsitikinę, jog Cezario viešpatavimas yra iš dalies 
atsitiktinis ir jog visa situacija susijusi su jo individua- 
lybe: taip mąstė Ciceronas, taip galvojo Brutas ir Ka- 
sijus; jie manė, kad pašalinus šį individą respublika 
atsigautų savaime. Veikiami šio keisto paklydimo, Bru- 
tas, nepaprastai kilni asmenybė, ir Kasijus, energin- 
gesnis už Ciceroną, nužudė žmogų, kurio dorybes jie 
vertino, Tačiau tuojau pat pasirodė, kad tik vienas 
asmuo galėjo valdyti Romos valstybę, ir dabar romė- 
nai buvo priversti tuo patikėti; juk apskritai valsty- 
binis perversmas tarsi sankcionuojamas žmonių nuo- 
monės, kai tik jis pasikartoja. Štai Napoleonas buvo 
nugalėtas du kartus, ir Burbonai buvo išvyti taip pat 
du kartus. Dėl pasikartojimo tai, kas iš pradžių atrodė 
esą atsitiktinumas ar galimybė, tampa tikrove ir pa- 
tvirtintu faktu. 

Trečias skyrius 


Pirmas skirsnis 


ROMA IMPERATORIŲ EPOCHOJE 


Šioje epochoje romėnai užmezga ryšius su ta tauta, 
kuriai lemta po jų tapti pasauline istorine tauta, ir mes 
turime šią epochą išnagrinėti dviem požiūriais — 
pasaulietiniu ir dvasiniu. Savo ruožtu nagrinėjant pa- 
saulietiniu požiūriu, reikia išskirti du pagrindinius 
momentus: pirma, valdovo, antra, apibrėžtumus, dėl 
kurių individai tampa asmenybėmis — teisinių santy- 
kių pasaulį. 

Visų pirma dėl imperijos reikia pasakyti, jog romė- 
nų viešpatavimas neturėjo interesų tokiu mastu, kad 
didysis perėjimas prie imperijos konstitucijoje beveik 
nieko nepakeitė. Tik liaudies susirinkimai tapo nebe- 
reikalingi ir išnyko. Imperatorius buvo princeps sena- 
tus, cenzorius, tribūnas: savo asmenyje jis sutelkė 
visus tuos titulus, nominaliai dar išlikusius, o karinė 
valdžia, kuri čia buvo pati svarbiausia, telkėsi tik jo 
rankose. Konstitucija virto visiškai nesubstancine for- 
ma, praradusia gyvybingumą, o sykiu jėgą ir valdžią; 
paprasčiausia priemonė palaikyti ją tokią buvo legio- 
nai, kuriuos imperatorius nuolat laikė netoli nuo Ro- 
mos. Tiesa, valstybės reikalai buvo svarstomi senate, ir 
imperatorius atrodė esąs tik senato narys šalia kitų 
narių, tačiau senatas turėjo paklusti jo valiai, ir tas, 
kuris priešindavosi, buvo baudžiamas mirtimi, o jo 
turtas konfiskuojamas. Todėl tie, kurie numatė savo 
tikrą mirtį, nusižudydavo patys, kad bent išsaugotų 
turtą savo šeimai. Labiausiai romėnai nekentė Tiberi- 
jaus, visų pirma dėl jo meno apsimetinėti: jis labai 
gerai mokėjo naudotis senato niekšingumu, kad pra- 
žudytų tuos senatorius, kurių jis bijojo. Kaip sakėme, 
imperatoriaus valdžia rėmėsi armija ir jį saugojusia 
leibgvardija. Tačiau netrukus legionai, ypač pretorie- 
čiai, suvokė savo galią ir išdrįsdavo sodinti į sostą 


šiek 


kiekvieną, kuris jiems patikdavo. Iš pradžių jie dar 
šiek tiek gerbė Cezario Augusto šeimą, tačiau vėliau 
legionai rinkdavo savo karvedžius, ir kaip tik tokius, 
kurie įgydavo jų palankumą ir simpatiją iš dalies savo 
drąsa ir protu, o iš dalies dovanomis ir drausmės nuo- 
laidomis. 

Naudodamiesi savo valdžia imperatoriai laikėsi vi- 
sai naiviai ir nesistengdami Rytų pavyzdžiu skendėti 
prabangoje ir puikybėje. Juose matyti stebinančio 
paprastumo bruožų. Pavyzdžiui, Augustas rašo Hora- 
cijui laišką, kuriame jam priekaištauja už tai, kad tas 
jam dar nepaskyręs nė vienos odės, ir klausia jo, ar 
jam neatrodo, kad tai gali jį sumenkinti būsimų kartų 
akyse. Senatas keletą kartų norėjo vėl atgauti įtaką 
rinkdamas imperatorius; tačiau jie arba apskritai ne- 
galėjo išsilaikyti, arba išsilaikė dovanomis papirkdami 
pretoriaus gvardiją. Be to, senatorių rinkimas ir senato 
formavimas visiškai priklausė nuo imperatoriaus savi- 
valės. Politinės institucijos buvo sutelktos imperato- 
riaus asmenyje, nebebuvo jokių dorovinių ryšių, aukš- 
čiau visko stovėjo imperatoriaus valia, ir prieš jį visi 
buvo lygūs. Atleistiniai, įėję į imperatoriaus svitą, 
dažnai būdavo galingiausi imperijos žmonės: juk sa- 
vivalė nepripažįsta jokių skirtumų. Imperatoriaus as- 
menyje išskirtinis subjektyvumas tapo niekuo nevar- 
žoma tikrove. Dvasia tapo visiškai išoriška sau pačiai, 
nes būties ir valios baigtinumas tapo beribis. Tik viena 
riba egzistuoja ir tokiai savivalei, bet kokio žmogišku- 
mo riba — mirtis, tačiau net mirtis tapo spektakliu. 
Antai Neronas mirė tokia mirtimi, kuri gali būti pa- 
vyzdžiu tiek kilniausiam didvyriui, tiek visai rezigna- 
vusiam žmogui. Visiškai atpalaiduotas išskirtinis sub- 
jektyvumas nebeturi jokio vidinio turinio, jokios atei- 
ties ar praeities, jokios atgailos, jokios vilties, jokios 
baimės, jokios minties, — juk visame tame glūdi aiškūs 
apibrėžtumai ir tikslai; Čia gi bet koks apibrėžtumas 
yra visiškai atsitiktinis. Tai gali būti geismas, gašlumas, 
aistra, kaprizas, žodžiu, niekuo nevaržoma savivalė. 
Kitų valia jai nėra jokia riba, juo labiau kad vieno 

asmens valios santykis su kitų valia veikiau yra beri- 
bio viešpatavimo ir pavergimo santykis. Kiek žmonėms 
žinoma, visoje žemėje nėra tokios valios, kuri nebūtų 
pavaldi imperatoriaus valiai. Tačiau šio vieno asmens 
viešpatavimo ribose viskas yra tvarkoje, nes tvarkoje“ 
yra visa, kas yra taip, kaip yra; juk viešpatavimas 
reiškiasi kaip tik tuo, kad visa harmoningai siejasi su 
vieno valia. Štai kodėl konkretus imperatorių charak- 
teris pats savaime visai neįdomus; juk konkretybė nie- 
ko nelemia. Romoje būta kilnaus charakterio ir kilnios 
prigimties imperatorių, ypač išsiskyrusių savo išsilavi- 
nimu. Titas, Trajanas, Antoninai žinomi kaip tik tokie, 
nepaprastai griežti sau charakteriai; tačiau ir jie 
valstybėje nieko nepakeitė, jiems valdant nebuvo jo- 
kios kalbos apie galimybes romėnų tautai laisvai tvar- 
kyti visuomeninį gyvenimą; jie buvo tarsi koks lai- 
mingas atsitiktinumas, kuris dingsta be pėdsakų ir 
viską palieka taip, kaip buvę. Juk čia individai yra 
tokioje situacijoje, kai jie tarsi neveikia, nes prieš 
juos nėra objekto, galinčio jiems pasipriešinti; užtenka 
jiems tik panorėti bet ko, gero ar blogo, ir štai tai 
jau yra. Šlovingų imperatorių Vespasiano ir Tito įpė- 
dinis buvo šiurkščiausias ir šlykščiausias tironas Do- 
micianas, tačiau, pasak romėnų istorikų, jam valdant 
romėnų pasaulis atsikvėpė. Taigi tie atskiri šviesuliai 
nieko nepakeitė: visa imperija kentėjo nuo mokesčių 
ir plėšikavimų, Italijoje mažėjo gyventojų skaičius, 
derlingiausios žemės buvo apleistos; tokia būsena ky- 
bojo virš romėnų pasaulio lyg lemtis. | 
Antras momentas, į kurį mes turime atkreipti dė- 
mesį, yra individų kaip asmenybių apibrėžimas. Indi- 
vidai buvo visiškai lygūs (vergija nesudarė didelių 
skirtumų) ir neturėjo jokių politinių teisių. Jau po Są- 
jungininkų karo visos Italijos gyventojai gavo Romos 
piliečių teises, o valdant Karakalai buvo panaikinti bet 
kokie skirtumai tarp visos Romos imperijos pavaldinių. 
Privatinė teisė išplėtojo ir užbaigė šią lygybę. Anksčiau 
nuosavybės teisė buvo suvaržyta įvairiausių skirtumų, 
kurie dabar buvo panaikinti. Mes matėme, kad romėnai 


rėmėsi abstraktaus vidinio pasaulio principu, kuris da- 
bar realizuojasi kaip asmenybė per privatinę teisę. Pri- 
vatinė teisė reiškiasi kaip tik tuo, kad asmenybė įgyja 
vertę tik per tą realybę, kurią ji pati sau duoda — per 
nuosavybę. Gyvas valstybinis organizmas ir jo siela — 
romėnų mąstymo būdas — dabar virsta negyvos pri- 
vatinės teisės izoliacionizmu. Kaip pūvant fiziniam 
kūnui kiekvienas jo taškas pradeda gyventi savaran- 
kiškai, tačiau tai tik niekingas kirminų gyvenimas, 
taip ir čia valstybės organizmas subyrėjo į privačių 
asmenų atomus. Toks tapo romėnų gyvenimas: vienoje 
pusėje lemtis ir abstrakti viešpatavimo visuotinybė, 
kitoje — individo abstrakcija, asmuo, turintis savyje 
apibrėžimą, kad individas pats savaime kažką reiškia 


ne dėl savo gyvasiingumo, ne dėl pilnatviško indi- 


vidualumo, o kaip abstraktus individas. 

Pavieniai asmenys didžiuojasi, kad jie yra absoliu- 
čiai vertingi kaip privatūs asmenys, nes „Aš“ įgyja 
begalinę vertę; tačiau jų ir šito „Aš“ turinys yra išo- 
rinis dalykas, ir privatinės teisės plėtotė, įvedusi šį 
didingą principą, buvo susijusi su politinio gyvenimo 
puvimu. Imperatorius tik viešpatavo, tačiau nevaldė, 
nes nebuvo teisinio ir dorovinio sąlyčio tarp valdovo 
ir valdinių, nebuvo konstitucinio ir organizacinio ry- 
šio, sutvarkančio bendruomenių ir provincijų gyvenimo 
sritis, funkcionuojančias bendrų interesų labui ir turin- 
čias įtakos bendram valstybės „valdymui. Tiesa, mies- 
tuose egzistuoja kurijos, bet jos neturi jokios reikšmės 
arba jomis naudojamasi kaip priemone išnaudoti ir 
sistemingai apiplėšinėti pavienius asmenis. Vadinasi, 
tai, į ką orientuota žmonių sąmonė, nebuvo nei tėvy- 
nė, nei kokia nors dorovinė vienybė, tačiau jiems be- 
liko tik viena — nusilenkti likimui ir pasiduoti visiš- 
kam abejingumui, kurio jie ieškojo arba minties lais- 
vėje, arba tiesioginiuose jusliniuose malonumuose. Taigi 
žmogus arba nutoldavo nuo gyvenimo, arba visiškai 
atsiduodavo jusliniam gyvenimui. Jis matė savo paskir- 
tį arba pastangose gauti pasismaginimo priemonių, įgi- 
jus imperatoriaus palankumą arba prievarta, landumu 

bei gudrumu, arba jis ieškojo paguodos filosofijoje, 
kuri viena dar galėjo duoti šį tą pastovaus ir esminga; 
juk nors to meto sistemos — stoicizmas, epikūrizmas 
ir skepticizmas — prieštaravo viena kitai, tačiau vi- 
soms joms buvo būdingas tas pats tikslas — dvasią 
padaryti abejingą viskam, ką siūlo tikrovė. Todėl tos 
filosofijos buvo labai paplitusios tarp išsilavinusių žmo- 
nių: jos skatino žmogų tapti ištvermingu savyje re- 
miantis mąstymu ir veikla, orientuota į visuotinumą. 
Tačiau šitas vidinis susitaikymas, pasiekiamas per fi- 
losofiją, pats buvo tik abstraktus ir reiškėsi grynu as- 
menybės principų, nes mąstymas, kuris kaip grynasis 
mąstymas savo objektu turi save patį ir susitaiko su 
savimi pačiu, buvo visiškai tuščias, ir ištvermingumas, 
būdingas skepticizmui, valios tikslu padarė kaip tik 
betiksliškumą. Ši filosofija pripažino tik bet kokio tu- 
rinio negatyvumą ir buvo nevilties išraiška pasaulyje, 
kuris nebeturėjo nieko pastovaus. Ji negalėjo paten- 
kinti gyvastingos dvasios, kuri siekė aukštesnio susi- 
taikymo. 


Antras skirsnis 


KRIKŠČIONYBĖ 


Jau minėjome, kad Cezaris atrado naują pasaulį iš 
jo realiosios pusės; savo dvasine ir vidine egzistencija 
jis atsivėrė Augusto laikais. Atsiradus imperijai, kurios 
principas, kaip matėme, buvo baigtinumas, pakeltas 
iki begalybės, ir išskirtinis subjektyvumas, iš to paties 
principo gimė pasaulio išgelbėjimas; jis pasirodė kaip 
šilas vienintelis žmogus, kaip abstraktus subjektyvu- 
mas, tačiau taip, kad, priešingai, baigtinumas yra tik 
jo reiškimosi forma, o jo esmė ir turinys yra begalybė, 
absoliuti sau-būtis. Romėnų pasaulis, kaip jį apibūdino- 
me, bejėgiškas ir skausmingai išgyvenantis Dievo pra- 
rastį, atsitolino nuo tikrovės ir ilgėjosi tokio nusirami- 
nimo, kurį galima rasti tik dvasios gelmėse, ir ši- 
taip buvo paruošta dirva aukštesniam dvasiniam pa- 


sauliui. Romėnų pasaulis buvo likimas, slopinantis die- 
vus ir gyvenimo džiaugsmą, atsirandantį jiems tarnau- 
jant, ir galia, žmogaus dvasią apvaliusi nuo bet kokio 
išskirtinumo. Todėl visa jo situacija yra aukštesnės 
dvasios, atsivėrusios per krikščionių religiją, gimimo 
vieta, o jo kančios — tai tos dvasios gimdymo kan- 
čios. Šioje aukštesnėje dvasioje glūdi dvasios susitai- 
kymas ir išvadavimas, nes žmoguje nubunda dvasios 
visuotinumo ir begalybės sąmonė. Absoliutus objektas, 
tiesa, yra dvasia, ir kadangi žmogus pats yra dvasia, jis 
yra šiame objekte ir šitaip savo absoliučiame objekte 
suranda esmę ir savo esmę. Tačiau tam, kad būtų įveik- 
tas esmės objektiškumas ir dvasia pasiektų save pačią, 
turi būti paneigtas dvasios natūralumas, kuriame žmo- 
gus pasirodo kaip dalinė ir empirinė būtybė, kad būtų 
sunaikintas svetimas pradas ir įvyktų dvasios susitai- 
kymas. 

Dievas pažinus kaip dvasia tik tokiu būdu, kad jis 
suvokiamas kaip trejybinis pradas. Šis naujas princi- 
pas yra ašis, apie kurią sukasi pasaulinė istorija. Isto- 
rija skleidžiasi iki ir nuo šio taško. „Kai išsipildė lai- 
kai, Dievas pasiuntė savo sūnų“, — sakoma Biblijoje. 
Tai reiškia ne ką kita kaip tai, kad savimonė pakilo 
iki tokių momentų, kurie priklauso dvasios sąvokai; 
ji pakilo iki poreikio šiuos momentus suvokti kaip 
absoliučius. Dabar tai reikia paaiškinti smulkiau. Apie 
graikus mes sakėme, kad jų dvasios įstatymas buvo 
toks: „Žmogau, pažink save“. Graikų dvasia — dvasios 
suvokimas, tačiau ribotos dvasios, kurios esminis ingre- 
dientas buvo gamtinis elementas. Žinoma, dvasia jam 
viešpatavo, tačiau viešpataujančiojo ir pavaldžiojo pra- 
dų vienybė pati dar buvo gamtinio pobūdžio; dvasia 
pasirodė kaip apibrėžta dvasia daugelio tautų dvasių 
individualybių ir dievybių pavidalu ir reiškėsi per me- 
ną, kuriame jusliškumas buvo pakylėtas tik iki formos 
ir pavidalo, bet ne iki grynojo mąstymo. Graikijoje 
nesamą vidinio pasaulio momentą mes aptikome Ro- 
moje, tačiau jis buvo formalus ir neapibrėžtas savyje, 
todėl gaudavo turinį iš aistros ir savivalės, ir net bjau- 

riausi dalykai čia galėjo sietis su dieviškuoju virpuliu. 
(Priminsiu Hispalos pasakojimą apie bakchanalijas 
Livijaus veikale — XXXIX, 13.) Toliau šis vidinio pa- 
saulio elementas realizavosi kaip individų asmenybė, 
ir ši realizacija atitiko principą, ji buvo tokia pat abs- 
trakti ir formali. Kaip šitas „Aš“ aš esu begalinis sau 
pačiam, ir mano egzistencija yra mano nuosavybė ir 
manęs kaip asmenybės pripažinimas. Šis vidinis pasau- 
lis toliau neina; bet koks gilesnis turinys išnyksta joje. 
Taip individai pradeda egzistuoti kaip atomai; kartu 
jie palenkti žiauriai vieno asmens valdžiai, kuri kaip 
monas monadum yra valdžia, stovinti virš privačių 
asmenų. Vadinasi, šita privatinė teisė yra ir nebūtis, 
asmenybės nepripažinimas, ir tokia teisės būsena yra 
visiškas beteisiškumas. Šis prieštaravimas yra romėnų 
pasaulio nelaimė. Subjektas, pavaldus savo asmenybės 
principui, turi tik teisę į nuosavybę, o asmenybių as- 
menybė (die Person der Personen) — teisę į visų nuo- 
savybę, todėl išskirtinė teisė yra pašalinama ir pasiro- 
do, jog tai yra beteisiškumas. Tačiau šio prieštaravimo 
skausmas yra pasaulio disciplinavimas (Zucht). Žodis 
Zucht kilęs iš ziehen (prie ko nors traukti), ir gal jau 
antroje vietoje yra kokia nors tvirta vienybė, prie 
kurios reikia patraukti ir kuriai reikia parengti auklėji- 
mu, kad atitiktum tikslą. Tai atsisakymas, atpratinimas 
kaip priemonė, vedanti prie absoliutaus pagrindo. Mi- 
nėtas romėnų pasaulio prieštaravimas yra tokios dis- 
ciplinos santykis; tai yra kultūros disciplina, kurios 
dėka asmenybė kartu demonstruoja savo niekingumą. 
Tačiau visa tai pasirodo kaip disciplina tik mums, o 
tiems, kurie jai pavaldūs, ji yra aklas likimas, kuriam 
jie pasiduoda su akla kančia; dar nėra aukštesnio api- 
brėžimo, kurio esmė ta, kad pats vidinis pasaulis turi 
pasiekti skausmą ir ilgesį, kad į tai žmogus turi būti 
ne tik įtrauktas, bet kad tas įtraukimas pasirodytų 
esąs įsitraukimas į save. Kas buvo tik mūsų refleksija, 
pačiam subjektui turi pasirodyti kaip jo paties reflek- 
sija, jam parodanti, jog jis pats yra nelaimingas ir 
niekingas. Ši išorinė nelaimė, kaip sakėme, turi tapti 


žmogaus vidiniu skausmu: jis turi pasijusti neigiąs 
save patį, jis turi suvokti, kad jo nelaimė yra jo pri- 
gimties nelaimė, kad jis pats savyje yra išsibarstęs ir 
susidvejinęs. Tokio disciplinos pačios savaime apibrė- 
žimo, t. y. skausmo dėl savo niekingumo ir nelaimės, 
aistringo siekimo įveikti tokią vidinę būseną, reikia 
ieškoti už paties romėnų pasaulio ribų; jis lemia žydų 
tautos pasaulinę istorinę reikšmę ir svarbą, nes per 
ją dvasia pakilo į aukštesnę pakopą ir pasiekė ab- 
soliučią savimonę: iš savo kitabūties (Anderssein), 
kuri yra jos susidvejinimas ir skausmas, ji sugrįžo į 
save. Minėtą žydų tautos apibrėžimą gryniausiai ir gra- 
žiausiai išreiškė Dovydo psalmės ir pranašai, kurių tu- 
rinį sudaro sielos veržimasis į Dievą, jos giliausias 
skausmas dėl savo paklydimų, teisingumo ir šventumo 
ilgesys. Šios dvasios mitinė išraiška yra žydų knygų 
pradžioje pasakojama nuopuolio istorija. Pasak pada- 
vimo, žmogus, sukurtas pagal Dievo paveikslą, prarado 
absoliutų pasitenkinimą, savo būtimi paragavęs vai- 
siaus nuo gėrio ir blogio pažinimo medžio. Nuodėmė 
čia reiškiasi tik pažinimu; pažinimas yra nuodėmingas, 
ir dėl jo žmogus prarado savo prigimtinę laimę. Čia 
išreikšta gili tiesa, kad blogis glūdi sąmonėje, nes 
žvėrys nėra nei blogi, nei geri, kaip ir iš gamtos ne- 
išsiskyręs žmogus. Tik sąmonė atskiria „Aš“ kaip be- 
galinę savivalės laisvę nuo grynojo valios turinio — 
gėrio. Pažinimas kaip natūralios vienybės paneigimas 
yra nuopuolis, kuris yra ne atsitiktinė, o amžina dva- 
sios istorija. Juk nekaltybės būsena, t. y. rojaus būsena, 
yra gyvuliška. Rojus yra parkas, kuriame „gali likti 
gyvuliai, o ne žmonės. Juk gyvulys tapatus Dievui, 
tačiau tik kaip būtis savyje. Tik žmogus yra dvasia, 
t. y. būtis sau. Tačiau toji būtis sau, toji sąmonė kartu 
yra atsiskyrimas nuo visuotinės dieviškos dvasios. Sa- 
kysim, aš savo abstrakčia laisve priešinuosi gėriui, tai- 
gi kaip tik tai ir yra blogio pozicija. Todėl nuopuolis 
yra amžinas žmogaus mitas, kurio dėka jis tampa žmo- 
gumi. Tačiau buvimas šioję pozicijoje ir yra blogis, 
ir tokį skausmą dėl savęs ir aistringą lūkestįį mes 

girdime Dovydo psalmėse, kai jis gieda: „Sutverk man, 
Dieve, tyrą širdį ir atgaivink manyje tvirtą dvasią“. 
Šis pojūtis jau glūdėjo nuopuolyje, kuris tačiau išreiš- 
kia ne susitaikymą, o tai, kad nelaimės būsena išlieka. 
Tačiau kartu čia išpranašaujamas susitaikymas, ir kaip 
tik tokiais žodžiais: „Gyvatės galva bus sutraiškyta“", 
tik tai išsakoma dar giliau toje vietoje, kur Dievas, 
pamatęs, kad Adomas ragavo vaisiaus nuo minėto me- 
džio, sako: „Štai Adomas pasidarė kaip vienas iš mū- 
su, žinąs kas gera ir pikta“ (Pr 3,22). Dievas patvirtina 
gyvatės žodžius. Taigi sau ir savyje teisinga yra tai, 
kad patį Dievą žmogus suvokia dvasia, pažindamas vi- 
suotinybę ir atskirybę, Tačiau iš pradžių tai sako Die- 
vas, O ne žmogus, kuris, priešingai, lieka susidvejinęs. 
Žmogus dar nepasiekė susitaikymo, jam teikiančio pa- 
sitenkinimą, absoliutų galutinį pasitenkinimą kol kas 
sudaro tik Dievas, o ne visa žmogaus esybė. Žmogaus 
lemtis vis dar lieka skausmo dėl savęs jausmas. Iš pradžių 
žmogus gauna tik ribotą pasitenkinimą šeimoje ir tap- 
damas Kanaano žemės šeimininku. Dievuje pasitenkini- 
mo jis neranda. Tiesa, šventykloje Dievui aukojama, 
prieš jį atgailaujama išorinėmis aukomis ir vidine at- 
gaila. Tačiau išorinis pasitenkinimas, randamas šeimoje 
ir žemės turėjime, iš žydų tautos atimtas, nes jis turi 
vilkti Romos imperijos jungą. Ji jau kentė Sirijos kara- 
lių priespaudą, tačiau tik romėnai paneigė jos indivi- 
dualumą. Siono šventykla sugriauta, Dievui tarnaujanti 
tauta išblaškyta. Taigi dabar atimtas bet koks pasiten- 
kinimas, ir tauta atblokšta į pirmapradžio mito būseną, 
t. y. į žmogaus natūros prigimtinio skausmo situaciją. 
Visuotiniam romėnų pasaulio likimui čia priešpriešina- 
ma blogio sąmonė ir orientacija į Viešpatį Dievą. Te- 
reikia šią pamatinę idėją išplėsti jai suteikus objekty- 
vią visuotinę prasmę ir priimti ją kaip konkretaus 
žmogaus esmės ir jo prigimties įgyvendinimo išraišką. 
Anksčiau tokia konkretybe žydai laikė Kanaano žemę 
ir pačius save — kaip Dievo išrinktąją tautą. Tačiau 
dabar šitas turinys prarastas, ir dėl to atsiranda nelai- 
344 mės jausmas ir nusivylimas Dievu, su kuriuo toji rea- 


lybė buvo esmingai susieta. Taigi nelaimė čia yra ne 
' bukas nuolankumas aklam likimui, o begalinė aistrin- 
go lūkesčio energija. Stoicizmas mokė tik tai, kad ne- 
gatyvumas neegzistuoja ir nėra skausmo; o žydų pa- 
saulėjauta, priešingai, laikosi realybės ir susitaikymo 
reikalauja realybėje, nes jos pagrindas yra rytietiškoji 
gamtos, t. y. realybės, subjektyvumo ir vienio substan- 
cijos vienybė. Prarasdama išorinę realybę, dvasia pri- 
versta sugrįžti į save, ir šitaip realybė, susiliesdama 
su vieniu, yra išgryninama iki visuotinybės. Rytietiškas 
šviesos ir tamsos prieštaravimas čia perkeliamas į dva- 
sią, ir tamsa čia suvokiama kaip nuodėmė. Dabar pa- 
neigiamai realybei nebelieka nieko, išskyrus patį sub- 
jektyvumą, žmogaus visuotinę valią, ir tik šito dėka 
tampa galimas susitaikymas. Nuodėmė yra gėrio ir blo- 
gio kaip skirtingybių pažinimas, tačiau tas pats pažini- 
mas gydo seną žaizdą ir yra begalinio susitaikymo šal- 
tinis. Juk pažinti kaip tik ir reiškia sunaikinti išorybę, 
tai, kas svetima sąmonei, o tai ir yra subjektyvumo 
sugrįžimas į save. Kaip reali pasaulio savimonė paži- 
nimas yra susitaikymas, pasiekiamas pasaulyje. Iš be- 
galinio skausmo, kuriame susiliečia abi prieštaravimo 
pusės, iš nerimo atsiranda Dievo ir negatyviosios rea- 
lybės, t. y. nuo Dievo atsiskyrusio subjektyvumo, vie- 
nybė. Begalinę prarastį kompensuoja tik jos begalybė, 
ir dėl to atsiranda begalinė pilnatvė. Subjekto ir Die- 
vo tapatybė pasirodo pasaulyje, kai išsipildo laikai: šios 
tapatybės suvokimas yra teisingas Dievo pažinimas. 
Tiesos turinys yra pati dvasia, gyvastingas vidinis jud- 
rumas. Dievo kaip grynosios dvasios prigimtis žmogui 
apsireiškia krikščioniškoje religijoje. Bet kas gi yra toji 
dvasia? Ji yra vienis, pati sau lygi begalybė, grynoji ta- 
patybė, kuri antrą kartą atsiskiria nuo savęs kaip savo 
pačios kitabūtis, kaip sau ir savyje būtis, stovinti 
priešais visuotinybę. Tačiau šitas atsiskyrimas įveikia- 
mas tokiu būdu, kad atomistinis subjektyvumas kaip 
paprastas santykis su savimi pats yra visuotinis, sau 
tapatus dalykas. Kai mes sakome, kad dvasia yra abso- 
liuti refleksija savyje, kaip absoliutus susidvejinimas, 

meilė kaip pojūtis, žinojimas kaip dvasia, tada ji su- 
vokiama kaip trejybiškai vieninga (dreicinige): tėvas 
ir sūnus, ir šitas skirtumas savo vienybėje kaip dvasia. 
Toliau reikia pastebėti, kad ši tiesa išreiškia žmogaus 
santykį su šita pačia tiesa. Juk dvasia priešpriešina 
save kaip savo kitabūtį, ir ji yra sugrįžimas iš šito 
skirtumo į save pačią. Kitabūtis, suvokta kaip grynoji 
idėja, yra Dievo sūnus, tačiau toji kitabūtis savo iš- 
skirtinumu yra pasaulis, gamta ir baigtinė dvasia; taigi 
pati baigtinė dvasia teigiama kaip Dievo momentas. 
Vadinasi, pats žmogus taip pat glūdi Dievo sąvokoje, 
ir tai, kad jis ten glūdi, gali būti išreikšta taip, kad 
krikščioniškoji religija postuluoja žmogaus ir Dievo 
vienybę. Ši vienybė neturi būti suvokta lėkštai — tarsi 
Dievas būtų tik žmogaus, o žmogus taip pat būtų ir 
Dievas, tačiau žmogus yra Dievas tokiu mastu, kokiu 
jis įveikia savo dvasios gamtiškumą ir baigtinumą ir 
pakyla iki Dievo. Toks žmogus, kuris gyvena tiesoje ir 
kuris žino, kad jis pats yra Dievo idėjos momentas, 
kartu įveikia ir savo gamtiškumą, nes tai, kas gamtiš- 
ka, yra nelaisva ir nedvasiška. Tokioje Dievo idėjoje 
glūdi žmogaus skausmo nuraminimas ir nelaimės įvei- 
ka. Juk dabar pati nelaimė suvokiama kaip būtinas 
tarpininkas, padedantis pasiekti žmogaus vienybę su 
Dievu. Šita savyje esanti vienybė visų pirma atsiveria 
mąstančiai, spekuliatyvinei sąmonei, tačiau ji turi at- 
siverti ir juslinei, vaizdinei sąmonei, ji turi tapti ob- 
jektu pasaulyje, ji turi apsireikšti, ir kaip tik jusliniu 
dvasios pavidalu, kuris ir yra žmogus. Kristus apsireiš- 
kė, žmogus, kuris yra Dievas, ir Dievas, kuris yra žmo- 
gus; dėl to pasaulyje stojo taika ir susitaikymas. Čia 
derėtų prisiminti graikų antropomorfizmą, apie ku- 
r} buvo pasakyta, kad jis nenuėjo pakankamai toli. 
Juk graikų natūrali linksmybė dar nepriėjo iki paties 
„Aš“ subjektyvios laisvės, iki šito vidinio pasaulio, iki 
dvasios kaip šitos apibrėžimo. Toliau krikščioniškojo 
Dievo apsireiškimui svarbu tai, kad jis yra vienintelis 
ir nepakartojamas; jis gali vykti tik vieną kartą, nes 

vumas jis yra tik išskirtinis vienas individas. Lamos 
renkami vis iš naujo, nes Rytuose Dievas suvokiamas 
tik kaip substancija, kuriai kaip tik dėl to begalinė 
forma tame atskirų apraiškų daugyje yra visai išoriška, 
O subjektyvumas kaip begalinis santykis su savimi 
formą turi savyje, ir kaip apsireiškiantis yra tik vie- 
nintelis, išskirtinis visų kitų atžvilgiu. Tačiau juslinė 
būtis, per kurią reiškiasi dvasia, yra laikinas momen- 
tas. Kristus mirė; tik kaip miręs jis buvo paimtas į 
dangų ir sėdi dešinėje Dievo, ir tik šitaip jis yra dva- 
sia. Jis pats sako: kai manęs jau nebus su jumis, dva- 
sia jus išmokys visokios tiesos. Tik per Sekmines apaš- 
talai prisipildė šventosios dvasios. Apaštalams gyvasis 
Kristus buvo ne tai, kas jis jiems tapo vėliau kaip 
dvasia bendruomenės, kurioje jis pirmąkart tapo jos 
tikrąja dvasine sąmone. Santykis būtų neteisingas ir 
tada, jei mes prisimintume Kristų tik kaip egzistavusį 
istorinį asmenį. Tada klausiama: kaip jis gimė, kas jo 
tėvas ir motina, kaip jis buvo auklėjamas namuose, 
kokie buvo stebuklai ir t. t., t. y. kas jis buvo bedvasiu 
požiūriu? Jeigu į jį žvelgiama tik jo talentų, charakte- 
rio ir moralės požiūriu ar kaip į mokytoją ir t. t., tada 
jis prilyginamas Sokratui ir kitiems, nors jo moralė 
laikoma aukštesne. Tačiau charakterio, moralės ir t. t. 
pranašumai — visa tai nėra giliausias dvasios poreikis, 
kurio esmė ta, kad žmogus atsiveria dvasios spekulia- 
tyvinės sąvokos vaizdiniui. Kai tvirtinama, kad Kristus 
buvęs tik nepaprastas, net nenuodėmingas individas, 
ir tik toks, tada spekuliatyvinės idėjos, absoliučios tie- 
sos vaizdinys yra paneigiamas. O juk visa esmė toje 
idėjoje, ją reikia imti išeities tašku. Savo egzegetikoje, 
kritikoje, istorijoje darykite iš Kristaus ką tik norite, 
kaip norite įrodinėkite, kad bažnyčios mokslai padik- 
tuoti susirinkimuose vienų ar kitų interesų arba vys- 
kupų aistrų, ar kad jie susiję su vienu ar kitu šalti- 
niu — visos tos aplinkybės gali būti kokios tik nori; 
klausimas tik toks: kas yra idėja arba tiesa savyje ir 
sau. 

Toliau Kristaus dieviškumą patvirtina ne tik stebuk- 
lai, bet ir nuosavos dvasios liudijimas, nes tik dvasia 
pažįsta dvasią. Stebuklai gali būti kelias į pažinimą. 
Stebuklas reiškia, kad pertraukiama natūrali dalykų 
eiga; tačiau tai, kas vadinama natūralia eiga, yra labai 
reliatyvu, ir, pvz., magneto veikimas taip pat gali būti 
laikomas stebuklu. Ir dieviškojo pašaukimo stebuklas 
nieko neįrodo; juk ir Sokratas įprastinei vaizdinių eigai 
priešpriešino naują dvasios savimonę. Svarbiausias klau- 
simas yra ne apie dieviškąjį pašaukimą, bet šito pa- 
šaukimo apreiškimas ir turinys. Pats Kristus peikia fa- 
Tiziejus, kurie iš jo reikalauja stebuklų ir kalba apie 
melagingus pranašus, kurie darys stebuklus. 

Toliau mes turime pažiūrėti, kaip krikščioniškieji 
vaizdiniai suformavo bažnyčią. Šitą susiformavimą iš- 
vesti iš krikščionybės sąvokos reikštų nueiti pernelyg 
toli, todėl čia reikia apžvelgti tik bendrus momentus. 
Pirmas momentas yra krikščioniškosios religijos įstei- 
gimas, kuriame jos principas išsakomas su begaline 
energija, tačiau iš pradžių dar tik abstrakčiai. Tai mes 
randame evangelijose, kurių pagrindinė tema yra dva- 
sios begalybė, jos pakilimas į dvasinį pasaulį kaip 
vienintelį teisingą, nusikračius visų pasaulio pančių. 
Kristus prabyla į žydų tautą nepaprastai atvirai. „Pa- 
laiminti tyraširdžiai: jie regės Dievą“ (Mt 5,8) — sako 
jis savo Kalno pamoksle, ir šis posakis yra aukščiausiu 
mastu paprastas ir elastiškas palyginti su visais išori- 
niais priesakais, brukamais žmogaus dvasiai. Tyra šir- 
dis yra tas pagrindas, ant kurio Dievas atsiveria žmo- 
gui: tas, kuris įsigyvens į šį posakį, bus apsaugotas 
nuo visų jam svetimų pančių ir prietarų. Toliau žinomi 
kiti posakiai: „Palaiminti taikdariai: jie bus vadinami 
Dievo vaikais. Palaiminti persekiojami dėl teisybės: jų 
yra dangaus karalystė" (Mt 5, 9—10); „Taigi būkite to- 
kie tobuli, kaip jūsų dangiškasis Tėvas yra tobulas“ 
(Mt 5, 48). Čia matyti visiškai apibrėžtas Kristaus rei- 
kalavimas. Svarbiausias principas yra begalinis dvasios 
pakilimas į paprastą tyrumą. Susitaikymo forma dar 
neparodyta, tačiau iškeltas tikslas kaip absoliutus prie- 


sakas. Kalbant apie šios dvasios pozicijos santykį su 
pasaulietine egzistencija, ir čia kaip substancinis prin- 
cipas pateikiamas šitas tyrumas: „Jūs pirmiausia ieško- 
kite Dievo karalystės ir jo teisybės, o visa tai bus jums 
pridėta“ (Mt 6, 33), ir „Dabartinės kančios ne tokios 
svarbios kaip toji puikybė". Čia Kristus sako, jog ne- 
dera bijoti ir vengti išorinių kančių, nes jos yra niekas 
palyginti su ta puikybe. Be to, šitas mokslas, ir kaip 
tik todėl, kad jis atrodo esąs abstraktus, išreiškiamas 
polemine forma: „Jeigu tavo dešinioji akis skatina tave 
nusidėti, išlupk ją ir mesk šalin. <...> Ir jeigu tavo 
dešinioji ranka gundo tave nusidėti, nukirsk ją ir mesk 
šalin. Verčiau tau netekti vieno nario, negu kad visas 
kūnas patektų į pragarą" (Mt. 5, 29—30). Kas galėtų 
suteršti sielos tyrumą, turi būti sunaikinta. Apie nuo- 
savybę ir uždarbį pasakyta: „Todėl aš sakau jums: per 
daug nesirūpinkite savo gyvybe, ką valgysite, nei savo 
kūnu, kuo vilkėsite. Argi gyvybė ne daugiau už maistą 
ir kūnas už drabužį? Įsižiūrėkite į padangių sparnuo- 
čius: nei jie sėja, nei pjauna, nei į kluonus krauna, o 
jūsų dangiškasis Tėvas juos maitina. Argi jūs ne daug 
vertesni už juos?" (Mt 6, 25—26). Taigi, darbas prasi- 
maitinimui atmetamas. „Jei nori būti tobulas, eik, par- 
duok, ką turi, išdalyk vargšams, tai turėsi lobį dangu- 
je. Tuomet ateik ir sek paskui mane". Jeigu tai būtų 
vykdoma tiesiogiai, įvyktų perversmas: vargšai taptų 
turtingais. Juk Kristaus mokslas toks didingas, kad pa- 
lyginti su juo visos pareigos ir visi doroviniai saitai 
yra niekai. Jaunuoliui, dar norinčiam palaidoti savo 
tėvą, Kristus sako: „Sek paskui mane ir palik miru- 
siems laidoti savo numirėlius“ (Mt 8, 22). „Kas myli 
tėvą ar motiną labiau negu mane — nevertas manęs“ 
(Mt 10. 37). Jis sakė: „Kas gi mano motina ir kas mano 
broliai?" Ir parodęs ranka į savo mokinius, tarė: „Štai 
mano motina ir mano broliai. Kiekvienas, kas tik vyk- 
do mano dangiškojo Tėvo valią, yra man ir brolis, ir 
sesuo, ir motina“ (Mt 12, 48—50). Ir pasakyta net taip: 
„Nemanykite, jog aš atėjęs nešti žemėn ramybės, Aš 
atėjau nešti nę ramybės, o kalavijo. Atėjau sukiršinti 

sūnaus prieš tėvą, dukters prieš motiną ir marčios prieš 
anytą“ (Mt 10, 35). Čia išreiškiamas atsisakymas visko, 
kas priklauso tikrovei, net dorovinių saitų. Galima sa- 
kyti, kad niekur nekalbama taip revoliucingai kaip 
evangelijose, nes visa, kas visuotinai pripažinta, lai- 
koma kažkuo niekingu, nevertu pagarbos. 

Toliau šitas principas plėtojosi, ir visa tolesnė isto- 
rija yra jo plėtotės istorija. Realiai tai pasireiškė visų 
pirma tuo, kad Kristaus sekėjai sukuria visuomenę arba 
bendruomenę. Jau sakėme, kad dvasia galėjo nusileisti 
ant Kristaus sekėjų tik jam mirus, kad tik tada jie 
galėjo suprasti tikrąją Dievo idėją, t. y. tai, kad Kristu- 
je išpirktas ir išgelbėtas žmogus, nes jam pažįstama 
amžinosios tiesos sąvoka, kad žmogaus esmė yra dvasia 
ir kad Žmogus pasiekia tiesą tik atsitolindamas nuo 
savo baigtinumo ir atsiduodamas grynajai savimonei. 
Kristus, žmogus kaip žmogus, kuriame apsireiškė Die- 
vo ir žmogaus vienybė, savo mirtimi, apskritai savo 
istorija pats parodė amžinąją dvasios istoriją — istori- 
ją, kurią kiekvienas žmogus turi išgyventi pats, kad 
būtų dvasia arba kad taptų Dievo sūnumi, jo karalys- 
tės piliečiu. Kristaus šalininkai, susieti šios idėjos ir 
savo tikslu pasirinkę dvasinį gyvenimą, sudaro bend- 
ruomenę, kuri yra Dievo karalystė. „Kur du ar trys 
susirinko mano vardu (t. y. apibrėždami tai, kas aš 
esu),— sako Kristus— ten ir aš tarpe jų“. Bendruo- 
menė yra tikroviškas, dabartiškas gyvenimas Kristaus 
dvasioje. 

Krikščioniškoji religija neturi būti traktuojama tik 
kaip paties Kristaus žodžiai: išplėtotą tiesą pirmieji 
išreiškia apaštalai. Šitas turinys išsiskleidė krikščionių 
bendruomenėje. Bendruomenė visų pirma buvo susijusi 
su romėnų pasauliu, tačiau kartu ir su tiesa, kurios 
išsklaida buvo jos tikslas. Šiuos skirtingus ryšius pa- 
nagrinėkime kiekvieną skyrium. 

Bendruomenė egzistavo romėnų pasaulyje, kuriame 
turėjo būti išplatinta krikščioniškoji religija. Visų pir- 
ma bendruomenė turėjo vengti bet kokios valstybinės 

valstybės potvarkius, ideologiją ir veiksmus. Bet ka- 
dangi bendruomenė atsiribojo nuo valstybės ir nepri- 
pažino imperatoriaus savo neribotu valdovu, ji buvo 
persekiojama ir neapkenčiama. Tada ši begalinė vidinė 
laisvė pasireiškė nepaprasta tvirtybe, su kuria buvo 
pakeliamos kančios ir skausmai aukščiausios tiesos var- 
dan. Krikščionybės išorinis išplitimas buvo nulemtas 
ne tiek apaštalų, stebuklų, kiek paties mokslo turinio 
ir tiesos, Pats Kristus sako: „Daugelis man sakys, anai 
dienai atėjus: "Viešpatie, Viešpatie, argi mes neprana- 
šavome tavo vardu, argi nedarėme daugybės stebuklų 
tavo vardu?! Tuomet jiems pareikšiu: 'Aš niekuomet 
jūsų nepažinojau. Šalin nuo manęs, jūs nedorėliai!" 
(Mt 7, 22—23). 

Kalbant apie antrąjį ryšį, ryšį su tiesa, labai svarbu 
pasakyti, jog dogma, teorinė pusė, buvo išplėtota jau 
romėnų pasaulyje, o valstybės išsiskleidimas iš šio 
principo vyko daug vėliau. Bažnyčios tėvai ir susirin- 
kimai nustatė dogmą, tačiau pagrindinis jos momentas 
buvo ankstesnė filosofijos plėtotė. Pažvelkime atidžiau, 
koks to meto filosofijos santykis su religija. Jau buvo 
minėta, kad romėniškasis vidinis pasaulis ir subjekty- 
vumas, kurie pasireiškė tik abstrakčiai kaip trapaus 
„Aš“ bedvasis asmenybiškumas, stoicizmo ir skepticiz- 
mo buvo išgryninti iki visuotinybės pavidalo. Taip bu- 
vo pereita į minties sritį, ir Dievas buvo suvoktas kaip 
mąstomas vienis ir mąstoma begalybė. Čia visuotinybė 
yra tik nereikšmingas predikatas, rodantis, kad sub- 
jektas pats savaime neegzistuoja ir kad jo egzistavimui 
reikalingas konkretus dalinis turinys. Tačiau vienis ir 
visuotinybė beribės fantazijos pavidalu apskritai būdin- 
gi Rytams, nes čia būdingi beribiai vaizdiniai, griau- 
nantys visa, kas ribota. Minties srityje rytietiškas vie- 
nis yra Izraelio tautos neregimas ir nejuslinis Dievas, 
kuris vaizduotei atsiveria ir kaip subjektas. Dabar šis 
principas tampa pasauliniu istoriniu principų. Romėnų 
pasaulyje Rytų ir Vakarų suvienijimas iš pradžių įvyko 
išoriškai, per užkariavimus; dabar įvyko ir vidinis susi- 
vienijimas, nes Rytų dvasia išplito Vakaruose. Mitros 

ir Izidės kuliai paplito visame romėnų pasaulyje; iš- 
orybėje ir baigtiniuose tiksluose paskendusi dvasia pra- 
dėjo ilgėtis begalybės. Tačiau Vakarams reikėjo giles- 
nės, grynos vidinės visuotinybės ir tokios begalybės, 
kuri kartu būtų apibrėžta. Ir vėl Egipte, kaip tik Alek- 
sandrijoje, Rytų ir Vakarų sąlyčio centre, minčiai bu- 
vo iškelta aktualiausia epochos problema, kurios spren- 
dimas dabar buvo dvasia. Ten tie du principai suartėjo 
mokslo srityje ir buvo interpretuojami moksliškai. 
Ypač nuostabu, kad tokie mokyti žydai kaip Filonas 
abstrakčias konkretybės formas, perimtas iš Platono ir 
Aristotelio, susieja su savo begalybės vaizdiniu ir Die- 
vą pažįsta kaip konkretesnę dvasios sąvoką, api- 
brėžiamą kaip Logos. Šitaip žymūs Aleksandrijos 
mąstytojai suvokė ir Platono bei Aristotelio filo- 
sofijos vienybę, ir jų spekuliatyvinė mintis pa- 
kilo iki abstrakčių idėjų, kurios sudaro ir krikš- 
čioniškosios religijos turinį. Jau pagonių filoso- 
fija buvo tokia, kad idėjos, pripažįstamos teisin- 
gomis, buvo suvoktos kaip reikalavimai, keliami pago- 
nių religijai. Platonas visiškai nepripažino mitologijos 
ir kartu su savo šalininkais buvo apkaltintas ateizmu. 
Aleksandriečiai, priešingai, graikų dievų vaizdiniuose 
stengėsi surasti spekuliatyvinę tiesą, ir imperatorius 
Julianas Atskalūnas vėl atkreipė dėmesį į šį klausimą 
sakydamas, jog pagoniškųjų dievų kultai glaudžiai su- 
siję su protu. Pagonys buvo tarsi priversti ir savo die- 
vus laikyti ne tik jusliniais vaizdiniais ir todėl jie ban- 
dė tuos dievus sudvasinti. Ir nėra jokios abejonės, kad 
graikų religijoję glūdi protas, nes protas yra dvasios 
substancija, ir jo produktas turi būti protingas; skir- 
tumas yra tik toks, ar protas religijoje pasirodo eks- 
plicitiškai, ar jis joje glūdi tik kaip nujaučiamas pa- 
grindas. Graikai taip sudvasino savo juslinius dievus, 
o krikščionys savo ruožtu ir istoriniame savo religijos 
prade ieškojo gilesnės prasmės. Kaip Filonas Mozės 
knygose rado gilesnę prasmę ir idealizavo išorinę pa- 
sakojimo formą, taip darė ir krikščionys: iš vienos pu- 
sės poleminiais tikslais, iš kitos — labiau domėdamiesi 


pačiu dalyku. Tačiau vien todėl, kad dogmos į krikš- 
čionių religiją prasismelkė per filosofiją, negalima 
tvirtinti, kad krikščionybei jos yra svetimos ir su ja 
neturi nieko bendra. Visiškai tas pat, iš kur kas atsi- 
rado; klausimas gali būti tik toks: ar tai teisinga 
savyje ir sau? Daugumas mano, jog pakanka pasaky- 
ti, kad kokia nors idėja susijusi su neoplatonizmu, kad 
būtų galima ją išmesti iš krikščionybės. Juk svarbu ne 
tik tai, kad kokia nors krikščioniška idėja tiesiogiai 
išreikšta Biblijoje; o kaip tik tai laiko lemiamu nau- 
jųjų laikų mokslininkai egzegetai. Jie patys sako, jog 
raidė marina, o dvasia gaivina, ir čia pat šią mintį iš- 
kreipia dvasią tapatindami su intelektu. Šitos idėjos 
buvo pripažintos ir priimtos bažnyčios, bendruomenės 
dvasios, ir net tikėjimo išpažinime pasakyta: „Tikiu 
viena šventąja bažnyčia"; ir pats Kristus pasakė: „,„Dva- 
sia jus išmokys visokeriopos tiesos.“ Pagaliau Nikėjos 
susirinkime (325 m. po Kr. g.) buvo suformuluotas api- 
brėžtas tikėjimo simbolis, kurio mes laikomės ir šiuo 
metu: nors šis simbolis neišreikštas spekuliatyvine 
forma, gilus spekuliatyvinis pradas glaudžiausiai susi- 
jęs su paties Kristaus apsireiškimu. Jau Evangelijoje 
pagal Joną (ev agxņn nv o Aoyoc xai o Aopoc NV ngoc 
tov Veov xarı Deog yy o Aoyoc) Matyti gilesnio suvokimo 
pradmenų: giliausia mintis susieta su Kristaus vaizdi- 
niu, su istorija ir išoriniu pasauliu, ir krikščionių 
religijos didybė pasireiškia kaip tik tuo, kad būdama 
tokia gili, ji lengvai suvokiama iš išorinės pusės ir 
kartu skatina gilesnei intuicijai. Taigi ji tinka bet kokiai 
išsilavinimo pakopai ir kartu patenkina aukščiausius 
reikalavimus. 

Iki šiol mes, viena vertus, kalbėjome apie bend- 
ruomenės santykį su romėnų pasauliu, kita vertus, apie 
dogmoje glūdinčią tiesą, o dabar pereiname prie trečio 
dalyko, kuris yra ir mokslas, ir išorinis pasaulis, t. y. 
prie bažnyčios. Bendruomenė yra Kristaus karalystė, 
kurioje veikia gyvastinga Kristaus dvasia, nes ši kara- 
lystė realiai egzistuoja dabartyje, o ne tik ateityje. 
Todėl šita dvasinė dabartis egzistuoja išoriškai ne tik 

šalia pagonybės, bet ir apskritai šalia pasaulietinės êg- 
zistencijos. Juk bažnyčia kaip šita išorinė būtis yra ne 
tik religija, stovinti prieš kitą religiją, bet kartu ir 
pasaulietinė būtis šalia kitos pasaulietinės būties. 
Religiniame gyvenime viešpatauja Kristus, pasaulieti- 
niame — pačių individų savivalė. Šita Dievo karalystė 
turi būti sutvarkyta. Visų pirma visi individai žino, 
kad jie pripildyti dvasios; visa bendruomenė pažįsta 
tiesą ir ją išsako, tačiau šalia šio bendruomeniškumo 
atsiranda būtinybė turėti vedlių ir mokytojų, išsiski- 
riančių iš bendruomenės masės. Vedliais renkami 
tie, kurie išsiskiria savo talentais, charakteriu, aktyviu 
pamaldumu, šventu gyvenimu, mokytumu ir bendra 
kultūra. Vedliai, žinantys visuotinio substancinio gy- 
venimo prasmę, tokio gyvenimo mokytojai, nustatan- 
tys tai, kas yra tiesa, ir padedantys rasti joje pasitenki- 
nimą, skiriasi nuo pačios bendruomenės, kaip kad ži- 
nantieji ir valdantieji skiriasi nuo pavaldinių. Pati 
dvasia atsiveria šiai žinovų vadovybei: bendruomenėje 
dvasia glūdi tik kaip būtis savyje. Kadangi vadovy- 
bėje dvasia reiškiasi kaip būtis sau ir šave suvokia, ji 
yra autoritetas tiek dvasios, tiek pasaulietiniuose da- 
lykuose, ji yra autoritetas ieškant tiesos ir subjektui 
įeinant į santykį su „tiesa, t. y. į tokį santykį, kai in- 
dividas elgiasi taip, kaip reikalauja tiesa. Dėl šio 
skirtumo Dievo karalystėje atsiranda dvasininkų kara- 
lystė. Ji būtina iš esmės, tačiau dvasiniam pradui reikia 
autoriteto valdžios, ir tai nulemia, kad žmogiškasis 
subjektyvumas dar neišplėtotas. Tiesa, širdyje jau nėra 
blogos valios, tačiau žmogaus valia dar nepripildyta 
dieviškumo ir išvaduota tik abstrakčiai, o ne kaip 
konkreti tikrovė; juk visa tolimesnė istorija yra šios 
konkrečios laisvės įgyvendinimas. Iki šiol baigtinė 
laisvė įveikiama tik tam, kad būtų pasiekta begalinė 
laisvė, ir begalinės laisvės šviesa dar neapšvietė pa- 
saulietinės egzistencijos. Subjektyvioji laisvė dar ne- 
pripažįstama: supratimas dar nėra savarankiškas, bet 
egzistuoja tik išorinio autoriteto dvasioje. Taigi ši 
dvasios karalystė virto dvasininkų karalyste, egzistuo- 


dama kaip dvasios substancijos santykis su žmogaus 
laisve. Prie šios vidinės organizacijos prisideda ir tai, 
kad bendruomenė susiformuoja išoriškai ir įsigyja pa- 
saulietinę nuosavybę. Kaip dvasinio pasaulio nuosavybė 
ji ypač globojama, ir tiesioginis šito padarinys yra tas, 
kad bažnyčia neprivalo mokėti jokių valstybinių mo- 
kesčių ir kad dvasininkai nepavaldūs pasaulietinei juris- 
dikcijai. Su tuo susijęs faktas, kad bažnyčia pati valdo 
savo turtus ir jai priklausančius asmenis. Taip bažny- 
čioje pasireiškia kontrastas tarp privačių asmenų ir 
imperatoriaus valdžios, t. y. pasaulietinės pusės ir ab- 
soliučios demokratijos bendruomenėje, kuri pati ren- 
kasi savo vadovus. Tačiau netrukus ši demokratija dėl 
to, kad šventikai yra įšventinami, virsta aristokratija; 
bet tolesnė bažnyčios raida priskirtina vėlesnei epochai. 

Taigi krikščionių religija sąmonei atveria absoliu- 
tinę Dievo idėją jos tiesoje; šioje idėjoje ir žmogus 
suranda savo tikrąją prigimtį, kuri reiškiasi konkrečiu 
sūnaus vaizdiniu. Žmogus, suvokiamas kaip baigtinė 
būtybė, kartu yra Dievo paveikslas ir begalybės jame 
pačiame šaltinis; jis yra tikslas pats savaime, jis turi 
begalinę vertę ir yra pašauktas amžinybei. Taigi jo 
tėvynė yra antjusliniame pasaulyje, begaliniame vidi- 
niame pasaulyje, kurį jis laimi nutraukdamas ryšius 
su gamtiškąja egzistencija ir valia ir stengdamasis tą 
valią įveikti savyje. Tokia yra religinė sąmonė. O kad 
įžengtų į religinio gyvenimo sritį ir pasiektų religinį 
tobulėjimą, žmogaus prigimtis turi sugebėti tai padary- 
ti. Šitas sugebėjimas yra minėtos eveoye:a (realizacijos) 
dOvvauic (galimybė). Todėl mes dar turime apžvelgti 
apibrėžtumus, būdingus žmogui dėl to, kad jis turi 
savimonę, nes jo dvasinė prigimtis yra išeities taškas 
ir prielaida. Patys tie apibrėžtumai nėra konkretūs, bet 
yra tik pirminiai abstraktūs principai, kuriuos krikš- 
čionių religija nustatė pasaulietinei karalystei. Pirma, 
krikščionybės požiūriu vergija yra negalima, nes da- 
bar žmogus kaip žmogus pagal savo visuotinę prigimtį 
yra Dievo paveikslas; kiekvienas pavienis asmuo yra 
Dievo malonės ir galutinio dieviškojo tikslingumo ob- 

jektas: Dievas nori, kad būtų išgelbėti visi žmonės, 
Taigi žmogus pats savaime ir jau kaip žmogus be jokių 
išimčių turi begalinę vertę, ir kaip tik ši begalinė 
vertė pašalina bet kokį išskirtinumą, kurį lemia gimi- 
mas ir tėvynė. Kitas, antras, principas yra žmogaus 
vidinis pasaulis atsitiktinumo atžvilgiu. Žmonija turi šį 
laisvo dvasiškumo savyje ir sau pagrindą ir iš jo pri- 
valo išaugti visa kita. Vieta, kurioje turi gyventi ir 
gyvuoti dieviškoji dvasia, yra dvasinis vidinis pasau. 
lis, ir šioje vietoje sprendžiasi visa, kas yra atsitiktinio 
pobūdžio. Iš to tampa aišku, kad krikščionių pasaulis 
jau nesilaiko to principo, kuris būdingas graikų dory- 
bės apibrėžtumui, nes šita dorybė yra nereflektuotas 
įprotis, o krikščionių principas yra savarankiškas vidinis 
pasaulis, dirva, kurioje išauga tiesa. Nuo šiol nebe- 
galima nereflektuota dorovė, prieštaraujanti subjekty- 
vios laisvės principui. Graikų laisvė buvo laimės ir 
genijaus laisvė; ją dar lėmė vergai ir orakulai, o dabar 
absoliučios laisvės principas pasirodo Dievo pavidalu. 
Žmogus dabar jau yra ne priklausomybės, o meilės 
santykyje, suvokdamas, kad jis priklauso dieviškajai 
esybei. Dalinių tikslų atžvilgiu žmogus apsisprendžia 
pats ir suvokia save kaip visuotinę jėgą, kuriai pa- 
valdu visa, kas yra baigtinio pobūdžio, Visi daliniai 
dydžiai palyginti su dvasine vidinio pasaulio sritimi 
atsitraukia į antrą vietą, o vidinis pasaulis nusižemina 
tik prieš dieviškąją dvasią. Todėl išnyksta bet kokie 
prietarai, susiję su orakulais ir paukščių skrydžiu; 
žmogus pripažįstamas turįs beribę apsisprendimo galią. 

Kaip tik tiedu išnagrinėti principai dabar būdingi 
dvasios būčiai savyje. Vidinės srities paskirtis yra ta, 
kad, viena vertus, gyvenantį religinį gyvenimą pilietį 
paruošti tam, kad jis būtų vertas Dievo dvasios, kita 
vertus, toji sritis yra atramos taškas pasaulietiniams 
santykiams ir uždavinys krikščioniškajai istorijai. Atsi- 
vertėlio pamaldumas neturi būti tik vidinis, bet privalo 
skleistis dabarties pasaulio tikrovėje, kuri turi remtis 
tos absoliutinės dvasios apibrėžimais. Sielos pamaldu- 
mas dar visai nereiškia, kad subjektyvioji valia, orien- 


tuota į išorę, yra pavaldi šiam pamaldumui, bet matė- 
me, kad realybėje siautėja visos aistros, ir jos siautėja 
juo labiau dėl to, kad pati realybė yra beteisė ir be- 
vertė į ją žvelgiant iš protu suvokiamo pasaulio aukš- 
tybių. Todėl iškyla uždavinys dvasios idėją įnešti tie- 
siogiai, į dvasinę pasaulio dabartį. Šia dingstimi dar 
viena bendra pastaba. Jau seniai stengtasi įžvelgti 
prieštaravimą tarp proto ir religijos, kaip kad ir tarp 
religijos ir pasaulio, tačiau giliau pažvelgus tai yra tik 
skirtumas. Protas apskritai yra ir dieviškos, ir Žmogaus 
dvasios esmė. Skirtumas tarp religijos ir pasaulio yra 
tik tas, kad religija yra protas sieloje ir širdyje, kad 
ji yra tiesos ir laisvės šventovė Dieve; priešingai, vals- 
tybė to paties proto požiūriu yra žmogaus laisvės 
šventovė žinant ir siekiant tokios tikrovės, kurios tu- 
rinys pats gali būti pavadintas dievišku. Tokiu būdu 
laisvė valstybėje saugoma ir palaikoma religijos, nes 
dorovinė teisė valstybėje yra tik įgyvendinimas to, kas 
sudaro religijos pamatinį principą. Istorijos uždavinys 
yra tik toks, kad religija reikštųsi kaip žmogiškas pro- 
tas, kad religinis principas, glūdintis žmogaus širdyje, 
būtų įgyvendintas ir kaip pasaulietinė laisvė. Taip 
įveikiama nedermė tarp širdies vidinio pasaulio ir 
empirinės būties. Tačiau šitai įgyvendinti pašaukta ki- 


ta tauta arba kitos tautos, t. y. germanų. Pačioje se- 


novės Romoje krikščionybė negali sau surasti realaus 
pagrindo ir suformuoti iš jo valstybę. 


Trečias skirsnis 


BIZANTIJOS IMPERIJA 


Konstantinas Didysis krikščionių religiją užkėlė ant 
imperijos sosto; įkandin jo seka keli krikščioniškieji 
imperatoriai, kuriuos pertraukia tik Julianas, kuris 
smunkančiai senajai religijai galėjo padėti labai ne- 
daug. Romos imperija apėmė visą civilizuotą pasaulį 
nuo Vakarų okeano iki Tigro, nuo Vidinės Afrikos iki 

Dunojaus (Panonija, Dakija). Netrukus krikščionių re- 
ligija išplito visoje milžiniškoje imperijoje. Roma jau 
seniai nebuvo nuolatinė imperatorių rezidencija: kai 
kurie imperatoriai įkūrė antrąją rezidenciją senojoje 
Bizantijoje, kuri buvo pradėta vadinti Konstantinopo- 
liu. Čia gyventojai iš pat pradžių buvo krikščionys, ir 
Konstantinas darė viską, kad jo naujoji sostinė savo 
prabanga niekuo nenusileistų senajai. Valstybė dar 
buvo vientisa, kol Teodosijus Didysis neįteisino dar 
anksčiau praktikuoto imperijos padalijimo ir jos nepa- 
dalijo savo dviem sūnums. Valdant Teodosijui dar ga- 
lima matyti paskutiniai atspindžiai tos didybės, kuria 
anksčiau garsėjo romėnų pasaulis. Jo laikais buvo už- 
darytos pagoniškos šventyklos, panaikinti aukojimai, 
ceremonijos ir uždrausta pati pagoniškoji religija, ta- 
čiau pamažu ji nunyko pati savaime. To meto pagonių 
oratoriai nebežino, kaip išreikšti savo nuostabą ir su- 
trikimą dėl didžiulio kontrasto tarp praeities ir dabar- 
ties. „Mūsų šventyklos tapo kapvietėmis. Šventosiose 
vietose, kurios anksčiau buvo papuoštos šventomis 
dievų statulomis, dabar išbarstyta šventų kaulų (kan- 
kinių relikvijų): žmonės, kurie buvo nubausti gėdin- 
ga mirtimi už savo nusikaltimus, kurių kūnai išvagoti 
randų ir kurių galvos pasūdytos, tapo garbinimo ob- 
jektu". Visa, kas niekinga, išaukštinama, ir visa, kas 
anksčiau buvo garbinama, virto dulkėmis. Paskutinieji 
pagonys šitą kontrastą konstatuoja labai liūdėdami. 
Romos imperija buvo pasidalyta dviejų Teodosijaus 
sūnų. Vyresnysis, Arkadijus, gavo Rytų imperiją: Se- 
novės Graikiją su Trakija, Mažąją Aziją, Siriją, Egip- 
tą; jaunesniajam, Honorijui, atiteko Vakarų imperija: 
Italija, Afrika, Ispanija, Galija, Britanija. Tuojau pat 
po Teodosijaus mirties prasidėjo neramumai, ir svetim- 
šaliai įsiveržė į Romos provincijas. Jau valdant impe- 
ratoriui Valentui vestgotai, spaudžiami hunų, pareika- 
lavo, kad jiems būtų leista apsigyventi į pietus nuo 
Dunojaus; tai buvo jiems leista su sąlyga, kad jie įsi- 
pareigotų ginti imperijos pasienio provincijas. Tačiau 
su jais buvo prastai elgiamasi, ir jie sukilo: Valentas 

buvo sumuštas ir žuvo mūšyje. Vėlesnieji imperatoriai 
pataikavo šitų gotų kunigaikščiams. Alarichas, narsus 
gotų kunigaikštis, patraukė į Italiją. Stilichonas, Hono- 
rijaus ministras ir karvedys, jį sulaikė kautynėse prie 
Polencijos 403 m. po Kr. g.; vėliau jis sumušė ir Ra- 
dagaisą, alanų, svebų ir kitų genčių vadą. Tada Alari- 
chas patraukė į Galiją ir Ispaniją, o vėliau, kai Stilicho- 
nas buvo nuverstas, jis grįžo į Italiją. 410 m. jis šturmu 
paėmė ir apiplėšė Romą. Vėliau priartėjo Atila su 
grėsmingais hunų pulkais — vienas iš tų grynai rytie- 
tiškų reiškinių, kurie užgriūna tarsi uraganas, viską 
nušluoja nuo žemės paviršiaus, tačiau netrukus taip 
išsenka, jog galima pamatyti ne jį patį, o tik griuvė- 
siuose paliktus jo pėdsakus. Atila įsiveržė į Galiją, kur 
451 m. netoli Šalono prie Marnos jam atkakliai pasi- 
priešino armija, vadovaujama Accijaus. Kautynių baig- 
tis liko neaiški. Vėliau Atila įsiveržė į Italiją ir 453 m. 
mirė. Netrukus po to Roma buvo paimta ir apiplėšta 
vandalų, vadovaujamų Genzericho. Galų gale Vakarų 
Romos imperatorių titulas virto farsu, ir pagaliau 
Odoakras, herulų karalius, šį tuščią titulą panaikino. 

Rytų Romos imperija gyvavo dar ilgai, o vakarinėje 
imperijos dalyje iš joje apsigyvenusių- barbarų ordų 
susiformavo nauja krikščionių tauta. Iš pradžių krikš- 
čionių religija laikėsi atokiai nuo valstybės, ir jos raida 
lietė dogmą ir vidinę organizaciją, drausmę ir t. t. 
Tačiau dabar ji tapo viešpataujančia; ji dabar buvo 
politinė jėga, politinis motyvas. Dabar matyti dvi 
krikščionių religijos formos: viena vertus — barbarų 
tautose, kuriose dar tik pradėjo reikštis civilizacija, 
ėmė kurtis pirmieji mokslo, teisėtvarkos, valstybinės 
santvarkos elementai, kita vertus — civilizuotos tau- 
tos perėmė graikų mokslą ir rafinuotą Rytų kultūrą. 
Jų pilietinė įstatymleidystė pasiekė tokį lygį, iki kurio 
ją išplėtojo didieji romėnų teisininkai, todėl įstatymų 
rinkinys, išleistas imperatoriaus Justiniano potvarkiu, 
ir dabar dar verčia pasaulį žavėtis. Čia krikščionių reli- 
gija susilieja su jau susiformavusia kultūra, atsiradusia 
ne iš krikščionybės; ten, priešingai, kultūrėjimo pro- 

cesas prasideda nuo pat pradžių, t. y. nuo krikščio- 
nybės. 

Taigi abi valstybės sudaro nepaprastai įdomų kont- 
rastą, galintį būti mums pavyzdžiu, įrodančiu, jog 
tauta būtinai privalo sukurti savo kultūrą krikščioniš- 
kosios religijos pagrindu. Didžiai civilizuotos Rytų Ro- 
mos imperijos, kur, kaip galima tikėtis, krikščionybės 
dvasia galėjo būti perimta teisingiausiu ir gryniausiu 
pavidalu, istorija mums atsiveria kaip tūkstantmetė 
nuolatinių nusikaltimų, silpnybių, niekšybių ir išgle- 
bimo apraiškų eilė, kaip siaubingas ir todėl visiškai 
neįdomus paveikslas. Čia matyti, kad krikščioniškoji 
religija gali būti abstrakti ir silpna kaip tik todėl, kad 
ji tokia sterili ir sudvasinta. Ji gali būti ir visai atsi- 
skyrusi nuo pasaulio, kaip, pvz., vienuolynuose, kurie 
pirmiausia atsirado Egipte. Kai kalbama apie religijos 
galią žmonių sieloms, įprasta manyti ir sakyti, kad 
jeigu krikščioniškoji meilė būtų tapusi visuotine, pri- 
vatus ir politinis gyvenimas būtų tobulas, o buitinis 
gyvenimas — teisingas ir dorovingas. Tokie gali būti 
geri norai, tačiau juose nėra tiesos; juk religija yra 
vidinis dalykas, galų gale priklausantis nuo sąžinės; 
jai priešpriešiais stovi visos aistros ir polinkiai, ir tam, 
kad širdis, valia, protas būtų palenkti tiesai, jie turi 
būti išauklėti, teisingumas turi tapti papročiu, įpratimu, 
tikroviškoji veikla turi pakilti iki protingų veiksmų, 
valstybė privalo turėti protingą organizaciją, ir tik 
pastaroji individų valią padaro išties teisingą. Šviesa, 
švytinti tamsoje, žinoma, atveria spalvas, tačiau ji ne- 
atveria sudvasinto paveikslo. Bizantijos imperija yra 
didis pavyzdys, kaip krikščioniškoji religija gali likti 
abstrakti kultūringoje tautoje, jeigu visa valstybės ir 
įstatymų organizacija nepertvarkoma pagal krikščio- 
nybės principą. Bizantijoje krikščionybė pateko į pa- 
dugnių ir netramdomos tamsuomenės rankas. Tamsuo- 
liškas laukiniškumas iš vienos, dvaro niekšingumas — 
iš kitos pusės, save pateisina religija ir ją suteršia, 
paversdami ją gėdingu dalyku. Religijos atžvilgiu do- 

rinos apibrėžimas ir, antra, bažnytinių pareigų už- 
ėmimas. Bažnytinės doktrinos apibrėžimu užsiimdavo 
bažnyčios susirinkimai ir bendruomenių vadovai, tačiau 
krikščionių religijos principas yra laisvė, subjektyvi 
intuicija, todėl kivirčai nuolat kildavo ir minioje, įsi- 
žiebdavo žiaurūs pilietiniai karai, ir visur dėl krikš- 
čionybės dogmų paplito žmogžudystės, gaisrai ir plė- 
šikavimas. Pavyzdžiui, gerai žinomas toks nukrypimas 
nuo To:oaytov dogmos. Žodžiai skelbia: „Šventas, šven- 
tas, šventas yra viešpats Dievas Sabaotas“. Viena par- 
tija Kristaus garbei pridurdavo: „kuris buvo nukryžiuo- 
tas dėl mūsų“, kita partija šio priedo nepripažino, ir 
prasidėjo kruvini kivirčai. Besiginčijant, ar Kristus yra 
ouoovotoc arba ouovovotoc, t. y. ar Kristaus esmė yra 
tapati Dievo esmei, ar į ją panaši, viena raidė „+“ kai- 
navo gyvybę daugeliui tūkstančių žmonių. Ypač žinomi 
kivirčai dėl ikonų, kurių metu dažnai atsitikdavo taip, 
kad imperatorius stodavo ikonų šalininkų pusėn, o 
patriarchas — prieš juos arba atvirkščiai. Dėl to lieda- 
vosi kraujo upės. Grigalius Nazianzietis sako: „Šis 
miestas (Konstantinopolis) perpildytas amatininkų ir 
vergų, ir visi jie yra plačiai mąstantys teologai, pa- 
mokslaujantys savo dirbtuvėse ir gatvėse. Jeigu jūs 
norite, kad kuris nors iš jų iškeistų sidabrinę monetą, 
jis jus moko, kuo tėvas skiriasi nuo sūnaus; jei klausi- 
te, kokia duonos kepalo kaina, jums atsakoma, kad 
sūnus žemiau už tėvą, o jeigu jūs paklausite, ar duona 
iškepusi, jums atsakys, kad sūnus sukurtas iš nieko“. 
Tokiu būdu dvasios idėja, glūdinti dogmoje, buvo pa- 
verčiama visiškai beprasmišku dalyku. Konstantinopo- 
lio, Antiochijos ir Aleksandrijos patriarcho sosto už- 
ėmimas ir šitų patriarchų garbėtroška bei tarpusavio 
varžybos, kivirčai taip pat sukeldavo daug pilietinių 
karų. Prie tų visų religinių kivirčų dar prisidėdavo 
aistros gladiatoriams ir jų kovoms, žydrųjų ir žaliųjų 
partijoms: dėl jų taip pat kildavo kruvinų grumtynių, 
o tai buvo siaubingiausias pažeminimas, nes visa tai 
rodė, jog išnyko bet koks svarbesnių ir aukštesnių 
dalykų siekis ir jog beprotybė, kurią sukelia religinės 

aistros, puikiai dera prie nesveiko potraukio nemeniš- 
kiems ir žiauriems reginiams. 

Pagaliau svarbiausias krikščionybės dogmas pamažu 
nustatė bažnyčios susirinkimai. Bizantijos imperijos 
krikščionys ir toliau skendėjo tamsiuose prietaruose, 
aklai paklusdami patriarchui ir dvasininkijai. Minėtas 
ikonų garbinimas sukėlė žiaurią kovą ir grumtynes. 
Narsus imperatorius Leonas Isaurietis persekiojo iko- 
nas ypač žiauriai, ir 754 m. ikonų garbinimą bažnyčios 
susirinkimas pripažino šėtono išmone. Ir vis dėlto 
787 m. imperatorė Irena Nikėjos bažnytiniame susirin- 
kime vėl jį įteisino, o 842 m. imperatorė Teodora jį 
galutinai įtvirtino, žiauriai nubausdama ikonoklastus. 
Patriarchas-ikonoklastas gavo 200 smūgių lazda, vysku- 
pai drebėjo iš baimės, vienuoliai džiūgavo, ir šiam 
stačiatikybės triumfui atminti buvo nustatyta kasme- 
tinė bažnytinė šventė, Priešingai, Vakarai dar 794 m. 
Frankfurto bažnyčios susirinkime atmetė ikonų gar- 
binimą, ir nors ikonos buvo išsaugotos, graikų prie- 
taras buvo griežtai pasmerktas. Tik vėlyvaisiais vi- 
duramžiais ikonų garbinimas ramiai ir lėtai tapo vi- 
suotiniu reiškiniu. 

Taigi Bizantijos imperija iš vidaus buvo draskoma 
visokiausių aistrų ir prieštaravimų, o iš išorės į ją jsi- 
veržė barbarai, kuriems imperatoriai priešinosi gana 
silpnai. Imperijai nuolat grėsė pavojus, o ir apskritai 
ji atveria šlykštų silpnumo paveikslą: niekingos ir net 
absurdiškos aistros neleido reikštis didžioms mintims, 
didiems darbams ir didžioms asmenybėms. Karvedžių 
sukilimai, imperatoriai, nuversti per tų pačių karvedžių 
ar dvariškių intrigas, nužudyti (nuodais ar kitaip) nuo- 
savų žmonų ar sūnų, moterys, atsiduodančios begėdiš- 
kiausiems geiduliams,— tokias scenas mums rodo istori- 
ja, kol pagaliau supuvęs Rytų Romos imperijos stati- 
nys buvo sugriautas sustiprėjusių turkų penkioliktojo 
amžiaus viduryje (1453 m.). 


Ketvirta dalis 


GERMANŲ PASAULIS 


Germanų dvasia yra dvasia naujo pasaulio, kurio tiks- 
las yra įgyvendinti absoliučią tiesą kaip begalinį lais- 
vės susikonkretinimą. Tai tokia laisvė, kurios turinys 
yra jos pačios absoliuti forma. Germanų tautų paskir- 
tis — būti krikščioniškojo principo reiškėjomis. Dvasios 
laisvės principas, susitaikymo principas glūdėjo pri- 
mityvių, necivilizuotų germanų tautų sielose, ir joms 
buvo lemta tikrosios laisvės sąvoką pasaulinės dvasios 
labui ne tik įkūnyti religinėje substancijoje, bet ir 
laisvai kurti pasaulyje remiantis subjektyviąja savi- 
mone. 

Pereidami prie germanų pasaulio periodizacijos, 
tuojau pat turime nurodyti, kad kitaip negu graikai ir 
romėnai, ji negali būti pagrįsta dvejopu išoriniu san- 
tykiu su ankstesne ir su vėlesne pasaulinėmis istori- 
nėmis tautomis, Istorija rodo, kad šitų tautų raida buvo 
visiškai kitokia. Graikai ir romėnai subrendo tada, kai 
jie pasisuko į kitas šalis. Priešingai, germanai pradėjo 
išsiliedami tarsi koks srautas, užtvindydami pasaulį ir 
užkariaudami pasenusias ir supuvusias civilizuotų tautų 
valstybes. Tik tada prasidėjo jų raida, įžiebta senos 
kultūros, svetimos religijos, svetimos valstybinės san- 
tvarkos ir įstatymų leidybos. Jos susiformavo perimda- 
mos ir įveikdamos visa, kas svetima, ir jų istorija vei- 
kiau yra įsigilinimas į save ir sąlytis su savimi. Ži- 
noma, ir Vakarų pasaulis, patraukdamas į kryžiaus 

žygius, atrasdamas ir užkariaudamas Ameriką, veržėsi 
anapus savęs, tačiau tai darydamas jis nesusilietė su 
ankstesne pasauline istorine tauta, jis neišstūmė pasau- 
lyje anksčiau viešpatavusio principo. Sąlytis su išori- 
niu pasauliu šiuo atveju tik palydi istoriją, nieko esmin- 
ga nepakeičia esamoje dalykų padėtyje, bet, priešingai 
jis yra paženklintas vidinės evoliucijos antspaudu. Tai- 
gi sąlytis su išoriniu pasauliu čia visai kitoks negu 
graikų ir romėnų. Juk krikščionių pasaulis yra už- 
baigtumo pasaulis; principas įgyvendintas, todėl pri- 
brendo laikų pabaiga; krikščionybėje idėja nebegali 
rasti nieko neužbaigta. Tiesa, viena vertus, bažnyčia 
rengia individus būsimajai amžinybei, nes atskiri sub- 
jektai vis dar skendi savo išskirtinume; tačiau kartu 
bažnyčioje glūdi Dievo dvasia, bažnyčia atleidžia nuo- 
dėmingiesiems ir yra akivaizdi dangaus karalystė. Taigi 
krikščionių pasaulis nebeturi jokios absoliučios išory- 
bės, o tik reliatyvią, kuri jau įveikta kaip būtis savyje, 
ir pastarosios atžvilgiu visas reikalas yra tai, kad būtų 
parodyta, jog ji įveikta. Tai reiškia, kad naujojo pa- 
saulio skirstymas į epochas negali būti grindžiamas 
santykiu su išoriškais reiškiniais. Todėl reikia surasti 
kitokį skirstymo principą. 

Germanų pasaulis perėmė romėnų kultūrą ir reli- 
giją gatavo pavidalo. Tiesa, egzistavo vokiečių ir nor- 
dinė religija, tačiau dvasioje ji jokiu būdu neturėjo 
tvirtų šaknų: todėl, anot Tacito, germanai yra Securi 
adversus deos. Tuo tarpu bažnyčios susirinkimų ir tėvų 
dėka, kurie perėmė visą graikų ir romėnų pasaulio 
kultūrą, ypač filosofiją, krikščionių religija, kurią jos 
priėmė, tapo užbaigta dogmatine sistema, o bažny- 
čia — visiškai susiklosčiusia hierarchija. Germanų tau- 
tinei kalbai bažnyčia taip pat priešpriešino visai išto- 
bulintą lotynų kalbą. Mene ir filosofijoje įsigali toks 
pat svetimumas. Visa, kas Boecijaus veikaluose ir kai 
kur kitur dar likę iš Aleksandrijos ir formaliosios aris- 
toteliškos filosofijos, Vakarams daugeliui amžių tapo 
nekintančiu paveldu. Ta pati situacija reiškiasi ir pa- 
saulietinio viešpatavimo formoje: gotų ir kiti kuni- 


gaikščiai pasivadino Romos patricijais, o vėliau vėl 
buvo atkurta Romos imperija. Taigi išoriškai germanų 
pasaulis atrodo esąs tik romėnų pasaulio tęsinys. Ta- 
čiau jame gyveno visiškai nauja dvasia, iš kurios turė- 
jo atgimti pasaulis; tai buvo laisva savarankiška dvasia, 
tai buvo absoliutus subjekto atkaklumas. Šitai vidu- 
jybei priešpriešiais stovi turinys kaip absoliuti kita- 
būtis. Iš šių principų išsiplėtoja bažnyčios ir valstybės 
skirtumas ir prieštaravimas. Pirma, formuojasi bažny- 
čia kaip absoliučios;tiesos čiabūtis: juk ji yra tos tiesos 
savimonė, o kartu subjektą sau palenkianti veikla. 
Kita vertus, atsiranda pasaulietinė sąmonė, savo tiks- 
lais pasinėrusi į baigtinumo pasaulį, — valstybė, besi- 
remianti jausmu, ištikimybe ir apskritai — subjektyvu- 
mu. Europos istorija yra kiekvieno iš šitų principų sa- 
varankiškos plėtotės raiška bažnyčioje ir valstybėje; 
be to, ji yra ne tik tų dviejų principų išorinio prieš- 
taravimo, bet ir kiekvieno jų vidinio prieštaringumo, 
nes kiekvienas jų pats yra visuma, ir pagaliau to prieš- 
taravimo įveikos raiška. 

Taigi reikia apžvelgti tris šio pasaulio laikotarpius. 
Pirmasis prasideda germanų tautoms pasirodžius Romos 
imperijoje, pradėjus bręsti šioms tautoms, kurios, pri- 
ėmusios krikščionybę, užvaldė Vakarus. Dėl šių tautų 
laukiniškumo ir naivumo jų pasirodymas nekelia di- 
delio susidomėjimo. Vėliau krikščionių pasaulis pasi- 
rodo kaip krikščionybė, kaip vientisa masė, kurioje 
dvasinis ir pasaulietinis pradai yra tik skirtingos pusės. 
Ši epocha tęsiasi iki Karolio Didžiojo. 

Antruoju laikotarpiu abi pusės išsiplėtoja iki nuo- 
seklaus savarankiškumo ir prieštaravimo — bažnyčia 
pati savaime kaip teokratija ir valstybė pati savaime 
kaip feodalinė monarchija. Karolis Didysis sudarė są- 
jungą su popiežiumi prieš langobardus ir Romos kil- 
minguosius: taip atsirado dvasinės ir pasaulietinės 
valdžios sąjunga, ir po to, kai buvo įgyvendinta san- 
taika, žemėje turėjo stoti dangaus karalystė. Tačiau 
kaip tik tuo metu vietoj dvasinės dangaus karalystės 
krikščionybės principas atrodo esąs išsigimęs, nes 

užuot buvęs vidinis jis tampa išoriškas. Krikščioniškoji 
laisvė išsigimsta į savo priešingybę tiek religiniu, tiek 
pasaulietiniu požiūriu, viena vertus, virsdama žiauriu 
pavergimu, kita vertus — nedoriausiu pasileidimu ir vi- 
sokiausiomis šiurkščiomis aistromis. Ypač svarbu at- 
kreipti dėmesį į du to meto reiškinius: pirmasis yra 
formavimasis valstybių, kuriose pradeda reikštis su- 
bordinacija, todėl viskas tampa sustingusia išskirtinu- 
mo teise be visuotinės prasmės. Ši subordinacija pasi- 
rodo kaip feodalinė sistema. Antrasis reiškinys yra 
prieštaravimas tarp bažnyčios ir valstybės. Šis prieš- 
taravimas egzistuoja tik todėl, kad bažnyčia, kuri turė- 
jo laikytis šventumo, pati nupuola į visokeriopą pa- 
saulietiškumą, ir šitas pasaulietiškumas juo labiau 
vertas paniekos dėl to, kad visas aistras pateisina re- 
ligija. 

Antrasis laikotarpis baigiasi ir trečiasis prasideda 
Karolio V karaliavimo metu, pirmoje XVI amžiaus pu- 
sėje. Tada pasauliečiams nubunda sąmonė, kad ir jie 
turį teisę spręsti apie žmogaus dorovę, teisingumą, 
garbę ir veiklą. Atgaivinus krikščioniškąją laisvę, at- 
siranda supratimas apie savo teises. Krikščionybės 
principas išgyveno baisią švietimo discipliną ir refor- 
macijos dėka pirmąkart buvo pripažinta jo tiesa ir 
tikroviškumas. Šis trečias germanų pasaulio laikotarpis 
tęsiasi nuo Reformacijos iki mūsų laikų. Laisvos dva- 
sios principas čia tampa pasaulio vėliava, ir iš šio 
principo išsirutuliuoja visuotiniai pamatiniai proto 
principai. Formalusis mąstymas, intelektas jau buvo iš- 
plėtoti, tačiau tikrąjį turinį mąstymui davė Reformaci- 
ja, atgaivindama laisvos dvasios konkrečiąją sąmonę. 
Tik nuo to laiko pradėjo formuotis mintis: jos pagrindu 
buvo konstatuoti pamatiniai principai, iš kurių turėjo 
būti rekonstruota valstybinė santvarka. Nuo to laiko 
valstybės gyvenimas turėjo būti tvarkomas sąmoningai, 
laikantis proto reikalavimų. Papročiai, tradicija jau 
nebegalioja, įvairios teisės turi būti pagrįstos pamati- 
niais proto principais. Taip pirmąkart realizuojama 

Šiuos laikotarpius galime išskirti kaip tėvo, sūnaus 
ir dvasios karalystes. Tėvo karalystė yra substancinė, 
neartikuliuota masė, pavaldi tuščiam kitimui, tarsi ko- 
kia Saturno, ryjančio savo vaikus, viešpatija. Sūnaus 
karalystė yra Dievo apsireiškimas tik pasaulietinio 
egzistavimo atžvilgiu, pasaulį apšviečiantis kaip sau 
svetimas. Dvasios karalystė yra susitaikymas. 

Šias epochas galima palyginti su ankstesnėmis pa- 
saulinėmis imperijomis. Kadangi germanų pasaulis yra 
totalumo karalystė, ji yra lyg tam tikras ankstesniųjų 
epochų pasikartojimas. Karolio Didžiojo epochą galima 
lyginti su Persijos karalyste: tai substancinio vienio 
laikotarpis; beje, šis vienis grindžiamas vidiniu pasau- 
liu, siela, ir dvasiniuose bei pasaulietiniuose dalykuose 
jam būdingas naivumas. 

Graikų pasaulį ir jo tik idealią vienybę atitinka 
epocha iki Karolio V, kai realus vienis jau neegzistuo- 
ja, nes privilegijų ir išskirtinių teisių pavidalu sustip- 
rėja ir nusistovi įvairiausi partikuliarizmai. Kaip vals- 
tybių vidaus gyvenime išsiskiria įvairūs luomai su savo 
ypatingomis teisėmis, taip ir tarp atskirų valstybių ga- 
lioja tik išoriniai tarpusavio santykiai. Prasideda dip- 
lomatinė politika, kuri Europos interesais valstybes su- 
sieja vieną su kita ir vieną prieš kitą. Tai metas, kai 
pasaulis tampa aiškus sau (Amerikos atradimas). Tada 
praskaidrėja sąmonė tiek antjusliniame pasaulyje, tiek 
už jo: substancinė reali religija pasiekia juslinį aišku- 
mą juslinėje stichijoje (krikščioniškasis menas popie- 
žiaus Leono epochoje) ir tampa skaidri sau ir vidinės 
tiesos stichijoje. Šį laiką galima palyginti su Periklio 
epocha. Dvasia pradeda įsigilinti į save (Sokratas — 
Liuteris), tačiau šiai epochai trūksta Periklio. Karolis V 
disponuoja milžiniškais išoriniais resursais, ir jo val- 
džia atrodo absoliuti, tačiau jam trūksta Periklio vidi- 
nės dvasios, taigi ir absoliučių priemonių laisvai vieš- 
patauti. Tai epocha, kai dvasia tampa skaidri sau 
pačiai realiai atsiskirdama; šiuo metu pasirodo ir es- 
mingai išsiskleidžia germanų pasaulio skirtumai. 

Trečiąją epochą galima palyginti su romėnų pasau- 
liu. Joje taip pat egzistuoja visuotinybės vienis, tačiau 
ne kaip abstraktaus viešpatavimo pasauliui vienybė, 
o kaip save suvokiančios minties hegemonija. Dabar 
pripažįstamas racionalus tikslas, ir privilegijos bei iš- 
skirtinumai išnyksta visuotinio valstybės tikslo akivaiz- 
doje. Tautos trokšta teisės savyje ir sau; galioja ne tik 
atskiri traktatai, bet kartu diplomatijos turinį sudaro 
pamatiniai principai. Religija taip pat nebegali apsieiti 
be minties ir iš dalies priartėja prie sąvokos, iš dalies, 
verčiama pačios minties, ji tampa intensyviu tikėjimu 
arba dėl nevilties, kurią sukelia mintis, ji, minties vi- 
siškai atsisakydama, virsta prietaru. 


Pirmas skyrius 


KRIKŠČIONIŠKOJO GERMANŲ PASAULIO 
ELEMENTAI 


Pirmas skirsnis 
TAUTŲ KRAUSTYMASIS 


Apie šį pirmą laikotarpį apskritai nedaug ką galima 
pasakyti, nes jis mažai teduoda medžiagos apmąsty- 
mams. Mes neketiname nei eiti paskui germanus į jų 
miškus, nei ieškoti tautų kraustymosi priežasčių. Tie 
miškai visada buvo laikomi laisvų tautų gyvenamąja 
vieta, ir Tacitas savo garsųjį Germanijos paveikslą 
nutapė su tam tikra meile ir ilgesiu, jį priešindamas 
sugedimui ir dirbtinumui to pasaulio, kuriam jis pats 
priklausė. Tačiau dėl to mes negalime labai vertinti 
tokios laukinės būsenos ir klysti kartu su Ruso, kuris 
Amerikos laukinių būklę laikė tokia, kurioje žmogus 
yra tikrai laisvas. Žinoma, laukinis nepatiria daugybės 
nelaimių ir kančių, tačiau tai turi tik negatyvią reikš- 
mę, o laisvė iš esmės turi būti pozityvi. Pozityvios 


laisvės gėrybės visų pirma yra didžiausio sąmoningumo 
gėrybės. 

Germanų pasaulyje kiekvienas individas egzistuoja 
kaip laisva sau būtybė, tačiau egzistuoja ir tam tikras 
bendrumas, nors politinės būsenos dar nėra. Vėliau 
matyti, jog germanai užtvindo Romos imperiją. Tam 
juos paskatino iš dalies derlingos žemės, iš dalies sie- 
kis susirasti kitas gyvenamąsias vietas. Nepaisant karų 
su romėnais, kai kurie asmenys ir net ištisos gentys 
stodavo į romėnų karinę tarnybą: jau Cezario laikais 
Farsalo laukuose kovojo germanų raiteliai. Atlikdami 
karinę tarnybą ir bendraudami su kultūringomis tau- 
tomis jie susipažino su jų gėrybėmis, darančiomis gy- 
venimą malonų ir patogų, tačiau visų pirma su dvasi- 
nės kultūros gėrybėmis. Vėlesniųjų persikraustymų me- 
tu kai kurios tautos ištisai, o kai kurios iš dalies liko 
savo tėvynėje. 

Taigi reikia skirti tas germanų tautas, kurios liko 
savo ankstesnėse gyvenamose vietose, ir tas tautas, ku- 
rios persikėlė į Romos imperiją ir susimaišė su nuka- 
riautomis tautomis. Kadangi žygiuose į svetimas šalis 
germanai prisidėdavo prie savo vadų savanoriškai, at- 
siskleidžia savotiškas santykis, t. y. toks, kad germanų 
tautos tarsi susidvejino (ostgotai ir vestgotai; gotai 
visuose pasaulio taškuose ir savo tėvynėje; skandinavai, 
normanai Norvegijoje ir riteriai svetimose šalyse). Kad 
ir koks būtų skirtingas šitų tautų likimas, visos jos 
turėjo bendrą tikslą — užimti teritoriją ir sukurti vals- 
tybę. Tokia raida vienodai būdinga visiems. Vakaruo- 
se, Ispanijoje ir Portugalijoje, iš pradžių įsikuria sve- 
vai ir vandalai, bet vėliau juos pavergia ir išstumia 
vestgotai. Susikuria didelė vesigotų valstybė, kuriai 
priklausė Ispanija, Portugalija ir dalis pietinės Prancū- 
zijos. Antrąją valstybę įkūrė frankai: šituo bendru var- 
du nuo Ii amžiaus pabaigos vadinamos istevonų gen- 
tys, gyvenusios tarp Reino ir Vėzerio; jos apsigyveno 
tarp Mozelio ir Šeldos ir vadovaujamos Chlodvigo įsi- 
veržė į Galiją iki Luaros. Vėliau Chlodvigas nukariavo 
frankus, gyvenusius prie Žemutinio Reino, ir alemanus, 

gyvenusius prie Aukštutinio Reino, o jo sūnūs nukaria- 
vo tiuringus ir burgundus. Trečia valstybė Italijoje pri- 
klausė osigotams; ji buvo įkurta Teodoriko ir jam 
valdant ypač suklestėjo. Mokyti romėnai Kasiodoras ir 
Boecijus buvo aukšti Teodoriko valstybės valdininkai. 
Tačiau šita ostgotų valstybė gyvavo neilgai; ją sunai- 
kino bizantiečiai, vadovaujami Velizarijaus ir Narsio; 
vėliau, VI amžiaus antroje pusėje (568 m.), į Italiją 
įsiveržė langobardai ir viešpatavo joje du šimtmečius, 
kol ir ši valstybė buvo nukariauta frankų Karolio Di- 
džiojo laikais. Vėliau Žemutinėje Italijoje apsigyveno 
normanai. Dar reikia paminėti burgundus, kurie buvo 
nugalėti frankų ir kurių valstybė yra savotiška per- 
tvara tarp Prancūzijos ir Vokietijos. Į Britaniją pa- 
traukė ir ją užkariavo anglai ir saksai. Vėliau ir čia 
atsikėlė normanai. 

Taigi šioms šalims, kurios anksčiau sudarė dalį Ro- 
mos imperijos, buvo lemta būti užkariautoms barbarų. 
Tuojau pat pasireiškė ryškus kontrastas tarp kultū- 
ringų šių šalių gyventojų ir nugalėtojų, tačiau šis kont- 
rastas dingo susidarius naujoms tautoms, turėjusioms 
dvejopą kilmę. Visoje dvasinėje tokių valstybių egzis- 
tencijoje glūdėjo susidvejinimas — tiek viduje,. tiek 
išorėje. Išoriškai šis skirtumas tuojau pat pasireiškė 
per kalbą, kuri yra su vietinėmis tarmėmis susimaišiusių 
senosios romėnų ir germanų kalbų sąveikos padarinys, 
Šias tautas mes galime sugrupuoti į romaniškąsias, ir 
joms priskiriame Italiją, Ispaniją su Portugalija ir Pran- 
cūziją. Šioms priešpriešiais stovi kitos trys, daugiau 
ar mažiau vokiškai kalbančios tautos, išsaugojusios 
vientisą, nesuskilusią vidujybę, t. y. pati Vokietija, 
Skandinavija ir Anglija, iš kurių paskutinioji, nors ir 
buvo prijungta prie Romos imperijos, kaip ir Vokietija, 
patyrė romėnų kultūros įtaką tik pakraščiuose, o vė- 
liau vėl buvo germanizuota anglų ir saksų. Tikroji Vo- 
kietija išliko gryna ir nesusimaišiusį, tik pietinis ir va- 
karinis pakraščiai prie Dunojaus ir Reino buvo romė- 
nų valdžioje; dalyje, išsidėsčiusioje tarp Reino ir Elbės, 
visiškai išliko liaudiška dvasia. Ši Vokietijos dalis bu- 


vo apgyvendinta kelių genčių. Be ripuarų frankų ir tų 
frankų, kuriuos Chlodvigas apgyvendino Maino apylin- 
kėse, reikia paminėti dar keturias pagrindines gentis: 
alemanus, bojoarijus, tiuringus ir saksus. Skandinavai 
savo tėvynėje taip pat išliko gryni ir nesusimaišę, bet 
vėliau jie išgarsėjo savo antpuoliais normanų vardu. 
Jie rengdavo savo riteriškus žygius beveik į visas Eu- 
ropos šalis: dalis jų patraukė į Rusiją ir ten įkūrė 
Rusijos valstybę, dalis apsigyveno Šiaurės Prancūzijoje 
ir Britanijoje; kita dalis įkūrė kunigaikštystes Žemuti- 
nėje Italijoje ir Sicilijoje. Tokiu būdu viena dalis skan- 
dinavų įkūrė valstybes kitose šalyse, o kita išsaugojo 
savo nacionalumą tėviškėje. 

Be to, Rytų Europoje mes matome didžiulę slavų 
naciją, kurios gyvenamoji teritorija driekėsi Vakaruo- 
se palei Elbę iki Dunojaus; vėliau tarp jų apsigyveno 
madjarai (vengrai); Moldavijoje ir Valachijoje ir Šiau- 
rės Graikijoje gyvenantys bulgarai, serbai ir albanai — 
taip pat azijietiškos kilmės; tautų susidūrimuose jie ten 
išliko kaip barbarų likučiai. Tiesa, šios tautybės įkūrė 
valstybės ir narsiai kovojo su įvairiomis nacijomis; 
laikas nuo laiko jos kaip avangardas, kaip tarpinė 
grandis įsijungdavo į kovą tarp krikščioniškos Europos 
ir nekrikščioniškos Azijos; lenkai net išvadavo apgultą 
Vieną nuo turkų, ir dalis slavų buvo palytėta vakarie- 
tiškojo proto. Tačiau visa ta masė lieka už mūsų ap- 
žvalgos, nes iki šiol ji nepasireiškė kaip savarankiškas 
momentas proto apraiškų pasaulinėje grandinėje. Mūsų 
nedomina, ar tai kada nors atsitiks, nes istorijoje tu- 
rime reikalą su praeitimi. 

Germanų nacija turėjo natūralaus vientisumo savy- 
je pojūtį, ir jį mes galime pavadinti siela (Gemūth). 
Siela yra tas slaptas, neapibrėžtas dvasios vientisumas 
santykyje su valia, kuriame žmogus randa tokį pat 
bendrą ir neapibrėžtą pasitenkinimą savimi. Charakte- 
tis yra apibrėžia valios ir intereso forma, kuri save 
įtvirtina, tačiau nuoširdumas (Gemiithlichkeit) neturi 
jokio apibrėžto tikslo praturtėti, išgarsėti ir pan., ap- 
skritai nesisieja su kokia nors objektyvia būsena, bet 

pats yra tam tikra pilnatviška būsena kaip bendras 
pasitenkinimas pačiu savimi. Taigi jame glūdi tik valia 
apskritai kaip formalioji valia ir grynai subjektyvi 
laisvė kaip atkaklumas. Nuoširdumui svarbus kiekvie- 
nas ypatumas (Besonderheit), nes siela kiekvienam at- 
siduoda iki galo, tačiau, kita vertus, jai nerūpi apibrėžti 
konkretūs tikslai, todėl ji nenugrimsta į save ir neatsi- 
duoda prievartai, piktoms aistroms ir apskritai blogiui. 
Sieloje nėra šito atsiskyrimo, o apskritai jai būdingas 
geranoriškumas. Charakteris yra viso to priešingybė. 

Toks yra germanų tautų abstraktusis principas, to- 
kia jų subjektyvioji pusė — priešingai objektyviajai 
krikščionybėje. Sieloje nėra jokio konkretaus turinio; 
priešingai, krikščionybei svarbu kaip tik pats dalykas, 
turinys kaip objektas. Tačiau sieloje glūdi kaip tik 
šis troškimas rasti labai bendro pavidalo pasitenkinimą, 
ir tai yra tas pat, kas sudarė krikščionybės principo 
turinį. Neapibrėžtinis pradas kaip substancija objekty- 
viai yra absoliuti visuotinybė, Dievas, tačiau tai, kad 
atskirai valiai Dievas suteikia malonę, yra kitas krikš- 
čioniškosios, konkrečios vienybės momentas. Absoliu- 
tus visuotinumas yra tai, kas apima visus apibrėžtumus 
ir todėl pats yra neapibrėžtas; subjektas yra apibrėž- 
tas absoliučiai; abu yra tapatūs. Visų pirma tai pasireiš- 
kė kaip krikščionybės turinys, tačiau šiuo atveju sub- 
jektyviai, kaip siela. Dabar ir subjektas turi gauti ob- 
jektyvią formą, t. y. išsiskleisti objekto pavidalu. 
Egzistuoja poreikis, kad neapibrėžtai jaučiančiai sielai 
absoliutas taip pat taptų objektu; tokiu būdu žmogus 
taip pat suvoktų savo vienybę su šiuo objektu. Tam 
reikalingas subjekto vidinis apsivalymas, kad jis taptų 
tikrovišku, konkrečiu subjektu, kad jis kaip pasaulie- 
tinis subjektas turėtų visuotinių interesų, kad jis veiktų 
vadovaudamasis visuotiniais tikslais, kad žinotų įstaty- 
mą ir būtų juo patenkintas. Taigi šie du principai ati- 
tinka vienas kitą; ir, kaip sakėme, germanų tautos 
turi sugebėjimų būti aukštesnio dvasios principo sklei- 

Toliau mes turime išnagrinėti germaniškojo principo 
tiesioginę egzistenciją, t. y. ankstyvąsias germanų tau- 
tų istorines būsenas. Pirmąkart pasireiškiantis nuošir- 
dumas yra visai abstraktus, neišsiplėtojęs, be konkre- 
taus turinio; juk substanciniai tikslai neglūdi sieloje 
pačioje savaime. Ten, kur širdingumas yra vienintelė 
istorinės būsenos apraiška, jis pasirodo kaip tai, kas 
neturi nei charakterio, nei jausmo. Siela, interpretuo- 
jama visai abstrakčiai, yra bukaprotiškumas, ir štai 
pirmapradėje germanų būsenoje matyti barbariškas bu- 
kumas, painiava ir neapibrėžtumas savyje. Apie ger- 
manų religiją žinome nedaug. Druidai, Galijos žyniai, 
buvo išnaikinti romėnų. Tiesa, egzistavo savita nordinė 
mitologija, tačiau jau buvo minėta, kaip negiliai vokie- 
čių religija buvo įsišaknijusi jų sielose, tai patvirtina, 
kad vokiečiai lengvai priėmė krikščionių religiją. Nors 
saksai stipriai pasipriešino Karoliui Didžiajam, ši kova 
buvo nukreipta ne tiek prieš religiją, kiek prieš pries- 
paudą apskritai. Tiek jų religijoje, tiek jų teisinėse 
sąvokose nebuvo nieko gilaus. Nužudymas nebuvo lai- 
komas nusikaltimu ir nebuvo baudžiamas; jis buvo iš- 
perkamas pinigine bauda. Tai rodo pakankamai gilaus 
jausmo stoką nesusidvejinusioje sieloje, kuri po kokio 
nors asmens nužudymo suvokia tik žalą bendruomenei, 
ir nieko daugiau. Arabų kraujo kerštas grindžiamas 
jausmu, kad pažeista šeimos garbė. Germanų bendruo- 
menė nebuvo individo viešpats; juk laisvės elementas 
jiems yra aukščiausias dalykas, jungiantis į bendruo- 
menę. Senovės vokiečiai garsėjo savo laisvės meile, ir 
romėnai iš pat pradžių visai teisingai juos suprato, 
Vokietijoje laisvė buvo vėliava iki pat naujausių lai- 
kų, ir net kunigaikščių sąjunga, kuriai vadovavo Fryd- 
tichas II, atsirado iš laisvės meilės. Pereinant prie vi- 
suomeninių santykių, šis laisvės pradas neleidžia at- 
sirasti niekam kitam, išskyrus liaudies bendruomenes, 
ir šios bendruomenės sudaro visumą, o kiekvienas bend- 
ruomenės narys pats savaime yra laisvas žmogus. Nu- 
žudymas galėjo būti kompensuotas pinigine išpirka, nes 
žmogus buvo laikomas ir likdavo laisvas nepriklauso- 

mai nuo to, ką jis būtų padaręs. Šitas absoliučios in- 
divido vertės pripažinimas yra pagrindinis apibrėžimas, 
kaip pažymėjo jau Tacitas. Bendruomenė arba jos ta- 
ryba su bendruomenės nariais tvarkė privatinės teisės 
reikalus, orientuodamasi į asmens ir jo nuosavybės ap- 
saugą. Aptariant bendrus reikalus, karo klausimus ir 
pan. buvo reikalingi bendri pasitarimai ir sprendimai. 
Kitas momentas yra tas, kad savanoriško draugystės 
jausmo ir laisvo prisijungimo prie karvedžių ir kuni- 
gaikščių dėka formavosi centrai. Čia ryšys pagrįstas 
ištikimybe, ir ištikimybė yra antroji germanų vėliava, 
panašiai kaip pirmoji buvo laisvė. Individai savanoriš- 
kai prisijungia prie subjekto ir šį santykį padaro ne- 
sulaužomu. Šito mes nerandame nei graikų, nei romėnų 
pasaulyje. Santykis tarp Agamemnono ir jam pavaldžių 
karalių nebuvo santykis tarp karaliaus ir jo svitos, tai 
buvo laisva asociacija, įsteigta pasiekti tam tikram tiks- 
lui, tai buvo hegemonija. Vokiečių draugovėse egzis- 
tuoja ne tik objektyvūs, bet ir dvasiniai, subjektyvūs, 
intymiai asmeniški saitai. Širdis, siela, visas konkretus 
subjektyvumas neatsiskiria nuo turinio, bet kartu pa- 
verčia jį sąlyga, nes tas subjektyvumas laiko save esant 
priklausomą ir nuo asmens, ir nuo dalyko, ir todėl 
šis santykis yra ištikimybės ir paklusnumo junginys. 
Kad abudu individualios laisvės bendruomenėje ir 
draugovės saitų santykiai būtų sujungti, būtina įkurti 
valstybę, kurioje pareigos ir teisės nebepriklausytų nuo 
savivalės, bet būtų fiksuotos kaip teisiniai santykiai, ir 
tai turi būti padaryta taip, kad valstybė būtų visumos 
siela ir viešpatautų visumai, kad ji nustatytų apibrėžtus 
tikslus ir teises tiek reikalų, tiek ir valdžios atžvilgiu, 
o viso to pagrindas liktų visuotinis apibrėžimas. Tačiau 
šiuo požiūriu germanų valstybėse išryškėja tas ypatu- 
mas, kad, priešingai, visuomeniniai santykiai neįgyja 
visuotinių apibrėžimų ir įstatymų pavidalo, bet ištisai 
išsiskaido į privatines teises ir privatinius įsipareigoji- 
mus. Žinoma, jie turi bendrų bruožų, tačiau neturi 
nieko visuotina; įstatymai absoliučiai partikuliariniai, 
374 O teisės yra privilegijos. Taip valstybė susideda iš pri- 


vatinių teisių, ir tik kur kas vėliau, po sunkios kovos 
ir konvulsijų atsiranda racionalus valstybinis gyveni- 
mas. 

Jau minėta, kad germanų nacijų paskirtis — būti 
krikščioniškojo principo skelbėjomis ir realizuoti idėją 
kaip absoliučiai protingą tikslą. Iš pradžių egzistuoja 
tik miglota valia, už kurios slypi tiesa ir begalybė. Tie- 
sa reiškiasi tik kaip uždavinys, nes siela vis dar neiš- 
gryninta. Tik. ilgas procesas gali ją taip išgryninti, kad 
ji taptų konkrečia dvasia. Prievartai, kylančiai iš aist- 
rų, religija priešpriešina savo reikalavimus ir įsiutina 
tuos, kurie griebiasi prievartos, nešvari sąžinė juos 
sukiršina ir verčia siautėti, o to galbūt išvis nebūtų, 
jeigu niekas jiems neprieštarautų. Mes matome siau- 
bingą baisaus aistrų šėlsmo vaizdą visuose anų laikų 
karalių šeimose. Chlodvigas, frankų monarchijos įkū- 
rėjas, daro baisiausius nusikaltimus. Atšiaurumas ir 
žiaurumas būdingas visiems jo įpėdiniams Merovin- 
gams; tas pats vaizdas pasikartoja Tiuringų ir kitose 
karalių šeimose. Žinoma, krikščioniškasis principas sie- 
lose iškyla kaip uždavinys, tačiau tiesiogiai jos dar 
yra šiurkščios. Valia, kuri yra teisi pati savaime, ne- 
pažįsta pati savęs ir atsiskiria nuo tikrojo tikslo sau 
keldama dalinius, baigtinius tikslus, tačiau kaip tik 
šioje kovoje su savimi ir prieš savo valią ji igyvendina 
visa, ko ji trokšta; ji kovoja su tuo, ko ji trokšta iš 
tikrųjų, ir šitaip tą dalyką įgyvendina, nes savyje ji 
susitaikiusi. Bendruomenėje gyvena Dievo dvasia; tai 
yra vidinė dvasia, skatinanti veikti, tačiau dvasia turi 
būti įgyvendinta pasaulyje naudojant medžiagą, kuri 
dar neatitinka jos, tačiau ši medžiaga yra pati subjek- 
tyvioji valia, kuri šitaip prieštarauja pati sau. Dažnai 
matyti perėjimas į religijos pusę, pasireiškiantis tuo, 
kad žmogus, visą gyvenimą kariavęs ir kapojęsis su 
visa Charakterio ir aistros jėga, sėkmingai siekęs pa- 
saulietiškų dalykų ir malonumų, staiga viso to atsisa- 
ko ir pasidaro religinis atsiskyrėlis. Tačiau minėtas 
procesas pasaulyje nenutrūksta, bet reikalauja būti įgy- 
vendintas, ir galų gale pasirodo, kad galutinis dvasios 

kovos tikslas ir pasitenkinimas yra kaip tik tai, kam 
ji priešinasi, ir kad pasaulietinė veikla yra dvasinis 
procesas. 

Taigi matome, kad individai ir tautos didžiausia 
laime laiko tai, kas iš tikrųjų yra nelaimė, ir, priešin- 
gai, kaip su didžiausia nelaime kovoja su tuo, kas iš 
tikrųjų yra jų laimė (La vėritė, en la repoussant, on 
l'embrasse). Europa pasiekia tiesą ją atstumdama, ir 
pasiekia ją tokiu mastu, kokiu ją atstūmė. Kaip tik šį 
judėjimą valdo Apvaizda tikrąja šio žodžio prasme, 
nes savo absoliutų tikslą ir šlovę ji pasiekia per ne- 
laimes, kančias, per dalinius tikslus ir nesąmoningą 
tautų valią. 

Taigi Vakaruose prasideda šis ilgas pasaulinis isto- 
rinis procesas, būtinas tam, kad išsigrynintų konkreti 
dvasia, o, priešingai, išgryninimas, per kurį dvasia 
tampa abstrakti, tuo pat metu vyksta Rytuose, ir ten 
vyksta greičiau. Šis išgryninimas nereikalauja ilgo pro- 
ceso, ir mes matome, kad jis greitai ir staigiai vyksta 
pirmoje VII amžiaus pusėje mahometonybėje. 


Antras skirsnis 
MAHOMETONYBĖ 


Viena vertus, europietiškas pasaulis gauna naują 
formą, jame įsikuria tautos, siekiančios sukurti visa- 
pusiškai išplėtotą laisvos tikrovės pasaulį, ir savo darbą 
pradeda visus santykius apibrėždamas kaip dalinius ir 
su miglotų bei ribotu jausmu daugybę atsitiktinių pri- 
klausomybių paverčia tuo, kas pagal savo prigimtį turi 
būti visuotina ir reguliaru, nustato sudėtingus ryšius 
tarp to, kas turi būti apibrėžta paprastu principu ir 
įstatymu; žodžiu, tuo metu, kai Vakaruose pradeda vieš- 
patauti atsitiktinumas, sudėtingi santykiai ir partikulia- 
rizmas, pasaulyje turėjo pasireikšti priešingas siekis — 
integruoti visumą, ir tai įvyko Rytų revoliucijoje, kuri 
sunaikina bet kokį partikuliarizmą ir bet kokią priklaų- 


somybę, praskaidrina ir tobulai išgrynina sielą, abstrak- 
tų vienį padaro absoliučiu objektu ir gryną subjektyvią 
sąmonę paverčia tik šito vienio žinojimu ir vieninteliu 
tikrovės tikslu; tai, kas yra anapus visų santykių, ji 
padaro egzistenciniu santykiu. 

Mes jau susipažinome su rytietiškojo principo pri- 
gimtimi ir išaiškinome, jog tai, ką jis iškelia aukščiau 
visko, tėra tik negatyvumas ir jog pozityvusis pradas 
reiškia susiliejimą su gamtiškumu ir realią dvasios 
vergiją. Tik nagrinėdami žydų principą pastebėjome, 
kad paprastas vienybės principas pakyla iki minties, 
nes tik jie garbina vienį, atsiveriantį minčiai. Ši išgry“ 
ninto pavidalo vienybė liko tik abstrakti dvasia, tačiau 
ji buvo išvaduota nuo partikuliarizmo, būdingo Jahvės 
kultui. Jahvė buvo tik šios pavienės tautos Dievas, 
Abraomo, Izaoko ir Jokūbo Dievas; šis Dievas sudarė 
sąjungą tik su žydais, jis atsivėrė tik šitai tautai. Toks 
šio santykio partikuliarizmas išnyksta mahometonybėje. 
Šioje dvasinėje visuotinybėje, šiame beribiame ir ne- 
apibrėžtame grynume subjektas neturi kitų tikslų, iš- 
skyrus šios visuotinybės ir grynumo įgyvendinimą. 
Alachas jau nebeturi pozityvaus, riboto žydų Dievo 
tikslo. Vienio garbinimas yra vienintelis ir galutinis 
mahometonybės tikslas, ir subjekto veiklos turinys yra 
tik šitas garbinimas ir ketinimas šiam vieniui palenkti 
pasaulį. Šiam vieniui būdingas dvasios apibrėžimas, 
bet, kadangi subjektyvumas leidžiasi ištirpdomas ob- 
jekte, iš šio vienio išnyksta visi konkretūs apibrėžtu- 
mai, ir nei jis pats sau netampa dvasiškai laisvas, nei 
jo objektas yra konkretus. Tačiau mahometonybė nėra 
nei indiškas, nei vienuoliškas pasinėrimas į absoliutą, 
bet subjektyvumas čia tampa gyvastingas ir begalinis; 
tai veikla, kuri, žengdama į pasaulį, jį tik neigia ir yra 
rezultatyvi tik todėl, kad ji reikalauja tyrai garbinti 
vienį. Mahometonybės objektas yra grynai intelektua- 
lus, Alacho negalima nei vaizduoti, nei įsivaizduoti; 
Mahometas yra pranašas, tačiau žmogus, ir jis nepakyla 
aukščiau žmogiškųjų silpnybių. Pagrindiniuose maho- 
metonybės bruožuose glūdi tai, kad tikrovėje niekas 

negali būti pastovu, bet viskas pasaulyje yra veiklu, 
gyvastinga ir viskas nusidriekia į begalines tolumas, 
todėl vienio garbinimas yra vienintelis ryšys, turintis 
susaistyti viską. Šioje beribėje erdvėje, šioje galybėje 
išnyksta visos ribos, visi tautų ir kastų skirtumai; jo- 
kia gentis, jokios politinės teisės, nulemtos kilmės ar 
turto, neturi jokios vertės; vertę turi tik žmogus, tikin- 
tysis. Melstis vieniui, juo tikėti, pasnikauti, atsisakyti 
kūniško išskirtinumo jausmo, dalinti išmaldą, t. y. at- 
sisakyti privatinės nuosavybės,— tokie paprasti prie- 
sakai, tačiau aukščiausias nuopelnas yra mirti už tikė- 
jimą, ir tas, kuris žūva kovodamas už tikėjimą, gali 
būti tikras pateksiąs į rojų. 

Mahometonų religija atsirado arabų krašte: čia dva- 
sia yra visiškai paprasta, čia paplitęs polinkis į befor- 
miškumą, nes tose dykumose nėra nieko tokio, ką būtų 
galima formuoti. Laiko skaičiavimą mahometonai pra- 
deda nuo Mahometo pabėgimo iš Mekos 622 m. Dar 
Mahometui esant gyvam ir jam vadovaujant, o vėliau, 
ypač jam mirus, vadovaujant jo įpėdiniams, arabai už- 
kariavo milžiniškas teritorijas. Iš pradžių jie užpuolė 
Siriją, užkariavo pagrindinį miestą Damaską 635 metais; 
po to jie peržengė Eufratą, Tigrą ir užpuolė Persiją, 
kurią netrukus užkariavo; Vakaruose jie užkariavo 
Egiptą, Šiaurės Afriką, Ispaniją ir įsiveržė į Pietų 
Prancūziją, kur pasiekė Luarą, bet buvo nugalėti Ka- 
rolio Martelio prie Tūro 732 m. Taip arabų viešpata- 
vimas išplito į Vakarus, o Rytuose jie, kaip minėjome, 
pavergė Persiją, Samarkandą ir Mažosios Azijos piet- 
vakarinę dalį. Šie užkariavimai, kaip ir religijos išpli- 
timas, vyko nepaprastai greitai. Tas, kuris priimdavo 
islamą, gaudavo visai tokias pat teises, kaip ir visi 
musulmonai. O tie, kurie isiamo nepriimdavo, iš pradžių 
buvo žudomi, tačiau vėliau su nugalėtaisiais arabai elg- 
davosi švelniau, ir jeigu tie nenorėjo priimti islamo, 
privalėjo mokėti kasmetinę duoklę už kiekvieną galvą. 
Miestai, kurie pasiduodavo nesipriešindami, turėjo ati- 
duoti nugalėtojui dešimtąją viso turto dalį; miestai, 
kurie buvo paimami šturmu, mokėjo penktąją dalį. 


Mahometonams viešpatavo abstrakcija: jų tikslas 
buvo įvesti abstraktų kultą, ir to jie siekė su didžiau- 
siu įkvėpimu. Šis įkvėpimas buvo fanaiizmas, t. y. 
įkvėpimas, pažadintas abstrakcijos, abstrakčios minties, 
kuri neigia visa, kas egzistuoja. Fanatizmas reikšmin- 
gas tik tuo, kad jis naikina ir griauna konkretybę, ta- 
čiau mahometonų fanatizmas kartu buvo atviras vi- 
sokeriopam kilnumui, ir šis kilnumas laisvas nuo bet 
kokių smulkmeniškų interesų ir susijęs su visomis do- 
rybėmis, būdingomis kilniaširdiškumui ir vyriškumui. 
Principas čia buvo toks: la religion et la terreur, kaip 
kad Robespjero principas buvo: la liberté et la terreur. 
Tačiau tikroviškas gyvenimas yra konkretus ir iškelia 
dalinių tikslų: per užkariavimus atsiranda viešpatavi- 
mas ir turtas, viešpataujančios šeimos teisės, ryšiai tarp 
individų. Tačiau visa tai yra tik atsitiktinumas ir pas- 
tatyta ant smėlio: šiandien tai yra, rytoj — nebėr; 
mahometonas su visu jo aistringumu yra visam tam 
abejingas, jo gyvenime vyksta nuolatinė chaotiška kai- 
ta. Plisdamas mahometonizmas įkūrė daugybę valstybių 
ir dinastijų. Toje begalinėje jūroje viskas juda tolyn; 
nėra nieko pastovaus; tai, kas įgyja pavidalą, lieka 
skaidru ir tuojau pat išskysta. Arabų dinastijos neturė- 
jo tvirto, organiško ryšio, todėl valstybės tik išsigim- 
davo, individai tik išnykdavo jose. Tačiau ten, kur tauri 
siela fiksuojasi kaip banga jūros ribuliavime, ji reiš- 
kiasi taip laisvai, kad nėra nieko už ją kilnesnio, tau- 
resnio, vyriškesnio ir labiau atsiduodančio. Ta atskiry- 
bė ir tas apibrėžtumas, kuriems atsiduoda individas, 
visiškai jį užvaldo. Europiečiai įeina į daugybę santykių 
ir yra tokių sudėtingų santykių kompleksas, o maho- 
metonų pasaulyje individas yra tik šitas ir, beje, aukš- 
čiausiu mastu — žiaurus, klastingas, narsus, bet ir ne- 
paprastai kilniaširdiškas. Ten, kur egzistuoja meilė, ji 
yra pati giliausia ir beatodairiškiausia. Valdovas, my- 
lintis savo vergą, savo meilės objektą išaukština 
apsupdamas jį didžiausia prabanga ir pagarba, duoda 
jam valdžią užmiršdamas savo skeptrą ir karūną, bet 
ir priešingai — po to jis taip pat beatodairiškai jį pa- 

aukoja. Toks beatodairiškas ir gilus jausmas reiškiasi 
ir liepsningoje arabų bei saracėnų poezijoje. Šis lieps- 
ningumas pasirodo kaip absoliučiai atpalaiduota fan- 
tazija, kuri taip susitapatina su tuo jausmu ir savo 
objekto gyvenimu, kad joje nebelieka jokio egoizmo 
ir savimeilės. 

Niekada entuziazmas nėra atlikęs didesnių darbų. 
Individai gali užsidegti didiems dalykams įvairiausiais 
būdais; ir tautos, kovojančios už savo nepriklausomy- 
bę, entuziazmas dar turi konkretų tikslą; tačiau maho- 
metoniškųjų Rytų entuziazmas yra abstraktus, todėl 
visa apimantis, niekur nesustojantis, niekuo savęs ne- 
saistantis, nieko sau nereikalaujantis. Taip pat greitai, 
kaip arabų užkariavimai, nepaprastai suklestėjo jų me- 
nai ir mokslai. Iš pradžių tie užkariautojai naikino vis- 
ką, kas siejosi su menu ir mokslu: pasak padavimo, 
Omaras sugriovė puikią Aleksandrijos biblioteką. Arba 
šiose knygose parašyta tas pats, kas Korane, pasakė 
jis, arba jų turinys yra kitoks: abiem atvejais jos yra 
nereikalingos. Tačiau netrukus arabai pradėjo rūpintis 
menais ir mokslais ir visur juos platinti. Didžiausią 
suklestėjimą valstybė pasiekė valdant kalifams al 
Mansūrui ir Harūnui ar Rašidui. Visose karalystės 
dalyse išaugo dideli miestai, kur klestėjo prekyba ir 
amatai, buvo statomi prabangūs rūmai, steigiamos mo- 
kyklos, kalifo dvare telkėsi karalystės mokslininkai, ir 
dvaras garsėjo ne tik išorine brangakmenių, reikmenų 
ir menių prabanga, bet visų pirma nuostabia poezija 
ir visokiausiais mokslais. Iš pradžių kalifai išlaikė visą 
paprastumą ir tiesumą, kuris buvo būdingas dykumų 
arabams (šiuo požiūriu ypač garsus kalifas Abu Bek- 
ras), ir nepripažino jokių skirtumų, kuriuos lėmė kilmė 
ir išsilavinimas. Paprasčiausias saracėnas ir menkiausia 
moteris kreipdavosi į kalifą kaip į sau lygų. Beato- 
dairiškas naivumas nereikalauja išsilavinimo, ir kiek- 
vienas, remdamasis savo laisvės dvasia, elgiasi su val- 
dovu kaip su sau lygiu. Didžioji kalifų valstybė egzis- 
tavo neilgai, nes visuotinybės stichijoje nėra nieko 
tvirta. Didžioji arabų valstybė subyrėjo beveik tuo 


pačiu metu kaip ir frankų karalystė; sostus nuvertė 
vergai ir įsiveržusios tautos — seldžiukai ir mongolai, 
ir atsirado naujos valstybės, o sostą užėmė naujos di- 
nastijos. Pagaliau osmanams pavyko sutvirtinti savo 
viešpatavimą, ir visų pirma todėl, kad jie rėmėsi jany- 
čarais. Po to, kai fanatizmas atvėso, sielose nebeliko 
jokio dorovinio principo. Kovoje su saracėnais europie- 
tiškoji dvasia suformavo gražų kilnios riterystės idea- 
lą; mokslas ir žinija, ypač filosofija, iš arabų perėjo 
į Vakarus; kilnią poeziją ir laisvą fantaziją germanams 
įkvėpė Rytai, ir Gėtė kreipėsi į Rytus ir savo „Divane“ 
pateikė jausmo gilumu ir nuostabia fantazija su nie- 
kuo nepalyginamą brangakmenį. Tačiau po to, kai 
entuziazmas pamažu išnyko, patys Rytai paskendo ne- 
dorybėse: įsiviešpatavo šlykščiausios aistros, ir kadangi 
jau ankstyvajame mahometonų moksle glūdi juslinis 
mėgavimasis, vaizduojamas kaip rojaus atpildas, jis ir 
užėmė fanatizmo vietą. Šiuo metu išstumtas į Aziją ir 
Afriką ir dėl krikščioniškų valstybių nesantaikos dar 
pakenčiamas tik viename Europos kampelyje, islamas 
jau seniai dingo nuo pasaulinės istorijos arenos ir vėl 
sugrįžo prie rytietiško tingumo ir ramybės. 


Trečias skirsnis 
KAROLIO DIDŽIOJO VALSTYBĖ 


Kaip minėjome, frankų valstybę įkūrė Chlodvigas. 
Po jo mirties ji buvo padalyta jo sūnums, o vėliau, po 
ilgos kovos, suvienyta klasta, nužudymais ir prievarta 
ir vėl padalyta. Valstybės viduje karalių valdžia labai 
sustiprėjo dėl to, kad jie tapo užkariautų žemių kuni- 
gaikščiais. Nors tos žemės buvo padalytos laisviems 
frankams, karaliui liko labai didelės nuolatinės paja- 
mos kartu su imperatoriui priklausiusiais ir konfiskuo- 
tais dvarais. Tuos dvarus kaip jo paties, t. y. nepavel- 
dimas beneficijas, karalius dovanodavo savo kariams, 
kurie priimdavo tam tikrus įsipareigojimus, tapdavo jo 

vasalais ir sudarydavo jo svitą. Prie jų prisidėjo labai 
turtingi vyskupai, drauge su kariais sudarę karaliaus 
tarybą, kuri paties karaliaus nevaržė. Svitai vadovavo 
major domus (mažordomas). Netrukus šitie mažordomai 
pasisavino beveik visą valdžią, užtemdydami karalius, 
kurie puolė į apatiją ir tapo grynais statistais. Mažor- 
domai įkūrė Karolingų dinastiją. 752 m. frankų kara- 
liumi tapo Pipinas Trumpasis, Karolio Martelio sūnus. 
Popiežius Zacharijas frankus atleido nuo priesaikos dar 
tada esant gyvam paskutiniajam Merovingui Hilderi- 
kui III, kuris išsiskuto tonzūrą, t. y. tapo vienuoliu, 
ir kartu neteko ilgų plaukų — karališkosios žymės. Pas- 
kutinieji Merovingai visi buvo silpno charakterio žmo- 
nės, kurie tenkinosi savo titulu ir buvo atsidėję beveik 
vien tik malonumams — reiškinys, įprastas Rytų di- 
nastijose ir pasikartojęs paskutiniųjų Karolingų laikais. 
Priešingai, mažordomai energingai siekė iškilti ir taip 
buvo susiję su vasalais, kad pagaliau jiems tapo lengva 
užgrobti sostą. 

Popiežiai buvo žiauriai spaudžiami langobardų ka- 
ralių, todėl siekė frankų paramos. Pipinas iš dėkingumo 
ėmėsi ginti Steponą II: jis dukart peržengė Alpes ir 
dukart sumušė langobardus. Jo pergalės išgarsino nau- 
ją dinastiją ir suteikė Petro sostui didelį svorį. 800 me- 
tais Pipino sūnus Karolis Didysis popiežiaus buvo ka- 
rūnuotas karaliumi, ir nuo to laiko susidarė tvirta 
Karolingų ir popiežių sosto sąjunga, Juk Romos impe- 
rija barbarų vis dar buvo laikoma galinga valstybe 
ir pripažįstama centru, iš kurio juos pasiekdavo tiek 
visi aukšti titulai, tiek religija, tiek įstatymai ir visa 
žinija pradedant raidiniu raštu. Po to, kai Karolis Mar- 
telis išgelbėjo Europą nuo saracėnų, romėnų tauta ir 
senatas suteikė jam ir jo įpėdiniams patricijų titulą; 
tačiau Karolis Didysis buvo karūnuotas Romos im- 
peratoriumi, ir tai, beje, padarė pats popiežius. Nuo to 
laiko egzistavo dvi imperijos ir pamažu krikščionių 
religija jose išsiskyrė į dvi bažnyčias: graikų ir romėnų. 
Romos imperatorius buvo prigimtinis romėnų bažnyčios 

giu tarsi bylojo: frankų viešpatavimas yra tik Romos 
imperijos tesinys. 

Karolio Didžiojo valstybė buvo labai didelė. Tikrų- 
jų frankų teritorija driekėsi nuo Reino iki Luaros. 
Akvitanija, šalis į pietus nuo Luaros, buvo visiškai 
užkariauta 768, t. y. Pipino mirties, metais. Be to, fran- 
kų valstybei priklausė Burgundija, Alemanija (Pietų 
Vokietija tarp Lecho, Maino ir Reino), Tiuringija iki 
Zaalės ir Bavarija. Be to, Karolis nugalėjo saksus, kurie 
gyveno tarp Reino ir Vėzerio, ir sunaikino langobardų 
valstybę, tapdamas Aukštutinės ir Vidurio Italijos val- 
dovu. 

Iš šios didžiulės karalystės Karolis Didysis sukūrė 
sistemingai sutvarkytą valstybę ir šiai frankų valstybei 
davė tvirtus, ją vienijusius organizacinius pagrindus, 
tačiau tai nereiškia, kad jis savo imperijoje pirmąkart 
visur įvedė valstybine santvarką. Tai reiškia, kad to- 
liau plėtojosi iš dalies jau anksčiau įsteigti institutai, 
jam valdant pradėję funkcionuoti efektyviau ir veiks- 
mingiau, Karalius buvo valstybės valdininkų galva, ir 
jau buvo pripažįstamas karaliaus valdžios paveldimumo 
principas. Karalius buvo ir kariuomenės vadas, ir tur- 
tingiausias žemvaldys, jo rankose buvo sutelkta aukš- 
čiausia teismų valdžia. Karybos organizacija rėmėsi pi- 
lietinės armijos šaukimu. Kiekvienas laisvasis buvo 
įpareigotas ginkluotis valstybei ginti, ir kiekvienas tam 
tikrą laiką turėjo rūpintis savo išlaikymu. Šiam land- 
verui, kaip jis būtų vadinamas šiuo metu, vadovavo 
grafai ir markgrafai; pastarieji valdė dideles pasienio 
sritis, vadinamas markomis. Šalis buvo suskirstyta į 
sritis, ir kiekvieną jų skyrium valdė grafas. Vėlesniųjų 
Karolingų laikais grafai buvo pavaldūs hercogams, gy- 
venusiems tokiuose dideliuose miestuose kaip Kelnas, 
Regensburgas ir t. t. Šitaip šalis buvo suskirstyta į her- 
cogystes, pvz., buvo Elzaso, Lotaringijos, Frisliandijos, 
Tiuringijos ir Recijos hercogystės. Tuos hercogus sky- 
rė imperatorius. Gentys, kurios turėjo savo paveldimus 
kunigaikščius, po nukariavimo prarasdavo šią privile- 
giją, o jeigu jos sukildavo, gaudavo hercogus; taip bu- 

vo pasielgta su alemanais, tiuringais, bavarais ir sak- 
sais. Tačiau veikė ir tam tikra nuolatinė armija grei- 
tiems veiksmams. Tai buvo imperatoriaus vasalai, gavę 
teisę naudotis dvarais ir įpareigoti po įsakymo atvykti 
į karinę tarnybą. Kad būtų užtikrinta visų šių institutų 
veikla, imperatorius siųsdavo savo įgaliotinius (missi), 
kurie atlikdavo reviziją ir pateikdavo pranešimus; be 
to, jie turėdavo kontroliuoti teismus ir karališkųjų 
dvarų veiklą. 

Ne mažiau dėmesio nusipelno ir valstybės pajamų 
tvarkymas. Tiesioginių mokesčių nebuvo, egzistavo 
duoklės, imamos prie upių ir kelių, ir kai kurios iš šių 
duoklių atitekdavo aukštiesiems valstybės valdinin- 
kams. Iždan įplaukdavo iš dalies piniginės baudos, iš- 
ieškotos pagal teismo nuosprendžius, ir piniginės nuo- 
baudos iš tų asmenų, kurie neatvykdavo į armiją, šau- 
kiami karaliaus. Asmenys, kurie naudojosi beneficijo- 
mis, jų netekdavo, jeigu nevykdė šios pareigos. Di- 
džiausių pajamų gaudavo imperatorius iš daugybės jam 
priklausiusių dvarų, kuriuose buvo karališkosios pilys 
(pialcai). Jau nuo senų laikų galiojo paprotys, pagal 
kurį karaliai keliaudavo iš vienos pagrindinės srities 
į kitą ir kurį laiką gyvendavo kiekvienoje pilyje; at- 
sargos dvarui išlaikyti buvo kaupiamos iš anksto, ir 
tuo užsiimdavo maršalai, valdytojai ir t. t. Apie teismų 
organizaciją: tiek baudžiamieji procesai, tiek bylos dėl 
žemės nuosavybės buvo bendruomenės, kuriai vadova- 
vo grafas, rankose; ne tokie svarbūs reikalai buvo 
sprendžiami mažiausiai septynių prisiekusiųjų, renkamų 
iš laisvųjų, pirmininkaujant centgrafams. Aukščiausieji 
buvo rūmų teismai, kuriems pirmininkavo karalius pi- 
lyje: čia buvo teisiami vasalai, dvasiškiai ir pasaulie- 
čiai. Karaliaus įgaliotiniai, apie kuriuos jau kalbėjome, 
savo inspektuojančiose kelionėse privalėjo ypač 
kruopščiai kontroliuoti teismus, išklausyti visus skun- 
dus ir bausti už neteisingumą. Įgaliotiniai pasauliečiai 
ir dvasiškiai privalėjo keturiskart per metus apsilan- 
kyti savo apygardose. 


Karolio Didžiojo laikais dvasininkija jau turėjo di- 
delę reikšmę. Vyskupai valdė dideles katedras, prie 
kurių veikė seminarijos ir mokymo įstaigos. Karolis 
stengėsi atkurti visiškai nusmukusį mokslinį išsilavini- 
mą, reikalavo, kad miestuose ir kaimuose būtų atida- 
romos mokyklos. Dievobaimingi žmonės manė darą 
gerą darbą ir gelbstį sielą dalydami dovanas dvasinin- 
kams; žiauriausi ir šiurkščiausi karaliai šitaip norėjo 
išpirkti savo piktadarybes. Privatūs asmenys paprastai 
dovanodavo taip: savo dvarus jie palikdavo testamen- 
tu vienuolynams su išlyga, kad jie galėtų jais naudotis 
iki mirties arba tam tikrą nustatytą laiką. Tačiau dažnai 
atsitikdavo ir taip, kad mirus kokiam vyskupui ar 
abatui pasauliečiai didikai su savo vasalais užpuldavo 
dvasininkų dvarus ir juose gyvendavo bei naudodavosi 
jais, kol buvo sunaudojamos visos atsargos; juk tada 
religija dar nebuvo užvaldžiusi protų tiek, kad paža- 
botų galingųjų godumą. Valdyti savo dvarams dvasi- 
ninkai turėjo skirti ekonomus ir valdytojus; be to, fog- 
tai tvarkė visus jų pasaulietinius reikalus, vedė į žygį 
armiją ir pamažu iš karalių gavo ir aukščiausiąją teis- 
minę valdžią, kai dvasininkija išsikovojo nuosavą juris- 
dikciją ir imuniietą nuo karaliaus valdininkų (grafų) 
teisminės valdžios. Šitaip buvo žengtas didelis žingsnis 
santykių pasikeitimo link, nes dabar bažnytiniai dvarai 
vis labiau tapdavo visai savarankiškomis sritimis, o 
pasaulietiniai dvarai tokio savarankiškumo netu- 
rėjo. Be to, vėliau dvasininkija sugebėjo nusikratyti 
valstybinių mokesčių ir atidarydavo bažnyčias ir vie- 
nuolynus kaip prieglaudas, t. y. kaip prieglobstį viso- 
kiausiems nusikaltėliams. Žinoma, viena vertus, tokia 
įstaiga buvo labai geradariška apsauga nuo imperato- 
riaus ir didikų prievartos ir priespaudos, tačiau, kita 
vertus, ji išsigimė: juk didžiausi nusikaltimai buvo ne- 
baudžiami pagal įstatymą. Karolio Didžiojo laikais vie- 
nuolynai dar privalėjo atiduoti kiekvieną, ieškantį 
prieglobsčio. Vyskupai buvo teisiami teismo, sudaryto 
iš vyskupų; kaip vasalai iš tikrųjų jie buvo pavaldūs 
rūmų teismui. Vėliau ir vienuolynai stengėsi išsivaduoti 

iš teisminės vyskupo valdžios ir šitaip pasidarė nepri- 
klausomi net nuo bažnyčios. Vyskupai buvo renkami 
dvasininkijos ir bendruomenių, tačiau jie kartu buvo ir 
karaliaus vasalai, taigi ir jis jiems galėjo suteikti šį 
titulą. Ginčas būdavo išsprendžiamas tokiu būdu: buvo 
renkamas žmogus, kuris įtikdavo karaliui. 

Karališkieji teismai vykdavo toje pilyje, kur gyve- 
no imperatorius. Jiems pirmininkaudavo pats karalius, 
o dvariškiai kartu su juo sudarydavo aukščiausią teis- 
mą, kuriame buvo teisiami kilmingieji. Imperiniai pasi- 
tarimai dėl valstybės reikalų vykdavo ne nustatytu 
laiku, o pasitaikius progai: pavasarį — per kariuomenės 
apžiūras, vykstant bažnyčios susirinkimams ir per rū- 
mų šventes. Dažniausiai tokiems pasitarimams progą 
teikdavo rūmų šventės, į kurias buvo kviečiami va- 
salai (kai karalius su savo dvaru gyveno kokioje nors 
srityje, daugiausia prie Reino, Frankų karalystės cent- 
re). Paprastai dukart per metus karalius kviesdavo 
aukštųjų valstybės ir bažnyčios valdininkų tarybą, bet 
ir šiuo atveju visus sprendimus priimdavo pats kara- 
lius. Todėl šitie susirinkimai skiriasi nuo vėlesniųjų 
imperinių seimų, kuriuose kilmingieji turėjo daugiau 
savarankiškumo. 

Tokia buvo Frankų valstybės santvarka, pirmasis 
bandymas krikščionybei duoti valstybinę organizaciją, 
atsiradusią iš pačios krikščionybės, o Romos imperija 
buvo krikščionybės sugriauta. Aprašytoji santvarka 
atrodo tobula, joje buvo sukurta tvirta karinė tvarka 
ir buvo rūpinamasi teisėtvarka valstybės viduje; tačiau 
po Karolio Didžiojo mirties ji pasirodė esanti visiškai 
bejėgė tiek prieš normanų, vengrų ir arabų antpuolius, 
tiek nepajėgi viduje kovoti su teisėtumo pažeidimais, 
plėšikavimu bei visokiausia priespauda. Taigi šalia pui- 
kios valstybinės santvarkos matyti blogiausia būsena 
ir visapusiškas prieštaravimas. Reikia, kad tokių or- 
ganizacijų viduje, ir kaip tik todėl, kad jos staigiai 
iškyla, sustiprėtų negatyvumas: visais atžvilgiais čia 
reikia reakcijų, kurios pasireiškia vėliau. 


Antras skyrius 
VIDURAMŽIAI 


Pirmasis germanų pasaulio laikotarpis baigiasi ga- 
lingos valstybės susidarymu, 0 antrajame prasideda 
reakcija, atsirandanti iš begalinio melagingumo prieš- 
taravimo, viešpataujančio viduramžiais ir sudarančio 
jo esmę ir dvasią. Ši reakcija visų pirma yra atskirų 
tautų reakcija prieš visuotinį Frankų valstybės viešpa- 
tavimą: ji pasireiškia didžiulės valstybės suirimu, 
Antroji reakcija yra individų reakcija prieš teisėtą 
valstybinę valdžią, prieš subordinaciją, karinę prievolę 
ir teisėtvarką. Ji sukėlė individų izoliaciją ir sykiu jų 
bejėgiškumą. Dėl tos reakcijos išnyko valstybinės val- 
džios visuotinumas (Allgemeines): individai ieškojo 
stipriųjų apsaugos, ir pastarieji tapo prispaudėjais. Taip 
pamažu nusistovėjo visuotinės priklausomybės būsena, 
iš kurios vėliau susiklostė feodalinė santvarka. Trečioji 
reakcija yra bažnyčios ir dvasininkijos reakcija prieš 
egzistuojančią tikrovę. Bažnyčia palaužė ir sutramdė 
pasaulietinę barbarybę, tačiau dėl to pati supasaulėjo 
ir prarado požiūrius, kurių turėjo laikytis, o nuo to 
momento į ją pradeda skverbtis pasaulietinis principas. 
Visi tie santykiai ir reakcijos sudaro viduramžių isto- 
riją, ir šio laikotarpio kulminacinis taškas yra kryžiaus 
karai, nes kartu su jais prasideda visuotinis nepasto- 
vumas, dėl kurio tačiau valstybės pirmąkart pasiekia 
vidinį ir išorinį savarankiškumą. 


Pirmas skirsnis 
FEODALIZMAS IR HIERARCHIJA 


Pirmoji reakcija yra kai kurių tautybių reakcija 
prieš visuotinį frankų viešpatavimą. Tiesa, iš pirmo 
žvilgsnio atrodo, kad Frankų valstybė buvo padalyta 
karalių užgaida, tačiau kitas momentas yra tas, kad šis 
padalijimas buvo populiarus, kad jį palaikė ir tautos, 

taigi tai buvo ne tik šeimyninis aktas, kuris galėjo 
pasirodyti esąs neišmintingas, nes taip darydami kara- 
liai silpnino save, bet ir atkūrimas savitų tautybių, su- 
sietų nepaprastos vieno žmogaus galybės ir jo genijaus. 
Liudvikas Pamaldusis, Karolio Didžiojo sūnus, valstybę 
padalijo trim savo sūnums. Tačiau vėliau iš antros 
santuokos jam gimė dar vienas sūnus — Karolis Plika- 
galvis. Kadangi Liudvikas norėjo duoti palikimą ir 
šiam sūnui, prasidėjo karai ir nesantaika su kitais 
sūnumis, iš kurių reikėjo atimti tai, ką jie buvo gavę. 
Taigi šie karai iš pradžių buvo asmeninio pobūdžio, 
tačiau į juos įtrauktos tautos turėjo ir savo interesų. 
Vakarų frankai jau susiliejo su galais, ir iš jų kilo reak- 
cija prieš vokiškuosius frankus, kaip vėliau Italijoje 
kilo reakcija prieš vokiečius. Pagal Verdeno sutartį 
843 m. buvo atliktos dalybos Karolio Didžiojo palikuo- 
nims, bet vėliau visa Frankų valstybė, išskyrus kelias 
provincijas, vėl buvo trumpam suvienyta Karolio Sto- 
rojo. Tačiau šis silpnas valdovas tik neilgam sugebėjo 
išlaikyti valdžią didžiulėje valstybėje; ji suskilo į dau- 
gybę mažesnių valstybių, kurios augo ir egzistavo 
savarankiškai: į Italijos karalystę, kuri pati buvo pa- 
sidalijusi į dvi burgundų valstybes—į Aukštutinę 
Burgundiją, kurios centrai buvo Ženeva ir Sent-Morico 
vienuolynas Valise, ir Žemutinę Burgundiją, išsidėsčiu- 
sią tarp Juros, Viduržemio jūros ir Ronos, Lotaringiją 
tarp Reino ir Maaso, Normandiją ir Bretanę. Tarp šių 
valstybių buvo tikroji Prancūzija, ir šitaip apribotą ją 
rado Hiugas Kapetas, užėmęs sostą. Rytų Frankonija, 
Saksonija, Tiuringija, Bavarija, Švabija liko vokiečių 
valstybėje. Taigi Frankų monarchijos vienybė subyrėjo. 

Frankų vidaus institutai pamažu visiškai išnyko, 
ypač karinė organizacija. Netrukus po Karolio Didžiojo 
mirties normanai iš visų pusių veržiasi į Angliją, Pran- 
cūziją, Vokietiją. Anglijoje iš pradžių valdė septynios 
anglosaksų karalių dinastijos, tačiau 827 m. Egbertas 
visas šias valdas sujungė į vieną valstybę. Jo įpėdinių 
laikais šalį dažnai užpuldavo ir plėšdavo danai. Jie su- 
sidūrė su drąsiu pasipriešinimu tik valdant Alireduį 


Didžiajam, tačiau vėliau Danijos karalius Knutas užka- 
riavo visą Angliją. Tuo pat metu normanai užpuldinėjo 
ir Prancūziją. Lengvais laivais jie plaukė aukštyn Senos 
ir Luaros upėmis, plėšė miestus, siaubė vienuolynus ir 
pasitraukdavo su prisiplėštu grobiu; jie net buvo ap- 
gulę Paryžių, ir karaliams Karolingams teko gėdingai 
išsipirkti už taikos sąlygas. Lygiai taip pat jie siaubė 
prie Elbės įsikūrusius miestus; išsikėlę į Reino pakran- 
tes jie plėšė Aacheną ir Kelną ir uždėjo duoklę Lota- 
ringijai. Nors imperijos seimas Vormse 882 m. ir pa- 
šaukė į karo tarnybą visus pavaldinius, teko priimti 
gėdingą sutartį. Šie antpuoliai buvo vykdomi iš šiau- 
rės ir vakarų. Rytuose įsiveržė madjarai. Tos barbarų 
tautos keliaudavo vežimais su žmonomis ir vaikais ir 
nuniokodavo visą Pietų Vokietiją. Per Bavariją, Švabi- 
ją, Šveicariją jos įsiskverbdavo į Prancūzijos gilumą ir 
į Italiją. Iš pietų puldinėjo saracėnai. Jie jau seniai 
buvo užėmę Siciliją, iš ten jie įsitvirtino Italijoje, grasi- 
no Romai, kuri jų nusikratė sudariusi sutartį, ir kėlė 
siaubą Pjemontui ir Provansui. 

Šitaip tos trys tautos iš visų pusių veržėsi į impe- 
riją, beveik susidurdamos viena su kita savo antpuolių 
metu. Prancūziją iki Juros buvo nusiaubta normanų; 
vengrai pasiekė Šveicariją, 0 saracėnai — Valisą. Prisi- 
minę minėtą šaukimą į karo tarnybą ir pažvelgę į šią 
liūdną situaciją, negalėsime nesistebėti visų tų išgar- 
sėjusių institucijų neveiksmingumu, o juk tada jos ir 
turėjo pasirodyti labiausiai efektyvios. Galime manyti, 
kad puikios, protingos Karolio Didžiojo monarchijos 
laikų valstybės, kuri garsėjo esanti stipri, didi, visiškai 
sutvarkyta tiek viduje, tiek išorės atžvilgiu, aprašymas 
yra tuščia fantazija; vis dėlto ji egzistavo, tačiau visa 
ta valstybinė organizacija buvo palaikoma tik šio in- 
divido galia, didybe ir kilniu protu, taigi neturėjo 
pagrindo tautos dvasioje, neįėjo į tautos gyvenimą, bet 
buvo primesta iš šalies; tai buvo tarsi kokia apriorinė 
konstitucija, panaši į tą, kurią Napoleonas davė Ispani- 
jai ir kuri tuojau pat nustojo egzistavusi, kai tik jos 
nebepalaikė jėga. Tačiau konstitucijos gyvastingumas 

reiškiasi tuo, kad ji egzistuoja kaip objektyvuota lais- 
vė, kaip valios substancinė forma, kaip įsipareigojimas 
ir privalėjimas individuose. Tačiau germanų savivalei, 
kuri iš pradžių buvo tik siela ir subjektyvi savivalė, 
dar neegzistavo jokie įsipareigojimai, jokia vidinė vie- 
nybė; jai egzistavo tik abejingos, paviršutiniškos būties 
sau vidujybė. Taigi minėta santvarka neturėjo tvirtų 
saitų, Objektyvios atramos subjekte; juk dar nebuvo 
įmanoma jokia valstybinė santvarka. 

Tai priveda mus prie antrosios reakcijos, t. y. prie 
individų reakcijos prieš teisėtą valdžią. Visiškai neeg- 
zistavo teisėtumo ir visuotinybės poreikis, jis dar ne- 
glūdėjo pačiose tautose. Kiekvieno laisvo piliečio pa- 
reigos, teisėjo teisminiai įgaliojimai, gaugrafo juris- 
dikcija, interesas patiems įstatymams — visa tai 
pasirodo esą bejėgiška, kai tik tvirta ranka nustoja 
laikiusi vadžias. Puikus Karolio Didžiojo valstybinis 
aparatas išnyko be pėdsakų, ir pirmasis padarinys buvo 
visuotinis individų apsaugos poreikis. Tam tikras ap- 
saugos poreikis, žinoma, egzistuoja kiekvienoje gerai 
sutvarkytoje valstybėje; kiekvienas pilietis žino savo 
teises ir žino, kad nuosavybei apsaugoti apskritai rei- 
kalinga visuomeninė tvarka. Barbarai dar neturi šio 
poreikio turėti kito apsaugą: jie laiko savo laisvės 
apribojimu tai, kad jų teises užtikrina kiti. Taigi tvirtos 
organizacijos nebuvo siekiama: iš pradžių žmonės tu- 
rėjo atsidurti tokioje būsenoje, kai jų niekas nesaugo, 
kad pajustų valstybės būtinumą. Valstybių kūrimasis 
prasidėjo iš naujo. Visuotinybė dar nebuvo gyvastinga 
ir tvirta nei pati savaime, nei liaudyje, ir jos silpnumą 
rodė tai, kad ji negalėjo apsaugoti individų. Kaip sa- 
kėme, germanų dvasioje neegzistavo įsipareigojimo 
apibrėžtis; reikėjo ją įdiegti. Visų pirma valia galėjo 
būti fiksuota išoriškai, per nuosavybę, ir kai tik ji iš 
patirties suvokė valstybinės apsaugos svarbą, ji buvo 
prievarta išplėšta iš bukumo, o būtinybė sukėlė joje 
ryšių ir visuomeniškumo poreikį. Todėl patys individai 
turėjo ieškoti kitų individų prieglobsčio ir pripažinti 

priklausiusį visuotinybei, pavertusių privatine nuosa- 
vybe ir asmeniniu viešpatavimu. Valdiniai nepaklus- 
davo grafams kaip valstybės valdininkams, o grafai ir 
nereikalavo, kad jiems būtų paklūstama kaip valdi- 
ninkams, jie norėjo, kad jiems būtų paklūstama asme- 
niškai. Jie pasisavino valstybinę valdžią ir jiems 
atitekusią valdžią padarė paveldima. Kaip anksčiau 
karalius ar kiti aukšti asmenys dalydavo lenus, atsidė- 
kodami savo vasalams, taip dabar, priešingai, silpnes- 
nieji ir neturtingieji atiduodavo savo turtą stipres- 
niems, kad tokiu būdu gautų stiprią apsaugą; jie 
atiduodavo savo turtą valdovui, vienuolynui, abatui, 
vyskupui (feudum oblatum) ir pasiimdavo jį atgal, pri- 
siimdami tam tikrus įsipareigojimus šių valdovų at- 
žvilgiu. Šitaip laisvieji tapdavo vasalais, lenininkais, 
o jų turtas tapdavo įskolintas. Toks yra feodalinės 
sistemos pagrindinis santykis. Žodis feudum (feodas) 
giminingas žodžiui fides (ištikimybė); čia  ištiki- 
mybė yra įsipareigojimas, atsiradęs dėl beteisišku- 
mo, santykis, kurio tikslas yra tarytum teisėtas dalykas, 
tačiau kartu savo turiniu apimantis ir beteisiškumą; 
juk vasalų ištikimybė yra ne pareiga visuotinybės at- 
žvilgiu, o privatus įsipareigojimas, tokiu pat mastu 
priklausantis nuo atsitiktinumo, savivalės ir prievartos. 
Visuotinis neteisingumas, visuotinis beteisiškumas tam- 
pa privačia priklausomybe ir privačių įsipareigojimų 
sistema, todėl tik formalus įsipareigojimų elementas 
sudaro teisinę šitų santykių pusę. Kadangi kiekvienam 
teko pačiam apsisaugoti, vėl prabudo karingumo dva- 
sia, kuri gėdingiausiu būdu išnykdavo tada, kai reikėjo 
gintis nuo išorės priešų; juk iš dalies dėl nepaprasto 
žiaurumo, iš dalies dėl privačių asmenų godumo ir 
valdžios troškimo teko išeiti iš apatijos būsenos. Dabar 
prabudusi narsa reiškėsi ginant ne valstybės, o sub- 
jektyvius interesus. Visur buvo statomos pilys, renčiami 
įtvirtinimai, ir visa tai daroma apginti nuosavybei, plė- 
šikavimo ir tironijos tikslais. Tokių būdu visuma išnyko 
tokiuose skyrium paimtuose taškuose kaip vyskupų ir 
arkivyskupų rezidencijos. Vyskupystės gavo imunitetą 

nuo teismų ir visokių priedermių, kurias vykdė val- 
džios žmonės; vyskupai turėjo savo fogtus ir pasiekė, 
kad imperatorius perduotų jiems jurisdikciją, anksčiau 
priklausiusią grafams. Taip atsirado uždaros teritorijos, 
priklausiusios dvasiškiams, bendruomenės, priklausan- 
čios kokiam nors šventajam (miestų apygardos). Vė- 
liau lygiai taip pat atsirado pasaulietiškos baronijos. 
Vienos ir kitos išstūmė ankstesnes apylinkes ir grafys- 
tes. Tik nedaugelyje miestų, kur laisvų žmonių bend- 
ruomenės pačios savaime buvo pakankamai stiprios, 
kad užsitikrintų saugumą ir be karaliaus pagalbos, liko 
senoviškos laisvos santvarkos pėdsakų. Kitur laisvos 
bendruomenės visai išnyko ir buvo pavaldžios prela- 
tams ar grafams ir hercogams, tuometiniams valdovams 
ir kunigaikščiams. 

Imperatoriaus valdžia apskritai buvo laikoma didin- 
ga: imperatorius buvo pripažįstamas viso krikščionių 
pasaulio galva, tačiau juo didingesnis buvo šis vaizdi- 
nys, juo menkesnė iš tikrųjų buvo imperatorių valdžia. 
Prancūzija labai daug laimėjo vien dėl to, kad ji 
atmetė šitas tuščias pretenzijas, o Vokietijoje ši taria- 
moji valdžia stabdė kultūros raidą. Karaliai ir impera- 
toriai valdė jau ne valstybę, o kunigaikščius, kurie, 
kad ir būdami jų vasalai, patys valdė jiems priklau- 
sančias teritorijas. Kadangi viskas buvo pagrįsta parti- 
kuliariniu viešpatavimu, būtų galima manyti, kad 
valstybingumas galėjo išsiplėtoti tik taip, kad šitas 
partikuliarinis viešpatavimas vėl taptų tarnybiniu san- 
tykiu. Tačiau tam būtų reikalingas toks jėgų pranašu- 
mas, kurio nebuvo, nes patys dinastai nustatydavo, 
kokiu mastu jie dar priklauso nuo visuotinybės. Pri- 
pažįstama jau ne įstatymo ir teisės valdžia, o atsitik- 
tinė prievarta, egoistinis privatinės teisės šiurkštumas, 
kuris priešinasi teisių ir įstatymų lygybei. Egzistuoja 
teisių nelygybė su visu savo atsitiktinumu, ir monar- 
chija iš šios būsenos negali atsirasti taip, kad pavienių 
asmenų valdžia būtų palenkta aukščiausiai valdžiai; 
kai kurių asmenų valdžia pamažu virsdavo kunigaikš- 
tystėmis ir susivienydavo su stipriausio asmens kuni- 


gaikštyste, taigi šitaip įsitvirtino karaliaus ir valstybės 
valdžia. 

Prancūzijoje Karolio Didžiojo dinastija, kaip ir 
Chlodvigo dinastija, žlugo dėl valdovų silpnumo. Galų 
gale jų valdžioje liko tik nedidelė Laono teritorija, ir 
paskutinysis Karolingas, hercogas Karolis Lotaringietis, 
pareiškęs pretenzijas į karūną po Liudviko V mirties, 
buvo sumuštas ir paimtas į nelaisvę. Galingasis Hiugas 
Kapetas, Prancūzijos hercogas, buvo paskelbtas kara- 
lium. Tačiau karaliaus titulas nedavė jam jokios realios 
valdžios, nes jo galybė buvo grindžiama tik jo turtais. 
Vėliau karaliai tapo didesnių valdų savininkais jas 
nupirkdami, per santuokas ar dėl to, kad išmirdavo 
šeimos, valdžiusios daug dvarų. Be to, į juos pradėta 
kreiptis siekiant apsisaugoti nuo kunigaikščių prievar- 
tos. Karalių valdžia Prancūzijoje tapo paveldima labai 
anksti, nes leninės valdos buvo paveldimos, tačiau iš 
pradžių karaliai apdairiai priversdavo karūnuoti savo 
sūnus dar būdami gyvi. Prancūzija buvo padalyta į dau- 
gelį valdų: į Giujenės hercogystę, Flandrijos grafystę, 
Gaskonės hercogystę Tulūzos grafystę, Burgundijos 
hercogystę, Vermandua grafystę; Lotaringija kurį laiką 
taip pat priklausė Prancūzijai. Normandiją Prancūzijos 
karaliai atidavė normanams, kad tie kuriam laikui pa- 
liktų Prancūziją ramybėje. Iš Normandijos hercogas 
Vilhelmas užpuolė Angliją ir ją 1066 m. nukariavo. 
Ten jis visur įvedė tobulesnę leninę sistemą, kurios 
tinklas dideliu mastu ir dabar apima Angliją. Tokiu 
būdu galingieji Normandijos hercogai stovėjo prieš- 
priešiais silpnus Prancūzijos karalius. Vokietija buvo 
sudaryta iš didelių hercogysčių: Saksonijos, Švabijos, 
Bavarijos, Karintijos, Lotaringijos, Burgundijos, Tiurin- 
gijos markgrafystės ir t. t, iš daugelio vyskupijų ir 
arkivyskupijų. Kiekviena iš tų hercogysčių savo ruožtu 
buvo padalyta į daugelį daugiau ar mažiau nepriklau- 
somų valdų. Kelis sykius atrodė, jog imperatoriui pa- 
vyks suvienyti kelias hercogystes ir jas palenkti savo 
valdžiai. Užėmęs sostą imperatorius Henrikas III valdė 
keletą didelių hercogysčių, tačiau jis susilpnino save, 

nes vėl jas išdalijo kitiems. Vokietija iš pat pradžių 
buvo laisva nacija ir joje, kitaip negu Prancūzijoje, 
nebuvo centro, kurį sutvirtintų užkariautojų dinastija; 
ji liko valstybė, kurioje buvo renkamas imperatorius, 
Kunigaikščiai neleido, kad iš jų atimtų teisę patiems 
rinktis savo valdovus; bet kokiuose naujuose rinki- 
muose jie kėlė vis naujas apribojančias sąlygas, todėl 
imperatoriaus valdžia teliko šešėlis. Italijoje padėtis 
buvo tokia pati: vokiečių imperatoriai pretendavo ją 
valdyti, tačiau jų valdžia siekė tik tiek, kiek jiems 
pavykdavo užgrobti karine jėga ir kiek Italijos miestai 
ir kilmingieji pavaldumą laikė sau naudingu. Kaip ir 
Vokietija, Italija buvo padalyta į daugelį didelių ir 
mažų hercogysčių, grafysčių, vyskupysčių ir baroni- 
jų. Popiežius buvo labai silpnas tiek šiaurėje, tiek pie- 
tuose, kurie ilgą laiką buvo padalyti tarp langobardų 
ir graikų, kol pagaliau ir vienus, ir kitus nukariavo 
normanai. Per visus viduramžius Ispanija kariavo su 
saracėnais, iš dalies gindama nuo jų savarankiškumą, 
iš dalies pasiekdama prieš juos pergalių, kol pagaliau 
juos nugalėjo konkrečios krikščioniškosios kultūros 
jėgos. 

Taigi bet kokia teisė išnyko dėl partikuliarizmo, nes 
nebuvo teisių lygybės, protingų įstatymų, kai tikslas 
yra visuma, valstybė. 

Trečioji reakcija, kurią jau minėjome, išaugo iš 
visuotinybės stichijos ir buvo nukreipta prieš tikrovę, 
suskaldytą partikuliarizmo. Ši reakcija prasidėjo iš apa- 
čios ir buvo sukelta paties partikuliarizmo, bet svar- 
biausias jos šaltinis buvo bažnyčia. Pasaulyje paplito 
tarsi koks visuotinio jo niekingumo jausmas. Gyven- 
dami visiškos izoliacijos būsenoje, kur buvo pripažįs- 
tama tik valdančio asmens jėga, žmonės niekaip nega- 
lėjo nusiraminti, ir tarsi kokia nešvari sąžinė vertė 
drebėti visą krikščionių pasaulį. IX amžiuje visą Europą 
apėmė visuotinė baimė, kurią sukėlė artėjančio pasku- 
tiniojo teismo laukimas ir tikėjimas netolima pasaulio 
pabaiga. Baimės jausmas žmones stūmė beprasmiškiau- 
siems poelgiams. Kai kurie dovanodavo visą savo turtą 


bažnyčiai ir gyvendavo atgailaudami, dauguma atsi- 
duodavo paleistuvystei ir iššvaistydavo savo turtą. Tik 
bažnyčia praturtėjo dovanojimų ir palikimų dėka. Ne- 
maža žmonių tuo metu žuvo nuo baisaus bado: turga- 
vietėse atvirai buvo prekiaujama žmogiena. Tokiomis 
aplinkybėmis tarp žmonių nebuvo galima rasti nieko, 
išskyrus beteisiškumą, gyvuliškus geidulius, šiurkščiau- 
sią savivalę, apgaulę ir suktumą. Baisiausia padėtis 
buvo Italijoje, krikščionybės centre. Šiais laikais buvo 
svetima bet kokia dorybė, ir taip žodis virtus prarado 
savo tikrąją reikšmę, ir ta prasme, kurią buvo pradė- 
tas vartoti, jis reiškė ne ką kita kaip prievartą, prie- 
spaudą, O kartais net išprievartavimą. Taip pat suge- 
dusi buvo ir dvasininkija; jos pačios fogtai tapo baž- 
nyčios dvarų šeimininkais ir tvarkėsi juose kaip tin- 
kami, vienuoliams ir dvasiškiams skirdami tik patį 
kukliausią išlaikymą. Vienuolynai, nenorėję priimti 
togtų, buvo priverčiami tai padaryti; beje, netoliese 
gyvenę ponai priversdavo skirti fogtais pačius save 
arba savo sūnus. Tik vyskupai ir abatai išsaugojo savo 
valdas ir galėjo apsiginti iš dalies savo, iš dalies savo 
šalininkų jėgomis, nes dažniausiai jie buvo kilę iš kil- 
mingų šeimų. 

Vyskupystės buvo pasaulietinės teritorijos, todėl 
privalėjo vykdyti imperines ir feodalines prievoles. 
Karaliai turėjo skirti vyskupus ir buvo suinteresuoti, 
kad šitie dvasiškiai būtų jiems atsidavę. Todėl tas, 
kuris norėjo gauti vyskupystę, turėjo kreiptis į kara- 
lių; taip vyskupystės bei abatijos tapo prekybos ob- 
jektu. Palūkininkai, karaliui skolinę pinigus, iš jo gau- 
davo vyskupystes, ir šitaip bažnytinės pareigos ati- 
tekdavo blogiausiems žmonėms. Žinoma, dvasininkija 
turėjo būti renkama bendruomenės, ir visada atsirasda- 
vo įtakingų asmenų, turėjusių rinkimų teisę, tačiau ka- 
ralius juos priversdavo paklusti savo įsakymams. Ne 
geresnė buvo ir popiežiaus sosto padėtis: daugelį metų 
Tuskulo grafai į jį sodindavo arba savo šeimos narius, 
arba tokius žmones, kurie jį nupirkdavo už didelius 
pinigus. Pagaliau susidarė tokia prasta padėtis, kad 

tiek pasauliečiai, tiek dvasininkai, ypač nepraradę 
energingo charakterio, pradėjo jai priešintis. Impera- 
torius Henrikas III pagaliau nutraukė partijų kivirčus 
pats skirdamas Romos popiežius, kurių nekentė Romos 
didikai, bet kuriuos jis tvirtai rėmė savo autoritetu. 
Pasiūlius popiežiui Mikalojui II buvo nustatyta, jog 
popiežiai turi būti renkami kardinolų, tačiau kadangi 
dalis jų buvo kilę iš valdančių šeimų, per rinkimus 
kaip ir anksčiau vis dar pasireikšdavo partijų nesan- 
taika. Grigalius VII (išgarsėjęs dar būdamas kardinolu 
Hildebrantu) tokioje baisioje situacijoje stengėsi užtik- 
rinti bažnyčios nepriklausomybę dviem būdais. Visų 
pirma dvasiškiūms jis įvedė celibatą. Juk jau nuo se- 
niausių laikų buvo manoma, jog būtų gerai ir padoru, 
jeigu dvasiškiai nesituoktų. Tačiau, pasak istorikų ir 
kronikininkų, šio reikalavimo nebuvo rimtai laikomasi. 
Jau Mikalojus II susituokusius dvasiškius vadino nauja 
sekta; Grigalius VII kaip reta energingai iki galo įgy- 
vendino šią priemonę — atskyrė nuo bažnyčios visus 
vedusius dvasiškius ir visus pasauliečius, lankiusius 
mišias, kurias laikė tokie dvasiškiai. Vadinasi, dvasiš- 
kiams teko pasikliauti tik savimi, nes jie buvo išskirti 
iš valstybės palaikomos dorovės srities. Antroji prie- 
monė buvo nukreipta prieš simoniją, t. y. prieš vysku- 
pų katedrų arba popiežiaus sosto pardavinėjimą ir 
savavališką užėmimą. Nuo to laiko bažnytinėms parei- 
goms turėjo būti skiriami tik jų verti dvasiškiai. Šis 
potvarkis turėjo sukelti didelę nesantaiką tarp dvasi- 
ninkijos ir pasaulietinės valdžios. 

Šiomis dviem priemonėmis Grigalius norėjo išva- 
duoti bažnyčią nuo priklausomybės ir prievartos. Ta- 
čiau pasaulietinei valdžiai Grigalius iškėlė ir kitų rei- 
kalavimų, pvz, visos beneficijos naujai paskirtiems 
į bažnytines pareigas turi būti patvirtintos asmens, 
užimančio aukštesnes bažnytines pareigas, ir tik po- 
piežius galėjo disponuoti didžiuliais dvasininkijos tur- 
tais. Bažnyčia kaip dieviškoji valdžia norėjo viešpa- 
tauti pasaulietinei valdžiai remdamasi abstrakčiu prin- 
cipu, jog dieviškasis pradas yra aukštesnis už pasaulie- 


tinį. Imperatorius, karūnuojamas tik popiežiaus, turėjo 
prisiekti, kad jis bus visada paklusnus popiežiui, baž- 
nyčiai. Ištisos šalys ir valstybės, pvz., Neapolis, Portu- 


galija, Anglija, Airija, atsidūrė aiškioje vasalinėje pri- 


klausomybėje nuo popiežiaus sosto. 

Šitaip bažnyčia tapo savarankiška: vyskupai įvai- 
riose šalyse šaukė sinodus, ir tie sinodai dvasininkijai 
buvo nuolatinis atramos taškas. Tokiu būdu bažnyčia 
pradėjo daryti didelę įtaką pasaulietiniams reikalams: 
ji drįso spręsti, kas turi būti valdovas, tarpininkaudavo 
valstybėms karo ir taikos metu. Geriausia dingstis, 
kuria naudojosi bažnyčia, įsikišdama į pasaulietinius 
reikalus, buvo valdovų santuokos. Dažnai atsitikdavo 
taip, kad valdovai norėdavo išsiskirti su savo žmono- 
mis, ir tam jiems reikėjo bažnyčios leidimo. Bažnyčia 
tuo naudodavosi, kad priverstų patenkinti savo reika- 
lavimus, ir taip ėjo vis į priekį ir visur galėjo išplėsti 
savo įtaką. Viešpataujant visuotinei betvarkei, buvo 
jaučiamas bažnyčios autoriteto poreikis. Įsigaliojus 
dieviškajai taikai, bent kelioms dienoms ar valandoms 
per savaitę buvo nutraukiami kivirčai ir veiksmai, 
kylantys asmeninio keršto sumetimais; šitas paliaubas 
bažnyčia palaikydavo visomis turimomis dvasinėmis 
priemonėmis — atskyrimu nuo bažnyčios, interdiktu ir 
kitokiais grasinimais bei nuobaudomis. Tačiau dėl savo 
pasaulietinių valdų bažnyčia buvo priversta įeiti į jos 
prigimčiai svetimus santykius su kitais pasaulietiniais 
kunigaikščiais ir valdovais; ji iškildavo prieš juos kaip 
grėsminga pasaulietinė jėga ir taip tapo pasipriešinimo 
prievartai ir savivalei pirmuoju centru. Ypač energingai 
ji priešinosi pasikėsinimams į testamentu bažnyčiai pa- 
liktus turtus, į pasaulietines vyskupų valdas; ir jeigu 
vasalai valdovų prievartai ir savivalei priešpriešindavo 
savo prievartą, jie susilaukdavo popiežiaus paramos, 
Tačiau šitaip ji tik priešpriešindavo prievartai ir savi- 
valei savo prievartą ir savivalę ir savo pasaulietinius 
interesus supainiodavo su bažnyčios kaip dvasinės, 
t. y. dieviškos substancinės jėgos, interesais. Dinastijos 
ir tautos tai gerai suprato įr bažnyčios kišimesi įžvelgė 

pasaulietinius tikslus. Todėl jos palaikydavo bažnyčią, 
kai tai būdavo naudinga joms pačioms, tačiau kitais 
atvejais nelabai bijojo atskyrimo nuo bažnyčios ir 
dvasinių priemonių. Mažiausiai popiežių autoritetas 
buvo pripažįstamas Italijoje, ir romėnai su jais elgda- 
vosi blogiausiai. Visa, ką popiežiai laimėdavo įsigyda- 
mi žemes ir turtus, jie prarasdavo mažėjant jų autori- 
tetui ir prestižui. 

Dabar mes turime įdėmiai apžvelgti bažnyčios dva- 
sinius reikalus, kurie yra jos galybės forma. Krikščio- 
niškojo principo esmė jau atskleista anksčiau; tai 
tarpininkavimo (Vermittelung) principas. Žmogus tam- 
pa tikra dvasine būtybe įveikdamas savo gamtiškumą. 
Ši įveika yra galima tik tos prielaidos dėka, kad žmo- 
giškoji ir dieviškoji prigimtys savyje ir sau yra tapa- 
čios ir kad žmogui, kiek jis yra dvasia, būdingi esmin- 
gumas ir substancialumas, glūdintys Dievo sąvokoje. 
Tarpininkavimą nulemia kaip tik šios vienybės suvoki- 
mas, ir šios vienybės vaizdinys žmogui duotas Kristu- 
je. Dabar visų svarbiausia, kad žmogus siektų tai su- 
vokti ir kad jis nuolat būtų to suvokimo pažadinamas. 
Tai turi vykti per mišias: Kristaus esatis dabartyje yra 
ostija: kąsnelis duonos, pašventintas kunigo, yra čia 
esantis Dievas, kuris pasidaro regimas ir yra amžinai 
aukojamas. Tuo išreiškiama tiesa, kad Kristaus auka 
yra realus ir amžinas vyksmas, nes Kristus yra ne tik 
juslinis ir atskiras, bet absoliučiai visuotinis, t. y. die- 
viškas, individas, tačiau neteisinga, kad juslinis mo- 
mentas izoliuojamas pats savaime, ir ostija garbinama 
net tada, kai ji nepriimama tiesiogiai, taigi, kad Kris- 
taus esatis esmingai neįžvelgiama vaizdinyje ir dvasio- 
je. Liuteronų reformacija visai pagrįstai pasipriešino 
tokiam mokslui. Liuteris iškėlė didįjį teiginį, kad ostija 
yra tik tam tikras daiktas, ir Kristus gali būti priimtas 
tik juo tikint; be šio tikėjimo ostija yra tik išorinis 
daiktas, neturintis didesnės vertės už bet kurį kitą 
daiktą. O katalikas klaupiasi prieš ostiją, ir tokiu būdu 
išorinis dalykas padaromas šventenybė. Šventenybė 
kaip daiktas yra išorinio pobūdžio, todėl kitas gali ją 

pasisavinti atimdamas iš manęs: ji gali atsidurti svetimo- 
se rankose, nes procesas vyksta ne dvasioje, 0 tarpi- 
ninkaujant pačiam daiktiškumui. Aukščiausias žmogaus 
gėris yra kitose rankose. Čia tuojau pat atsiranda skir- 
tumas tarp tų, kurie tą gėrį turi, ir tų, kurie jį turi 
gauti iš kitų, tarp dvasininkijos ir pasauliečių. Pasau- 
liečiai svetimi dieviškajam pradui. Tai buvo absoliutus 
susidvejinimas, į kurį pateko viduramžių bažnyčia: jis 
atsirado dėl to, kad šventenybė buvo suvokta išoriškai, 
Dvasininkija kėlė tam tikras sąlygas, kurių laikyda- 
miesi pasauliečiai galėjo priimti šventenybę. Visa mo- 
kymo raida, supratimas, mokslas apie dieviškumą yra 
visiška bažnyčios nuosavybė: ji privalo apibrėžti, o pa- 
sauliečiai privalo tik paprasčiausiai tikėti; jų pareiga 
yra klusnumas, pagrįstas tikėjimu be nuosavo suprati- 
mo, Toks santykis tikėjimą pavertė išorinės teisės ob- 
jektu, ir vėliau buvo prieita prie laužų ir prievartos. 

Kadangi žmonės yra taip atskirti nuo bažnyčios, jie 
atskirti ir nuo bet kokio šventumo. Kleras apskritai 
yra tarpininkas tarp žmonių ir Kristaus bei Dievo, tad 
ir pasaulietis savo maldose gali kreiptis į Dievą ne 
tiesiogiai, bet tik per tarpinius asmenis, per sutaikan- 
čius žmones, per mirusiuosius ir tobuluosius, t. y. per 
šventuosius. Šitaip prasidėjo šventųjų garbinimas, o 
kartu su juo begalė pramanų ir pasakų apie šventuo- 
sius ir jų gyvenimą. Rytuose jau nuo seno buvo gar- 
binamos ikonos, ir tai išsilaikė po ilgų kivirčų: atvaiz- 
das, paveikslas dar labiau priklauso vaizdinių sričiai, 
tačiau šiurkštesnė Vakarų prigimtis reikalavo artimes- 
nių vaizdų juslinei žiūrai, ir šitaip buvo pradėtos gar- 
binti relikvijos. Viduramžiais būta tikro mirusiųjų 
prisikėlimo: kiekvienas pamaldus krikščionis troško 
turėti tokių šventų žemiškųjų liekanų. Tarp šventųjų 
labiausiai buvo garbinama Dievo Motina Marija. Žino- 
ma, ji yra nuostabus tyros, motiniškos meilės vaizdinys, 
tačiau dvasia ir mąstymas yra dar aukščiau, ir dėl at- 
vaizdo išnyko pagarba dvasiškam Dievui, ir net pats 
Kristus buvo paliktas nuošalyje. Vadinasi, kas yra tarp 
Dievo ir žmogaus, buvo suvokiama kaip tai, kas išoriš- 

ka ir laikoma išoriška; dėl tokio laisvės principo iš- 
kraipymo buvo įteisinta absoliuti nelaisvė. Tolimesni 
apibrėžtumai ir santykiai yra šio principo padarinys. 
Žinojimas, mokslo pažinimas yra tai, ko dvasia nesu- 
geba perimti; tokį žinojimą turi tik vienas luomas, ku- 
ris turi apibrėžti, kas yra tiesa. Juk žmogus yra per- 
nelyg niekingas, kad galėtų įeiti į tiesioginį santykį su 
Dievu ir, kaip jau sakėme, jeigu jis kreipiasi į Dievą, 
jam reikia tarpininko, šventojo. Taip yra paneigiama 
dieviškojo ir žmogiškojo pradų vienybė pati savaime, 
nes žmogus laikomas nesugebančiu pažinti dieviškąjį 
pradą ir prie jo priartėti. Taip žmogų atitolinant nuo 
gėrio nereikalaujama širdies persimainymo, nes toks 
reikalavimas suponuotų, kad žmoguje glūdi dieviškojo 
ir žmogiškojo pradų vienybė, tačiau žmogui pateikia- 
mos pragaro kančios, nutapytos baisiausiomis spalvo- 
mis, kad jis stengtųsi jų išvengti, bet ne pasitaisyda- 
mas, O, priešingai, pasitelkdamas išorinių priemonių — 
Dievo malonę. Tačiau šių priemonių pasauliečiai neži- 
no; jam įteikti jas privalo kitas — krikštatėvis šventikas 
(der Beichtvater). Individas privalo išpažinti nuodėmes, 
iki smulkmenų išdėstyti savo veiksmus nuodėmklau- 
siui, ir tada jis sužino, kaip jam elgtis. Tokiu būdu 
bažnyčia užėmė sąžinės vietą: ji vedė individus tarsi 
vaikus ir sakė jiems, kad iš užtarnautų kančių žmogus 
gali išsivaduoti ne pats pasitaisydamas, bet išoriniais 
veiksmais, opera operata, veiksmais, atliekamais ne iš 
geros valios, o įsakomais bažnyčios tarnų, pvz. mišių 
klausymu, atgailavimais, įžadų davimu, piligrimyste, 
beprasmiškais veiksmais, bukinančiais dvasią, būdin- 
gais ne tik tuo ypatumu, kad jie atliekami išoriškai, 
bet ir tuo, kad juos atlikti galima pavesti kitiems, Iš 
gerų darbų, priskiriamų šventiesiems, pertekliaus gali- 
ma net kai kuriuos nusipirkti ir šitaip gauti jų garan- 
tuojamą išpirkimą. Taip buvo visiškai iškraipyta visa, 
ką krikščionių bažnyčia pripažįsta esant gerą ir doro- 
višką: žmonėms keliami tik išoriniai reikalavimai, ir jie 
pasitenkina juos vykdydami išoriškai, Taip absoliučios 


nelaisvės principas buve įspraustas į patį laisvės prin- 
cipą. 

Su šiuo iškraipymu siejasi absoliutus dvasinio ir 
pasaulietinio principų atskyrimas. Egzistuoja dvi Die- 
vo karalystės, intelektualinė sieloje ir pažinime ir do- 
rovinė, kurios medžiaga ir pagrindas yra pasaulietinė 
egzistencija. Tik mokslas Dievo karalystę ir dorovinį 
pasaulį gali suvokti kaip vieną idėją, ir jis atskleidžia, 
jog laikas dirba tam, kad toji vienybė būtų įgyvendin- 
ta. Tačiau pamaldumas neturi jokių reikalų su pasau- 
liu; žinoma, jis pasireiškia pasaulyje kaip gailestingu- 
mas, tačiau pastarasis dar nėra nei tikras dorovinis 
veiksmas, nei laisvė. Pamaldumas yra anapus istorijos, 
ir jis neturi istorijos, nes istorija, priešingai, yra savo 
subjektyvioje laisvėje glūdinčios dvasios karalystė 
kaip dorovinė valstybės karalystė. Tačiau viduram- 
žiais dieviškasis pradas nėra taip įgyvendinamas, todėl 
prieštaravimas lieka neįveiktas. Dorovinis pradas lai- 
komas niekingų, ir niekingu kaip tik trijų teisingų 
principų požiūriu. 

Viena iš dorovės apraiškų yra meilė, jausmas, pasi- 
reiškiantis santuokiniais ryšiais. Nedera teigti, kad ce- 
libatas yra nenatūralus, tačiau jis yra nedoroviškas. 
Nors santuoką bažnyčia priskiria prie sakramentų, bet 
šito nepaisydama ji pažemino santuoką, nes nesituoki- 
mas buvo laikomas šventesniu dalyku. Kita dorovės 
apraiška yra veikla, žmogaus darbas, padedantis jam 
prasimaitinti. Žmogaus garbė yra tai, kad patenkinda- 
mas savo poreikius, jis priklausytų tik nuo savo darbš- 
tumo, savo elgesio, savo proto. Priešingai tokiai nuo- 
statai skurdas, tingumas ir neveiklumas buvo vertinami 
labiau už darbą, ir šitaip buvo pašventinamas nedo- 
rumas. Trečias dorovinio prado momentas yra tas, kad 
paklusnumas siejasi su dorove ir protu kaip paklusnu- 
mas įstatymams, apie kuriuos aš žinau, kad jie yra 
teisingi; toks paklusnumas nėra aklas ir besąlygiškas, 
kai nežinoma, kas daroma ir veikiama aklai, nesąmo- 
ningai ir neturint žinojimo. Tačiau kaip tik ši paklus- 
numo rūšis buvo laikoma labiausiai įtinkančia Dievui, 

todėl šito dėka paklusnumas, nulemtas nelaisvės, kurią 
uždeda bažnyčios savivalė, buvo laikomas aukštesniu 
už tikrąjį, laisvą paklusnumą. 

Taigi trys nekaltybės, skurdo ir paklusnumo įžadai 
pasirodo esą visiška priešingybė tam, kas jie turėtų 
būti, ir juose pažeminta bet kokia dorovė, Bažnyčia įau 
buvo ne dvasinė, o dvasininkijos valdžia, ir pasaulie- 
čių santykis su ja buvo bedvasis, bevalis ir beprasmis. 
Kaip viso to padarinys visur matyti sugedimas, nesą- 
žiningumas, begėdiškumas ir susiskaidymas; visų tų 
dalykų detalų paveikslą mums pateikia visa anų laikų 
istorija. 

Iš to, kas pasakyta, matyti, kad viduramžių bažny- 
čiai būdinga daugybė įvairiausių prieštaravimų. Sub- 
jektyvi dvasia, nors ir nukreipta į absoliutą, kartu yra 
baigtinė ir egzistuojanti dvasia kaip protas ir valia. 
Jos baigtinumas prasideda tuo, kad išryškėja šis skir- 
tumas ir čia kartu užsimezga prieštaravimas ir atsive- 
ria susvetimėjimas; juk protas ir valia nepersmelkti 
tiesa, kuri jiems yra tik išoriška. Ši absoliutaus turinio 
išorinė pusė sąmonei reiškiasi taip, kad ji pasirodo 
kaip juslinis, išorinis daiktas, kaip kasdienis išorinis 
egzistavimas, ir vis dėlto jis turi būti pripažįstamas ab- 
soliutu; čia dvasiai iškeliamas šitas absoliutus reikala- 
vimas. Kita prieštaravimo forma liečia santykį pačioje 
bažnyčioje. Teisinga dvasia egzistuoja žmoguje, yra 
jo dvasia, ir šio tapatumo su absoliutu tikrumą indivi- 
dui duoda kultas, o bažnyčia yra tik šio kulto moky- 
toja ir tvarkytoja. Čia, priešingai, dvasininkų luomas, 
panašiai kaip indų brahmanai, turi tiesą, nors ir ne iš 
prigimties, bet per pažinimą, mokymą, įgūdžius, tačiau 
turi tiesą taip, kad vien to nepakanka; tik išorinė for- 
ma, bedvasis titulas pirmąkart realiai konstituoja šį 
turėjimą. Tokia išorinė forma yra įšventinimas į dva- 
siškius, todėl įšventinimas iš esmės yra lyg ir jusliš- 


"kas individo atžvilgiu ir visiškai nepaliečia jo vidaus, 


todėl jis gali būti nereligingas, nedoras ir tamsuolis 
visais atžvilgiais. Trečias prieštaravimo tipas glūdi 
bažnyčioje, nes ji, kaip išoriškai egzistuojanti realybė, 


įsigijo nuosavybę ir didžiulių turtų, o tai yra neteisin- 
ga, nes ji iš tikrųjų niekina turtą ar bent privalo jį 
niekinti. 

Panašiai į prieštaravimus įsipainiojusi viduramžių 
valstybė, kokią mes parodėme. Mes kalbėjome apie 
imperatoriaus valdžią, kuri turi palaikyti bažnyčią ir 
būti jos pasaulietine ranka. Tačiau ši pripažinta valdžia 
prieštaringa iš vidaus, nes imperatoriaus valdžia yra 
tuščias garbingas titulas, nereiškiantis nieko rimta nei 
imperatoriui, nei tiems, kurie su jo pagalba nori pa- 
siekti savo ambicingus tikslus, nes aistra ir prievarta 
egzistuoja sau, nebūdamos pavaldžios minėtam vaiz- 
diniui, kuris lieka perdėm bendras. Antra, ryšys šioje 
įsivaizduojamoje valstybėje, kurį mes. vadiname išti- 
kimybe, atiduotas sielos savivalei, kuri nepripažįsta 
jokių objektyvių pareigų. Tačiau kaip tik todėl ši 
ištikimybė pasirodė esanti pati neištikimiausia, Vidur- 
amžių vokiečių ištikimybė tapo patarle; tačiau atidžiau 
įsižiūrėję į jos istoriją, ją reikėtų pavadinti tikra pu- 
nica fides (pūnų ištikimybe) arba graeca fides (graikų 
ištikimybe), nes imperatoriaus kunigaikščiai ir vasalai 
ištikimi tik savo godumui, savimeilei ir aistroms, bet 
visai neištikimi valstybei ir imperatoriui, nes išti- 
kimybe jie pateisina savo subjektyvią savivalę, ir vals- 
tybė nėra organizuota kaip dorovinė visuma. Trečias 
prieštaravimas reiškiasi individuose pirmiausia kaip 
prieštaravimas tarp dievobaimingumo, gražiausio ir gi- 
liausio pamaldumo ir, antra, proto bei valios barbariš- 
kumo. Egzistuoja visuotinės tiesos žinojimas, bet kartu 
egzistuoja pats nekultūringiausias, šiurkščiausias pa- 
saulietiškumo ir dvasiškumo vaizdinys: žiaurus aistrų 
siautulys ir krikščioniškas šventumas, kuris atsisako bet 
kokio pasaulietiškumo ir visiškai atsiduoda šventumui. 
Toks prieštaringas, toks apgaulingas tas viduramžių 
pasaulis, ir noras idealizuoti jo tobulumą rodo, kad 
mūsų laikų skonis išsigimęs. Naivus barbariškumas, 
papročių laukiniškumas, kūdikiška vaizduotė kelia ne 
pasipiktinimą, o gailestį; tačiau didžiausią sielos tyru- 
mą suteršia baisiausias laukiniškumas, pripažintas tie- 

sas paverčia melu ir savimeilės įrankiu, patys neprotin- 
giausi, šiurkščiausi, nešvariausi dalykai grindžiami ir 
teisinami religija — visa tai yra pats bjauriausias ir 
piktinantis vaizdas, kokį tik kada nors yra tekę ma- 
tyti ir kuris gali būti suprastas ir todėl pateisintas tik 
filosofijos. Juk šventumo sąmonėje turi pasireikšti ne- 
išvengiamas prieštaravimas, jeigu tik ši sąmonė dar 
yra pirmapradė ir betarpiška sąmonė, ir juo gilesnė 
toji tiesa, kurioje dvasia glūdi savyje dar nesuvokda- 
ma, kad ji jau glūdi toje gelmėje, juo labiau ji susve- 
timėja su savimi, tačiau tik taip susvetimėdama ji 
pasiekia savo tikrąjį susitaikymą. 

Taigi matėme, kad bažnyčia buvo dvasinio prado 
reakcija prieš egzistuojantį pasaulį, tačiau ši reakcija 
iš esmės tokia, kad ji tik palenkia sau tai, prieš ką ji 
reaguoja, tačiau nieko nereformuoja. Dvasinis pradas 
gauna valdžią dėl principo, iškreipiančio jo paties turi- 
nį, tada sustiprėja ir pasaulietinė valdžia, išsiplėtoda- 
ma į tam tikrą sistemą, į feodalinę sistemą. Kadangi 
dėl savo izoliuotumo žmonės galėjo pasitikėti tik savo 
individualia jėga, kiekvienas taškas, kuriame jie gina 
savo vietą pasaulyje, tampa energingas. Individą saugo 
ne įstatymai, o tik jo paties jėgų įtampa, todėl pra- 
deda reikštis visuotinis gyvastingumas, veiklumas ir 
susijaudinimas. Bažnyčios dėka žmonės yra tikri am- 
žinąja palaima, o kad ją gautų, turi jai paklusti tik 
dvasiškai, kita vertus, jų aistra pasaulietiniams malo- 
numams tampa tuo stipresnė, kuo mažiau ji kenkia jų 
sielos išganymui; juk jeigu prireiks, bažnyčia atleis 
nuodėmes ir dovanos bet kokią savivalę, bet kokius 
nusikaltimus, bet kokias ydas. 

XI—XII amžiuose atsiranda aistringas lūkestis, reiš- 
kęsis įvairiausiais būdais. Bendruomenės pradėjo sta- 
tyti milžiniškus Dievo namus, katedras, turinčias apimti 
bendruomenę. Architektūra visada yra pirmasis menas, 
formuojantis neorganinį momentą, statantis Dievo bu- 
veinę; tik po to menas bando pavaizduoti patį Dievą, 
ji objektyvuoti bendruomenei. Italų, ispanų, flandrų pa- 

404 jūrio miestai varė gyvą jūrų prekybą, kuri savo yuožtų 


labai pagyvino jų amatininkystę. Mokslai pradėjo po 
truputį atsigauti; populiari buvo scholastika; Bolonijoje 
ir kituose miestuose buvo įsteigtos teisės ir medicinos 
mokyklos. Visą tą kūrybą daugiausia sąlygojo miestų 
atsiradimas ir jų reikšmės didėjimas; šis reiškinys tapo 
mėgiama naujausių tyrinėjimų tema. Buvo jaučiamas 
didelis šio miestų atsiradimo poreikis. Kaip ir bažnyčia, 
miestai, kaip pirmoji savyje teisėta jėga, yra reakcija 
prieš feodalinės santvarkos prievartinį pobūdį. Jau bu- 
vo minėta, kad stiprieji vertė kitus siekti jų apsaugos. 
Tokios vietos, kur buvo galima rasti apsaugą, buvo 
įtvirtintos pilys, bažnyčios ir vienuolynai, apie kuriuos 
susiburdavo žmonės, ieškantys apsaugos, kurie nuo to 
laiko tapdavo piliečiais, ginamais pilių valdovų ir vie- 
nuolynų. Šitaip daugelyje vietų susiformavo tvirtas 
bendruomeninis gyvenimas. Nuo romėnų viešpatavimo 
laikų Italijoje, Pietų Prancūzijoje ir Pareinio Vokietijo- 
je dar išliko daug miestų ir tvirtovių, iš pradžių turė- 
jusių municipalinės teises, bet vėliau, viešpataujant 
fogtams, jas praradusių. Miestiečiai kaip ir kaimiečiai 
tapo baudžiauninkais. 

Tačiau pamažu iš apsaugos santykio išaugo laisvos 
nuosavybės principas, t. y. iš nelaisvės — laisvė. Di- 
nastai ir kilmingieji iš tikrųjų irgi neturėjo laisvos 
nuosavybės; jie turėjo visišką valdžią įiems priklausan- 
tiems žmonėms, tačiau tuo pat metu ir jie buvo ga- 
lingesnių ir aukštesnę padėtį užimančių asmenų va- 
salai; pastarųjų atžvilgiu jie turėjo įsipareigojimų, ku- 
riuos, žinoma, vykdė tik tada, kai buvo verčiami. Se- 
novės germanai žinojo tik laisvą nuosavybę, tačiau šis 
principas išsigimė į absoliučią nelaisvę, ir tik dabar 
matyti silpni bundančio laisvės jausmo pradmenys, 
Individai, suartėdavę dėl to, kad kartu dirbdavo žemę, 
sudarė tam tikrą sąjungą, konfederaciją ar sąmokslą. 
Jie susitardavo daryti sau tai, ką anksčiau darydavo 
tik savo ponui. Pirmas bendras darbas buvo tas, kad 
buvo statomas bokštas, kuriame pakabindavo varpą: 
kai pasigirsdavo varpo skambėjimas, visi turėjo susi- 
rinkti, o sąjungos paskirtis buvo ta, kad šitaip galima 

būtų organizuoti tam tikrą imiličiją. Vėliau buvo įteisi- 
nama seniūnų, prisiekusiųjų, konsulų valdžia, steigia- 
ma bendruomenės kasa, imami mokesčiai, prievolės ir 
t. t. Bendrai gynybai buvo kasami grioviai ir statomos 
sienos, o pavieniams asmenims buvo draudžiama tu- 
rėti savo atskirus įtvirtinimus. Tokiose bendruomenėse 
augo amatai, kurie skyrėsi nuo žemdirbystės. Asmenys, 
užsiiminėję amatais, netrukus turėjo atsidurti palankes- 
nėje padėtyje negu žemdirbiai, nes pastarieji buvo 
verčiami dirbti, o pirmieji veikė savarankiškai ir buvo 
suinteresuoti dirbti stropiai dėl užmokesčio. Anksčiau 
ir amatininkai iš pradžių turėjo gauti ponų leidimą par- 
davinėti savo gaminius ir šitaip šiek tiek užsidirbti; už 
teisę laisvai prekiauti jie turėjo jiems mokėti tam tikrą 
sumą, be to, ponai vis dar gaudavo dalį uždarbio. Žmo- 
nės, turėję savo namus, turėjo mokėti didelę paveldi- 
mą duoklę; už viską, kas buvo įvežama ir išvežama, 
ponai ėmė didelius muitus, o už kelių saugumą jie 
reikalavo pinigų apmokėti sargybai. Kai vėliau tos 
bendruomenės sustiprėjo, visos teisės iš ponų buvo iš- 
perkamos arba buvo priverčiama jų atsisakyti jėga; 
pamažu miestai nusipirkdavo nuosavus teisinius įgalio- 
jimus ir išsivaduodavo nuo visokiausių mokesčių, prie- 
volių, duoklių. Ilgiausiai išsilaikė miestų prievolė ap- 
rūpinti imperatorių, jo svitą ir smulkius dinastus tuo 
metu, kai jie ten apsistodavo. Vėliau amatai pasidalijo 
į cechus, ir kiekvienam iš jų buvo nustatytos ypatin- 
gos teisės ir pareigos. Partijos, susiformuodavosios ren- 
kant vyskupus ir kitomis dingstimis, miestams labai 
dažnai padėdavo įsigyti tokias teises. Kai šitai dažnai 
atsitikdavo, vyskupas buvo renkamas iš dviejų kan- 
didatų, ir kiekvienas stengėsi patraukti piliečius savo 
pusėn, sutikdamas suteikti jiems privilegijų ir išvaduoti 
juos nuo prievolių. Vėliau miestai kartais kovodavo su 
dvasininkija, su vyskupais ir abatais. Kai kuriuose 
miestuose piliečiai išlaikydavo valdžią savo rankose, 
kituose piliečiai nugalėdavo ir išsivaduodavo. Taip, 
pavyzdžiui, savo vyskupo nusikratė Kelnas, o Maincui 
to padaryti nepavyko. Pamažu miestai taip sustiprėjo, 


kad jie sudarydavo laisvas respublikas, ypač Italijoje, 
vėliau — Nyderlanduose, Vokietijoje, Prancūzijoje. 
Netrukus tarp jų ir kilmingųjų nusistovėjo savotiški 
santykiai. Pastarieji prisijungdavo prie miesto korpo- 
racijų ir patys sudarydavo, pvz., Berne, cechą. Netru- 
kus miestų korporacijose jie įgijo ypatingą valdžią ir 
pradėjo viešpatauti, tačiau piliečiai sukilo ir paėmė 
valdžią į savo rankas. Tada turtingi piliečiai (populus 
crassus) kilminguosius pašalino. Tačiau kaip kilmin- 
gieji suskilo į partijas, pavyzdžiui, į gibelinų ir gvelių, 
iš kurių pirmoji palaikė imperatorių, o antroji — po- 
piežių, taip ir miestiečiai savo ruožtu pasidalijo į par- 
tijas. Nugalėjusi partija nugalėtiesiems neleido prisidėti 
prie valdymo. Kilmingieji patricijai, kovoję prieš di- 
nastinius kilminguosius, neprileido prie valstybės val- 
dymo paprastos liaudies ir pasirodė esą niekuo nege- 
resni už tikrus kilminguosius. Miestų istorijoje paste- 
bima nuolatinė valdymo formų kaita priklausomai nuo 
to, kokia piliečių dalis ar kokia partija paimdavo val- 
džią. Iš pradžių piliečių komitetas rinkdavo magistra- 
tus, tačiau imanti viršų partija tuose rinkimuose visada 
turėjo didžiausią įtaką, todėl tam, kad į valdžią patektų 
asmenys, nepriklausantys nė vienai partijai, nelikdavo 
kitos priemonės kaip rinkti teisėjais ir podestomis sve- 
timšalius. Dažnai atsitikdavo taip, kad miestų galvomis 
buvo renkami svetimšaliai valdovai ir jiems iteikiama 
signoria (valdžia). Tačiau visos tos valdymo formos 
buvo neilgaamžės; valdovai netrukus pradėjo piktnau- 
džiauti savo valdžia, siekdami savo ambicingų ketini- 
mų ir norėdami patenkinti savo aistras, ir po kelių 
metų valdžia buvo iš jų atimama. Taigi miestų isto- 
rija, viena vertus, yra nepaprastai įdomi, nes atsklei- 
džia baisiausius ir nuostabiausius charakterius; kita 
vertus, tai, kad ši istorija neišvengiamai yra metrašti- 
nio pobūdžio, atstumia. Matydami tokį nerimą, kaitą 
ir šurmulį miestų vidaus gyvenime ir nuolatinę partijų 
kovą, mes stebimės, kad, kita vertus, tada klestėjo ama- 
tai, gyva sausumos ir jūrų prekyba, Šiuos reiškinius 

sukelia tas pats gyvastingumo principas, palaikomas 
vidinio judrumo. 

Mes matėme, kad bažnyčia, kurios valdžia apėmė 
visas valstybes, ir miestai, kur pirmąkart vėl pradėjo 
atsirasti teisėtvarka, buvo jėgos, nukreiptos prieš val- 
dovus ir dinastus. Vėliau prieš šias dvi stiprėjančias 
jėgas kilo valdovų reakcija: imperatorius dabar stoja 
į kovą prieš popiežių ir miestus. Imperatorius pripažįs- 
tamas krikščioniškos, t, y. pasaulietinės valdžios, galva, 
popiežius, priešingai — dvasinės valdžios, kuri tapo 
pasaulietine, galva. Teoriškai buvo neginčijama, jog 
krikščionybės galva yra Romos imperatorius, jog jam 
priklauso dominium mundi, jog visi valdovai turi pa- 
klusti jo teisėtiems ir teisingiems potvarkiams, nes vi- 
sos krikščioniškos valstybės įeina į Romos imperijos 
sudėtį. Nors patys imperatoriai nė kiek neabejojo šiuo 
autoritetu, jie buvo pernelyg protingi, kad bandytų 
rimtai juo remtis, tačiau tuščiam Romos imperatoriaus 
titului jie teikė tokią didelę reikšmę, kad visomis jė- 
gomis stengėsi jį gauti ir įtvirtinti Italijoje. Ypač Oto- 
nai įsikalė į galvą mintį esą Senovės Romos imperato- 
rių įpėdiniai ir nuolat kurstė vokiečių kunigaikščius 
žygiams į Romą, o kunigaikščiai dažnai nuo jų atsi- 
mesdavo, ir šiems tekdavo gėdingai trauktis. Nusivylė 
ir italai, kurie tikėjosi, kad vokiečių imperatorius juos 
išvaduos nuo tamsuomenės viešpatavimo miestuose ar 
nuo visur klestėjusios kilmingųjų prievartos. Italų ku- 
nigaikščiai, kvietęsi imperatorių ir žadėję jam paramą, 
vėl palikdavo jį beviltiškoje padėtyje, ir tie, kurie 
anksčiau laukė tėvynės išgelbėjimo, vėliau karčiai ap- 
gailestaudavo, kad jų puikios žemės niokojamos bar- 
barų, kad trypiama jų aukštesnė kultūra ir kad teisė 
išdavė. Ypač graudinantys ir gilūs tie skundai ir prie- 
kaištai, kuriuos meta imperatoriams Dantė. 

Kitas santykis Italijoje, kuris kartu su pirmuoju 
ypač skatino kovoti didžiausius švabus — Hohenštau- 
fenus, dar buvo siekis palenkti valstybei savarankiška 
tapusią pasaulietinę bažnyčios valdžią. Popiežiaus sos- 


tas taip pat yra pasaulietinė jėga ir pasaulietinė val- 
džia, ir imperatorius kėlė dar didesnių pretenzijų ren- 
kant popiežius ir atiduodant jiems pasaulietinę valdžią. 
Kaip tik už šias valstybės teises ir kovojo imperatoriai. 
Tačiau kartu jie paklusdavo tiek dvasinei valdžiai, tiek 
pasaulietinei valdžiai, prieš kurią jie kovojo: tokia 
kova buvo amžinas prieštaravimas. Tokios pat priešta- 
ringos kaip ir veiksmai, kai po susitaikymo visada 
buvo atnaujinama kova, buvo ir kovos priemonės. Juk 
jėga, kuria naudojosi imperatoriai kovoje su savo prie- 
šu, t. y. kunigaikščiai, jų tarnai ir pavaldiniai, buvo 
iš vidaus susidvejinusi, nes kuo glaudžiausiai susiję ir 
su imperatoriumi, ir su jo priešu, buvo pavaldūs ir vie- 
nam, ir kitam. Svarbiausias kunigaikščių interesas reiš- 
kėsi kaip pretenzija būti nepriklausomiems nuo valsty- 
bės; kol reikalai lietė ypatingą, bet tuščią imperatoriaus 
titulą, arba visiškai ypatingais atvejais, pvz., kovoje su 
miestais, jie paremdavo imperatorių, tačiau jie nuo jo 
atsimesdavo, kai tik buvo rimtai paliečiama problema 
dėl imperatoriaus autoriteto dvasiškių ar kitų kuni- 
gaikščių pasaulietinės valdžios atžvilgiu, 

Vokiečių imperatoriai norėjo įtvirtinti savo titulą 
Italijoje, kita vertus, Italijos politinis centras buvo Vo- 
kietijoje. Todėl abi šios šalys buvo susijusios, ir nė 
vienoje iš jų negalėjo nusistovėti tvirta tvarka. Puikio- 
je Hohenštaufenų epochoje soste sėdėjo tokie tvirto 
charakterio individai kaip Frydrichas Barbarosa, kurio 
asmenyje imperatoriaus galybė pasireiškė didingiausiai 
ir kuris savo asmeninių savybių dėka mokėjo priversti 
būti klusniais jam pavaldžius kunigaikščius. Nors Ho- 
henštaufenų istorija atrodo didinga, nors daug triukšmo 
sukėlė kova su bažnyčia, tačiau apskritai ši istorija yra 
ne kas kita kaip šios dinastijos ir Vokietijos tragedija, 
o kova su bažnyčia nedavė jokių reikšmingų dvasinių 
rezultatų. Nors miestai buvo priversti pripažinti impe- 
ratoriaus autoritetą ir jų įgaliotiniai prisiekė laikytis 
Ronkaljė seimo nutarimų, jie laikėsi jų, kol tik buvo 
verčiami tai daryti, Laikytis įsipareigojimo — tai pri- 
klausė tik nuo tiesioginio jėgų pranašumo jausmo. Pa- 


409 


410 


sakojama, jog kai imperatorius Frydrichas I paklausė 
miestų įgaliotinių, ar jie neprisiekė laikytis įsiparei- 
gojimų, jų prisiimtų sudarant taiką, jie atsake: taip, 
tačiau tai visai nereiškia, kad mes norime jų laikytis. 
Kova baigėsi taip: Konstancos taikos sutartyje (1183) 
Frydrichas I iš esmės buvo priverstas pripažinti miestų 
savarankiškumą, nors jis pridūrė išlygą: jeigu tai ne- 
pažeis leninių įsipareigojimų Vokietijos imperijos at- 
žvilgiu. Ginčas tarp imperatorių ir popiežių dėl inves- 
titūros galų gale buvo išpsręstas 1122 m. Henriko V ir 
popiežiaus Kaliksto TI taip, kad leno dovanojimą im- 
peratorius turėjo sutvirtinti skeptrų, o popiežius — 
žiedu ir lazda; vyskupus turėjo rinkti kapitulos drauge 
su imperatoriumi arba su imperatoriaus komisarais; po 
to imperatorius vyskupui kaip pasaulietiniam leno sa- 
vininkui turėjo perduoti teisę gauti dvasininkijos pa- 
saulietines pajamas, o teisė skirti bažnytines pareigas 
buvo palikta popiežiui. Šitaip buvo išspręstas ilgai 
trunkantis ginčas tarp pasaulietinių ir bažnyčios val- 
dovų. 


icd 


Antras skirsnis 


KRYŽIAUS KARAI 


Minėtoje kovoje bažnyčia pasiekė pergalę ir ši- 
taip įtvirtino savo valdžią Vokietijoje taip pat, kaip 
ji tai padarė kitose valstybėse taikingesniu būdu. Ji 
palenkė sau visus gyvenimo santykius, mokslą ir me- 
ną, be to, ji pati buvo nuolatinė dvasinių turtų paroda. 
Tačiau vis dėlto šioje gausoje ir tobulybėje glūdi sto- 
ka ir poreikis, kurį jaučia krikščioniškasis pasaulis ir 
jį stumia už savo ribų. Kad suvoktume, kokia tai buvo 
stoka, turime vėl grįžti prie pačios krikščioniškos re- 
ligijos prigimties, ir kaip tik prie fo jos aspekto, dėl 
kurio ji įsitvirtina savimonės esaty je. 

Krikščionybės objektyvusis mokslas bažnyčios su- 
sirinkimų buvo taip tiksliai nustatytas, kad tiek vidur- 


amžių, tiek bet kuriai kitai filosolijai beliko tik išreikš- 
ti šį mokslą mintimis tokiu pavidalu, kad jis patenkin- 
tų ir mąstymą. Tačiau pačiam šiam mokslui būdinga, 
kad dieviškoji prigimtis suvokiama ne kaip kas nors 
anapus, © kaip vienybė su žmogiškąja prigimtimi da- 
bartyje. Tačiau ši dabartis kartu yra tik dvasinio prado 
dabartis: Kristus prisikėlė kaip šitas žmogus, jo būtis 
laike jau yra praeityje, t. y. tik įsivaizduojama. Ka- 
dangi toks Dievo buvimas šiapus iš esmės turi būti 
dvasiškas, Dievas negali pasirodyti dalailamos pavida- 
lu. Nors popiežius užima aukštą padėtį kaip krikščio- 
nybės galva ir kaip Kristaus vietininkas, vis dėlto jis 
skelbiasi esąs tik tarnų tarnas. Tačiau kokiu gi būdu 
bažnyčia turėjo savyje Kristų kaip šitą? Kaip minėjo- 
me, pagrindinė šito forma yra bažnytinis komunijos 
sakramentas kaip mišios: joje glūdi tikrojo Kristaus 
gyvenimas, kančia ir mirtis kaip amžina ir kasdienė 
auka. Kristus kaip šitas jusliniu pavidalu pasirodo kaip 
ostija, pašventinta šventiko; prieš tai nieko negalima 
pasakyti: kaip tik bažnyčia, Kristaus dvasia, pasirodo 
kaip akivaizdus tikrumas. Tačiau svarbiausia, kad tai, 
kaip Dievas apsireiškia, įtvirtinama kaip šitas, kad os- 
tija, šitas daiktas, turi būti garbinamas kaip Dievas. 
Bažnyčia galėtų pasitenkinti šita jusline Dievo dabarti- 
mi; bet jeigu kartą pripažinta, kad Dievas apsireiškia 
išoriniu pavidalu, šita išorybė tuojau pat tampa be ga- 
lo įvairi, nes šio Dievo buvimo dabartyje poreikis yra 
begalinis. Taigi, bažnyčioje yra daugybė įvykių, kai 
Kristus pasirodo tai šen, tai ten, tai vienam, tai kitam; 
dar dažniau pasirodo jo dieviškoji motina, kuri, būda- 
ma arčiau žmogaus, pati yra tarpininkė tarp tarpininko 
ir žmogaus (stebuklingi Dievo Motinos paveikslai yra 
savos rūšies ostijos, nes jie dovanoja mielaširdingą ir 
maloningą Dievo buvimą dabartyje). Taigi visur galės 
reikštis dangiškasis pradas kaip Dievo malonės apsi- 
reiškimai, Kristaus stigmos ir t. t., ir dieviškasis pradas 
pasirodys ypatingu būdu per stebuklus. Taigi tais lai- 
kais bažnyčia yra stebuklų pasaulis ir dievobaimingai, 
pamaldžiai bendruomenei natūrali empirinė būtis ne- 

bėra absoliučiai tikra; priešingai, absoliutus tikrumas 
ją paneigia, ir dieviškasis pradas joje pasirodo ne vi- 
suotinybės pavidalu kaip dvasios dėsnis ir prigimtis, 
bet apsireiškia atskirybės pavidalais, iškreipiančiais em- 
pirinės būties protingumą. 

"Toks bažnyčios tobulumas mums gali pasirodyti kaip 
trūkumas, tačiau ko gali trūkti jai pačiai? Kas verčia 
ją, visiškai patenkintą, savyje trokšti kažko kito, savęs 
neatsisakant? Stebuklingi paveikslai, stebuklingos vie- 
tos ir stebuklingi laikai yra tik atskiri taškai ir mo- 
mentiniai reiškiniai, todėl neturi absoliutumo. Ostija, 
ai, kas aukščiausia, yra daugybėje bažnyčių; Kristus, 
žinoma, persimainydamas glūdi jose atskirybės pavi- 
dalu, bet pats šis pavidalas pasirodo esąs tik bendra, 
o ne šita erdvėje artikuliuota dabartis. Ši dabartis pra- 
ėjo laike, tačiau būdama erdviška ir konkreti erdvėje 
ji yra šioje vietoje, šiame Kaime ir t. t. išlikus šiapus. 
Kaip tik šitos šiapus ir trūksta krikščionybei, ir ji turi 
jį įsigyti. Tiesa, daugybė piligrimų galėjo ja mėgautis, - 
tačiau priėjimas prie įos yra netikėlių rankose, ir 
gėda krikščionybei, kad šventosios vietos ir Kristaus 
karstas dar nepriklauso bažnyčiai. Šis jausmas vienijo 
visą krikščionių pasaulį, todėl jis ėmėsi kryžiaus žygių 
ir tuo siekė ne vieno ar kito, bet vienintelio tikslo — 
užkariauti šventąją žemę. 

Vakarai vėl pakilo prieš Rytus. Kaip graikų žy- 
gyje prieš Troją, taip ir čia prieš Rytus išsirengė sa- 
varankiški dinastai ir riteriai, tačiau jie nesusivienijo 
vadovaujami realaus individo kaip graikai, vadovau- 
jami Agamemnono ar Aleksandro, o, priešingai, krikš- 
čionių pasaulis norėjo pasiekti šiią (das Dieses) — tikrą 
aukščiausią individualybę. Šis tikslas Vakarus stūmė 
į Rytus, ir į jį buvo nukreipti kryžiaus žygiai. 

Kryžiaus žygiai prasidėjo tuojau pat, tiesiog pa- 
čiuose Vakaruose; buvo užmušti ir apiplėšti keli tūks- 
tančiai žydų, ir po šio baisaus prologo krikščionių ka- 
riuomenė pakilo į žygį. Vienuolis Petras Atsiskyrėlis iš 
Amjeno žygiavo didžiulės padugnių minios priešakyje. 
Labai netvarkingai minia perėjo Vengriją, visur plėši- 


kaudama ir grobdama, bet pati minia vėliau praretėjo, 
ir Konstantinopolį pasiekė tik nedaugelis. Juk apie 
protingus argumentus negalėjo būti nė kalbos; minia 
tikėjo, kad ją ves ir saugos pats Dievas. Kad entuziaz- 
mas tautas privedė beveik iki beprotybės, geriausiai 
rodo tai, kad vėliau minios vaikų paliko savo tėvus ir 
patraukė į Marselį, kad iš ten laivais nuplauktų į 
šventąją žemę. Nedaugelis ten nukako, o kitus pirkliai 
pardavė į vergiją saracėnams. 

Pagaliau didelėmis pastangomis ir su milžiniškais 
nuostoliais labiau sudrausminta kariuomenė pasiekė 
savo tikslą; ji užvaldė išgarsėjusias šventas vietas: 
Beiliejų, Getsemanį, Golgotą ir net Dievo karstą. Visa- 
me šiame judėjime, visuose krikščionių veiksmuose 
reiškėsi baisus ir visur paplitęs kontrastas, kurį rodė 
tai, kad nuo kraštutinio pasileidimo ir prievartos krikš- 
čionių kariuomenė vėl pereidavo prie didžiausios atgai- 
los ir nusižeminimo. Dar apsišlakstę nužudytų Jeruzalės 
gyventojų krauju krikščionys puolė ant kelių prie iš- 
ganytojo karsto ir kreipėsi į jį karštai melsdamiesi. 

Taip krikščionys tapo aukščiausio gėrio šeiminin- 
kais. Buvo įkurta Jeruzalės karalystė, ir visur buvo 
įvesta leninė sistema, kuri kovojant su saracėnais, ži- 
noma, buvo pati blogiausia valstybinė santvarka, ko- 
kią tik galima sugalvoti. Kita kryžiuočių armija 
1204 m. nukariavo Konstantinopolį ir ten įkūrė lotynų 
imperiją. Dabar krikščionybė patenkino savo religinį 
poreikį, dabar ji galėjo iš tikrųjų niekieno nekliudo- 
ma eiti ižšganytojo pėdomis. Laivai, prikrauti žemės, ją 
gabeno iš pažadėtosios žemės į Europą. Paties Kris- 
taus relikvijų gauti buvo neįmanoma, nes jis prisikėlė: 
Kristaus drobulė, Kristaus kryžius, pagaliau Kristaus 
karstas tapo aukščiausiomis relikvijomis. Tačiau karste 
iš tikrųjų glūdi tikras posūkio taškas, karste išnyksta 
bet kokia jusliškojo prado tuštybė. Prie šventojo kars- 
to išnyksta bet kokia nuomonės tuštybė: čia apskritai 
dominuoja rimtis. Posūkis įvyksta šito, juslinio prado 
negatyvume ir pasiteisina žodžiai: „Tu neleisi, kad tavo 
šventasis supūtų". Šiame karste krikščionybei nebuvo 

lemta rasti galutinę tiesą. Prie šio karsto krikščionių 
pasaulis dar kartą gavo atsakymą, kurį išgirdo apašta- 
lai, ieškoję Kristaus kūno: „Ko Jūs ieškote gyvojo tarp 
mirusiųjų? Čia jo nėra; jis prisikėlė“. Jūsų religijos 
principo jums dera ieškoti ne jusliniame prade, ne 
karste, ne mirusiųjų karalystėje, o jūsų pačių gyvojoje 
dvasioje. Matome, kaip didinga begalybės ir baigtinu- 
mo suvienijimo idėja virsta beprasmybe, kurią rodo 
tai, kad begalybė kaip šitas buvo ieškoma visiškai 
izoliuotame išoriniame daikte. Krikščionys rado tuščią 
karstą, o ne pasaulietinio ir amžinojo pradų ryšį ir to- 
dėl prarado šventąją žemę. Jiems teko iš tikrųjų nusi- 
vilti, ir tas rezultatas, kurį jie atsinešė su savimi, buvo 
negatyvus: tapo aišku, kad ieškomojo šiio natūrali 
egzistencija yra tik subjektyvi sąmonė, o ne išorinis 
daiktas, kad šitas, kaip pasaulietinio ir amžinojo pradų 
ryšys, yra asmenybės dvasinė būtis sau. Taip pasaulis 
pradeda suvokti, kad dieviškojo šito žmogus privalo 
ieškoti savyje; dėl to subjektyvumas absoliučiai pa- 
teisinamas ir savyje randa santykio su dieviškuoju 
pradu apibrėžtį. Bet toks ir buvo absoliutus kryžiaus 
karų rezultatas, ir nuo to laiko prasideda pasitikėjimo 
savo jėgomis, saviveikos epocha. Prie šventojo karsto 
Vakarai visiems laikams atsisveikino su Rytais ir su- 
vokė savo subjektyvios begalinės laisvės principą. Nuo 
to laiko krikščionių pasaulis niekada nebepakilo kaip 
vieninga visuma. 

Kitos rūšies kryžiaus karai, veikiau grobikiški, ta- 
čiau turėję savyje ir religinio apibrėžtumo momentą, 
buvo ispanų kova su saracėnais, vykusi pačiame pusia- 
salyje. Arabai nustūmė krikščionis į vieną kampą, ta- 
čiau pastarieji sustiprėjo dėl to, kad saracėnai daug 
kariavo Ispanijoje ir Afrikoje, be to, nesantaika prasi- 
dėjo tarp jų pačių. 

Ispanai sąjungoje su frankų riteriais dažnai rengda- 
vo žygius prieš saracėnus, ir šioje krikščionių sandū- 
roje su Rytų riterija, išsiskyrusia savo laisve ir visiška 
dvasios nepriklausomybe, šią laisvę perėmė ir krikščio- 
nys. Gražiausią viduramžių riterystės paveikslą teikia 


Ispanija, kurios herojus yra Sidas. Keli kryžiaus žy- 
giai, kurie gali sukelti tik pasišlykštėjimą, buvo su- 
rengti ir prieš Pietų Prancūziją. Ten išaugo nuostabi 
kultūra: trubadūrų dėka klestėjo papročių laisvė, pa- 
naši į tą, kurios būta Vokietijoje Hohenštaufenų lai- 
kais, skirtumas tik tas, kad pirmojoje glūdi šis tas pom- 
pastiška, o pastaroji buvo nuoširdesnė. Tačiau išplito 
fantastiški tyrumo vaizdiniai, todėl popiežiai pradėjo 
propaguoti kryžiaus žygį prieš šią šalį. Ten patraukė 
šventasis Domininkas su didele kariuomene, kuri negai- 
lestingai plėšė ir žudė kaltus ir nekaltus ir visiškai 
nuniokojo šią klestinčią žemę. 

Kryžiaus žygiais bažnyčia galutinai įtvirtino savo 
autoritetą: ji iškraipė religiją ir Dievo dvasią, iškreipė 
krikščioniškosios laisvės principą, nes pavertė jį ne- 
teisingo ir nedoroviško sielų pavergimo įrankiu, bet 
vis dėlto nesunaikino ir neišstūmė neteisėtos saviva- 
lės ir prievartos, o tik atidavė jas į bažnyčios valdovų 
rankas. Kryžiaus žygių metu popiežius buvo pasaulie- 
tinės valdžios galva; tiek imperatorius, tiek kiti valdo- 
vai užėmė tik antraeilę padėtį, ir popiežiui, kaip tik- 
ram viso reikalo vadui, turėjo leisti kalbėti ir veikti 
visų vardu. Jau matėme, kaip kilnieji Hohenštaufenai, 
kupini riteriškų, kilnių ir šviesių ketinimų, pakyla prieš 
jėgą, kuriai dvasia negalėjo priešintis, ir kaip jie galų 
gale buvo nugalėti bažnyčios, kuri, būdama pakanka- 
mai lanksti, įveikdavo bet kokį pasipriešinimą ir ne- 
norėjo girdėti apie jokį susitaikymą. Bažnyčios nu- 
smukdyti negalėjo jokia atvira jėga, tačiau žlugimas 
jai grėsė iš vidaus, iš dvasios ir iš apačios. Didysis 
palaimos tikslas nebuvo pasiektas jusliniuose šio pa- 
saulio malonumuose, ir tai esmingai turėjo susilpninti 
popiežių autoritetą. Be to, popiežiams nepavyko pa- 
siekti ir kito tikslo — ilgam įsitvirtinti šventojoje že- 
mėje. Kunigaikščių entuziazmas šventajam reikalui iš- 
seko. Be galo liūdnai popiežiai kreipdavosi į juos, vis 
atkakliai ragindami; taip dažnai jiems skaudino širdį 
krikščionių pralaimėjimai; tačiau jų dvejonės buvo 
bergždžios, ir jie buvo bejėgiai ką nors pakeisti. Dva- 

sia, neradusi pasitenkinimo minėtame aukščiausios jus- 
linės dabarties siekyje, sugrįžo į save. Tai buvo pirmas 
gilus lūžis. Nuo to laiko matyti, kaip dvasia, nebepa- 
sitenkindama siaubingu ir neprotingu egzistavimu, arba 
pasineria į save ir stengiasi surasti palaimą savyje, 
arba kelia sau iš tikrųjų visuotinius ir teisėtus tikslus, 
kurie kaip tik dėl to yra laisvės tikslai. Dabar reikia 
paminėti su tuo susijusius siekius: dvasiai jie buvo pa- 
sirengimas suvokti savo laisvės tikslą grynesniu ir tei- 
singesniu pavidalu. 

Visų pirma čia paminėtini vienuolių ir riterių or- 
dinai, turėję įgyvendinti tai, ką konkiečiai skelbė baž- 
nyčia: turėjo būti rimtai imtasi aisisakyti turto, nuo- 
savybės, malonumų, laisvos valios, t. y. viso, ką baž- 
nyčia iškėlė kaip aukščiausią uždavinį. Vienuolynai 
arba kitos įstaigos, kurios turėjo laikytis šito pasiauko- 
jimo įžado, buvo visiškai paskendę pasaulio nedorybė- 
se. O dabar dvasia negatyvumo principo ribose sten- 
gėsi gryniausiu pavidalu įgyvendinti tai, ką skelbė 
bažnyčia. Tiesioginė dingstis tam buvo įvairiausios 
erezijos Pietų Prancūzijoje ir Italijoje, kuriose domi- 
navo svajotojiškas nusiteikimas ir vis labiau plintantis 
netikėjimas, bažnyčios pagrįstai laikomas ne tokiu pa- 
vojingu kaip tos erezijos. Prieš šiuos reiškinius pakyla 
nauji vienuolių ordinai, visų pirma pranciškonai, elge- 
taujantys vienuoliai. Šio ordino įkūrėjas Pranciškus 
Asyžietis, įkvėptas nepaprasto entuziazmo ir ekstazės, 
savo gyvenimą praleido nuolat siekdamas aukščiausio 
tyrumo. Tokį pat siekį jis perdavė savo ordinui: todėl 
šiam ordinui ypač būdingas nepaprastas dievotumas, 
atsisakymas bet kokių malonumų, priešingai vis labiau 
įsigalinčiam bažnyčios supasaulėjimui, nuolatinė at- 
gaila, didžiausias skurdas (pranciškonai gyveno iš kas- 
dieninės išmaldos). Beveik tuo pačiu metu šalia jo at- 
sirado dominikonų ordinas, įkurtas šventojo Dominin- 
ko; jo pagrindinis užsiėmimas buvo pamokslavimas. 
Elgetaujantys vienuoliai visai netikėtai paplito visame 
krikščionių pasaulyje; pirmiausia jie buvo nuolatinė 
apaštališkoji popiežiaus armija, kita vertus, jie ryž- 


tingai sukilo prieš jo supasaulėjimą; pranciškonai buvo 
stipri parama Liudvikui Bavarui jo kovoje prieš 
popiežiaus pretenzijas; jiems buvo priskiriamas ir tei- 
ginys, kad visuotinis bažnyčios susirinkimas stovi aukš- 
čiau už popiežių, bet vėliau jie nugrimzdo į apaliją ir 
tamsybę. Toks pat dvasios tyrumo siekis buvo būdin- 
gas ir dvasiniams riterių ordinams. Jau sakėme apie 
savotišką riterišką dvasią, kuri įsigalėjo Ispanijoje ko- 
vose su saracėnais; ta pati dvasia kryžiaus žygių dėka 
išplito visoje Europoje. Plėšikiška barbarybė ir narsa, 
sutramdyta ir nuraminta nuosavybės, apribota abipu- 
sių pretenzijų, nuskaidrėjo religijos dėka, o po to su- 
liepsnojo įkvėpta begalinio rytietiško kilnumo ir nar- 
sumo vaizdo. Juk ir krikščionybėje glūdi begalinės 
abstrakcijos ir laisvės savyje momentas, todėl rytietiš- 
ka riteriškoji dvasia rado atgarsį vakarietiškose širdy- 
se, ir dėl to susiformavo kilnesnė dorybė. Šalia vie- 
nuolių ordinų buvo įsteigti dvasiniai riterių Ordinai. 
Jų nariai įsipareigojo taip pat vienuoliškai aukotis, 
atsisakyti bet kokio pasauliškumo. Tačiau kartu jie 
ėmėsi piligrimų apsaugos, todėl jų pirmoji pareiga 
buvo riteriškas narsumas; pagaliau jie įsipareigojo rū- 
pintis vargšais ir slaugyti ligonius. Buvo trys riterių 
ordinai: joanitų, tamplierių ir teutonų. Šios asociacijos 
esmingai skyrėsi nuo egoistinio feodalizmo principo. 
Lyg savižudžiai riteriai narsiai aukojosi bendram 
reikalui. Taip šitie ordinai išeina už egzistuojančios 
tvarkos ribų ir visoje Europoje sukuria broliškų są- 
jungų tinklą. Tačiau ir šitie riteriai nusileido iki kas- 
dienių interesų, jų Ordinai vėliau tapo įstaigomis, ku- 
rios rūpinosi kilmingųjų prieglauda. Tamplierių ordi- 
nas buvo kaltinamas net tuo, kad jis sukūręs savo ypa- 
tingą religiją ir, veikiamas Rytų dvasios, savo tikyboje 
neigęs Kristų. 

Vėliau atsirado orientacija į mokslą. Pradėjo bresti 
mąstymas, abstrakti visuotinybė. Jau minėtos broliškos 
sąjungos, siekiančios bendro tikslo, kuriam buvo pa- 
valdūs jų nariai, yra nuoroda į tai, kad buvo pradėta 

atsižvelgti į visuotinybę, kurioje pamažu prabudo savo 
galios jausmas. Mąstymas pirmiausia griebėsi teologi- 
jos, kuri nuo to laiko tapo filosofija, vadinama scho- 
lastine teologija. Juk bendras filosofijos ir teologijos 
objektas yra dieviškasis pradas, ir jeigu bažnyčios 
teologija yra nustatyta dogma, tai dabar atsirado ju- 
dėjimas, siekiantis šį turinį pateisinti minties akivaiz- 
doje. Žymusis scholastas Anzelmas sako: „Jeigu pa- 
siektas tikėjimas, tai reikia laikyti aplaidumu nenorą 
ir mąstant įsitikinti tikėjimo turiniu“. Tačiau toks mąs- 
tymas nebuvo laisvas, nes turinys buvo duotas iš anks- 
to: filosofija siekė šį turinį įrodyti. Tačiau mąstymas 
atvesdavo prie daugelio apibrėžimų, kurie nebuvo tie- 
siogiai išplėtoti dogmoje, ir kadangi bažnyčia jų at- 
žvilgiu nieko nenustatė, buvo leista dėl jų ginčytis. 
Nors filosofija buvo vadinama ancilla fidei, nes ji 
buvo pavaldi nekintančiam tikėjimo turiniui, tačiau ir 
prieštaravimas tarp mąstymo bei tikėjimo negalėjo 
nepasireikšti. Kaip kad Europa apskritai buvo riterių 
kovų, mūšių ir turnyrų, taip dabar ji tapo ir minties 
turnyrų arena. Tiesiog neįtikėtina, kaip buvo išplėto- 
tos abstrakčios mąstymo formos ir kaip individai buvo 
įgudę jomis operuoti. Daugiausia šia parodomąja ir 
žaidybine (juk buvo ginčijamasi ne dėl pačių dogma- 
tinių tiesų, o tik dėl formų) minties gimnastika buvo 
užsiiminėjama Prancūzijoje, ir čia ji labiausiai išsiplė- 
tojo. Tada Prancūzija apskritai buvo pradėta laikyti 
krikščionybės centru: iš ten kilo pirmieji kryžiaus žy- 
giai ir juose dalyvavo prancūzų kariai; ten bėgdavo 
popiežiai nuo su jais kariavusių Vokietijos imperatorių 
ir Sicilijos normanų kunigaikščių, ir ten jie kurį laiką 
gyveno nuolatos. Šiuo metu, po kryžiaus žygių, jau 
matyti ir meno, tapybos užuomazgų; šiuo laikotarpiu 
jau atsirado originali poezija. Kadangi dvasia negalėjo 
rasti nusiraminimo, padedama fantazijos ji kūrė gra- 
žesnius vaizdinius, teikdavusius daugiau ramybės ir 
laisvės negu tikrovė. 


Trečias skirsnis 


PERĖJIMAS NUO FEODALIZMO 
PRIE MONARCHIJOS 


Minėtos orientacijos į visuotinybę buvo iš dalies 
subjektyvios, iš dalies objektyvios. Tačiau dabar tu- 
rime atidžiau pažvelgti į praktinius pakitimus valsty- 
bėje. Negatyvioji pažangos pusė yra ta, kad ji sunai- 
kina valdžios savivalę ir izoliaciją; pozityvioji pusė 
yra visuotinės aukščiausios valdžios atsiradimas, t. y. 
atsiradimas valstybinės valdžios, kuriai pavaldūs as- 
menys gauna lygias teises ir kuriai esant pavienių as- 
menų valia palenkta substanciniam tikslui. Tai ir yra 
pažanga pereinant nuo feodalizmo prie monarchijos. 
Feodalinės sistemos principas yra kai kurių asmenų, 
kunigaikščių, dinastų išorinė jėga, savyje neturinti 
teisinio principo; jie yra vasalai valdovo, turinčio 
aukštesnę padėtį, kuriam priklauso leninės valdos ir 
kurio atžvilgiu jie prisiima įsipareigojimų, tačiau ar tų 
įsipareigojimų jie laikosi, ar ne, priklauso nuo to, ar 
jis gali priversti juos jų laikytis jėga, savo charakteriu 
ar lengvatomis. Asmens, kuriam priklauso leninės val- 
dos, teisės taip pat yra tik rezultatas, pasiektas prie- 
varta, O šitas teises įgyvendinti ir išsaugoti taip pat 
yra galima tik per nuolatinę prievartą. Monarchijos 
principas taip pat yra aukščiausioji valdžia, tačiau val- 
džia tokiems asmenims, kurie neturi jokios savaran- 
kiškos jėgos realizuoti savo savivalę, todėl savivalei 
jau nebestovi priešpriešiais kita savivalė, nes monar- 
cho aukščiausioji valdžia iš esmės yra valstybinė val- 
džia ir turi savyje substancinį teisinį tikslą. Feodalinė 
sistema yra poliarchija: egzistuoja tik ponai ir tarnai; 
priešingai, monarchijoje yra vienas ponas ir nėra tar- 
nų, nes šie sunaikina vergovę, ir joje viešpatauja teisė 
bei įstatymas; su ja susijusi reali laisvė. Taigi monar- 
chijoje nuslopinama pavienių asmenų savivalė ir įtei- 
sinama bendra valdžios organizacija. Įveikiant šią izo- 
liaciją ir šiai įveikai priešinantis yra neaišku, ar tuo 

pasireiškia ketinimas įgyvendinti teise, ar tik savivalė. 
Priešinimasis aukščiausiajai karaliaus valdžiai vadina- 
mas laisve ir šlovinamas kaip teisėtas ir kilnus daly- 
kas, nes turima galvoje tik savivalė. Tačiau juk vieno 
asmens savavališkos visuotinės valdžios dėka sukuria- 
ma bendra organizacija; palyginti su tokia būsena, kai 
kiekvienas atskiras taškas yra prievartos ir savivalės 
vieta, dabar yra daug mažiau taškų, kenčiančių nuo 
savavališkos jėgos, Didelė valstybių apimtis suponuoja 
visuotinių potvarkių, susiejančių visumą, būtinybę, ir 
tokiose valstybėse asmenys, kurie valdo, kartu iš es- 
mės yra ir valdiniai: vasalai tampa valstybės valdi- 
ninkais, kurie privalo laikytis valstybės įstatymų. Ta- 
čiau monarchija atsiranda iš feodalizmo, taigi iš pra- 
džių ji yra feodalinio pobūdžio. Nuo naudojimosi savo 
privačiomis teisėmis individai pereina prie luominės 
ir korporatyvinės organizacijos; vasalai stiprūs tik su- 
sitelkę kaip luomas; kaip jų priešingybė auga miestų 
bendruomenių jėga. Tokiu būdu valdovo valdžia ne- 
begali būti tik savavališka. Jam reikalingas luomų ir 
korporacijų pritarimas, ir jeigu valdovas nori jį gauti, 
jo norai turi būti teisingi ir teisėti, 

Dabar matyti, kad pradeda formuotis valstybės, o 
juk feodalizmas nepripažįsta jokių valstybių. Perėji- 
mas nuo jo prie monarchijos vyksta trejopai: 

1) kai siuzerenas palenkia sau savo nepriklausomus 
vasalus, panaikindamas jų partikuliarinę valdžią ir 
tapdamas vieninteliu valdovu; 

2) kai kunigaikščiai visai išsivaduoja nuo leninės 
priklausomybės ir patys tampa valdovais savo valsty- 
bėse, arba pagaliau; 

3) kai siuzerenas prie savo vienų valdų taikinges- 
niu būdu prijungia kitas valdas ir tokiu būdu tampa 
visumos valdovu. 

Tiesa, istoriškai perėjimų ne visada būta tokio 
gryno pavidalo, kaip čia pavaizduota: dažnai jie 
vyksta kartu įvairiais pavidalais, bet vienas ar kitas 
pavidalas visada dominuoja. Svarbiausia, kad tokio 
valstybės formavimosi prielaida ir pagrindas yra 


pavienės nacijos. Egzistuoja atskiros nacijos, kurios iš 
pat pradžių yra vieningos ir jose pasireiškia absoliuti 
tendencija sukurti valstybę. Ne visoms pavyko pa- 
siekti tokią valstybinę vienybę; dabar mes turime šiuo 
požiūriu jas apžvelgti kiekvieną skyrium. 

Visų pirma dėl Romos imperijos. Ryšys tarp Vo- 
kietijos ir Italijos susijęs su imperijos vaizdiniu: pa- 
saulietinė valdžia, sudariusi sąjungą su dvasine, turėjo 
sudaryti vieningą visumą, tačiau šis formavimasis vi- 
sada labiau reiškėsi kaip kova, o ne kaip realus pro- 
cesas. Vokietijoje ir Italijoje perėjimas nuo feodalizmo 
prie monarchijos vyko taip, kad feodaliniai santykiai 
buvo visiškai sunaikinti: vasalai tapo savarankiškais 
monarchais. 

Vokietijoje visada egzistavo didelis skirtumas tarp 
genčių, tarp bavarų, frankų, tiuringų, saksų, burgun- 
dų; prie jų dar prisijungė slavai Bohemijoje, germani- 
zuoti slavai Meklenburge, Brandenburge, Saksonijos ir 
Austrijos dalyje, todėl tokių tvirtų ryšių kaip Prancūzi- 
joje atsirasti negalėjo. Panaši padėtis buvo ir Italijoje, 
Ten įsitvirtino langobardai, o graikai dar valdė ekzar- 
chatą ir Pietų Italiją; vėliau normanai įkūrė savo vals- 
tybę Pietų Italijoje, O saracėnai kurį laiką laikė savo 
rankose Siciliją. Žlugus Hohenštaufenams Vokietijoje, 
suskilusioje į daugybę valdų, kur viešpatavo despotai, 
visur įsigalėjo barbarybė. Kurfiurstai laikėsi taisyklės: 
imperatoriumi rinkti tik silpnus kunigaikščius, be to, 
imperatoriaus titulą jie parduodavo net svetimšaliams. 
Taip valstybinė vienybė iš esmės išnyko. Atsirado daug 
pavienių valdų, iš kurių kiekviena buvo plėšikiška 
valstybė; feodalinė teisė išsigimė į akivaizdžiai vyku- 
sias peštynės ir plėšikavimą, ir galingi kunigaikščiai 
tapo valdovais. Po tarpuvaldžio imperatoriumi buvo 
išrinktas Habsburgo grafas, ir Habsburgų giminė, iš- 
skyrus nedidelius laiko tarpsnius, išsaugojo imperato- 
riaus sostą. Šitie imperatoriai buvo priversti įsigyti 
privačių valdų, nes kunigaikščiai nenorėjo duoti jiems 
jokios valstybinės valdžios. Pagaliau absoliuti anarchi- 
ja buvo įveikta asociacijų, siekiančių bendrų tikslų. 

Palyginti nedidelės asociacijos buvo patys miestai, ta- 
čiau dabar, skatinamos bendrų interesų, kūrėsi miestų 
sąjungos, nukreiptos prieš plėšikavimą; tai buvo Han- 
zos sąjunga šiaurėje, Pareinio miestų Reino sąjunga, 
Švabijos miestų sąjunga. Visos tos sąjungos buvo nu- 
kreiptos prieš dinastus, ir net kunigaikščiai prisijung- 
davo prie miestų, kad kovotų prieš tarpusavio vaidus 
ir pasiektų visuotinę žemietijų taiką. Kokia buvo pa- 
dėtis feodalizmo laikais, tampa aišku iš garsaus 
slaptojo kriminalinio teismo egzistavimo: tai buvo pri- 
vačių asmenų, susirinkdavusių į slaptus posėdžius, ju- 
risdikcija: ši organizacija buvo ypač stipri Šiaurės 
Vakarų Vokietijoje. Susikūrė ir savotiška valstiečių 
sąjunga. Vokietijoje valstiečiai buvo baudžiauninkai; 
daug jų pabėgdavo į miestus arba apsigyvendavo kaip 
laisvi piliečiai šalia miestų (Piahlbūrger), bet Šveicari- 
joje susikūrė broliška valstiečių sąjunga. Urio, Švico ir 
Untervaldeno valstiečiai buvo pavaldūs imperatoriaus 
fogtams, nes tos fogtų valdos buvo ne privatinė nuo- 
savybė, jos priklausė imperijai, tačiau Habsburgai 
stengėsi jas paversti savo privatine nuosavybe. Vals- 
tiečiai su buožėmis ir kuokomis rankose nugalėjo ko- 
vodami su šarvuotais, ietimis ir kardais apsiginklavu- 
siais, riterių turnyruose įgudusiais kilmingaisiais ir su 
jų įžūlumu. Vėliau prieš šį kilmingųjų ginkluotės pra- 
našumą buvo surasta kita techninė priemonė — para- 
kas. Žmonijai jo reikėjo, ir jis tuojau pat atsirado. 
Tai buvo pagrindinė priemonė išsivaduoti nuo fizinės 
prievartos ir sulyginti luomus. Kartu su ginkluotės 
skirtumais išnyko ir skirtumai tarp ponų bei tarnų. 
Parako dėka neteko galybės pilys, todėl jos ir kiti 
įtvirtinti punktai nuo to laiko prarado bet kokią reikš- 
mę. Žinoma, galima apgailestauti dėl asmeninės drąsos 
ir jos vertės nuosmukio (narsiausias, tauriausias gali 
būti nušautas niekšo iš tolo, iš už kampo), bet, kita 
vertus, parako dėka didžiausią svarbą įgijo protinga, 
sąmoninga drąsa, dvasinė narsa. Tik naudojant šią 
priemonę galėjo atsirasti aukštesnis narsumas, narsu- 
422 mas be asmeninės aistros; juk naudojant šaunamąjį 


ginklą šaunama į kažką bendra, į abstraktų priešą, 
o ne į atskirus asmenis. Karys ramiai sutinka mirtiną 
pavojų aukodamas save visuotinybei, ir kultūringų 
tautų vyriškumas pasireiškia kaip tik tuo, kad jo pa- 
grindas yra ne tik fizinė jėga, bet visų pirma intelek- 
tas, vadovavimas, vadų charakteris ir kaip senovėje — 
visumos solidarumas ir sąmoningumas, 

Italijoje, kaip jau sakėme, pasikartoja vaizdas, kurį 
matėme Vokietijoje, t. y, pavieniai punktai tapo sa- 
varankiški. Karyba ten kondotjerų dėka tapo tikru 
amatu. Miestai turėjo rūpintis savo amatais ir todėl 
jie naudojosi samdomais kareiviais, kurių vadai dažnai 
tapdavo dinastais; Frančesko Sforca net pasidarė Mi- 
lano hercogu. Florencijoje valdžią užgrobė Medičiai, 
pirklių šeima. Didieji Italijos miestai savo ruožtu pa- 
lenkė savo valdžiai daugelį mažesnių miestų ir smulkių 
dinastų. Tokiu pat būdu susidarė ir popiežiaus sritis. 
Ir čia daugybė dinastų tapo nepriklausomi; pamažu 
visi jie pasidavė popiežiaus valdžiai. Iš garsaus Makia- 
velio veikalo „Valdovas“ matyti, kad doroviniu požiū- 
riu šitas pavergimas buvo visiškai teisėtas. Ši knyga 
dažnai su pasišlykštėjimu buvo smerkiama kaip žiau- 
riausios tironijos maksimų propaguotoja, tačiau Ma- 
kiavelis, vadovaudamasis aiškiu valstybės sukūrimo bū- 
tinumo suvokimu, formulavo tuos principus, pagal 
kuriuos turėjo būti kuriamos valstybės to meto aplin- 
kybėmis. Kai kuriuos valdovus ir atskiras valdas buvo 
būtina visiškai pavergti, ir jeigu negalime suderinti 
su mūsų laisvės sąvoka priemonių, kurias jis pripa- 
žįsta vienintelėmis ir visai teisingomis, nes joms pri- 
skiriama beatodairiškiausia prievarta, visokiausių rūšių 
apgaulė, žudynės ir t. t., tai vis dėlto turime pripažinti, 
kad kovoti su dinastais, kuriuos reikėjo nuversti, buvo 
galima tik tokiais būdais, nes jie buvo atkakliai nesą- 
žiningi ir visiškai ištvirkę. 

Prancūzijoje viskas vyko priešingai negu Vokieti- 
joje ir Italijoje. Keletą šimtmečių Prancūzijos karaliai 
valdė tik labai nedidelę teritoriją, todėl daugelis įiems 
pavaldžių vasalų buvo galingesni už juos pačius, ta- 


423 


424 


Čiau karalių valdžiai Prancūzijoje buvo labai naudin- 
ga, kad ji buvo paveldima. Jos prestižui padėjo ir tai, 
kad korporacijų ir miestų teisės buvo tvirtinamos ka- 
raliaus ir vis dažniau buvo duodami apeliaciniai skun- 
dai į aukščiausiąjį feodalinį teismą, kurį sudarė dvy- 
lika perų. Karaliaus prestižas augo todėl, kad jo gali- 
ma buvo prašyti apsaugos nuo prispaudėjų. Tačiau 
karaliaus prestižas labai sustiprėjo ir tarp galingų 
vasalų visų pirma todėl, kad didėjo karaliaus šeimos 
privačios valdos: įvairiausiais būdais — per paveldė- 
jimą, per santuokas, ginklo jėga karaliai tapo daugelio 
grafysčių ir kelių hercogysčių savininkais. Tačiau Nor- 
mandijos hercogai tapo Anglijos karaliais, todėl Pran- 
cūzijai stovėjo priešpriešiais stipri valstybė, kuriai per 
Normandiją atsivėrė kelias į Prancūzijos gilumą. To- 
liau egzistavo galingos hercogystės; vis dėlto kara- 
lius buvo ne tik siuzerenas kaip Vokietijos imperato- 
riai, jis tapo ir šalies valdovu: jam buvo pavaldūs 
daugybė baronų ir miestų, tiesiogiai priklausančių jo 
jurisdikcijai, ir Liudvikas IX visur įvedė apeliacijas 
į karališkąjį teismą. Miestų reikšmė išaugo. Kai ka- 
raliui reikėjo pinigų, o visos tokios pajamos kaip mo- 
kesčiai ir visokiausios prievartinės kontribucijos išsek- 
davo, jis kreipdavosi į miestus ir vesdavo su jais 
derybas. Pilypas Gražusis 1302 m. pirmąkart sušaukė 
miestų atstovus kaip trečiąjį luomą į dvasininkijos ir 
baronų susirinkimą. Žinoma, reikalas lietė tik kara- 
liaus valdžios stiprinimą ir mokesčius, tačiau vis dėlto 
miestai valstybėje įgijo reikšmę ir jėgą, O šito dė- 
ka— ir įtaką įstatymų leidimui. Ypač svarbu, kad 
Prancūzijos karaliai paskelbė, jog jų karūnos žemėse 
valstiečiai baudžiauninkai gali išsipirkti už nedidelę 
sumą. Tokiu būdu Prancūzijos karaliai netrukus tapo 
labai galingi; be to, suklestėjo trubadūrų poezija, gar- 
sėjo scholastinė teologija, kurios tikrasis centras bu- 
vo Paryžius; pamažu Prancūzija savo kultūra pranoko 
kitas Europos šalis, ir ši kultūra kėlė pagarbą Pran- 
cūzijai užsienyje, 


Anglija, kaip jau minėjome, buvo pavergta Vilhel- 
mo Užkariautojo, Normandijos hercogo. Ten Vilhelmas 
įteisino feodalinę sistemą ir padalijo karalystę į lenus, 
kuriuos beveik be išimties išdalijo savo normanams. 
Jis pats savo rankose išlaikė dideles karūnos valdas; 
vasalai buvo įpareigoti atlikti karinę tarnybą ir vesti 
teismo reikalus; karalius buvo savo mažamečių vasalų 
globėjas: jie galėjo tuoktis tik jam sutikus. Tik pama- 
žu baronai ir miestai įgijo tam tikrą reikšmę. Ypač 
didelį svorį jie turėjo ginčuose ir kovose dėl sosto, 
Kai priespauda ir reikalavimai iš karaliaus pusės tapo 
pernelyg dideli, prasidėjo nesantaika ir net karas: 
baronai privertė karalių Joną priesaika sutvirtinti 
Didžiąją chartiją (magna charta), anglų laisvės pagrin- 
dą, t. y. visų pirma kilmingųjų privilegijas. Iš šių 
laisvių didžiausią svarbą turėjo teismo garantija: nė 
iš vieno anglo asmeninė laisvė, turtas arba gyvybė 
negalėjo būti atimti be jam lygių asmenų teisminio 
nuosprendžio. Be to, kiekvienas galėjo laisvai dispo- 
nuoti savo nuosavybe; karalius neturėjo teisės imti 
mokesčių be arkivyskupų, vyskupų, grafų ir baronų 
sutikimo. Netrukus ir miestai, kuriuos karaliai palaikė 
kovodami prieš baronus, iškilo suformuodami trečiąjį 
luomą ir rinkdami savo atstovus į bendruomenių rū- 
mus. Tačiau karalius vis dėlto buvo labai galingas, 
jeigu jis turėjo tvirtą charakterį: dėl savo karūnos 
valdų jis darėsi labai įtakingas, tačiau vėliau pamažu 
jos buvo parduotos, išdovanotos, ir karalius priėjo iki 
to, kad pradėjo gauti subsidijas iš parlamento. 

Čia mes smulkiau nenagrinėsime istorinio proceso, 
kaip kunigaikštystės buvo prijungiamos prie valstybių, 
ir dėl šio prijungimo kilusių nesutarimų bei kovų. 
Reikia paminėti, kad sustiprėjus karaliams dėl feoda- 
lizmo nusilpimo jie pradėjo naudotis savo galybe tik 
kovoje vienas su kitu ir išskirtinai savo viešpatavimo 
interesais. Štai Prancūzija ir Anglija vedė Šimtametį 
karą. Karaliai nuolat siekė išorinių užkariavimų; mies- 
tai, kuriems buvo užkraunamos išlaidos įr rinkliavos, 

sukildavo prieš tai, o kad juos nuramintų, karaliai 
suteikdavo jiems svarbių privilegijų. 

Visuose šiuose nesutarimuose popiežiai stengėsi 
parodyti savo autoritetą, tačiau besiformuojančių vals- 
tybių interesai buvo tokie tvirti, kad popiežiai prieš 
juos mažai ką galėjo padaryti, nors ir stengdamiesi 
savo interesų labui išsaugoti absoliutų autoritetą. Ku- 
nigaikščiai ir tautos nebekreipė dėmesio į popiežių 
raginimus naujiems kryžiaus žygiams. Imperatorius 
Liudvikas prieš popiežiaus sosto pretenzijas pateikdavo 
įrodymų iš Aristotelio, iš Biblijos ir iš romėnų teisės, 
ir Renzės seime 1338 m. o dar ryžtingiau imperijos 
seime Frankfurte kurfiurstai pareiškė, kad jie ketina 
ginti imperijos laisves ir tradicijas ir kad renkant Ro- 
mos karalių ar imperatorių popiežiaus sutvirtinimas 
nereikalingas. Jau 1302 m., kai kilo ginčas tarp po- 
piežiaus Bonifaco ir Pilypo Gražiojo, pastarojo sušauk- 
tas valstybės susirinkimas pasisakė prieš popiežių. Juk 
valstybėse ir bendruomenėse prabudo savarankiškumo 
sąmonė, Popiežių autoritetą susilpnino įvairios prie- 
žastys: didysis bažnyčios suskilimas, sukėlęs abejonių 
dėl popiežiaus neklystamumo, ir dėl to Konstancos ir 
Bazelio bažnyčios susirinkimai paskelbė nutarimus, pa- 
gal kuriuos bažnyčios susirinkimai yra aukštesni už 
popiežius ir todėl gali popiežius rinkti ir pašalinti. 
Daugelis bandymų kovoti prieš bažnytinę sistemą 
sankcionavo reformacijos poreiki. Arnoldas Brešietis, 
Viklifas, Husas sėkmiugai neigė, kad popiežius yra 
Kristaus vietininkas, ir priešinosi dėl šiurkščių hierar- 
chijos piktnaudžiavimų. Tačiau šios pastangos visada 
buvo tik pavieniai žingsniai. Pirmiausia dar neatėjo 
laikas, kita vertus — minėti žmonės nelietė svarbiau- 
sio punkto, o ypač du paskutinieji — svarbiausią dė- 
mesi kreipė į mokslingą dogmos interpretavimą, o tai 
negalėjo sudominti liaudies, 

Bet, kaip jau sakėme, prasidėjęs valstybių formavi- 
masis buvo labiausiai priešiškas bažnyčios principui: 
formuojantis valstybėms pasauliečiams išaiškėjo bend- 
ras tikslas, tai, kas yra visiškai teisėta savaime, ir 


pavienio asmens valia, polinkis bei savivalė buvo på- 
lenkti šio visuomeninio tikslo reikalavimams, Egois- 
tiškos ir savo išskirtinumą saugančios sielos atšiauru- 
mas —toji gumbuota ąžuolinė germanų dvasios šer- 
dis — buvo sulaužytas ir susilpnintas žiaurios vidur- 
amžių drausmės. Du geležiniai šios drausmės įrankiai 
buvo bažnyčia ir baudžiava. Bažnyčia sielą išsiūmė 
anapus jos pačios, dvasią atidavė žiauriausiai vergijai, 
ir siela pati sau jau nebepriklausė, tačiau ji dvasios 
neatvedė prie indiško atbukimo, nes krikščionybė sa- 
vyje yra dvasinis principas, ir todėl jam būdingas be- 
galinis elastingumas. Taip pat ir baudžiava, kurios 
sąlygomis kūnas priklauso ne pačiam žmogui, o ki- 
tam, bloškė žmoniją į visą pavergimo ir netramdomo 
geidulio šiurkštybę ir pati save sunaikino. Žmonija bu- 
vo išvaduota ne tiek nuo pavergimo, kiek per paver- 
gimą. Juk šiurkštumas, godumas, neteisybė yra blogis: 
žmogus, iš jo neišsivadavęs, negali būti dorovingas ir 
religingas, ir drausmė jį išvadavo kaip tik nuo šio 
norėjimo, kuris rėmėsi prievarta. Bažnyčia kovojo su 
šiurkštaus jusliškumo barbarybe tokiais pat barbariš- 
kais, teroristiniais būdais: ji ją įveikė pragaro baimės 
jėga ir nuolat ją laikė pavergtą, kad atbukintų tą 
laukinę dvasią ir ją tramdydama priverstų ją nusira- 
minti. Dogmatikoje sakoma, kad kiekvienas žmogus 
neišvengiamai privalo iškentėti šią kovą, nes iš pri- 
gimties jis yra piktas ir tik įveikdamas savo vidinę 
nesantaiką pasiekia tikrą susitaikymą. Jeigu mes, pir- 
ma, tai pripažįstame, tai, antra vertus, turi būti pasa- 
kyta, kad kovos forma nuolat kinta, kai yra kitas pa- 


grindas ir kai iš tikrųjų pasiektas susitaikymas. Tada 


kančių kelias pašalinamas (nors jis regimas ir vėliau, 
bet visai kitu pavidalu), nes kai tik prabunda sąmonė, 
žmogaus veikla skleidžiasi dorovės srityje. Žinoma, 
negatyvumo momentas žmoguje yra būtinas, bet da- 
bar jis įgauna ramią auklėjimo formą, ir dėl to iš- 
nyksta visi vidinės kovos baisumai, 

Žmonija pajuto, kad iš tikrųjų įvyko dvasios susi- 
taikymas su savimi ir ji su ramia sąžine gali žvelgti 


427 


428 


į savo tikrovę, į pasaulietiškumą. Žmogaus dvasia tapo 
savarankiška. Tame žmogaus prabudusiame savigarbos 
jausme glūdi ne maištas prieš dieviškąjį pradą, O ge- 
resnis subjektyvumas, savyje jaučiantis dieviškąjį 
pradą, persunktas tikrumo ir savo veiklą kreipiantis 
į visuotinius protingumo ir grožio tikslus. 


MENAS IR MOKSLAS — 
VIDURAMŽIŲ PASAULĖŽIŪROS IRIMO ELEMENTAI 


Dvasios dangus išsigiedrija žmonijai. Su pasaulio 
nuraminimu, įteisinus valstybinę tvarką, buvo susijęs 
dar ir tolesnis konkretesnis dvasios pakilimas į kilnes- 
nį žmogiškumą. Buvo atsisakyta siekti karsto, dvasios 
marinimo ir anapusiškumo. Šito principas, pasaulį 
stūmęs į kryžiaus žygius, priešingai, išsiskleidė pačia- 
me pasauliškume: dvasia šį principą išskleidė išorėje 
ir užsiėmė šita išorine veikla. Tačiau bažnyčia išliko 
ir laikėsi to paties principo, bet joje jis neliko kaip 
betarpiška išorybė, o buvo praskaidrintas meno dėka. 
Menas sudvasina, įkvepia šitą išorybę, šitą grynąjį 
jusliškumą per formą, kuri išreiškia sielą, pojūtį, dva- 
sią; todėl pamaldumas prieš save jau turi ne tik gryną 
juslinį šilą ir žmogus nulenkia galvą ne prieš gryną 
daiktą, o prieš tai, kas jame yra daugiau negu daik- 
tas, prieš sudvasintą formą, kurią sukuria dvasia. 
Visai ne tas pats, ar dvasia priešais save turi tik 
daiktą, tokį kaip ostija, ar kokį nors akmenį, medį, 
prastą atvaizdą, ar ji atsiveria dvasingam paveikslui, 
gražiai skulptūrai, per kuriuos siela bendrauja su sie- 
la, dvasia su dvasia. Ten dvasia atsiduria už savęs, 
ji prikaustyta prie to, kas jai absoliučiai svetima, jus- 
liška, nedvasiška. O čia jusliškumas yra kažkas gra- 
žaus, ir dvasinė forma yra jį sudvasinanti ir savyje 
tiesą įkūnijanti stichija, Tačiau, pirma, toji tiesa, kaip 
ji reiškiasi, duota jusliniu pavidalu, o ne ją pačią ati- 
tinkančia forma; kita vertus, jeigu religija turi būti 
priklausomybė nuo kažko, kas yra esmingai išoriška, 


nuo daikto, tai tokia religija neranda pasitenkinimo 
santykyje su grožiu, tačiau tokiai religijai tokie pat 
tikslingi arba veikiau tikslingesni yra visai prasti, 
bjaurūs, lėkšti atvaizdai. Juk sakoma, kad tikri meno 
kūriniai, pvz., Rafaelio Madona, garbinami ne taip 
intensyviai ir negauna tiek daug dovanų, kaip, priešin- 
gai, prasti paveikslai, kurie labiausiai lankomi ir yra 
didesnio pamaldumo bei dosnumo objektas; atvirkščiai, 
pamaldūs žmonės aplenkia pirmuosius, nes jaučia, kad 
jie sukeltų vidinį jaudulį ir sudomintų, tačiau tokie 
potraukiai netinka ten, kur svarbiausia yra nesava- 
naudiško prieraišumo ir migloto nuolankumo jausmas. 
Taigi menas jau peržengė bažnyčios ribas. Tačiau ka- 
dangi jis pateikia tik juslinius atvaizdus, iš pradžių 
jis laikomas lyg ir naiviu. Todėl bažnyčia jį dar pripa- 
žino, bet vėliau ji atsiskyrė nuo tos laisvos dvasios, 
iš kurios išaugo menas, kai tik pastarasis pakilo iki 
minties ir mokslo. 

Juk plėtotis ir tobulėti menui padėjo, antra, seno- 
vės studijos (pavadinimas humaniora labai būdingas, 
nes tuose senovės kūriniuose garbinamas žmogiškumas 
ir žmogiškoji kultūra); per jas Vakarai susipažino su 
tuo, kas žmogaus veikloje yra tiesa ir amžinybė. Išori- 
nį postūmį šiam mokslų atgimimui davė Bizantijos im- 
perijos žlugimas. Daug graikų pabėgo į Vakarus ir at- 
nešė jiems graikų literatūrą: jie atsivežė ne tik graikų 
kalbos mokėjimą, bet ir pačius graikų literatūros kū- 
rinius. Labai nedaug jų išliko vienuolynuose ir nedaug 
kas mokėjo graikų kalbą. Kitaip buvo su romėnų lite- 
ratūra, kurios atžvilgiu dar viešpatavo senos tradicijos; 
Vergilijus buvo laikomas didžiuoju burtininkų (Dantės 
poemoje jis — vedlys pragare ir skaistykloje). Dėl grai- 
kų įtakos vėl atgimė dėmesys senovės graikų literatū- 
rai; Vakarų pasaulis pradėjo sugebėti ja mėgautis ir ją 
pripažinti; atsirado visai kiti vaizdiniai, kita dorybė 
negu tie, kuriuos jis žinojo iki šiol; jis gavo visai 
kitokį mastelį spręsti apie tai, kas gerbtina, girtina ir 
sektina, Savo kūriniuose graikai pateikė visai kitokių 

moralinių priesakų negu tie, kuriuos pripažino Vakarų 
pasaulis; scholastinio formalizmo vietą užėmė visai ki- 
tas turinys: Vakarai susipažino su Platonu, ir per jį 
atsivėrė naujas žmogaus pasaulis. Pagrindinė priemo- 
nė, padėjusi plisti naujiems vaizdiniams, buvo tik ką 
išrastas knygų spausdinimas, kuris, panašiai kaip ir pa- 
rakas, atitinka naujųjų laikų charakterį ir patenkina 
idealaus, abipusio bendravimo poreikį. Kadangi seno- 
vės veikalų studijos skatino meilę žmogaus darbams 
ir dorybėms, bažnyčia juose dar neįžvelgė nieko bloga, 
ji nepastebėjo, kad šituose svetimuose kūriniuose jai 
bylojo visai svetimas principas. 

Trečias svarbus reiškinys, kurį reikia paminėti, yra 
dvasios veržimasis už savo ribų, žmogaus troškimas 
susipažinti su savo Žeme. Portugalų ir ispanų herojų 
jūrininkų riteriška dvasia surado naują kelią į Ostindi- 
ją ir atrado Ameriką. Tačiau ši pažanga dar vyko baž- 
nyčios pripažintose ribose. Net Kolumbo tikslas, be vi- 
so kito, buvo ir religinis: turtingų Indijos šalių, kurias. 
dar reikėjo atrasti, brangenybes, jo nuomone, derėtų 
panaudoti naujam kryžiaus žygiui, o pagonis, gyvenu- 
sius tose šalyse, reikia atversti į krikščionybę. Žmogus 
sužinojo, kad Žemė apvali, kad, vadinasi, jam ji yra 
kažkas uždara, o laivyba pasinaudojo vėl atrasta tech- 
nine priemone, t. y. magnetine rodykle, dėl kurios 
ji nustojo būti tik pakrančių laivininkyste; techninė 
priemonė išrandama, kai atsiranda jos poreikis. 

"Tuos tris faktus: vadinamąjį mokslų atgimimą, dai- 
liųjų menų suklestėjimą, Amerikos ir kelio į Ostindiją 
atradimą galima palyginti su ryto aušra, kuri po ilgų 
audrų pirmąkart vėl žada gražią dieną. Ta diena yra 
visuotinybės diena, kuri pagaliau ateina po ilgos, turi- 
ningos ir baisios viduramžių nakties; ta diena paženk- 
linta mokslo, meno ir atradimų siekio, t. y. paties kil- 
niausio ir aukščiausio, ką žmogaus dvasia, išvaduota 
krikščionybės ir emancipuota bažnyčios, išreiškia kaip 
savo amžiną ir teisingą turinį. 


Trečias skyrius 
NAUJIEJI LAIKAI 


Dabar priėjome trečiąjį germanų pasaulio laikotar- 
pi ir įžengiame į dvasios laikotarpį, kai ji suvokia save 
esant laisvą, nes ji siekia tiesos, amžinybės, visuoti- 
nybės savyje ir sau. 

Šį trečiąjį laikotarpį taip pat galima suskirsiyti į 
tris dalis. Visų pirma turime apžvelgti Reformaciją, vis- 
ką apšviečiančią sūulę, patekančią po minėtos Rytų 
aušros viduramžių pabaigoje, po to situacijos raidą po 
Reformacijos ir pagaliau naujuosius laikus, pradedant 
XVIII a. pabaiga. 


Pirmas skirsnis 
REFORMACIJA 


Reformacija buvo bažnyčios sugedimo padarinys, 
Bažnyčios sugedimas nėra atsitiktinis, tai nėra tik pikt- 
naudžiavimas jėga ir valdžia. Sugedimą įprasta vadinti 
piktnaudžiavimu; daroma prielaida, kad principas ge- 
ras, kad pats dalykas nieko nestokoja, tačiau aistros, 
subjektyvūs interesai ir apskritai subjektyvi žmonių 
valia tuo geru principu pasinaudojo kaip priemone, ir 
dabar tik svarbu tai, kad reikia pašalinti tuos atsitik- 
tinumus. Taip manant pats dalykas laikomas geru, o 
blogis suvokiamas kaip kažkas išoriška jo atžvilgiu. 
Kai dėl ko nors piktnaudžiaujama atsitiktinai, visa tai 
liečia detales, bet visai kas kita, kai visuotinis ir dide- 
lis blogis liečia didingą ir visuotinį reiškinį — bažny- 
čią. Bažnyčios sugedimas susijęs su ja pačia; jos prin- 
cipas yra kaip tik tai, kas šitas (das Dieses) kaip jus- 
liškumas, kad išorybė glūdi joje pačioje (jusliškumo 
praskaidrinimo mene nepakanka). Aukštesnysis pradas, 
pasaulinė dvasia iš jos jau pašalino dvasiškumą; ji su 
juo nebesusiliečia ir juo nesidomi, todėl sau ji pasilieka 
tik šitą — tai juslinis, tiesioginis subjektyvumas, kurio 

ji nebepaverčia dvasiniu subjektyvumu. Nuo to laiko 
Ji atsilieka nuo pasaulinės dvasios, kuri jau aplenkė ją 
ir pasiekė tokį tašką, kur jusliškumas suvokiamas kaip 
jusliškumas, išorybė kaip išorybė, kur baigtinybė in- 
terpretuojama kaip baigtinybė ir kur šitaip reikšdamasi 
dvasia egzistuoja savyje kaip tikras ir teisėtas subjek- 
tyvumas, 

Toks apibrėžimas, kuris iš pat pradžių glūdi baž- 
nyčioje, neišvengiamai ją stumia į sugedimą, kai jam 
nebesipriešinama ir kai jis sustiprėja. Tada elementai 
išsivaduoja ir realizuoja savo paskirtį. Taigi kaip tik 
toji išorybė, glūdinti bažnyčioje, yra tai, kas tampa 
blogiu ir sugedimu ir kas kaip negatyvumas išsisklei- 
džia joje pačioje. Šio sugedimo formos yra įvairiausi 
santykiai, į kuriuos ji įeina pati ir į kuriuos dėl to 
įsipina šitas momentas, 

Šiame dievobaimingume apskritai glūdi prietaras, 
prisirišimas prie juslinio prado, prie kasdieninio daikto, 
pasireiškiantis įvairiais pavidalais: tai vergavimas au- 
toritetui, nes dvasia kaip savyje esanti už savęs yra 
nelaisva, išoriška sau pačiai; tai pats absurdiškiausias, 
vaikiškiausias tikėjimas stebuklais, nes manoma, kad 
dieviškasis pradas kaip dalinė ir baigtinė realybė eg- 
zistuoja išimtinai baigtiniams ir daliniams tikslams; tai 
ir valdžios troškimas, pasileidimas, visiškas sugedimas, 
pasireiškiantis šiurkštumu ir lėkštumu, veidmainystė, 
apgaulė — visa tai reiškiasi joje, nes juslinis pradas 
joje apskritai nėra sutramdytas ir išlavintas proto; jis 
išsivaduoja, ir ši laisvė reiškiasi tik šiurkščiu ir lau- 
kiniu būdu. Kita vertus, bažnyčios dorybė kaip nega- 
tyvumas jusliškumo atžvilgiu yra tik abstraktus nega- 
tyvumas; ji nemoka būti jame doroviškai, todėl tik 
bėga, atsisako nuo jo ir tikrovėje pasirodo esanti ne- 
gyvastinga. 

Šie bažnyčios kontrastai — šiurkščios ydos, geidu- 
liai ir viską aukojantis sielos kilnumas — dar labiau 
sustiprėja dėl energijos, kurią žmogus jaučia savo sub- 
jektyvioje jėgoje, nukreiptoje prieš išorinius gamti- 
nius daiktus, kurioje jis jaučiasi esąs laisvas, ir todėl 


tik sau pripažįsta absoliučią teisę. Bažnyčia, turinti iš- 
gelbėti sielą nuo sugedimo, šitą patį gebėjimą paverčia 
išorine priemone ir dabar nusmunka iki to, kad jį 
įgyvendina išoriniu būdu. Nuodėmių atleidimas, di- 
džiausias pasitenkinimas, kurio ieško siela, norėdama 
būti tikra savo vienybe su Dievu, tai, kas giliausia, in- 
tymiausia, siūloma žmogui išoriškiausiu, lengvabūdiš- 
kiausiu būdu — t. y. nusipirkti už pinigus, o kartu tai 
daroma išoriškiausiam tikslui — pasileidimui. Tiesa, 
tikslas yra šv. Petro bazilikos, didingo krikščioniškojo 
pasaulio statinio religijos rezidencijos centre, statyba. 
Tačiau kaip didžiausias meno kūrinys — Atėnė ir jos 
šventykla Atėnų Akropolyje — buvo pastatyti už Atė- 
nų sąjungininkų pinigus ir iš Atėnų atėmė tiek jų są- 
jungininkus, tiek jų galią, taip ir šios šv. Petro bazili- 
kos pastatymas ir Mikelandželo „Paskutinis teismas“ 
popiežių koplyčioje tapo šito didingo statinio paskuti- 
niuoju teismu ir jo sugriovimu. 

Senas ir visus išmėginimus atlaikęs vokiečių tautos 
širdingumas turėjo įgyvendinti šį nugriovimą, kurį dik- 
tavo paprastos, tiesios širdies balsas. Visi kiti veržiasi 
į Ostindiją, Ameriką, kad įsigytų turtų, užkariautų pa- 
saulines valdas visoje Žemėje, valdas, kuriose nenu- 
sileidžia saulė, o paprastas vienuolis, atvirkščiai, randa 
šilą (das Dieses) — tai, ko krikščionių pasaulis anks- 
čiau ieškojo žemiškame, akmeniniame kape,— priešin- 
gai, randa giliame viso jusliškumo ir išorybės absoliu- 
čios idealybės kape, dvasioje ir demonstruoja visa šir- 
dimi, kuri, būdama be galo įžeista, kad didžiausia 
išorybė siūloma kaip poreikio giliausiai vidujybei pa- 
tenkinti priemonė, pažįsta absoliutaus tiesos santykio 
visais pavidalais iškraipymą, jį persekioja ir sunaikina. 
Paprastas Liuterio mokslas yra tas, kad šilas (das Die- 
ses), begalinis subjektyvumas, t. y. tikrasis dvasišku- 
mas, Kristus, jokiu būdu nesireiškia ir nėra tikras išo- 
riškai, tačiau kaip dvasinis pradas jis apskritai įgyja- 
mas tik susitaikant su Dievu — tikėjime ir pasiienki- 
nime. Tiedu žodžiai pasako viską. Tai nėra nei juslinio 
daikto kaip Dievo, nei tik įsivaizduojamo neegzistuo- 

jančio ir nesančio dalyko sąmonė, o yra nejuslinis tik- 
rovės suvokimas. Šis išorybės pašalinimas rekonstruoja 
visus mokymus ir reformuoja visus prietarus, prie ku- 
rių nuosekliai priėjo bažnyčia. Tai visų pirma liečia 
mokymą apie darbus, nes darbai yra tai, kas atliekama 
kokiu nors būdu ne tikėjimo srityje, ne savo dvasioje, 
bet išoriškai, remiantis autoritetu ir t. t. Tačiau łikė- 
jimas nėra tik tikrumas baigtiniais daiktais, tikrumas, 
atsirandantis baigtiniame subjekte, kaip, pavyzdžiui, 
tikėjimas, kad toks ir toks asmuo egzistuoja ir pasakė 
tai ir tai, arba kad Izraelio sūnūs perėjo Raudonąją 
jūrą nesušlapę kojų, kad triūbos Jerichono sienas pa- 
veikė taip, kaip mūsų patrankos; nes jeigu apie visą 
tai nebūtų nieko pasakojama, mūsų Dievo pažinimas 
nuo to nebūtų mažiau tobulas; apskritai tai nėra tikėji- 
mas tuo, ko nėra, kas įvyko ir kas praėjo, bet yra sub- 
jektyvus įsitikrinimas į amžinybę, į savyje ir sau eg- 
zistuojančią tiesą, į Dievo tiesą. Apie tokį tikrumą liu- 
teronų bažnyčia sako, kad tik šventoji dvasia teikia šį 
tikrumą, t. y. tokį tikrumą, kurį individas gauna ne 
dėl savo išskirtinumo, o dėl savo esmės. Todėl Liute- 
rio mokymas yra visai katalikiškas, tačiau be viso to, 
kas liestų minėtą santykį su išorybe, nes katalikų baž- 
nyčia laikosi šios išorybės. Todėl Liuteris negalėjo da- 
ryti jokių nuolaidų mokyme apie eucharistijos sakra- 
mentą, kuriame susitelkia viskas. Net su reformatų baž- 
nyčia jis negalėjo sutikti, kad Kristus yra tik prisimi- 
nimas ir vaizdinys, bet, priešingai, jis pritarė katalikų 
bažnyčiai, kad Kristus yra dabar, tačiau tikėjime ir 
dvasioje. Kristaus dvasia išties perpildo žmogaus širdį, 
taigi Kristaus negalima laikyti tik istoriniu asmeniu, 
tačiau žmogus įeina į tiesioginį santykį su juo dvasioje, 
Kadangi dabar individas žino, jog jis pripildytas 
dieviškosios dvasios, kartu išnyksta visi išoriniai san- 
tykiai; dabar jau nėra jokio skirtumo tarp šventikų ir 
pasauliečių; ne kokia nors viena klasė turi išskirtinę 
tiesos turinio įr visų dvasinių bei žemiškųjų bažnyčios 
turtų nuosavybę; bet širdis, jautrus žmogaus dvasiš- 
434 kumas gali ir privalo pasiekti tiesą, ir šitas subjekty- 


vumas yra visų žmonių subjektyvumas. Kiekvienas turi 
dirbti susitaikymo darbą savyje. Subjektyvioji dvasia 
turi priimti į save tiesos dvasią ir leisti jai savyje gy- 
venti, Šitaip pasiekiamas absoliutus sielos nuoširdumas, 
būdingas pačiai religijai, o sykiu pasiekiama laisvė 
bažnyčioje. Dabar subjektyvumas perima objektyvų tu- 
rinį, t. y. bažnyčios mokslą. Liuteronų bažnyčioje indi- 
vido subjektyvumas ir tikrumas tokie pat būtini, kaip 
ir tiesos objektyvumas. Liuteronams tiesa nėra gata- 
vas objektas, bet pats subjektas privalo susitapatinti su 
tiesa, atsisakydamas savo išskirtinio turinio dėl sub- 
stancinės tiesos ir šią tiesą perimdamas. Taip subjekty- 
vi dvasia iš tikrųjų tampa laisva, paneigia savo iš- 
skirtinumą ir pasiekia save savo tiesoje. Taip krikš- 
čioniškoji laisvė tampa tikroviška. Jeigu subjektyvu- 
mas sutapatinamas tik su jausmu be šito turinio, pasi- 
tenkinama tik natūraliąja valia. 

Taip išskleidžiama paskutinė vėliava, aplink kurią 
susiburia tautos, laisvos dvasios, esančios savyje ir 
tiesoje, ir tik joje galinčios būti savyje, vėliava. Tai 
ir yra vėliava, kuriai mes tarnaujame ir kurią nešame. 
Nuo to laiko prasidėjusi epocha, besitęsianti ir dabar, 
neturėjo ir neturi kito uždavinio, išskyrus šio principo 
įgyvendinimą pasaulyje; beje, susitaikymas savyje ir 
tiesa tampa objektyvūs ir formos požiūriu. Švietimui 
forma apskritai būdinga: švietimas yra visuotinybės 
formos raiška, o tai yra mąstymas apskritai. Dabar tei- 
sė, nuosavybė, dorovė, valdymas, konstitucija ir t. t. 
turi būti apibrėžiami visuotinybės pavidalais, kad jie 
atitiktų laisvos valios sąvoką ir būtų protingi. Tik taip 
subjektyvioje valioje, dalinėje valios veikloje gali 
reikštis tiesos dvasia; kadangi subjektyvios laisvos 
dvasios intensyvumas ryžtasi priimti visuotinybės for- 
mą, gali reikštis objektyvioji dvasia. Šiuo požiūriu rei- 
kia suprasti, kad valstybė grindžiama religija. Valsty- 
bės ir įstatymai yra ne kas kita, kaip religijos reiški- 
masis tikrovės santykiuose. 

Toks esminis Reformacijos turinys: žmogus pats sa- 
ve pasmerkia būti laisvam. 


435 


436 


Iš pradžių Reformacija palietė tik atskiras katalikų 
bažnyčios sugedimo puses. Liuteris norėjo veikti kartu 
su visu katalikų pasauliu ir reikalavo, kad būtų šaukia- 
mi bažnyčios susirinkimai. Visose šalyse atsirado žmo- 
nių, palaikiusių jo teiginius. Protestantams ir Liuteriui 
buvo priekaištaujama, kad jie perdėję ir net šmeižę 
aprašydami bažnyčios sugedimą, bet derėtų įsiklausyti 
į pačių katalikų kalbas, ypač oficialiuose bažnyčios su- 
sirinkimų aktuose. Tačiau Liuterio sukeltas ginčas, iš 
pradžių lietęs tik ribotus dalykus, netrukus palietė ir 
dogmas, taigi palietė ne individus, o viena su kita su- 
sijusias institucijas, vienuolynų gyvenimą, pasaulietinę 
valdžią, vyskupus ir t. t; jis lietė ne tik kai kuriuos 
popiežiaus ir bažnyčios susirinkimų teiginius, bet ir 
tai, kaip apskritai buvo priimami tokie sprendimai, 
pagaliau jis palietė bažnyčios autoritetą. Pats Liuteris 
šį autoritetą atmetė ir jo vietoj pasiūlė Bibliją ir žmo- 
gaus dvasios liudijimą. Dabar pati Biblija tapo krikš- 
čionių bažnyčios pagrindu, ir tai yra labai svarbu: 
dabar kiekvienas privalo pats iš jos mokytis; kiekvie- 
nas, ja remdamasis, gali apibrėžti savo sąžinę. Tai 
realus ir principinis pasikeitimas: visa tradicija ir vi- 
sas bažnyčios statinys tampa problema, ir bažnyčios 
autoriteto principas atmetamas. Liuterio Biblijos ver- 
timas vokiečių tautai turėjo neįkainojamą reikšmę. Jo 
dėka ji gavo tokią liaudies knygą, kokios neturi jokia 
katalikiškojo pasaulio tauta. Katalikai, žinoma, turi 
gausybę maldaknygių, bet neturi pamatinės knygos 
liaudžiai pamokyti. Vis dėlto, naujausiais laikais įsi- 
žiebė ginčas apie tai, ar tikslinga Bibliją atiduoti į liau- 
dies rankas; tačiau nedideli su tuo susiję nuostoliai 
kompensuojami milžiniškų privalumų: religinis jausmas 
labai gerai sugeba atskirti tuos neesmingus pasakoji- 
mus, kurie gali pasirodyti nešvankūs širdžiai ir protui, 
ir laikydamasis substancinio prado jis juos įveikia. 
Pagaliau jeigu net tos knygos, kurios turi būti liaudies 
knygomis, nebūtų tokios paviršutiniškos, vis dėlto liau- 
dies knyga privalo būti vienintelė. Tačiau tai neleng- 
va, nes jeigu net sudaroma apskritai nebloga knyga, 


kiekvienas dvasininkas suranda joje trūkumų ir suda- 
ro geresnę. Prancūzijoje buvo labai jaučiamas liaudies 
knygos poreikis, už jos sudarymą buvo skiriamos dide- 
lės premijos, bet dėl minėtos priežasties neatsirado nė 
vienos tokios knygos. Be to, kad egzistuotų liaudies 
knyga, visų pirma būtina, kad liaudis mokėtų skaityti, 
o toks reiškinys katalikiškose šalyse labai retas. 
Neigiant bažnyčios autoritetą, skilimas buvo neiš- 
vengiamas. Tridenio bažnyčios susirinkimas nustatė 
katalikų bažnyčios pamatinius principus, ir po to su- 
sirinkimo apie susivienijimą nebegalėjo būti jokios 
kalbos. Dar Leibnicas diskutavo su vyskupu Bosiue 
apie bažnyčios susivienijimą, tačiau Tridento susirin- 
kimas lieka neperžengiama kliūtimi. Bažnyčios tapo 
priešiškomis partijomis, nes ir pasaulietinės tvarkos at- 
žvilgiu pasireiškė akivaizdūs skirtumai. Nekatalikiško- 
se šalyse buvo panaikinti vienuolynai ir vyskupystės, 
iš jų buvo atimta nuosavybės teisė; buvo kitaip su- 
tvarkytas mokymas, panaikinti pasninkai ir šventadie- 
niai. Buvo įvykdyta ir pasaulietinė reforma, lietusi 
išorinę būseną, nes daugelyje vietų vyko sukilimai ir 
prieš pasaulietinę veldžią. Miunsteryje anabaptistai iš- 
vijo vyskupą ir paėmė valdžią į savo rankas, ir sukilo 
daugybė valstiečių, siekiančių išsivaduoti nuo priespau- 
dos. Tačiau tuo metu pasaulis dar nebuvo subrendęs 
politiniam perversmui, kaip bažnyčios reformacijos pa- 
dariniui. Reformacija esmingai paveikė ir katalikų 
bažnyčią: ji tvirčiau įtempė vadeles ir pašalino gėdin- 
giausius, labiausiai pasipiktinimą keliančius piktnau- 
džiavimus. Dabar ji atmetė daug ką, kas buvo už jos 
principų ir ką ji iki šiol naiviai priimdavo; bažnyčia 
stabtelėjo: iki šios vietos, bet ne toliau; ji nutraukė ry- 
šius su gimstančiu mokslu, su filosofija ir humanistinė 
literatūra, ir netrukus atsirado proga jai parodyti an- 
tipatiją moksliškumui. Žymusis Kopernikas atrado, kad 
Žemė ir planetos sukasi apie Saulę, tačiau bažnyčia 
pasisakė prieš šį pažangų atradimą. Galilėjus, kuris 
viename dialoge išdėstė argumentus už ir prieš naują- 
jį Koperniko atradimą (žinoma, taip, kad jis jam pri- 

tarė), buvo priverstas ant kelių prašyti atleidimo už šį 
nusikaltimą. Graikų literatūra nebuvo padaryta švieti- 
mo pagrindų; auklėjimas buvo perduotas jėzuitams, 
Taigi katalikiškojo pasaulio dvasia apskritai smunka. 

Dabar reikėtų atsakyti į svarbiausią klausimą: ko- 
dėl plisdama reformacija apsiribojo tik kai kuriomis 
tautomis ir kodėl ji neaprėpė viso katalikiškojo pasau- 
lio? Reformacija prasidėjo Vokietijoje ir buvo priimta 
tik grynų germanų tautų, nes, be Vokietijos, ji įsi- 
tvirtino Skandinavijoje ir Anglijoje. O romanų ir slavų 
tautos jos nepriėmė. Net ne visa Pietų Vokietija pri- 
ėmė reformaciją, apskritai ten susidarė paini padėtis. 
Švabijoje, Frankonijoje ir Pareinio žemėse buvo daug 
vienuolynų ir vyskupysčių; be to, ten buvo daug lais- 
vų imperinių miestų, ir nuo jų priklausė priimti ar 
atmesti reformaciją, nes jau minėjome, kad reforma 
kartu buvo ir permainos politiniame gyvenime. Be to, 
ir autoritetas turi daug didesnę reikšmę negu links- 
tama manyti. Esama tam tikrų prielaidų, pripažįstamų 
remiantis autoritetu, todėl dažnai tik autoritetas lėmė, 
ar priimti reformą, ar ne. Austrijoje, Bavarijoje ir 
Bohemijoje reformacija jau padarė didelę pažangą, ir 
nors sakoma: jeigu tiesa įsismelkė į sielas, jos nebega- 
lima iš jų išplėšti, vis dėlto čia ji buvo vėl nuslopinta 
ginklo jėga, gudrumu arba įtikinėjimais. Slavų tautos 
vertėsi žemdirbyste. Tokia situacija susijusi su pono 
ir vergo santykiu. Žemdirbystėje lemia gamtos veikla; 
žmogaus veikla ir subjektyvus aktyvumas šiame darbe 
apskritai reiškiasi silpniau. Todėl slavai lėčiau ir sun- 
kiau pasiekė subjektyvios savasties pamatinį jausmą, 
visuotinybės suvokimą ir tai, ką mes anksčiau vadino- 
me valstybingumu, todėl jie negalėjo pakilti dėl lais- 
vės atgimimo, Bet ir romanų tautos, t. y. Italija, Ispa- 
nija, Portugalija, o iš dalies ir Prancūzija, reformacijos 
nepriėmė. Žinoma, didelę reikšmę turėjo išorinė prie- 
varta, tačiau negalima apeliuoti tik į ją, nes jeigu tau- 
tos dvasia ko nors reikalauja, jos neįveiks jokia jėga; 
apie šias tautas negalima pasakyti, kad jos buvo ne- 
pakankamai kultūringos; priešingai, šiuo požiūriu jos 


galbūt pranoko vokiečius. Veikiau šių tautų charakte- 
ryje glūdėjo ypatumas, dėl kurio jos nepriėmė refor- 
macijos. Tačiau koks gi yra tas jų charakterio ypa- 
tumas, tapęs kliūtimi dvasios laisvei? Tikroji dirva 
dvasios išsivadavimui buvo germanų nacijos tyras šir- 
dingumas; priešingai, romanų tautų sielos gelmėse, 
dvasios suvokime išliko susidvejinimas; jis atsirado 
susimaišius romėnų ir germanų kraujui, ir jose vis dar 
išlieka heterogeniškumas. Vokietis negali neigti, jog 
prancūzams, italams, ispanams būdingas didesnis cha- 
rakterio apibrėžtumas, kad jie visai sąmoningai ir ne- 
paprastai dėmesingai siekia apibrėžto tikslo (nors tas 
tikslas gali būti fiktyvus vaizdinys), nepaprastai apdai- 
riai įgyvendina kokį nors planą ir labai ryžtingai sie- 
kia apibrėžtų tikslų. Prancūzai vokiečius vadina entiers, 
vientisais, t. y. užsispyrusiais; jiems nebūdingas ir 
keistuoliškas anglų originalumas. Anglo laisvės jaus- 
mas reiškiasi atskirybėse: jis nesirūpina dėl apdairu- 
mo, priešingai, jis jaučiasi juo laisvesnis, juo labiau 
tai, ką jis daro ar gali daryti, prieštarauja intelektui, 
t. y. visuotiniams apibrėžimams. Tačiau, be viso to, 
romanų tautose tuojau pat pasireiškia šitas susidveji- 
nimas, abstrakcijos fiksavimas, ir dėl to jie neturi 
dvasios ir įausmo vientisumo, kurį mes vadiname sie- 
la, jie neturi tos dvasios savimąstos, bet netgi pasi- 
nerdami į giliausią sąvastį jie lieka už savęs. Vidinis 
pasaulis yra tokia vieta, kurios gelmės nesuvokia jų 
jausmas, nes jie atsidavę apibrėžtiems interesams, ku- 
riuose nėra dvasios begalybės. Vidinis pasaulis jiems 
nebūdingas. Jie tarsi palieka jį nuošalyje ir džiaugiasi, 
kad jį galima kam nors atiduoti. Tas „kas nors“, kuriam 
jie atiduoda vidinį pasaulį, yra kaip tik bažnyčia. Ži- 
noma, ir jiems patiems tenka turėti reikalų su vidiniu 
pasauliu, tačiau tai nėra jų pačių reikalas, todėl jie 
jo atsikrato atlikdami išorinius veiksmus. Eh bien, sako 
Napoleonas, mes vėl būsime mišiose, ir mano ūsoriai 
pasakys: toks slaptažodis! Svarbiausias tų tautų bruožas 
yra religinio intereso atskyrimas nuo pasaulietinio, 
t. y. būdingo savo orumo jausmo; ir šis susidvejini- 

mas glūdi jų vidujybės, praradusios minėtą vientisumą 
ir minėtą giliausią vienybę, gelmėse. Katalikų bažnyčia 
iš esmės nesikiša į pasaulietinius reikalus, religija abe- 
įingai paliekama vienoje pusėje, o kita pusė egzistuo- 
ja pati sau, nuo jos atsiskyrusi. Todėl kultūringi pran- 
cūzai jaučia pasibjaurėjimą protestantizmu, nes jis 
jiems atrodo esąs pedantiškas, nuobodus, smulkmeniš- 
kai moralistiškas, nes jų dvasia ir mąstymas privalėtų 
turėti reikalų su pačia religija; priešingai, mišios ir 
kitos ceremonijos išgelbsti nuo būtinybės mąstyti tuo 
metu, kai jos vyksta, o akims atsiveria impozantiškas, 
juslinis reginys, kurį stebint galima plepėti ir į nieką 
nekreipti dėmesio, nors vis dėlto daryti kas reikalinga. 

Jau aptartas naujosios bažnyčios požiūris į pasau- 
lietinius reikalus, ir dabar jį reikia panagrinėti deta- 
liau. Dvasios raida ir pažanga po reformacijos reiškiasi 
tuo, kad dvasia dabar suvokia savo laisvę dėl to, kad 
įvyko žmogaus ir Dievo susitaikymas, ji suvokia ob- 
jektyviojo proceso kaip pačios dieviškosios esybės tik- 
rumą, ir dabar ji įsikiša į tą objektyvų procesą ir jį 
įgyvendina tolesnėje pasaulietinio prado sklaidoje. Po 
pasiekto susitaikymo dabar suvokiama, jog pasaulieti- 
niame prade gali glūdėti tiesa; priešingai, anksčiau 
pasaulietinis pradas buvo laikomas blogio pradu, nega- 
linčiu atsiverti gėriui, kuris liko transcendentiškas, Da- 
bar suvokiama, jog dorovė ir teisė valstybėje yra die- 
viškos, jog jos yra Dievo priesakai, ir savo turiniu už 
jas nieko nėra aukštesnio ir šventesnio. Iš to seka, 
kad viengungystė nėra kažkas aukštesnio už santuoką. 
Liuteris vedė, kad parodytų, jog jis gerbia santuoką, ir 
nesibaimino šmeižikiškų apkalbų. Tai padaryti buvo 
jo pareiga, tokia pat, kaip ir pareiga penktadieniais 
valgyti mėsą ir šitaip įrodyti, jog tai leistina ir teisė- 
ta, priešingai tariamam asketizmo pranašumui. Per šei- 
mą žmogus įžengia į bendruomenę, į visuomeninius 
savitarpio priklausomybės santykius, ir tokia sąjunga 
yra doroviška; priešingai, vienuoliai, išsiskyrę iš do- 
rovinės bendrijos, buvo tarsi kokia nuolatinė popie- 


i 


žiaus armija, kaip kad janyčarai buvo turkų galybės 


atrama. Šventikų santuoka panaikina išorinį skirtumą 
tarp pasauliečių ir dvasininkų. Dykaduoniavimą taip 
pat liautasi laikyti lyg ir šventu dalyku, priešingai, 
labiau buvo vertinama tai, kad priklausomas žmogus 
dėl savo veiklos, apsukrumo ir stropumo tampa ne- 
bepriklausomas. Garbingiau, kad tas, kuris turi pinigų, 
pirktų patenkindamas net ir nebūtinus poreikius, užuot 
išdalinęs tuos pinigus tinginiams ir elgetoms, nes jis 
tuos pinigus atiduoda tokiam pat žmonių skaičiui, ir 
mažų mažiausiai laikomasi sąlygos, kad jie aktyviai 
dirbtų. Nuo to laiko užsiėmimas verslais ar amatais 
tapo doroviškas, išnyko kliūtys, kurias toms veiklos 
sritims statydavo bažnyčia. O bažnyčia skelbė, kad 
skolinti pinigus už procentus yra nuodėmė, tačiau būti- 
nybė sukėlė priešingų padarinių. Lombardai (iš čia 
kilęs prancūziškas žodis lombard, reiškiantis skolų ka- 
sas) ir ypač Medičiai skolino pinigus visos Europos 
valdovams. Trečias katalikų bažnyčios šventumo mo- 
mentas, aklas paklusnumas, taip pat buvo pašalintas. 
Dabar pagrindinis principas buvo paklusnumas valsty- 
bės įstatymams kaip valios ir veiksmo protingumo raiš- 
ka. Šitaip paklusdamas žmogus yra laisvas, nes aiski- 
rybė paklūsta visuotinybei. Pats žmogus turi sąžinę ir 
privalo laisvai paklusti. Dėl to tampa galimas proto 
ir laisvės brendimas ir įgyvendinimas, ir net Dievo 
įsakymai dabar pasirodo esą protingi. Religinė sąžinė 
jau nebeprieštarauja protui: protas gali ramiai tobulėti 
savo stichijoje neprievartaudamas savo priešingybės. 
O katalikų bažnyčia absoliučiai pateisina tai, kas prie- 
šinga protui. Nors valdovų vis dar gali būti blogų, 
religinė sąžinė jų jau nepateisina ir neskatina būti blo- 
giems. Ir priešingai, katalikų bažnyčios požiūriu sąžinė 
gali būti priešpriešinama valstybės įstatymams. Šventi- 
kai dažnai palaikydavo ir parengdavo karalių žudy- 
mus, priešvalstybinius sąmokslus ir t. t. 

Šis valstybės ir bažnyčios susitaikymas jo paties 
požiūriu įvyko tiesiogiai. Dar nevyksta joks valstybės, 
teisės sistemos ir t. t. pertvarkymas, nes tai, kas tei- 
singa savyje, iš pradžių turi atrasti mąstymas. Laisvės 

dėsniai dar turi išsiskleisti kaip teisingumo savyje ir 
sau sistema. Po reformacijos dvasia ne iš karto pasie- 
kia tobulumą, nes iš pradžių reformacija apsiriboja 
tiesioginiais pakeitimais, pvz., vienuolynų, vyskupys- 
čių panaikinimu ir t. t. Dievo ir pasaulio susitaikymas 
iš pradžių dar reiškėsi abstrakčiu pavidalu ir neišsiplė- 
tojo į dorovinio pasaulio sistemą. 

Susitaikymas visų pirma turi įvykti subjekte, jo 
sąmoningoje jausenoje; subjektas turi įsitikinti, kad 
jame gyvena dvasia, kad, kaip sako bažnyčia, plyšo 
jo širdis, ir į ją nusileido Dievo malonė. Iš prigimties 
žmogus ne toks, koks jis turi būti: tik persitvarkyda- 
mas jis pasiekia tiesą. Visuotinybė ir spekuliatyvinis 
pradas pasireiškia kaip tik tuo, kad Žmogaus širdis 
ne tokia, kokia ji turi būti. Dabar buvo reikalaujama, 
kad subjektas suvoktų, koks jis yra savyje, t. y. dog- 
matika reikalavo, kad žmogus žinotų, jog jis blogas. 
Tačiau individas yra blogas tik tada, kai juslinių gei- 
dulių gamtiškumas, neteisi valia reiškiasi kaip nevar- 
žoma, neauklėjama, prievartinė stichija; ir vis dėlto 
reikalaujama, kad jis turi žinoti, jog jis blogas ir jog 
jame gyvena gėrio dvasia; taigi jis privalo suvokti ir 
tiesiogiai įkūnyti tai, kas spekuliatyviai egzistuoja 
kaip būtis savyje. Kadangi dabar susitaikymas turėjo 
tokią abstrakčią formą, žmogus buvo atiduotas kančiai, 
kurios esmė — savo nuodėmingumo suvokimas ir žino- 
jimas, jog jis yra blogas. Naiviausios sielos ir nekal- 
čiausios prigimtys svajingai fiksuodavo slapčiausius 
savo širdies virptelėjimus, kad kuo tiksliau juos stebė- 
tų. Su šia prievole buvo susijusi ir priešinga: žmogus 
taip pat privalo žinoti, jog jame gyvena gėrio dvasia, 
jog į jį nusileido Dievo malonė. Nebuvo atsižvelgia 
į didelį skirtumą: žinoti, kas yra savyje, ir žinoti, kas 
egzistuoja. Atsirado kankinantis netikrumas, ar žmogu- 
je apsigyveno gėrio dvasia, ir visas persimainymo 
procesas turėjo būti suvoktas kaip subjektyvus. Šios 
kančios aidą mes girdime daugelyje to meto religinių 
giesmių: panašaus pabūdžio Dovydo psalmės tuo metu 
buvo įteisintos kaip bažnytinės giesmės, Protestantiz- 


Más perėmė Šitą polinkį smulkmeniškai kapstytis sub- 
jektyviose sielos būsenose, labai rimtai žiūrėjo į šį 
užsiėmimą ir ilgą laiką reiškėsi kaip savęs kankinimas 
ir savo niekingumo suvokimas; šiuo metu daugelį tai 
paskatino pereiti į katalikybę ir vietoj šio vidinio ne- 
tikrumo įgauti oficialų, didingą tikrumą, kurio garan- 
tas yra imponuojanti bažnyčios visuma. Į katalikų baž- 
nyčią prasismelkė įprotis rafinuotai apmąstyti poelgius. 
Taip pat svajingai jėzuitai apmąstė pirmuosius valios 
(velleitas) pradmenis, tačiau jie disponavo kazuistika, 
leidusia viskam surasti gerą pagrindą ir šitaip pašalin- 
ti blogį. 

Su tuo siejasi dar vienas nuostabus reiškinys, bend- 
ras katalikų ir protestantų pasauliams. Žmogus įsigilino 
į vidujybę, į abstrakciją, ir dvasinis pradas buvo pra- 
dėtas laikyti skirtingu nuo pasaulietinio. Atsiradusi 
žmogaus subjektyvumo ir jo valios vidujiškumo sąmo- 
nė pažadino tikėjimą, kad blogis yra baisinga jėga, 
glūdinti pasauliškume. Šis tikėjimas yra nuodėmių at- 
leidimo analogas: kaip už pinigus galima buvo nusi- 
pirkti amžinąją palaimą, taip buvo tikima, kad suda- 
rius sutartį su šėtonu galima nusipirkti pasaulio turtus 
ir galią patenkinti savo geidulius ir aistras. Taip atsi- 
rado garsioji Fausto istorija, Fausto, kuris, nusivylęs 
teoriniu mokslu, puolė į pasaulį ir atsisakydamas pa- 
laimos nusipirko visą pasaulio puikybę. Pasak poeto, 
už tai Faustas galėjo mėgautis pasaulio puikybe, tačiau 
tos vargšės moterys, kurios buvo vadinamos ragano- 
mis, kaip tvirtinama, gaudavo tik tokį pasitenkinimą, 
kokį teikia smulkus kerštas kaimynei: jos tik sulaiky- 
davo karvei pieną arba susargdindavo kūdikį. Tačiau 
kovojant su jomis nebuvo skaičiuojama, kokią žalą 
padarė sugedęs pienas ar kūdikio liga, bet jų asmeny- 
je buvo persekiojama abstrakti blogio jėga. Taip dėl 
tikėjimo į šitą išskirtinę, ypatingą galią, besireiškian- 
čią pasauliškume per šėtoną ir jo gudrybę, tiek kata- 
likiškose, tiek protestantiškose šalyse vyko daugybė 
raganų procesų. Neįmanoma buvo įrodyti kaltinamųjų 
kaltę, ir jie buvo tik įtariami; taigi šitas įtūžis prieš 

blogį buvo grindžiamas tik tiesioginiu žinojimu. Žino- 
ma, dažnai tekdavo pateikti įrodymų, tačiau procesų 
pagrindas buvo kaip tik tikėjimas, kad asmenys turi 
blogio galią. Tai buvo tarsi koks baisingas maras, 
tautas apėmęs daugiausia XVI amžiuje. Pagrindinė jo 
priežastis buvo įtarumas. Toks pat baisingas šis įtaru- 
mo principas Romos imperijoje ir teroro epochoje val- 
dant Robespjerui, kai buvo baudžiama tik už įsitikini- 
mus, Katalikų šalyse tiek inkvizicija, tiek raganų pro- 
cesai buvo patikėti dominikonams. Tėvas Spė, kilnus 
jėzuitas (jis buvo ir puikių eilėraščių rinkinio, pava- 
dinto „Trutznachtigall“, autorius), parašė prieš juos 
nukreiptą knygą, iš kurios galima susidaryti vaizdą 
apie visas kriminalinių procesų baisybes. Kankinimas, 
kuris galėjo būti taikomas tik vieną sykį, tęsdavosi 
tol, kol kaltinamasis prisipažindavo. Jeigu kaltinamasis 
kankinamas nusilpdavo ir prarasdavo sąmonę, buvo 
sakoma, kad jį užmigdęs šėtonas; jeigu jį apimdavo 
konvulsijos, buvo sakoma, kad per jį juokiasi šėtonas; 
jeigu jis tvirtai laikėsi, buvo sakoma, kad jėgų jam 
duodąs šėtonas. Šie persekiojimai lyg epideminė liga 
apėmė Italiją, Prancūziją, Ispaniją ir Vokietiją. Tokių 
šviesių žmonių kaip Spė ir kitų rimtas protestas jau 
davė vaisių. Bet visų pirma su šiuo visuotiniu prietarų 
labai sėkmingai kovojo Halės universiteto profesorius 
Tomazijus. Visas tas reiškinys savyje ir sau nepaprastai 
keistas, nes reikia pasakyti, kad šios baisios barbary- 
bės atsikratėme visai neseniai (dar 1780 m. Glaruse, 
Šveicarijoje, buvo viešai sudeginta viena ragana). Ka- 
talikai persekiojo tiek eretikus, tiek raganas; ir vieni, 
ir kiti buvo priskiriami tai pačiai kategorijai: eretikų 
netikėjimas taip pat buvo laikomas absoliučiu blogiu. 

Nuo šios abstrakčios vidinio pasaulio formos turime 
pereiti prie pasaulietinio gyvenimo apžvalgos, prie 
valstybių formavimosi ir visuotinybės išsiskleidimo, 
prie visuotinių laisvės dėsnių suvokimo. Tai kitas es- 
mingas momentas. 


Antras skirsnis 


REFORMACIJOS ĮTAKA VALSTYBIŲ SUSIFORMAVIMUI 


Formuojantis valstybėms, matyti, kad visų pirma 
įsitvirtino monarchija ir monarchas gavo valstybinę 
valdžią. Jau matėme, kaip pradėjo stiprėti karaliaus 
valdžia ir atsirado vieningos valstybės. Šalia to toliau 
egzistavo daugybė privačių įsipareigojimų ir teisių, 
perimtų iš viduramžių. Ši privačių teisių forma, kurią 
perėmė valstybinės valdžios momentai, nepaprastai 
svarbi. Pirmasis iš šių momentų yra tas pozityvus prad- 
muo, kad viešpataujanti dinastija egzistuoja tik kaip 
viena išskirtinė šeima, kad karaliaus valdžios perima- 
mumas nustatomas pagal paveldimumą ir kaip tik re- 
miantis pirmgimystės teise. Tai yra nepajudinamas 
valstybės centras. Kadangi Vokietija buvo renkamoji 
monarchija, ji netapo vieninga valstybe, ir dėl tos pa- 
čios priežasties iš savarankiškų valstybių rato išnyko 
Lenkija. Valstybėje turi egzistuoti valia, priimanti ga- 
lutinį sprendimą; bet jeigu galutinį sprendimą turi pri- 
imti individas, jis turi būti tam skirtas natūraliai, ne- 
išrinktas, ne intuityviai ir pan. Net laisviems graikams 
orakulas buvo išorinė jėga, lemdavusi jų sprendimus 
svarbiausiais klausimais; čia toks orakulas, tai, kas 
nepriklauso nuo jokios savivalės, yra gimimas. Tačiau 
dėl to, kad aukščiausioji valdžia monarchijoje priklau- 
so vienai šeimai, viešpatavimas atrodo esąs jos pri- 
vatinė nuosavybė. Bet kaip privatinė nuosavybė jis 
būtų dalomas; tačiau dalomumas prieštarauja valstybės 
sąvokai, todėl monarcho ir jo šeimos teisės turi būti 
apibrėžtos tiksliau. Domenai priklauso ne vienai aukš- 
čiausiai galvai, o šeimai kaip fideikomisai, ir juos ga- 
rantuoja luomai, nes jie turi saugoti vienybę. Taip 
valdovų nuosavybė, iš pradžių buvusi privatinė nuo- 
savybė ir privatus dvarų ir domenų valdymas bei pri- 
vati teisinė valdžia, vėliau virsta valstybine nuosavybe 
ir valstybiniu reikalų, 

Toks pat svarbus ir su visu tuo susijęs yra visų 
savo esme valstybės kompetencijai priklausančių pa- 
reigų ir teisių, virtusių privatine nuosavybe ir priva- 
tiniais įsipareigojimais, perėjimas valstybės žinion. Di- 
nastų ir baronų teisės buvo panaikintos, jie turėjo 
pasitenkinti valstybės valdininkų pareigomis. Šis vasalų 
teisių virtimas valstybinėmis pareigomis įvairiose vals- 
tybėse vyko įvairiais būdais. Pavyzdžiui, Prancūzijoje 
kilmingieji baronai, kurie buvo provincijų gubernato- 
riai, galėję teisėtai pretenduoti į tokias pareigas ir 
panašiai kaip turkų pašos provincijų lėšomis išlaikė 
kariuomenę, kurią bet kada jie galėjo pakelti prieš 
karalių, buvo pažeminti iki dvarininkų, dvariškių, ir 
šitos vietos buvo pradėtos skirti kaip pareigos; arba 
kilmingieji buvo skiriami karininkais ir valstybės ar- 
mijos generolais. Šiuo požiūriu labai svarbią reikšmę 
turi nuolatinių armijų atsiradimas, nes monarchijai jos 
suteikia nepriklausomą jėgą: jos yra reikalingos tiek 
stiprinant centrą prieš pavaldžių individų sukilimus, 
tiek ginant valstybę nuo išorės priešų. Žinoma, mo- 
kesčiai dar nebuvo visuotiniai, bet susidarė iš daugy- 
bės rinkliavų, prievolių, muitų, be to, iš subsidijų bei 
įnašų, gaunamų iš luomų, kuriems už tai buvo duota 
apmokestinimo teisė, kaip, sakysim, šiuo metu daroma 
Vengrijoje. Ispanijoje riteriškoji dvasia reiškėsi labai 
gražiais ir kilniais pavidalais. Ši riteriškoji dvasia, šis 
riterių didingumas, nusmukęs iki tuščio pasipūtimo, ge- 
rai žinomas kaip vadinamoji ispaniškoji didybė (gran- 
dezza). Grandai neteko teisės turėti savo kariuomenės 
ir buvo nušalinti nuo vadovavimo armijai; praradę 
realią valdžią jie turėjo tenkintis tuščia garbe kaip 
privatūs asmenys. Tačiau labai svarbi priemonė, dėl 
kurios Ispanijoje sustiprėjo karaliaus valdžia, buvo in- 
kvizicija. Įsteigta tam, kad persekiotų besislapstančius 
žydus, maurus ir eretikus, ji greitai tapo politine jėga, 
nes pradėjo kovoti su valstybės priešais. Taip inkvizi- 
cija padėjo sustiprėti despotiškai karalių valdžiai: jai 
buvo pavaldūs net vyskupai ir arkivyskupai, ir ji galė- 
jo juos teisti. Tokiais atvejais dažnai būdavo koniis- 


kuojamas turtas, o tai viena iš labiausiai įprastų baus- 
mių, praturtindavusi valstybės iždą. Be to, inkvizicija 
teisdavo vos pradėjus įtarti, ir šitaip ji, įgavusi baisin- 
gą valdžią dvasininkijai, iš tikrųjų rėmėsi nacionaliniu 
išdidumu. Juk kiekvienas ispanas norėjo būti krikščio- 
niškojo kraujo, ir šitas išdidumas labai atitiko inkvizi- 
cijos ketinimus ir užmačias. Kai kurios ispanų monar- 
chijos provincijos, pavyzdžiui, Aragonija, dar turėjo 
daug išskirtinių teisių ir privilegijų, tačiau Ispanijos 
karaliai, pradedant Pilypu II, visas jas panaikino. 

Mes nueitume pernelyg toli, jeigu smulkiau nagri- 
nėtume aristokratijos slopinimo vyksmą atskirose ša- 
lyse. Kaip sakėme, svarbiausia, kad dinastų privatinės 
teisės buvo apribotos, o jų viešpatavimo teisės turėjo 
virsti pareigomis valstybei. Tuo buvo suinteresuoti tiek 
karalius, tiek liaudis. Galingieji baronai atrodė esą 
centras, ginantis laisvę, tačiau iš tikrųjų jie stengėsi 
apginti savo privilegijas nuo karaliaus valdžios ir 
nuo piliečių. Anglų baronai privertė karalių pasirašyti 
Didžiąją Chartiją (Magna Charta), tačiau piliečiai iš 
to nieko nelaimėjo, priešingai, jų padėtis nepakito. Len- 
kų laisvė taip pat buvo ne kas kita kaip baronų laisvė 
monarcho atžvilgiu, dėl to tauta buvo privesta iki nie- 
kingos absoliučios vergijos. Kai kalbama apie laisvę, 
visuomet reikia išsiaiškinti, ar iš tikrųjų neturima gal- 
voje privatinių interesų, Juk nors iš kilmingųjų buvo 
atimta suvereni valdžia, liaudis kentė jų priespaudą dėl 
baudžiavinės priklausomybės ir jurisdikcijos ir iš dalies 
visai neturėjo nuosavybės teisės, iš dalies negalėjo 
laisvai parduoti savo nuosavybės, nes buvo varžoma 
servitutų. Tiek valstybinė valdžia, tiek patys valdiniai 
buvo labai suinteresuoti visu tuo nusikratyti, kad jie 
kaip piliečiai iš tikrųjų būtų laisvi individai ir kad tai, 
ką galima būtų padaryti visuotiniam labui, būtų le- 
miama ne atsitiktinumo, o teisingumo. Paveldimoji 
aristokratija kaip tik dėl šio paveldimumo yra prie- 
šiška tiek valstybinei valdžiai, tiek individams. Ta- 
Čiau aristokratija privalo atlikti savo paskirtį — būti 
sosto atrama veikiant valstybės ir visuotinumo labui, 

o drauge būti piliečių laisvės ramsčiu. Saistančio centro 
pranašumas yra kaip tik tas, kad jis perima protingumo 
ir visuotinumo žinojimo ir veiklos jų labui funkcijas 
ir tas žinojimas bei toji veikla visuotinybės labui už- 
ima pozityvios asmeninės teisės vietą. Dabar šis po- 
Zityvus centras tapo pavaldus valstybės galvai, tačiau 
baudžiauninkai dar nebuvo išvaduoti. Tai įvyko vė- 
liau, kai įsiviešpatavo mintis, kas teisinga savyje ir 
sau. Tada karaliai, remdamiesi liaudimi, įveikė kastą, 
ginančią neteisingumą, tačiau ten, kur jie rėmėsi baro- 
nais arba kur pastarieji apgynė savo laisvę nuo kara- 
lių, išliko pozityvios teisės arba beteisiškumas. 

Dabar iš esmės susidaro valstybių sistema ir atsi- 
randa valstybių tarpusavio santykiai., Jos įsipainioja 
į įvairiausius tarpusavio karus; sustiprinę savo valdžią 
valstybėje karaliai sutelkia dėmesį į užsienio politiką, 
reikšdami įvairiausių pretenzijų. Karų tikslas dabar 
visų pirma yra užkariavimai. Tokių užkariavimų objek- 
tas buvo visų pirma Italija, tapusi iš pradžių prancūzų, 
ispanų, o vėliau austrų grobiu. Absoliuti izoliacija ir 
susiskaldymas apskritai visada buvo pagrindinis Itali- 
jos gyventojų bruožas tiek senovėje, tiek naujaisiais 
laikais. Individualistinis užsispyrimas buvo prievarta 
palaužias romėnų viešpatavimo, tačiau kai šitie saitai 
buvo perpjauti, vėl prasiveržė pirmapradis charakte- 
ris. Vėliau italai, tarsi rasdami čia vienybę, įveikę 
baisingiausią, į visokiausius nusikaltimus išsigimusį 
egoizmą, pradėjo mėgautis dailiausiais menais: taigi 
kultūros, egoizmo švelnėjimo padarinys buvo tik gro- 
žis, o ne protingumas, ne aukščiausioji minties vienybė. 
Todėl net poezijoje ir dainavime italų prigimtis reiš- 
kiasi kitaip negu mūsų. Italai iš prigimties yra impro- 
vizatoriai, visiškai atsiduodaniys menui ir džiaugsmin- 
gam malonumui. Tokiai į meną linkusiai prigimčiai 
valstybė turi būti atsitiktinis dalykas. Tačiau ir tie ka- 
rai, kurie kilo Vokietijos iniciatyva, neteikė jai didelės 
garbės: ji prarado Burgundiją, Lotaringiją, Elzasą ir 
kitas sritis. Iš šių karų tarp valstybių atsirado bendrų 
interesų, ir bendras tikslas buvo išsaugoti ypatingumą, 

atskirų valstybių savarankiškumą arba politinę pusiaus- 
vyrą. Šitaip pasireiškė labai realus interesas, t. y. at- 
skiras valstybes apginti nuo užkariavimo. Valstybių 
sąjunga, kaip priemonė pavienes valstybes apsaugoti 
nuo galingiausių valstybių prievartos, pusiausvyros sie- 
kis, pakeitė ankstesnį visuotinį krikščioniškojo pasau- 
lio, kurio centras buvo popiežius, tikslą. Su šiuo nauju 
tikslu neišvengiamai turėjo būti susijęs toks diplomati- 
nis santykis, kai tolimiausieji valstybių sistemos nariai 
turėjo rūpintis tuo, kas nutikdavo kokiai nors vienai 
valstybei. Italijoje diplomatinė politika buvo ištobulin- 
ta nepaprastai rafinuotai ir iš ten perimta Europos. At- 
rodė, kai kurie valdovai vienas po kito bandė pažeisti 
europietiškąją pusiausvyrą. Dar pradedant formuotis 
valstybių sistemai, Karolis V siekė pasaulinės monar- 
chijos, nes jis kartu buvo Vokietijos imperatorius ir 
Ispanijos karalius: jam priklausė Nyderlandai ir Itali- 
ja, į jo rankas suplaukdavo visi Amerikos turtai. Ta- 
čiau turėdamas tokią milžinišką galybę, kuri, kaip at- 
sitiktinai įgyta privatinė nuosavybė, buvo sukaupta per 
sėkmingas ir gudrias kombinacijas, be viso kito, per 
santuokas, stokojo tikro vidinio ryšio, jis nieko negalė- 
jo padaryti kovodamas su Prancūzija ir net su vokiečių 
kunigaikščiais, ir Saksonijos Moricas privertė jį pasira- 
šyti taikos sutartį. Visą savo gyvenimą jis slopino ne- 
ramumus, iškildavusius visose jo valstybės dalyse, ir 
kariavo su išorės priešais. Tokia pat per didelė galybė 
Europai grėsė iš Liudviko XIV pusės. Nuslopinus vals- 
tybėje kilminguosius — šį slopinimą užbaigė Rišeljė 
ir Mazarinis — jis tapo neribotu valdovu; be to, Pran- 
cūzija suvokė savo dvasinį pranašumą, nes likusią 
Europą ji pralenkė savo kultūra. Liudviko pretenzijos 
buvo paremtos ne tiek jo galybe, kaip Karolio V, kiek 
jo tautos kultūringumu, kuris tuo metu visur buvo 
perimamas kartu su prancūzų kalba ir kėlė susižavėji- 
mą; taigi šios pretenzijos turėjo kilnesnį pateisinimą 
negu Karolio V siekiai. Tačiau kaip didžiulės Pilypo 
II karinės jėgos buvo sumuštos besipriešinančių olan- 
dų, taip ir pretenzingus Liudviko planus sužlugdė ta 

pati herojiška tauta. Tokia pat išskirtinė, grėsminga 
figūra buvo Karolis XII: bet visos jo pretenzijos buvo 
avantiūristiško pobūdžio ir jis turėjo menkesnę para- 
mą šalies viduje. Per visas šias audras tautos apgynė 
savo individualumą ir savarankiškumą. 

Bendras Europos valstybių užsienio politikos inte- 
resas buvo kova su turkais, su šia baisia jėga,-grėsusia 
Europą užlieti iš Rytų. Tada jie buvo dar visiškai 
sveika, galinga tauta, kurios galybė buvo pagrįsta už- 
kariavimais ir kuri todėl nuolat kariaudavo ir sudary- 
davo tik paliaubas. Užkariautos žemės, kaip ir frankų 
valstybėje, buvo išdalijamos kariams ir tapdavo jų 
asmenine, o ne paveldima nuosavybe; kai vėliau jsi- 
galėjo paveldėjimas, tautos galybė buvo palaužta. Os- 
manų galybės pagrindas — janyčarai — europiečiams 
kėlė siaubą. Jie kasmet buvo renkami iš gražių ir tvir- 
tų krikščionių berniukų, daugiausia iš graikų paval- 
dinių tarpo, buvo griežtai auklėjami islamo dvasia ir 
nuo jaunų dienų mokomi valdyti ginklą; būdami be tė- 
vų, be brolių ir seserų, be žmonų, jie tarsi kokie vie- 
nuoliai buvo visiškai nepriklausoma ir grėsminga jė- 
ga. Visos valstybės Europos Rytuose — Austrija, Veng- 
rija, Venecija ir Lenkija turėjo kariauti su turkais. 
Mūšis prie Lepanto išgelbėjo Italiją, o gal ir visą Euro- 
pą nuo barbarų antplūdžio. 

Tačiau ypač svarbus reformacijos padarinys buvo 
protestantų bažnyčios kova už politinę egzistenciją. 
Protestantų bažnyčia, tokia, kokia ji buvo, tiesiogiai 
ir per daug kišdavosi į pasaulietinius reikalus, todėl 
ji negalėjo nesukelti pasaulietinių kivirčų ir politinių 
konfliktų dėl politinės valdžios. Katalikų valdovų val- 
diniai tampa protestantais, reiškia pretenzijas į bažny- 
čios turtą, pakeičia valdymo pobūdį ir vengia tokių 
kulto elementų, kurie duoda pajamų (jura stolae). Be 
to, katalikų vyriausybė buvo įpareigota būti bažnyčiai 
brachium seculare; pavyzdžiui, inkvizicija niekada ne- 
nubaudė nė vieno žmogaus, o tik tarsi koks prisieku- 
siųjų teismas paskelbdavo jį eretikų, po to jis buvo 
baudžiamas pagal pilietinius įstatymus, Be to, atsiras- 


davo daug dingsčių susidūrimams ir trinčiai per pro- 
cesijas ir šventes, gatvėmis nešant monstranciją, pa- 
liekant vienuolynus ir t. t. Būdavo ir tokių atsitikimų, 
kai, pavyzdžiui, Kelno arkivyskupas panoro savo arki- 
vyskupiją padaryti pasaulietine savo ir savo šeimos 
kunigaikštyste. Dvasininkai įtikinėdavo katalikiškuo- 
sius valdovus, kad jų sąžinės reikalas yra ankstesnes 
bažnyčios valdas išplėšti iš eretikų rankų. Tačiau Vo- 
kietijoje susiklostė protestantizmui palankios aplinky- 
bės, nes ankstesnieji imperiniai lenai virto kunigaikš- 
tystėmis. Tačiau tokiose šalyse kaip Austrija protes- 
tantai arba negaudavo iš valdovų paramos, arba buvo 
laikomi priešais, o Prancūzijoje jie turėjo išsiprašyti 
tvirtoves, kad galėtų saugiai išpažinti savo religiją. Be 
karų protestantai negalėjo užsitarnauti savo egzisten- 
cijos, nes reikalas lietė ne sąžinę, o valdas, kurias 
pasisavino valdovai ir privatūs asmenys, pažeisdami 
bažnyčios teises, kuri reikalavo jas sugrąžinti. Prasi- 
dėjo absoliutus nepasitikėjimas, nes jo pagrindas buvo 
religinės sąžinės nepatiklumas. Protestantai kunigaikš- 
Čiai ir protestantų miestai sudarė silpną sąjungą ir dar 
silpniau gynėsi. Jiems pralaimėjus kurfiurstas Sakso- 
nijos Moricas visai netikėtu avantiūristišku smūgiu 
pasiekė dviprasmišką susitaikymą, nepalietusį likusios 
gilios neapykantos. Teko ryžtingai kovoti toliau. Tai 
įvyko Trisdešimtmečio karo metu, kuriame laisvę gynė 
iš pradžių Danija, po to Švedija. Pirmoji netrukus bu- 
vo priversta pasitraukti iš kovos lauko, o pastaroji, 
vadovaujama šlovingojo šiaurės herojaus Gustavo 
Adolfo, suvaidino tuo didingesnį vaidmenį, kad ji vie- 
na, be Vokietijos protestantiškųjų sluoksnių pagalbos, 
pradėjo karą su milžiniškomis katalikų jėgomis. Tada 
visos Europos valstybės, nors būta nedidelių išimčių, 
tarsi sugrįždamos prie savo ištakų, užgriuvo Vokieti- 
ją, kur turėjo būti apginta teisė į religinį nuoširdumą 
ir vidinį išskirtinumą. Nesuradus naujų idėjų, naujų 
principų, kova baigiasi visuotiniu nuovargiu, visišku 
nuniokojimu, išsekinusiu visas jėgas. Visa buvo palikta 

savieigai, išliko partijos, kurios rėmėsi išorine jėga. 
Padariniai turėjo politinį pobūdį. 

Anglijos protestantų bažnyčia, norėdama įsitvirtin- 
ti, taip pat turėjo kariauti: buvo kovojama su kara- 
liais, kurie buvo slapti katalikų bažnyčios šalininkai, 
nes joje rado ginamą absoliučios savivalės principą. 
Prieš absoliučią valdžią, kurią turėdami karaliai pri- 
valėjo atsakyti tik prieš Dievą (t. y. dvasininką), sukilo 
fanatizuota liaudis ir, priešingai išorinei katalikybei, 
vyravusiai puritonizme, ji pasiekė vidinės įtampos apo- 
gėjų, kuris, reikšdamasis objektyviajame pasaulyje, 
virto fanatizmu arba atrodė juokingas. Šitie fanatikai, 
kaip ir Miunsterio fanatikai, norėjo valdyti valstybę 
remdamiesi tiesiogine Dievo baime, taip pat fanatizuoti 
kareiviai, melsdamiesi karo lauke, turėjo kovoti už 
savo reikalą. Tačiau jėga atsiduria karvedžio rankose, 
todėl jis užgrobia ir valstybinę valdžią; juk valstybė 
turi būti valdoma; ir Kromvelis žinojo, kas yra valdy- 
mas. Taigi jis pasidarė valdovu ir išvaikė tą besimel- 
džiantį parlamentą. Tačiau su jo mirtimi išnyko ir jo 
teisė, todėl senoji dinastija vėl pradėjo viešpatauti. 
Reikia pasakyti, kad valdovams katalikų religija giria- 
ma kaip priemonė, užtikrinanti vyriausybės saugumą, 
o tai ypač akivaizdu tuo atveju, kai su vyriausybe su- 
sijusi inkvizicija, nes pastaroji yra vyriausybės ginklas. 
Tačiau šis užtikrinimas pasireiškia vergišku religiniu 
klusnumu ir egzistuoja tik tada, kai valstybinė santvar- 
ka ir visa valstybinė teisė dar grindžiamos pozityvia 
nuosavybe, bet jeigu valstybinė santvarka ir įstaty- 
mai turi būti pagrįsti tikrai amžina teise, saugumą už- 
tikrina tik protestantų religija, kurios principas užtik- 
rina ir subjektyvią proto laisvę. Prieš katalikiškąjį 
principą ypač kovojo dar ispanų pavergti olandai. Bel- 
gija dar liko ištikima katalikų religijai ir valdoma is- 
panų; priešingai, šiaurinė dalis, Olandija, didvyriškai 
kovojo su savo prispaudėjais. Amatininkų klasė, gil- 
dijos ir šaulių bendrijos įsteigė miliciją ir su herojų 
narsa įveikė tuo metu išgarsėjusią ispanų pėstininkiją. 

452 Kaip šveicarai valstiečiai atrėmė riterių antpuolius, taip 


čia amatininkų miestai atlaikė drausmingos armijos 
puolimą. Tuo pat metu olandų pajūrio miestai apgink- 
lavo laivynus ir atėmė iš Ispanijos dalį kolonijų, iš 
kurių į šią šalį suplaukdavo visokiausių turtų. Kaip 
Olandija išsikovojo nepriklausomybę protestantiškojo 
principo dėka, taip Lenkija ją prarado, kai tik panoro 
nuslopinti tą patį principą, kurio reiškėjai buvo laikomi 
disidentais. Po Vestfalio taikos — didžiausiai katalikų 
bažnyčios gėdai ir pažeminimui — protestantų bažny- 
čia buvo pripažinta savarankiška. Ši taika dažnai buvo 
laikoma Vokietijos pralaimėjimu, nes ji nulėmė Vokie- 
tijos politinę santvarką. Tačiau iš tikrųjų ši santvarka 
buvo įtvirtinimas privatinių teisių tų žemių, į kurias 
Vokietija suskilo. Apie valstybės tikslus nebuvo gal- 
vojania ir nebuvo turima apie juos jokio supratimo. 
Pakanka perskaityti „Hippolytus a lapide” (knygą, pa- 
rašytą prieš sudarant taikos sutartį ir padariusią didelę 
įtaką imperiniams santykiams), kad suprastum, kokia 
buvo ta vokiškoji laisvė, kurios vaizdinys viešpatavo 
to meto protams. Šioje taikos sutartyje suformuluotas 
absoliutus partikuliarizmo tikslas ir visi santykiai api- 
brėžti kaip pavaldūs privatinei teisei; tai yra įteisinta 
anarchija, kokios dar nematė pasaulis, t. y. nustatyta, 
jog imperija turinti būti vieninga visuma, viena valsty- 
bė ir kad tuo pačiu metu visi santykiai vis dėlto 1e- 
miami privatinės teisės, todėl sankcionuojamas ir už- 
tikrinamas atskirų dalių interesas veikti prieš visumos 
interesus arba nedaryti to, ko reikalauja visumos inte- 
resas, ir net to, kas nustatyta įstatymiškai. Tuojau pat 
po šio nutarimo išaiškėjo, kad iš tikrųjų buvo Vokie- 
tijos imperija kaip valstybė kitų valstybių atžvilgiu: 
ji gėdingai kariavo su turkais, nuo kurių lenkams teko 
gelbėti Vieną. Dar gėdingesnis buvo Vokietijos im- 
perijos santykis su Prancūzija, kuri taikos metu pa- 
prasčiausiai užgrobė laisvuosius miestus, Vokietijos 
bastionus ir klestinčias provincijas ir be jokio vargo 
jas išlaikė savo valdžioje. 

Ši valstybinė santvarka, padariusi galą Vokietijai 
kaip imperijai, daugiausia buvo Rišeljė darbas; nors 

jis ir buvo Romos kardinolas, jo dėka Vokietijoje iš- 
saugota religinė laisvė. Savo valdomos valstybės labui 
Rišeljė viską darė priešingai negu jos priešams; juos 
jis pasmerkė politiniam bejėgiškumui, apgynęs atskirų 
jų dalių politinį savarankiškumą, 0 savo valstybėje slo- 
pino protestantų partijos savarankiškumą, ir dėl to jį 
ištiko daugelio didžių valstybės vyrų likimas: jis bu- 
vo prakeiktas bendrapiliečių, o priešai reikalą, kuriuo 
remdamasis jis juos sužlugdė, laikė švenčiausiu savo 
troškimų, savo teisių ir savo laisvės tikslu. 

Taigi kovos rezultatas buvo pasiektas jėga, ir nuo 
to laiko politiškai įgyvendintas įvairių religinių parti- 
jų egzistavimas; šios partijos egzistavo kaip politinės 
valstybės ir buvo grindžiamos pozityviais valstybiniais 
ar privatiniais teisiniais santykiais. 

Bet vėliau protestantų bažnyčia išplėtė ir įtvirtino 
garantuotą politinę egzistenciją taip, kad viena iš jai 
priklausančių valstybių tapo savarankiška europinio 
masto jėga. Ši jėga turėjo atsirasti kartu su protestan- 
tizmu: tai Prūsija, kuri, iškilusi XVII amžiaus pabai- 
goje, Frydricho Didžiojo asmenyje rado tokį žmogų, 
kuris jeigu ir neįkūrė jos, tai ją sustiprino, ir Septy- 
nerių metų kare ji atlaikė kovą už šį sustiprėjimą. 
Frydrichas II įrodė savo valstybės savarankiškumą, nes 
jis atsilaikė beveik prieš visos Europos jėgas, prieš jos 
svarbiausių valstybių sąjungą. Jis pasireiškė kaip 
protestantizmo herojus ne tik asmeniškai kaip Gusta- 
vas Adolfas, bet ir kaip valstybės karalius. Nors Sep- 
tynerių metų karas pats savaime nebuvo religinis, galų 
gale jis pasirodė kaip tik toks tiek kareivių, tiek 
valstybių požiūriu. Popiežius pašventino feldmaršalo 
Dauno špagą, ir pagrindinis valstybių koalicijos tiks- 
las buvo sutriuškinti prūsų valstybę kaip protestantų 
bažnyčios prieglobstį. Tačiau Frydrichas Didysis ne tik 
pavertė Prūsiją, protestantiškąją valstybę, viena ga- 
lingiausių Europos valstybių, jis buvo ir karalius filo- 
sofas —tai visai unikalus ir išskirtinis naujųjų laikų 
reiškinys. Anglijos karaliai, kovodami už absoliutizmo 
principą, buvo apsukrūs teologai; priešingai, Frydrichas 


suvokė pasaulietinę protestantiškojo principo pusę, ir 
nemėgdamas religinių ginčų jis nestodavo vienos ar 
kitos religinės nuomonės pusėn; jis suvokė visuotiny- 
bę, kuri yra tai, kas giliausia dvasioje, ir tai, kuo 
reiškiasi save suvokianti mąstymo jėga. 


Trečias skirsnis 


ŠVIETIMAS IR REVOLIUCIJA 


Protestantų religijoje vidinio pasaulio principas 


susiformavo kartu su religiniu išsivadavimu ir pasiten- 
kinimu, o kartu su juo atsirado tikėjimas, jog vidinis 
pasaulis yra blogis ir jog pasaulietinis pradas yra di- 
delė jėga. Ir katalikų bažnyčioje jėzuitiškoji kazuistika 
išsamiai ir priekabiai, kaip kadaise scholastinė teolo- 
gija, užsiiminėjo begaliniais vidinės valios prigimties 
ir jos motyvų tyrinėjimais. Šioje dialektikoje, kurioje 
visa, kas konkretu, prarado bet kokį pastovumą, nes 
blogis buvo paverstas gėriu, O gėris — blogiu, galų 
gale nebeliko nieko, išskyrus grynąją pačio vidinio 
pasaulio veiklą, dvasios abstrakciją, t. y. mąstymą. 
Mąstymas viską nagrinėja visuotinybės pavidalu ir 
todėl yra visuotinybės veikla ir kūrimas. Ankstyvesnė- 
je scholastinėje teologijoje tikrasis turinys, bažnyčios 
mokslas, liko lyg ir anapusiškas; ir protestantiškoje 
teologijoje dvasia liko susijusi su anapusiškumu, nes 
vienoje pusėje lieka žmogaus valia ir dvasia, Aš pats, 
kitoje pusėje — Dievo malonė, šventoji dvasia ir kartu 
blogis — šėtonas. Tačiau mąstyme savastis atsiveria 
sau pačiai (das Selbst), jos turinys, jos objektas taip 
pat yra jai absoliučiai imanentiški, nes mąstydamas 
aš privalau objektą paversti visuotiniu. O tai yra 
absoliuti laisvė, nes grynasis Aš, kaip ir grynoji švie- 
sa, yra absoliučiai imanentiškas sau pačiam ir todėl 
jam nebebaisu tai, kas yra nuo jo skirtinga, ar tai bū- 
tų juslinis, ar dvasinis dalykas, nes jam atsiverdamas 
jis yra laisvas savyje, ir save jam priešindamas jis 
lieka laisvas. Praktinis interesas naudoja objektus, 

juos sunaudoja; teorinis interesas į juos žvelgia būda- 
mas tikras, kad patys savaime jie nuo jo niekuo ne- 
siskiria. Taigi, vidinio pasaulic apogėjus yra mąsty- 
mas. Žmogus nėra laisvas, jeigu jis nemąsto, nes 
tada jis įeina į santykį su kuo nors kitu. Šitas kito su- 
vokimas, šitas jo perėmimas su didžiausiu vidiniu tik- 
rumu yra tiesioginis susitaikymas: mąstymo vienybė 
su kitabūtimi yra akivaizdi, nes protas yra tiek są- 
monės, tiek išorinio, gamtinio prado substancinis pa- 
grindas. Tokiu būdu ir tai, kas yra priešais, jau nėra 
anapus ir neturi kitokios substancinės prigimties. 
Dabar mąstymas yra pakopa, kurią pasiekė dvasia. 
Jame glūdi susitaikymas gryniausiu pavidalu, nes jis 
kelia reikalavimą, kad išorybė būtų tokia pat protin- 
ga kaip ir subjektas. Dvasia pripažįsta, kad gamtoje, 
pasaulyje taip pat turi glūdėti protas, nes Dievas juos 
sukūrė protingus. Dabar atsiranda visuotinis intere- 
sas stebėti ir nagrinėti tiesiogiai atsiveriantį pasaulį. 
Gamtoje visuotiniai yra rūšys, giminės, jėga, sunkis, re- 
dukuojamas į jo apraiškas ir t. t. Taip patyrimas tapo 
mokslu apie pasaulį, nes patyrimas, viena, yra suvoki- 
nys, be to, dėsnio, vidinės pusės, jėgos atradimas, nes 
esamybę jis orientuoja į tai, kas joje yra paprasta. 
Mąstymo savivoka nuo viską užtemdančios mąstymo 
sofistikos pirmąkart atskyrė Dekartas. Kaip grynos 
germanų tautos atskleidė dvasios principą, taip romanų 
tautos pirmąkart suvokė abstrakciją, kuri siejasi su 
minėtu vidiniu jų charakterio susidvejinimu. Todėl to- 
se šalyse, taip pat protestantiškoje Anglijoje ir Italijo- 
je labai sparčiai pradėjo augti mokslas. Žmonėms at- 
rodė, kad Dievas tik dabar sukūrė Saulę, Mėnulį, 
žvaigždes, augalus ir gyvūnus, kad tik dabar buvo 
nustatyti dėsniai, nes visu tuo Žmonės susidomėjo tik 
dabar, kai minėtame prote jie atpažino savo protą. 
Žmogaus akis tapo įžvalgi, jo juslės sujaudintos, mąs- 
tymas darbštus ir viską stengėsi paaiškinti, Gamtos 
dėsniai buvo priešpriešinti baisingiems to meto prie- 
tarams ir visiems vaizdiniams apie svetimas galingas 
455 jėgas, kurias buvo galima nugalėti tik magija. Žmonės, 


o ir katalikai ne mažiau kaip protestantai, visur kalbė- 
jo: išorybė, su kuria bažnyčia nori susieti aukštesnį 
pradą, yra kaip tik išorybė: ostija yra tik tešla, relik- 
vijos — tik kaulai. Tikėjimui autoritetu buvo prieš- 
priešinama subjekto autonomija, kurią jis pasiekia 
pais, ir gamtos dėsniai buvo pripažinti vieninteliu ry- 
šiu tarp išorinių dalykų. Taip buvo pradėta prieštarauti 
visokiems stebuklams, nes gamta yra žinomų ir pažin- 
tų dėsnių sistema; jie yra imanentiški žmogui, ir ap- 
skritai galioja tik tai, kas jam yra imanentiška; pažin- 
damas gamtą jis tampa laisvas. Po to mąstymas nu- 
krypo ir į dvasinę pusę: buvo suvokta, kad teisės ir 
dorovės pagrindas yra žmogaus valia, o anksčiau jie 
buvo nustatomi išoriškai kaip Dievo įsakymas, užrašy- 
tas Senajame ir Naujajame Testamente, arba egzistavo 
"senuose pergamentuose arba tiaktatuose išskirtinės 
teisės pavidalu, kaip privilegijos. Empiriškai, remian- 
tis patyrimu buvo stebima, ką tautos laiko teisėtu 
viena kitos atžvilgiu (Grocijus); tada tiek pilietinės, 
tiek valstybinės teisės ištakų buvo pradėta ieškoti 
žmonių polinkiuose, kuriuos į jų širdis įdiegė gamta, 
pavyzdžiui, polinkyje į socialumą (taip į šituos daly- 
kus žiūrėjo Ciceronas), be to, piliečių asmens ir nuo- 
savybės saugumo, visuotinio gėrio, valstybinio tikslin- 
gumo principuose. Remiantis šiais principais, viena 
vertus, buvo despotiškai negerbiamos privatinės teisės, 
bet, kita vertus, buvo įgyvendinami visuotiniai valsty- 
biniai tikslai, priešingi pozityviajai teisei. Frydrichą II 
galima vadinti regentu, kuriam valdant iš tikrųjų pra- 
sideda nauja epocha, realus valstybinis interesas tam- 
pa visuotinis ir pripažįstamas absoliučiai teisėtu. Fryd- 
richas II turi būti ypač vertinamas dėl to, kad mintimi 
jis suvokė visuotinį valstybės tikslą ir pirmasis iš 
valdovų gynė visuotinybę valstybės pavidalu, o atski- 
rybę, jeigu ji prieštaraudavo valstybės tikslams, pa- 
šalindavo. Jo nemirtingas kūrinys — mūsų įstatymų 
kodeksas, pilietinė teisė. Jis buvo unikalus pavyzdys, 
kaip tėviškai ir energingai reikia rūpintis savo namų 
židinio ir savo valdinių gerove ir valdymu. 

Visuotiniai apibrėžimai, pagrįsti šviesia sąmonė, 
gamtos dėsniai ir turinys viso to, kas yra teisinga ir 
gera, buvo pavadinti protu. Švietimu buvo pavadintas 
šių dėsnių pripažinimas. Iš Prancūzijos jis prasiskver- 
bė į Vokietiją ir atvėrė naujų vaizdinių pasaulį. Dabar, 
priešingai bet kokiam religinio tikėjimo autoritetui, ab- 
soliučiu teisės, ypač valstybinės, pozityviųjų dėsnių 
kriterijumi buvo laisvos ir gyvos dvasios turinio įžval- 
ga. Liuteris pasiekė dvasios laisvę ir konkretų susitai- 
kymą: jis pergalingai konstatavo, jog tai, kas yra 
amžinoji žmogaus paskirtis, turi skleistis jame pačia- 
me. Tačiau viso to, kas turi skleistis jame pačiame ir 
kokia tiesa jame privalo gyvuoti, turinį Liuteris suvo- 
kė kaip kažką duotą, atvertą religijos. Dabar buvo iš- 
keltas principas, kad šis turinys yra tarsi akivaizdus, 
tai, kuo aš galiu įsitikinti pats, ir kad viskas turi būti 
traktuojama kaip šis vidinis pagrindas. 

Iš pradžių šis mąstymo principas formuluojamas 
kaip visuotinis ir abstraktus, ir jis grindžiamas prieš- 
taravimo ir tapatybės principu. Todėl turinys suvokia- 
mas kaip baigtinis: šitaip švietimas iš visų žmogiškųjų 
ir dieviškųjų dalykų išstūmė bet kokį spekuliatyvumą. 
Jeigu be galo svarbu, kad įvairoviškas turinys būtų 
traktuojamas kaip paprastas apibrėžtumas, visuotiny- 
bės forma, tada gyvoji dvasia, konkreti siela nebepa- 
sitenkina šituo vis dar abstrakčiu principu. 

Nuo šio formalaus absoliutaus principo mes perei- 
name prie paskutinės istorijos stadijos, prie mūsų pa- 
saulio, prie mūsų dienų. 

Pasaulietinis pradas yra akivaizdžiai egzistuojanti 
dvasios karalystė, save įgyvendinanti valios karalystė. 
Pojūtis, juslumas, polinkiai taip pat yra vidinio pasau- 
lio realizacijos būdai, tačiau laikini ir daliniai, nes jie 
sudaro kintantį valios turinį. Tačiau tai, kas teisinga 
ir doroviška, priklauso esmingajai, savyje egzistuojan- 
čiai, visuotinei valiai; o kad žinotume, kas iš tikrųjų 
teisinga, reikia atitolti nuo polinkio, instinkto, troški- 
mo kaip nuo dalinio; taigi reikia žinoti, kas yra va- 
lia pati savaime. Juk polinkiai, per kuriuos pasireiškia 


geranoriškumas, noras padėti, noras bendrauti lieka 
polinkiais, kuriems priešiški įvairiausi kiti polinkiai. 
Iš visų tų ypatingybių ir prieštaravimų turi būti išskir- 
ta tai, kas yra valia pati savaime. Tada lieka abstrakti 
valia kaip valia. Valia laisva, kol ji geidžia ne ko 
nors kito, išoriško, svetimo, nes tada ji būtų priklau- 
soma, O tik savęs — valios. Absoliuti valia yra troški- 
mas būti laisvai. Savęs trokštanti valia yra visokerio- 
pos teisės, visokeriopo įsipareigojimo, taigi ir visų 
juridinių įstatymų, įpareigojančių įsakų ir uždėtų pa- 
reigų, pagrindas. Pati valios laisvė yra bet kokios 
teisės principas ir substancinis pagrindas, ji yra pati 
savyje ir sau amžina teisė ir aukščiausia teisė palyginti 
su ja kitas, dalines teises; ji yra net tai, kas žmogui 
padeda tapti žmogumi, t. y. dvasios pamatinis princi- 
pas. Tačiau toliau iškyla klausimas, kaip valia tampa 
apibrėžta? Juk jeigu ji trokšta savęs, ji yra tapatus 
santykis su savimi, tačiau ji trokšta ir atskirybės: Ži- 
noma, kad egzistuoja skirtingos pareigos ir teisės, 
Reikalaujama tam tikro turinio, valios apibrėžtumo; 
juk grynoji valia yra pati sau objektas ir pati sau 
turinys, kurio nėra. Tokiu bendru pavidalu ji yra tik 
formali valia. Tačiau čia ne vieta aiškinti, kaip nuo 
šitos paprastos valios buvo spekuliatyviai pereita prie 
laisvės apibrėžimo, o sykiu ir prie teisių ir pareigų. 
Čia galima tik pasakyti, jog tas pats principas Vokie- 
tijoje buvo teoriškai iškeltas Kanto filosofijoje. Juk 
pagal šią filosofiją paprasta savimonės vienybė, Aš, 
nepalaužiama, absoliučiai autonomiška laisvė ir visų 
visuotinių, t. y. mąstymo apibrėžimų, šaltinis yra teo- 
rinis protas, kaip praktinis protas, kaip laisva grynoji 
valia yra visų praktinių apibrėžčių aukščiausioji instan- 
cija. Tr valios protas yra sugebėjimas laikytis gryno- 
sios laisvės būsenoje, bet kokioje atskirybėje trokšti 
tik jos, teisės trokšti tik dėl pačios teisės, pareigos — 
dėl pačios pareigos. Vokiečiams visa tai liko tik rami 
teorija, o prancūzai panoro tai įgyvendinti praktikoje, 
Taip iškyla du klausimai: kodėl šis laisvės principas 

liko tik formalus ir kodėl tik prancūzai, o ne vokiečiai, 
ėmėsi jį įgyvendinti. 

Fo:malus principas, žinoma, buvo papildytas turi- 
ningesnėmis kategorijomis: taigi visų pirma visuome- 
nės ir kitomis, kurios visuomenei naudingos. Tačiau 
visuomenės tikslas pats yra politinis tikslas, t. y. vals- 
tybinis tikslas (žr. Droits de l'homme et du citoyen 
1791), t. y. išsaugoti prigimtines teises; tačiau prigim- 
tinė teisė yra laisvė, o tolimesnė jos apibrėžtis yra 
teisinė lygybė prieš įstatymą. Šios apibrėžtys tiesio- 
giai tarpusavyje susijusios, nes lygybė egzistuoja tik 
sulyginus daugumą, tačiau ši dauguma yra kaip tik 
žmonės, kurių pagrindinė apibrėžtis yra ta pati — 
laisvė. Šis principas lieka formalus, nes jis iškilo iš 
abstraktaus mąstymo, intelekto, o tas abstraktus mąs- 
tymas visų pirma yra grynojo proto savimonė ir yra 
tiesiogiai abstraktus. Jis dar nieko iš savęs neišplėto- 
ja, nes jis dar priešpriešina save religijai apskritai, 
konkrečiam absoliučiam turiniui. 

Kalbant kitu klausimu — kodėl prancūzai nedelsda- 
mi perėjo nuo teorijos prie praktikos, nors vokiečiai 
pasitenkino teorine abstrakcija, galima pasakyti taip: 
prancūzai — karštakošiai (ils ont la tête près du 
bonnet); tačiau priežastis glūdi giliau. Formaliam filo- 
sofiniam principui Vokietijoje priešpriešiais stovi 
konkretus pasaulis ir tikrovė, kur patenkintas vidinis 
dvasios poreikis ir nuraminta sąžinė. Juk, viena, pats 
protestantiškas pasaulis mąstymu pasiekė absoliučiai 
aukščiausios savimonės suvokimą, kita vertus, protes- 
tantizmas randa nusiraminimą dorovinės ir teisinės 
tikrovės atžvilgiu įsitikinime, kuris pats, sutapdamas 
su religija, yra viso privatinės teisės ir valstybinės 
santvarkos teisinio turinio šaltinis. Vokietijoje švieti- 
mas buvo teologijos pusėje; Prancūzijoje jis tuojau 
pat sukilo prieš bažnyčią. Vokietijoje visi pasaulieti- 
niai reikalai pagerėjo dėl reformacijos: tokie pražūtingi 
institutai kaip nesituokimas, skurdas ir tingumas buvo 

turto ir jokios prievartos, nukreiptos prieš dorovę, 
kuri yra ydų šaltinis ir priežastis; nebuvo ir tos neap- 
sakomos neteisybės, kuri atsiranda, kai bažnytinė val- 
džia kišasi į pasaulietinę teisę, nebebuvo ir kitos ne- 
teisybės — pašventinto karalių legitimizmo, t. y. val- 
dovų savivalės, kuri, kaip buvo sakoma, esanti die- 
viška, šventa, nes tai pateptųjų savivalė, tačiau jų va- 
lia pripažįstama gerbtina tik iki to laiko, kol ji išmin- 
tingai siekia visumos teisėtumo, teisingumo ir gėrio. 
Vadinasi, mąstymo principas jau buvo didele dalimi 
patenkintas, ir protestantų pasaulis suvokė, kad anks- 
čiau minėtame susitaikyme glūdi principas, iš kurio 
kyla tolimesnė teisės sklaida. 

Abstrakcijos suformuota intelektinė sąmonė religiją 
gali palikti nuošalyje, tačiau religija yra bendroji for- 
ma, kuria tiesa pasirodo neabstrakčiai sąmonei. Pro- 
testantų religija neleidžia atsirasti dvejopai sąžinei, o 
katalikų pasaulyje vienoje pusėje atsiduria šventumas, 
o kitoje pusėje — abstrakcija, priešiška religijai, t. y. 
prietarui ir jo tiesai. Dabar ši formali, nuosava valia 
padaroma pagrindu: teisė visuomenėje yra tai, ko rei- 
kalauja įstatymas, ir valia egzistuoja kaip išskirtinė 
valia; tai reiškia, kad valstybė kaip daugelio pavienių 
asmenų agregatas nėra savyje ir Sau substancinė vie- 
nybė ir nėra teisės savyje ir sau tiesa, prie kurios turi 
prisiderinti pavienių asmenų valia, kad ji būtų tik- 
ra ir laisva valia, tačiau dabar išeities tašku laikomi 
valios atomai ir kiekviena valia tiesiogiai laikoma ab- 
soliučia. 

Šitaip valstybei randama mąstymo nustatytas prin- 
cipas, kuris dabar jau nėra nei tariamas principas, kaip, 
pvz., polinkis į visuomeninį gyvenimą, nuosavybės sau- 
gumo poreikis ir t. t, nei dievobaimingumo principas 
kaip dieviškas vyresnybės potvarkis; dabar tai yra tik- 
rumo, tapataus meno savimonei, principas, dar nesu- 
tampantis su tiesos principu, nuo kurio jį, žinoma, rei- 
kia skirti. Tai yra nepaprastai reikšmingas atradimas, 
liečiantis vidinį pasaulį ir laisvę. Iš esmės pagrindas 
dabar yra dvasinio prado suvokimas, ir dėl to pradę- 


da viešpatauti filosofija, Buvo sakoma, jog Prancūzijos 
revoliucijos pradžia buvo filosofija, ir ne be pagrindo 
filosofija buvo vadinama pasaulietinę išmintimi, nes ji 
yra ne tik tiesa savyje ir sau kaip grynoji esmė, bet 
ir pasaulyje gyvuojanti tiesa. Todėl nedera prieštarau- 
ti teiginiui, kad revoliucija pirmąjį impulsą gavo iš fi- 
losofijos. Tačiau toji filosofija yra tik abstraktus mąsty- 
mas, o ne konkretus absoliučios tiesos suvokimas, o 
tai yra didžiulis skirtumas. 

Taigi valios laisvės principas tapo priešiškas egzis- 
tuojančiai teisei. Dar prieš Prancūzijos revoliuciją di- 
duomenė buvo nuslopinta Rišeljė ir jos privilegijos 
buvo panaikintos, tačiau tiek dvasininkija, tiek ji iš- 
laikė visas savo teises žemesniosios klasės atžvilgiu. 
Visa to meto Prancūzijos būsena yra chaotiškas absur- 
diškų ir neprotingų privilegijų agregatas, beprasmiška 
būsena, su kuria buvo susijęs didžiausias papročių ir 
dvasios sugedimas. Tai buvo neteisybės karalystė, kuri, 
prabudus jos sąmoningam suvokimui, virsta begėdiška 
neteisybe. Baisinga priespauda, slėgusi liaudį, sutrikusi 
vyriausybė, nebežinojusi, kaip gauti pajamų rūmų pra- 
bangai palaikyti, davė pirmą dingstį nepasitenkinimui. 
Naujoji dvasia pasidarė veikli: priespauda skatino mąs- 
tyti, Paaiškėjo, kad iš liaudies išspaustos sumos nebuvo 
naudojamos valstybiniams tikslams, o buvo iššvaisto- 
mos pačiais beprasmiškiausiais būdais. Visa valstybinė 
sistema buvo pagrįsta neteisybe. Permainos neišvengia- 
mai buvo prievartinės, nes pertvarkymų ėmėsi ne vy- 
riausybė. Vyriausybė šito nesiėmė todėl, kad dvaras, 
dvasininkija, kilmingieji, parlamentai patys nenorėjo 
atsisakyti savo privilegijų nei spiriami būtinybės, nei 
savyje ir sau egzistuojančios teisės vardu, kad, be to, 
vyriausybė, kaip konkretus valstybinės valdžios centras, 
negalėjo priimti principų abstrakčios atskiros valios ir 
ja remdamasi pertvarkyti valstybę; pagaliau todėl, kad 
ji buvo katalikiška, ir laisvės sąvokos, įstatymų pro- 
tingumo nepripažino esant absoliučia priederme, nes 
šventumas ir religinė sąžinė buvo nuo jų atsiskyrę. 

462 Mintis, teisės sąvoka iškari pareikalavo būti įgyven- 


dinama, ir pasenę neteisybės pastoliai nebegalėjo atsi- 
laikyti. Remiantis mintimi apie teisę dabar buvo sukur- 
ta konstitucija, ir dabar viskas turėjo būti grindžiama 
ja. Nuo to laiko, kai Saulė šviečia danguje ir aplink 
ją sukasi planetos, dar neregėta, kad žmogus atsistotų 
ant galvos, t. y. remtųsi savo mintimi ir į ją atsižvelg- 
damas tvarkytų tikrovę. Anaksagoras pirmas pasakė, 
kad vovę (protas) valdo pasaulį, tačiau tik dabar žmo- 
gus pripažino, kad mintis privalo valdyti dvasinę tik- 
rovę. Taigi tai buvo nuostabus saulėtekis. Visos mąs- 
tančios būtybės šventė šią epochą. Tuo metu žmonės 
jautėsi kilniai sugraudinti, pasaulis buvo apimtas dva- 
sinio entuziazmo, tarsi tik dabar įvyko tikrasis dieviš- 
kojo prado susitaikymas su pasauliu. 

Dabar mes turime apžvelgti du momentus: 1) revo- 
liucijos eigą Prancūzijoje ir 2) kaip ji tapo ir pasauli- 
nės istorinės reikšmės įvykiu. 

1. Laisvėje glūdi du apibrėžtumai: vienas liečia 
laisvės turinį, jos objektyvumą — patį dalyką; kitas — 
laisvės formą, kuria subjektas suvokia save veikiantį, 
nes laisvė reikalauja, kad subjektas ją suvoktų sąmo- 
ningai ir ją turėdamas darytų, kas jam pridera, nes jis 
suinteresuotas savo laisvę realizuoti. Todėl reikia ap- 
žvelgti tris gyvastingos valstybės jėgas ir tris elemen- 
tus, o detalės bus išnagrinėtos teisės filosofijos paskai- 
tose, 

a) Protingumo, teisės savyje dėsniai, objektyvioji 
arba realioji laisvė: šiai sričiai priklauso nuosavybės 
laisvė ir asmenybės laisvė, Jos dėka išnyksta bet kokia 
nelaisvė, nulemta feodalinių santykių, visos apibrėžtys, 
susijusios su feodaline teise, dešimtinės ir duoklės. Be 
to, realiai laisvei reikalinga laisvė pasirinkti užsiėmi- 
mą, kad žmogui būtų leista savo galiomis naudotis taip, 
kaip jis nori ir būtų atvertas laisvas kelias į visas vals- 
tybines pareigas. Tokie realios laisvės mementai, kurie 
grindžiami ne jausmu, nes jausmas netrukdo egzistuoti 
nei baudžiavai, nei vergovei, o žmogaus mintimi ir sa- 
vimone, sudarančiomis jo dvasinę esmę, 


b) Tačiau įstatymus įgyvendinant veikla apskritai 
yra valdymas. Valdymas visų pirma yra formalus įsta- 
tymų vykdymas ir jų palaikymas; išorinėje politikoje 
jis įgyvendina valstybės tikslą, kuris yra tautos kaip 
individualybės savarankiškumo išsaugojimas kitų tautų 
atžvilgiu; galų gale šalies viduje jis turi užtikrinti 
valstybės ir visų jos klasių gerovę; tai yra administra- 
cijos pareiga, nes būtina, kad pilietis galėtų ne tik 
užsiiminėti savo amatu, bet iš to gautų ir pajamų; ne- 
pakanka, kad žmogus galėtų naudotis savo jėgomis, 
jis turi rasti, kur jas pritaikyti. Taigi valstybėje egzis- 
tuoja visuotinybė ir jos realizacija. Realizacija priklau- 
so subjektyviajai valiai, t. y. tokiai valiai, kuri spren- 
džia ir nutaria. Jau įstatymų leidyba — jų formulavimas 
ir pozityvus iškėlimas, yra realizacija. Po to jau spren- 
dimai priimami ir vykdomi. Čia kyla klausimas: kokia 
turi būti valia, priimanti šiuos sprendimus? Galutinis 
sprendimas priklauso monarchui, bet jeigu valstybė 
pagrįsta laisve, daugelis individų valių taip pat nori 
prisidėti priimant sprendimus. Tačiau daugelis pasirodo 
yra visi, ir būtų tik tuščias išsisukinėjimas ir visiškas 
nenuoseklumas priimant sprendimus leisti prisidėti tik 
nedaugeliui, nes juk kiekvienas nori, kad jo valia pa- 
dėtų nustatyti tai, kas jam yra įstatymas. Nedaugelis 
turi būti daugumos atstovais, tačiau dažnai atsitinka 
taip, kad jie tampa daugumos prispaudėjais. Ir mažu- 
mos viešpatavimas daugumai yra ne menkesnis ne- 
nuoseklumas. 

c) Ši subjektyviųjų valių kolizija atveda prie 
trečiojo momento — prie įsitikinimo, kuris yra vidinis 
įstatymų noras, ne tik paprotys, bet ir įsitikinimas, kad 
įstatymai ir valstybinė santvarka apskritai yra patva- 
rūs ir kad aukščiausia individų pareiga — jiems pa- 
lenkti savo valias. Gali būti įvairių nuomonių ir po- 
žiūrių į įstatymus, valstybinę santvarką, valdymą, ta- 
čiau įsitikinimas turi būti toks, kad visos tos nuomonės 
yra antraeilės ir atmestinos, jeigu kalbama apie sub- 
stancinį valstybės pradą; be to, turi būti tikima, kad 

statymą valsiybės atžvilgiu ar kad, nors religija yra 
aukštesnis ir šventesnis dalykas, joje nėra nieko tokio, 
kas būtų skirtinga nuo valstybinės santvarkos arba jai 
prieštarautų. Tiesa, didele išmintimi laikoma valstybės 
įstatymai ir santvarka, visiškai atskirti nuo religijos, 
nes Kūgšiaujama, kad valstybinė religija skatins šven- 
teiviškumą ir veidmainystę; nors religija ir valstybė 
ir skiriasi savo turiniu, tačiau jų šaknys yra tos pačios, 
ir aukščiausią sankciją įstatymams duoda religija. 

Čia reikia tiesiai pasakyti, kad su katalikų religija 
nesuderinama jokia protinga valstybinė santvarka, nes 
vyriausybė ir liaudis viena kitos atžvilgių privalo turė- 
ti garantiją, grindžiamą įsitikinimu, ir jos gali ją turė- 
ti tik besiremdamos tokia religija, kuri neprieštarauja 
protingai valstybinei santvarkai. Platonas savo „Valsty- 
bėje" viską grindžia vyriausybe, o įsitikinimą padaro 
principų, todėl lemiamą reikšmę jis teikia auklėjimui. 
Visiškai priešinga yra modernioji teorija, kuri viską 
grindžia individualia valia. Tačiau tokiu atveju nėra 
jokios garantijos, kad toji valia turi ir teisingą įsitiki- 
nimą, padedantį egzistuoti valstybei. 

Turėdami šiuos pagrindinius apibrėžimus ir remda- 
miesi teisės sąvoka, galime apžvelgti Prancūzijos re- 
voliucijos eigą ir valstybės pertvarkymą. Pirmiausia 
buvo iškelti tik visai abstraktūs filosofiniai pamatiniai 
principai; į religiją ir įsitikinimą buvo visai neatsižvelg- 
ta. Iš pradžių Prancūzijoje buvo įsteigta konstitu- 
cinė monarchija: valstybės priešakyje turėjo stovėti 
monarchas, kuriam drauge su ministrais priklausė vyk- 
domoji valdžia; priešingai, įstatymų leidžiamasis or- 
ganas turėjo leisti įstatymus. Tačiau šioje santvarkoje 
tuojau pat išryškėjo vidiniai prieštaravimai, nes visa 
administracinė valdžia buvo atiduota įstatymų leidžia- 
majai valdžiai: biudžetas, karas ir taika, ginkluotųjų 
pajėgų organizacija priklausė įstatymų leidžiamosios 
valdžios kompetencijai. Viskas buvo palenkta įstatymui. 
Tačiau biudžetas savo sąvoka visai nėra joks įstaty- 
mas, nes jis kasmet atnaujinamas, ir jį turi tvarkyti 
vykdomoji valdžia. Be to, su tuo susijęs netiesioginis 

ministrų, valdininkų ir t. t. skyrimas. Taigi vyriausybės 
funkcijos atiteko įstatymų leidžiamajam susirinkimui, 
kaip Anglijoje — parlamentui. Be to, šioje santvarkoje 
vyravo persmelktas absoliutus nepasitikėjimas: dinasti- 
ja kėlė įtarimą, nes ji prarado ankstesnę valdžią, o 
dvasininkai atsisakė prisiekti. Todėl tokia vyriausybė 
ir santvarka egzistuoti negalėjo ir buvo nuversta. Ta- 
čiau valdymas egzistuoja visada. Kyla klausimas, kam 
jis atiteko? Teoriškai jis atiteko liaudžiai, o faktiškai — 
nacionaliniam Konventui ir jo komitetams. Dabar pra- 
dėjo viešpatauti abstraktūs principai: laisvė ir jos sub- 
jektyvi išraiška — dorybė. Dabar toji dorybė turi val- 
dyti prieš daugumos valią, nes dauguma — dėl savo 
sugedimo ir dėl savo ankstesnių interesų ar atsiduoda- 
mi laisvės bei aistrų ekscesams — neištikima dorybei. 
Čia dorybė yra paprastas principas, ir ji išskiria tik 
tokius asmenis, kurie turi tam tikrų įsitikinimų ar“ 
jų neturi. Tačiau šitie įsitikinimai gali būti išaiš' 

ir įvertinti tik remiantis įsitikinimu, Todėl viešpait 
įtarumas; bet kai tik dorybė tampa įtartina, ji 
pasmerkta. Įtarumas įgavo baisingą jėgą ir atvedė 
ešafoto monarchą, kurio subjektyvi valia buvo : 
tik katalikiška religinė sąžinė. Robespjeras kalbėjo, ; 
dorybės principas aukščiau visko, ir galima sakyti, jog 
šis žmogus labai rimtai žiūrėjo į dorybę. Dabar viešpa- 
tauja dorybė ir teroras, nes subjektyvioji dorybė, val- 
danti vien remdamasi įsitikinimu, atneša baisiausią ti- 
roniją. Ji vykdo savo valdžią be teisminių formų, ir 
jos skiriama bausmė taip pat labai paprasta — mirtis. 
Ši tironija turėjo žlugti, nes visi polinkiai, visi intere- 
sai, net pats protingumas prieštaravo šiai baisiai nuo- 
sekliai laisvei, kuri reiškiasi taip koncentruotai fana- 
tiškai. Vėl susikūrė panaši į ankstesnę organizuota vy 
riausybė, tik jos vadovas ir monarchas dabar buv: 
direktorija, sudaryta iš penkių tam tikrą laiką parei 
gas einančių asmenų, kurie, žinoma, sudaro moralinę, 
bet ne individualią visumą. Ir tarp jų viešpatavo įta- 
rumas; tikrąją valdžią turėjo įstatymų leidžiamieji su- 
sirinkimai, todėl ir šiai vyriausybei buvo lemta žlugti, 


nes atsirado absoliutus vyriausybinės valdžios poreikis. 
Napoleonas ją įsteigė kaip karinę valdžią ir vėl kaip 
individuali valia stojo valstybės priešakyje; jis mokė- 
jo valdyti ir greitai sutvarkė vidaus reikalus. Jis išvai- 
kė visus išlikusius advokatus, ideologus ir principingus 
žmones, ir dabar pradėjo viešpatauti nebe nepasitikėji- 
mas, o pagarba ir baimė. Su jam būdinga nepaprasta 
charakterio tvirtybe jis pasisuko išorėn, pavergė visą 
Europą ir visur įtvirtino savo liberalias institucijas. 
Niekada nebuvo pasiekta didesnių pergalių, niekada 
nebuvo imtasi genialesnių žygių, bet niekada taip aiš- 
kiai kaip tada nepasireikšdavo ir pergalės beprasmy- 
bė. Nacionalinės ir religinės tautų nuotaikos galiausiai 
nuvertė šį kolosą, ir Prandūzijoje vėl buvo atkurta 
konstitucinė monarchija, pagrįsta chartija. Tačiau da- 
bar vėl išryškėjo prieštaravimas tarp įsitikinimo ir ne- 
“*-itikėjimo. Prancūzai melavo vienas kitam, siuntinė- 

“1 atsidavimo ir meilės palaimingajai monarchijai 

-?əiškimus. Buvo vaidinamas penkiolikos metų farsas. 

;«rtija buvo visų vėliava, ir abi pusės jai prisiekė, 

+ vis dėlto vienos pusės nusiteikimas buvo katali- 
© skas, ir toji katalikiškoji sąžinė reikalavo panaikinti 
'žgzistuojančias institucijas. Todėl vėl įvyko skilimas, 
ir vyriausybė buvo nuversta. Pagaliau po keturiasde- 
šimties metų karų ir baisios suirutės sena širdis galėjo 
džiūgauti matydama, kad tokia padėtis pasibaigė ir sto- 
jo pasitenkinimo būsena. Nors dabar buvo išspręstas 
vienas klausimas, vis dėlto ir toliau išlieka prieštara- 
vimas tarp katalikiškojo principo ir subjektyvių valių. 
Šiuo požiūriu dar išlieka pagrindinis vienpusiškumas, 
kur sudaro tai, kad visuotinė valia turi būti ir empi- 
riškai visuotinė, t. y. kad valdo ar turi valdyti kai 
kurie asmenys. Nepasitenkindamas, kad pripažįstamos 
protingos teisės, asmenybės ir nuosavybės laisvė, kad 
"egzistuoja organizuota valstybė ir joje pilietinio gyve- 
nimo savarankiškos veiklos sritys, kad liaudyje įtaką 
"turi blaivaus proto žmonės ir kad joje viešpatauja 
"pasitikėjimas, liberalizmas visam tam priešpriešina ato- 
mų, pavienių valių principą: visa tai turi vykti tarpi- 

ninkaujant jų aktyviai valdžiai ir jiems aktyviai pri- 
tariant. Gindami šią formalią laisvę, šią abstrakciją, 
jie neleidžia atsirasti jokiai tvirtai organizacijai. Kai 
kuriems vyriausybės potvarkiams tuojau pat priešprie- 
šinama laisvė, kuri yra pavienė valia, taigi, savivalė. 
Daugumos valia nuverčia ministrus, ir vėl iškyla anks- 
tesnė opozicija, tačiau dabar ji yra vyriausybė, todėl 
dauguma vėl stoja prieš ją. Taip tęsiasi judėjimas ir 
neramumai. Ateityje istorija išspręs šią koliziją, šią 
problemą ir atnarplios mazgą, prie kurio ji sustojo. 

2. Dabar turime apžvelgti Prancūzijos revoliuciją 
kaip pasaulinį istorinį reiškinį, nes savo turiniu šis įvy- 
kis iš tikrųjų turi pasaulinę istorinę reikšmę, ir, žinoma, 
nuo jo turi būti skiriama formalistinė kova. Kalbant 
apie jos išplitimą į išorę, beveik į visas dabarties vals- 
tybes per jų užkariavimą prasiskverbė arba buvo įtvir- 
tintas tas pats principas, t. y. liberalizmas įsiviešpatavo 
visose romaniškose tautose, priklausančiose Romos ka- 
talikų pasauliui — Prancūzijoje, Italijoje, Ispanijoje, 
Tačiau jis visur subankrutavo: visų pirma subankruta- 
vo jo didžioji firma Prancūzijoje, po to Ispanijoje, Ita- 
lijoje, be to, du kartus tose valstybėse, kur jis buvo 
įtvirtintas. Taip buvo Ispanijoje — pirmą kartą Napo- 
leono konstitucijos pavidalu, po to — kortesų santvar- 
kos pavidalų; Pjemonte, pirmąkar, kai jis buvo pri- 
jungtas prie Prancūzijos, po to — įvykus sukilimui. 
Tas pats dukart buvo Romoje, Neapolyje. Taip libera- 
lizmo abstrakcija, atsiradusi Prancūzijoje, apkeliavo 
visą romaniškąjį pasaulį, bet dėl religinės vergijos šis 
pasaulis liko sukaustytas politinės nelaisvės. Juk prin- 
cipas, skelbiantis, kad grandinės, kaustančios teisėtumą 
ir laisvę, gali būti nublokštos neišlaisvinus sąžinės, kad 
revoliucija galima be reformacijos, yra neteisingas. 
Todėl visos tos šalys grižo į ankstesnę būseną. Italijoje 
įvyko tam tikros išorinės politinės padėties modifikaci- 
jos. Venecija, Genuja, šios senos aristokratiškos vals- 
tybės, kurios, be jokios abejonės, buvo bent jau teisė- 
tos, išnyko kaip supuvęs despotizmas. Išorinė prievarta 
negali sukurtį nieko tvaraus: Napoleonas negalėjo pri- 


versti Ispanijos, kad ši priimtų laisvę taip pat, kaip 
Pilypas II negalėjo priversti Olandijos priimti vergiją. 
Kitos, ypač protestantiškos, tautos yra tų romaniš- 
kųjų tautų priešingybė, Ausirija ir Anglija liko už to 
vidinio judėjimo ribų ir pateikė didžių jų vidinio pat- 
varumo įrodymų. Ausirija yra ne karalystė, o imperija, 
t. y. įvairių valstybinių organizacijų agregatas. Pagrin- 
dinės ją sudarančios šalys yra negermaniškos kilmės, 
ir jų nepalietė idėjos. Valdiniai, kurių dvasia neiškyla 
nei savo kultūra, nei religija, iš dalies yra baudžiau- 
ninkai, o kilmingieji pažeminti, kaip, pavyzdžiui, Bo- 
hemijoje; iš dalies — kaip Vengrijoje — įsigalėjo ba- 
ronų laisvė, kuria jie naudojasi išnaudodami pavaldi- 
nius, esančius toje pačioje padėtyje kaip valdiniai 
Bohemijoje. Austrija atsisakė glaudesnio ryšio su Vo- 
kietija — atmetė imperatoriaus titulą; be to, ji atsisakė 
daugelio valdų ir teisių Vokietijoje ir Nyderlanduose. 
Dabar ji yra savarankiška Europos politinė jėga. Ang- 
lija didžiausiomis pastangomis išsaugojo savo senus 
principus; anglų konstitucija išgyveno visuotinį sukrė- 
timą, nors jis jai kėlė didelę grėsmę, nes egzistuojant 
viešam parlamentui, viešų susirinkimų įpročiui, spau- 
dos laisvei, į visas liaudies klases galėjo visai lengvai 
prasiskverbti prancūziškos kilmės laisvės ir lygybės 
principai. Ar kultūringa anglų tauta nepasirodė esanti 
pernelyg bukagalviška, kad suvoktų šiuos visuotinius 
principus? Tačiau jokioje šalyje nebuvo tiek daug mąs- 
toma ir viešai diskutuojama apie laisvę. Ar anglų kons- 
titucija jau buvo tokio masto laisvės konstitucija ir 
minėti principai joje buvo iaip įgyvendinti, kad jie 
jau negalėjo sukelti kokio nors pasipriešinimo ar net 
sužadinti kokį nors interesą? Žinoma, anglų tauta pri- 
tarė Prancūzijos išsivadavimui, bet ji didžiavosi savo 
konstitucija ir savo laisve, ir, užuot mėgdžiojusi kitus, 
parodė jiems savo įprastą priešišką nusiteikimą ir ne- 
trukus įsipainiojo į populiarų karą su Prancūzija, 
Anglijos valstybinė santvarka susidarė išskirtinai iš 
partikuliarinių teisių ir išskirtinių privilegijų: vyriau- 
sybė iš esmės valdo, t. y. saugo visų pavienių luomų 

ir klasių interesus; ir šitos kai kurios bažnyčios, bend- 
ruomenės, grafystės, bendrijos savimi rūpinasi pačios, 
todėl iš tikrųjų vyriausybei niekur netenka daryti taip 
nedaug kaip Anglijoje. Ši situacija visų pirma ir yra 
tai, ką anglai vadina savo laisve; ji priešinga valdymo 
centralizacijai, egzistuojančiai Prancūzijoje, kur net pa- 
ties mažiausio kaimo meras skiriamas ministerijos arba 
jai pavaldžių žemesnių valdininkų. Prancūzijoje daug 
mažiau negu kur nors kitur pakenčiama, kad kiti ką 
nors veiktų patys; ten visa administratyvinė valdžia 
sutelkta ministerijoje, nors į ją pretenduoja ir depu- 
tatų rūmai. Anglijoje, priešingai, kiekviena bendruo- 
menė, kiekvienas kad ir nedidelis ratelis ar asociacija 
daro tai, kas jiems reikalinga. Todėl visuotinis intere- 
sas yra konkretus, ir per jį yra suvokiamas ir siekia- 
mas partikuliarinis interesas. Tokios institucijos, išreiš- 
kiančios partikuliarinį interesą, trukdo susiformuoti 
kokiai nors bendrai sistemai. Todėl abstraktūs ir bend- 
ri principai anglams nieko nesako ir praslysta pro jų 
ausis. Šitie partikuliariniai interesai turi savo pozityvias 
teises, atėjusias iš senųjų feodalinės teisės laikų ir Ang- 
lijoje išsilaikiusias labiau negu kokioje nors kitoje ša- 
lyje. Šios teisės — kaip didžiausias nenuoseklumas — 
kartu yra didžiausias beteisiškumas, ir iš tikrųjų niekur 
kitur nėra tiek mažai tikrų laisvų institucijų kaip Ang- 
lijoje, Privatinės teisės, nuosavybės laisvės požiūrių 
anglai neįtikėtinai atsilikę: užtenka priminti tik majo- 
ratus, kuriems egzistuojant jaunesnieji sūnūs nusiperka 
ar gauna karininko arba dvasininko pareigas. 
Parlamentas valdo, nors anglai ir nenorėtų šito pri- 
pažinti. Reikia pastebėti, kad čia vyksta tai, kas visais 
laikais buvo laikoma respublikoniškos tautos sugedimo 
požymiu: siekiama būti išrinktam į parlamentą paper- 
kant rinkėjus. Tačiau ir tai, kad galima parduoti savo 
balsą, ir tai, kad galima nusipirkti vietą parlamente, 
jie taip pat vadina laisve. Tačiau ši visiškai nenuosek- 
li ir netikusi padėtis vis dėlto turi tą privalumą, kad 
sudaro galimybes egzistuoti vyriausybei, t. y. parla- 

vyrų, nuo jaunumės pasiaukojusių valstybės reikalams, 
jais užsiiminėjusių ir jiems atidavusių savo gyvenimą. 
Ir tauta turi tiek sveiko proto ir nuojautos, kad pripa- 
žintų vyriausybės egzistavimo būtinumą, ir todėl pasi- 
tiki valstybės reikaluose patyrusiais žmonėmis; juk par- 
tikuliarizmo dvasia pripažįsta ir visuotinį žinojimo, 
patyrimo ir įgūdžių partikuliarizmą, kurie nesvetimi 
aristokratijai, pasiaukojusiai tik tokiam interesui. Visa 
tai prieštarauja principams ir abstrakcijai, kuriuos ga- 
li suvokti kiekvienas ir kurie, be to, formuluojami vi- 
sose konstitucijose ir chartijose. Dar neaišku, ar galės 
egzistuoti vyriausybė, jeigu dabar pasiūlyta reforma 
bus nuosekliai įgyvendinta. 

Anglijos materialinė egzistencija pagrįsta prekyba 
ir pramone, ir anglai užsikrovė sau didį uždavinį — 
būti civilizacijos misionieriais visame pasaulyje; bū- 
dinga prekeivių dvasia stumia juos tyrinėti visas jūras 
ir žemes, užmegzti santykius su barbariškomis tautomis, 
žadinti jų poreikius, skatinti pramonės augimą ir visų 
pirma sudaryti svetimose tautose geras bendravimo są- 
lygas, t. y. įdiegti poreikį atsisakyti prievartos, gerbti 
nuosavybę ir būti vaišingiems. 

Per Vokietiją nuo vieno krašto iki kito peržygiavo 
pergalinga prancūzų kariuomenė, bet vokiečių tauta 
nusimetė šią priespaudą. Svarbiausias momentas Vo- 
kietijoje yra teisės įstatymai, kuriuos išleisti dingstį 
davė prancūzų priespauda, nes ypač per ją išryškė- 
jo ankstesnių institucijų trūkumai. Vienos imperijos eg- 
zistavimo iliuzija visai išnyko. Ji suskilo į suverenias 
valstybes. Leniniai įsipareigojimai buvo panaikinti, pa- 
matiniais principais tapo nuosavybės ir asmenybės 
laisvės principai. Kiekvienam piliečiui prieinamos vals- 
tybinės pareigos, tačiau būtinos sąlygos yra įgudimas 
ir tinkamumas. Vyriausybė remiasi valdininkų pasau- 
liu, o viską lemia paties monarcho sprendimas, nes, 
kaip jau sakėme, galutinis sprendimas absoliučiai būti- 
nas. Tačiau galiojant tvirtiems įstatymams ir apibrėžtai 
valstybinei organizacijai tai, kas atiduodama paties 
monarcho sprendimui, substanciniu požiūriu reiškia la- 

bai nedaug. Žinoma, reikia laikyti didele laime, kai 
kokia nors tauta turi kilnų monarchą; tačiau didelėje 
valstybėje net tai nėra esminga, nes jos jėga — jos 
protingumas. Nedidelių valstybių egzistenciją ir ramy- 
bę daugiau ar mažiau užtikrina kitos valstybės; todėl 
iš tikrųjų tai nėra savarankiškos valstybės ir joms ne- 
tenka patirti sunkių išbandymų kariaujant. Kaip sa- 
kėme, prisidėti prie valdymo gali kiekvienas, kuris turi 
reikalingų žinių, patirties ir moralinę valią. Valdyti 
privalo žinovai, otagtoTo:, O ne visažinių tamsybė ir 
tuštybė. Kalbant apie įsitikinimus, jau sakėme, kad 
protestantų bažnyčios dėka įvyko religijos ir teisės su- 
sitaikymas. Neegzistuoja šventa, religinė sąžinė, atskir- 
ta nuo pasaulietinės teisės ar net jai priešinga. 

Iki šio taško priėjo sąmonė, ir tokie svarbiausi mo- 
mentai formos, kuria įsitvirtino laisvės principas, nes 
pasaulinė istorija yra ne kas kita kaip laisvės suvoki- 
mo plėtotė. Bet objektyvioji laisvė, realios laisvės dės- 
niai reikalauja palenkti atsitiktinę valią, nes toji valia 
apskritai yra formali. Objektyvumas savyje yra pro- 
tingas, o įžvalga turi atitikti šį protą, ir tada atsiranda 
ir subjektyvios laisvės esminis momentas. Mes apžvel- 
gėme tik šitą sąvokos plėtotę ir buvome priversti atsi- 
sakyti nuo patrauklaus, detalesnio laimės, tautų kles- 
tėjimo laikotarpių, individų grožio ir didybės, jų kan- 
čios, džiaugsmo ir jų likimo aprašymų. Filosofija 
domisi tik idėjos, atsispindinčios pasaulinėje istorijoje, 
blizgesiu. Tik kai įgrįsta tiesioginės aistros, kunkuliuo- 
jančios realizmo pasaulyje, prabunda filosofinio žvilgs- 
nio poreikis; jo interesas nukreiptas į save realizuojan- 
čios idėjos pažinimą; o ši idėja yra laisvės, kuri egzis- 
tuoja tik kaip laisvės sąmonė, idėja. 

Pasaulinė istorija yra šis dvasios plėtotės ir realaus 
tapsmo procesas, atsiveriantis besikeičiančiame jos is- 
torijų reginyje. Tai yra tikroji teodicėja, Dievo patei- 
sinimas istorijoje. Dvasią sutaikyti su istorija ir tikro- 
ve gali tik supratimas, jog visa, kas vyko ir vyksta 
kasdien, ne tik nevyksta be Dievo, bet iš esmės yra 
jo paties darbas. 


LOTYNIŠKŲ, PRANCŪZIŠKŲ IR GRAIKIŠKŲ 
ŽODŽIŲ IR POSAKIŲ ŽODYNĖLIS 


I 


ad decipiendum plebem — kad apgaudinėtų liaudį 
adventitia — puota atvykimo proga 

angeronia — rūpestis ir sielvartas 

ancilla fidei — tikėjimo tarnaitė 

auctoritds — autoritetas 


brachium saeculare — pasaulietinė globėja 


census — cenzas 

ceterum censeo Carthaginem delendam esse — beje, aš manau, kad 
Kartagina turi būti sugriauta 

coemplio — vestuvinė ceremonija, vaizduojanti jaunikio ir jauno- 
sios pardavimą vienas kitam 

colluvies — sąnašos, nešvarumai 

confarreatio — senovės Romos patricijų vestuvinė ceremonija 

corona civica -— piliečio vainikas iš ąžuolo lapų, duodamas už pi- 
liečio išgelbėjimą kautynėse užmušant priešą į 

cum etiam in edicto praetoris hujusmodi viri infamia notatia sunt — 
be to, pretoriaus edikte tokie vyrai apibūdinti neigiamai 

couria — teismas 


dea Cloacina —,valanti” deivė, Veneros sinonimas 

dignitas —- orumas 

dolus, culpa, casus -— piktavališkas sumanymas, kaltė, atsitiktinu- 
mas 

dominium mundi — viešpatavimas pasaulyje 


feudum — feodas 
feudum oblatum — vyskupas 
tides — ištikimybė 


pimi 

historiam rerum gestarum — darbų istorija 
humaniora — humanitariniai mokslai 


imaginaria servitus — tariama vergystė 
in manum conventio — pereiti vyro valdžion, t. y. ištekėti 


in-quarto — leidinio formatas, kurį sudaro ketvirtoji spaudos lapo 
dalis 

Jupiter Capitolinus — Kapitolijaus Jupiteris, vyriausiasis romėnų 
dievas 


lex agraria — romėnų agrarinis įstatymas, ribojantis Romos piliečių 
žemės valdas, reguliuojantis visuomeninės žemės skirstymą gy- 
ventojams 


magna charta — didžioji chartija 

manicipium — senas pardavimo būdas, kai parduodamas daiktas iš 
rankų esant penkiems liudytojams; vergas parduodamas tokiu 
būdų; formalus pardavimas ar perdavimas 

missi — įgaliotiniai 

monas monadum — monadų monada (vienetų vienetas) 


necessitas clavis trabalibus — būtinybė su medinėmis vinimis 


patrocinium — globa, gynyba teisme 

Pax — taika 

peculia castrensia — dvaro nuosavybė 

plebiscita — plebėjų susirinkimo dekretai, galiojantys be senato ap- 
robavimo, t. y. įstatymai, priimti liaudies balsavimu 

pontifex maximus — didysis pontifikas, vyriausiasis žynys 

princeps senatus — pirmasis senatorių sąraše 

publicani — atpirkėjai 

pudor — gėda, pietetas 


regentina atque ex virtute nobilitas — staiga atsiradę ir savo nar- 
sumu iškilę kilmingieji 

res gestae — darbai 

rex sacrorum — vyriausiasis žynys 

robigo — rūdys 


sacra, sacrum — Iomėno teisė dalyvauti religinėse iškilmėse 
securi adversus Deos — abejingi dievams 
senatus consulia — romėnų senato aktai 


spolia opima — ginklas, atimtas iš karvedžio 
suffragium viritum — visų balsavimas 


Tranguillitas — Ramybė 
trinoclium — trys naktys (laiko tarpas) 
tristis atque tetrica superstitio — laukiniai ir niūrūs prietarai 


usus — naudojimas 


Vacuna — senovės sabinų poilsio deivė 


velleitas — valios sugebėjimas 


virlus — dorybė 


ti 


Droits de l'homme et du citoyen — žmogaus ir piliečio teisės 
la libertė et la terreur — laisvė ir teroras 
la religion et la terreur — religija ir teroras 


la vérité, en la Irepousani, on Yembiasse — atstumdami tiesą, ją 
apkabina 
III 
avdodobvyė sfinksas su vyro galva 
GOLVoTOL geriausi, švenčiausi, kilmingiausi 
yVEGOVOLŲ seniūnų taryba Spartoje; senatas 
Romoje 
demonas, genijus, piktoji dvasia 
ðaruóviov velnias 
ôvvauıg galia, patencija 
evegyera realizacija, veiksmas, veikla 


ev aox nv o Adyog, 
xal o Aóyog ny ngog tov 
eov xar deog NV o Xoyog 


xat ebony 

pavia 

LovTeta 

pavtig 

vovg 

OMOOVOLOG, OKOLOVOOG 
QEZEL 


totoaytov 


Pradžioje buvo žodis. Tas žodis 
buvo pas Dievą, ir Žodis buvo 
Dievas (Jn 1,1) 


pranašumas 

beprotybė, įkvėpimas 
pranašystė, numatymas, spėjimas 
pranašas 

protas 

pranašumas ar vienesybė 

aukoti 


triskart šventasis 

VARDŲ RODYKLĖ 


A 


Abraomas — biblinis senovės žydų patriarchas — 208, 220, 222, 377 

Abu Bekras (573—634) — pranašo Mahometo uošvis ir bendražygis, 
po Mahometo mirties išrinktas kalifų — 380 

Achemenas (VII a) — persų genčių sąjungos vadas, Achemenidų 
dinastijos pradininkas — 205 

Achilas — Homero „Iliados“ personažas, Trojos karo karžygys — 248, 
249, 251, 254, 255, 260, 261, 266, 296 

Adinelas — senovės graikų mitų herojus, Euripido tragedijos „Al- 
kestidė“ personažas — 269 

Adomas — Biblijos personažas, pirmasis žmogus — 83, 84, 190, 344 

Adonis — finikiečių augmenijos ir derlingumo dievas — 218, 219, 
223 

Aecijus Flavijus (apie 390—454) — romėnų karvedys, vienas iš pasku- 
tiniųjų Romos imperijos gynėjų, konsulas, patricijus — 359 

Agamemnonas — Homero epų herojus, graikų žygio prieš Troją va- 
das — 255, 261, 265, 374, 412 

Agis IV (Agidas) — Spartos karalius (244—241 pr. m. e.) — 299 

Agripa Menenijus (VI a. pr. m. e.) — romėnų politikas — 31 

Akrisijas — mitologinis Argo karalius — 253 

Alachas — musulmonų. dievas — 377 

Alarichas I (apie 370—410) — pirmasis vestgotų karalius — 359 

Aleksandras Makedonietis (356—323 pr. m. e.) — Makedonijos ka- 
ralius — 18, 57, 58, 95, 129, 168, 169, 189, 207, 249, 294, 295, 
296, 297, 412 

Aliredas Didysis (849—899) — anglosaksų karalius, suvienijęs sep- 
tynias anglosaksų kunigaikštystes — 388 

Alkibiadas (apie 450 — apie 404 pr. m. e.) — Atėnų politikas ir kar- 
vedys — 289 

Amazis II — Egipto faraonas (570—526 m. e.) — 227, 228, 230 

Amtiktionas — mitologinis Elados ir Tesalijos genčių sąjungos įkū- 
rėjas — 253 

„Amonas — senovės egiptiečių dievas, Tėbų miesto globėjas — 234 


Anaksagoras (apie 500—428 pr. m. e.) — graikų filosofas — 8, 37, 38, 
39, 292, 463 

Anyzis — senovės Egipto faraonas — 226 

Ankeltilis diu Peronas, Abraomas Hiacintas (1731---1805) — prancūzų 
orientalistas — 201 

Antigonė — senovės graikų mitų herojė — 65 

Antiochas IH (242—187 pr. m. e.) — Sirijos karalius, romėnų sutriuš- 
kintas prie Termopilų ir Magnezijos (191 ir 190 pr. m. e) — 
329 

Antoninai — Romos imperatorių (96—192) dinastija — 338 

Anubis (Totas) — senovės egiptiečių dievas, Ozyrio sūnus — 234, 235, 
238, 242 

Anzelmas Kenterberietis (1033—1109) — anglų teologas ir filosofas, 
realistų mokyklos šalininkas — 418 

Apianas (apie 100— apie 170) — senovės graikų istorikas, parašęs 
graikų kalba 24 knygų „Romos istoriją" — 325 

Apolonas — senovės graikų šviesos, Saulės dievas, Dzeuso sūnus — 
102, 245, 260, 265, 266, 269, 270, 294 

Apris (VI a. pr. m. e.) — Egipto faraonas — 227, 228 

Aratas Sikionietis (271—213 pr. m. e.) — graikų valstybės veikėjas, 
Achajų sąjungos vadovas — 299 

Arbakas — medų satrapas — 210 

Arianas Flavijus (apie 89 — apie 175) — romėnų karvedys, konsulas, 
istorinių traktatų apie Indiją („Indika") ir Aleksandrą Make- 
donietį („Anabasis Aleksandru“) autorius — 171 

Arimanas (Angra Mainjus) — senovės iranėnų vyriausiasis dievas, 
blogio pradas — 203, 204, 205, 206 f 

Aristidas (apie 540 — apie 467 pr. m. e.) — Atėnų valstybės veikėjas, 
karvedys archontas — 276 

Aristofanas (apie 445 — apie 386 pr. m. e.) — senovės graikų kome- 
dijų rašytojas — 103, 283, 293 

Aristotelis (384—322 pr. m. e.) — graikų filosofas — 6, 7, 8, 37, 44, 
83, 107, 240, 259, 286, 295, 352, 426 

Arkadijus Flavijus (377—408) — Rytų Romos imperijos imperatorius 
(nuo 395) — 358 


Arnoldas Brešielis (XI-XII a.) — italų politikas, bažnyčios reforma- 


torius — 426 
Artemidė — senovės graikų miškų ir medžioklės deivė, Dzeuso duk- 
tė — 270 


Astarté — semitų meilės ir derlingumo deivė — 217, 258 

Atahualpa (m. 1533) — paskutinysis inkų valstybės valdovas — 18 

Atajas III Filometras — Pergamo karalius (138—133 pr. m. e.) — 331 

Atėnė Paladė — senovės graikų karo ir išminties deivė, Dzeuso duk- 
tė —79, 261, 264, 275, 312, 433 

Atila (apie 434—453) — hunų karvedys — 359 

Atrėjas — mitologinis Mikėnų karalius, Pelopo sūnus — 254 

Augustas (63 pr. m. e— 14 m. e.) — pirmasis Romos imperatorius 
Gajus Julijus Cezaris Oktavianas, karvedžio Gajaus Julijaus 
Cezario įsūnis — 323, 337, 340 


B 


Bakchas — senovės graikų vaisingumo ir vyno dievas — 272 
Belconis, Džovanis Batista (1779—1823) — senojo Egipto tyrinėto- 


jas — 240 
Berenikė (I a.) — senovės Judėjos karaliaus Erodo Didžiojo proanū- 
kė — 225 


Bentlėjus — 191 

Biantas Prienietis (apie 590-—530 pr. m. e.) — vienas iš septynių se- 
novės graikų išminčių — 211, 274 

Boecijus, Anicijus Manlijus Torkvatas Severinas (apie 480—524) — 
romėnų filosofas neoplatonikas, valstybės veikėjas — 364, 370 

Bonifacas VIII (1235—1303) — Romos popiežius — 426 

Bosiue, Žakas Beninas (1627—1704) — prancūzų teologas, filosofas, ra- 
šytojas — 437 

Brahma — brahmanizmo ir induizmo vyriausiasis dievas — 172, 174, 
181, 182, 183, 184, 189, 199, 202, 220, 246 

Brutas, Lucijus Junijus (VII—VI a. pr. m. e.) — legendinis Romos 
respublikos įkūrėjas — 321, 323 

Brutas, Markas Junijus (85—42 pr. m. e)— Romos valstybės veikė- 
jas, Cezario žudikas — 323, 335 

Buda (Gautama, Sidarta, apie VII a. pr. m. e. pab— VI a. pr. m. e. 
pr.) — budizmo pradininkas — 84, 194, 195, 197 


C 


Cerera — romėnų žemdirbystės ir derlingumo deivė— 252, 272 

Cezaris, Gajus Julijus (100—44 pr. m. e.) — Romos karvedys ir vals- 
tybės veikėjas — 16, 17, 19, 20, 28, 29, 55, 57, 58, 95, 115, 
129, 323, 333, 334, 335, 340, 369 

Chefrenas — penktasis Egipto faraonas — 226 

Cheopsas (XXVII a. pr. m. e.) — Egipto faraonas — 226 

Cheremonas — Egipto filosofas stoikas — 232 

Chlodvigas (466—511) — Frankų valstybės įkūrėjas — 369, 371, 375, 
381, 393 

Chrysas — senovės graikų žynys — 260 

Cina, Lucijus Kornelijus — Romos konsulas (87—84 pr. m. e.), Mari- 
jaus šalininkas — 332 


Ciceronas, Markas Tulijus (106—43 pr. m. e.) — Romos valstybės 
veikėjas. filosofas, oratorius — 307, 325, 333, 534, 335, 457 


Č 


Čandragubta (IV a. pr. m. e.) — Šiaurės Indijos valdovas, Mautijų 
dinastijos pradininkas — 189, 297 

Čingischanas (1155—1227) — mongolų-totorių feodalinės imperijos ikū+ 
rėjas, chanas — 116 

Čudis, Egidijus (1505—1572) — šveicarų istorikas ir politikas — 31 


D 


Danaja — graikų mitų personažas, Argo karaliaus Akrisijo duktė — 
253 

Danajas — mitinis Egipto valdovo Belo sūnus, penkiasdešimties duk- 
terų (danaidžių) tėvas — 253 

Danielius — Biblijos personažas, pranašas — 210, 217 

Dantė Aligjeris (1265—1321) — didysis italų poetas — 408, 429 

Darijus I Histaspas (522—486 pr. m. e.) — Persijos karalius, reforma- 
torius — 205, 215 

Darijus II Notas (423—404 pr. m. e.) — Persijos karalius, Artakserk- 
so sūnus — 227 

Darijus III Kodomanas — Persijos karalius (336—330 pr. m. e) — 
58 

Daunas, Leopoldas Josifas (1705—1766) — austrų feldmaršalas — 454 

Dejokas — magų genties valdovas — 210 

Dekartas, Renė (1596—1650) — prancūzų filosofas dualistas, fizikas, 
matematikas — 456 

Demaratas — Korinto kilmingos giminės atstovas, pabėgęs nuo tirono 
Kipselo į Tarkviniją — 306 

Demetrijas Poliorketas (336—283 pr. m. e.) — Makedonijos karalius — 
297 

Deukalionas — mitologinis Prometėjo sūnus, su savo žmona Pira iš- 
sigelbėjęs nuo tvano — 253 

Diana — senovės romėnų augmenijos, mėnulio deivė — 217, 258 

Diodoras Sicilietis (apie 90—21 pr. m. e.) — graikų filosofas, isto- 
rikas, parašė 40 knygų veikalą „Istorinė biblioteka" — 30, 208, 
224, 229, 230, 239 

Diokletianas, Gajus Aurelijus (245—316) — Romos imperatorius — 
321 


Dionisas — senovės graikų augalijos dievas, vyno išradėjas — 237 


Dionisijas Halikarnasietis (I a. pr. m, e.) — senovės graikų istorikas 
ir retorius — 319, 320 


Domicianas, Titas Flavijus (51—96) — Romos imperatorius, Vespa- 
siano sūnus — 338 

Domininkas (1170—1221) — ispanų vienuolis, dominikonų erdine 
įkūrėjas — 415, 416 

Dovydas — Biblijos personažas, Izraelio ir Judėjos karalius (X a. pr. 
m. e)— 222, 343, 344, 442 

Du Fu (712—770) -— kinų poetas — 19 

Dzeusas — senovės graikų vyriausiasis dievas — 103, 255, 262, 254, 
268, 269, 270, 271, 283, 284 

Džemšidas —- Ormuzdo sūnus — 205 

Džonsas, Viljamas (1746—1794) — anglų orientalistas — 185, 186 


E 


Edipas — senovės graikų mitų personažas, Tėbų karalius — 245 
Egbertas — pirmasis Anglijos karalius, sujungęs septynias anglosaksų 


valdas — 388 

Ekšieinas (1790—1861) — Restauracijos epochos veikėjas, istoriogra- 
ias — 85 

Enėjas — antikos mitų personažas, legendinis Trojos karo didvyris — 
305 


Epaminondas (apie 418—362 pr. m. e.) — senovės graikų politikas, 
karvedys — 290, 295 

Epikūras Samietis (341—270 pr. m. e.) — senovės graikų filosofas — 
37 

Eratostenas Kirėnietis (apie 282—202 pr. m. e.) — senovės graikų 
mokslininkas — 235 

Eschilas (525-—456 pr. m. e) — senovės graikų dramaturgas tragi- 
kas — 253, 272, 280, 283 

Euripidas (480—406 pr. m, e.) — senovės graikų dramaturgas tragi- 
kas — 280, 283 


F 


Faustas — germanų legendų personažas, troškęs pažinti pasaulį, už- 
rašęs velniui sielą mainais už grąžintą jaunystę — 443 
Fenelonas, Fransua de Salinjakas de La Motas (1651—1715) — pran- 
cūzų rašytojas — 71, 150 

Filonas Aleksandrietis (Filonas Judėjas, apie 28 ar 21 pr. m. e—- 41 
ar 49 m. e) — graikų ir žydų mistinės filosofijos atstovas — 
352 

Filopemenas Megalopolietis (253—183 pr. m. e.) — senovės graikų 
karvedys — 299 

Eirdousi (940—1020) — persų ir tadžikų poetas — 189, 207 

Fo — kiniškasis Budos vardas — 144, 157, 182, 194, 195 

Frydrichas I Barbarosa (1123—1190) — Šv. Romos imperijos impera- 
torius — 409, 410 

Frydrichas Ii Didysis (1712—1786) — Prūsijos karalius (1740—1786) — 
30, 373, 454, 457 

Fu-si (apie V a. pr. m. e.) — kinų išminčius — 144 


G 


Galilėjus, Galilėjas (1564—1642) — italų astronomas ir fizikas — 437 

Gautama, Sidarta-- tikrasis Budos vardas — 194, 195 - 

Gėja — senovės graikų žemės deivė, vaisingumo ir motinystės jsi- 
kūnijimas — 269 

Genzerichas (m. 477) — vandalų karalius; įo vadovaujami vandalai 
455 nusiaubė Romą — 359 

Geresas, Žozefas (1776—1848) — vokiečių mokslininkas — 207 

Gėtė, Johanas Volfgangas (1749—1832) — didysis vokiečių poetas 
mąstytojas — 58, 301, 381 

Grakchas, Tiberijus (162—133 pr. m. e) — Romos demokratų par- 
tijos vadas, siekęs esminių agrarinių reformų -— 331, 333 

Grakchas, Gajus (153—121 pr. m. e.) — vyresniojo brolio Tiberijaus 
bendražygis ir jo pradėto darbo tęsėjas — 331, 333 

Grigalius VII (brolis Hildebrandas, 1020—1085) — Romos popiežius — 
396 

Grigalius Nazianzietis (329—389) — Konstantinopolio patriarchas 
(380—381) 361 

Grocijus, Hugas (1583—1645) — olandų teisininkas, sociologas — 457 

Gustavas II Adolias (1594—1632) — Švedijos karalius, Karolio IX sū- 
nųs — 451, 454 

Gvičardinis, Frančeskas (1483—1540) — italų istorikas, filosofas, po- 
litinis veikėjas — 28 


H 


Habsburgai — Austrijos ir Vokietijos valdovų (1273—1918) dinasti- 
ja — 421, 422 

Hačinsonas — 125 

ton Hameris (1774—1856) — austrų orientalistas, diplomatas — 244 

Hanibalas (246—183 pr. m. e.) — Kartaginos karvedys, valstybės vei- 
kėjas — 328 

Harūnas ar Rašidas (786—809) — Abasidų dinastijos kalifas (786— 
809) — 380 

Hefaistas — senovės graikų ugnies dievas — 226, 266 

Hėgevišas, Dytrichas Hermanas (1746—1812) — Kylio universiteto is- 
torijos profesorius — 325 

Helijas — senovės graikų Saulės dievas — 244, 269 

Henrikas III (1017—1056) — Šv. Romos imperijos imperatorius — 393, 
396 

Henrikas V (1081—1125) — Vokietijos karalius, Šv. Romos imperi- 
jos imperatorius — 410 

Hera — Dzeuso žmona — 269 

Heraklitas Efesietis (apie 544 — apie 483 pr. m. e.) — senovės grai- 
kų filosofas — 7 


31-—4810 


481 


482 


Herkulis (Heraklis) — lotyniškas Heraklio vardas, senovės graikų mi- 
tų personažas — 218, 262, 271 

Hermis — senovės graikų gyvulininkystės dievas — 233, 234, 235, 242 

Herodotas (apie 484—425 pr. m. e.) — senovės graikų istorikas — 27, 
28, 29, 71, 120, 201, 205, 206, 209, 211, 214, 215, 218, 224, 
225, 226, 227, 228, 229, 230, 232, 233, 234, 239, 240, 241, 
242, 243, 252, 253, 260, 262, 272, 280, 312 

Heziodas (VI—VII a. pr, m. e.) — senovės graikų poetas, didaktinio 
graikų epo pradininkas — 262, 293 

Hilderikas III — paskutinysis Merovingų dinastijos Frankų karalius — 


382 
Hiparchas (m. 5144 pr. m. e.) — jaunesnysis Atėnų tirono Hipijo 
brolis — 282 


Hipijas (565 ar 560—490 pr. m. e.) — Atėnų tirono Peisistrato sūnus, 
po tėvo mirties pats tapęs Atėnų tironu — 282 

Hispala — Tito Livijaus „Romos istorijos“ personažas — 342 

Histaspas — iranėnų žynys, pranašavęs apokaliptinį Romos žuvimą — 
205 

Hiugas I Kapetas (940—996) — Prancūzijos karalius, Kapetingų di- 
nastijos pradininkas — 388, 393 

Hohenštaufenai — Vokietijos karalių ir Šv. Romos imperijos impe- 
ratorių (1138—1254) dinastija — 408, 409, 415, 421 

Homeras (VIII a. pr. m. e.) — senovės graikų poetas, herojinio epo 
pradininkas — 58, 92, 96, 106, 143, 248, 249, 251, 252, 253, 
254, 255, 256, 260, 261, 262, 265, 266, 292 

Honorijus Flavijus (384—423) — Vakarų Romos imperijos imperato- 


rius — 358, 359 
Horacijus Flakas, Kvintas (65—8 pr. m. e.) — romėnų poetas — 
270, 337 


Husas, Janas (1371—1415) — čekų visuomenės ir bažnyčios veikėjas, 
reformacijos šalininkas — 426 


I 


Ieva — Biblijos personažas, pirmoji moteris — 190 

Irena — Bizantijos imperatorė (780—802) — 362 

Isagoras (VI a. pr. m. e.) — Atėnų aristokratijos lyderis — 282 

Iskanderis — žr. Aleksandras Didysis 

Izaokas — Biblijos personažas, Abraomo sūnus — 222, 377 

Izidė — senovės egiptiečių deivė, Ozyrio sesuo ir žmona — 233, 234, 
238, 242, 352 


J 


Jahvė (Jahova) — vyriausiasis judaizmo dievas — 220, 222, 377 
Jamblichas (apie 280 — apie 330) — senovės graikų filosofas neopla- 
tonikas — 235 


Jangas, Tomas (1773—1829) — anglų fizikas, chemikas, egiptologas — 
224, 225 


Jao (2356—2258 pr. m. e.) — legendinis kinų imperatorius — 142 


Jasonas — senovės graikų mitų herojus — 255 

Jokūbas — Biblijos personažas, vienas iš žydų tautos patriarchų — 
222, 377 

Jonas — evangelistas, vienas iš dvylikos Kristaus apaštalų — 353 

Jonas Bežemis (1167—1216) — Anglijos karalius — 425 

Jugurta (apie 160— 104 pr. m. e.) — Numidijos karalius (118—106 
pr. m. e.) — 332 

Julianas Atskalūnas (Apostata, 332—363) — Romos imperatorius — 
352, 357 

Junona — senovės romėnų deivė — 314, 316 

Juozapas — Biblijos personažas, šventasis — 229 

Jupiteris — senovės romėnų dievų valdovas, dangaus ir šviesos die- 
vas — 102, 312, 314, 316, 331 

Justinianas I Didysis (482—565) — Bizantijos imperatorius. Susistę- 
mino Romos teisę (Justiniano kodifikacija) — 359 

Juvenalis, Decimas Junijus (apie 60—130) — romėnų poetas — 243 


K 


Kadmas — graikų mitų personažas, Finikijos karaliaus Agenoro sū- 
nus, Tėbų miesto įkūrėjas ir karalius — 253 

Kalchas — senovės graikų žynys, pranašavęs ilgą Trojos karą, su- 
galvojęs gudrybę su mediniu Trojos arkliu —- 260 

Kalidasa (apie V a.) — senovės Indijos poetas ir dramaturgas, ra- 
šęs sanskrito kalba — 185, 190 

Kalikstas II — popiežius (1119—1124) — 410 

Kambizas II — senovės Persijos karalius (529—522 pr. m. e.) iš 
Achemenidų dinastijos — 214, 228 

Kantas, Imanuelis (1724—1804) — didysis vokiečių filosofas — 459 

Karakala (Markas Aurelijus Severas Antoninas, 186—217) — Romos 
imperatorius — 338 

Karolingai — Frankų valstybės valdovų dinastija — 382, 383, 389 

Karolis Didysis (742—814) — pirmasis Šv. Romos imperijos imperato- 
rius, Karolingų dinastijos pradininkas — 365, 367, 370, 373, 381, 
382, 383, 385, 386, 388, 389, 390, 393 

Karolis Martelis (688—741) — Frankų valstybės karalius — 378, 382 

Karolis II Plikagalvis (823—-877) — Šv. Romos imperijos imperato- 
rius, Frankų valstybės karalius — 388 

Karolis III Storasis (839—888) — Šv. Romos imperijos imperatorius, 
Frankų valstybės karalius — 388 

Karolis V (1500—1558) — Ispanijos karalius, Šv. Romos imperijos 
imperatorius — 366, 367, 449 

Karolis Lotaringietis (m. 991) — hercogas, paskutinysis Karolingų di- 
nastijos atstovas — 393 


483 


484 


Karolis XII (1682—1718) — Švedijos karalius, Karolio XI sūnus — 
450 

Kasijus, Gajus (m. 42 pr. m. e.) — romėnų politikas, vienas iš Juli- 
jaus Cezario žudikų — 335 

Kasiadoras (apie 490—583) — romėnų politikas ir rašytojas — 370 

Katonas, Markas Porcijus (234—149 pr. m. e.) — konservatyvusis ro- 
mėnų politikas — 331, 334 

Kekropsas — mitologinis Atėnų įkūrėjas ir pirmasis karalius — 253 

Kepleris, Johanas (1571—1630) — vokiečių astronomas ir matemati- 
kas — 90 

Kibelė — frygų kilmės senovės graikų deivė, simbolizuojanti gamtos 
jėgų įsikūnijimą — 217, 258, 270 

Kimonas (apie 510—450 pr. m. e.) — Miltiado sūnus, Atėnų politikas 
ir karvedys — 276 

Kyras II Didysis (m. 530 pr. m. e.) — Persijos karalius iš Achemeni- 
dų dinastijos — 201, 202, 205, 206, 207, 210, 211, 212, 213, 
222, 228, 257, 258, 274 

Klaudijai — garsi senovės romėnų giminė, daugelio valstybės veikėjų 
pradininkė — 306, 317 

Kleistenis (VI a. pr. m. e.) — Atėnų demokratinių įstatymų leidė- 
jas — 276, 282 

Kleomenas III (apie 260—219 pr. m. e.) — Spartos karalius (235— 
222 pr. m. e), padaręs daug stambių socialinių reformų — 
299 

Kleopatra (69—30 pr. m. e.) — paskutinioji Egipto valdovė iš Pto- 
lemėjų dinastijos — 225 

Klitas (m. 328 pr. m. e) — Aleksandro Makedoniečio vyriausiasis 
arklininkas — 296 

Knefas — senovės egiptiečių demonas, Nilo personifikacija — 234 

Knutas 1 Didysis (apie 995—1035) — Danijos karalius, Anglijos ir 
Norvegijos užkariautojas — 389 

Kolbrukas, Henris Tomas (1765—-1837) — anglų mokslininkas, sansk- 
ritologas — 185, 190 

Kolumbas, Kristupas (1451—1506) — Amerikos atradėjas — 430 

Konfucijus (apie 551—479 pr. m. e.) — kinų filosofas, politikas — 
143, 162 

Konstantinas I Didysis, Flavijus Valerijus (apie 272—337) — Romos 
imperatorius — 357, 358 

Kopernikas, Mikalojus (1473—1543) — lenkų astronomas — 437 

Kornelijai — garsi romėnų giminė, daugelio valstybės veikėjų ir 
karvedžių pradininkė — 317 

Krasas, Markas Licinijus (apie 115—53 pr. m. e.) — romėnų politikas 
ir karvedys — 332 

Kreiceris, Frydrichas (1771—1845) — Marburgo ir Heidelbergo uni- 
versitetų profesorius — 262 

Krezas (560—547 pr. m. e.) — paskutinysis Lydijos karalius — 211 

Krišna — populiariausias Višnaus įsikūnijimas — 174 


Krislus (Jėzus Kristus) — 346, 347, 348, 349, 350, 351, 353, 354, 361, 
398, 399, 411, 412, 413, 414, 417, 426, 433, 434 

Kromvelis, Oliveris (1599—1658) — Anglijos didžiosios revoliucijos 
veikėjas — 452 

Kronas — senovės graikų titanas — 102, 269 

Ksenoionias (apie 430—-354 pr. m, e.) — senovės graikų rašytojas, 
isiorikas, karvedys — 29, 201, 210, 284, 286, 289 

Kserksas (apie 520—465 pr. m. e.) — Persijos karalius iš Achemeni- 
dų dinastijos — 206, 214, 215, 280 

Ktesijas Knidietis (apie 400 pr. m. e.) — senovės graikų istorikas, 
23-jų knygų („Persika") autorius — 206, 208 

Kven-Longas (Cian-Lunas, 1736—1799) — Kinijos imperatorius — 160 

Kvirinas — Romulo šventas vardas — 313 


L 


de Lamenė, Felisilas Roberas (1782—1854) — prancūzų filosofas, pub- 
licistas — 84 

Lao Dzė (VI-V a. pr. m, e.) — kinų filosofas — 162 

Laplasas, Pjeras Simonas (1749—1827) — prancūzų matematikas, fi- 
zikas, astronomas — 163 

Leibnicas, Gotirydas Vilhelmas (1646—1716) — vokiečių filosofas — 
41, 160, 437 

Leonas III Isaurietis — Bizantijos imperatorius (717—741) — 362 

Leonas X (Džovanis de Medičis, 1475—1521) — popiežius, Florencijos 
valdovo L. Medičio sūnus — 367 

Letonė — senovės graikų deivė, viena iš Dzeuso žmonų — 312 

Licinijus Stolonas, Gajus (IV a. pr. m. e.) — liaudies tribūnas, siekęs 
išplėsti politines plebėjų teises — 310, 325, 326, 331 

Likurgas (IX—VIII a. pr. m. e.) — legendinis Spartos įstatymų kūrė- 
jas — 276, 285, 286 

Linas — senovės graikų mitų personažas, Apolono sūnus, motinos ati- 
duotas piemenims auklėti ir sudraskytas šunų — 233 

Liudvikas IV Bavaras (1287—1347) — Šv. Romos imperijos imperato- 
rius, Vokietijos karalius — 417, 426 

Liudvikas V (966—987) — Prancūzijos karalius, paskutinysis Karo- 
lingų dinastijos atstovas — 393 

Liudvikas IX Šventasis (1214—1270) — Prancūzijos karalius — 424 

Liudvikas XIV (1638—1715) — Prancūzijos karalius — 449 

Liudvikas Pamaldusis (778—840) — Frankų valstybės imperatorius, 
Karolio Didžiojo sūnus — 388 

Liuteris, Martynas (1483—1546) — krikščionybės reformatorius, pro- 
testantizmo Vokietijoje pradininkas — 367, 398, 433, 434, 436, 
440, 458 

Livijus, Titas (59 pr. m. e— 17 m. e.) — romėnų istorikas. Parašė 
142 knygų Romos istoriją — 30, 31, 299, 305, 306, 319, 321, 
322, 325, 327, 342 


485 


486 


Lucina — žr. Junona 
Lukumonas — Demarato sūnus, vienas iš pirmųjų Romos karalių; 
pasivadino Lucijum Tarkvinijum Prisku (Senuoju) — 306, 307 


M 


Machmudas Didysis (998-—1030) — Chaznevidų valstybės sultonas — 
189, 207 

Mahadeva — „didysis dievas“, Šyvos ir Indros epitetas — 182 

Mahometas (570—632) — islamo religijos kūrėjas, arabų politinis 
veikėjas — 377, 378 

Makartnis, Džordžas (1737—1806) — pirmasis D. Britanijos pasiunti- 
nys Kinijoje — 147, 159, 216 

Makiavelis, Nikolas (1469—1527) — italų politinis veikėjas, rašyto- 
jas, filosofas — 423 

Maneras — pasak Herodoto, pirmojo Egipto faraono sūnus — 233 

Manetas — vyriausiasis Egipto šventyklų žynys (IV—IM a. pr. m. 
e)— 224, 225 

al Mansūras — Abasidų dinastijos kalifas (754—775) — 380 

Manus — mitinis indų protėvis. Jo vardu pavadinti įstatymai — 
176, 178, 179, 180, 186, 225 

Marcijus, Ankas — ketvirtasis Romos karalius, Numos anūkas — 320 

Mardonijas (m. 479 pr. m. e.) — persų karvedys, Darijaus I žen- 
tas — 280 

Marija — Dievo Motina — 165, 399 

Marijus, Gajus (156—86 pr. m, e.) — romėnų karvedys ir politikas — 
332 

Markas Polas (apie 1254—1324) — italų keliautojas, Kinijos ir Mon- 
golijos tyrinėtojas — 143 

Marksas, Karlas (1818—1883) — 10 

Mazarinis, Džulijus (1602—1661) — Prancūzijos valstybės veikėjas — 
449 

Medičiai — Florencijos bankininkų giminė, turėjusi didelę ekonomi- 
nę ir politinę galią -— 423, 441 

Mėjerls, Johanas Henrikas (1750—1832) — Veimaro akademijos di- 
rektorius — 297 

Menas (XXX a. pr. m. e.) — senovės Egipto faraonas — 225, 226 

Merkurijus — romėnų prekybos dievas, keliautojų globėjas — 34 

Merovingai — Frankų valstybės karalių dinastija — 375, 382 

Mikalojus II — Romos popiežius (1058—1061) — 396 

Mikelandželas, Buonarotis (1475—1564) — italų dailininkas, architek: 
tas, poetas — 433 

Mikerinas — senovės Egipto faraonas — 226 

Miltiadas (apie 550—489 pr. m. e.) — Atėnų karvedys ir politikas — 
276, 280 

Minas — senovės graikų mitologinis personažas, Dzeuso sūnus — 186, 
225, 252 


Minerva — romėnų deivė, amatininkų ir menininkų globėja — 102, 
312, 316 

Mitra — indoiranėnų šviesos, santarvės dievas — 205, 351 

Mitridatas VI Eupatoras (132—63 pr. m. e.) — Ponto karalius ir kar- 
vedys — 332 

fon Miuleris, Johanas (1752—1809) — vokiečių istorikas ir publicis- 
tas — 30, 31, 32, 142, 269 

Miuleris, Karlas (1797—1840) — Gėtingeno universiteto profesorius, 
Graikijos tyrinėtojas — 269 

Mnemosinė — senovės graikų atminties deivė — 28, 87, 88 

Monteskjė, Šarlis Luji (1689—1755) — prancūzų filosofas, rašytojas, 
teisininkas — 33, 274 

Moricas Saksonietis (1521—1553) — kurfiurstas, Saksonijos hercogo 
Henriko sūnus — 449, 451 

Mozė (XII a. pr. m. e.) — Biblijos personažas, išvadavęs senovės 
žydus iš Egipto nelaisvės ir paskelbęs jiems dešimt Dievo 
įsakymų — 142, 143, 156, 221, 222, 226, 253, 352 


N 


Napoleonas I Bonapartas (1769—1821) — Prancūzijos karvedys ir im- 
peratorius, Bonapartų dinastijos pradininkas — 57, 114, 212, 
301, 303, 335, 389, 439, 467, 468, 469 

Narsis (apie 478—568) — Bizantijos valstybės veikėjas ir karvedys, 
Justiniano I artimas žmogus — 370 

Nechas — Egipto faraonas (610—594 pr. m. e.) — 227 

Neit — senovės egiptiečių deivė kovotoja — 244, 245 

Neronas, Klaudijus Cezaris (37—68) — Romos imperatorius — 316, 
337 

Nestoras — senovės graikų mitologijos personažas, vienas iš Trojos 
karo didvyrių — 260 

Nyburas, Bartoldas Georgas (1776—1831) — vokiečių istorikas, Ber- 
lyno, Bonos universitetų profesorius — 304, 319, 325, 326 

Ninas (apie 2000 pr. m. e) — pagal padavimą, Asirijos valstybės 
įkūrėjas — 207, 208 

Nojus — Biblijos personažas, žydų patriarchas, išsigelbėjęs nuo pa- 
saulinio tvano — 142 

Numa Pompilijus — pagal padavimą, antrasis iš septynių Romos ka- 
ralių; siekė teisinių, religinių ir kultūrinių reformų — 319, 320 


o 


Odisėjas — senovės graikų mitologijos personažas, Homero „Odisė- 
jos” herojus — 254, 255, 261 

Odoakras (433—493) — Italijos valdovas, nuvertęs imperatorių Ro- 
mulą Augustą — 359 


487 


488 


Okeanas — senovės graikų titanas — 269 

Omaras Ibn Chatabas — antrasis musulmonų kalifas (634—644) — 
232, 380 

Orfėjas — senovės graikų mitologijos personažas, Trakijos dainius — 
251 

Ormuzdas (Ahūra Mazda) — senovės iranėnų vyriausiasis dievas, gė- 
rio pradas — 203, 204, 205, 206, 213, 214 

Otonai — Vokietijos karaliai ir Šv. Romos imperijos imperatoriai 
(973—1218) — 408 

Ozyris — senovės egiptiečių dievas, mirštančios ir atgimstančios gam- 
tos simbolis — 218, 233, 234, 235, 241, 242, 243 


P 


Panas — senovės graikų miškų ir ganyklų dievas — 259 
Parmenidas Elėjietis (apie 540—480 pr. m. e.) — senovės graikų fi- 


losofas — 7 
Patroklas -— Homero „Iliados“ personažas, geriausias Achilo drau- 
gas — 266 


Pausanijas (II a. pr. m. e) — senovės graikų istorikas, „Elados ap- 
rašymų“ (dešimt knygų) autorius — 254 

Pausanijas (apie 510-—468 pr. m. e.) — partiečių karvedys ir valdo- 
vas — 277, 280 

Peisistratas (apie 600—528 pr. m, e.) — Atėnų valdovas. Jo laikais 
Atėnai tapo Graikijos kultūros centru — 279, 282 

Pelopidas (apie 410—364 pr. m. e.) — Tėbų politikas ir karvedys — 
290 

Pelopsas Frygietis — mitologinis Tantalo sūnus, Frygijos, vėliau ir 
Peloponeso karalius — 253 

Penelopė — senovės graikų mitų herojė, Odisėjo žmona — 254 

Periklis (apie 495—429 pr. m. e.) — Atėnų politikas ir vyriausiasis 
kariuomenės vadas — 18, 29, 277, 278, 282, 283, 284, 288, 
289, 297, 298, 367 

Persėjūs — senovės graikų mitų didvyris, Danajos ir Dzeuso sū- 
nus — 253 

Persėjas (213—-162 pr. m. e.) — Pilypo Makedoniečio sūnus, Make- 
donijos karalius — 299 

Petras Amjenietis (Atsiskyrėlis, 1050—1116) — vienuolis, pirmojo 
Kryžiaus žygio organizatorius — 412 

Petras — šventasis, vienas iš dvylikos Kristaus apaštalų — 382 

Pilypas II (382—336 pr. m. e.) — Makedonijos karalius, Aleksandro 
Didžiojo tėvas — 294, 295, 297 

Pilypas TV Gražusis (1268—1314) — Prancūzijos karalius iš Kapetingų 
dinastijos —~ 424, 426 

Pilypas, Markas Junijus (Arabas, apie 200—249) — Romos impera- 
torius (nuo 244) -— 207 


Pilypas II (1527—1598) — Ispanijos karalius, imperatoriaus Karolio V 
sūnus — 113, 447, 449, 469 

Pipinas Trumpasis (714—768) — Frankų valstybės karalius, pirmasis 
valdovas iš Karolingų dinastijos — 382, 383 

Pitagoras (apie 540—500 pr. m. e.) — senovės graikų filosofas, 
matematikas — 231, 240 

Pitonas — senovės graikų žemės deivės Gėjos pagimdyta gyvatė pa- 
baisa — 269 . 

Platonas (427-——347 pr. m. e.) — senovės graikų filosofas — 7, 8, 37, 
44, 71, 103, 173, 231, 260, 283, 284, 286, 292, 334, 352, 430 

Plutarchas (apie 46—127) — senovės graikų rašytojas, istorikas, fi- 
losofas — 285, 299, 325, 333 

Polibijas (apie 200—120 pr. m. e.) — senovės graikų istorikas, pirmas 
visuotinės istorijos autorius (40 knygų apima 220—146 pr. 
m. e. laikotarpį) — 31, 299, 305, 328 

Poliorketūs, Demetrijas — žr. Demetrijas Poliorketas 

Pompėjus Didysis (106—48 pr. m. e.) — didysis romėnų karvedys ir 
valstybės veikėjas — 332, 333, 335 

Poras (IV a. pr. m. e.) — Indijos karalius — 58 

Porsena (VI a. pr. m. e.) — etruskų karalius — 322 

Porteris, Robertas Keras (1775—1842) — anglų dailininkas ir keliau- 
tojas — 209 

Poseidonas — senovės graikų jūrų dievas — 253, 269 

Pranciškus Asyžietis (1182—1226) — pranciškonų ordino įkūrėjas, 
šventasis — 416 

Proitas — mitologinis Argo karalius — 254 

Proklas (412—485) — senovės graikų filosofas, Atėnų neoplatonikų 
mokyklos vadovas — 244 

Prometėjas — senovės graikų mitologinis personažas, pavogęs iš 
Olimpo ugnį ir perdavęs žmonėms — 252, 253 

Prozerpina — romėnų deivė — 272 

Psamenitas — Egipto faraonas, valdęs po Amazio — 228 

Psametichas I (664—610 pr. m. e.) — Egipto faraonas — 227 

Psamis — Egipto faraonas, valdęs po Necho — 227 

Pta — senovės egiptiečių dievas, menų ir amatų globėjas, ugnies 
personifikacija — 226, 234 

Ptolemėjas Filadelias (308—246 pr. m. SAS Egipto karalius (285— 
246 pr. m. e.) — 218, 224, 225 

Radagaisas — sarmatų genčių vadas — 359 

Rafaelis (1483—1520) — italų dailininkas, architektas, vienas iš žy- 
miausių Renesanso atstovų — 429 

Ramzis II Didysis (XIV—XIII a. pr. m. e) — vienas iš populiariau- 
šių Egipto faraonų — 226 

de Recas, Žanas Fransua (1614—1679) — kardinolas, aktyvus frondos 
dalyvis — 30 

Remas — Romulo brolis — 307, 308 

Remiuza, Žanas Pjeras Abelis (1788-—1832) — prancūzų orientalistas — 
84, 151 

de Rišeljė, Armanas Žanas (1585—1642) — Prancūzijos valstybės vei- 
kėjas, kardinolas — 449, 453, 454, 462 

Robespjeras, Maksimiljenas Mari Izidoras (1758—1794) — Prancūzijos 
didžiosios revoliucijos veikėjas, teisininkas — 287, 379, 444, 
466 

Romulas — romėnų mitų personažas, kartu su savo dvyniu brolių 
Remu įkūręs Romos miestą — 307, 308, 313, 318, 319, 320, 

Rozenas, Frydrichas Augustas (1805—1837)-— vokiečių sanskritolo- 
gas, Londono universiteto profesorius — 185 

Ruso, Žanas Žakas (1712—1778) — prancūzų filosofas, rašytojas, švie- 
tėjas — 69, 368 

Rustanas — Pirdousi herojinės poemos „Šachnamė" pagrindinis per- 
sonažas — 207 

Sabaotas — vienas iš judėjų dievo vardų — 361 

Saliamonas — Biblijos personažas, Izraelio ir Judėjos karalius (965— 
928 pr. m. e.) — 149, 150 

Samuelis — Biblijos personažas, pranašas — 213 

Sardanapalas — legendinis paskutinysis Asirijos karalius — 210 

m. e.) — 319, 320 

Sibilė — senovės graikų mitinė pranašė — 317 

Sidas, Kampeadoras (Rodrigas Dijas de Vivaras, tarp 1026 ir 1043— 
1099) — Kastilijos riteris, rekonkistos veikėjas — 415 


Binaheribas — Asirijos karalius (705—680 pr. m. e.) — 226 

Skanderis iš Rumo — žr. Aleksandras Didysis 

Smerdis — persų karalius (522—521 pr. m. e.), apsišaukęs Kambizo 
II broliu — 71, 214 

Soioklis (apie 496—406 pr. m. e.) — senovės graikų dramaturgas, 
tragedijų kūrėjas — 65, 103, 280, 283 

Sokraias (470—399 pr. m. e.) — senovės graikų filosofas, Platono mo- 
kytojas — 37, 38, 39, 262, 277, 283, 292, 293, 347, 348, 367 

Solonas (tarp 660 ir 635— apie 559 pr. m. e.) — Atėnų politikas, 
teisininkas, reformatorius, vienas iš Septynių išminčių — 274, 
276, 282 

Spartakas — Romos vergų sukilimo vadas (74—71 pr. m. e.) — 332 

Spė, Frydrichas (1591—1635) — jėzuitas, Kelno universiteto filosofi- 
jos profesorius — 444 

Spinoza, Benediktas (1632—1677) — Nyderlandų filosofas — 92, 96, 
221 

Steponas II — popiežius (752—757) — 382 

Stilichonas, Flavijus (apie 360—408) — romėnų karvedys ir valstybės 
veikėjas — 359 

Strabonas (apie 64 pr. m, e.— apie 20 m. e.) — senovės graikų geo- 
grafas, istorikas — 229 

Sula, Lucijus Kornelijus (138—78 pr. m. e.) — romėnų karvedys ir 
politikas — 332 

Šabakūs — pirmasis Egipto faraonas iš Etiopų dinastijos (VIII-VII a. 
pr. m. e.) — 226, 230 

Šampoljonas, Žanas Fransua (1790—1932) — prancūzų orientalistas, 
egiptologijos pradininkas — 225, 226 

Ši Chvang-di (UI a. pr. m. e.) — kinų imperatorius, Cinų dinastijos 
pradininkas — 145, 156 

Šileris, Frydrichas (1759—1805) — didysis vokiečių poetas — 61, 273 

Šyva — vienas iš trijų (greta Brahmos ir Višnaus) brahmanizmo ir 
induizmo vyriausiųjų dievų — 174, 181, 182, 192 

Šlėgelis, Frydrichas (1772—1829) — vokiečių literatūrologas, filoso- 
fas — 85, 186 

Šorelis (Skorelis), Janas (1495—1562) — Nyderlandų tapytojas, archi- 
tektas — 165 

Tacijus — pagal padavimą, sabinų tautos vadas — 320 
Tacitas, Publijus Kornelijus (apie 55—— apie 120) — romėnų istori- 
kas, rašytojas — 322, 364, 368, 374 

Talis Miletietis (624—546 pr. m. e.) — senovės graikų filosofas, vie- 
nas iš Mileto mokyklos įkūrėjų — 211, 274 

Tamerlanas (Timūras, 1336—1405) — karvedys, Timūridų valstybės 
įkūrėjas — 18, 116 i 

Tanialas — senovės graikų mitų personažas, Dzeuso sūnus — 253 

Tarkvinijus Priskas (Senasis) — pagal padavimą, Romos karalius 
(615—578 pr. m. e.) — 319, 320, 323 

Tarkvinijus Išdidusis-— pagal padavimą septintasis ir paskutinysis 
Romos karalius (508—507 pr. m. e.), Tarkvinijaus Prisko sū- 
nus — 320 

Telemachas — senovės graikų mitų didvyris, Fenelono romano „Te- 
lemacho nuotykiai“ personažas — 150 

Temistoklis (apie 524—459 pr. m. e.) — Atėnų valstybės veikėjas ir 
karvedys — 276 4 

Teodora — imperatoriaus Teofilio žmona — 362 

Teodorikas (454—526) — Ostgotų karalius — 370 

Teodosijus I Didysis (347—395) — paskutinysis vieningosios Romos 
imperijos imperatorius — 358 

Tersitas — Homero poemos „Iliada“ personažas — 58 

Tesėjas (apie XIII a. pr. m. e.) — Atėnų mitologinis didvyris, legen- 
dinis karalius — 278 

Tetidė — senovės graikų jūrų deivė — 260 

Tiberijus, Klaudijus (42 pr. m. e— 37 m. e.) — Romos imperatorius, 
Augusto įpėdinis, posūnis, vėliau žentas — 232, 336 r: 

Tifonas — senovės graikų mitinė būtybė — 233 

Tigranas II — Armėnijos karalius (95—56 pr. m. e.), sujungęs visą 
Armėniją — 332 

Tisamenas — Elados pranašas — 277 - 

Titas, Flavijus Vespasianas (39—81) — Romos imperatorius, Vespa- 
siano sūnus — 338 

Tiuringai — germanų genčių grupė, sukūrusi karalystę (V a. pr.) — 
375 

Tomazijus, Krisiianas (1655—1728) — vokiečių filosofas, teisininkas — 
444 

Trajanas, Markas Ulpijus (53—117) — Romos imperatorius — 338 

Triptolemas — senovės graikų mitų personažas, Trakijos dainius -—— 
252 

Tukididas (apie 460—396 pr. m. e.) — senovės graikų istorikas — 27, 
28, 29, 103, 251, 252, 254, 256, 257, 258, 276, 283, 284, 287, 
289 

Tulas Hostilijus — Romos karalius, Numos įpėdinis — 320 


U 


Uranas — senovės graikų dangaus dievas — 269 

Valentas, Flavijus (328—378) — Romos imperatorius -— 358 

Valerijai — garsi senovės romėnų giminė — 317 

Velizarijus (505—565) — Bizantijos karvedys — 370 

Vergilijus, Publijus (70—19 pr. m. e.) — romėnų poetas — 316, 429 

Vespasianas, Titas Flavijus (9—79) — Romos imperatorius, Flavijų 
dinastijos pradininkas — 338 

Vikliias, Džonas (1320—1384) — anglų bažnyčios reformatorius, Oks- 
fordo universiteto profesorius — 426 

Vikramaditija — mitologinis indų karalius — 190, 191 

Viliordūs — 181, 190 

Vilhelmas I Užkariautojas (1027—1087) — Anglijos karalius, anglų- 
romanų dinastijos įkūrėjas — 393, 425 

Višnus — vienas iš trijų (greta Brahmos ir Šyvos) brahmanizmo ir 
induizmo vyriausiųjų dievų — 174, 176, 181, 182, 189, 192 

Zacharijas I — popiežius (741—752). Bažnyčios kanonizuotas — 382 
Zoroastras (Zaratustra) — legendinis senovės Irano pranašas, zoro- 
astrizmo kūrėjas (VII a. pr. m. e.) — 198, 201, 202, 204, 214 

